
LIMBA ROMÂNĂ 
LA CINCI ANI DE LA APARIŢIA PRIMULUI 
NUMĂR 


Există în Casa Presei din Chișinău 
două chilii în caze o mînă de oameni, 
apzoape anonimi pin modestia și tăcuta 
oz ţzumusețe, scot în ciuda tutuzoe 
steînsoziloz, îngeădiziloz și opeetiștiVoz, 
o minunată zevistă intitulată simpOu, op- 
timist, cCaz și cum nu se poate mai exact: 
Limba Română. Eza geeu mai iezi să-ți 
imaginezi Ca noi o asemenea zevistă, după 
cum gzeu ne-az veni azi să ne închipuim 
lipsa ei în acest spațiu spizitual. 

Nu știu dacă a fost veeodată sţințită 
Casa Pzesei, daz știu că Pimba Română 
poate avea miraculosu dat ceeștin de a 
alunga duhuzile tele zămase încă pein 
unghezele Casei Pzesei de ĉa Chișinău, 
Casă unde s-au înţăptuit în chiaz cele mai 
czunte și satanice vzemuzi și, în condiții 
mai puțin veăjmaşe, se înțăptuiesc și azi 
Cuczuzi pe caze Istozia Ce-a și înscris în 
paginile ei. 

Limba Română apăză limba zomână, 
iaz cine apăză acest țjundamentat mod at 
nostzu de supzaviețuize națională, apăză 
o Pateie în mijlocut attoz popoaze din 
cupzinsut planetaz caze și ele își cinstesc 
nu mai puțin această țăză de pzeț comoază, 
acest dumnezeiesc dat.. 


Geigoze VIERU, 
Pucuzeşti, iulie 1996. 


Liemba Romdnă 


„eu reprezint, într-un fel, 
problema care ne preocupă, 
fiind român moldovean şi 
tocmai din actuala Republică 
Moldova. Eu am crescut ca 
român şi, pe vremea copilăriei 
şi adolescenţei mele, 
petrecute în Basarabia — în 
Tara de Sus —, nu se punea 
această problemă a unei limbi 
moldoveneşti şi nici nu ne 
închipuiam că ea s-ar putea 
pune cîndva şi cumva — fiind 
neştiutori de ceea ce se 
întîmplă dincolo de Nistru, 
unde se pregătea despărțirea 
limbii române din Basarabia 
de limba română ca atare în 
totalitatea ei. 


Eugen COŞERIU 


Universitatea 
din Tubingen, 
Germania 


Stimate domnule 
Eugen COŞERIU, 

Colegiul de redacţie al 
revistei "Limba Română”, pentru 
care sînteţi un etalon al dragostei 
faţă de graiul matern, al atitudinii 
consecvente, pline de demnitate 
şi delicată răbdare faţă de întregul 
şi complicatul spectru de 
probleme legate de revenirea în 
matca firească a limbii române în 
Basarabia, vă felicită cu ocazia 
împlinirii a 75 de ani. 

Admirăm opera Dvs., ata- 
şamentul civic şi curajul de care 
daţi dovadă în investigaţiile 
ştiinţifice şi în promptele luări de 
poziţie pe marginea a diverse şi 
multiple probieme lingvistice. Este 
de nepretuit aportui Dvs. la 
repunerea în drepturile sale fireşti 
a numelui corect al limbii vorbite 
şi scrise în Republica Moldova. 
Comunicarea pe care aţi prezen- 
tat-o la Congresul al V-lea al 
Filologilor Români, inclusiv apelul 
către Parlamentul de la Chişinău, 
alte lucrări cu referinţă la această 
temă au constituit un model de 
tratare a problemei, au servit drept 
spadă şi scut pentru cavalerii 
adevărului. După cîte ştiţi, 
deocamdată nu am izbîndit: ca şi 
odinioară, la Chişinău greu se 
distinge încă minciuna de adevăr. 
Dar seminţele fiind aruncate cu 
dărnicie în solul fertil al Basarabiei, 
sîntem siguri, vor da roadele 
jinduite. lar neamul nostru — viaţa 
şi opera Dumneavoastră sînt un 
exemplu concludent în acest sens 
— va mai naşte OAMENI în stare 
să ne smulgă definitiv din mrejele 
ignoranței şi ale servilismului 
politic. 

Vă dorim, stimate domnule 
Eugen Coşeriu, multă sănătate, o 
perpetuă regenerare a forțelor 
creatoare, noi lucrări şi revelații pe 
sinuosul făgaş al ştiinţei. 


"LIMBA ROMÂNĂ" 

EUGEN COŞERIU: 
ITINERAR BIOGRAFIC 


Născut în 1921 la Mihăileni, fostul judeţ Bălţi (România), Eugen 
Coşeriu a absolvit şcoala primară în satul său natal (care, datorită lui, 
a intrat într-o mulţime de enciclopedii şi dicţionare enciclopedice), şi-a 
făcut studiile secundare la Liceul "I. Creangă" din Bălţi, unde şi-a luat 
bacalaureatul, apoi — la Universitățile din laşi, Roma, Padova şi Milano. 
Doctorat în Litere la Universitatea din Roma (1944). Doctorat în Filozofie. 

„la Universitatea din Milano (1949). 

La Montevideo (Uruguay), unde se stabileşte după aceasta, se 
afirmă plenar prin opere (traduse într-o serie de limbi din Europa, America 
şi Asia) fără de care nu mai poate fi concepută istoria lingvisticii. Mai 
tîrziu publică şi în Europa studii şi cercetări din domeniul lingvisticii 
teoretice, al celei romanice, al lexicologiei şi semanticii. Aceste lucrări 
au făcut ocolul lumii, lista de publicaţii ale eminentului lingvist ajungînd 
la cifra impunătoare de peste 300 de denumiri, inclusiv cîteva zeci de 
cărţi. Adăugînd mulţimea de conferinţe, referate şi comunicări ţinute cu 
diverse ocazii, precum şi lucrările beletristice şi publicistice, putem 
sesiza adevărata amploare a operei coşeriene 

De aproximativ un sfert de secol începe consacrarea maestrului, 
universităţile de pe toate continentele acordîndu-i una după alta titlul de 
Doctor honoris causa — cel mai înalt titlu onorific universitar. Astfel 
Eugen Cogeriu devine Doctor h.c. al Universităţilor din: Bucureşti, 


Eugen Coşeriu alături de Grigore Vieru şi Valentin Mîndicanu, Chişinău, 
31 august 1991. l 


6 Limba Română, 


România (1971), Montevideo, Uruguay (1980), San Juan, Argentina 
(1981), Tampere, Finlanda (1985), Cordoba, Argentina (1987), Santiago, 
Chile (1988), Münster, Germania (1989), Bologna, Italia (1990), Madrid, 
Spania (1991), Cluj şi laşi, România (1992), Granada, Spania (1993), 
Chişinău, Republica Moldova (1993), Mendoza, Argentina (1993), 
Constanţa, Craiova şi Timişoara, România (1994); al Universităţii 
Catolice din Lima, Peru (1994); al Universităţii Naţionale “San Agustin” 
din Arequipa, Peru (1994); al Universităţii “Ricardo Palma”, Peru (1994). 

A fost în diferite perioade membru, vicepreşedinte şi preşedinte al 
unei serii de Societăţi, Cercuri, Asociaţii şi Consilii ştiinţifice în domeniul 
lingvisticii: membru al Societăţii Lingvistice din Paris, al Societăţii Italiene 
de, Lingvistică, al Societăţii de Lingvistică Romanică, al Cercului 
Lingvistic de la Praga, al Cercului Lingvistic de la New York, al Asociaţiei 
Fonetice Internaţionale, vicepreşedinte şi preşedinte al Societăţii 
Lingvistice a Europei şi al Societăţii de Lingvistică Romanică, preşedinte 
al Asociaţiei de Cercetări Umanistice Moderne ş.a. 

Urmează alegerile în calitate de membru corespondent, membru 
titular şi membru de onoare al multor Academii din lume: Membru 
corespondent al Academiei Regale Spaniole, Membru corespondent al 
Academiei Limbii din Chile, Membru corespondent al Academiei 
Bavareze de Ştiinţe, Membru al Academiei Braziliene de Filologie, 
Membru al Academiei Regale din Norvegia, Membru al Academiei de 
Ştiinţe din Heidelberg, Membru al Academiei de Ştiinţe din Milano, Membru 
al Academiei Europei din Londra, Membru de onoare al Academiei 
Americano-Române de Ştiinţe şi Arte, Membru de onoare al Academiei 
de Ştiinţe din Republica Moldova (Chişinău), Membru de onoare al 
Academiei Române (Bucureşti). 

Eugen Coşeriu, este însă nu numai unul dintre cei mai reputați 
lingvişti ai contemporaneităţii, ci şi filozof, şi scriitor — autor de opere 
artistice (în versuri şi în proză) şi publicistice, şi critic de artă, astfel că 
rezultatele muncii sale titanice depăşesc cu mult ceea ce ne putem 
imagina că e posibil a realiza într-o viaţă de om. Dacă, fireşte, n-am lua 
în consideraţie că e vorba de un om de creaţie, care, deşi înzestrat de 
la natură cu aptitudini de excepţie, a muncit mereu, în orice condiţii, în 
fiecare zi... 


Acad. Silviu BEREJAN 

Prof. dr. 
Anatol CIOBANU 


SAVANT 
ENCICLOPEDIST 


Aria preocupărilor filologice ale 
prof. E.Coşeriu este inimaginabil de 
întinsă. Vom desprinde, doar 
convențional, trei direcții: lingvistica 
generală, lingvistica romanică şi istoria 
lingvisticii (personalia). În 
numeroasele sale lucrări de orientare 
generală teoretică autorul a abordat 
probleme ca: sistem-normă-vorbire; 
sincronie-diacronie-tipologie; logismul 
şi antilogismul în gramatică; omul şi 
limbajul său; critica glotocronoiogiei; 
rolul momentului situativ în lingvistică; 
despre dezvoltare în domeniul limbii; 
semantica diacronică structurală; 
tipologia  cîmpurilor lexicale; 
semnificantul şi semnificatul în lumina 
semanticii structurale; caracterul 
“arbitrar” al semnului lingvistic; 
problema părţilor de vorbire; logica 
limbajului şi logica gramaticii; 
posibilităţile şi limitele gramaticii con- 
trastive; semantica şi gramatica; 
problema universaliilor în limbă; studiul 
funcţional al vocabularului; principii 
ale sintaxei structurale; limbajul şi 
politica etc. 

Mai relevăm cîteva probleme 
teoretice pe care le găsim tratate, în 
special, în mult prea solicitata carte 
Lecţii de lingvistică generală: 
premisele istorice aie lingvisticii 
moderne ; ideologia pozitivismului în 
lingvistică; ştiinţa despre limbă: 
între pozitivism şi antipozitivism; 
unitate şi diversitate în lingvistica 
modernă; variațiile structuralismului 
contemporan; principiile lingvisticii 
funcţionale etc. 

Un loc special în studiile 
teoretice ale savantului îl ocupă 
gramatica funcţională. Partizan 
ardent al funcţionalismului lingvistic, 
E.Coşeriu publică o lucrare capitală — 
Principes de syntaxe fonctionnelle 


(1989), în care îşi exprimă opiniile 
proprii asupra doctrinei funcționaliste. 

De direcția a doua a investigațiilor 
lui Eugen Coșeriu tin lucrările în care 
se abordează probleme oarecum 
particulare de romanistică, dar la 
aceeaşi înălțime teoretică, demnă de 
toată admiratia. lată cîteva dintre ele: 
pluralul numelor proprii; unele 
momente de stil; viitorul în limbile 
romanice; despre arabisme şi 
romanisme; probleme de semantică şi 
etimologie romanică; acordul în latină 
şi în limbile romanice; influenţa greacă 
asupra latinei vulgare; toponimia 
spaniolă şi substratul; construcţii cu 
verbele de mişcare în limba spaniolă; 
limbă şi ortografie etc. 

Tematica pur românească e 
oglindită în cercetările autorului 
referitoare la originea, semnificaţia şi 
valoarea stilistică a lexemelor şi 
îmbinărilor de cuvinte ca: a socoti; a 
luat şi; femeia ca femeia; nu încape 
îndoială (cf. span. no cade duda) 
ş.a. 

Direcţia a treia a investigaţiilor 
ştiinţifice ale lui Eugen Coşeriu se 
constituie din lucrările în care D-sa 
cercetează contribuţia unor înaintaşi 
în ştiinţa limbii. Profesorul de la 
Tübingen s-a aplecat cu pietate asupra 
operei lingvistice a predecesorilor săi, 
avînd răbdarea şi inteligenţa de a-i 
aprecia, după cum spunea cunoscutul 
istoric, scriitor şi om politic roman 
Publius Cornelius Tacitus (55-120), 
sine ira et studio “fără mînie şi 
părtinire”. Vom aminti doar unele 
lucrări din această a treia direcţie: 
Juan Luis Vives şi problema traducerii; 
Adam Smith şi tipologia lingvistică; 
Frangois Thurot în viziunea lui Wilhelm 
von Humboldt; Georg van der 
Gabelentz şi lingvistica sincronică; 
Amado Alonse (1896-1952); teoria 
limbajului în interpretarea lui Juan Luis 
Vives; H.Tiktin ca precursor 
nerecunoscut al sintaxei structurale; 
G.I.Ascoli şi precursorii etc. 


Din Conferinţa (“Laudatio”) ţinută 
în şedinţa Senatului U.S.M. cu ocazia 
conferirii titlului de Doctor honoris 
causa profesorului Universităţii din 
Tübingen Eugen Coşeriu. 

(4 noiembrie 1993). 


Limba Romåuå 


Prof. univ. dr. 
Nicolae MATCAŞ 
Chişinău 


COLOSUL DIN 
TUBINGEN 


Puţini sunt cei care ajung să 
devină legendă chiar în timpul vieţii. 
Ei bine, una dintre aceste legende în 
viaţă este ilustrul nostru compatriot, 
lingvistul numărul unu al contem- 
poraneităţii, marele filozof al limbajului 
uman Eugen Coșeriu. | 

Cîtă vreme a existat cortina de 
fier a totalitarismului sovietic, chiar şi 
numele Domniei sale era interzis. 
Atunci cînd un studiu fundamental 
coşerian îşi făcuse totuşi drum prin 
sîrma ghimpată a gulagului spiritual 
totalitarist, apărînd în prestigioasa 
serie  moscovită  “Hosoe B 
rmirBucruke” poate numai graţie 
numelui său hispanizat (Eugenio 
Coseriu, pronunţat "Euhenio Coseriu"), 
inima mi-a tresăltat de bucurie. A fost 
una dintre rarele bucurii pe care 
aproape că n-am avut cui s-o 
împărtăşesc. Puţină lume auzise pînă 
atunci de numele Domniei sale, şi mai 
puţină manifesta vreun interes faţă de 
cercetările în domeniul lingvisticii 
generale. Ne-am indignat împreună cu 
confratele lon Dumeniuk acum 35 
de ani, cînd o pretinsă somitate 
lingvistică de la Moscova încercase 
a-i minimaliza opera pe care sunt 
convins că nu i-o citise pe de-a- 
ntregul. 

Că prof. univ. dr. Eugen Coșeriu, 
membru de onoare a zeci de 
universităţi şi de academii din Europa 
şi din America, este un titan al ştiinţei 
limbii şi o adevărată enciclopedie vie 
— aceasta o ştie astăzi o întreagă 
lume. Chiar şi japonezii cei proverbial 
de zgirciţi în aprecieri care i-au tradus 
în mare opera îl consideră o 
enciclopedie lingvistică a secolului. 
Noi mai avem nevoie de ani de zile 


pentru a aduce acasă opera lingvistică 
a lui Coşeriu. În Patrie vreau să zic, 
adică în Limba Română. 

Trebuie să fi avut ambiția şi 
tenacitatea unui Brâncuşi acest 
moldovean îndirjit ca să pornească din 
pragul casei părinteşti din Mihăileni 
(Rîşcani), poposind pentru un timp la 
Bălţi şi laşi, pentru a ajunge în cele 
din urmă în mult rîvnita cetate eternă. 
Dar şi temeritatea unui Magellan pentru 
a acosta pentru mai multă vreme la 
ţărmul Uruguayului, ca peste ani să 
revină ca cetăţean al universului cu 
inimă şi suflet de român pe continentul 
european şi să se retragă în universul 
atît de benefic pentru activitatea sa 
creatoare pe care i-l oferă acest 
miraculos de ordonat şi plin de viaţă 
şi de elan tineresc burg cu nume 
baladesc: Tübingen. Oraş în care încă 
nu s-a aşezat praful pe urmele lui 
Hölderlin. i 

Maguli din Tübingen trăieşte în 
împărăția cărților, avînd cea mai mare 
bibliotecă personală din lume, o bună 
parte din care o constituie chiar 
studiile editate ale Domniei sale. 
Studenţii de la Universitatea din 
Tübingen sunt cei mai fericiţi din lume, 
pentru că îl au totdeauna alături, spre 
deosebire de studenţii din alte 
universităţi, care trebuie să-i jinduiască 
sosirea. Aşa cum l-am aşteptat noi, 
studenţii şi învăţăceii români, timp de 
mai bine de cincizeci de ani, ca să-i 
ascultăm prelegerile şi conferințele în 
amfiteatrul “Hasdeu” de pe Edgar 
Quinet sau “William Shakespeare” de 
pe Pitar Moş din Bucureşti, în aula “M. 
Eminescu” de pe bd. Copou din laşi 
ori în sala Senatului de pe str. 
Mateevici din Chişinău. 

Coşeriu-profesorul, poliglot de 
formaţie clasică, om de rară erudiție, 
este o enciclopedie vorbitoare pe care 
nu te saturi s-o asculti. Trece liber de 
lao limbă la alta, operează cu exemple 
din limbile de circulaţie internaţională, 
deşi nu exclude şi unele din idiomuri 
mai restrînse. A vorbit aproape o 
jumătate de secol de la catedră în alte 
limbi decît cea maternă. Altuia i-ar veni 
anevoie să expună materia de filozofie 
a limbajului în limba maternă după o 
asemenea despărţire. Maestrul însă 
vorbeşte atît de corect în română de 

parcă toată viaţa n-ar fi ţinut prelegeri 
decît în această limbă. Trebuie să 
reuşeşti să-i urmăreşti gîndurile care 
se învîrtejesc aidoma apelor într-o 
bulboană, ca pînă la urmă să te fure 
totuşi în învolburarea lor şi să te ducă 
în lumea miraculoasă a constructelor, 
deducţiilor, definiţiilor. Coşeriu— 
vorbitorul nu este un orator care s-ar 
complăcea în această postură şi ar 
încerca să epateze ascultătorii, aşa 
cum o fac unii. Domnia sa renunţă la 
artificiu în numele accesibilităţii 
gîndului pe care vrea să-l comunice, 
în numele apropierii asculitătorului, nu 
al detaşării de el. Coşeriu—vorbitorul 
nu excelează, aparent, în oratorie. In 
schimb excelează în oratorie 
Coşeriu—scriitorul. Textul scris al 
profesorului Coșeriu este într-atît de 
riguros. structurat, este atît de dens 
ca fond, formulările sunt atît de pre- 
cise, legăturile dintre lexeme sunt atît 
de strînse, cuvintele sunt atît de la 
locul lor, stilul este atît de sobru, încît 
nu poţi strămuta din loc o virgulă, 
necum o vocabulă. Orice propoziţie 
sau frază e plină de sens, orice 
formulare este o sentinţă, o maximă. 
Ascultaţi-l: “A promova sub orice 
formă o limbă moldovenească 
deosebită de limba română este, din 
punct de vedere strict lingvistic, ori o 
greşeală naivă, ori o fraudă ştiinţifică; 
din punct de vedere istoric şi practic, 


lie: 


eo absurditate şi o utopie; şi, din punct 
de vedere politic, e o anulare a 
identităţii etnice şi culturale a unui 
popor şi, deci, un act de genocid 
etnico-cultura!”. 

Coşeriu—filozoful nu stă într-o 
cadă cu apă să mediteze asupra 


"rostului vieţii şi nici nu caută omul cu 


lumînarea ziua-n-amiaza mare precum 
predecesorul său antic. Poate că ar 
aduce mai degrabă a Kant sau von 
Humboldt dacă nu l-ar trăda acel dor 
mioritic din privire şi acel început de 
surîs de soare de pe buze atunci cînd 
conversează cu interminabi! de 
numerosul său auditoriu. Dorul 
inconfundabil de românesc din privire 
şi vorba românească, dumnezeiesc 
de dulce, ce curge aci ca o apă 
zbuciumată de munte, aci ca una 
domoală de la şes ni-l aduce mai pe 
lîngă Lancrăm, Răşinari sau Păltiniş, 
mai aproape de Blaga, Cioran sau 
Noica. 

Cogşeriu—profesorul şi Coşeriu— 
savantul e atît de mare, încît nici nu 
ti-ai fi putut imagina că ar fi în stare 
să ne accepte atît de uşor alături de 
el pe atît de puţinteii cu duhul şi de 
săraci cu opera care suntem noi, 
iştilalţi. lată însă că în cazul Domniei 
sale se adevereşte spusa conform 
căreia lîngă un stejar falnic pot să-şi 
găseascăo brumă de umbră şi răcoare 
şi un codru de lumină şi de soare şi 


10 


Limba Romåaä 


cîțiva arbuşti mai pirpirii. Temutul — 
ca performantă lingvistică, distantul 
— ca mentalitate a celor mici despre 
orgoliul chipurile neînfrînat al celor 
mari, sobrul — caţinută profesionistă 
de pedagog şi orator, olimpicul — ca 
realizare de geniu, glacialul — din 
punctul de vedere al unui neofit în ale 
alpinismului care se vede în vis prin 
zăpezile Kilimanjarului, Omul — 
Coşeriu se dovedeşte a fi om 
ca toţi oamenii,sociabil, prie- 
tenos,comunicabil, amator de o vorbă 
de duh, glumet, încît de la o vreme te 
surprinzi că-i vorbeşti şi tu de la egal, 
că eşti ascultat, că nu te mai bilbiîi ca 
la început. Cine i s-a aflat în preajmă 
ar putea să-mi confirme spusele. Simt 
o mîndrie inexprimabilă cînd îl aud pe 
acest frumos zeu coborît de pe Olimp 
vorbind despre prietenii noştri comuni, 
care, cu părere de rău nu sunt la mo- 
ment printre noi: “Fratele nostru 
Dumeniuk”, “Fratele nostru llie 
Ilaşcu”... 

S-ar părea că încercările vieţii, 
încrîncenările ei ar fi putut să-l facă 
mai colţuros, mai dur, mai războinic. 
Cînd te gîndeşti că timp de 50 de ani 
nici n-a putut să viseze la o revedere 
a locurilor natale! Nu l-au făcut. Dar 
nici nu l-au înfrînt. Niciodată ură. 
Totdeauna bunătate. Totdeauna 
înţelegere, toleranţă. Apreciere 
solomonică a situaţiei. Dragoste de 
oameni. Un adevărat cult pentru 
adevăr. 

Ceea ce poate părea de-a dreptul 
straniu e că lingvistul-raţionalist 
Coşeriu e un mare visător şi roman- 
tic, chiar sentimental un pic. O pot 
confirma cei care au avut fericirea 
să-l însoţească în mai multe rînduri 
în pelerinajul său prin locurile sfinte 
ale Moldovei din dreapta Prutului — 
la Putna, Suceava, Rădăuţi, Ipotești, 
laşi — ori cei care i-au cunoscut ope- 
ra artistică (inclusiv cea eseistică). 
Priviţi-i soarele din obraji şi scînteile 
din privire şi-i veţi înţelege originile, 
dar şi sfişietor de dulcele-i dor de Ţară, 
dor de Basarabia şi de Bucovina. 
Ascultaţi-l cum rosteşte “Fratele 
Dumeniuk”, “Fratele llie Ilaşcu”, 
“Fratele Grigore” (aţi ghicit, anume pe 
-inimosul Gr. Vieru îl are în vedere), 
şi-i veţi înţelege dorul acestui om 


integru de oameni dintr-o bucată. Nu 
există întîlnire la care să participe 
(conferinţă,colocviu,simpozion, masă 
rotundă etc.) şi în cadrul căreia să 
nu-şi amintească de llie Ilaşcu şi de 
camarazii săi de crez şi de suferinţă 
şi să nu-şi exprime convingerea că 
numai unirea eforturilor noastre, numai 
solidaritatea noastră — a tuturora — 
ne-ar putea ajuta să-i smulgem pe 
eroii neamului românesc de după 
gratiile smirnoviste. 

Paşnicul şi blajinul Coşeriu: 
devine însă un luptător neînfricat de 
îndată ce dă peste vreun rătăcit şi 
desţărat de teapa lui P.P. Moldovan 
care atentează la numele de român 
şi de limbă română, adică la adevărul 
istoric şi cel ştiinţific. Cu începere de 
la 1988 încoace, de cînd am pornit 
lupta pentru renaşterea naţională şi 
pentru dezrobirea de imperiul răului din 
afară, dar şi din sufletele noastre 
întinate pe parcurs de decenii de 
timorare şi de întuneric, prof. E. 
Coşeriu e mereu cu noi pe baricade, 
în primele rînduri. Pentru că nu se 
poate împăca nicidecum cu ignoranţa 
crasă, cu agresivitatea ei arogantă. 

Prof. Coşeriu este un nobil 
cavaler al spadei ce se cheamă 
cuvînt. Cuvînt drept. Cuvînt cinstit. 
Cuvînt aşezat. Armă pe care Domnia 
sa o mînuieşte măiestrit. Numai după 
cele mai stricte reguli ale jocului. 
Niciodată nu te va ataca din spate, 
totdeauna din faţă. Niciodată cu 
răutate. încarnată, totdeauna 
întinzîndu-ţi mai întîi mîna a împăcare 
în numele recunoaşterii adevărului 
adevărat. Şi numai după ce 
i-ai respins-o cu obrăznicie, 
neînduplecatul gladiator îţi aruncă 
mănuşa. Păzea! Nu se lasă pînă nu-ţi 
aplică lovitura de graţie pe care o meriţi. 

Parcă ar fi un bloc monolit de 
granit. Parcă ar cobori de pe Acropole 
sau de undeva de prin Anzi. Dar mai 
ales parcă arveni din Apuseni, din Ţara 
Moților, acest crăişor din Ţara de Sus 
a Moldovei, colosul de azi din 
Tübingen. 

La mulți ani, mărite şi iubite 
maestre! Fiţi tare ca piatra, la gînd ca 
săgeata! 

Prof. univ. dr. Flora ŞUTEU 
Bucureşti 


DOCTRINA 
LINGVISTICĂ A LUI 
EUGEN COŞERIU 


1. Opera lingvistică a lui Eugen 
Coşeriu este creaţia ştiinţifică a unui 
artist. Ea izvorăşte dintr-o 
sensibilitate aparte pentru cuvinte şi 
idei, puse în slujba Omului ca spirit 
liber, activ făuritor de forme simbolice. 
Recunoscut pe plan mondial ca mare 
teoretician al limbajului, Eugen 
Coşeriu este de fapt filozoful 
(limbajului) în adevăratul înţeles al 
cuvîntului, adică omul care — după 
cum spunea Hegel despre Socrate — 
şi-a trăit doctrina. Şi-a trăit-o cu fiecare 
operă lingvistică pe care a scris-o. 
Revenind în Moldova natală după o 
jumătate de veac de absenţă silită, 
Eugen Coşeriu şi-a dezvăluit, pentru 
prima dată în limba română, 
fundamentele gîndirii sale teoretice 
asupra cărora aş dori să atrag atenţia 
în rîndurile care urmează.! 

2. Pentru Eugen Coşeriu 
lingvistica este o ştiinţă a culturii. Prin 
această propoziţie, lingvistul se 
situează explicit într-o orientare pe 
care o numeşte antipozitivistă şi pe 
care o caracterizează ca pe o nouă 


ideologie, proprie secolului al XX-lea, 


reflex direct sau indirect, în ştiinţele 
umaniste, al noilor curente filozofice 
(EAS, p.44).? In opoziţie cu 
pozitivismul, antipozitivismul face o 
deosebire netă între obiectele naturii 
şi obiectele culturii. Primele. aparțin 
lumii necesităţii, dominate de cauze 
şi efecte. Astfel, se delimitează, ca 
“lege a naturii” sau ca lege a 
“necesităţii empirice”, ceea ce apare 
întotdeauna cînd anumite condiţii sunt 
îndeplinite. Obiectele culturii aparţin 
lumii libertăţii umane, a activităţilor şi 
creaţiilor acesteia, orientate spre un 
anumit scop (EAS, p.59). Cauza 


obiectelor culturii este omul orientat 
spre un anumit scop, în conformitate 
cu cele două dimensiuni, dependente 
de determinarea lui originară, în 
viziunea hegeliană căreia Eugen 
Coşeriu tinde să-i acorde valoare de 
adevăr: “Pentru Hegel omul nu este 
un animal. Ca om, ca fiinţă realizată 
biologic, cu un corp şi cu activităţi 
fiziologice, el îşi face o lume a sa, 
pentru necesitățile pe care le are ca 
fiinţă biologică. Pe de altă parte, 
respingînd lumea care i se dă ca 
senzaţie fugitivă, ei îşi face o lume a 
sa, pentru necesităţile sale ca ființă 
spirituală, pe care să o poată gîndi, 
să o poată studia, să o poată transmite 
sub formă de cunoaştere despre lume 
altor oameni, de faţă sau viitori. De 
aici cele două dimensiuni care îl 
caracterizează pe om: munca, 
construire a lumii reale, şi limbajul, 
construire a lumii potrivite pentru fiinţa 
spirituală” (PC, p.24). Între pozitivism 
şi antipozitivism, lingvistica modernă 
ignoră încadrarea ei printre ştiinţele 
culturii, precum şi, bineînţeles, 
consecinţele acestei încadrări, proprii 
unei anumite viziuni asupra filozofiei 
ştiinţei de la începutul secolului al XX- 
lea, care apare în filozofia germană.’ 
De aceea, Eugen Coșeriu precizează: 
“Este o sarcină actuală şi de viitor 
construirea unei lingvistici coerente ca 
veritabilă ştiinţă a culturii” (EAS, p.90). 

3. În repetate rînduri, într-o 
formă sau alta, Eugen Coşeriu şi-a 
expus principiile pe care le consideră 
esenţiale pentru interpretarea corectă 
a fenomenului lingvistic ca obiect al 
ştiinţei. Acestea sunt: obiectivitatea, 
umanismul, tradiţia, antidogmatismul 
şi preocuparea pentru binele public 
(OL, p.11). Mă voi opri la primele două 
principii, definitorii pentru concepţia 
filozofică a teoreticianului-lingvist 
care este Eugen Coșeriu. 

3.1. Obiectivitatea, valabilă în 
orice “cunoaştere” care vrea să “spună 
lucrurile aşa cum sunt” (Platon, apud 
OL, p.11) ne obligă la acceptarea 
faptului că ştiinţa; în înţelesul corect 
al cuvîntului, trebuie să vadă, în 
obiectul individual al domeniului său 
de cercetare, o manifestare a 
universalului, în sens transcendental, 
conform filozofiei lui Husserl. “Nici o 

individualitate nu este exclusiv o 
individualitate, ci îşi conține propria 
universalitate, pe care o şi exprimă” 
(EAS, p.45). Deşi pare principiul cel 
mai uşor de aplicat, principiul 
obiectivităţii este, în toate ştiinţele, 
cel mai supus tentaţiei spre eroare, 
dacă nu i se adaugă corolarul 
universalităţii. Faptul individual direct 
observat trebuie să fie interpretat 
astfel încît să spună ceva pentru toţi 
oamenii.Din aspiraţia spre 
universalitate în interpretarea faptului 
individual trebuie să se nască o 
anumită generozitate în ştiinţă, prin 
luarea în considerare a tuturor 
punctelor de vedere cu privire la 
obiectul cercetat. 

3.2. Umanismul este — sau ar 
trebui să fie — propriu ştiinţelor care 
interpretează obiecte culturale, deci 
obiecte care formează domeniile 
limbajului, mitologiei, artei, tehnicii, 
religiei, ştiinţei şi filozofiei (EAS, p. 
61). El îi cere omului de ştiinţă “să 
spună lucrurile aşa cum sunt pentru 
om şi în această sferă a umanului, în 
sfera libertăţii” (OL, p. 12), adică în 
sfera activităţii libere, care filozofic se 
defineşte ca o “activitate al cărei 
obiect este infinit, un obiect care se 
creează în mod continuu, care nu-şi 
are graniţele stabilite dinainte” (OL, p. 


În ştiinţele culturii, spre 
deosebire de cele ale naturii sau de 
cele matematice, nu sunt necesare 
ipotezele, fiindcă aceste ştiinţe se 
bazează pe ceea ce omul ştie, ele au 
ca fundament “ştiinţa originară 
intuitivă, pe care o are omul cu privire 
la ceea ce el însuşi creează, ca 
subiect al acestor activităţi” (ibid.). In 
lumina unei astfel de abordări a 
obiectului lingvisticii, în faţa 
cercetătorului se pune problema 
trecerii de la nivelul cognitio confusa, 
la nivelul cognitio clara adaequata 
(în sensul distincţiei din teoria 
cunoaşterii elaborată de Leibniz: 
“cunoaştere sigură însă nejustificată” 
şi, respectiv, “cunoaştere fundată, 
justificată”). Aceasta înseamnă că 
însuşi cercetătorul are o primă bază 
teoretică pentru activitatea sa, o 
cunoaştere universală, cel puţin în 
formă intuitivă, ca orice vorbitor. De 


unde se înţelege că în ştiinţele culturii 
“avem o teorie întotdeauna, chiar 
atunci cînd credem că nu avem nici 
una” (OL, p. 14). 

Pentru Eugen Coşeriu, în 
ştiinţele culturii trebuie să existe o 
unitate permanentă între teorie şi 
studiul empiric, iar caracterul 
hermeneutic (interpretativ) al acestor 
ştiinţe este dominat de un 
subiectivism temperat prin intuiţia 
alterităţii, adică a fuziunii dintre Eu şi 
Celălalt. 

Şt.inţele naturii, ca şi cele 
matem: tice, au obişnuit gîndirea mo-— 
dernă cu o obiectivitate unică, cea 
externă, considerată singura aptă să 
asigure accesul la adevărul 
cunoaşterii. In ştiinţele culturii, 
singura obiectivitate reală este aceea 
care pune problema finalităţii actelor 
umane şi care se realizează prin cele 
două dimensiuni ale obiectului cultural 
şi, implicit, ale limbajului: cunoaşterea 
subiectivă a esenței lumii şi 
comunicarea cu Celălalt (PC, 10, 22). 
În ştiinţele culturii întrebarea care 
trebuie pusă nu este de ce?, ci: 
pentru ce? Acesta este singurul mod 
de a pune problema ştiinţifică cu 
privire la obiectele culturale. 

4. Prin situarea lingvisticii în 
cadrul ştiinţelor culturii şi prin 
statuarea unei obiectivităţi umaniste 
în centrul principiilor acestor ştiinţe, 
Eugen Coșeriu se defineşte ca filozof 
antipozitivist şi, cred, unic 
reprezentant al unei antropologii 
culturale bazate pe această direcţie 
filozofică. 

Punînd accentul pe spiritul cre- 
ator liber al omului, Eugen Coşeriu 
este acel filozof al limbajului de 
expresie neengleză care se sprijină 
în egală măsură “pe un ansamblu de 
doctrine” şi “pe o metodă riguros 
prescrisă”, ca şi “pe sensibilitatea 
pentru subtilităţile limbii”. El oferă 
astfel un răspuns neiiniştii din finalul 
eseului Mirarea filozofică publicat de 
Jeanne Herschs$. Un răspuns salvator, 
mi-aş permite să spun. Autoarea 
franceză, profesor de filozofie, timp. 
de douăzeci de ani la Universitatea 
din Geneva, înţelege cît de 
ameninţată este, în zilele noastre, 
fiinţa umană, prin depersonalizarea 

limbajului şi, .mai ales, prin 
transformarea ei într-o simplă entitate 
biologică pe o lamelă de microscop. 
Cine se mai gîndeşte la această fiinţă 
umană pentru infinita ei devenire liberă 
şi “responsabilă” (“creatoare”, ar 
spune Eugen Coşeriu). Jeanne Hersch 
poate părea naivă cînd vede salvarea 
lumii prin idei filozofice de actualitate, 
dar în momente de răscruce, omul are 
nevoie de asemenea “naivităţi”, care 
pot deschide ochii. Misiunea pentru 
viitor pe care o întrevede Jeanne 
Hersch a fost, în ceea ce priveşte 
lingvistica, îndeplinită şi să sperăm 
din toată inima că va fi şi desăvîrşită 
de Eugen Coşeriu. 


NOTE: 


1 Citatele date în text se bazează 
pe următoarele lucrări: 

EAS = Eugenio Coseriu, 
Einführung in die -Allgemeine 
Sprachwissenschaft. Francke Verlag, 
Tübingen, 1988. 

OL = Analele ştiinţifice ale 
Universităţii “Al. |. Cuza” din laşi (serie 
nouă) Omul şi limbajul său. Studia 


linguistica in honorem Eugenio Coseriu. - 


Secţiunea IIl. Tomul XXXVII/XXXVIII. 
Lingvistică, 1991—1992, Editura 
Universităţii “Al. |. Cuza”. 

PC = Eugen Coșeriu, Prelegeri şi 
conferinţe (1992—1993). Supliment la 
Anuar de lingvistică şi istorie literară, 
t. XXXIII, 1992—1993, seria A, 
Lingvistică. 

Pentru date biografice asupra 
lingvistului Eugenio Coseriu, forma 
numelui său din străinătate, se poate 
consulta volumul Eugen Coşeriu, 
Lingvistică din perspectivă spaţială şi 
antropologică. Trei studii. Cu o prefaţă 
de Silviu Berejan şi un punct de vedere 
editorial de Stelian Dumistrăcel, Editura 
Ştiinţa, Chişinău, 1994. 

2 Se ia, ca dată de naştere a 
antipozitivismului, anul 1900, an ilustrat 
prin apariţia aproape concomitentă a 
esteticii lui Croce, a conceptelor de 
intuiţionism şi vitalism ale lui Bergson şi 
a fenomenologiei lui Husserl. De alttel, 
anul 1900 este anul în care apare primul 
volum din Logische Untersuchungen, 
opera lui Husserl deschizătoare de noi 
perspective în teoria cunoaşterii, 


combătînd logica şi teoria pozitivistă 
dominantă pînă atunci (EAS, p. 23). 

3 Termenul de ştiinţe ale culturii 
traduce germanul Kulturwissen-— 
schaften , creat, la începutul secolului 
al XX-ea, de filozoful german Ferdinand 
Tönnies, pentru a-l înlocui pe 
Geisteswissenschaften , termen creat, 
prin traducere din engleză, la mijlocul 
secolului al XIX-lea (apud Johannes 
Hoffemeister, Wörterbuch der 
philosophischen Begriffe. Zweite 
Auflage. Verlag von Felix Meiner, Im 
Hamburg, 1955, s.v. Kulturkreis şi 
Geisteswissenschaften). 

4 Textul cuprinde o completare 
“critică” a informaţiilor date la termenul 
filozofie lingvistică din Antony Flew, 
Dicţionar de filozofie şi logică. 
Traducere de D. Stoianovici, 
Humanitas, Bucureşti, 1996. 

5 Istoria filozofiei europene. 
Traducere de Drăgan Vasile, 
Humanitas, Bucureşti, 1994, p. 390— 
393. 

Acad. Emanuel VASILIU 
Bucureşti 


OBIECT ŞI SENS 


1. E. Coseriu atrage atenţia 
asupra faptului că trebuie să fie 
menţinută o distincţie netă între 
signifiant şi designatum sau între 
sens şi obiectul semnificat. Primul are 
caracter lingvistic, cel de ai doilea nu 
are acest caracter.! 

2. Susţinem această idee 
arătînd că se poate vorbi cu sens 
într-o limbă despre obiecte care nu 
sînt prezente în situaţia de 
comunicare; pot vorbi cu sens despre 
cîine fără ca animalul respectiv să 
existe în domeniul experienţei mele. 

Această situaţie poate fi 
explicată dacă luăm în consideraţie 
faptul că în momentul în care stimulii 
provenind de la obiect dispar, noi 
rămînem cu reprezentările senzaţiilor 
determinate de aceşti stimuli. 

În aceste situaţii nu vorbim 
despre “obiecte”, ci despre 
reprezentările pe care le avem despre 
acestea. 

Ne putem pune acum întrebarea 
dacă “reprezentările” noastre sînt 
acelaşi lucru cu sensul. 

Răspunsul este, desigur, 
negativ: sensul este mai apropiat de 
ceea ce F. de Saussure a numit con- 
cept. insă acesta este rezultatul 
operaţiilor pe care conştiinţa noastră 
le efectuează asupra reprezentărilor. 

3. Din cele spuse sub 2. rezultă 
că sensul, spre deosebire de obiect, 
are un caracter mental şi, ca atare, 
poate fi considerat ca apaiţinînd 
limbii (care este o activitate psihică 
şi fiziologică), în timp ce obiectul, 
cum arată E. Coseriu, aparţine 
realităţii extralingvistice. 


Andrei AVRAM, 

Cercetător principal l, 

şef de sector la Institutul 

de Fonetică şi Dialectologie 
“AI. Rosetti”, 

Bucureşti 


SISTEM ŞI NORMĂ 
ÎN MORFONOLOGIA 
LIMBII ROMÂNE 


În capitolul al V-lea, intitulat 
Hechos de “sistema” y hechos de 
“norma”, din bine cunoscuta sa 
lucrare Sistema, norma y habla, 
apărută la Montevideo, în 1952 (şi 
republicată ulterior), E. Coşeriu 
prezintă o serie de exemple, din di- 
verse limbi, care ilustrează 
necesitatea de a se distinge, în 
interiorul a ceea ce, în general, se 
înţelege prin limbă ca termen al 
opoziţiei limbă/vorbire, două categorii 
de fapte: cele constante (sociale, nu 
individuale sau ocazionale) şi 
funcţionale, la un moment dat, într-o 
comunitate dată — sistemul — şi 
cele constante extrafuncţionale, deci 
exterioare sistemului, dar incluse, ca 
şi primele, în norma lingvistică. Printre 
aceste exemple (din toate 
“compartimentele” limbii: fonetică şi 
fonologie, morfologie, formarea 
cuvintelor, sintaxă, lexic) figurează, în 
partea rezervată morfologiei, cel 
referitor la formele de plural ale 
substantivelor româneşti de genul 
feminin cu nominativul singular în -ă: 
“Acestea pot să aibă pluralul în -e, fără 
metafonie (casă — case), sau pluralul 
în -i, cu metafonie (fară — ţări). În 
sistem, pluralele sînt echivalente, aşa 
încît, practic, toate numele indicate 
ar putea să aibă ambele forme; totuşi, 
în fiecare caz, norma o preferă pe una 
dintre ele, cu tendinţa generală de a 


| 1 E. Coseriu, Pour une sémantique diachronique structurale // “Travaux de 
linguistique et de littérature publiés par le Centre de philologie et de littératures 


romanes”, Il, |, 1964, p. 139. 

prefera, după cît se pare, formele în 
-i cu metafonie”!. 

Cum se poate lesne observa şi 
cum se menţionează în pasajul 
reprodus, din punctul de vedere al 
felului în care se ajunge de la forma 
de singular la cea de plural, între casă 
— case şi fară — ţări există două 
deosebiri: pe de o parte, se recurge la 
morfeme (moneme) desinenţiale 
diferite; pe de altă parte, menţinerea 
lui /a/ accentuat al singularului în plu- 
ral case se opune producerii 
alternante fonologice, /a/ /ă/, 
flexiunea celuilalt cuvînt. În cel de ai 
doilea caz avem a face cu o formă 

“hipercaracterizată”, prin utilizarea, 
alături de desinenţă, a unui procedeu 
oferit de sistemul morfologic al limbii 
române?. Este evident că modificarea 
produsă în structura morfemului radi- 
cal al lui țară (substituirea lui /a/ cu 
/ăl) depinde de natura desinenţei; 
fenomenul care are loc pe plan 
morfonologic este determinat de un 
factor morfologic în sens restrîns (nu 
ne interesează aici problema 
apartenenţei, respectiv, a neaparte— 
nenţei morfonologiei la domeniul 
morfologiei în sens larg*). Rezultă că, 
respectînd norma, vorbitorul operează 
o singură selecţie; din opţiunea pentru 
una dintre cele două posibilităţi 
existente, în cazul de faţă, în sistem 
(pluralul în -e sau în -i al femininelor 
cu singularul în -ă) decurge, în mod 
“automat”, menţinerea lui /a/ sau, 
respectiv, înlocuirea lui cu /ă/. 

Ne propunem să facem, în 
continuare, cîteva observaţii asupra 
unei categorii de fapte de alt gen decît 
cele la care se referă E. Coșeriu în 
pasajul reprodus: vom avea în vedere 
situaţii în care anumite deosebiri 
privitoare la comportamentul morfono-— 
logic al unor morfeme similare ca 
structură nu pot fi puse în legătură cu 
natura diferită;a morfemelor cu care 
cele dintîi se combină. 

Plecîndu-se de la forma de 
persoana 1 sg. a indicativului prezent, 
forma de persoana a 3-a a verbului a 
transporta se obţine prin înlocuirea 
desinenţei “zero” cu desinenţa -ă: 
transport — transportă; segmentul 
predesinenţial rămîne neschimbat. In 
cazul verbului a purta distincţia dintre 
cele două forme se realizează însă 


nu numai prin desinenţe diferite, ci şi 
prin structura parţial diferită a 
radicalului: port—poartă. Se produce 
aşadar o alternanță fonologică: 
fonemul /o/ este înlocuit cu un seg- 
ment fonologic alcătuit, după opinia 
noastră, din semivocala /ă/ şi vocala 
lal şi realizat ca [ga], într-un context 
morfologic (desinenţa -ă) care este 
identic cu cel al radicalului (al temei) 
din transportă, unde nu avem 
alternanță. Evident, existenţa unui 
alomorf poart- (“con metafonía”, con- 
form terminologiei folosite de E. 
Cogeriu cu privire la ţări) reflectă o 
proprietate a radicalului lui a purta pe 
care nu o posedă radicalul lui a 
transporta (în acesta din urmă 
vocalismul este invariabil; la persoana 
a 3-a sg. a indicativului prezent, ca şi 
la persoana a 3-a pl., avem tot 
desinenţa -ă, dar “sin metafonía”). 

Aparţinînd aceleiaşi clase din 
punct de vedere (strict) morfologic, 
verbele a purta şi a transporta se 
deosebesc între ele sub aspect 
morfonologic. O deosebire de acelaşi 
tip există şi între fiecare dintre aceste 
verbe şi verbul a înota. Fonemului /o/ 
din transport, înot, port îi corespund, 
în sistemul morfonologic al limbii 
române, trei unităţi distincte: /o/,, non- 
alternant; /o/,, alternant cu fie. lol, 
alternant cu jăa/ şi cu /u/. Forme ca 
transpoartă şi *înuta nu ar fi în 
neconcordanţă cu sistemul morfono-— 
logic al limbii literare actuale, dar ar 
contraveni normei acesteia. Altădată 
însă prezenţa lui /o/, în flexiunea 
verbului cu sensul “nager” — unde azi 
avem /o/, — era conformă normei (în 
DA, s.v. înnota este menţionată forma 
veche nuta), iar în norma unor graiuri 
dacoromâne a transporta conţine un 
Io, alternant cu /iia/, nu un /o/,, (ca 
în norma limbii literare): transpoartă, 
să transpoarte. 

Asemănătoare cu situaţia lui 
lol este cea a fonemului /e/. Se poate 
spune că, din punct de vedere 
morfonologic, în a veni, de exemplu, 
avem a face cu un “alt fel” de /e/ decît 
cel din a oferi (cf. vine, să vină, dar 
oferă, să ofere; în primul caz /e/ este 
alternant cu /i/, pe cînd în celălalt 
acelaşi fonem este constant în 
flexiune). Tot aşa, /e/ din pitoresc 
diferă de /e/ din grotesc, sub aspect 

morfonologic (cf. fem. pitorească, dar 
grotescă). In acelaşi context 
morfologic (desinenţa -ă), norma limbii 
literare actuale cere prezenţa unui 
diftong (alternant cu /e/) într-un caz 
şi a unui /e/ non-alternant în celălalt 
(*pitorescă şi *grotească n-ar 
contraveni însă sistemului). 

La fel se prezintă lucrurile în 
domeniul alternanţelor consonantice. 
De exemplu, sistemul morfonologic 
cuprinde un /z/ — să-i spunem /z/, —, 
non-alternant, şi un /z/,, alternant cu 
lil. Faptul că în flexiunea adjectivelor 
obez şi ursuz consoana finală a 
radicalului este /z/,, în timp ce în cea a 
adjectivelor treaz şi viteaz apare /Z/,, 
termen al alternanţei /z/-/j/, este un 
fapt de normă (nici *obeji, “ursuji, nici 
“trezi, *vitezi nu ar fi forme străine 
sistemului morfologic sau/şi celui 
morfonologic al limbii române). 

În linii foarte generale, relaţia 
dintre un fonem oarecare cu anumite 
proprietăţi morfonologice şi un fonem 
identic, dar cu proprietăţi morfono-— 
logice diferite se aseamănă cu relaţia 
dintre variantele unui fonem 
identificabile în norma limbii (definite, 
fiecare, printr-un ansamblu de trăsături 
fonetice cu funcţie distinctivă plus una 
sau mai multe trăsături extra- 
funcţionale“). 

Cum s-a putut constata, nu am 
discutat problema statutului 
morfonologiei*: disciplină autonomă 
(fie chiar cu o autonomie limitată) sau 
parte integrantă a morfologiei? Cînd 
am menţionat că E. Coșeriu a dat 
exemple din toate “compartimentele” 
limbii, am lăsat, poate, să se 
înțeleagă că ne pronunţăm în favoarea 
părerii conform căreia nu este cazul 
să atribuim fonologiei calitatea de 
disciplină aparte, cu un obiect spe- 
cific (pe planul practic al descrierii 
limbii, ar urma ca toate sau o mare 
parte dintre chestiunile privitoare la 
alternanţele fonologice să fie tratate 
şi în cadrul morfologiei, şi în legătură 
cu formarea cuvintelor). După părerea 
noastră însă, este preferabil să 
operăm cu noţiunea de sistem 
morfonologic, sistem ale cărui 
unităţi sînt foneme sau succesiuni de 
foneme (uneori, arhifoneme şi, even- 
tual, succesiuni de arhifoneme) cu 
anumite proprietăţi stabilite după 


criteriul participării, respectiv, al 
neparticipării lor la alternanţe, precum 
şi după natura alternanţelor în cauză. 
Este ceea ce, de fapt, rezultă din 
rîndurile precedente. 

Plecînd de la ideea că există un 
sistem morfonologic, admitem că, la 
un nivel mai scăzut de abstractizare, 
există o normă morfonologică. Prin 
observaţiile de mai sus asupra unor 
aspecte ale raportului dintre sistem şi 
normă în domeniul morfonologiei limbii 
române am încercat să punem în 
evidenţă interesul pe care îl prezintă 
studiul alternanţelor fonologice ale 
acestei limbi în lumina teoriei 
lingvistice a lui E. Coșeriu. 


NOTE: 


1 “Pueden, éstos, tener el plural 
en -e, sin metafonia (casă —case), o el 
plural en -i, con metafonia (fară, pais, 
țări). En el sistema, los pluralos son 
equivalentes, tanto que prâcticamente 
todos los nombres indicados podrian 
tener ambas formas; sin embargo, en 
cada caso, la norma prefiere netamente 
una u otra de ellas, con tendencia ge- 
neral a preferir, según parece, las 
formas en -i con metafonía” (Eugenio 
Coseriu, Teoría del lenguaje y lingüística 
general. Cinco estudios. Segunda 
edicion, Madrid, [1967], p. 77). 

2 Cf. Sextil Puşcariu, Limba 
română, Vol. ll. Rostirea. Ediţie îngrijită 
de Magdalena Vulpe. Studiu introductiv 
de Andrei Avram, Bucureşti, 1994, p. 
333: “Unul din principiile caracteristice 
mai ales în limba română este cel de 
hipercaracterizare a formelor morfolo— 
gice, tendinţa de a întrebuința toate 
mijloacele disponibile spre a distinge 
diferitele forme de declinare şi de 
conjugare nu numai prin desinenţe sau 
elemente auxiliare procilitice şi enclitice, 
ci şi prin alternanţe sonice”. 

3 Vezi partea finală a acestui 
articol. 

+ Numeroase gxemple, din 
spaniolă şi din alte limbi, la E. Coseriu, 
în volumul citat, p. 70—75. Pentru 
română vezi şi articolul nostru Despre 
fonologia normei, în Omagiu lui lorgu 
lordan cu prilejul împlinirii a 70 de ani, 
Bucureşti, 1958, p. 45—52. 

5 Cu privire la această chestiune 
vezi, de exemplu, Wim van Eeden, 
Morfofonologia: lux sau necesitate?, 
în “Limbă şi literatură” I—II, 1993, 
p. 5—20. 

Prof. univ. dr. 
Angela BIDU-VRANCEANU 
Bucureşti 


__ DIN NOU DESPRE 
CÎMPURILE LEXICALE 


Este bine cunoscută contribuţia 
lui E. Coşeriu la fundamentarea 
semanticii structurale “clasice”. 
Principiile riguroase stabilite! în 1964 
(reluate şi precizate în celelalte 
lucrări?) privind analiza opoziţiilor 
manifestate la nivelul unui cîmp lexi- 
cal sînt valabile şi astăzi, într-un mo- 
ment în care structuralismul nu mai 
interesează ca scop în sine. Mai mult 
chiar, majoritatea lucrărilor? mai 
recente de semantică se remarcă 
printr-un eclectism metodologic, prin 
încercarea de a depăşi semantica 
lexicală sau lexematica, cum a 
numit-o E. Coșeriu‘ (la care nu se 
renunţă) în direcţia unei semantici a 
(contextului“, preocupată mai ales 
de procesul intepretativ şi tratamentul 
automatic al sensului. Astfel, 
numeroase dintre aceste lucrări sînt 
preocupate, de fapt, de aspecte 
aplicative: descrierea sensurilor în 
dicţionare:, analiza semantică a unor 
enunţuri ale cărei rezultate să poată 
fi manevrate cu ajutorul informaticii’, 
descrierea terminologiilor! ş.a. Dar nici 
una dintre aceste analize nu se 
dispensează de stabilirea opoziţiilor 
cu ajutorul trăsăturilor semantic dis- 
tinctive în cadrul unor clase 
paradigmatice care sînt, într-un fel sau 
“altul, cîmpuri lexicale. De aceea, 
definirea lingvistic riguroasă a 
cîmpurilor este o contribuţie teoretică 
şi practică ce ni se pare de un 
interes mereu actual’. Este motivul 
pentru care, în cele ce urmează, ne 
vom opri-asupra cîtorva probleme 
privind definirea cîmpurilor 
lexicale din perspectiva teoriei 
coşeriene în relaţie cu analizele 
semantice concrete. 


Definiţia dată cîmpului lexicai 
de E. Coşeriu, preluată implicit sau 
explicit de numeroase lucrări de se- 
mantică* şi nu numai de ele” este cea 
bazată pe opoziții, căci cîmpul este 
“o paradigmă constituită din unităţi 
lexicale ale conţinutului (lexeme) 
împărțind o zonă de semnificaţie 
continuă (comună, subl. n.), găsindu- 
se în opoziţie imediată unele faţă de 
altele”. Definirea cîmpului ca o para- 
diamă este fundamentală pentru că 
sugerează principiile analizei 
lingvistice (cu modelul mai mult sau 
mai puţin strict al analizei fonologice); 
începînd cu E. Coșeriu, toţi ceilalţi 
cercetători au apreciat că există 
diferenţe între o paradigmă lexico-se- 
mantică şi alte tipuri de paradigme 
lingvistice, diferenţa cea mai impor- 
tantă fiind aceea că aproape toate 
cîmpurile'? reprezintă clase deschise 
sau relativ închise. De aceea 
delimitarea cîmpurilor rămîne o. 
problemă actuală, rezolvarea ei fiind 
complicată şi de faptul că majoritatea 
cuvintelor unei limbi aparţin în mod 
curent mai mult decît unui singur 
cîmp. Ceea ce contează, conform ` 
sugestiilor lui E. Coşeriu, aplicate 
deliberat sau nu şi de alţi cercetători, 
este delimitarea interioară a cîmpului, 
adică delimitarea conţinutului 
fiecărei unităţi a unui cîmp *. 
Majoritatea cercetătorilor (în opoziţie 
cu primele teorii susţinute de Trier) 
consideră că analiza poate fi făcută 
fără să se cunoască limitele exterioare 
ale cîmpului!*. Pentru aceasta, o 
importanţă cu totul specială o are 
proprietatea semantică comună care 
grupează împreună membrii unui 
cîmp; proprietatea comună 
corespunde parţial “dimensiunii” (în 
terminologie coşeriană'5). Teoria 
coşeriană nu acordă importanţă 
preliminară componentelor de sens 
(semelor) comune pentru că definirea 
şi delimitarea cîmpului coincide cu 
însăşi degajarea opoziţiilor semantice 
imediate dintre lexeme, ceea ce 
înseamnă că este necesară, în 
acelaşi timp, şi degajarea semelor 
care stabilesc diferenţele semantice 
între termeni conform principiului para- 
digmatic. Din perspectiva analizei 
efective a unor cîmpuri lexico- 

semantice“ a rezultat însă că, în 
operaţiile circulare presupuse de 
definire, semele comune au o 
importanţă preliminară”. Rezultă că 
însăşi definiţia propusă de E. Cogşeriu 
cîmpului lexical a sugerat 
delimitarea unor tipuri diferite de 
componente ale sensului (seme), 
dintre care noi am propus semele 


comune şi semele variabile. Tipologia - 


semelor, mult dezvoltată de lucrări mai 
recente de semantică, nu 
interesează ca o problemă în sine, ci, 
mai ales, din perspectiva analizelor 
practice. 

Pentru a corela importanţa 
teoriilor coşeriene cu problemele 
analizei practice a cîmpurilor 
lexicale vom discuta aici cîteva 
categorii de seme care, aşa cum 
a rezultat din descrierile efectuate, 
nu pot fi seme comune ale unui 
cîmp. Există seme care sînt 
interpretate ca “dimensiune” de 
E. Coşeriu, cum ar fi “sexul”, dar 
care, ele însele, nu pot fi seme 
comune care să ducă la gruparea 
într-un cîmp!. În schimb, există 
cîteva categorii de seme care nu 
pot îndeplini condiţia de a fi seme 
comune ale unui cîmp lexical: 

a) semele cu caracter prea ab- 
stract, care pot funcţiona în mai multe 
cîmpuri lexicale (chiar dacă cu valori 
diferite), cum ar fi: 

— /omogen/, /confuz/, în 
definirea unor termeni sonori ca a 
suna 1—4, sau sunet 1—67; 

— semele graduale precum 
aproximarea în minus/ care 
caracterizează termeni cromatici ca 
gălbui, verzui, albăstriu (“galben” / 
"verde"/'albastru”/ + “aproximare în 
minus”) sau semul /intensiv/ care 
distinge pe fierbinte de cald (grupaţi 
împreună prin /aprecierea privitoare la 
temperatură/), dar şi pe groază de 
teamă (care au comun semul 
“apreciere privitoare la sentimente”)?! 
nu pot îndeplini condiţia de a fi seme 
comune, care să ducă la gruparea 
într-un cîmp; 

b) semele care au valoare 
determinată într-un singur cîmp (şi 
prin aceasta nu au capacitate 
definitorie în alte cîmpuri); de 


»a 


exemplu, “cu braţe” în paradigma 


î 


“scaunelor” este distinctiv pentru 
fotoliu în opoziție cu scaun; 

c) semele manifestate negativ 
în definiţia componenţială a sensului, 
cum ar fi /- muncă intelectuală/ pentru 
tejghea, în opoziţie cu birou, definit 
prin /+ muncă intelectuală/ (amîndouă 
avînd componenta de sens comună / 
obiect de tipul masă/); 

d) semele ce realizează o 
formulă componenţială foarte 
omogenă, care, deşi distinctive . 
într-an cîmp determinat, nu pot grupa 
singure lexemele. in cîmpul 
denumirilor de sentimente, pentru 
lexeme ca stimă (/atitudine/ + 
/apreciere/ + /reverenţă/), aversiune 
(/sentiment/ +. /privitor la reacţie 
afectivă/ + /nefavorabil/ + /grad 
nedeterminat/), sau afecțiune (/senti- 
ment/ + /privitor la reacţie afectivă/ + 
/favorabil/ + /grad nedeterminat/), 
singurele seme care grupează 
lexemele în cîmpul lexical sînt /sen- 
timent/ sau /reacţie afectivă/. 

Cele cîteva categorii de seme 
discutate nu pot reprezenta “o 
substanţă semantică continuă” sau 
“comună”, cum preconizează definiţia 
coşeriană a cîmpului lexcial. Din : 
această perspectivă, analizele 
semantice care s-au preocupat de 
tipologia semelor pot fi justificate sub 
aspectul contribuţiei practice la 
definirea cîmpurilor lexicale, iar 
gruparea lexemelor în clase 
paradigmatice numite sau nu astfel 
poate dispune de unele condiţionări 
obiective, care respectă, declarat sau 
nu, teoria coşeriană. 


NOTE: 


1 E. Coseriu 1964: 139—186. 

2 E, Coseriu 1967, 1975, 1977. 

3Vezi F. Rastier 1987, 1991, 1994. 

4 Vezi Rastier, ibidem. 

5 Vezi A. Bidu-Vrănceanu 1993. 

ê Vezi F. Rastier, M. Cavazza, A. 
Abeille 1994: vezi şi Dictionnairique..., 
1990. 

7 Vezi, de ex., Lerat, 1995. 

* Dincolo de.lucrări speciale 
consacrate cîmpurilor lexicale din 
diferite limbi de autori care au fost 
apropiaţi teoriilor coşeriene în diferite 


Faiversåti. Eugen Coseriu — 75 19 


grade: H. Geckeler 1976, Maria 
Grosmann 1988, în mod direct şi A. Bidu- 
Vrănceanu 1976, 1986, în mod indirect. 

? Vezi notele 8 şi 4. 

1 Vezi notele 3, 4, 6. 

“ Vezi Coseriu 1975: 31 şi 1977: 
211. 

12 Excepţie făcînd numele de 
rudenie, vezi Bidu-Vrănceanu 1978: 
88—96. 

13 Vezi Coseriu 1977: 215. Aşa se 
explică de ce orice analiză a sensurilor 
implică integrarea, chiar şi numai 
implictă, într-o paradigmă sau. într-un 
cîmp, vezi de ex. Rastier 1987: 49-51, 
60. Chiar şi analiza unor texte concrete 
(Rastier 1994:228), de ex. a celor 
aparţinînd limbajului medical (ceea ce 
depăşeşte principiul coşerian al 
analizei la nivelul limbii funcţionale) vezi 
Coşeriu 1977:122—124) se bazează pe 
opoziții semantice care implică ideea de 
cîmp lexical, vezi Rastier 1987: 49—51, 
60. 

14 S-a propus ca soluţie a 
problemei insolubile a delimitării 
graniţelor exterioare ale cîmpurilor 
lexicale interpretarea lor ca mulţime în 
sens matematic (vezi A. Bidu-Vrănceanu 
1976, 1986). 

15 În concepţia coşeriană, 
“dimensiunea reprezintă criteriul care 
stă la baza unei opoziții şi în funcţie de 
manifestarea ei se delimitează 
“cîmpurile unidimensionale” de' cele 
“pluridimensionale”, vezi Coseriu 
1975:35—36. Rastier 1987:60 preia 
“dimensiunea” ca element de analiză 
semantică. 

15 Vezi A. Bidu-Vrănceanu 1976, 
1986. 

17 Ne referim ia analiza unor 
cîmpuri mai bogate cantitativ precum 
termenii cromatici sau denumirile 
fenomenelor sonore (vezi nota 16) 
pentru care gruparea prin seme comune 
facilitează degajarea diferenţelor 
semantice. 

18 Vezi de ex. Rastier 1987, care 
delimitează semele aferente de cele 
inerente, alături de alte tipuri de seme 
(cum ar fi taxemul, ca sem al clasificării 
în cîmpuri, într-o interpretare mai 
apropiată de “dimensiune”). 

1 Cum se poate vedea în cîmpul 
numelor de rudenie, opoziţiile dintre tată/ 
mamă, fiu/fiică, socru/soacră ş.a. în 
raport cu- /tipul de rudenie/ sînt 
secundare. 

2 Vezi 
1986:178—219. 

4 În schimb, în cîmpuri ca cel al 
denumirilor locuinţei sau instituţiilor 


A.  Bidu-Vrănceanu 


(vezi A. Bidu-Vrănceanu 1986:124— 
143, 134—154) unele seme cu valoare 
concretă ca /tipul de locuinţă/ sau /tipul 
de instituţie/ duc la repartiţia în mai multe 
cîmpuri lexicale, aspect care complică 
descrierea semantică. 

Limba Romnduă 


“MĂ ÎNGRIJOREAZĂ 
STAREA 

LIMBII ROMÂNE 

ÎN BASARABIA” 


Dialog: lon MELNICIUC — 
Anatol EREMIA 


lon Melniciuc: Domnul Anatol 
Eremia e bine cunoscut în lumea 
ştiinţei ca unul dintre cei mai energici 
propagatori ai lingvisticii şi ai 
frumosului în limbă, preponderență 
avînd problemele ce ţin de 
onomastică, îndeosebi de studiul 
toponimiei. Pentru a întregi conturul 
unui sumar portret al omului de creaţie, 
i-am solicitat acest interviu. 

Aşadar, stimate coleg — prima 
întrebare, una dintre cele ce ţin de 
suflet. De cînd aţi simţit pentru prima 
dată căldura şi lumina făcliei sacre ce 
simbolizează dragostea față de graiul 
matern, pentru cuvînt şi expresie 
aleasă? 

Anatoli Eremia: Fără să 
exagerez, aş zice, din copilărie, 
această lumină venind de ia tatăl meu, 
care îmi recita, dar şi îmi cînta 
versurile lui Eminescu: O, mamă, 
dulce mamă, Despărțirea... Melodiile 
celea, dulci-alinătoare, nu le-am mai 
auzit de atunci. Erau oarecum altfel 
decit cele de azi. 

Nu mai puţin am preluat de la 
mama, care a fost stîlpul de nădejde 
al casei noastre, sufletul celor patru 
copii. 

Benefică pentru mine a fost şi 
influenţa bunului meu învăţător Leonid 
Şeptiţchi, profesor de limba şi 
literatura română; icoana chipului său 
o păstrez în suflet cu sfinţenie. Cu 
toate că eram în a opta — a noua, 
am devenit prieteni. Îl. ajutam la 
“editarea” Almanahului şcolar. 
Dumnealui îmi citea adesea fragmente 
din creaţiile sale literare. A scris două 


ANATOL EREMIA 


„n 
93 


Născut: or. Cahul, 3 iulie 1931, 
într-o familie de intelectuali. 

Studii: Şcoala medie nr. 2 din 
or. Cahul (1952); Universitatea de 
Stat, Facultatea de Litere (1957); 
doctorantura la Academia de 
Ştiinţe (1960). Doctor în filologie 
din 1968. 

Activităţi: cercetător ştiinţific 
coordonator la Institutul de 
Lingvistică; conferenţiar uni- 
versitar; secretar ştiinţific al 
Consiliului specializat pentru 
conferirea gradelor ştiinţifice 
(lingvistică); copreşedinte ai 
Societăţii de Onomastică (cu sediul 
la Bucureşti şi Cluj); vice- 
preşedinte al Comisiei Republicane 
pentru Reglementarea şi Ocrotirea 
Onomasticii Naţionale ş.a. 

Lucrări publicate: 12 cărţi 
(monografii, broşuri, îndreptare), 
peste 100 articole ştiinţifice, circa 
200 articole de propagare a ştiinţei 
lingvistice, rubrici permanente în 
presă. 

romane — Pămînt şi piatră şi 
Izvoarele — pe care nu le-am văzut 
publicate. Motivul, după cum am 
înțeles mai tîrziu, era simplu de tot, 
dar suficient ca să nu poţi ieşi în lume. 
Era fiu de preot. Cutreieram împreună 
împrejurimile Cahulului, satele din 
vecinătate în căutarea unor teme şi 
personaje tipice pentru povestirile 
sale, a unor cuvinte şi expresii, 
discutînd cu oamenii de la ţară. Imi 
amintesc şi astăzi nişte cuvinte pe 
care le-am înregistrat la pescarii din 
Crihana şi Manta: bătcărie, şvor, 
japce, reniş, popînzac, odmăt, 
podmol, mogîldan... 

L M.: Deci, familia, şcoala, 
mediul social sînt factorii decisivi în 
formarea d-voastră ca personalitate şi 
ca viitor specialist. In aceeaşi ordine 
de idei, ce v-a oferit Universitatea, 
care dintre profesorii noştri v-au 
impresionat, v-au edificat şi v-au 
îndrumat în mod deosebit? 

A.E.: Universitatea m-a învăţat 
să muncesc, aceasta pe lîngă bagajul 
de informaţii şi cunoştinţe cu care 
m-a înzestrat. Profesorii mei, pe care 
i-am îndrăgit din prima zi, şi cu care 
mi-a fost dat să colaborez ulterior pe 
tărîm ştiinţific şi pedagogic, sînt: 
N. Corlăteanu, S. Berejan, V. Marin, 
Gh. Bogaci, V. Coroban ş.a. — 
distinşi oameni de ştiinţă şi de cultură, 
fruntaşi ai vieţii publice din trecut şi 
de astăzi. 

I. M.: Onomastica, în special 
toponimia, sînt ramuri deosebit de 
interesante ale lingvisticii, ele fiind 
extrem de importante şi necesare 
pentru studierea şi cunoaşterea 
istoriei neamului, a limbii şi culturii 
naţionale. Cum aţi ajuns să îmbrățişaţi 
această disciplină, cine v-a sugerat 
ideea? În general, ce înseamnă 
toponimia pentru un specialist 
onomastician ? 

A. E.: Am fost îndemnat de 
profesorii N. Corlăteanu, care mi-a 
propus teme de toponimie pentru 
tezele anuale şi cea de licenţă, şi 
V. Marin, care mi-a fost consultant şi 
recenzent de lucrări. Toponimia 
reprezintă o ramură a lingvisticii cu 


statut aparte, dispunînd de obiectul 
propriu de studiere — numele de locuri 
şi localităţi —, de principii şi metode 
specifice de cercetare. E o disciplină 
lingvistică, dar foarte apropiată şi 
înrudită cu istoria, etnologia, 
geografia. Aceasta pentru că numele 
topice au luat fiinţă în anumite 
perioade istorice, în legătură cu 
anumite evenimente, fapte şi 
întîmplări din trecut, unele denumiri 
fiind generate şi de factori de ordin 
fizico-geografic şi natural. De aici 
interesul faţă de toponimie al 
specialiştilor din diferite domenii ale 
ştiinţei. Insă, pentru a servi ca sursă 
informaţională şi ca material 
factologic suplimentar pentru alte dis- 
cipline, toponimia necesită a fi 
studiată mai întîi din punct de vedere 
lingvistic. Studiul lingvistic trebuie să 
preceadă studiul toponimelor sub 
raport istoric, etnologic, geografic. 

Toponimia mai înseamnă pentru 
mine, în plan temporal, 36 de ani de ` 
activitate intensă în acest domeniu, 
inclusiv 18 ani de anchetă pe teren, 
în aproximativ 1300 de localităţi. Mai 
înseamnă şi acea “producţie gata” 
exprimată în cărţi, broşuri, dicţionare, 
articole. e 

|. M.: /mi permiteti să 
nominalizez unele dintre ele: Studiu 
de toponimie moldovenească. 
Nume de localităţi (1970); 
Contribuţii la studiul formării 
cuvintelor în limba moldo-— 
venească* (1979); Nume de 
persoane. Indreptar antroponimic 
(în colaborare, 3 ediţii, 1964—1974); 
Graiul pămîntului. Schiţă de 
toponimie moldovenească (1981); 
Onomastica moldovenească (în 
colaborare, 1984); Tainele numelor 
geografice (1986); Destinul 
cuvintelor (1988); Nomenclatorul 
localităţilor din Republica Moldova 
(1996) ş.a. Ştiu însă că în fază de 
manuscris mai aveţi şi alte lucrări. Vă 
rog să vă referiti la ele... 

A. E.: Da, e vorba de: Cartoteca 
toponimică generală (circa 50 mii de 
fişe), Fişierul termenilor entopici 
(10—12 mii de fişe), Catalogul 


* Glotonimul “limba română” a fost, precum se ştie interzis în acea perioadă în 

numelor de familie (15 mii de fişe), 
toate aflindu-se acum în posesia 
Institutului de Lingvistică. Aceste 
materiale servesc drept bază 
lexicografică la elaborarea a două 
lucrări de proporţii — Tezaurul 
toponimic al României. Moldova şi 
Dicţionarul entopic ai limbii 
române, în colaborare cu ono-— 
masticienii de la Institutul de 
Lingvistică “lorgu lordan” al Academiei 
Române (Bucureşti), Institutul de 
Filologie Română “Al. Philippide” (laşi) 
şi Universitatea de Stat “Dunărea de 
Jos” (Galaţi). 

N-a fost atît de uşor şi simplu 
să faci toponimie acum 5—10 ani. 
Onomastica nu convenea diriguitorilor 
politici, deoarece ea răscolea trecutul, 
arunca lumină asupra unor momente 
din istoria neamului, în probleme de 
etnogeneză a poporului şi de formare 
a limbii române. Colectarea 
materialului toponimic s-a făcut mai 
mult din iniţiativă proprie şi în mare 
parte voalat, camuflat, tematica 
cercetărilor fiind formulată în termeni 
generici. S-a depus o muncă enormă 
cît priveşte explorarea surselor 
documentare, a materialelor de arhivă 
(hrisoave, recensămînturi, catagrafii, 
hărţi etc.), care acum ne servesc ca 
argument ştiinţific şi suport 
informaţional în procesul de restabilire 
şi reglementare a onomasticii 
naţionale. 

|. M.: Imi amintesc raportul şi 
cuvîntănile dumneavoastră la şedinţele 
Comisiei interdepartamentale din anii 
1988—1989 în susținerea revendi-— 
cărilor de atunci: identitatea (unitatea) 
lingvistică moldo-română, statalitatea 
limbii române pe teritoriul republicii, 
revenirea la grafia latină. Erau vremuri 
destul de tulburi şi nesigure în care 
îndrăzneala putea implica urmări 
imprevizibile. 

A. E.: S-a cam uitat rolul pe care 
l-a jucat acea Comisie la soluţionarea 
chestiunilor privind limba noastră. 
Important însă e că savanții lingvişti 
au demonstrat, prin argumente şi 
mărturii istorice, adevărul lingvistic şi 
dreptul autohtonilor la revendicări. 

Imi stăruie în amintire un mo- 
ment legat de propunerea privind 
revenirea la formula de adresare cu 


pronumele de politeţe doamnă, 
domnişoară şi domn, la care un 
membru al comisiei, de altfel, foarte 
înţelegător şi loial în chestiunile 
principiale privind limba, mi-a declarat 
că orice va decide Comisia, 
dumnealui tot cu tovarăşe o să mă 
trateze. 

|. M.: Şi s-a ținut de cuvînt? 

A. E.: Mult timp m-a ocolit. Dar 
aceasta nu mai conta. Important era 
că ziarele preluaseră formula şi o 
propagau consecvent şi neabătut. Pe 
atunci ideile renaşterii naţionale nu le 
erau străine nici unor publicaţii ajunse 
astăzi retrograde. 

|. M.: Aş zice că în toponimie 
s-a obținut cîte ceva, chiar mai 
mult decît se aştepta. şi totuşi, 
în acest domeniu mai sînt multe 
de realizat. 

A. E.: Da, desigur. Obiectul 
celor dintii decizii oficiale de după 
1989 l-a constituit reglementarea 
scrierii în limba română şi transcrierii 
în limba rusă a numelor noastre de 
localităţi. Ne-am debarasat în felul 
acesta de monstruoasele forme şi 
denumiri care pătrunseseră deja şi în 
textele de limbă română: Fundufi, 
Faleşti, Floreşti, Kisliţa, Kriganî, 
Soroki, Benderi, Pridnestrovskoe. 
S-a precizat scrierea unor nume 
topice, iar pentru unele sate s-a 
revenit la denumirile lor tradiţionale. 
Nu acelaşi lucru se poate spune cu 
referire la ziua de azi. În prezent 
procesul reglementării fondului 
toponimic este, dacă nu în general 
stopat, în cel mai bun caz, frînat. Nu 
se promovează o atitudine oficială în 
acest plan, autorităţile administraţiei 
publice nu sînt orientate spre a face 
ordine. Încercările specialiştilor de a 
efectua modificări întîmpină adesea 
rezistenţă şi tergiversări din partea 
organelor de resort. De aceea pe 
hărţile republicii mai persistă încă 
insulițe ale “socialismului biruitor”, 
mostre de talie proletcultistă: 
Ceapaevka, Komisarovka, Krasno-— 
armeiskoe, Iliciovka, Novaia Jizn', 
Okteabrskoe, Pervomaiskoe, 
Pobeda, Svetiii, Uiutnoe. 

In scopul reglementării fondului 
toponimic e nevoie atît de acţiuni 
organizatorice de direcţionare şi 

corectare, cît şi de acțiuni concrete 
din partea forurilor superioare şi a 
autorităţilor locale. Localitățile 
“rebotezate” arbitrar trebuie să revină 

„la numele lor tradiţional-istorice. 
E necesar să se renunţe la nominaţii 
artificiale, la denumirile banale, fabri- 
cate, precum şi la cele deveniie deja 
anacronice. E timpul să se facă ordine 
şi în sistemul de nominaţie a 
gospodăriilor agricole, a întreprinderilor 
industriale etc. 

i. M.: Care sînt realizările 
recente ale grupului de toponimie, a 
cărui activitate o coordonati? Am 
văzut pe biroul dumneavoastră nişte 
hărţi ale republicii. Presupun că se 
află în lucru. 

A. E.: Dintre ultimele lucrări 
executate la noi le-aş menţiona pe 
cele mai importante: ghidul urbonimic 
Chişinău. Străzile oraşului nostru 
(1993), hărţile fizico-geografice şi ad- 
ministrative ale republicii, precum şi 
cele ale or. Chişinău (1994—1995), 
îndreptarul toponimic Nomenclatorul 
localităţilor din Republica Moidova 
(1996). La acestea se adaugă, 
bineînţeles, şi lucrările lexicografice 
în curs de elaborare despre câre am 
vorbit mai înainte. 

|. M.: Avem astăzi legi, există 
şi un program de aplicare a lor, însă 
ele nu se traduc în viaţă. Ce o fi la 
mijloc? 

A. E.: într-adevăr, în problemele 
limbii ne aflăm acum într-un impas 
legislativ de durată. Şi aceasta pentru 
că legile respective sînt cu siguranţă 
depăşite. Conaţionalii noştri cunosc 
insuficient limba literară română, iar 
alogenii în genera! nu vor să înveţe 
limba de stat, şi nimeni şi nimic nu-i 
obligă s-o facă. Comisia parlamentară, 
la sigur, va veni din nou cu propunerea 
(pretexte se vor găsi) ca atestarea 
lingvistică a alofonilor să fie amînată. 
Tacit se promovează bilingvismui, cel 
unilateral, rus-român, practic comu-— 
nicarea limitîndu-se în principalele 
sfere de activitate la o singură limbă, 
cea rusă. 

|. M,: O cauză a situaţiei date e 
şi lipsa unei instituţii de supraveghere 
şi control asupra respectării legislaţiei 
lingvistice, funcţii care odinioară îi 
reveneau Departamentului de Stat al 


Limbilor, desfiinţat, cu părere de rău, 
acum doi ani. 

A. E.: Departamentul Limbilor 
avea un vast program de activitate în 
vederea asigurării funcţionării normale 
a limbii de stat, el înfăptuind sarcini 
concrete şi de mare importanţă 
practică. O dată cu desfiinţarea lui 
s-a dat frîu liber indiferenţei, 
iresponsabilităţii şi haosului în ceea 
ce priveşte interpretarea şi 
respectarea legislaţiei lingvistice. 
Situaţia aceasta de voluntarism poate 
fi ilustrată şi cu exemple din domeniul 
toponimiei. in prezent se admit în uzul 
curent atîtea variante şi forme 
toponimice cîte limbi şi graiuri se 
vorbesc pe teritoriul republicii. Or, 
legislaţia lingvistică în vigoare şi 
normele limbii române prevăd 
utilizarea doar a unei singure forme, 
a celei corecte în limba oficială (de 
stat), în celelalte idiomuri toponimele 
fiind transliterate cu ajutorul 
mijloacelor grafice proprii limbilor res— 
pective. _ 

|. M.: În aceste vremuri grele, 
de lipsuri şi sărăcie, ce vă frămîntă 
ca specialist, ce vă doare sau vă 
supără ca om, ca cetățean de rînd? 

A. E.: Mă îngrijorează starea 
limbii române în Basarabia, mă 
frămîntă, bineînţeles, problemele 
spsecialităţii mele, modul cum vor fi 
soluționate problemele onomasticii. 
Mă dor suferinţele oamenilor sărăciţi 
şi năpăstuiţi, îndeosebi soarta copiilor 
şi bătrînilor neocrotiţi şi neajutoraţi. 
Mă dor discordiile dintre oameni, 
trădarea prietenilor şi colegilor. Imi 
aduc suferinţe propriile nereuşite şi 
greşeli, incomodităţile vieţii nearanjate 
pînă în prezent. 

|. M.: Vă mulțumesc pentru 
destăinuirile,. detaliile şi accentele 
puse, într-un mod revelator. 

A. E.: Am emotii în faţa cititorului 
revistei Limba Română pe care mi-l 
închipui doct, rafinat, avid de 
cunoştinţe şi exigent, pornind de la 
calitatea acestei publicaţii, care prin 
aria diversă de preocupări: cercetări 
ştiinţifice, materiale didactice şi de 
cultivare a limbii, opere literare inedite 
etc. şi prin ţinuta aleasă a materialelor 
se remarcă între puţinele publicaţii 
bune din Basarabia. 

“SALVAREA NOASTRĂ 
E ÎN TÎNĂRA 
GENERAŢIE, CARE 
ŢINE TOT MAI SIGUR 
ÎN MÎINI DRAPELUL 
MARII RESPIRAŢII 
NAŢIONALE DE LA 
1989” 


Alexandru BANTOŞ 

în dialog cu 

di dr. prof. lon BORŞEVICI, 
director şi preşedinte al 
Institutului Social "D.Gusti”, 
Filiala Chişinău 


— Propun să începem 
dialogul cu gîndul la baştină: unde 
V-aţi născut, ce amintiri vă leagă de 
satul natal, ce ştiţi din istoria 
localităţii, cînd a fost atestată 
documentar pentru prima dată, ce 
evenimente de mare rezonanţă, 
ieşite din comun, au avut loc 
acolo? 

— Cobor dintr-un mare şi 
pitoresc sat din Codrii Hotinului, 
Dinăuţi, aşezat la poalele Carpaţilor. 
Localitatea e atestată istoric pentru 
prima,oară în anul 1437. Satul Dinăuţi 
era împărțit în patru coturi. Numeroasa 
familie a Borşevicilor — ţărani 
mucaliţi şi harnici, trăiau în "Cotul de 
Jos". În fiecare an, tradiţional, flăcăii 
satului îşi alegeau calfă, mai-marele 
"pe cot". Alegerile erau pregătite 
minuţios şi se desfăşurau zgomotos. 
Cîteodată aveau loc încăierări între 
taberele "beligerante". Dar numai pînă 
la alegeri. Autoritatea calfei era 
definitorie în problemele tineretului. 
Calfa era animator la frumoasele nunţi 
şi, bineînţeles, — principalul 
organizator al jocurilor de pe "toloaca 
satului", precum şi al distracţiilor 
organizate de hram. 


Vreau să evoc aici o întîmplare 
cu totul ieşită din comun. Dinăuţenii, 
de obicei cuminţi şi răbdători, dar 
oameni cu caracter, cum se va vedea, 
au ignorat legile draconice staliniste 
care interziceau categoric zidirea 
noilor locaşuri sfinte. Îndată după 
terminarea războiului, lucrătorii 
serviciilor speciale au nimicit 
frumoasa biserică strămoşească 
construită din lemn. Podoaba de 
biserică, incendiată mişeleşte, a fost 
mistuită de flăcări pînă la temelie. 
Practic, într-o noapte înfuriaţii 
dinăuţeni, susținuți de şoferii de 
camioane din sat şi din împrejurimi, 
au ridicat o nouă biserică din piatră 
albă — o storojovcă destul de 
încăpătoare. Printre şoferi era şi 
fratele Dumitru. Roiurile de milițieni se 
învîrteau în jurul satului ca lupii în 
jurul stînei, dar nimeni nu s-a 
încumetat să pedepsească dîrzenia 
şi vrerea unei întregi comunităţi. 


— Să invocăm perioada 
studiilor.dumneavoastră şi, evi- 
dent, cum vi s-a "orînduit” cariera 
profesională. 

— În 1951 am absolvit Institutul 
Învăţătoresc din Bălţi, iar în 1954 pe 
cel din Chişinău. Mai tîrziu destinul a 
vrut să ocup postul de rector şi-n 
prima, şi-n cea de-a doua instituţie de 
învăţămînt. Ambele sînt pentru mine 
alma mater. Specialitatea obţinută 
este cea de profesor de istorie pentru 
şcoala medie. Mai întîi am predat 

istoria în clasele V—VII, iar mai apoi 
în clasele VIII—X ale şcolii medii din 
oraşul Bălţi — şcoala de aplicaţie a 
Universităţii Pedagogice "A. Russo" 
din Bălţi. Am predat istoria timp de 
zece ani. În clasele mari — istoria 
U.R.S.S.. Mai sînt pe undeva 
conspectele mele cu cele "10 lovituri 
staliniste" ale celui de-al doilea război 
mondial. Îmi amintesc cum cu ajutorul 
cretei colorate fixam pe tablă schema 
marilor bătălii...In anii 1958—1961, 
fiind director de şcoală, predam istoria 
Moldovei studenţilor bălţeni. Şi iată 
că odată în mijlocul unui grup de 
istorici mi-am permis să critic 
manualul respectiv. Reproduc din 
memorie cele spuse de mine atunci: 
“Istoria Moldovei e un fel de 
ghiveci. În ea e şi istoria Rusiei, şi 
a Ucrainei şi cam "a cincea pătrime" 
e şi istoria Moldovei. Nici una din 
aceste istorii nu este scrisă pînă la 
capăt, cu excepţia mai fericită a celei 
"frăţeşti”, care ne-a salvat Moldova 
de turci”. Pentru această "părere" am 
fost pedepsit şi nevoit să abandonez 
predarea istoriei în genere. În 1963 
m-am recalificat la Kiev, devenind 
specialist în filozofie — materialism 
istoric, mai apoi şi-n politologie 
sovietică. Predarea şi comentarea 
orală şi scrisă a ideologiei totalitariste 
constituie o pagină regretabilă din 
cariera mea de pedagog. 


— Dar, înţeleg, şi impactul 
dvs. cu opinia oficială privind 
modul de tratare a istoriei 
Republicii Moldova. Despre istoria 
neamului nostru la acea oră nici nu 
se putea discuta... 

— Desigur. E păcat că abia la 
finele secolului XX începem a înţelege 
şi conştientiza adevărul istoric despre 
românii de la răsărit de Prut. Or, pe 
parcursul mai multor decenii ideologia 
bolşevică trata istoria pornind de la 
interesele arhiexpansioniste şi 
deznaţionalizatoare ale imperiului. 
Aceasta în esenţă a fost o istorie 
mincinoasă.Mai ales erau neglijate cu 
neruşinare şi falsificate în mare 
măsură înseşi rădăcinile naţionale ale 


"republicilor surori”, "călărite” de 
monstrul roşu — bolşevismul înarmat 
cu arme de marca "Gulag". Din acest 
motiv, consider, istoricului de azi, şi 
pedagogului, şi omului de ştiinţă îi 
revine un rol cu totul aparte. 
Descătuşarea şi "revenirea la normal” 
a tinerei generaţii, a tineretului studios 
depinde de pofesionismul istoricului, 
dar şi de tăişul conştiinţei naţionale 
şi cumsecădeniei lui civice. În istoria 
noastră de pînă la 1989, bineînţeles, 
falsificată, un mare rol, premeditat, 
l-au jucat unii istorici străini, dar nu 
mai puţin şi unii din istoricii localnici 
— ieniceri crescuţi din rîndurile 
conaţionalilor noştri. Asemenea tipuri 
de "vînzători de neam" au fost, sînt 
şi vor fi. Astăzi baba Cloanţa 
încearcă să ni se prezinte în scrierea 
istoriei erijată într-o nouă ţinută 
vestimentară — cu pretenţii de 
“rezidire de ţară" — de exemplu 
faimoasa Istorie a Patriei. 


— Ce înseamnă a scrie o 
istorie obiectivă, cine ar trebui să 
se ocupe de această întreprindere? 

— Istoria noastră — istoria 
românilor de la răsărit de Prut — 
urmează a fi scrisă în cadrul integral 
românesc, în strînsă legătură cu 
evoluţia economică, politică, culturală 
etc. a celorialte provincii româneşti 
şi a vecinilor noştri. În această ordine 
de idei trebuie să trecem cu hotărîre 
de la predarea preponderent 
informaţională la cea ştiinţifică, 
punînd baza unei solide activităţi de 
cercetări istorice de către tineretul stu- 
dios, mai ales la facultăţile de istorie. 
Ridicarea nivelului profesional, 
reciclarea cadrelor istorice se vor 
desfăşurate nu numai în centrele de 
instruire din Moldova, ci şi în cele 
ştiinţifice de peste hotare. Institutul 
de Istorie al A.Ş.M. va crea centrul 
naţional de istorie în care (poate prin 
rotaţie) vor fi incluşi reprezentanţii 
tuturor instituţiilor în care se scrie şi 
se predă istoria naţională. 


— Cum apreciaţi destinul 
Basarabiei şi al Bucovinei proiectat 

pe firmamentul istoriei românilor 
şi al celei universale: purgatoriu, 
jertfă pe: altarul neamului, 
pedeapsă alui Dumnezeu sau poate 
aveţi o altă formulare? 

— Basarabia şi Bucovina, 
aproape întotdeauna şi-au dus 
existenţa pe "valea plingerii”. Istoria 
pămîntului basarabean şi bucovinean 
nu poate fi examinată şi mai ales 
înţeleasă într-un cadru îngust, izolat, 
nici la nivelul istoriei naţionale, nici al 
celei universale. Ţara fagilor , de 
exemplu, are multe pagini de glorie, 
de strălucire, dar nu mai puţine pagini 
triste, înjositoare, aş zice chiar 
tragice, cum de altfel le-a trăit şi mai 
continuă să le trăiască întregul nostru 
neam. Astăzi e una să fii bucovinean 
în vechea capitală, Suceava, şi cu 
totul alta în Cernăuţi, oraşul tinereţii 
lui Eminescu, or, şi astăzi, la sfirşit 
de mileniu doi, se mai găseşte cîte 
un trogiodit în materie de istorie care 
face afirmaţii de să te cruceşti. Astfel, 
bucovinenilor din regiunea Cernăuţi li 
se insuflă că ei ar fi nişte "venetici" 
(vezi publicaţia "Plai românesc", 
nr. 6, iunie 1996, Ştefan Broască). 
Insă cu cît lupta e mai grea, cu atît 
mai mult cresc speranţele şi se 
întăreşte unitatea basarabenilor şi a 
bucovinenilor — principalele surse de 
păstrare a verticalităţii naţionale, a 
valorilor ei atît de necesare nu numai 
pentru zilele noastre, ci mai ales 
pentru viitorul acestor pămînturi 
înstrăinate de matca lor firească... 


— Să trecem de la istorie la 
politică, una din sferele de activitate 
care vă preocupă în ultimii ani. Să 
ne referim la parlamentul prece- 
dent. Deşi e considerat drept un 
legislativ democratic şi reformator, 
să recunoaştem că deputaţii, în 
special cei de orientare 
“întelectualo-naţională”, au făcut 
prea puţin pentru a-şi justifica acel 
calificativ de aleşi ai poporului. Ar 
fi putut adopta legi, dacă nu mai 
multe, cel puţin mai eficiente, mai 
necesare din punct de vedere stra- 
tegic pentru afirmarea elementului 


naţional în toate domeniile vieţii. 
Unii consideră că au fost şanse 
absolut sigure pentru adoptarea 
unei noi legi privind funcţionarea 
limbii de stat sau cel puţin pentru 
modificarea celei existente. Fostul 
Departament de Stat al Limbilor— 
lichidat imediat după venirea la 
putere a agrarienilor —, susţinut 
de Institutul de Lingvistică al 
Academiei, de Ministerul Ştiinţei 
şi Învățămîntului, a pregătit 
documentele necesare în acest 
scop... O atitudine oarecum mai 
principială, consecventă în 
domeniu ar fi soluţionat problema 
şi azi nu aveam interminabila 


„discuţie despre denumirea şi 


moduli de funcţionare a limbii 
noastre. 

— Deputaţii de orientare demo- 
cratică şi naţională au putut activa 
eficient doar în primele luni, cînd 
majoritatea agrarienilor, sub influenţa 
bătăliilor cîştigate de popor în 
1989 în condiţiile restructurării 
gorbacioviste şi impunătoarelor 
acţiuni ale mişcării democratice — 
Frontul Popular, acceptaseră anumite 
valori naţionale. Insă, fiind exponenţi 
ai nomenclaturii comunist-colhoznice, 
unii conducători ai c.c. al p.c.m. și ai 
eşalonului din conducerea raională a 
partidului comunist, inclusiv cei mai 
barosani “moşieri roşii” — preşedinţii 
de colhozuri şi directorii de sovhozuri, 
— n-au depăşit mentalitatea sovietică 
şi, bineînţeles, n-au putut să se dezică 
de privilegiile pe care le aveau în 
societate, "votînd" doar cîteva lucruri 
simbolice. Cînd însă au simţit marele 
pericol al schimbării raporturilor de 
proprietate, imediat au făcut bloc 
(pe multă vreme) cu interfrontiştii. 
Astfel, partida naţională, mai ales 
după destrămarea Uniunii Sovietice, 
s-a pomenit în minoritate, neputînd 
influenţa cu: consecvență procesele 
legislative. Forţa de convingere a 
partidei naţionale, de cele mai multe 
ori excelentă din punct de vedere 
calitativ, afost contracarată cantitativ 
de majoritatea parlamentară, nu 
totdeauna prielnică intereselor 

parlamentare, ce era condusă nu 
numai de analiştii locali, în esență 
prosperau gîndirea şi acţiunile 
antinaţionale, se contura viitorul partid 
— PDAM. Astfel a demarat procesul 
invers: stoparea, apoi demolarea 
cuceririlor democratice obţinute în anii 
eliberării şi renaşterii naţionale. S-a 
început euforia majoritarilor (deşi 
euforia e o puternică, aproape în 
orice condiţii, capcană politică). În 
această ordine de idei nu pot fi de 
acord cu afirmaţia Domniei voastre 
precum că “au fost şanse pentru 
adopiarea unei noi legi privind 
funcţionarea limbii de stat sau, cel 
puţin, pentru modificarea celei 
existente” (subl. îmi aparţin |. B.). Mai 
mult ca atit, s-a creat o situaţie de-a 
dreptul periculoasă. Putea avea loc 
revizuirea acestor legi lingvistice în 
sensul ridicării limbii ruse la nivel 
de-a doua limbă de stat în Republica 
Moldova (mai ales în timpul extinderii 
rebeliunii din Transnistria şi a ieşirilor 
în Parlament a deputaţilor de dincolo 
de Nistru cu unele manifestări 
separatiste). Simţind pericolul acesta, 
democraţii şi comisia parlamentară a 
dlui Petru Soltan au formulat 
propuneri de reexaminare nu a legii 
privind limba de stat, ci a 
mecanismului de realizare a 
acesteia. Se cerea reexaminarea 
termenelor necesare pentru 
traducerea mai eficientă în viaţă a legii 
cu privire la limba de stat, mai ales 
în raioanele din stînga Nistrului. O 
atare abordare a problemei putea să 
elimine. disensiunile cu partea 
transnistriană. Dar majoritatea n-a 
acceptat. De ce? Cred că e lesne de 
înţeles. În acelaşi timp cuplul impos- 
tor antimoldovenesc Smirnov— 
Şevţov, capii separatiştilor din 
Transnistria, au decretat abrogarea 
pe teritoriul Transnistriei a tuturor 
legilor adoptate la 31 august—1 
septembrie 1989. Apropo, venind la 
putere în 1994, biocul majoritar 


agrosocialist şi interfrontist a procedat” 


cu legea despre limba de stat, ca şi 
smirnoviştii. Astfel, în noua constituţie 


naţionale. În nucleul acestei forțe adopiată de ei nu s-a specificat 


(măcar în preambul) una dintre cele 
mai importante cuceriri ale Sesiunii a 
13-a a Sovietului Suprem al 
R.S.S.M. — recunoaşterea identităţii 
limbii vorbite pe ambele maluri ale’ 
Prutului. Mai mult ca atît, în noua 
constituţie nu s-a ţinut cont de 
Declaraţia de Independență a 
Republicii Moidova, în subalineatul 
şapte al căreia e fixat: "Republica 
Moldova şi-a reafirmat aspiraţiile... 
privind decretarea limbii române ca 
limbă de stat şi reintroducerea 
alfabetului latin...”. Astfel, în acest 
document se recunoştea unitatea 
glotonimică a limbii literare în întreg 
spaţiul spirituali al neamului 
românesc. Deci, constituția 
agrosocialistă-interfrontistă nu 
recunoaşte cuceririle democratice, 
procesele şi actele adoptate în 
condiţiile renașterii şi eliberării 
naţionale, ale independenţei republicii: 
inclusiv identitatea limbii deschis 
votată în vechiul parlament sovietic. 
Unde mai pui faptul că la sugestia 
echipei de consilieri prezidenţiali, 
Preşedintele Republicii, făcînd uz de 
dreptul constituţional la iniţiativă 
legislativă, la 31 august 1992, cu 
ocazia ediţiei a treia a sărbătorii 
Limba Noastră, declară deschis că 
limba de stat în Republica Moldova e 
limba română. Cu părere de rău, la 
promulgarea noii constituții, 
preşedintele Mircea Snegur n-a ţinut 
cont de această utilizare corectă a 
glotonimului "limba română”. Abia 
după abandonarea PDAM-ului, care 
s-a împotmolit de-a binelea în politica 
sa antinaţională, preşedintele ţării 
lansează cunoscuta declaraţie: limba 
română este numele corect al limbii 
noastre — declaraţie respinsă cu, 
răutate şi venin de către fracţiunile 
majoritare ale actualului parlament: 
aceştia n-au ţinut cont nici de 
concluziile ştiinţifice ale A.Ş.M., nici 
de cele ale iluştrilor savanţi romanişti 
din alte ţări. 


—  Guvernanţii actuali 
continuă să apere cu îndirjire 

etnonimul "popor moldovenesc”. 
Argumentul suprem invocat este că 
“de vreme ce la început am fost 
moldoveni şi am vorbit 
moldoveneşte , aşa trebuie să 
'rămînem pe veci şi nimeni nu e în 
drept să ne schimbe numele”. Cum 
comentează această afirmaţie omul 
de ştiinţă şi omul politic lon 
Borşevici? 
— Etnonimul "popor 
moldovenesc" nu este de azi sau de 
ieri. Vreme de două secole el a fost 
inoculat băştinaşilor români de către 
administraţia imperială rusească şi 
sovietică.  Deznaţionalizarea, 
asimilarea, deportările băştinaşilor, 
românofobia reprezentau doctrina de 
stat ocupaţionistă. Marele moldovean 
Mihai Eminescu spune răspicat: 
"Suntem români şi punctum!". 
Acest adevăr cunoscut este în stadiul 
de conştientizare de către tînăra 
generaţie. Anume ei, tinerii, ne vor 
spulbera rătăcirile noastre care sînt 
principalul opiu de sorginte imperială 
folosit de către forţele antinaţionale în 
elaborarea faimosului moldovenism 
primitiv. 


— În ce măsură parlamentul 
precedent a fost afectat de 
conjuncturism, oportunism? Dar 
actualul? 

— Parlamentul reprezintă 
oglinda societății, e adevărat. 
Această formulă clasică însă suportă 
schimbări cel puțin din două cauze. 
Primo. Parlamentarii de atunci, în 
condiţiile înfiripării relațiilor de piaţă 
(de la "socialism" la "capitalism" — e 
primul caz în istoria dezvoltării 
societăţilor), nu puteau să treacă pe 
lîngă interesele materiale. 
Secundo. Pe eşichierul politic de la 
noi, atît în parlament, cît şi în 
societate se înfiripau două aripi: 
dreapta şi stînga. Însă în Republica 
Moldova 'aceste procese au o 
particularitate, un specific. 
Bunăgară, în Spania, Olanda, Franţa 
şi în alte ţări civilizate problema 
naţională este de mult “aşezată”. Pe 
cetăţeanul acestor ţări îl interesează 


nu culoarea politică, ci programele 
economice şi sociale care i-ar face 
pe oameni mai descătuşaţi 
economiceşte, apoi crearea condiţiilor 
favorabile pentru prosperarea lor. La 
noi însă, acţiunile "dreptei" ori 
"stîngii”, atît în parlament, cît şi în 
societate, sînt apreciate, susținute 
ori dezaprobate în funcţie de 
atitudinea partidelor faţă de 
cauza naţională, Mulţi dintre parla- 
mentari, fiind sub influenţa mentalului 
sovietic, nu au conştientizat ce 
înseamnă interes naţional (nici azi 
lucrurile nu stau cu mult mai bine). 
Unii dintre ei au căzut pradă 
conjuncturismului. Slăbiciunea 
filistinului din noi deforma tot mai 
puternic imaginea parlamentului din 
1990. De altfel, şi întreaga societate 
se împotmolise în procesele 
refacerilor imprevizibile. Acest 
adevăr crud ne cere să recunoaştem 
încă o faţetă a tragicului: în 
desfăşurarea tendinţelor neprielnice 
fiinţei noastre naţionale un loc aparte 
le revine şi anumitor servicii care au 
lucrat pentru deteriorarea şi 
destrămarea fostului parlament... 
Sforarii din centrele analitice 
autohtone şi străine au găsit şi în 
legislativul nostru teren prielnic pentru 
a paraliza activitatea apărătorilor 
revenirii noastre la firesc. 
Democratii, încă mulţi la număr, 
apărînd interesele naţionale, nu 
violau, aşa cum se afirma eronat, 
dreptul internaţional al omului, 
indiferent de etnie. Actualul parlament, 
prin majoritarii lui, elimină treptat din 
societate cuceririle renaşterii noastre 
naţionale. Şi e oare numai păcat? 


— Sum explicaţi scindarea 
deputaţilor (din parlamentul prece- 
dent) de orientare democratică şi 
cum s-ar putea explica trecerea 
unora în tabăra adversă? 

— Această stare de lucruri este 
rezultatul alegerilor parlamentare din 
1990 ce au avut loc pe bază de 
alternativă şi au oferit şansa victoriei 
candidaţilor preferaţi de majoritatea 
alegătorilor. În condiţiile destrămării 

lente a totalitarismuiui, deputatii 
aveau diverse opţiuni, fapt ce ne dă 
posibilitatea să explicăm compor- 
tamentul unora dintre ei, inclusiv 
trecerea în tabăra adversă. 


— Aţi fost în viltoarea 
evenimentelor politice de la 
Chişinău în perioada cînd republica 
se zbătea în convulsiile fostului 
imperiu şi în zvicnirile desperate 
ale naşterii unei noi formaţiuni 
statale. Care sînt greşelile (marile 
greşeli!) comise în procesul de 
constituire a celui de-al doilea stat 
românesc? 

— S-au făcut multe încercări de 
a orienta republica pe un făgaş demo- 
cratic, sănătos. Am propus nu o dată 
constituirea unei comisii de experţi 
de cea mai înaltă probă, atît din re- 
publică, cît şi din afara ei în scopul 
elaborării unei concepţii, trasării unor 
linii definitorii în politica internă şi 
externă a statului. Preşedintele 
acceptase ideea. Dar guvernanţii din 
executiv, şi nu numai, stopau 
iniţiativa sub cele mai diferite pretexte 
(de exemplu, lipsa mijloacelor 
financiare pentru remunerarea 
experţilor). Această atitudine ostilă 
faţă de anume proiecte a adus 
multe prejudicii ţării. Nu s-au întreprins 
acţiuni de stat avînd drept scop 
formarea, creşterea liderilor din 
generaţia celor de 30—50 de ani, mai 
ales recrutarea lor din mijlocul 
conducătorilor talentaţi, care au reuşit 
deja să se afirme. Unii dintre ei pe 
lîngă faptul că dispun de un înalt 
potenţial intelectual, organizatoric şi 
profesional, mai sînt şi buni 
pragmatici, cărora le este proprie 
abordarea inovatoare în dezvoltarea 
economiei naţionale. Calea acestor 
lideri, mai ales acum, este barată 
din diverse cauze, cum ar fi 
nonconformismul lor, incorupti- 
bilitatea.. Pentru ei sînt închise 
studiourile TV şi, în genere, majoritarii 
îi ţin conştient în anticamera 
antinaţională a Republicii Moldova. 
Mediocritatea se lăţeşte peste 


societate. 

— Ce părere aveţi despre 
motivul declanşării războiului de la 
Nistru? Este vreo legătură între 
acest conflict militar şi grija 
“unora” pentru stoparea mişcării 
de renaştere şi eliberare naţională 
aromânilor moldoveni? 

— Scenariile au fost bine 
zămislite şi dur realizate de serviciile 
speciale proimperiale (precum în 
Georgia și în alte republici naţionale 
ale ex-U.R.S.S.) pentru a menţine cu 
orice preţ avanposturile geopolitice 
ale fostului imperiu. Marea tragedie a 
unor politicieni din fosta metropolă 
constă în faptul că, în pofida 
declanşării acestor evenimente 
sîngeroase, nu vor să accepte un 
deziderat: o convieţuire paşnică, 
civilizată e posibilă (a cîta oară ne 
învaţă istoria!) doar atunci cînd nu 
numai de jure, ci şi de facto naţiunile 
sînt libere. Istoria ţărilor civilizate ne 
învaţă cu lux de amănunte cum se 
poate statornici o convieţuire efectivă 
între naţiunile mari şi mici. Dumnezeu 
să le dea mintea cea din urmă a 
moldoveanului şi acelor politicieni 
atinşi de morbul imperial, de 
jirinovskism. 


— Care sînt trăsăturile distinc- 
tive ale opoziţiei de la noi? Putem 
vorbi despre nişte greşeli ale ei? 
De ce forțele democratice nu 
reuşesc să se unească într-un 
singur bloc pentru a deştepta cu 
adevărat poporul? Cum se întîmplă 
că forta conducătoare trece toate 
greşelile ei pe seama opoziţiei? 

— Pare-mi-se, nu o dată am 
spus şi am scris-că problema 
coeziunii forţelor democratice de 
orientare naţională în spaţiul spiritual 
al neamului nostru are o “tradiţie” 
tragică pentru prosperarea fiinţei 
noastre naţionale. Îmi permit să-I citez 
pe publicistul Mircea Radu lacoban. 
Analizînd retrospectiva existenţei 
noastre, Domnia sa scrie: “conduita 
politică a naţiunii noastre n-a avut 
răbdarea ca floarea să dea rod”. Să 
fie asta o exagerare? Chiar în interiorul 

opoziției parlamentare şi 
extraparlamenitare nu o dată sîntem 
martori ai proceselor de scindare... 
Lipsa culturii politice, slaba 
cunoaştere d istoriei neamului, 
mediocritatea şi chiar îngustimea 
conştiinţei naţionale de cele mai multe 
ori ne joacă festa. Cîteodată şi lenea 
sufletească, tradiţională, exprimată în 
dictonul “Las! că o să fie bine...”, dă 
apă la moara adversarilor opoziţiei. 


— Cum pot cîştiga (reciştiga) 
deputaţii de orientare democratică 
"votul" electoratului la viitoarele 
alegeri? 

—Cred că, în cele din urmă, 
vom merge pe calea formării unui 
partid puternic de orientare liberală, 
cu o doctrină ce ar ţine cont de 
specificul nostru geopolitic şi, 
bineînţeles, e necesar să ne suflecăm 
mînecile pentru a munci cu dăruire de 
sine, contribuind la formarea unei 
conştiinţe naţionale autentice a 
populaţiei, avansînd astfe! re- 
deşteptarea ei, ceea ce-i va permite, 
prin coeziune, să-şi apere drepturile 
naturale în spaţiul în care dăinuim de 
milenii. 


— Ce probleme ar trebui să 
soluţioneze acum în primul rînd un 
parlament care exprimă cu adevărat 
interesele populaţiei majoritare din 
republică? 

— E nevoie de o politică capabilă 
să unească societatea în jurul 
atingerii unor scopuri ce ar exprima 
doleanţele majorităţii populaţiei. E 
necesar să respectăm omul de orice 
naţionalitate ar fi el, să-i acordăm 
fiecăruia drepturile cuvenite, pornind 
de la cadrul drepturilor internaţionale 
ale omului, în acelaşi timp creînd 
condiţii de naturalizare a alogenilor 
în cadrul asociaţilor etnice, care pot 
pretinde la autonomie culturală, şi nu 
la cea statală. De altfel, tendinţe de a 
face state în stat, cu părere de rău 
există. Ele trebuie contracarate, dat 
fiind faptul că lezează drepturile 
băştinaşilor. Tendinţele de a face state 
în spaţiul Republicii Moldova în 


esenţă sînt de sorginte ocupaţionistă, 
antisuverane şi introduc o perma- 
nentă instabilitate în societate. 


— Istoriceşte privind lucrurile, 
în plan local, dar şi european, ce 
înseamnă pentru tînărul stat 
moldovean acceptarea existenţei 
“Gagauz Yeri” şi a R.M.N.? 

— Pe întreaga planetă o astfel 
de rezolvare a probiemei e unică. 
Acest tip de autonomie culturală este 
acceptabilă, dar dacă ea are şi 
tendinţe de statalitate, fapt ce 
încurajează reacţia extremismului 
naţionalist din alte ţări, atunci ea este 
absolut inadmisibilă. O astfel de 
abordare a problemei naşte separa- 
tism, izvorul confruntărilor interetnice 
şi al xenofobiei. 


— O problemă care generează 
suficiente incomodităţi guver- 
nanţilor de astăzi este Mitropolia 
Basarabiei. Cum credeţi, de ce este 
amînată legalizarea reactivării 
acestei instituţii ? 

— Amînarea rezolvării acestei 
probleme majore contravine 
drepturilor enoriaşilor. În cazul 
nostru, această stare de lucruri e 
duşmănoasă intereselor neamului 
nostru. Sînt sigur că ea se va rezolva 
curînd. 


— De ce parlamentul prece- 
dent nu i-a salvat pe Ilaşcu şi pe 
confrații lui? 

— Nu s-a putut. În mare măsură 
aceşti martiri “zidiţi în piatră” n-au fost 
eliberaţi şi din cauză că forţele 
democratice n-au fost consecvente, 
n-au promovat o politică unitară şi 
univocă în această direcţie. Amăgitor 
e drogul politicii ... 


— Tăcerea şi răbdarea 
moldovenilor, a românilor 
basarabeni, după explozia, hai 
să-i zicem revoluţionară, din 
'88—'89, derutează. În calitate de 
istoric, de om politic, cum 
explicaţi, domnule profesor lon 
Borşevici, acest comportament 
oarecum straniu? 

— Ani ca '88 — '89 au loc o dată 
în jumătate de mileniu. Pauperizarea 
bruscă, lupta nemijlocit pentru 
existența fizică a omului de rînd, 
pauperizarea care afectează circa 70 
la sută din băştinaşi, politica tot mai 
antinaţională a blocului majoritar din 
parlament şi din guvern — iată groapa 
la care ne-a dus colapsul economic, 
şi nu numai. Salvarea noastră e în 
tînăra generaţie, care pe zi ce trece 
ține tot mai sigur drapelul marii 
respiraţii naționale de la 1989, drapel 
pe care euforia puterii crede că l-a 
trecut în arhiva istoriei. Se înşală 
amarnic guvernanţii şi acoliţii lor!!! 


— Cind aţi ezitat cel mai mult 
în viaţă şi de ce? | 

— Cînd mi s-a propus să 
candidez alternativ la postul de 
preşedinte de parlament. Problema 
era deja soluţionată în spiritul 
bolşevismului, deci procedura de 
alternativă se referea nu la cadrul de 
facto, ci la cel de jure. Şi mai era încă 
una: mîndra corabie din 1989 era deja 
în mîna cunoscutului Sforar 
românofob din Ţara Căpcăunilor, care 
acţiona metodic din umbră... 


— Considerînd actuala situaţie 
din Republica Moldova doar un 
segment din spirala istoriei 
românilor basarabeni, cum 
calificaţi conjunctura politică creată 
şi cum credeţi că vor evolua 
evenimentele? Ce pronosticuri 
s-ar putea face analizînd obiectiv 
realitatea? 

— După cum se ştie, forțele 
agrosocialiste au ocupat destul de 
sigur posturile-cheie ale Puterii: 


Parlamentul şi Guvernul. Acum la . 
rînd vine Preşedinţia. Măsura în care. 


vom putea bara calea acestor forţe 
către fotoliul prezidenţial va 
demonstra maturitatea noastră poli- 
tică şi nivelul instinctului nostru 
de autoapărare. În această ordine de 
idei încerc în contradictoriu două 
sentimente: Primo. Al pesi- 
mismului, dat fiind faptul că în 
independenţa noastră se trage intens 


(o fac cei care o apără fariseic atît de 
sîrguincios!) cu tunul de bătaie lungă. 
Secundo. Al optimismului, 
deoarece,cred, controversele dintre 
Est şi Vest, relaţiile de bună 
vecinătate, plus mintea bine cîntărită 
a moldoveanului descurcăreţ vor 
salva suveranitatea noastră de 
pericolul “lukaşencizării" Republicii 
Moldova. 


— Istoria o face poporul sau 
personalităţile? 

— Şi un factor, şi altul. Dar 
înzecit mai mult poate face poporul 
în situaţia cînd conducătorii lui au 
minţi luminoase, dispun de experienţă 
şi dragoste nemărginită faţă de 
pămîntul natal şi faţă de oamenii lui. 
Dacă dragostea orgolioasă a 
conducătorului pentru propria 
persoană, pentru-buzunarele lui prost 
cusute este mai mare decit pentru glia 
strămoşească, atunci îngenunchem. 
Dar, cine ştie, poate pămînturile 
acestea născătoare de mari 
personalităţi eroice, vizionare, vor mai 
da încă un Ştefan cel Mare, un Mihai 
Viteazul! Să sperăm că o asemenea 
personalitate nu va întîrzia să vină... 
Mare e puterea Domnului! Fără sfîrşit 
durerea şi nestrămutată e vrerea 
poporului de a avea alt destin. 


— Să vină oare, în sfirşit , 
timpul cînd se va împlini, pentru 
noi, spusa vechilor latini: Vox 
populi, vox Dei?! 

— Cu speranţă, credinţă, carte, 
muncă şi multă, multă răbdare toate 
se dobîndesc. Aşa să ne ajute 
Dumnezeu! 

Prof.univ. dr. 
Nicolae MATCAŞ 
Chişinău 


UNDE ŞI CÎND A 
VORBIT DENSUSIANU 
DESPRE O LIMBA 
MOLDOVENEASCA? 


Înpresa din republică şi din Ţară 
au fost dezvăluite multe dintre 
procedeele josnice la care recurge un 
pretins etnolog, sociolog, politolog 
etc. care se ascunde sub 
pseudonimul Petre P. Moldovan! şi 
care se războieşte avan cu specialiştii 
în domeniul lingvisticii, folcloristicii, 
ştiinţei literare, istoriei, cu scriitorii şi 
oamenii de ştiinţă autohtâni sau de 
pe alte meleaguri ce au îndrăznit, 
de-a lungul timpurilor, să susţină că 
locuitorii Moldovei istorice sunt şi ei 
români şi că vorbesc şi ei, ca şi toţi 
românii de pretutindeni, limba română. 

Anonimul ţine cu tot dinadinsul 
să-i bage în cap omului de rînd, deloc 
sau mai puţin iniţiat, neadevărul că 
denumirea de “moldovean”, a cărei 
existenţă în limba noastră din cele mai 
vechi timpuri (de atunci de cînd exis- 
tă şi denumirea “Moldova”) n-a 
contestat-o nimeni şi niciodată, s-ar 
opune denumirii de “român” (care, după 
opinia sa, ar fi apărut în limbă cu mult 
mai tîrziu, prin secolele XVII—XVIII, 
ceea ce este o minciună sfruntată 
dacă ne amintim că “român” este 
evoluţia firească pe teren daco- 
romanic a cuvîntului latinesc 
“romanus” şi a apărut deci cu mult 
înainte de celălalt termen, 
“moldovean”), şi nu celora de tipul 
“oltean”, “muntean”, “bănăţean”, 
“maramureşean”, “bucovinean”, 
“dobrogean”, etc., după cum se vede 
limpede pentru oricine ştie că 
Moldova, Basarabia, Muntenia, 


Oltenia, Banatul, Maramureşul, 
Bucovina, Dobrogea sunt nişte regiuni 
sau provincii istorice (două dintre ele 
— principatul Moldovei şi cel al 
Munteniei —chiar state separate 
de-a lungul anilor) populate la general 
de români, care îşi mai zic, în funcţie 
de locul de trai sau de obirşie şi 
moldoveni, basarabeni, munteni, 
olteni, bănăţeni, maramureşeni, 
bucovineni, dobrogeni, etc. Vrea, 


adică, să ne readucă la teoria 
aberantă a celor două naţiuni 
şi popoare diferite: națiunea 


moldovenească, poporul moldo- 
venesc — națiunea română, poporul 
român. Cînd vede că minciuna proprie 
nu trece, recurge pentru a înşela 
opinia omului de rînd, la nume notorii 
din istorie, literatură, cultură, 
lingvistică (Ureche, Costin, Neculce, 
Cantemir, Stamati, Negruzzi, Russo, 
Creangă, Mateevici, lorga, Ghibu, 
Sadoveanu etc.) ce au folosit 
vreodată cuvintele “moldovean”, 
“moldovenesc”, “moldovenească” în 
sensul lor cunoscut de “care ţine de, 
care provine din, care e din Moldova 
(resp. Muntenia, Oltenia, Banat, 
Maramureş, Bucovina, Dobrogea 
etc.)”, şi nicidecum acela de “un nou 
popor est-romanic, diferit de cel 
român”, “o nouă limbă est-romanică, 
diferită de cea română”. 

Teoria “moldovenismului” este 
promovată cu insistenţă în ultimul 
timp în Republica Moldova de cei ce 
se opun unităţii de limbă şi de neam 
a românilor, care, în virtutea unor 
împrejurări istorice nefaste pentru 
destinele lor, s-au pomenit în cadrul 
unor state diferite, din teama că 
aceştia ar putea ajunge la 
conştientizarea faptului că, o dată ce 
sunt români şi au fost izolaţi cu forţa 
de fraţii lor din România, ar fi absolut 
normal să se reunească pentru 
totdeauna cu Ţara. Toate eforturile 
“moldoveniştilor” sunt orientate, de 
fapt, spre un singur scop: a amina, a 
îndepărta eventuala unire, a exclude 
pentru totdeauna din conştiinţa 
românilor moldoveni şi bucovineni 
însăşi ideea reunirii cu fraţii lor din 
dreapta Prutului. Dacă ar exista o 


Opinii gi atitudini 


33 


garanţie că românii moldoveni din 
Republica Moldova nu vor aborda 
nicicînd în viitor chestiunea unirii cu 
Ţara, partidul de guvernămiîni şi 
acoliţii lui ar recunoaşte, aşa cum s-a 
lăsat să se întrezărească din relatările 
unor lideri politici?, că locuitorii 
Moldovei sunt români şi vorbesc limba 
română. 

P.P. Moldovan şi ideologii 
moldovenismului primitiv care se 
ascund în spatele lui (A. Lazarev, 
V.Stati, V. Grosul ş.a.) nici pe de parte 
nu consideră că în dihotomia 
“moldoveni —români” ar fi vorba de o 
simplă preferinţă a locuitorilor din 
Moldova de a-şi zice moldoveni, 
aceştia din urmă ştiind prea bine că 
sunt şi ei români; dimpotrivă, 
“moldoveniştii” consideră că 
moldovenii sunt un cu totul alt popor, 
diferit de cel român, cu mult mai vechi 
decit el. Ei îşi permit să cocheteze 
uneori doar în privinţa unităţii de limbă 
a celor două popoare est-romanice din 
închipuirea lor (“... nimeni nu neagă 


unitatea lingvistică est-romanicăl- 


Unitate ce se manifestă în toţi 
parametrii pur lingvistici”, p. 145), 
creîndu-i cititorului credul impresia că 
şi “moldoveniştii” ar recunoaşte 
existenţa unei singure limbi, care în 
Republica Moldova, după vrerea lui V. 
Stati, a agrarienilor şi românofobilor, 
trebuie să se numească 
moldovenească şi care, în România 
şi peste tot în lume unde o vorbesc 
românii sau reprezentanţii altor etnii, 
se numeşte pe deplin justificat limba 
română. Insă acesta este un tertip 
perfid de-al lor, căci sub paravanul 
altei denumiri a limbii române se 
ascunde tendinţa de a infiltra în 
conştiinţa moldovenilor ( care, după 
Moldovan, Stati, Lazarev, Grosul, 
Afteniuc şi C°, nu sunt români) că ei 
ar vorbi o altă limbă, de asemenea 
est-romanică, însă nu pe cea română 
(“Avînd în vedere unitatea pur 
lingvistică — morfologică, fonetică, 
lexicală, derivativă, semantică, 
stilistică — a limbilor (luaţi seama: 
a limbilor, şi nu a limbii — N.M.) 
vorbite pe arealul carpato-danubiano- 
nistrean...”, p. 153; “Populaţia 


autohtonă majoritară din Republica 
Moldova deloc nu poate înţelege de 
ce nu ne-am putea înţelege, dacă 
limba Domniilor voastre se numeşte 
românească, iar limba Domniilor 
noastre (deci altă limbă, opusă celei 
a românilor? — N.M.) se numeşte 
moldovenească?”, p. 130). Degeaba 
se jură fariseul că are în vedere una 
şi aceeaşi limbă română, pe care, 
însă, aici, în Republica Moldova, ar 
vrea s-o numească limbă 
moldovenească. Scopul lui este altul: 
prin însăşi denumirea diferită-de cea 
recunoscută oficial de comunitatea 
internaţională să-i bage în cap 
moldoveanului că ar vorbi o altă limbă 
decît fratele său din dreapta Prutului; 
într-o perspectivă mai apropiată sau 
mai îndepărtată — să pună şi 
comunitatea mondială în faţa faptului 
că ar exista un popor nou cu o 
conştiinţă că vorbeşte o altă limbă 
decît româna. 

Deşi P.P. Moldovan vrea s-o facă 
pe mironosiţa, pe un cercetător mo- 
dest al faptelor istorice, recunoscînd 
pe ici pe colo că nu e specialist nici 
în istorie, nici, cu atît mai mult, în 
lingvistică (“Nu ştiu în ce măsură am 
putea vorbi, în cazul iimbii 
moldoveneşti şi al limbii române, 
despre “limbi literare deosebite”. 
Acestea sunt probieme ce ţin de 
competenţa lingviştilor” (p. 129); 
“...culegerea.nu pretinde la formule cu 
titlu de adevăr definitiv” (p. 11); “...ce 
importă cum te numeşti: moldovan, 
ungur sau român? (Îl auziţi? Dacă 
nu contează, de ce depune atitea 
eforturi inutile pentru a-i separa pe 
moldoveni de români? — N.M.): Im- 
portant e să fii om „cumsecade, 
gospodar priceput care-şi iubeşte 
pămîntul şi ştie a-l lucra, îşi cinsteşte 
neamul şi strămoşii... Ce importă cum 
îți numeşti graiul: moldovenesc sau 
român? Important este să-l înveţi, 
să-l ştii a-l folosi frumos, corect, aşa 
cum te învaţă părinţii şi oamenii 
înţelepţi...”, p. 73), adevărata lui faţă 
se dezvăluie imediat ce apucă prăjina 
aidoma frumoasei din parabolă şi se 
repede cu ghioaga spre cei mai notorii 
specialişti în materie care nu-i con- 


34 


Limba Raomnduă 


firmă ideea fixă că moldovenii ar fi un 
alt popor şi ar vorbi o altă limbă decît 
românii. 

Ceea ce însă nu poate să 
bănuiască un cititor neavizat care e 
purtat printr-un interminabil registru de 
nume şi de citate (în realitate — 
cvasicitate) din operele lor este faptul 
că P.P. Moldovan le atribuie ilustrelor 
personalităţi din istoria ştiinţei şi 
culturii române gînduri şi idei care nu 
le aparţin sau de care s-au dezis de 
îndată ce menghina totalitarismului a 
slăbit cîtuşi de puţin. 

Toată lumea iniţiată ştie, spre 
exemplu, că ilustrul lingvist Ovid 
Densusianu nicăieri şi niciodată n-a 
vorbit despre aşa-zisa limbă 
moldoveaneasă. Cu atît mai mult n-a 
depus nici o mărturie că această 
denumire ar fi fost atestată 
documentar în istorie încă de pe 
vremea lui Ştefan cel Mare. insă ce-l 
costă pe inexistentul etnolog P.P. 
Moldovan să facă o declaraţie 
uluitoare cum e următoarea: 
“Denumirea “moldovenească” pentru 
limba romanică vorbită de moldoveni 
a fost atestată documentar, după 
cum afirmă O. Densusianu, (subl. 
— N. M.), de acum în anul 1485 în 
tratatul lui Ştefan cel Mare cu Polonia 
semnat în Camenița” (p. 89). După 
urîtul lui obicei, anonimul nu indică în 
text nici pagina, nici sursa din 
Densusianu, la care se referă. La 
“Bibliografie” îl găsim pe Densusianu 
cu volumul Il din istoria limbii 
române (B., 1961). Deschidem acest 
volum şi citim la p. 9 în capitolul 
intitulat “Primele încercări de scriere 
în limba română (subl.n. — N.M.). 
Caracteristicile generale ale limbii din 
secolul al XVI-lea”: “Cele mai vechi 
monumente de limbă românească 
(subl.n — N.M.) nu sînt mai vechi 
decît secolul al XVI-lea. Nu trebuie 
să se creadă însă că limba română 
nu a fost niciodată întrebuințată în 
scris înainte de acestă epocă (subl. 
n. — N.M.); este de presupus că 
pentru a scrie însemnări fugitive sau 
socoteli se recurgea din cînd în cînd 
la limba vorbită; se pare chiar că 
limba română a fost întrebuințată 


şi în alte scopuri, din moment ce, 
aşa cum reiese dintr-o mărturie din 
secolul al XV-lea, textul unui jurămînt 
făcut în 1485 de Ştefan cel Mare 
regelui Poloniei a fost redactat în 
“valahă”: hec inscripcio ex 
valachico in latinum versa est, sed 
rex ruthenica lingua scriptam 
accepit”. După cum vedeţi, 
Densusianu discută despre vechimea 
atestării în scris a limbii române, şi 
nicidecum a vreunei pretinse limbi 
moldoveneşti. El nu numai că nu 
afirmă precum că ar fi fost atestată 
documentar la 1485 denumirea de 
“limbă moldovenească”, ci nici nu 
foloseşte această noţiune. Cînd, însă, 
se referă la cunoscuta în rîndurile 
specialiştilor notă pe care o făcuse 
diacul polon pe marginea variantei 
scrise în limba latină a tratatului 
încheiat la 1485 de Ştefan cel Mare 
cu Cazimir, regele Poloniei, cum că 
textul latinesc al documentului a fost 
redactat în baza unei versiuni iniţiale 
scrise în limba valahă (subl. n. — 
N.M.), regelui, însă, înmînîndu-i-se 
originalul în limba ruteană”, 
Densusianu nu numeşte versiunea de 
pe care s-a făcut traducerea în 
latină nici românească, nici 
moldovenească (subl. n. — N.M.), 
ci ne spune că a fost redactată în 
“valahă” (subl. n. — N.M.). Aşa a scris 
diacul polon, aşa era numită de străini 
de-a lungul anilor limba română 
(precum şi românii înşişi erau numiţi 
de către străini valahi, în timp ce ei 
înşişi îşi ziceau români, iar limbii pe 
care o vorbeau — limbă română), aşa 
s-a străduit (că s-a străduit se vede 
chiar şi din folosirea cuvîntului între 
ghilimele; Densusianu ştia prea bine 
că era vorba de limba română, după 
cum reiese chiar din citatul reprodus) 
s-o menţină în relatarea sa cunoscutul 
istoric al limbii române. lar tîlharul 
“moldovenist” vruse să şi-l facă pe 
ilustrul savant complice în fraudele 
sale ştiinţifice!.. 

Tot la p. 89 a “op'-ului său P.P. 
Moldovan vrea să ne dea gata 
printr-o trimitere la istoricul loan 
Bogdan, care în. lucrarea 
Documentele lui Ştefan cel Mare, 

vol. ll, Buc., 1913, p. 373 traduce 
expresia latinească “ex valahico” din 
nota diacului polon prin cuvintele “din 
româneşte, sau moldoveneşte”. Da, 
Bogdan a tradus (subl. n. — N.M.) 
aşa, însă în textul latinesc lipsesc atît 
cuvintele “din moldoveneşte” cît şi “din 
româneşte”, fiind prezente numai “ex 
valachico”, care trebuiau redate şi de 


Bogdan, la o adică (aşa cum: 


procedase în alt caz C.C. Giurescu, 
pe care P.P. Moldovan îl laudă), prin 
“din limba valahă”. loan Bogdan ştiind 
însă, că “valah” nu înseamnă decît 
“român” (termenul cuprinzîndu-l şi pe 
românul moldovean), îşi dădea prea 
bine seama că şi “ex valachico” ar 
putea fi tradus în exclusivitate prin 
“din limba română”. Pentru a semnala 
că la vremea aceea încă nu exista o 
limbă literară română unică, ci existau 
mai multe variante regionale (două 
dintre acestea mai pronunţate — cea 
muntenească sau românească şi cea 
moldovenească), Bogdan a şi făcut 
precizarea respectivă: “din româneşte 
sau moldoveneşte”, admiţînd formu- 
larea textului iniţial fie într-o variantă, 
fie în alta, care, pînă la urmă, s-au 
subordonat românei comune, după 
cum se va vedea mai jos din discuţia 
în legătură cu încercarea lui P.P. 
Moldovan de a specula cu numele lui 
J. Byck. Nici traducerea lui Bogdan 
nu demonstrează deci că denumirea 
de “moldovenească” ar fi fost atestată 
documentar de acum în anul 1485; în 
acest document de pe timpul lui 
„Ştefan ce Mare e scris negru pe alb 
altceva: “ex valachico” (în traducere 
trebuia “din valahă”). Să se ştie, însă, 
că însuşi loan Bogdan, istoricul 
român pe care P.P. Moldovan îl laudă 
că a tradus “ex valahico” prin “din 
româneşte sau moldoveneşte”, era 
totuşi pentru primul termen, pentru că 
imediat după traducerea expresiei 
savantul. comentează: “E la mijloc, 
desigur, o eroare a copistului ulterior, 
care, neştiind că în cancelaria 
Moldovei se scria numai slavoneşte 
în sec. XV, şi-a închipuit că originalul 
a fost scris în româneşte”“ (subi.n. 
— N.M.). Unde dai şi unde crapă, P.P. 
Moldovane ce eşti! 


Ca să vedeţi: atunci cînd îi 
convine, contrar evidenţelor, P.P. 
Moldovan l-ar împinge şi pe un 
Densusianu să substituie la traducere 
un termen existent în text (“ex 
valachico” — “din valahă”) prin altul 
inexistent, dar pe care-l doreşte 
amarnic: “ex moldavo” — “din limba 
moldovenească” (ca să nu mai vorbim 
de faptul că e încîntat de traducerea 
lui |. Bogdan). lar cînd nu-i convine, 
el îi face cu ou şi cu oţet pe cei care 
în loc de termenii “valah”, “valahă” 
folosesc echivalentele “român”, 
“românesc”, “română”, “românească” 
(a se vedea p. 114—115 ale 
opusculului Moldovenii în istorie, în 
care Gheorghe Şincai, unul din 
reprezentanţii de vază ai Şcolii 
Ardelene, este blamat pentru faptul de 
a fi tradus din latineşte cuvîntul 
“Walati” (valahi) prin echivalentul 
“români”). In naivitatea sa (dar, mai 
ales, în şmecheriile sale), P.P. 
Moldovan ar vrea să lase să se creadă 
că românii s-au numit ei înşişi pe sine 
de-a lung de secole valahi şi că numai 
cu începere de prin secolul XVI au 
început a-şi zice români. El nu spune 
că străinii şi documentele străine i-au 
“botezat” aşa, fapt care a făcut ca şi 
în documentele autohtone scrise în 
limbile de circulaţie internaţională ei 
să continue a fi numiţi valahi, pe cînd 
în mod curent ei şi-au zis români de 
la daci şi romani încoace. 

Contrapunîndu-l pe istoricul 
timpurilor noastre C.C.Giurescu 
marelui patriot Gh. Şincai de la 
începutul secolului al XIX-lea, P.P. 
Moldovan îi aduce osanale primului 
pentru că nu atradus termenul “valahi” 
prin “români” (şi, deci, nu i-a dus pe 
români într-o istorie multiseculară, în 
care nu figurau decît moldovenii, 
care nu erau, chipurile, valahi, şi 
valahii), făcîndu-l pe cititorul naiv să 
creadă că “moldovenistul” e mai 
obiectiv decît obiectivitatea şi mai 
feciorelnic în promovarea adevărului 
ştiinţific decît candida fecioară Maria. 
Dar fiţi, vă rog, atenţi. În lucrarea la 
care se referă P.P. Moldovan, istoricul 
român acad. C. C.Giurescu, “savant 
de o corectitudine cunoscută” (p. 115), 

specialist care, “respectînd “spiritul 
izvoarelor”, “efectuează o traducere 
care reflectă adecvat realitatea etnică 
şi denumirea ei în secolul XIII” (p. 
115), savant a cărui “traducere a fost 
acceptată şi folosită de filologul 
român notoriu, acad. Al. Rosetti” (p. 
115), tocmai că ţine să spună că nu 
noi, românii, ne numeam noi în de noi 
valahi, ci eram numiţi astfel de alţii 
(lăsînd să se înţeleagă faptul că noi 
înşine ne ziceam între noi români). 
Deschidem lucrarea lui Constantin C. 
Giurescu la p. 41, indicată de P.P. 
Moldovan în falsul său (p. 115), şi 


urmărim în traducere din latină în. 


română un fragment din cea de-a doua 
scrisoare din 14 noiembrie 1234 
adresată de papa Grigore al IX-lea 
principelui ungar Bela: “In episcopatul 
cumanilor sînt, după cîte aflăm, nişte 
popoare numite (sic! — N.M.) 
valahi...”* (“In  Cumanorum 
episcopatu, sicut accepimus, quida 
populi qui Walati vocantur...”). Anume 
aşa — “numite”, “care sînt numite”, 
căci e vorba de diateza pasivă, şi nu 
de cea activă; în cel mai bun caz s-ar 
putea vorbi de reflexivul cu sens pasiv 
(“se numesc” = “sînt numite”), dacă 
acesta n-ar provoca echivocul (“se 
numesc (de către alţii)” 4 “se 
numesc ele în de ele”) care îi convine 
cum nu se poate mai bine pseu- 
dosavantului anonim. lar P.P. 
Moldovan îi spune cititorului că nu el, 
falsificatorul, ci Giurescu ar fi cel care 
ar traduce pasagiul din latineşte “qui 
Walati vocantur” prin “care se 
numesc valahi...” Astfel se fabrică 
falsurile pentru ca ele să devină 
credibile pentru un cititor care ţine la 
reputaţia unui savant notoriu: iei un 
citat din opera lui, operezi o modificare 
inobservabilă pentru un ochi care nu 
mai are cînd verifica autenticitatea 
celor reproduse şi îţi promovezi 
hidoasa ta lucrare de distrugere a 
entității naţionale şi a încrederii în 
forţele şi probitatea ştiinţei... 

N-aţi uitat cum se intitulează 
lucrarea lui Constantin C. Giurescu, 
pe care o citează P.P. Moldovan? Ei 
bine, aflaţi că în aceste “tîrguri sau 
oraşe şi cetăţi moldovene (subl.n. — 


N.M.)” locuia nu o populaţie 
moldovenească, aşa cum i-ar plăcea 
să creadă lui P.P. Moldovan, ci 
una...românească: “Prezenţa 
românilor (subi. n. — N.M.), ca 
populaţie majoritară, pe teritoriul 
acestei dioceze este în afară de 
orice îndoială”; “Scrisoarea are o 
deosebită importanţă, deoarece 
arată că românii din episcopatul 
cumanilor (subl.n. — N.M.) erau în 
număr apreciabil...”; “Trebuie să 
admitem că aceşti români (subl.n. 
— N.M.) au şi o organizaţie poli- 
tică...”!; “Din felul cum sînt citati aceşti 
robi în scrisoarea papală, enumerarea 
popoarelor menţionate făcîndu-se de 
la miazăzi spre miazănoapte, şi din 
vecinătatea “biacilor”, adică 
valahilor cu rutenii, rezultă că e 
vorba de românii din Moldova” 
(subl.n. —N.M.). 

Hiîtru mai e şi Giurescu acesta! 
A tot vorbit despre vlahi şi vlahi, l-a 
încîntat pe P.P. Moldovan într-atiîta 
încît acesta din urmă să-l ridice în 
slăvi pentru serviciul pe care i l-a 
făcut (“savant de o corectitudine 
cunoscută” (p.115), “respectînd 
spiritul izvoarelor” (p. 115), ca pînă la 
urmă să-i joace festa şi să-i spună că 
aceşti valahi nu erau decît românii 
din Moldova!.. Mai mare batjocură 
la adresa unui falsificator, impostor şi 
renegat nici că se putea! 

Să mai vorbim şi despre 
alte “isprăvi” de-ale “bravului” 
pseudosavant pseudonimizat. El a 
preluat din arsenalul şcolii 
propagandistice sovietice obiceiul de 
a le scoate ochii oamenilor cu 
păcatele pe care aceştia le-au comis 
de nevoie în perioadele de tristă 
pomină. Astfel, la p. 78 a 
opusculeţului său el îi citează pe 
“lingviştii moldoveni incoruptibili” (sic!) 
A. Dîrul, |. Eţcu, N. Raievschi, care 
afirmaseră într-un moment de totală 
interdicţie a propriilor convingeri că ar 
exista două naţiuni de sine stătătoare 
— română şi moldovenească —, 
fiecare avîndu-şi şi mijlocul său diferit 
de comunicare — limba română şi, 
respectiv, limba moldovenească. La 
fel procedează anonimul şi în cazul 


Opinii si atitudini 


37 


lingviştilor români din România 
Jacques Byck, Emil Petrovici etc. Însă 
astfel procedează numai mişeii, 
scuturînd boarfele istoriei şi închizînd 
ochii la oxigenul primenitor. P.P. 
Moldovan nu putea să nu ştie chiar la 
ora. nefericită cînd punea la cale 
odioasa sa lucrătură că numai el şi 
vreun nerealizat în ambițiile sale gen 
V. Stati nu s-a dezis creştineşte de 
păcatele comise fără voie sub regimul 
comunist. S-au dezis în schimb un 
Nicolae  Corlăteanu, un Alexandru 
Graur, un Emil Petrovici, un Rajmund 
Piotrowski. Cu atît mai mult un 
Alexandru Dîrul, un lon Eţcu, un 
Nicolae Raievschi şi atîţia alţii. Nu 
aveau de ce să se dezică doar un 
Carlo Tagliavini sau un Eugen Coșeriu. 
Să-i mulţumim lui Dumnezeu că au 
existat şi ne-au insuflat credinţa în 
triumful adevărului. Adevăr care 
credeam că a revenit pe meleagurile 
noastre pentru toţi şi pentru 
totdeauna. Dar să-i ascultăm cel puţin 
parţial pe unii din prima categorie. 

Nicolae Corlăteanu: “... Limba 
oficială trebuie s-o considerăm şi s-o 
numim limba română literară..., unică 
pentru toţi românii (moldoveni, 
munteni, ardeleni, bucovineni, 
trasnistrieni, românii din Banatul 
sîrbesc, din Ungaria, Bulgaria, 
Ucraina, Rusia, S.U.A. etc.)*. 

Alexandru Graur: “Moldo- 
veneasca este un dialect (sau 
subdialect) al limbii române (sau 
dacoromâne). 

Emil Petrovici: “Cred că pe baza 
ALR putem împărţi dialectul 
dacoromân în patru (sau cinci) 
subdialecte: cel muntean, cel 
moldovean (subl.n. — N.M.), cel 
bănăţean şi cel crişean (şi poate şi 
cel maramureşean)’; “Trăsăturile 
comune ale celor patru dialecte ale 
limbii române înşirate pînă acum (lista 
lor nu este nici pe departe completă) 
indică existenţa în trecut a unui as- 
pect unitar al romanicei orientale, 
foarte deosebit de acela-al tuturor 
celorlalte limbi romanice, inclusiv al 
dalmatei. Aspectul acesta, 
reconstituit, al romanicei orientale nu 
poate. fi numit mai potrivit decît 


româna comună, iar cele patru 
varietăţi principale ale ei nu pot fi con- 
siderate asifel decît dialecte ale 
limbii române”? (subl.n.— N.M.). 

Rajmund Piotrowski: “Este clar 
că limba de stat literară în Republica 
Moldova este limba română” °. 

Alexandru Dîrul, lon Eţcu: 
“avem tot temeiul să ne mîndrim că 
sîntem moldoveni, că avem un fel al 
nostru de a vorbi şi de a fi. Dar cînd e 
vorba de denumirea oficială a uneia 
dintre cele 9 limbi romanice trebuie 
folosit doar termenul de limbă 
română”. 

Nicolae Raievschi: “...limba 
română literară nu poate fi denumită 
nici munteană, nici bănăţeană, nici 
crişeană şi nici moldovenească. 
Termenul adecvat pentru idiomul 
nostru nu poate fi altul decit limba 
română”. 

În ceea ce-l priveşte pe Toas 
Byck, pe care P.P. Moldovan îl citează 
cu'o vădită satisfacţie atunci cînd 
lingvistul menţionat nu e de acord cu 
lorgu lordan că româna literară 
apare abia în secolul al XIX-lea şi 
cînd susţine că a existat cu mult 
mai înainte o variantă literară 
muntenească şi o variantă literară 
moldovenească, numite astfel după 
principatele în care erau folosite, ar 
trebui să-i spunem cititorului adevărul. 
întreg, aşa cum ni-l prezintă în acelaşi 
articol savantul român. Byck 
demonstrează că în urma concurenţei 
dintre cele două variante regionale 
literare, cînd graiul moldovenesc era 
numit (impropriu, desigur) şi limbă 
moldovenească, a ieşit învingătoare 
varianta muntenească, adoptată ca 
limbă literară de românii din toate 
regiunile cu numele ei firesc — limba 
română: “Dorinţa de moldovenizare a 
limbii literare îşi are şi ea izvorul în 
subesiimarea rolului cărţilor 
coresiene. Marii scriitori moldoveni din 
secolul al XIX-lea, care, ca şi 
C. Negruzzi, au încercat să se abată 
de la drumul firesc al limbii literare şi 
au vrut să-i impună acesteia 
particularităţi regionale, — dragi nu 
numai moldovenilor, ci tuturor 
românilor, dar nu mai puţin 

regionalisme, deci elemente neliterare, 
— au renunţat la tendinţele 
moldovenizante cînd au văzut în 
existenţa limbii literare un fapt 
împlinit, iar în cultivarea 
moldovenismului o acțiune inutilă” 8. 
Byck probează că deja în secolul 
al XVII-lea exista printre români 
conştiinţa unei limbi literare comune, 
făcînd trimitere la următorul pasagiu 
din Pravila lui Eustratie logofătul 
(document manuscris de pînă la 
1632): “Dup-aceea şi eu, un păcătos 
şi mai neînţelegătoriu de toţi, rîvnind 
urma învăţăturii şi neajungînd cu 
firea, m-am apucat de-am scos 
această cinstită carte de pre limba 
grecească pre această limbă ce să 
chiamă acmu rumânească"" (subl. 
autorului — N.M.). După cum reiese 
clar din citatul pe care-l reproduce, 
Byck cunoştea şi numele adevărat şi 
unic al acestei limbi literare comune 
pentru toţi românii (fie ei munteni, fie 
ei moldoveni etc.): limba română. 
lată cum se face că cel pe care P.P. 
Moldovan şi-l prezintă ca adept îi 
devine pînă la urmă ceea ce şi trebuia 
să-i fie un savant adevărat — un 
oponent de temut, un adversar al 
ideilor năstruşnice ale 
“moldovenistului” primitiv. 

Dat fiind că în scriitura sa de 
josnică faimă anonimul Moldovan îl 
menajează, ba chiar încearcă să-l 
măgulească într-un fel cu nişte 
calificative gen linguşire (“prestigiosul 
lingvist român” (p. 30), “filologul român 
notoriu” (p. 115) etc.) pe regretatul 
acad. Al. Rosettt (scopul urmărit 
nefiind altul decît acela de a cîştiga 
încrederea cititorului), e de datoria 
noastră să edificăm cititorul român de 
pe meleaguri moldovene şi în această 
privinţă. Nu, dragă cititorule, “marele 
grec” (cum îl numise cu gingăşie acad. 
Eugen Simion pe fostul său profesor 
în unul din eseurile sale) n-a pactizat 
nici în cele mai sinistre timpuri cu 
diavolul. Acad. Rosetti n-a vorbit 
despre existenţa unei alte limbi est- 
romanice şi nici a vreunei alte denumiri 
pentru limba română. Chiar în lucrarea 
sa capitală la care se referă anonimul, 
exact la pagina pentru care acesta îl 


laudă că acceptă traducerea lui C.C. 
Giurescu a latinescului “Walati” din 
scrisoarea papei Grigore al IX-lea prin 
“valahi”, şi nu prin cuvîntul “români”, 
Al. Rosetti îi refutează de la bun 
început opinteala Moldovan-ului prin 
însăşi formularea titlului: “Notă despre 
populaţia românească a Moidovei 
(subl. n. — N.M.) înainte de 
întemeierea statului”. Urmează apoi 
o descifrare a titlului: “In Moldova a 
existat, înainte de întemeierea 
statului, o veche şi numeroasă 
populaţie românească”!. Dacă 
această populaţie românească a 
existat încă înainte de întemeierea 
Statului Moldovenesc, este posibil 
oare ca aceşti români să se fi 
transformat de la data apariţiei 
statului în altă seminţie, alt' popor, 
adică în moldoveni?! Referindu-se la 
C.C.Giurescu, Al. Rosetti scrie în 
continuare: “Scrisoarea (papei Grigore 
al IX-lea — N.M.) are o deosebită 
însemnătate, deoarece arată că 
românii din episcopatul cumanilor 
(subl. n.: Rosetti, ca şi Giurescu, 
atunci cînd totul e clar ca bună ziua, 
le zice de-a dreptul români celor pe 
care papa îi numise “Walati” şi pe care 
Giurescu îi numise în traducerea ad 
litteram “valahi”. — N.M.) erau în 
număr mare şi la un nivel economic 
satisfăcător, de vreme ce asimilează 
pe ungurii şi saşii aşezaţi în mijlocul 
lor..."2. Acelaşi Rosetti nu ezită să 
declare că “Întemeierea însăşi a 
statului moldovean independent sub 
Bogdan “descălecătorul” implică 
existenţa unei populaţii româneşti 
numeroase la răsărit de Carpaţi 
(subl.n.—N.M.). Într-adevăr, “des- 
călecătorii” veniţi din Maramureş n-au 
fost prea mulţi. Ei erau alcătuiți din 
cei care l-au urmat pe Bogdan 
“voievodul românilor din 
Maramureş“ (subl. n. — N.M.), rude, 
prieteni, cunoscuţi..."?!. În sfîrşit, ca 
să ne limităm la aceste cîteva 
exemple, vom spune că Rosetti 
accentuează “cîştigarea de către 
Bogdan a populaţiei româneşti lo- 
cale (subl.n. — N.M.), din satele şi 
tîrgurile de la răsărit de Carpaţi”2. Cu 
adevărat prestigios şi notoriu este 

acest filolog român, cum ne încînta 
auzul şi P.P. Moldovan, străduindu-se 
să ne adoarmă însă conştiinţa şi 
dreapta judecată. Dar şi incoruptibil, 
ne convingem noi înşine deja fără P.P. 
Moldovan, pentru că a avut nu numai 
convingerea, ci şi curajul să ne spună 
că încă pînă la întemeierea viitorului 
stat ai Moldovei pe pămîntul ei locuiau 
românii, la fel precum locuiau ei în 
Muntenia, în Transilvania, în 
Maramureş. 

Atît Densusianu, cît şi Rosetti, 
Byck, Petrovici, Graur, Corlăteanu 
etc., într-un cuvînt, toţi oamenii oneşti 
de ştiinţă şi de cultură, au fost şi rămîn 
de partea adevărului ştiinţific. Orice 
tentativă de a specula cu numele lor, 
de a-i declara promotori ai minciunii 
este un atentat la onoarea lor şi un 
sacrilegiu faţă de memoria istorică şi 
tocmai de aceea falsificatorii trebuie 
ţintuiţi fără nici o cruţare la stilpul 
infamiei. 

Doina SPARIONOAPTE 
Trifeşti, Rezina, 
licenţiată a Universităţii 
din laşi 


BILINGVISM 
ASIMETRIC 
DECRETAT 


Bilingvismul, în sens restrîns, 
este folosirea alternativă a două limbi; 
în sens larg, folosirea alternativă a 
două sisteme lingvistice, dialecte ale 
aceleiaşi limbi sau chiar varietăţi ale 
aceluiaşi idiom. Definiţia bilin— 
gvismului în sens restrîns este 
adoptată de majoritatea specialiştilor. 
Există diverse tipologii ale bilin— 
gvismului care au în vedere criterii 
variate, de natură sociologică, 
psihologică şi lingvistică (Dubois, 
1973). 

Sunt frecvente următoarele 
distincţii: 

a) în funcţie de gradul de 
cuprindere socială a fenomenului: 

— social (colectiv) — al unei 
întregi colectivităţi. Nu este specific 
pentru Basarabia; 

— de grup — este caracteristic 
îndeosebi pentru oraşe (ex.: Chişinău, 
Tiraspol, Bălţi etc.), pentru populaţia 
urbană şi este destul de răspîndit în 
zona despre care vorbim; 

— individual — este caracte- 
ristic în special pentru populaţia ru- 
rală. Acest tip de bilingvism este mai 
puţin răspîndit, pentru că la sate s-au 
stabilit mai puţine persoane:de 
naţionalitate rusă, marea majoritate a 
acestora preferînd oraşele; 

b) în funcţie de geneză: 

— simultan — cele două limbi 
sunt învăţate în acelaşi timp. In 
Basarabia putem vorbi despre acest 
tip de bilingvism în cazul copiilor 
proveniţi din familii bilingve; 

— succesiv (secvenţional) — 
limba a doua este învățată după 


fixarea primei limbi (după 3—4 ani), 
adulţii o folosesc în vorbirea cu copiii 
sau copiii o vorbesc între ei; de obicei, 
se poate observa acest fenomen la 
copiii de naţionalitate română; 

— precoce — întîlnit mult mai 
rar; 

— tardiv — permite identi— 
ficarea unor subtipuri în funcţie de 
vîrsta la care este învățată limba a 
doua şi este mai des întîlnit decît cel 
precoce; 

c) în funcţie de relaţia dintre 
limbi reflectată de uz se disting două 
tipuri: 

— compus — cele două limbi 
sunt privite ca similare funcţional, 
unităţile lor aflîndu-se într-o relaţie de 
corespondenţă; nu este specific 
pentru Basarabia; 

— coordonat — cele două 
limbi sunt separate funcţional, 
considerîndu-se că unităţile lor 
exprimă semnificaţii parţial sau total 
distincte (precum în cazul nostru). O 
limbă este folosită în situaţii oficiale; 
administraţie, şcoală etc.; ceaialtă — 
în familie, între prieteni. Primul statut 
îl are limba rusă, iar al doilea — limba 
română; din 1989 limba română a 
început să fie folosită în Basarabia în 
situaţii oficiale, să capete un statut 
egal cu al limbii ruse. In prezent 
situaţia revine la starea anterioară, 
fapt datorat politicii duse de actualul 
guvern al Republicii Moldova; 

d) în funcţie de gradul de 
cunoaştere a celor două limbi: 

— simetric — cînd ambele 
limbi sunt cunoscute în egală măsură 
(în cazul nostru această caracteristică 
nu este valabilă); 

. — "asimetric — există 
diferențe de cunoaştere a celor două 
limbi; nu toţi vorbitorii cunosc în 
egală măsură şi limba română, şi 
limba rusă; i 

— receptor (pasiv) — una dintre 
limbi e înţeleasă, dar nu e vorbită. În 
această situaţie este populaţia 
rusofonă, românii, fiind obligaţi, din 
mai multe motive, să cunoască limba 
rusă (presa, radioul, televiziunea erau 
în limba rusă); 

— non-receptor — una dintre 
limbi e înţeleasă imperfect, dar e 
vorbită, de obicei; românii au încercat 

să înveţe limba rusă, ruşii n-au găsit 
de cuviinţă să înveţe limba populaţiei 
băştinaşe şi nici n-au avut nevoie, 
deoarece limba de stat era limba rusă; 

— scris — una dintre limbi e 
înţeleasă la lectură, dar nu şi la 
audiție. Fenomenul este întîlnit mai 
rar în această formă şi mai des invers, 
adică, una dintre limbi e înţeleasă la 
audiție şi mai puţin sau nu este 
înţeleasă la lectură; 

— tehnic — una dintre limbi e 
cunoscută numai atît cît o cer 
necesităţile strict profesionale (de ex. 
termenii tehnici sunt folosiţi în limba 
rusă, ca urmare a pregătirii cadrelor 
în această limbă). Întorşi la locurile 
de baştină, specialiştii vorbesc limba 
maternă (română), iar în domeniul de 
specialitate folosesc limba rusă (de 
aici şi amestecul de cuvinte); 

e) în funcţie de situaţia politică 
dintr-un stat: 

— impersonal — caracteristic 
sistemului de guvernare dintr-un stat 
ai cărui cetăţeni sunt monolingvi (nu 
este caracteristic pentru situaţia din 
Basarabia); 

— personal — caracteristic 
pentru un stat cu sistemul de 
guvernare monolingv, dar ai cărui 
cetăţeni sunt bilingvi. În acest caz 
bilingvismul personal poate fi de trei 
feluri: 

1. voluntar — este determinat 
de dorinţa individului. Acest tip de 
bilingvism a devenit caracteristic 
pentru situaţia din Basarabia după 
faza de impunere oficială a limbii 
ruse; 

2. natural — este rezultatul unor 
căsătorii mixte, al traiului într-o zonă 
de frontieră sau într-un mediu aloglot. 
Este o formă de bilingvism întîlnită 
frecvent, dacă luăm în consideraţie 
numai faptul că s-au înregistrat un 
număr destul de mare de căsătorii 
mixte; 

3. decretat — acest tip de 
bilingvism este fondat pe autoritatea 
de stat, dar contravenind dorinţei 
populaţiei băştinaşe. In Basarabia 
această fermă de bilingvism a fost 
impusă de autorităţile statale şi s-a 
menţinut pînă la 1989. Bilingvismul 
determină apariţia unor fenomene de 
interferenţă la toate nivelurile structurii 

idiomurilor în contact, declanşînd 
procese de reorganizare a tiparelor 
structurale. | 

Bilingvismul în Basarabia s-a 
realizat ca rezultat al unei lungi 
izolări religioase, politice, 
economice şi culturale de România. 
Este o situaţie de bilingvism 
coordonat, care a impus şi o 
specializare a uzului celor două 
limbi, aşa încît limba rusă joacă rolul 
variantei H (high), iar limba română 
rolul variantei L (low) din situaţiile 
de diglosie (Ferguson, 1975, p. 325). 

Cîteva trăsături definitorii ale 
diglosiei lui Ferguson le putem aplica 
şi în cazul nostru, limba română avînd 
statutul limbii dezavantajate: 

1. Functie: 

Predica; 

Cuviîntarea politică; 

Prelegerea universitară; 

Emisiuni de ştiri radio şi TV — 
în limba rusă. 

Conversaţii cu familia, prietenii 
— în limba română. 

Poezia — în limba rusă şi în 
limba română; } 

2. Prestigiu: “In toate limbile 
definitorii, vorbitorii consideră că H 
este superioară lui L (H = elevat, 
superior = high; L = de jos, inferior = 
low)”. 

inlocuind H cu limba rusă (R) şi 
L cu limba română (r), vom obţine 
enunţul: 

“R este mai frumoasă, mai 
logică, mai aptă să exprime gînduri 
importante decit r”; 

3. Moştenire literară: “Există 
un corpus de literatură R care impune 
respect comunităţii lingvistice, iar 
producţia literară contemporană a unor 
membri ai comunităţii este simțită ca 
făcînd parte din această literatură”; 

4. Achizitie: Adulții folosesc r 
în vorbirea cu copiii, copiii — între ei 
r<> r, r fiind învățată de copii aşa 
cum se învaţă limba maternă; 

5. Standardizare: Există 
dicţionare, gramatici în R, iar studiile 
pentru r sunt puţine, nu există sau 
sunt relativ recente; 

6. Stabilitate — “diglosia 
durează cîteva secole, în unele cazuri 
există dovezi că poate dura chiar mai 
mult de o mie de ani”. Şi în cazul 

nostru se poate vorbi de o anumită 
stabilitate; 

7. Gramatică. Una dintre 
diferenţele cele mai izbitoare dintre R 
şi r este dată de structura gramaticală; 

8. Lexicon. “Nu este surpinzător 
ca R să includă în lexiconul său total 
termeni tehnici şi expresii savante 
care nu au echivalente exacte în r”. 

Conform definiţiei date de 
Ferguson, diglosia este: “O situaţie 
lingvistică relativ stabilă, în care, pe 
lîngă dialectele principale ale limbii 
(care pot include un singur standard 
sau standarde regionale), există o 
varietate suprapusă foarte diferită, 
extrem de codificată (deseori cu o 
gramatică mai complexă), vehicul al 
unui vast şi apreciat corpus de 
literatură scrisă, fie dintr-o perioadă 
mai veche, fie dintr-o altă comunitate 
lingvistică, care este învățată mai 
ales prin educaţie oficială şi este 
utilizată, în esenţă, pentru exprimarea 
scrisă şi orală cu caracter formal, dar 
care nu este folosită de nici un sector 
al comunităţii pentru conversaţie 
uzuală”. 

Deci diglosia se caracterizează 
prin stabilitatea temporală. Există 
însă tendinţa de a depăşi 
inconvenienţele pe care ie implică 
această situaţie prin crearea unor 
forme intermediare de limbă, bazate 
pe varietatea colocvială, dar cu 
numeroase împrumuturi lexicale din 
varietatea de prestigiu. l 

În continuare Ferguson afirmă: 
“Se pare că diglosia nu este limitată 
la nici o arie geografică sau familie 
de limbi...”. 

În cazul nostru, se poate vorbi 
de o anumită limită geografică, 
această situaţie particulară de 
bilingvism n-a pătruns nicăieri, în 
afara “graniţelor” Basarabiei, iar 
însuşirea celei de-a doua limbi a fost 
impusă pe cale oficială. 

Inlăturarea “barierelor lin- 
gvistice”, adică a obstacolelor ce stau 
în calea comunicării în limba maternă, 
a devenit o problemă politică, socială 
şi chiar geografică: “A promova sub 
orice formă o limbă moldovenească 
deosebită de limba română este, din 
punct de vedere lingvistic, ori o 
greşeală naivă, ori o fraudă ştiinţifică; 


din punct de vedere istoric şi practic, 
e o absurditate şi o utopie; şi, din 
punct de vedere politic e o anulare a 
identităţii etnice şi culturale a unui 
popor şi, deci, un act de genocid 
etnico-cultural” (Coşeriu, 1994, p. 25). 

Situaţia de  bilingvism în 
Basarabia a avut un caracter unila— 
teral: bilingvi erau doar românii, 
autohtonii, pe cînd ruşii veniţi 
continuau să rămînă monolingvi. 
Rusa pusese stăpiînire pe toate sferele 
vitale ale societății: ştiinţă, 
învăţămînt, cultură, economie... 

În prezent situaţia s-a schimbat 
puţin, dar, din păcate, atît de puţin, 
încît lucrurile tind să revină la starea 
anterioară. 

În cursul celor circa 150 de ani 
de dominație rusă, limba română a 
suferit multe alterări şi denaturări în 
lexic şi sintaxă (în morfologie mai 
puţine), care au dus la degradarea ei 
calitativă şi funcţională. 

Din cauza bilingvismului social, 
sunt foarte des complexaţi în vorbire 
chiar şi intelectualii, care sub raportul 
posedării limbii materne sunt 
dezavantajaţi în comparaţie cu 
omologii lor ce folosesc o singură 
limbă: numai rusa sau numai româna. 

LIMBA “IN CONCRETO” 


interviuri 

cu prof. Anatol Ciobanu 
(Republica Moldova), 

Sorin Stati (Italia), 

Teresa Ferro (Italia), 

şi Dorin Uritescu (Canada), 
participanţi la Colocviul 
Internaţional 

de Lingvistică Funcţională, 
ediţia a XXI-a, laşi, 

27—29 iunie 1996 


În lingvistica modernă — în 
lingvistica generală şi particulară — 
abordarea sintactică şi semantică a 
limbajului a trecut la o abordare 
deschisă şi realistă ce situează şi 
dezvăluie exerciţiul limbii drept o parte 
a unei activităţi social-umane. 
Lingvistul român lon Coteanu atestă 
adevărul că “uzul limbii reprezintă... o 
mişcare permanentă de adaptare a 
structurii idiomului la necesităţile so- 
cial-culturale ale vorbitorilor”, iar unul 
din rezultatele acestui uz îl constituie 
limbajul. Tot mai mult şi tot mai insis- 
tent este vizat funcţionalismul 
lingvistic ce tratează limbajul ca mediu 
al formării şi al “mişcării” 
cunoştinţelor privind realitatea şi 
activitatea social-umană, şi nu doar ca 
un instrument în scopul transmiterii 
acestora. 

“Lingualismul transcendental” 
(L. Wittgenstein) a fost abandonat prin 
divorţul cu “lingualismul epistemo-— 
logic” prin care limba face posibilă 
cunoaşterea realităţii şi activităţii so- 
cial- şi general-umane. De aici vine 
utilizarea limbii în calitatea ei de relaţie 
între vorbitori, fiindcă “... vorbirea 
limbii este parte a unei activităţi sau 
forme de viaţă” (L. Wittgenstein). 

Or, cunoaşterea de către 
individul uman a realităţii este posibilă 
prin limba în funcțiunea ei, prin limba 
“in concreto” (B.-P. Hasdeu) înţeleasă 
ca “... totalitate, ca ansamblu sau ca 


mulţime de deprinderi verbale ale unei 
comunităţi lingvistice constituite 
istoric” (|. Coteanu). 

Efectele uzului privind totalitatea 
deprinderilor verbale cuprind şi atacă 
studiu! corelaţiei corectitudine — 
eroare, apreciindu-le şi calificîndu-le. 
Aceasta reprezintă limba in vivo sau 
limba în funcțiunea ei. 

Anumite particularităţi ale 
furcţionalismului lingvistic au 
constituit punctul dezbaterilor la cel 
de-ai XXI-lea Colocviu International de 
Lingvistică Funcţională ce şi-a 
desfăşurat lucrările în incinta 
Universităţii “Al. |. Cuza” din laşi între 
27—29 iunie, anul curent. 

“Coloratura” comunicărilor şi 
dezbaterilor a fost pe cît de 
internaţională, pe atît de naţională, 
limbii române dedicîndu-i-se o temă 
separată a discuţiilor ştiinţifico- 
lingvistice. 

La lucrările acestui Colocviu au 
participat lingvişti din Franța, SUA, 
Portugalia, italia, Grecia, Danemarca, 
Belgia, Spania, Algeria, România, 
Republica Moldova. Circa 60 de 
persoane au avut comunicări ce au 
suscitat interesul celor peste 80 de 
participanţi, iar limbile “de lucru” au 
fost franceza, italiana, româna, 
engleza. Printre participanţi s-au aflat 
şi lingviştii Sorin Stati (Italia), Maria 
Pavel (România), Dorin Uritescu 
(Canada), Teresa Ferro (Italia), Anatol 
Ciobanu (Republica Moldova), care la 
solicitarea noastră s-au exprimat 
privitor la chintesenţa lucrărilor 
acestui for de lingvistică funcţională. 

lon Vicol: Domnule profesor 
Anatol Ciobanu, cum apreciaţi dvs. 
discuţiile din cadrul colocviului? 

Anatol Ciobanu: Eu cred că 
ar trebui să spunem la început 
cîteva cuvinte despre lingvistica 
funcţională, în general despre 
şcoala funcţională. Se ştie că 
lingvistica funciională a apărut în 
anii '70 ai secolului XX, avînd drept 
scop studierea structurii limbilor în 
procesul realizării acestora în actul 
de comunicare. Ea a fost o replică 
violentă dată structuralismului 
ortodoxal, bazat pe principiile 
glosematicii lui Hjelmslev şi pe 
cunoscutul postulat saussurian că 
“limba este formă şi nu substanţă, 
în limbă totul se bazează pe relaţii”. 

Aceste postulate au fost 
răsturnate de şcoala funcţională şi 
s-a iniţiat studierea limbii sub alt as- 
pect, nu sub cel formal. Lingvistica 
funcţională aşază pe primul plan 
materia, substanţa, semantica privind 
limba în acţiune (langue en exercice), 
în diferite situaţii ale comuncării 
(langue en situation). 

Unul din principalii fondatori ai 
lingvisticii funcţionale este considerat 
cunoscutul savant francez Andre Mar- 
tinet. În lucrările sale se vorbeşte 
despre o sintaxă activă, dinamică şi 
nu statică, bazată numai pe formă. 
Deci se pune pe primul plan funcţia 
elementului concret al limbii şi nu 
forma lui. In româneşte putem spune 
“Mi-e foame” şi îi învăţăm pe elevi, 
dar îi învăţăm greşit, că propoziţia 
aceasta nu are subiect, pentru că 
“mi-” nu stă în cazul Nominativ, ci în 
Dativ. “Mi-e foame” e propoziţie fără 
subiect, monomembră, însă afirmaţia 
e greşită sub aspect funcţional, pentru 
că acest “mi-” este pronume în Dativul 
zis morfologic, care este un Dativ 
sintactic. Cînd spunem “Mi-e foame”, 
înțelegem: “Eu simt foamea”, adică 
“Eu sunt înfometat”, “Eu vreau să 
mănînc”. Pentru un functionalist nu 
contează postulatul acela formalist că 
substantivul sau pronumele în 
Nominativ totdeauna este subiect. Ele 
pot fi şi la alte cazuri. Acelaşi lucru 
se întîmplă cu celelalte părţi de 
propoziţie. 

LV.: La acest colocviu 
participanții au tratat o temă autonomă 
— “Cum să concepem o gramatică”. 
S-a vorbit că o gramatică nu trebuie 
să fie pur didactică sau formală, ci — 
bazată mai mult pe rațiune. 

A.C.: Sigur, gramatica 
funcţională se deosebeşte de cea 
formală pentru că ea pune pe primul 
plan funcția, adică valorile 
funcționale concrete ale unui cuvînt, 
ale unui element concret lingvistic, 
şi nu forma. Chiar dacă luăm acelaşi 
predicat atît de controversat cînd 
spunem “încep a cînta” sau “vreau 
să cînt”, mu interesează că sunt 
două verbe — ambele personale — 
"vreau”, “să cînt”. Semantica şi 
logica ne dictează că este vorba de 
o singură acţiune. 


LV.: Participanţii la colocviu au 
retrospectat succesele obţinute de 
lingvistica funcţională pe parcursul 
anilor... 

A.C.: Colocviul al Ill-lea al 
funcţionaliştilor, în 1974, a decis 
crearea Societăţii Internaţionale de 
Lingvistică Funcţională (SILF) în 
frunte cu prof. A. Martinet (în prezent 
preşedinte de onoare). Organ edito- 
rial al SILF a devenit revista “La 
linguistique”. Dintre cei mai reputați 
membri ai Societăţii ar putea fi numiţi: 
M. Mahoudian (Elveţia), G. Mounin, 
H. Walter (Franţa), J. Pohl (Belgia), |. 
U. F. Malder (Anglia), P. Leon, C. 
Germain, G. Sharon (Canada), T. V. 
Bulîghina (Rusia), Sorin Stati 
(România—ltalia) etc. 

Sistematic, începînd cu anul 
1974, SILF organizează colocvii la 
care se discută cele mai actuale 
probleme de lingvistică funcţională şi 
generală. 

Toată munca deosebit de grea 
privind organizarea şi buna 
desfăşurare a lucrărilor Colocviului al 
XXI-lea şi-a luat-o asupra sa Catedra 
de filologie franceză a Universităţii din 
laşi în frunte cu neobosita profesoară 
Maria Pavel. 

in cadrul dezbaterilor au luat 
cuvîntul: Costaouec Denis, Walter 
Henriette, Clairis Christos, Beliyanni 
Helene, Charpentier Jean-Michel, 
Bentolila Fernand (Franţa), Blansitt 
Edward L. (SUA), Kavoukopoulos 
Fotis, Sideri Chryssoula (Grecia), 
Stati Sorin, Ferro Teresa, Piciillo 
Giuseppe (Italia), Uritescu Dorin 
(Canada), Fonseca Maraia do Ceu, 
Marcalo Maria-Joao (Portugalia), 
Dimitriu Corneliu, Munteanu Eugen, 
Agrigoroaiei Valentina, Cuniţa 
Alexandra, Pavel Maria (România) 
ş.a. 

Din Republica Moldova la 
colocviu au fost prezenţi prof. 
Grigore Cincilei, conf. Petru 
Roşca, prof. Anatol Ciobanu, conf. 
Vladimir Zagaevschi, lectorii 
Galina Cerches, Rodica Cojocaru, 
Olga Tcaci, Nina Cuciuc şi 
doctorandul lon Vicol. 

In obiectivele colocviului s-au 
aflat trei teme şi un grup de comunicări 
individuale. La tema | au fost 

dezbătute probleme ca: sistemul ver- 
bal în limba română (Lidia Condrea, 
SUA), monemele şi temele româneşti 
în contrast cu cele franceze (Gr. 
Cincilei, R.M.), romanitatea limbii 
române în spaţiul latinei carpato- 
danubiene (Teresa Ferro, Italia), 
condiţionarea “formală” în evoluţia 
fonetică a limbii române (Dorin 
Uritescu, Canada), particularităţi ale 
limbii române vorbite în Republica 
Moldova (Rodica Cojocaru, Olga 
Tcaci, R.M.), dinamica pronumelor 
relative “care, ce” şi a jonctivului “de” 
cu sens de “care” în limba română 
(Claire Menot, Franţa), structurile cu 
pronumele relativ invariabil în limbile 
romanice (Aurelia Voineac Merlan, 
România), lingvistica areală şi 
problemele tipologiei ariilor dialectale 
(Petru Roşca, R.M.), observaţii asupra 
dinamicii lexicului filozofic român ac- 
tual (Eugen Munteanu, România), un 
caz de izomorfism etimologic dialec- 
tal la verbele de conjugarea | (Vladimir 
Zagaevschi, R.M.) ş.a. 

La tema a Il-a au fost audiate 
12 comunicări, printre care: evoluţia 
sintematicii (Marie-Hélène Antoni, 
Franţa), de la gramatica valenţială 
la gramatica funcțională 
(Chryssoula Sideri, Grecia), 
caracteristicile unei gramatici 
(Colette Feuillard, Franţa), locul 
sintematicii în gramatică (Françoise 
Guerin, Franța), adverbele de ieri 
pînă astăzi în limbă (Mizha Chatar, 
Franţa), verbe cu duble constructii 
tranzitive şi intranzitive în limba 
greacă modernă (Fotis 
Kavoukopoulos, Grecia), propuneri 
de prezentare a monemelor 
personale în viaţa unei gramatici 
funcţionale a limbii greceşti (Marie 
Tsigou, Franţa). 

În cadrul temei a lll-a s-a 
discutat starea în care se află unele 
limbi şi dialecte (graiuri) ale popoarelor 
minoritare. lată şi problematica unor 
comunicări: un caz de vorbire 
aromână în localitatea Metsovo din 
Grecia (Beis Stamatis, Grecia), 
cronologia unei morţi anunţate a 
graiului phurhepecha din Mexicul ori- 
ental (Ciaudine Chamoreau, Franţa), 
dinamica lingvistică în limbile 
amenințate de dispariţie (Christos 


Clairis, Franţa), un dialect basc 
francez în primejdie (Jean-Baptist 
Coyos, Franţa), variantele şi normele 
lingvistice (Fernande Krier, Franţa), 
euthanasia lingvistică: moartea dulce 
awallonei? (Francois-Xavier Neve de 
Mevergnies), primele simptome ale 
integrării limbilor (Henriette Walter, 
Franţa), un exemplu de reducere a 


. resurselor sintactice şi stilistice în 


bretonă (Denis Costaouec, Franţa), 
vorbirea din Haut-Poitou şi eventuala 
ei dispariţie “programată” (Jean-Michel 
Charpentier, Franţa) etc. 

In cadrul secţiei “Comunicări 
individuale” au fost prezentate circa 
25 de referate, care au provocat 
discuţii aprinse. 

Referenţilor li s-au adresat 
întrebări, iar pe marginea 
comunicărilor s-au făcut multe 
intervenţii. Ne-a impresionat 
plăcut modalitatea de a discuta 
problemele. cele mai contro-— 
versate. Ţinuta celor mai temerari 
oponenți se dovedea a fi strict 
academică; savantii recomandau, 
propuneau, dar nu îşi impuneau 
punctele lor de vedere. Mai mult 
decît atîta, lingviştii cu o mare 
experienţă şi erudiție manifestau 
o incredibilă toleranţă şi bună- 
voinţă faţă de tinerii aflaţi la 
începutul unor investigaţii 
serioase. 

LV.: Domnule profesor Sorin 
Stati, ştim că activaţi la Universitatea 
din Bologna, Italia. Care sunt 
preocupările dvs. ştiinţifice şi 
lingvistice? _ 

Sorin Stati: In primul rînd — 
cele funcționaliste. Adică studiul 
descriptiv sau, cum spunem noi, 
sincronic al limbii, şi nu studiul istoric 
al ei. Lingvistica funcţională ţine 
seama de diversele funcţii pe care le 
exercită limbajul, şi printre acestea e 
şi funcţia de comunicare. Ea ocupă 
primul loc în limba maternă sau în 
limbile străine. Printre limbile străine 
pe care eu le citez la cursurile mele 
de limbă italiană sau de lingvistică 
generală se află şi limba română; 
exemplele din ea provoacă o mare 
surpriză la studenţi din două motive: 
primul este că ei nu se aşteaptă să 
găsească asemănări atît de mari între 

limba lor şi o limbă romanică străină; 
al doilea este constatarea că limba 
română nu este o limbă slavă. 

LV.: Ce părere aveţi despre 
însemnătatea ediţiei de fată pentru 
lingvistica românească? 

S.S.: intrunirea are loc la laşi. 
Acest centru de cultură românească 
s-a afirmat de mai bine de un secol 
în lingvistica generală pentru studiile 
de istorie â limbii. Faptul că acum, 
la laşi, se discută lingvistică 
funcţională înseamnă o poartă 
deschisă spre noi realizări, un real 
progres în cercetare. Deci cred că 
areo semnificaţie deosebită. Aş mai 
adăuga încă un detaliu. Colocviul e 
organizat de o societate 
internaţională cu sediul la Paris. Eu 
sunt vicepreşedintele ei şi-mi 
amintesc că de cîţiva ani colegii mei 
francezi şi de alte naţionalităţi 
şi-au exprimat dorinţa de a organiza 
la laşi acest al XXI-lea Colocviu. 
Înseamnă că i s-a dus vestea că aici 
se întîmplă lucruri demne de atenţie, 
că se promovează studii lingvistice 
la un nivel înalt. 

LV.: Mult stimată profesoară 
Maria Pavel, dvs. sunteţi “nervul” 
organizării şi desfăşurării Colocviului. 
Ce obiective urmăreşte acest for 
ştiinţific? i 

Maria Pavel: Întîlnirea de faţă, 
care este orientată pe o anumită 
direcţie — funcţionalismul — are ca 
scop aprofundarea studiilor de 
această natură. Este o direcţie 
foarte interesantă, ilustrată mai ales 
de cei care sunt elevii lui Andre 
Martinet, deoarece ţine cont de 
evoluţia limbii, de diversitatea care 
se manifestă în comunicarea 
curentă, de tendinţele care la un 
moment dat se manifestă în limbă 
şi care au şanse ca peste cîteva 
decenii să fie acceptate de normă. 
Norma în sine nu este aceeaşi. Dacă 
astăzi luaţi un interviu sau faceţi o 
anchetă unui grup de persoane şi 
reveniţi după douăzeci de ani, veţi 
constata că răspunsurile nu sunt 
aceleaşi. Mai ales tinerii reprezintă 
un grup foarte interesant, un grup 
care asigură dinamica limbii şi 
trebuie să fim foarte atenţi la felul 
cum vorbesc ei nu numai ca să-i 


corectăm, ci şi ca să sesizăm 
direcţiile limbii. Intr-o zi trebuie să 
cedăm: este problema acelui “e” 
deschis care apare acum în limba 
română şi pe care noi încercăm 
să-l facem să dispară. 

LV.: Din hipercorectitudine? 

M.P.: Exact. Şi nu cred că 
trebuie să obligăm limba să rămînă 
pe loc. Limba evoluează. 

LV.: Aveţi în vedere inter- 
subiectivitatea comunicativă, care 
este activizată, dar care are şi o 
anumită pondere în diverse medii, mai 
ales în cel tineresc. 

M.P.: Bineînţeles, studiile de 
acest fel nu sunt prea numeroase 
atunci cînd este vorba de limba 
română. Deci, prin invitaţia pe care 
am lansat-o Societăţii Internaţionale 
de Lingvistică Funcţională, am urmărit 
realizarea unor studii funcționaliste 
asupra limbii române, trezirea 
curiozităţii celor care vorbesc limba 
română pentru această posibilitate. 

LV.: Spectrul tematic al acestui 
colocviu este foarte variat. Cuprinde 
mai multe teme: limbile care sunt pe 
cale de dispariție, conceperea unei 
gramatici, dar nu atît didactice sau 
dogmatice, cît deschise. 

M.P.: Realiste. Am asistat şi la 
alte ediţii ale colocviului şi am 
remarcat că de data aceasta discuţiile 
sunt mult mai aprinse. N-aş putea 
spune că o temă sau alta s-au 
deosebit prin capacitatea de a stimula 
vorbitorii în mod deosebit, pentru că 
s-a lucrat intens în toate secţiile. Dar 
noutatea absolută a fost introducerea 
limbii române ca temă, fapt ce a 
implicat multe comunicări. Tema a fost 
ilustrată foarte bine sub toate 
aspectele ei, iar colegii care atunci 
cînd vorbesc despre limbi romanice 
se referă numai la limbile occidentale 
au putut să constate interesul pe care 
îl prezintă limba română pentru orice 
persoană care vrea să cunoască 
limbile europene şi relaţiile dintre ele. 
lar faptul că funcţionalismul insistă pe 
varietate ne permite să constatăm 
varietatea limbii române şi să n-o 
condamnăm, ci, dimpotrivă, s-o luăm 
ca o realitate şi să considerăm că 
vorbim varietăţi regionale ale limbii 
române. 

ILV.: Alf Lombard spunea că 
limba română este al patrulea picior 
de la masa romanităţii. Colocviul a 
realizat completarea acestei mese 
punînd limba română în centrul 
atenției. In Republica Mọldova sunt 
probleme cu mult mai dificile privind 
limba română, ce se află în exil. De 
aceea am vrea să participăm la ediţiile 
următoare ale colocviului. 

M.P.: Neapărat veţi fi invitaţi. Aţi 
intrat în circuit. 

LV.: Dnă profesoară Teresa 
Ferro, veniţi din Italia, de la 
Universitatea din Catania, dar mai 
profesaţi şi la Universitatea din Udine. 
Care sunt preocupările lingvistice ale 
dvs. ? 

Teresa Ferro: Mă ocup de 
istoria limbii române în perspectivă 
romanică. 

LV.: Cu ce speranţe aţi venit la 
laşi? Nu aţi avut “iluzii pierdute”? 

T.F.: Nu, nu cred. A fost un 
colocviu foarte interesant, mai ales 
pentru că direcţia de lingvistică 
funcţională este în acest moment 
ceva foarte nou în perspectivele 
lingvisticii moderne. Eu am venit mai 
ales din curiozitate şi sunt foarte 
mulţumită de lucrurile pe care le-am 
auzit şi le-am spus aici. Însă timpul a 
fost oarecum limitat. 

LV.: Investigațiile lingvistice ale 
dvs. compatibilizează cu subiectele 
atacate la acest colocviu? 

T.F.: In principu, da. Nu m-am 
ocupat pînă acum de lingvsitica 
funcţională. Cunosc însă problemele 
pe care le pune ea. 

LV.: Consideraţi că limba 
română şi-a găsit locul binemeritat în 
spectrul de probleme puse în discuţie? 

T.F.: Da, pentru că este pentru 
prima dată cînd am avut o secţie 
autonomă de română, care a suscitat 
participanţilor un interes deosebit. 

LV.: Dle profesor Dorin Uritescu, 
dvs. sunteţi venit din Canada, de la 
Universitatea York din Toronto. Ce 
impresie aveţi de la acest colocviu? 

Dorin Uritescu: La orice întîlnire 
ştiinţifică se merge cu anumite iluzii 
şi speranţe. Trebuie judecată fiecare 
întîlnire după scopul ei şi după 
metoda de cercetare lingvistică 
adoptată de cei care prezintă 


comunicările. În sensul acesta 
coiocviul mi s-a părut foarte 
interesant. În special discuţiile privind 
comunicările asupra limbilor 
amenințate de pericolul dispariţiei, şi 
anumite comunicări referitoare la limba 
română. Mi s-au părut foarte 
interesante cîteva comunicări 
prezentate de cercetători din 
Republica Moldova şi am fost bucuros 
să constat că specialiştii de aici se 
ocupă în mod serios de cultivarea 
limbii române. 

Lingvistica funcţională repre- 
zintă un aspect, o metodă în 
lingvistica generală. Există aspecte 
funcţionale şi în lingvistica generală 
aşa cum în lingvistica funcţională 
există aspecte preluate de la 
lingvstica generală. Importantă, este 
ocazia de a vorbi, de a comunica, de 
a cunoaşte opinia celorlalţi. 

La şedinţa ordinară a Adunării 
Generale a SILF, ce a avut loc în ziua a 
doua a colocviului, a fost instituit noul 
birou al Societăţii, care include 
cunoscuţi lingvişti: Colette Feuillard, 
Denis Costaouec, Henriette Walter, 
Sorin Stati, Jeorge Morais Barbosa, 
Christos Clairis. 

Adunarea Generală a decis ca 
următorul colocviu al SILF să se 
desfăşoare în anul 1998 în oraşul 
Evora (Portugalia). 


Consemnare: lon VICOL 

Prof. dr. 

Anatoi CIOBANU, 
membru corespondent 
al A.S.M., 

Chişinău 


VALERIU RUSU— 
UN CELEBRU 
ROMÂNIST 
BASARABEAN ÎN 
FRANŢA 


Despre viaţa şi cercetările 
ştiinţifice ale ilustrului nostru pămîntean, 
profesorul Valeriu Rusu se ştie foarte 
puţin la baştina sa (vezi lulius Popa, 
Basarabeanul de la Aix II L.A., 8 au- 
gust 1994, Eminescu în (Provincie) 
Provence Il L.A., 7 noiembrie 1991, şi 
Echos poetiques de Bessarabie lI L.A., 
13 august 1992). În studiul de faţă vom 
elucida noi aspecte şi :detalii. 
Considerăm necesară această 
investigaţie cu atît mai mult cu cît, fiind 
la un stagiu de documentare ştiinţifică 
în Franţa, am avut prilejul să contactăm 
cu Domnia sa. 

Născut la 9 septembrie 1935 în 
familia lui Vasile Rusu (zis Colac) din 
Sauca şi Daria Rusu (născută Secară) din 
răzeşescul Niorcani (astăzi ambele sate 
intră în componenţa raionului Donduşeni) 
Valeriu urmează şcoala primară în satul 
Mihăileanca (pe malul Nistrului), unde i 
se mutaseră părinţii. Dar nu a absolvit-o, 
căci în 1944 părinţii lui, de frica 
deportărilor, s-au refugiat peste Prut. Soții 
Rusu nu erau bogaţi (Vasile fiind funcţionar 
de stat în domeniul cultivării tutunului, iar 
Daria — casnică), dar amintirea 
represaliilor din 1940 i-a făcut să-şi 
părăsească locurile de baştină, salvîndu- 
şi viaţa şi eventuala carieră a celor doi 
feciori: Vadim şi Valeriu. in România 
Valeriu intră la Liceul “Mihai Viteazul” din 
Bucureşti, 

După absolvirea liceului, în 1953 
se înscrie la Facultatea de Litere a 
Universităţii “C.I. Parhon” din Bucureşti, 
aici avîndu-i ca dascăli pe academicienii 
lorgu lordan, Alexandru Rosetti, Tudor 
Vianu, George Călinescu, pe profesorii 
Boris Cazacu, Tache Papahagi ş.a. 

După încheierea studiilor uni- 
versitare (1958), tînărului specialist i 
s-a propus un loc de cercetător ştiinţific 


DI prof. Valeriu Rusu stinga) 
împreună cu di prof. Anatol Ciobanu. Aix- 
en-Provence, 1996. 


la Centrul de Fonetică şi Dialectologie 
al Academiei. Totodată V. Rusu ţine şi 
cursuri universitare. În 1969 devine şef 
al Secţiei de dialectologie (la acelaşi 
Centru) şi tot atunci îşi susţine cu brio 
doctoratul cu tema Graiul din nord-estul 
Olteniei, avindu-l ca îndrumător ştiinţific 
pe acad. Al. Rosetti. Teza a văzut lumina 
tiparului sub formă de monografie în 
anul 1971. 

Fiind un talentat cercetător ştiinţific 
şi un excelent pedagog, i se acordau 
mereu burse şi sejururi peste hotare în 
vederea documentării, perfecţionării, 
propagării limbii şi culturii române, 
stabilirii unor relaţii de lucru cu savanții 
romanişti din cele mai prestigioase cen- 
tre universitare din Europa. Astfel în 
1965 obţine o bursă de 3 luni la 
Toulouse, la profesorul Jean Seguy; în 
1965—1966 este invitat ca lector de 
limba română la Universitatea din 
Belgrad; în 1970—1971 ca lector de 
limba română la Universitatea din 
Provence; în 1971—1974, în calitate de 
conferenţiar (maître de conference) 
asociat la Universitatea din Provence şi 
membru al Consiliului Ştiinţific al UER 
de limbi romanice ; în 1987—1988, ca 
lector de limba română; în 1988—1989, 
în calitate de maftre de limbi străine la 
aceeaşi Universitate; în 1989—1991, ca 
profesor asociat la Universitatea din 
Provence;. membru al Consiliului 
Ştiinţific al UER ERLAOS; director de 
teze la limba şi literatura română; şef al 
Departamentului de limbă română; de 
la 1 octombrie 1991, ca maftre de 
conference de limba română, şi din 
octombrie 1995, ca profesor la 
Universitatea din Provence. 

'Doctorul în filologie Valeriu Rusu a 

participat cu substanţiale comunicări ia 
numeroase congrese, colocvii, conferinţe, 
simpozioane naţionale şi internaţionale. 
Vom numi doar cîteva dintre ele: 
Congresul Internaţional al Lingviştilor 
(Bucureşti, 1967); Congresul Internaţional 
de Lingvistică şi Filologie Romanică 
(Bucureşti, 1968); Colocviul Naţional! al 
CNRS privind Atlasele Lingvistice 
Franceze Regionale (Strasbourg, 1971); 
Congresul Internaţional de Lingvistică şi 
Filologie Romanică (Quebec, 1972); 
Colocviul Franco-Român. de Dialecto- 
logie (Aix-en-Provence, 1974); Congres 
International d'Etudes Occitanes (1975); 
Aniversarea a 150-a a naşterii lui Frederic 
Mistral (Maillane, 1975); Congresul 
Internaţional de sociolingvistică (1981 
Frankfurt/Main); Congresul internaţional 
de lingvistică şi filologie romanică — (Aix- 
en-Provence,1983), Al XVII Convegno di 
Studi Dialettali Italiani (Nicosia, Sicilia, 
1987); Congresul Internaţional de 
Lingvistică şi Filologie Romană (Santiago 
de Compostella,1988), Congresul Inter— 
naţional de Traduceri şi Editare de 
Literatură (Bucureşti, 1995) etc. 

Prof. V. Rusu este membru al 
Societăţii de Lingvistică Romanică 
(Paris-Strasbourg); membru al 
Asociației Felibrilor (du Félibrige); 
membru al Societății Internaționale de 
Dialectologie şi Geolingvistică; membru 
al Academiei de Ştiinţe, Litere, 
Agricultură şi Artă din Aix-en-Provence 
(înfiinţată în 1849) ş.a. 

Ajuns la frumoasa vîrstă a 
bilanţurilor— 60 de ani—, 40 dintre care 
au fost consacraţi cercetării ştiinţifice şi 
“dăscălirii” în şcoala superioară, 
profesorul Valeriu Rusu e în plină 
ascensiune, munceşte extrem de 
prodigios, e doldora de planuri şi lucrări 
— în curs de elaborare. În cinstea d-lui 
am vrea să reproducem aici cuvintele 
poetului Petru Zadnipru: 


Ajuns la urma cea din urmă, 

Mă uit din culmea vieţii îndărăt 
Să văd ce urmă am lăsat în urmă, 
La urma cea din urmă cum arăt? 


Putem afirma cu toată certitudinea 
că urma lăsată de reputatul om de ştiinţă 
e foarte adîncă, A scris şi a publicat circa 
300 de lucrări, inclusiv 23 de cărţi 
(printre care cîteva monografii), studii, 
articole, rezumate, recenzii, prezentări, 
eseuri, cronici etc. Aceste lucrări au 
văzut lumina tiparului atit în Ţară, cît şi 
peste hotarele ei. 

Aria preocupărilor ştiinţifice şi 
didactice ale profesorului V. Rusu este 


foarte largă. Vom menţiona doar unele 
direcţii. 


A. DIALECTOLOGIA 


Acestui interesant şi dificil 
domeniu al ştiinţei lingvistice V. Rusu 
i-a consacrat toată viaţa, cercetînd cu 
mare pasiune vorbirea vie a românilor 
din Ţară şi de peste hotare.Vom 
semnala cîteva lucrări de mare 
rezonanţă: Noul Atlas lingvistic român 


- pe regiuni. Oltenia, t. —V (1967— 


1984); Graiul din nsrd-vestul Olteniei. 
Fonetica (monografie), 1971; 
introducere în studiul graiurilor 
româneşti (1977); Dialectologia gene- 
rală (în limba italiană; Bologna, 1985). 
Această lucrare a avut deja 5 ediţii, 
considerîndu-se (în Italia şi în alte ţări) 
una dintre cele mai reuşite în privinţa 
tratării unor probleme generale de 
dialectologie, cum ar fi: definiţia 
disciplinei, istoria ştiinţei dialectologice, 
chestiuni de metodă şi de tehnică a 
anchetării pe teren, dialectologia 
sincronică, diacronică, structurală; 
corelaţia dintre limba scrisă (standard) 
şi cea vorbită; coraportul dialectologiei 
cu alte discipline lingvistice şi cu ştiinţele 
limitrofe (etnografia, folclorul, antro- 
pologia etc.), polimorfismul ş.a. 

Nu pot fi trecute cu vederea nici 
unele lucrări de dialectologie scrise în 
colaborare sau sub conducerea prof. V. 
Rusu. lată-le: Chestionarul Noului At- 

las lingvistic român pe regiuni (în 
colaborare), 1963; Graiurile — compo- 
nentă a patrimoniului cultural popular 
(sub conducerea lui V. Rusu), 1983; 
Harta sonoră a graiurilor românești (în 
colaborare); Tratat de dialectologie 
românească (coordonator), 1984. 
Tratatul este o operă de sinteză a 
dialectologilor români, o lucrare de 
referință, ea conținînd 940 de pagini 
(text, 177 hărți, bibliografie, indice de 
autori, rezumat). Profesorul Rusu e 
prezent în volum cu cîteva capitole 
de ordin metodologico-teoretic şi 
aplicativ: raportul dialectologie- 
geografie lingvistică; ariile lingvistice 
în perspectivă evolutivă (diacronică); 
consideraţii asupra locului, datei şi 
condiţiilor în care au intervenit diferite 
etape ale fărîmiţării dialectale a 
domeniului romanic, cu referinţe 
speciale asupra limbii române; 
consideraţii asupra structurii dialectale 
a limbii române; criterii pentru 
explicarea formării limbii române şi a 
poporului român în perspectiva 
geografiei lingvistice şi a geografiei 
umane. 

În Tratat, ca şi în alte lucrări, prof. 
V. Rusu optează pentru unitatea de grai 
a românilor de pretutindeni, ceea ce 
conduce la ideea incontestabilă a 
unităţii naţionale a purtătorilor acestui 
grai. Citind cele scrise de autor, îţi dai 
seama cît de eronate sunt opiniile 
ideologilor roşii despre formarea în 
Basarabia istorică a unei limbi literare 
“noi” cu denumirea “limbă moldo- 
venească”. Cercetările basarabeanului 
Valeriu Rusu au răsturnat această 
năstruşnică “teorie” încă în anii '60—'70! 

De domeniul dialectologiei ţin şi o 
serie de articole semnate de V. Rusu. 
Vom menţiona unele dintre ele: Despre 
Noul Atlas lingvistic român (1966); Din 
morfologia graiurilor olteneşti: pl. 
subst. casă (1968); În legătură cu 
structura dialectală a limbii române 
(1968); Reflecţii despre structura dia- 
lectală a dacoromânei (1969); Pe 
marginea discuţiei despre structura 
dialectală a limbii române (1970); Din 
morfologia graiurilor olteneşti (1969); 
Ou est la dialectologie roumaine? 
(1972), Contribuţia graiurilor populare 
la formarea “stilului” românesc în 
creaţia materială şi spirituală (1980); 
Peisajul dialectal românesc şi 
ritmurile dezvoltării economico- 
sociale ale ţării (1981); Aspecte ale 
unui grai dintr-o zonă de veche 
civilizaţie ţărănească: Muntenia 
subcarpatică (1983); Prov. Gavot, 
témoin d'une rivalité géographique 


humaine (1983); Unitate de grai, 
expresie a unității naționale a tuturor 
românilor (1983); Lexicul dialectal în 
perspectiva antropologiei socio- 
culturale (1983); Plaidoyer pour les 
dictionnaires-tresors des parlers et 
dialectes (Mistral-Papahagi;1986); 
Studii de dialectologie în institutele 
academice în ultimele patru decenii 
(1987) etc. 


B. ISTORIA LIMBII ŞI TOPONIMIA 


Un dialectolog serios este per 
definitionem şi istoric al limbii şi al 
civilizaţiei unui popor. În caz contrar el 
nu ar putea explica nici originea multor 
fenomene de limbă (în primul rînd de 
lexic) şi nici misterioasa întretăiere şi 
împletire a izogloselor pe hărţile 
lingvistice ale ţării. lată doar cîteva dintre 
lucrările ce îl reprezintă pe prof. V. Rusu 
în acest domeniu: În legătură cu -n 
final în limba română (1960); 
Consoana ş în limba română (1966); 
Sensul civilizaţiei rurale la începutul 
secolului al XX-lea (1978); A propos 
de TORNA, TORNA, FRATRE (1981); 
TORNA, TORNA, FRATRE dans la per- 
spective de l'etnographie balkanique 
(1985); Un cas exemplaire de “topos 
guerrier” dans le monde balkanique: 
Vinfinitif (1985); L'histoire externe dans 
la caractherisation de la Romanie 
Orientale (1980); Coup d'oeil sur la 
toponymie roumaine (1994); Le vil- 
lage-matrice stylistique de la culture 
roumaine (1993) etc. 


C. LEXICUL ŞI FORMAREA 
CUVINTELOR 


E vorba nu numai de lexicul 
dialectal, ci şi de cel general: Termeni 
pentru denumirea “tifosului” în limba 
română (1960); Observaţii asupra 
pătrunderii neologismelor în graiul de 
pe Valea lalomiţei (1961); Note despre 
compusele româneşti cu în- (1959); În 
legătură cu derivarea cu sufixe în 
graiurile dacoromâne (1962); Arii 
lexicale în Oltenia (1958); Din lexicul 
eminescian (1970); Lexicul dialectal în 
perspectiva antropologiei socio- 
culturale (1983); Lume, într-o variantă 
a Mioriţei din Transilvania (1984); 
Remarques sur le lexique des incan- 
tations (1985); Semnificaţii etno- 
lingvistice ale unor denumiri de plante 
(1987); Vocabularul autohton (1983); 
Cuvîntul, “ţară a minunilor” (1985) etc. 

D. ISTORIA FILOLOGIEI 


Prof. V. Rusu s-a aplecat cu multă 
pietate, cu respect şi admiraţie asupra 
operei predecesorilor săi, citind-o, 
comentînd-o, propagînd-o prin editare. 
Astfel împreună cu prof. Boris Cazacu a 
editat primele 3 volume ale Operelor 
lui Ovid Densusianu (volumele II—III au 
ieşit cu menţiunea “Ediţie critică şi note 
de V. Rusu”), 1968, 1975, 1977. Cu 
aceeaşi menţiune apare şi Mic 
dicţionar folcloric al lui Tache 
Papahagi (1979). În 1981 V. Rusu 
editează capitala lucrare a lui Tache 
Papahagi Grai, folclor, etnografie, 
prefaţînd-o. A publicat o serie de articole 
de revistă despre marii înaintaşi: Ovid 
Densusianu (1965); Moştenirea lui 
Tache Papahagi (1978); Ovid 
Densusianu (1978); Alexandru Rosetti 
(1979); Ultima lecţie a lui Sextil 
Puşcariu (1984); Scrisori către Ovid 
Densusianu (1985); Hasdeu — flamin 
al culturii (1985); Profesorul Boris 
Cazacu (1987) ş.a. 

Din seria aceasta de lucrări ale 
profesorului se evidenţiază mai ales 
volumul “Dialogue culturel Paris- 
Bucarest”, Lettres d'A. Rosetti 
adressées à T. Papahagi (1922— 
1925). Edition établie, présentée et 
annotée par Valeriu Rusu. Traduction 
par Roland Duflot. Paris, Gap, 1995, 125 
pag. | 

In carte sînt înmănuncheate, 
traduse în franţuzeşte şi comentate 11 
scrisori ale lui Al. Rosetti,din timpul 
specializării sale la Paris, către T. 
Papahagi, aflat la Bucureşti. În aceste 
scrisori Al. Rosetti, pe de o parte, îl 
informa pe colegul şi prietenul său 
despre ştiinţa lingvistică franceză 
(europeană), iar, pe de altă parte, îi 
cerea informaţii referitoare la diferite 
fenomene de istorie a limbii (fonetică, 
lexic, morfologie, sintaxă), dialectologie, 
etimologie etc. Corespondenţa poartă 
un caracter ştiinţific şi prezintă un mare 
interes pentru filologi. 

Profesorul V. Rusu a fost 
învăţăcelul acestor distingi lingvişti şi 
oameni de cultură, pe care regimul 
totalitar din România anilor imediat 
postbelici i-a făcut să se înstrăineze unul 
de altul, ca ulterior să lovească în ei prin 
intermediul aceleiaşi Comisii uni-— 
versitare de epurare politică (T. 
Papahagi — în 1948, şi Al. Rosetti — în 
1950). 

Dorind să prezinte opiniei publice 
din ţară şi de peste hotare tradiţiile şi 
succesele şcolii lingvistice româneşti 
(bucureştene, în special), V. Rusu 


organizează în anul 1977 la Academie 
o sesiune ştiinţifică consacrată lui Tache 
Papahagi. În excelenta sa comunicare 
despre marele omagiat V. Rusu a 
demonstrat cu lux de amănunte că din 
duelul Rosetti-Papahagi ambii parte- 
neri au ieşit victorioşi, fiecare în felul 
său, şi că momentul “Papahagi” este 
“ocazie de meditaţie pe drumul 
ascensiunii noastre culturale” (p. 6). 
Această concluzie i-a satisfăcut pe toţi, 
inclusiv pe acad. Al.Rosetti, care, după 
cum se ştie, a fost insultat public de către 
fostul său prieten T. Papahagi. 

Cartea Dialogue culturel Paris- 
Bucarest conține şi Anexe cu o 
scrisoare a lui A. Candrea din Paris către 
T. Papahagi, datată 25 martie 1950, o 
recenzie a lui Al. Rosetti la volumul al 
Ill-lea al Operelor lui Ovid Densusiânu 
(volum pregătit pentru tipar de către V. 
Rusu), Curriculum vitae scris de mîna 
lui Al. Rosetti la 2 aprilie 1988, mai multe 
fotografii cu Al. Rosetti, T. Papahagi, D. 
Macrea, Momcilo Savič, Valeriu, Aurelia 
şi Romaniţa Rusu ş.a. 

Tot la Anexe în planul dialogului 
româno-francez se publică o foarte 
substanţială comunicare a prof. V. Rusu 
despre Antoine Meillet cu denumirea: La 
contribution d'Antoine Meillet a l'essor 
de la linguistique roumaine 
(Comunication présentée à la session 
scientifique organisée par la “Société 
des Amis d'Antoine Meillet”, à 
Chateaumeillant, 6 octobre, 1993). Prof. 
V. Rusu scrie că A. Meillet, acest discipol 
al lui Ferdinand de Saussure şi “pater 
patriae al lingvisticii franceze” .(p.110), 


a fost un mare animator al ştiinţei 


filologice în România, un bun şi fidel 

prieten al lingviştilor români, dascăl 
direct al unor savanți ca Ov. Den- 
susianu, Al. Rosetti, Al. Graur ş.a. 
Lucrările lui Meillet au influenţat şi au 
direcționat lingvistica română în 
perioada interbelică. Fondatorul şcolii 
lingvistice franceze a vizitat România 
fiind participant la cel de al II-lea Congres 
al Filologilor Români (Cluj-Napoca, 
23—25 aprilie 1926), a luat cunoştinţă 
pe teren de centrele universitare din 
Bucureşti, laşi, Cernăuţi. Prof. V. Rusu 
şi-a exprimat speranţa că vechile şi 
bunele tradiţii de colaborare ştiinţifică 
româno-francezs vor continua şi în viitor. 


E. ETNOGRAFIE ŞI FOLCLOR 


În virtutea profesiei sale, un 
dialectolog e şi etnograf şi folclorist, căci 
aceste trei ştiinţe umaniste interferează. 
Profesorul V. Rusu a publicat mai multe 
lucrări ce ţin de etnografie şi folclor: 
“Postfaţă” la antologia Ecou de cîntec 
aromânesc (1985); Etnografia 
provensală (1984); Pour un Atlas 
folklorique du monde balkanique 
(1985); Poétique d'une ballade 
populaire roumaine. Mioriţa (1991); 
Cîntecele Obcinii (1979); Etnografie 
românească (1980); Folclorul în 
cercetare monografică (1981); Graiul, 
etnografia şi folclorul zonei Chioar 
(1983); Creativitatea ţărănească 
(1984); Congştiinţa istorică populară 
(1984); Glasul poeziei aromâne (1985); 
Poezie prin muzică şi limbaj (1986); 
Prestigiul creaţiei folclorice (1986); 
Împotriva prostului gust: poluarea 
folclorului (1986); “Restituirea” 
folclorului (1986); “Cartea” limbii 
noastre materne (1987) eto. 


F. SOCIOLINGVISTICĂ, STILISTICĂ, 
LIMBĂ LITERARĂ, 
ROMANISTICĂ, LITERATURĂ 


Aspecte sociolingvistice în 
vorbirea populară (1973); Observaţii 
asupra raportului oral-scris în 
comunicarea lingvistică (1970). 

Îndreptar ortografic, ortoepic şi 
de punctuație (în colaborare, 1966); 
Părerile lui C. Aristia despre limbă 
(1965); Tudor Arghezi: Maria Nichifor. 
Consideraţii. stilistice (1963); 
Observaţii stilistice (1965); A propos 
de parles (zoner) de transition (1975); 
Claude Levi-Strauss (1974); 
Semnificaţii epistemologice în 
dialectologia contemporană 
românească (1979); “Starea socială” 
a unui popor în concepţia lui Al. 
Philippide (1983); V. Alecsandri vu par 


O. Densusianu (1991); Studiu 
introductiv, note şi repere cronologice 
la “Miréio” de Frederic Mistral (1979); 
Formule de adresare în limba română 
(1959); Note despre mă şi fă în limba 
română (1964); Note despre legătura 
dintre fenomenele de limbă şi istoria 
societăţii (1961); Le roumain et la 
philologie romane (1971); A propos 
de Dracula dans “Dialogul” (1983) etc. 

Savantul fără discipoli e ca şi 
copacul fără roadă. Profesorul V. Rusu 
a însuşit acest adevăr deoarece el 
însuşi s-a format la vestita şcoală 
lingvistică a acad. Al. Rosetti. 

Ajuns să cerceteze în mod inde- 
pendent neţărmurita ştiinţă lingvistică, 
discipolul fidel al Şcolii bucureştene V. 
Rusu a început să îndrumeze activitatea 
de cercetare a unor tineri dotați. Astfel 
s-a înfiripat şcoala: lingvistică a 
actualului profesor de la Universitatea 
din Provence. E vorba că în toată Franţa 
unde funcţionează mai mult de 80 de 
universităţi, numâăi departamentul 
profesorului Rusu este acreditat a 
conferi titlul ştiinţific de doctor în filologie 
(specialitatea “Limba şi literatura 
română”). 

Grupul distinsului savant include 
foşti şi actuali studenţi traducători din 
limba română în cea franceză şi 
viceversa: Jean-François Mattei, 
Veronique  Gozzerino, Nathalie 
Lubreton etc., precum şi cercetători- 
teoreticieni ca Al. Wattremez 
(cercetează romanele lui lonel 
Teodoreanu), Roland Duflot (valorifică 
opera publicată şi cea inedită a luliei 
Hasdeu), Corinne Marsala (face un 
studiu despre Rusoaica de Gib |. 
Mihăescu) ş.a. 

Recent a prezentat pentru 
susţinere teza de doctorat discipola dlui 
profesor V. Rusu, franţuzoaica Estelle 
Variot. Titlul tezei este: “Un moment 
significativ de l'influence française sur 
la langue roumaine: le Dictionnaire de 
Teodor Stamati (Yassy, 1851)”. Lucrarea 
conţine 1500 de pagini. Cine a fost acest 
Teodor Stamati? 

Aflăm chiar din foaia de titlu a 
dicționarului în discuţie, scris cu 
alfabetul mixt chirilic-latin: cînd 
autorul notează că “au alunecat în limba 
română (subl.n. — A.C.) cuvinte cu totul 
streine şi nepotrivite însuşimei ei” (de 
exemplu: ucaz, docladorisi, atnoşenie, 
sprafcă, vecsel etc.). Acestea, după 
opinia lui T. Stamati, “nu sunt termeni 
tehnici şi trebuia a se români”. Şi în 
continuare: “De aici au urmat 
confuziunea în limbă, care au crescut şi 
mai creşte încă şi mai mult prin.neştiința 

gramaticii, nestatornicirea regulilor ei şi 
lipsa unui disionariu. Căci gramatica 
este cheia limbii, iară disionariul 
magaziea în care se păstrează 
cuvintele” (subl.n.— A.C.). 

T. Stamati e unul dintre primii 
autori de dicţionare neologice. Valoarea 
Dicţionarului rezidă în următoarele: 1) 
Deşi publicat în Moldova de pînă la 
Unire. autorui utilizează chiar în titlu 
glotonimul corect limba română şi nu 
“limba moldovenească”, cum pretind 
astăzi unii politicieni de la Chişinău; 2) 
Dicţionarul include 4290 de cuvinte, 
dintre care peste 60 la sută sunt 
împrumutate din limbile neoromanice 
(în primul rînd, din franceză); 3) cuvintele 
împrumutate sunt “românizate” după 
firea limbii noastre şi de cele mai multe 
ori corect, formele propuse 
supraviețuind în uzul cotidian. 

După o scrupuloasă analiză se- 
mantică (tematică), etimologică, 
gramaticală etc., autoarea stabileşte că 
“la langue frangaise a contribuie a une 
“reromanisation” du roumain”, că 
Dicţionarul lui T. Stamati este o mărturie 
revelatoare "de l'influence française 
dans les pays roumains et de la latinite” 
(p. 1326). Aceasta este, de fapt, 
concluzia magistrală a lucrării, 
deoarece Stamati, elaborînd şi publicînd 
Dicţionarul, a contribuit la cooperarea 
lingvistică şi culturală cu ţările Gintei 
latine, în special cu Franţa, şi la 
dezvoltarea şi perfecţionarea limbii 
române. 

Am vrea să menţionăm în mod 
expres că în voluminoasa teză de 
doctorat a dnei E. Variot ( 3 volume a 
cîte 500 de pagini fiecare) se simte peste 
tot influenţa benefică a profesorului 
‘Rusu — şi în maniera de investigare, şi 
în formularea principiilor metodologice, 
şi în stil. După opinia noastră, este 
salutar faptul că discipolii încearcă a-l 
imita pe dascălul lor în activitatea dificilă 
de creaţie ştiinţifică. 

Parale! cu munca de cercetare, 
profesorul V. Rusu desfăşoară o vastă 
şi rodnică activitate în funcţia sa de 
director al Departamentului de limba 
română. Ţine regulat cursuri de limbă, 
literatură şi civilizaţie română, conduce 
şi îndrumează doctoranzi, supra- 
veghează studiile de aprofundare 
pentru obţinerea DEA (Diplomes 
d'etudes approfondies), a metrizului, a 
doctoratului. 

Prof. Valeriu Rusu este un dascăl 
excelent, înzestrat cu talent şi har 
dumnezeiesc, avînd în gradul cel mai 
înalt “stofă pedagogică”. Cursurile şi 
prelegerile Domniei sale sunt adevărate 


ore de revelaţie spirituală pentru 


studenţi, căci poartă un caracter cognitiv, 
enciclopedic chiar, şi în acelaşi timp nu 
sunt lipsite de afectivitate. Audiind aceste 
lecţii, îţi face impresia că te odihneşti şi, 
odihnindu-te, înveţi. La orele de curs ale 
profesorului Rusu studenţii francezi află 
nu numai despre limba, literatura, 
istoria, folclorul poporului român, ci şi 
multe lucruri interesante despre ţaratlor, 
căci profesorul cunoaşte în profunzime 
civilizaţia galo-romanică (şi nu numai!). 
Mai există un “secret” al maestrului: orice 
fenomen de limbă şi literatură 
românească se discută în plan comparat 
cu respectivele din limba şi literatura 
franceză. Metoda aceasta de predare 
este foarte eficientă şi se bucură de un 
mare succes la Universitatea Aix-en- 
Provence. 

indelungata activitate didactică a 
profesorului V. Rusu i-a sugerat ideea 
de a elabora şi a publica o serie de 
lucrări de stringentă necesitate pentru 
procesul de instruire a studenţilor 
francezi care s-au decis a deveni 
specialişti de limbă şi literatură 
română. Ne vom opri doar la unele 
dintre ele. 

De o valoare intrinsecă pentru 
însuşirea limbii şi a civilizaţiei româneşti 
de către străini este lucrarea în două 
volume Le roumain. Langue, 
littérature, civilisation (226 pag., Paris, 
Ed. Ophrys, 1992) şi Le roumain. Mots 
et images (244 pag., Paris, Ed. Ophrys, 
1994). Cartea a doua este elaborată în 
colaborare cu fiica sa, talentata pictoriță 
şi arhitectă Romaniţa Mattei-Rusu, care 
a împodobit volumul cu excelente şi 
extrem de expresive desene. 
Metodologia (gnoseologia) ambelor 
volume e cea realistă şi istorică, iar 
metodica expunerii materiei e cea “de 
la simplu la compus”, şi “de la cunoscut 
la necunoscut”, respectîindu-se peste tot 
principiul comparativ şi confruntativ la 
nivelul limbii, literaturii, civilizaţiei. 

in primul volum se vorbeşte 
despre români, limba română şi 
România. Deşi din punct de vedere 
geografic România este, de fapt, "o 
insulă a  latinităţii izolată de masivul 
romanic”, limba noastră şi-a păstrat 
latinitatea şi romanitatea, îmbogă-— 
țindu-se, fireşte, ca lexic şi cu 
elemente împrumutate din limbile 
vecinilor de origine neromanică. 
Narațiunea de ordin istoric e profundă, 
ea pornind de la cucerirea dacilor de 
către romani (106 d.Hr.), vorbindu-se 
în continuare despre romanizare, 
formarea limbii şi a poporului român, 
despre primele scrieri, alfabetul latin 

— chirilic — mixt — latin (românesc), 
limba şi literatura în sec. XIX şi 
perioada modernă. 

Pentru a crea un tablou unitar 
privind istoria neamului nostru, a culturii 
şi literaturii sale, V. Rusu propune 
studenţilor pentru lectură fragmente din 
opera unor scriitori şi oameni de cultură 
ca Nicolae Bălcescu (“Istoria românilor 
subtt Mihai-Vodă Viteazul”, cartea a 
IV-a, “Unitatea naţională”, aprilie 1590 
— iulie 1600), Mihai Eminescu 
(“Revedere”), Lucian Blaga 
(“Hronicul...”, “Spaţiul mioritic”), Liviu 
Rebreanu (“lon”, “Răscoala”), Nicolae 
lorga etc. 

Un alt capitol din vol. | poartă titlul 
“Schiţă cronologică de istorie a 
poporului şi a limbii române”. În el sunt 
înşiruite şi comentate laconic cele mai 
importante evenimente din viaţa 
poporului român, începînd cu timpurile 
străvechi. Ca cititorul să-şi facă o idee 
despre această “schiţă cronologică”, 
vom spicui din ea cîteva date: 587 — 
torna, torna, fratre — prima frază 
considerată a fi în limba română, 
înregistrată de cronicarii bizantini 
Theophylactos Simokattes şi 
Theophanes. Ei notează că un oştean 
din armata bizantină ar fi rostit această 
frază “dans la langue de ses parents, 
de son pays” (p. 44); 1185 — se 
formează un stat româno-bulgar, 
avîndu-i în frunte pe fraţii Asanides (Petru 
şi Asan), de origine română, şi drept 
capitală or. Tîrnovo, în partea de sud a 
Dunării, 1359 — crearea Statului inde- 
pendent Moldova sub Bogdan |; 1386— 
1418 — domnia lui Mircea cel Bătrîn în 
Ţara Românească şi 1400—1432 — 
domnia lui Alexandru cel Bun în 
Moldova; 1536 — Nicolae Olahus, cel 
mai vestit umanist din Transilvania a 
vorbit de originea latină (romană) 
comună a muntenilor, moldovenilor şi 
ardelenilor, 1582 — apare Palia de la 
Orăştie, prima traducere în româneşte 
a unei părţi din Testamentul Vechi, 
efectuată de către Şerban , fiul 
diaconului Coresi; 1710—1711 — 
domnia lui D. Cantemir, principe-savant, 
membru al Academiei din Berlin; 
numele lui stă incrustat pe frontispiciul 
Bibliotecii St. Genevieve din Paris; 1784 
— marea răscoală a ţăranilor din 
Transilvania sub conducerea lui Horia, 
Cloşca şi Crişan; 1828 — lon Heliade 
Rădulescu, “părintele literaturii române 
moderne”, „îşi publică celebra 
Gramatică românească, în care se 
pronunţă pentru trecerea de la grafia 
slavonă la cea latină; 1835 — la 16/28 
iunie a fost inaugurată la laşi Academia 


Mihăileană; 1866 — a fost creată 
Societatea Literară Română, care la 
1867 devine Societatea Academică 
Română, iar în 1879 — Academia 
Română; 1878, 7 mai— V. Alecsandri a 
primit “Le Grand Prix du Chant Latin” la 
Montpellier (Franţa) pentru minunatul 
său poem Cîntecul Gintei Latine; 1919 
— L. Rebreanu publică romanul lon, în 
1932 — romanul Răscoala; 1940, 26 
iunie — fosta Uniune Sovietică îi 
adresează României un ultimatum în 
urma căruia anexează Basarabia şi 
Bucovina de Nord”. Datele istorice se 
derulează pînă ia 1989, decembrie, cînd 
a avut loc “la chute du regime 
Ceauşescu” (căderea regimului 
Ceauşescu). 

Un capitol special este consacrat 
descrierii sincronice a limbii române. 
Sunt discutate şi extrem de bine ilustrate 
3 compartimente: A/fabetul, Fonetica şi 
Morfosintaxa. Toată materia este expusă 
în plan contrastiv cu limba franceză (De 
exemplu: rom. Dau calului fin — fr. Je 
donne au cheval du foin, dar rom. Calului 
(îi) dau fin —.fr. C'est au cheval que je 
donne du foin). 

Despre Lexic se vorbeşte cu totul 
aparte şi pe bună dreptate, deoarece 
vocabularul este “cartea de vizită a 
limbii”: Luînd cunoştinţă de fondul de 
cuvinte al unei limbi, e uşor să-ţi creezi 
o opinie şi despre purtătorii acestei limbi 
(inclusiv despre cultura lor). Prof. V. 
Rusu ţine să demonstreze (pe baza 
datelor statistice) că elementul latin şi 
romanic prevalează evident în lexicul 
nostru, fapt devenit axiomatic şi 
dovedind fără echivoc latinitatea limbii 

române şi afinitatea ei cu celelalte 
idiomuri ale Gintei Latine. Se trece apoi 
la analiza etimologică mai detaliată a 
lexiculului, insistîndu-se asupra 
împrumuturilor şi calcurilor lingvistice din 
alte limbi. Urmează o substanțială 
expunere a lexicului în plan stilistic, 
accentuîndu-se rolul şi importanţa 
sinonimelor, antonimelor, omonimelor 
etc. 

Volumul al II-lea al lucrării (vezi 
supra) prezintă limba română în cuvinte 
şi imagini. Autorii ei, prof. V. Rusu şi fiica 
Domniei sale, Romaniţa Mattei-Rusu 
(arhitect de specialitate), au hotărît să 
infiltreze limba română în mintea şi 
sufletul francezilor prin expunerea 
tematică şi imaginativă a modus-ului 
vivendi al poporului român, a civilizaţiei 
lui. Cartea este împărţită pe teme. De 
pildă, Tema |. Casa — La maison (p. 9— 
23). Aici textul accesibil şi desenele 
expresive ne vorbesc despre felurile de 
construcţie a caselor, despre interiorul 
lor, despre casa mare, despre bucatele 
naţionale şi prepararea lor (inclusiv 
mămăliga). Se citează unele date din 
mitologia românească referitoare la 
casă (aceasta are trei ocrotitori: barza, 
rîndunica şi şarpele de casă). Tema se 

încheie cu proverbe, zicători, maxime, 

în care se conţine substantivul casă, 
însoţite de traduceri sau de 
echivalentele respective: Trei lucruri te 
scot din casă: ploaia, fumul şi muierea 
rea “Trois choses te chassent de la 
maison: la pluie, la fumée etla mégère” 
etc. 

Vom prezenta alte cîteva teme fără 
a le comenta: Curtea (p. 24—36) 
conținînd flori (muşcate, garoafe, gura- 


leului, bujori, trandafiri, busuioc, liliac 


etc.), fîntîna (felurile fîntînilor), grajduri 
(destinația lor), animale domestice 
(folosul adus de ele), livada (variația 
pomilor fructiferi), păsări, insecte, 
grădina (diversitatea legumeleor) etc. 
Cu lux de amănunte sunt expuse 
şi ilustrate temele: Viafa în sat (p. 78— 
99) cu moară, oloiniță, cultivarea 
pămîntului, culesul strugurilor, 
sărbătorile principale (Crăciunul, 
Paştele); Viaţa urbană. Voiajul (p. 144— 
158): specificul vieţii urbane, traiul 
muncitorilor, funcţionarilor, elevilor, 
studenţilor, funcţionarea teatrului, 
şcolilor, instituţiilor de învățămînt supe- 
rior şi mediu de specialitate, băii publice, 
telegrafului, statuile, parcurile etc. Se 
face un scurt expozeu istoric al fostelor 
oraşe de scaun: Curtea de Arges, 
Tîrgovişte, Baia, Suceava, laşi. Se 
menţionează că toponimul Bucureşti e 
fixat într-un document al lui Vlad Ţepeş 


din anul 1457 şi că denumirea oraşului 
vine de ia numele unui cioban — Bucur. 

Sunt numite şi capitalele “pe 
regiuni”: Bucureşti — Muntenia; laşi — 
Moldova; Chişinău — Basarabia, 
Cernăuţi — Bucovina; Craiova — 
Oltenia, Constanţa — Dobrogea; Baia 
Mare —Maramureş; Oradea — Crişana; 
Cluj-Napoca — Transilvania; Timişoara 
— Banat. 

Se vorbeşte despre specificul 
fiecărui oraş din grupul celor mai mari, 
şi anume: Alba-lulia, Braşov, Turnu 
Severin, Tîrgu-Jiu, Cîmpulung, Vălenii 
de Munte, Ploieşti, Focşani, Galaţi ş.a. 
Cartea se termină cu un întins vocabular 
român-francez şi  francez-român 
(p. 161—264). 

După informaţia conținută, după 
metoda de expunere a materiei, după 
gradul de accesibilitate şi ilustrativitate, 
cele două volume de Le roumain ale 
profesorului V. Rusu sunt considerate 
de către studenţii francezi de la 
Universitatea Aix-en-Provence drept 
nişte cărţi de căpătii pentru însuşirea 
limbii şi civilizaţiei româneşti. Şi au 
perfectă dreptate, pentru că fiecare 
dintre cele două lucrări ne apare ca un 
Vademecum ce-i ajută pe francofoni să 
se orienteze în adîncul şi misteriosul 
labirint al limbii române. 


k** 


Prof. V. Rusu semnează şi alte 
iucrări pentru studenţii de peste hotare 
doritori de a studia limba, literatura, 
cultura poporului român. In primul rînd 
e vorba de volumul Elogiu satului 
român (Eloge du village roumain. 
Textes traduits du roumain, rassembles 
par Valeriu Rusu. Editions de l'Aube, 
1990, 240 pagini). Cartea are şi un 
subtittu — Ahthologie de prose et de 
poésie râalisee par le séminaire 
poétique “Mihai Eminescu” de 
PUniversit& de Provence sous la direc- 
tion de V. Rusu. 

Scopul acestei Antologii poate fi 
dedus chiar din titlul ei: alcătuitorul a 
urmărit ideea să arate “rădăcinile” 
neamului nostru, durabilitatea şi 
veşnicia acestor rădăcini şi a poporului 
român crescut din ele (“lar noi locului 
ne ţinem, // Cum am fost aşa rămînem', 
M. Eminescu). Scria şi Donici, Acel cuib 
de-nţelepciune, în fabula Frunzele şi 
Rădăcina: Viaţa vegetelă, viaţa animală 
II Totul depinde de la Rădăcină. 

Antologia apărea ca o replică vio- 
lentă făcută dictatorului Nicolae 
Ceauşescu, ce se apucase a demola 
satele “nerentabile” în lumina politicii 
zise “de sistematizare”, lovind, prin 


56 


Limba Română 


aceasta, cu toporul, la rădăcina 
milenarului gorun al neamului 
românesc. 

Editorii cărții lui V. Rusu, domnii 
Marian Henubert şi Jean Viard, vorbind 
despre politica iresponsabilă a lui 
Ceauşescu privind demolarea satelor, 
notează: “Nous voulions montrer que 
'on ne détruisait seulement de milliers 
de villages avec la politique dite de 
“systématisation”, mais que l’on effagait 
le coeur d’une culture, le Trésor 
mythique d'une population” (p. 7). 

După nota editorilor urmează o 
schiţă — Mon village “Satul meu” — 
semnată de profesorul V. Rusu, în care 
se evocă în culori vii satul basarabean 
Mihăileanca, unde s-a născut savantul, 
satul răzeşesc Niorcani — al mamei 
sale Daria Secară şi satul vecin, Sauca, 
al tatălui său Vasile Rusu (zis şi Colac). 
invăţatul nostru de talie europeană 
Valeriu Rusu se consideră el însuşi 
țăran, pentru că şi părinţii Domniei sale 
s-au tras din ţărani, şi soţia, doamna 
Aurelia Rusu, provine din ţărani 
transilvăneni din satul Breţcu. 
Dumneaei a avut de înfruntat multe şi 
grele obstacole de tot felul luptînd cu 
valurile vieţii, cu impedimentele 
regimului totalitar din România 
postbelică. Muncind din greu şi cinstit, 
doamna Aurelia Rusu a reuşit să-şi scrie 
şi să-şi susţină în 1974 la Montpellier 
teza de doctorat “Convergenţe rustice 
la M. Sadoveanu şi Jean Jiono”. 
Aproape toată viaţa ea şi-a consacrat-o 
valorificării şi editării operei lui Mihai 
Eminescu. Primele 8 volume din 
cunoscuta colecţie Opere de Mihai 
Eminescu (Editura Minerva) au fost 
scoase de sub tipar sub îngrijirea 
doamnei doctor în filologie Aurelia Rusu. 
Domnia sa i-a mai editat pe L. Rebreanu, 
Gib. |. Mihăescu, iar în prezent scrie o 
carte pentru publicul francez despre 
motivul lui Grue Sînger în opera lui 
Mihai Eminescu. 

Partea a doua e intitulată 
“Antologie littéraire autour du village 
roumain”, conținînd poezii şi fragmente 
de proză ale celor mai reprezentativi 
scriitori români clasici şi contemporani 
traduşi în limba franceză. Textele 
fiecărui scriitor sînt însoţite de un succint 
curriculum vitae, note şi comentarii. 

Cititorul poate să rămînă 
nedumerit de ce nu-l vede pe Eminescu 
în lista scriitorilor traduşi şi incluşi în 
Antologie. Ne grăbim să-i liniştim, 
anunţind că “profesorul Rusu 
concomitent cu prima Antologie a mai 
editat una consacrată aproape 
integral Luceafărului poeziei noastre: 


M. Eminescu. Anthologie de la création 
poétique, realisée sous la direction de 
Valeriu Rusu, 1990, Publications de 
l'Université de Provence. Lucrarea de 
faţă se deosebeşte prin mai multe 
momente specifice, dintre care vom 
menţiona: a) este o ediţie mixtă conținînd 
poezii (sau bucăţi de proză) în 
româneşte şi, pe pagina de alăturea, 
textul tradus în franţuzeşte; b) toate 
traducerile s-au efectuat de către 
studenţii profesorului Rusu şi sub 
îndrumarea D-lui.: 

Cartea se deschide cu o 
impresionantă poezie Eminescu scrisă 
de studentul francez Emmanuel 
Galiero, participant la seminarul poetic 
“M. Eminescu” condus de V. Rusu. 
Urmează apoi un L'immortel Eminescu 
în care profesorul Rusu analizează în 
mod succint activitatea scriitoricească 
“a prinţului de la Ipotești”, amintind că în 
timpul vieţii poetul reuşise să publice 
doar 61 de poezii (pentru comparaţie: 
pînă în prezent au fost publicate 16 
volume din operele eminesciene). 
Autorul Cuvîntului introductiv 
comentează şi unele aprecieri date lui 
Eminescu de către personalităţi 
marcante. Astfel marele N. lorga 
mărturisea că poetul este “le plus vaste 
synthèse réalisée par un âme roumain” 
(cea mai mare sinteză realizată de un 
suflet românesc). Tot în partea 
introductivă se mai conţine o bogată 
Notă asupra ediţiei şi extrem de in- 
structive Date cronologice din viaţa 
familiei Eminovici întocmite de Aurelia 
Rusu, începînd cu anul 1812, 10 
februarie ziua naşterii lui Gheorghe 
Eminovici, tatăl poetului, şi terminînd cu 
15 iunie 1889, data morţii marelui poet 
naţional Mihai Eminescu. Partea 
textuală bilingvă a Antologiei conţine 6 
compartimente eminesciene, fiecare 
avînd cite un titlu adecvat. 

Profesorul V. Rusu a elaborat şi 
alte lucrări metodico-didactice pentru 
studenţii străini care studiază limba 
română. Din motive de spaţiu nu avem 
posibilitate să le analizăm pe toate. Vrem 
să subliniem însă în mod deosebit că dl 
Valeriu Rusu este unul dintre cei mai 
activi propagatori şi popularizatori ai 
operelor scrise de literaţii basarabeni. 
La seminare şi ore practice se citesc, se 
traduc, se învaţă pe de rost poezii ale 
poeţilor din Republica Moldova, se 
analizează propoziţii şi fraze, se 
multiplică cele mai frumoase versuri etc., 
etc. Aceasta se face paralel cu 
propagarea operelor scriitorilor de peste 
Prut, astfel subliniindu-se totala 
identitate şi unitate a limbii noastre 

româneşti. Pînă şi studenţii francezi se 
conving de absurditatea aşa-zisei teorii 
despre două limbi romanice de est: 
româna şi “moldoveneasca”, sau despre 
două denumiri ale uneia şi aceleiaşi 
limbi. Apelarea la poeţii basarabeni în 
procesul predării în Franţa a limbii şi 
literaturii române este o replică 
distrugătoare la adresa pseudoteoriei 
lingvistice privind “limba moldo-— 
venească”, susţinută de unii politicieni 
şi pretinşi savanţi din Republica 
Moldova. 

Considerăm că este o muncă 
extrem de necesară (şi patriotică în 
primul rînd!) de a explica adevărul 
ştiinţific cu privire la limba română din 
Basarabia anume într-un auditoriu 
alolingv (în cazul nostru — francez), care 
deseori nu este deloc informat sau este 
informat greşit prin posturile de radio 
moscovite ce emit în limba franceză. 
A vorbi despre identitatea şi unitatea 
naţională (lingvistică şi istorică) a 
basarabenilor şi a românilor din dreapta 
Prutului e ca şi cum ai bate apa-n piuă, 
deoarece lucrurile sunt foarte bine 
cunoscute, chiar banale, dar a-i informa 
corect în această problemă (creată în 
mod artificial de regimul țarist şi cel 
sovietic) pe fraţii noştri din Ginta Latină, 
pe intelectualii din toate ţările europene, 
este un lucru deosebit de necesar. Şi 
aceasta pentru că neadevărul, minciuna 
au fost ridicate la rang de lege, 
găsindu-şi loc chiar şi în Constituţia 
Republicii Moldova (avem în vedere 
Articolul 13 cu afirmaţia de tristă 
amintire: “Limba de stat (oficială) a 
Republicii Moldova este limba 
moldovenească”). Pentru a răsturna 
acest neadevăr legiferat, se cere şi 
intervenţia forurilor competente 
internaţionale. Dar aceste foruri trebuie 
informate corect, lucru pe care îl şi face 
profesorul V. Rusu pentru auditoriul 
studenţesc francez, la variate şedinţe, 
colocvii, seminare, conferinţe ale 
lingviştilor de peste hotare, în unele 
articole ale sale. 

Dar să revenim la traduceri. La 
Universitatea Aix-en-Provence se citesc 
şi se învaţă poeziile lui Gr. Vieru, 
Dumitru Matcovschi, Vasile Romanciuc, 
Lorina Bălteanu, Arcadie Suceveanu, 
Nina Josu, lon Vieru, Efim Tarlapan, 
Eugen Cioclea etc. Spre marele nostru 
regret, în Franţa ajunge prea puţină 
informaţie despre procesul literar din 
Republica Moldova şi prof. V. Rusu nu 
are la îndemiînă toate lucrările poeţilor 
şi prozatorilor basarabeni. 


Punctualitatea kantiană, exigenţa: 


germană, în primul rînd faţă de sine 


însuşi, îi permit să facă multe (cursuri, 
seminare, traduceri, examene, articole, 
studii, monografii, teze de doctorat, 
deplasări în alte ţări la conferinţe, 
colocvii, congrese, simpozioane etc.). În 
acest sens profesorul Rusu are o vorbă 
de duh ce-l caracterizează întocmai: 
“Mă cheamă Rusu, dar sunt român 
adevărat şi mă port ca un neamţ”. Anume 
acest comportament îl face să realizeze 
multe chiar fiind limitat în timp. 

Vorbind despre forţa de creaţie a 
profesorului V. Rusu, nu putem să nu 
subliniem că ea e susţinută şi de 
atmosfera armonioasă din sînul familiei. 
Doamna Aurelia Rusu este, după cum 
am menţionat, cercetător literar, fiica 
Romaniţa —  arhitectă şi pictoriţă, 
ginerele Jean-François este un bun 
cunoscător al limbii şi civilizaţiei 
româneşti. Idealul acestei familii e să 
construiască în Franţa o Casă 
Românească de Cultură sau un Centru 
de Cultură Românească după proiectul 
Romaniţei Mattei-Rusu. Prin eforturi 
comune s-ar găsi toate cele necesare. 
Lipseşte un singur lucru — 500 m?de 
teren! Pămîntul e cea mai mare pro- 
blemă în Ţara Galilor, mai ales în 
Provence. 


kkk 


Felicitîndu-l pentru tot ce a realizat 
şi va realiza întru propagarea limbii şi 
literaturii române în Franţa în vederea 
triumfului adevărului ştiinţific şi istoric 
despre Basarabia şi basarabeni, îi 
dorim din toată inima (ab imo pectore) 
mulţi ani activi de viaţă, sănătate 
durabilă şi dispoziţie tinerească spre 
bucuria celor apropiaţi (rude, discipoli, 
mii de studenţi) şi spre folosul neamului 
ce l-a născut. Dorinţa noastră supremă 
este însă de a-l revedea pe profesorul 
Valeriu Rusu la baştină, reîncadrat în 
sensul adevărat al cuvîntului în munca 
de cercetare şi în cea didactică 
universitară, continuîndu-şi traducerea 
în viaţă a grandioaselor sale planuri de 
creaţie şi contribuind în modul cel mai 
direct la pregătirea cadrelor de filologi 
(lingvişti) români. 

Astăzi ca niciodată ţara are nevoie 
de personalităţi ca dl Valeriu Rusu, care 
ar şti să organizeze la nivel european 
cercetările academice, să atragă talente 
tinere, să continue frumoasele tradiţii ale 
şcolii lingvistice bucureştene (cu celebrii 
ei reprezentanţi Ovid Densusianu, 
Alexandru Rosetti, Tache Papahagi ş.a.) 
şi, în ultimă instanţă, să reprezinte cu 
demnitate, peste hotare, ştiinţa filologică 
naţională din România. 


Limba R omnduă 

CONTRIBUŢIA LUI 
GRIGORE URECHE LA 
DEZVOLTAREA LIMBII 

ROMANE LITERARE 


Un destin neprielnic al textului 
(manuscrisul original s-a pierdut, ope- 
ra fiind păstrată în copii interpolate) a 
făcut ca letopiseţul lui Grigore Ureche 
să fie studiat mai puţin decît cele — 
la fel de importante — scrise de Miron 
Costin sau lon Neculce. Citat mai mult 
decît citit, el a fost abordat cu 
precădere de filologi, care au 
canalizat discuţiile în direcţia stabilirii 
paternităţii. Dificultăţile ridicate de 
(re)stabilirea textului original sînt aşa 
de mari, încît literaţii, cu puţine 
excepţii, au preferat să se ocupe de 
M. Costin sau de |. Necuice. 

Dar oricîte ar mai fi discuţiile în 
jurul paternităţii scrierii, o certitudine 
există de mai bine de trei secole: 
textul cronicii. Acesta trebuie analizat, 
ca prezenţă remarcabilă în cultura 
română. 

In virtutea acestui adevăr deloc 
neglijabil, o asemenea cercetare îşi 
propune să scoată în evidenţă rolul 
jucat de opera lui Grigore Ureche la 
îmbogățirea şi perfecţionarea limbii 
române literare, în special atunci cînd 
este vorba de fixarea normelor 
fonetice unice ale acesteia, dar şi cu 
privire la morfologie, sintaxă şi alte 
aspecte ale limbii, fapt ce nu poate fi 
însă abordat separat atît de istoria 
culturii şi civilizaţiei, cît şi de istoria 
literaturii române propriu-zise din 
perioada în discuţie, adică secolul al 
XVII-lea. Astfel, înşiruirea unei serii 
de particularităţi de limbă ale 
scriitorului, ce au influenţat nemijlocit 
evoluţia limbii literare şi au conferit 
limbii române prin textul 
Letopiseţului, o variantă personală 
trebuie văzută şi prin prisma 


complexității perioadei istorice, a 
mutaţiilor ce au avut loc la toate 
nivelurile existenței sociale. 

Secolul al XVI-lea, pentru 
români, se încheie în mod tragic, 
fiindcă tragedia destinului tuturor 
românilor, pe care o trăise Mihai 
Viteazul, este, din perspectivă istorică 
şi etnică, una din marile drame ale 
poporului român. Asasinarea lui Mihai 
Viteazul, blocarea intenţiei sale de a 
uni cele trei provincii româneşti 
frîinează pentru mai bine de trei secole 
constituirea statului român unitar. 

Evoluţia culturii româneşti, dacă 
românii şi-ar fi dobîndit unitatea totală, 
ar fi fost alta şi nu ar fi urmat un destin 
tulbure şi frămîntat, caracterizat, pe 
de o parte, prin faptul că rezistenţa 
Moldovei şi Ţării Româneşti în faţa 
dominaţiei turceşti pare a fi înfrîntă 
şi, pe de altă parte, cele două familii 
voievodale (Mugşatinii şi Basarabii) ies 
practic din scena istoriei. Într-adevăr, 
nici un domnitor român din secolul al 
XVII-lea şi de mai tîrziu nu va reuşi 
să refacă strălucirea puterii autocrate 
din timpul lui Ştefan cel Mare sau 
Mihai Viteazul. 

Cu toate acestea, încercările de 
emancipare în secolul al XVII-lea nu 
vor lipsi, iar conştiinţa unităţii 
românilor, efortul de afirmare etnică 
şi naţională se mută din domeniul 
luptei militare în cel al acţiunii 
culturale. Ne gîndim aici la opera 
marilor cărturari, clerici sau istorici din 
cele trei provincii, viaţa culturală a 
Moldovei, în special, cunoscînd o 
dezvoltare superioară faţă de celelaite 
provincii, manifestată atît la nivelul 
mijloacelor culturale, al cantităţii şi 
diversităţii actelor de cultură, cît şi la 
nivel valoric. 

Sub un prim aspect, secolul al 
XVII-lea reprezintă epoca de înflorire 
a istoriografiei în limba română, în 
această etapă fiind scrise cîteva 
dintre cele mai valoroase texte sub 
raportul luminării culturii şi mentalități 
româneşti şi, bineînţeles, unele dintre 
cele mai izbutite opere din punct de 
vedere al valorii artistice. Grigore 
Ureche, personalitatea şi opera căruia 
ne interesează, este primul cronicar 
în limba română ale cărui texte s-au 
păstrat, el scriind Letopiseţul Ţării 

Moldovei, care cuprinde istoria 
Moldovei de la întemeiere, 1359, pînă 
la a doua domnie a lui Aron-Vodă 
(1595). Pe lîngă rolul informativ pe 
care îl deţine opera acestui cărturar 
prin numeroasele date istorice pe care 
le pune la dispoziţia cititorului, se 
remarcă şi dorinţa de a instrui şi 
educa, de a sonda evenimente şi 
aspecte aparţinînd începuturilor 
istoriei româneşti, elucidînd probleme 
legate de originea limbii şi a poporului 
român, sau de continuitatea sa pe 
teritoriile dacice. 

Sub un alt aspect, literar de data 
aceasta, cronica lui Ureche devine un 
fapt literar autentic, prin prezenţa unei 
anumite viziuni asupra realităţii care 
depăşeşte modalitatea strict 
enunțiativă şi abstractizantă a 
istoricului propriu-zis. 

Dacă valoarea ei istorică este 
marcată de prezentarea principalelor 
evenimente de-a lungul mai multor 
secole, atunci valoarea ei literară-este 
argumentată copios datorită unghiului 
de perspectivă subiectiv al 
cronicarului, particularului expresiv, 
amănuntului pitoresc, creînd 
adevărate personaje şi relatînd 
întîmplări nelipsite de fiorul aventurii 
sau provocînd adeziunea cititorului la 
anumite adevăruri morale prezentate 
cu un talent autentic. 

„Astfel, dacă măsura în care 
această lucrare aparţine istoriei şi 
literaturii este dependentă de criteriul 
de document al epocilor şi de 
literaritatea scrierii, atunci ceea ce ne 
interesează pe noi, adică contribuţia 
lui Ureche la dezvoltarea limbii române 
literare, ţine de felul şi măsura în care 
Letopiseţul său constituie o evoluţie 
a limbii către ceea ce este astăzi, fapt 
pe care studiul nostru încearcă să-l 
scoată în evidenţă faţă de alte 
aspecte, cel istoric sau cel literar 
propriu-zis. 

Pînă la 1640, structura 
lingvistică a textelor româneşti se 
caracterizează printr-o strînsă 
relaţie între limba acestor scrieri 
şi graiurile populare vorbite în 
regiunile unde au fost redactate, 


traduse ori copiate. În secolul al 
XVII-lea, limba textelor noastre 
vechi are un caracter regional, 
determinat de lipsa normelor unice. 
Chiar în această perioadă se 
disting mai multe variante literare 
româneşti. care, pe baza cîtorva . 
fenomene specifice, pot fi grupate 
în două categorii: de tip nordic şi 
de tip sudic. Numărul mare de 
fapte lingvistice comune este 
explicabil prin unitatea de 
ansamblu a dialectului dacoromân, 
dar, în unele cazuri, şi prin 
circulaţia cărţilor, a tipografiior şi 
a copiştilor în toate provinciile 
româneşti. De remarcat este 
apropierea limbii textelor scrise de 
structura şi stilul limbii populare. 


FONETICĂ 


Ca întreaga limbă a tipăriturilor 
laice apărute în Moldova în a doua 
jumătate a secolului al XVII-lea, şi 
limba Letopiseţului Ţării Moldovei 
dispune de aspecte foarte variate ale 
fonetismului, adesea contradictorii. 
Fonetisme curente în limba epocii, 
unele chiar mai vechi, alternează cu 
fonetisme noi, devenite normă în 
limba literară actuală. 

lată deci trăsăturile 
fundamentale ale limbii lui Grigore 
Ureche, aceleaşi cu trăsăturile 
românei literare din perioada 1640— 
1780: 

a) păstrarea lui ă etimologic în 
cuvinte ca: “mulţămit” (135), 
“lătinească” (73), “lăcuit” (74), “rădicat” 
(82), “păharnic” (156), “răsipit” (75); 
vechi fonetism de la începutul 
secolului al XVII-lea şi cu valoare de 
normă în a doua jumătate a acestui 
veac; 

b) trecerea lui ă la a, prezentă în 
graiurile moldoveneşti încă din secolul 
al XVI-lea, apare sporadic la Ureche: 
“gaurile” (112), “Radauti” (80); 

c) conservarea lui e în; 
“beserică” (106), “inemă” (83), 
“inemile” (93), “denlăuntru” (70), 
“nemerit” (71), “dentii” (72), “adecă” 
(69), “duminecă” (94), “spereat” (101), 


* Vezi: Grigore Ureche, Letopiseţul Ţării Moldovei, ediţie îngrijită şi comentată 
de Liviu Onu, Editura Ştiinţifică, Bucureşti, 1967. 


60 


“denainte” (132), “denafară” (143); 

d) monoftongarea lui ea la a după 
labiale şi după r, s, t atunci cînd în 
silaba următoare nu urmează un e sau 
i, trăsătură fonetică regională: 
“Leşască” (76), “tătărască” (89), 
“stropşască” (117); 

e) velarizarea vocalelor 
anterioare e şi i la ă şi î după 
consoanele dure r, j, s, frecventă în 
varianta de tip nordic, fiind o 
trăsătură regională: “țărilor” (69), 
“fierălor” (69), “neaşăzaţi” (70), 
“şăsuP (72), “tătarii” (74), “cătră” 
(75), “aşăza” (76), “înşălăciune” (88), 
“şăzut” (92), “vitejăşti” (93), 
“treisprăzece” (147); 

f) menţinerea lui î iniţial în 
cuvintele: “înblînd” (103), “împlut” (124); 

g) păstrarea lui e (trecut uneori 
la i sau la ă) nesincopat: “să se 
îndirepteze” (69), “îndireptatu” (70), 
“direptatea” (74), “dereptatea” (82), 
“îndărăptat” (151); 

- h) conservarea stadiului mai 
vechi cu g faţă de j din Muntenia 
este generală, ca particularitate 
fonetică regională: “agiunsu” (71), 
“giugul” (76), “penpregiur” (78), 
“agiutoriul” (79), “gios” (79), “gioi” 
(81), “încungiurat” (84), “giură-— 
mîntul” (117), “giudeţ” (128), 
“giunghia” (143); există însă şi 
tendinţa de a folosi j: “ajutoriu” 
(86), “ajiutorească” (141); 

i) între labiale apar alterate f şi p 
(foarte rar): “hierul” (72), “hi” (87), 
trecerea lui p la k apare în “chizmindu” 
(69) şi “chizmind” (70). Termenul 
trebuie explicat prin rusescul ori 
ucrainescul “pismo”, care înseamnă 
“scrisoare”; 

j) muierea lui r în sufixele -ariu, 
-toriu (-ar, -tor), fonetism regional cu 
valoare de normă în a doua jumătate 
a secolului al XVII-lea: “scriitoriu” (70), 
“purtătoriu” (76), “agiutoriul” (79), 
“biruitoriu” (98), “mergătoriu” (110), 
“vărsătoriu” (128), “datoriu” (95), 
“cronicariul” (84). 

Diftongii: De relevat prezenţa 
diftongilor ea şi îi: “seara”, “pîine” 
(132), “mîinile” (113), “cîine”. 

Apariţia unor astfel de forme 
diftongate în Moldova dovedeşte 
influenţa limbii literare din Ţara 
Românească. 

Diftongul ia apare conservat în: 
“iape”, “iaste” (70), “iazer”, “trăiaşte” 
74). 

Ca o particularitate grafică, e de 
remarcat că Ureche scrie înainte de 
p şi b-n, şinu-m, ca în limba literară: 
“înpărţit” (83), “înpărat” (84), 
“înbiînziia” (84), “înpotriva” (93), 
“înpreunat” (94), “înpresurat” (95), 
“înpăca” (96). 

Tot aici se cuvine să 
menţionăm dublarea în scris a 
consoanei n: “înnapoi” (78), 
“înnainte” (82), dar care alternează 
cu cuvinte scrise cu un singur n: 
“înainte” (92), “înapoi” (96). 

Cît priveşte rezultatele cercetării 
asupra foneticii lui Grigore Ureche, 
constatăm: 

a) Cronicarul stă sub influenţa 
puternică a graiului popular din 
regiunea natală; 

b) Grija cu care sînt eliminate o 
serie de regionalisme fonetice 
(palatalizarea lui p şi b), prea stridente 
la moldoveni, dovedeşte o preocupare 
de cizelare a limbii literare şi sub as- 
pect fonetic. 


MORFOLOGIE 


Scopul nostru este de a urmări 
şi de a sublinia legătura dintre limba 
cronicii şi limba graiului de origine al 
cronicarului, la acest nivel, într-o 
vreme cînd nu exista o limbă română 
unitară. Este de evidenţiat şi aportul 
cronicarului la introducerea unor 
elemente noi în limbă. 


MORFOLOGIA SUBSTANTIVULUI 


Din categoria de fapte 
morfologice arhaice, în declin ca 
răspîndire pe vremea lui Ureche, 
întîlnim următoarele în Letopiseţul 
Ţării Moldovei: 

a) forma originală “sor” pentru 
“soră”: “soru” (84); 

b) pluralul “mînule” al 
substantivului “mînă” este prezent 
doar o singură dată, acesta apărînd 
frecvent sub forma “mîinile” (98, 107); 

c) pluralul “cîmpi” (75) pentru 
“cîmp”; 

d) forma veche de singular 
pentru substantivul “un capaci” (93); 

e) pluralul, forma veche, 
“amestecături” (89); 

f) forma veche de genitiv-dativ 
pentru substantivul “ţară”: “Țariei” 
(76), dar care alternează cu “ţării” (74, 
75), şi pentru numele propriu “Moldiei” 
(72); 

g) “răsărita soarelui” (139) — 
substantiv neutru terminat în a; 

“voievoda Ruschii” (118) — 
substantiv masculin terminat în a, 
probabil sub influenţa limbii slave; 

h) “Basarabă vodă”, nume 
propriu masculin terminat în ă, care, 
de obicei, apare sub forma de 
“Basarab”; probabil sub influenţa 
substantivului “vodă” sau a numelui 
“Laiotă”; 

i) forme vechi de genitiv-dativ: 
“căţelii” (72), “domnii” (83), “sfinţii” 
(89), “Putnii” (90), “Brăilii” (90); 

|) “... domnii Moldovei pururea să 
aibă deschise despre turcu...” (124): 
substantivul la singular are înţeles de 
plural. Este un mijloc de localizare a 
acţiunii într-un plan mai modest, rus- 
tic. 


ARTICOLUL 


La Ureche întîlnim particularităţi 
ale articolului comune în limba 
cronicilor vechi: 

a) Substantivele masculine şi 
neutre articulate alternează cu cele 
nearticulate (terminate în -u): “feciorul” 
(77), “tîrgul” (106), “logofătul” (110), 
“craiul” (123) — “tirgu” (122), “războiu” 
(123), “craiu” (123); 

b) Numele proprii masculine sînt 
uneori articulate: “Radut” (90), întîlnit 
pe tot parcursul operei “Tăutul 
logofătul” (110); 

c) Numele unor localităţi, 
“Suceava”, “Dîmboviţa”, apar uneori 
nearticulate: “Suceavă” (85), 
“Dîmboviţă” (93); 

d) Articolul genitival invariabil, a: 
“însemnarea anilor a scriitorilor” (77) 
— formă stîngace (articolul nu-şi avea 
locul în această construcţie); “zile a 
lui avgust” (111); “muerile era a lor” 
(157); “an a domnii” (83), alternează 
cu articolul în gen şi caz: “ale 
noastre” (izvoadele) (69); “ani ai 
domniei” (80); “lauda a preacuratei 
fecioarei” (90); 


e) Articolul adjectival este 
variabil în gen şi număr: “letopiseţului 
celui moldovenescu” (72); “puterea 
cea dumnezeiască” (97); “turcilor cei 
gingaşi” (97); “letopiseţul cel 
lătinescu” (71); 

f) Uneori substantivele proprii 
masculine sînt articulate la genitiv- 
dativ, enclitic, asemeni substantivelor 
comune: “Tăutului, logofătului” (135), 
iar substantivul comun “craiu” este 
articuiat enclitic la genitiv-dativ: 
“înaintea lui craiu” (110); “să strice el 
lui craiu” (123). 


ADJECTIVUL 


Nu este o parte de vorbire care 
să prezinte particularităţi deosebite. 
Adjectivele preferate de Grigore 
Ureche sînt: 

a) “mult”, variind în gen şi număr 
şi plasat, de obiecei, în faţa 
substantivului însoţit: “multă moarte” 
(86), “multă adunare” (90), “multă 
pagubă” (2), “multă jale” (129), “mult 
bine” (129), “mulţi prinşi” (98); 

b) “mare”, variabil: “mare 
bucurie” (98), “craie mare” (133), “mare 
moarte” (116), “mari lucruri” (82), 
“poiari mari” (82); 

c) adjectivele derivate cu sufixul 
-esc (cu diferite forme, unele vechi, 
variabile în gen şi număr), de la sub- 
stantive comune: “creştinească” (123), 
“domnească” (143), “grecească” (132), 
“jidovască” (132), “latinescu” (93), 
“leşăscu” (95), “muntenească” (97), 
“nemţască” (131), “neprietenească” 
(123), “păstorescu” (137), “omeneşti” 
(87), “tătărască” (89), “turcescu” (97), 
“vecinească” (91). 

Adjectivele sînt utilizate uneori 
cu diferite grade de comparaţie: 

a) comparativ de superioritate: 
“țării mai mici” (131), “mai multă 
nevoie” (146); 

b) superlativ relativ: “cel mai 
mare” (74); 

c) superlativ absolut: “foarte rău” 
(87), “saşi peste seamă de mulţi” (131). 


PRONUMELE 
a) Ca normă avariantei literare 


moldoveneşti este variabilitatea 
pronumelui relativ care: “carele” (69), 

“carea” (70), “carii” (70), “limbile 
carile...” (74), “... de viaţa domnilor, 
carii au fost la cîrmă...” (70), *... 
domniei sale, carele să prăznuieşte” 
(81), “mănăstirea Putna carea era 
zidită” (90), însă foarte des apare şi 
care invariabil “scăderea care se 
vede” (70), “au dobiîndit deciia şi Buda, 
care era scaunul Crăiei” (133); 

b) Pentru evitarea monotoniei, 
probabil, Ureche mai foloseşte pe 
lîngă formele cunoscute de persoana 
a Ill-a (el/elu; ea; ei; ele) şi celelalte, 
utilizate mai cu seamă în graiul viu: 
“dînsu!” (77), “înse” (83), “însa” (94), 
“însu/ (95); 

c) Pronumele sau adjectivul 
demonstrativ este folosit uneori cu 
formă veche: “aceiaş ” (95) pentru 
“aceiaşi”; “acelaş“ pentru “acelaşi”; 
"aceştii luni" (94) pentru “acestei”; 
“acestaşi anu” (123) şi “aceastaşi 
lună” (94), ultimele fiind două forme 
cam ciudate, începînd cu un 
demonstrativ de identitate, acesta 
din urmă fiind şi sensul. Tot forme 
vechi sînt şi: “înpotriva acei oşti” 
(116) sau “venirea acei oşti” (116) 
pentru “acelei”. Uneori pronumelui 
sau adjectivului pronominal 
demonstrativ îi lipseşte proteza a=: 
“letopiseţul nostru cestu” (80), 
“cela” (117), “celuia” (117), “ceastă 
parte” (121). 

Plasat înaintea substantivului, 
adjectivul pronominal nu se 
articulează în mod normal, dar la 
Ureche întîlnim şi forme articulate: 
“pre acela loc” (75), “pre aceea vreme” 
(87), “acela gîndu” (87), “acesta nume” 


d) “Nimenea” (70), “nimea” (87) 
sînt forme vechi, întîlnite în cronică, 
ale pronumelui negativ; 

e) “Fiece” (124) şi “oarecarele” 
(138) sînt forme vechi de pronume 
nehotărite; 

f) Pronumele relativ însoţit de 
particula encilitică -şi este des întîlnit 
şi în celelalte scrieri ale epocii: 
“cineşi” (119). 


NEUMERALUL 
Nici numeralul nu prezintă 


particularităţi deosebite la Ureche. 
Foarte des este utilizat primul numeral 


din seria celor ordinale, sub diverse 
forme: “dentiu” (70), “dentîi” (77), 
“dintiiaşi dată” (76); 

— forme vechi sau sub forma 
întîinită şi astăzi, “întîi” (79). 

Numeralele ordinale au, în gene- 
ral, aceeaşi formă ca în limba română 
literară: “al doilea” (70), “al cincilea” 
(83), “al şaselea” (83), “a şaptea” (86), 
“a opta” (86); excepţie face “a dooa” 
93 


Cu utilizare mai rară, întîlnim: 
numerale colective cu forme vechi: 
“amîndoao” (84), “de îmbe părţile” 
(100), “amîndoi” (89) cu forma mo- 
dernă; numerale distributive — “cîte 
doi” (119). 

Aici ar fi cazul să amintim şi 
exprimarea datei la Ureche: mai 
întîi este menţionată luna şi apoi 
ziua: “noemvrie, 19” (86); 
“noemvrie, 29” (86); “luni, 
dechemvrie, 14” (86). 


FLEXIUNEA VERBULUI 


Este partea de vorbire cel mai 
bine reprezentată prin particularităţi, 
atît în limba literară veche, cît şi în 
limba Letopiseţului lui Grigore 
Ureche: 

a) forme verbale iotacizate, 
prezente şi la cronicarii munteni: la 
conjunctiv prezent: “să rămilie” (69), 
“să spuie” (71), “să despartă” (72), “să 
nu rămîie” (78), “să vie” (87), “să 
curpinză” (88), “să auză” (114), “să ție” 
(90), “să piarză” (134), “să ceae” (142), 
“să nu să încrează” (158), “să cază” 
(109); şi la gerunziu: “viindu” (87); 

b) imperfectul persoanei a |ll-a 
este unic pentru ambele numere; 
pluralului îi lipseşte desinenţa -u: 
“limbi ce era” (75), “vrea ei” (76), “turcii 
acoperea” (76), “ei era” (86), “era 
bucuroşi” (114), (moldovenii) “făcea” 
(122), “plîngea toţi” (129), “moldovenii 
(...) era gata” (92), “boiarii (...) socotiia” 
(109), “ungurii nu era bucuroşi” (109), 
“muerile era” (157), “turcii nu năvaliia” 
(151); 

c) avînd în vedere că este o 
operă cu caracter istoric, deci o 
prezentare a faptelor istorice, nu 
putea lipsi nici perfectul simplu, ca 
timp al trecutului; este chiar foarte 


frecvent la Ureche: “să cunoscu” (74), 

“arătă” (76), “fu” (77), “înfrînse” (82), 
“prinse” (82), “tăe” (82), “luă” (82), “să 
temu” (113), “nu vru” (122), “începu” 
(122), “fu cutremur” (92), “fece” (155) 
— formă veche; 

d) perfectul. compus, foarte 
frecvent în epocă, are acelaşi 
auxiliar, au , pentru singular şi pentru 
plural, la persoana a lll-a: “Ureche 
au fost vornic” (69), “s-au adaos 
Moldova” (70), “Moidova s-au 
descălecat” (72), “căţeaoa (...) au 
gonit fiara” (72), “căţeaoa (...) au 
crăpat” (72), “i-au părut lui bine” 
(74), “au domnit Bogdan” (77), “Aron 
(...) s-au bulucit” (82), “agiutoriul 
au fost” (89), “Albertu au şăzut” 
(111), “multă adunare au fost” (90), 
“multă oaste au perit” (115), “s-au 
făcut dumbravă mare” (122), “Ştefan 
s-au pornit” (94), “Ştefan nu s-au 
dărîmat” (100). 

Tot aici, la perfectul compus, 
trebuie să menţionăm utilizarea unei 
forme vechi de participiu, a verbului a 
sta, în componenţa perfectului 
compus: “au stătut” (77); 

e) mai mult ca perfectul 
perifrastic apare alături de forma 
simplă, devenită mai tîrziu literară; 
tipul perifrastic apare sub două 
forme: (1) alcătuit din perfectul 
compus al verbului “a fi” şi participiul 
verbului de. conjugat: “au fost 
învăţat” (97), “au fost prădat” (101), 
“i-au fost spînzuraţi” (119), “s-au fost 
supărat” (127); (2) alcătuit din 
perfectul compus al verbului “a fi” 
şi gerunziul verbului de conjugat: 
“s-au fost strîngînd” (154), “le-au 
fostu dărîmînd frunza” (154), 
“dobitoacele n-au fost avînd ce 
paşte” (154), “au fost scoţînd” (148), 
“au fost strigînd” (113), “au fost 
pătîndu” (119), “au fost zicînd” (109); 

f) alături de forme literare de 
conjunctiv prezent sînt atestate şi 
verbe la conjunctiv perfect: “să fi fost 
lăcuit” (74) —diateza pasivă; “să să 
fie arătat” (119), “să se fie închinat” 
(150), “să o fiu făcut” (153) — forme 
vechi; 

g) infinitivul lung este frecvent 
utilizat în locul formei de infinitiv 
scurt: “a să zăbovirea” (139), “era 
de-a-l crederea” (148), “are vreme 
de a-şi răscumpărarea” (115), “de 

a-şi tocmirea” (98), “de a să 
îndireptarea” (98), “de a-şi 
crederea” (103); forma populară de 
infinitiv scurt: “a ţinea”: “nu vor 
putea ţinea” (129) şi “a rămînea” 
(156); “neavîndu nădejde de a mai 
firea viu” (147) — o formă de infinitiv 
lung inventată pentru verbul “a fi”, 
care nu are infinitiv lung. Legat 
puternic de limba populară, Grigore 
Ureche va încerca o desprindere de 
aceasta prin folosirea unor forme 
verbale care aveau să se impună 
mai tîrziu în limba literară. Oscilaţiile 
în întrebuinţarea unora sau altora 
dintre forme sînt o realitate a epocii. 
Fără îndoială că pendularea între 
două forme trebuie considerată ca 
o reflectare asupra elementelor 
oferite de limbă. 


ADVERBUL 


Ca particularitate deosebită a 
adverbului, întîlnim în cronica lui 
Ureche prezenţa particulei -şi în 
encliza unor adverbe, ea constituind 
o rămăşiţă a legăturii cu tradiţia: 
“acasă-şi” (114). 

Inevitabile în epoca în care scria 
cronicarul sînt formele vechi ale 
adverbelor: 

a) relative: “cumu” (72), “cîndu” 
(75), -u final fiind un fonetism frecvent 
în epocă; 

b) de loc: “denlăuntru” (70), 
“pinprejur” (73), “penprejur” (75) — 
adverbe compuse şi: “aciia” (70), 
“acolea” (72), “încătro” (86), “aiurea” 
(89), “pretutindenilea” (97) — adverbe 
simple; 
c) de timp: “uneori” (74), 
“pururea” (76), “adese” (77), “acuma” 
(104); 

d) de mod: “necum” (70), 
“depreună” (82), “înpotrivă” (87), 
“fieştecum” (100) — adverbe 
compuse; 

e) alte adverbe: “aşijderea” (72) 
— comparativ; “cîndai” (78) pentru 
“cumva, doară”; “tocma” (111); 

f) locuţiuni adverbiale: “de sîrgu” 
(70) pentru “degrabă”; “de agiunsu” 
(71) pentru “destul”. 

Important este că printre aceste 
forme vechi s-au strecurat, involuntar 
sau conştient, forme de adverbe 

întîlnite şi astăzi în limba actuală: 
“cum” (70), “acolo” (86), “unde” (100), 
“cînd” (103). 

Nu totdeauna adverbul are 
valoarea sa originală. În exemplul: 
“.. i-au biruit (...) nu atît cu vitejia, 
cum cu meşteşugul...”, “cum” nu are 
valoarea de adverb relativ de mod, 
ci de corelativ al lui “atît” (nu atît cu 
vitejia, cît cu meşteşugul) sau de 
conjuncţie adversativă (nu atît cu 
vitejia, ci cu meşteşugul). lar în 
exemplul: “Unde avînd Ştefan vodă 
ştire şi prinzînd limbă, marţi 
noaptea, dichemvrie, 15, au aprins 
tîrgul asupra lor...” (86); “unde” are 
valoarea narativă. El va fi 
întrebuințat şi de lon Creangă în 
Amintiri din copilărie, tot cu 
valoare narativă sau sub denumirea 
de “unde” al povestitorului. 


PREPOZIȚIA 


Foarte frecventă în cronică, 
prepoziţia participă la construirea celor 
mai neaşteptate formulări. Multe 
prepoziţii sînt utilizate cu o valoare 
cu totul diferită faţă de cea din limba 
literară. 

Forme vechi — “pre” (69), “pren” 
(72), “supt” (85), “di” (78), “a” (100), 
“pregiur” (112), “pen” (138) — 
alternează cu forme devenite normă 
în limba literară: “la” (73), “de la” (73), 
“după” (75), “de” (77), “spre” (82), “fără 
de” (88), “între” (88), “despre” (97), “în” 
(118), “cu” (87). 

Prepoziţia “pre” este morfem 
pentru cazul acuzativ: “au tras pre ai 
săi” (75). | 

Prepoziţia veche “a” a fost 
înlocuită în limba literară cu “la”: “fu 
scîrbă mare a toată ţara” (100); “au 
dat Ştefan vodă cuvînt a toată oastea” 
(119); “ca să nu să înnece a toate 
ţările” (69), dar în exemplul “au trimis 
şi la crai din dobînda sa” (95), 
prepoziţia “la” participă la exprimarea 
dativului cu prepoziţie, des întîlnit în 
secolul al XVII-lea. 

Prezentă şi în alte scrieri ale 
secolului, Letopiseţul atestă şi 
situaţia prepoziţiei “pregiur”, care nu 
cere genitivul, ca în limba literară, ci 
acuzativul: “au bătut pregiur dînsa” 
(122). . 


Cele mai multe exemple pot fi 
date în legătură cu valoarea 
deosebită pe care o capătă 
prepoziţia la Ureche. Ca instrument 
gramatical, prepoziţia are un rol 
meritoriu în construirea coerentă a 
comunicării. Dar, cu siguranţă, în 
vremea cronicarului, cizelarea 
structurilor limbii mai avea nevoie de 
împlinire. Şi apoi, graiul viu, originar 
al cronicarului, a influenţat mult 
scrierea. Vom menţiona pentru 
fiecare exemplu înţelesul actual al 
prepoziţiei subliniate: 

a) *... cum spune şi la 
predoslovia...” (73) — în; 

*... l-au aşăzat la scaun... “ (81) 


a 


— în; 

“... s-au dus la Ardeal...” (83) — în; 

“... scrie la letopiseţul nostru...” 
(101) — în; 

“... s-au adunat la sat la 
Cozmin...” (115) — în; 

b) “De însemnarea anilor...” (77) 
— despre, mai ales în titluri; 

“... de prădarea săcuilor” (88) — 
despre; 

“.. de nişte tătari...” (89) — 
despre; 

“... de Ţăpăluş vodă nu scriu...” 
(103) — despre; 

*... oameni de oaste...” (111)— 
pentru; 

“,.„ boii (...) de vîntu mare 
s-au răsipit...” (113) — valoare 
cauzală; 

“... lovindu-i de toate părţile...” 
(114) — din; 

c) “... rădicatu-s-au de la Ţara 
Muntenească...” (81) — din; 

d) “să-şi întoarcă despre leşi 
strimbătatea...” (120) — înspre; 

*... oamenii despre lunca 
Bîrladului...” (97) — dinspre; 

e) *... biruiţi dentru arme...” 
(100) — de; 

“... întru aceeia laudă şi bucurie 
au zidit beserică” (98) —pentru, 
graţie; 

“fiind într-agiutoriu..."(103)— de; 
„.. întru acelaşi an...” (124) — în; 
“... întru aceeiaşi lună” (97) — în; 
... întru laudă...” (90) — pentru; 

“a. întru Dumnezeu să-i fie 
nădejdea...” (87) — în; 

“.. într-armat... (103)— nu este pre- 
poziţie, ci prefix, cu înţelesul de “în-”; 

f) *... le lipise cătră Ţara 
Moldovei...” (76) — la; 

“.. l-au pomăzuit spre 
domnie..." (82) — pentru; 

h) *... să meargă Mateiaş craiu 
asupra lui Ştefan vodă (...) zicînd 
că-i va da agiutor...” — la. 

În compoziţia locuţiunii verbale 
“a băga în seamă” uneori prepoziţia 
este prezentă, alteori lipseşte: 

“... nu băga în samă” (118) şi 

“... n-au băgat seamă” (114). 


CONJUNCŢIA 


Despre acest element relaţional 
vom aminti mai pe larg atunci cînd ne 
vom opri asupra sintaxei frazei şi 
anume asupra coordonării, care este 
foarte frecventă la Ureche, dar şi 
asupra subordonării. 

Asemeni prepoziţiei, forme 
vechi coexistă cu forme devenite 


normă în limba literară: “au” (71) 


pentru “sau”; “iară” (77) pentru 
“iar”; “deacă” pentru “dacă”; “ce” 
(69) cu valoare copulativă sau 
adversativă (70), “deciia” (82) 
pentru “deci”. Aceste conjuncţii 
alături de “de”, “şi”, “că”, “să”, sînt 
cele mai frecvente. 

În loc de “sau” este uneori folosit 
“ori”, “ori bine — ori rău” (74). 

Coordonarea este foarte 
productivă atît în propoziţie: “... au 
dăruit Mateiaş crai pre Ştefan vadă 
cu două cetăţi mari la Ardeal, 
anume Balta şi Ciceiul” (89) — 
leagă -două nume proprii, cu 
funcţie de apoziţie; “... vrăjmaşul 
lor şi a toată creştinătatea” (89) 
— leagă două nume atributive 
genitivale exprimate prin părţi de 
propoziţie diferite; “... agiutoriul nu 
de aiurea i-au fost, ce numai de 
la Dumnezeu şi de la preacurata 
maică...” (89) — leagă două nume 
predicative exprimate prin sub- 
stantive însoţite de prepoziţii; “... 
au fost ploi grele şi povoae de 
apă” (129) — leagă două 
complemente directe exprimate 
prin substantive; cît şi în frază: 
“Au domnit Ştefan vodă 47 de ani 
şi 2 luni şi trei săptămîni şi au 
făcut 44 de mănăstiri, şi sîngur 
ţiitoriu preste toată tara” (129). 


“Şi” nu are întotdeauna rolul de 
a coordona. Este un “şi” narativ, cu 
care cronicarul îşi începe adesea 
frazele, sau un “şi” care coordonează 
fraza respectivă cu restul contextului: 
“Şi sosind la cetate, miercuri spre 
gioi, la miază noapte, au încungiurat 
cetatea” (84); “Şi intrînd Ştefan vodă 
în Ţara Munt&nească, să gătea să 
dea războiu Radului vodă” (93), “Şi 
fiind beţi, şi nepregătiţi de război, 


i-au lovit Ştefan vodă cu oaste 


tocmită...” (86). 

Şi conjuncţia “iar” are uneori 
valoare narativă: “lar Ştefan vodă, 
deacă au sosit la scaunul său, la 
Suceavă, au trimis la craiul 


leşăscu soli...” (95); “lar turcii 
s-au pomenit pe urma lui Basarabă 
vodă...” (96). 


Chiar trei alineate la rînd încep 
cu “iar”. 

“Şi” cu valoare conclusivă îi 
descoperim în: “Şi aşa au slobozii 
năvrapii săi, de au prădat toată ţara” 
(96); “Şi întru aceia laudă şi bucurie 
au zidit beserică...” (98). 


(Va urma) 

Limba Română 


Maria PETRICĂ, 
Şc. generală Hîrseşti, 
Argeş 


CREAŢII LEXICALE 
ÎN ISTORIA 
IEROGLIFICĂ 


A încerca să pătrunzi în opera 
lui Dimitrie Cantemir este ca şi cum 
te-ai încumeta să străbaţi un ţinut 
necunoscut sau foarte puţin cunoscut, 
care promite atîtea frumuseti, încît, 
oricît de mari ar fi piedicile, nu te poţi 
întoarce. Şi aceasta deoarece, şi 
acum, după aproape trei secole, ope- 
ra lui Dimitrie Cantemir, atît partea 
ştiinţifică, cît şi, în mod surprinzător, 
partea beletristică, nu este cu mult 
mai cunoscută decît atunci cînd a fost 
scrisă. Deşi lingvişti, critici literari, 
istorici au cercetat viaţa şi creaţia 
principelui moldav, dînd la iveală pagini 
cu adevărat remarcabile, pentru 
cititorul obişnuit a rămas încetăţenită 
ideea că opera cantemiriană este o 
scriere greu de parcurs, cu o frază 
extrem de complicată, care nu dă mari 
satisfacţii estetice. Ceea ce este, în 
cea mai mare parte, un neadevăr. 

Opera lui D. Cantemir este 
deosebit de bogată, mai ales pentru 
timpul în care a trăit. Ea este mărturia 
conştiinţei interioare “a geniului ce, 
împlinindu-se pe sine, are certitudinea 
împlinirii prin sine a unui destin 
intelectual colectiv”!. Pentru că, într- 
adevăr, Cantemir a sintetizat tot ce 
se făcuse pînă la el pe tărîmul 
literelor”. El nu este un-străin, un 
desţărat şi un “călător” în ţara lui, ci 
continuatorul marelui curent de cultură 


românească în mijlocul căruia a 


crescut şi s-a format”. 

Între lucrările filosofice şi cele 
ştiinţifice, legîndu-le oarecum, se află 
singura operă literară cantemiriană, 
Istoria ieroglifică, creaţie în care 
marele cărturar şi-a manifestat 
întreaga măsură a talentului de 


povestitor şi de mînuitor al condeiului, 
dînd frîu liber fanteziei sale 
debordante pentru a demonstra că 
limba română poate să exprime orice 
idee, orice sentiment şi că nu trebuie 
să rămînă pentru totdeauna o limbă 
“brudie”. Este greu de crezut pentru 
cititorul neavizat că, citind o pagină 
din Istoria ieroglifică, poţi avea 
satisfacția parcurgerii unora dintre 
cele mai frumoase poezii emi- 
nesciene. Aceeaşi îmbinare de 
cuvinte arhaice şi cuvinte savante. 
Aceeaşi alăturare meşteşugită a 
cuvintelor populare cu termeni 
împrumutaţi din limbile culte ale 
vremii. 

Nu este de mirare că în opera 
lui D. Cantemir se întîlnesc termeni 
care fac parte din limba literară ac- 
tuală. Înainte cu cel puţin un secol de 
a începe împrumutul masiv de 
neologisme pentru constituirea 
terminologiei ştiinţifice moderne, 
marele învăţat a intuit “geniul limbii” 
şi doar necunoaşterea operei sale a 
făcut ca multe din cuvintele pe care 
el le-a utilizat să fie reîmprumutate de 
cărturarii veacului al XIX-lea. | se 
potrivesc, de aceea, şi lui cuvintele 
pe care V. Hugo le rostea despre 
Voltaire: “Il était plus qu’un homme, il 
était un siecle”?. 

Studiind ediţia Istoriei 
ierogilifice*, alcătuită de lon Verdeş 
şi P. P. Panaitescu, cu o prefaţă şi 
tabel cronologic de Alexandru Duţu, 
am observat numărul mare de cuvinte 
create pe teren românesc sau 
împrumutate din alte limbi. 

Dintre creaţiile marelui învăţat, 
multe sunt cuvinte necesare pentru 
comunicarea propriu-zisă a ideilor. 
Avem în vedere cuvinte precum: 

— agerie (derivat abstract de la 
ager): “cu atita agerie slobozindu-să” (II, 
67); 

— isteciune (“isteţime”): “toată 
isteciunea meşterilor goneşte” (II, 32); 

— învoinţă (“învoire, consimţă-— 
mînt”): “moştenitoriu epitropii cu toată 
învoinţa să-l primenim” (|, 247); 

— mişălos (“nenorocit, mizerabil; 
tînguios, fricos”): “într-acel chip mişălos 
chinuindu-să” (II, 7; şi 270); 


* Toate trimiterile se vor face la ediţia: D. Cantemir, Istoria ieroglifică, Editura 


Minerva, Bucureşti, 1978. 

— olecăios  (“văicărelnic, 
plîngăreţ; jalnic, trist, tînguitor”): “cu 
olecăioase viersuri şi cu miloase glasuri 
pamintea- şi moartea puilor săi cu jale 
cînta” (|, 267); i 

— sughițos (“cu sughiţuri”): “O 
prietine, Camilopardale, tusăroasă şi 
sughiţoasă răspunsurile jiganiillor 
acestora în divă nu prinde” (II, 186); 

— tusăros (“cu tuse, din tuşit”) 
(vezi citatul anterior). i 

Din aceeaşi categorie fac parte şi 
cuvintele: ceință (“esenţă”) — |, 89; 
cîtinţă (“cantitate”) — |, 89; feldeință 
(“calitate”) — |, 89. 

Rolul lor este similar celui al 
elementelor neologice, intens şi în 
repetate rînduri studiate de specialişti.‘ 

Există însă alte două categorii de 
creaţii lexicale, creaţii care ajută la 
întregirea originalității operei marelui om 
de cultură care a fost Dimitrie Cantemir. 

Prima pare să depăşească 
valoarea pur denotativă, dacă avem în 
vedere contextul imediat şi structura 
fragmentelor în care ele sunt utilizate: 

— crăngăit (“croncănit”): “frumos 
crăngăitul Corbului lăudară” (|, 61) — 
prin repetarea consoanei c şi mai ales 
a lichidei r este creată sugestia auditivă. 

Cu valoare de epitet sînt utilizate 
adjectivele: 

— holmuros (“deluros”): “în valuri 
aşa holmuroase să se arunce nu- 
ndrăznea” (II, 83); 

— hudițos (“mărginit de stradă”): 
“hudiţoşi păreţii de piatră” (|, 107); 

Adjectivul măminos (“gros, mare, 
uriaş, enorm”) este folosit pentru 
muzicalitate în contextul “măminos şi 
vîrtos duh” (|, 126); 

Pentru armonia frazei, dar mai 
ales pentru a atrage atenţia asupra 
discrepanţei dintre ceea ce eşti şi ceea 
ce doreşti să fii, Cantemir a folosit 
sinonimia, aproximativă în: “capul 
schimbîndu-i, altul ca de bou cornat şi 
buărat (O, ocară mare) să-i fie pus” (|, 
225). 

A doua şi cea mai valoroasă clasă 
de termeni creaţi de D. Cantemir are în 
componenţă cuvinte precum: 

— dobitocit (“transformat în ani- 
mal”): “aşe pasirea dobitocită şi vita 
păsărită pre toate de mescara covirşiia” 
(|, 242; vezi şi 288); 

— jigăniit (“transformat în jiganie”): 
“De unde te luaşi, jiganie dobitocită şi 
dobitoc jigăniit?” (|, 288); 

—  păsărit (“transformat în 
pasăre”): “Altor jiganii acum de curînd 
păsărite” (|, 225, vezi şi 242); 

— peştit (“transformat în peşte”): 


“porc peştii şi peşte porcit, dulfe, aceste 
pufnete, cui, lăudîndu-te, le arăţi?” (1, 
218); 

— a să cămili (“a se transforma în 
cămilă”): “nici pasirea a să cămili au 
trebuit” (|, 213); i 

— a iepuri (“a se comporta ca un 
iepure”): “prepelita ce va iepuri şi 
iepurele ce va prepeliţi?” (|, 155); 

— a leui (“a se comporta ca un 
leu; a rage”): “vulturul leuieşte” (1, 155); 

— a să păsări (“a se transforma în 
pasăre”): “Într-acesta chip nici Cămila a 
să păsări” (1, 212); 

— a prepeliţi (“a se comporta ca o 
prepeliţă”) (vezi citatul pentru a iepuri); 

— a vulturi (“a se comporta ca un 
vultur”): “unde Leul vultureşte” (1, 15). 

Lumea Istoriei ieroglifice este 
o lume care se află “în mijlocul 
theatrului”. Un teatru cu măşti, iar în 
spatele măştii este mereu altceva: 
capul “cornat şi buărat” ascunde 
(ocară mare) o cămilă, “pasirea” este 
dobitocită (se cămileşte sau se 
iepureşte), vita este păsărită, jigania 
s-a dobitocit şi chiar dobitocul s-a 
jigăniit, peştele s-a porcit, Cămila se 
păsăreşte, dar masca nu e perfectă, 
este doar o Struţocămilă. 

Prin toate acestea Dimitrie 
Cantemir atrage atenţia asupra 
inconsistenţei şi a lipsei de 
veridicitate a imaginii exterioare, care 
nu e conformă cu conţinutul. 

Nu doar lexicul istoriei 
ieroglifice constituie farmecul şi 
noutatea acestei originale creaţii 
literare. Pentru prima dată în scrierile 
noastre vechi apare o “specializare” 
a timpurilor verbale. în Istoria 
ieroglifică cîteva personaje 
povestesc din trecutul lor. Ei îşi 
presară rememorările cu verbe la 
perfectul simplu: în povestirea Vulpii 
despre “o istorie” a Lupului “carea pre 
cît ieste de adevărată, pre atita ieste 
şi de minunată”, se întîlnesc 
următoarele forme: “Căruia eu Îi 
răspunş, că într-acea parte de loc a 
merge, pînă nu să va însăra, de frică 
dulăului primejdia vieţii îmi prepuiu. 
Deci trebuie să aibă îngăduinţă, îi 
dziş, pînă soarele va scăpăta..." 

O dovadă în plus că D. Cantemir 
a fost creator de literatură o prezintă 
faptul că în scrierea sa sînt 
prefigurate teme care se vor întrupa 

mai tîrziu în opere de referinţă ale 
literaturii noastre naţionale. Pagini 
întregi din Istoria cantemiriană ne duc 
cu gîndul la poveştile “spuse” la 
Hanul Ancuţei, carte apărută de sub 
pana lui Mihail Sadoveanu. Cu 
precădere, una dintre poveştile Vulpii 
despre filosoful Lup ne-o aduce în 
minte pe Lita Salomia din Istorisirea 
Zahariei Fîntînarui. Lupului, ca şi lui 
Zaharia, îi place mai mult tăcerea. Dar 
“istoriile” lor trebuie cunoscute şi de 
fiecare dată se găseşte altcineva s-o 
facă. Cuvintele Vulpii, ca şi cele ale 
Salomiei, exprimă satisfacția pe care 
o simte orice povestitor atunci cînd 
aduce în faţa unei adunări fapte demne 
de a fi relatate: “minunata istorie” a 
Lupului “precum vrednică ieste a să 
asculta, mi se pare că cu toţii o viţi 
lăuda” (|, 103) — spune Vulpea, iar 
Lita Salomia — “V-am spus eu, sfîrşi 
baba, că acest fîntînar a văzut şi ştie 
lucruri mai presus decit alţii”. * 

Ne mai întîmpină, în Istoria 
ieroglifică, o atmosferă mirifică, de 
basm, cu fiinţe fantastice, cu zei şi 
zeițe, cu ţinuturi exotice, cu cetăţi 
care sunt construite astfel, încît să 
amintească legile macrocosmosului. 
lar dacă cumva scriitorul se pierde în 
hăţişul povestirii, îşi atrage sieşi 
atenţia, ca un adevărat povestitor 
popular, sau, ca mai tîrziu, lon 
Creangă. Cît de familiară ne este acum 
expresia “că cuvîntul din poveste 
înainte mult mai este”! Cantemir 
foloseşte o expresie semantic 
apropiată de cea citată mai sus, 
atunci cînd vraja împletirii cuvintelor 
îl fură: “la mai aproape de ţenchiul 
voroavei mele să mă lipăsc” (I, 62); 
“Ce de acestea lăsîndu-ne, la cuvîntul 
nostru să ne întoarcem” (|, 175); 
“Pentru acestea dară, acum agiunge 
şi la cuvîntul nostru să ne întoarcem” 
(II, 179); “ce pentru firea ei, acum 
destul, la cuvîntul nostru să ne 
întoarcem” (II, 183). 

incercarea de a pătrunde în 
universul operei literare a lui D. 
Cantemir ne-a întărit convingerea că 
acesta este-încă un mare scriitor 
necunoscut. 

La fiecare nouă lectură răzbat 
spre noi, cititorii, noi descifrări ale 
“ieroglifelor”. Istoria ieroglifică este 


o scriere deschisă interpretărilor celor 
mai surprinzătoare. “Şlefuitorul” Ideii 
şi al Cuvîntului a căutat să 
“prezentuiască” lumina pe care o dă 
iubirea de carte şi celui ce o scrie şi 
celui ce o citeşte. 

D. Cantemir este inventator de 
limbă română şi creator de literatură 
într-o epocă în care aproape toţi 
mînuitorii de condei erau traducători 
fideli. 

In realizarea unui portret 
sugestiv, dar cu siguranţă incomplet, 
al marelui nostru învăţat, şi-a încercat 
pana G. Călinescu în Istoria 
literaturii române: “Voievod luminat, 
ambițios şi blazat, om de lume şi 
ascet de bibliotecă, intrigant şi solitar, 
mînuitor de oameni şi mizantrop,. 
iubitor de Moldova lui, după care 
tînjeşte, şi aventurier, cîntăreţ în 
tambură ţarigrădean, academician 
berlinez, prinţ rus, cronicar român, 
cunoscător al tuturor plăcerilor pe care 
le poate da lumea, Dimitrie Cantemir 
este Lorenzo de Medici al nostru”$. 

STILISTICA 
NEOLOGISMULUI 
IN PUBLICISTICA 

ACTUALA 


Problema neologismelor (externe 
sau interne) este şi va fi mereu ac- 
tuală. In centrul atenţiei se află 
proporţiile fenomenului de neologizare 
a lexicului limbii literare, utilitatea 
şi accesibilitatea cuvintelor noi, 
precum şi încadrarea acestora în 
sistemul lingvistic receptor. 

Tradițional, în lingvistica 
românească, neologisme sînt consi- 
derate unităţile împrumutate sau cre- 
ate în limba noastră începînd cu 
sfirşitul secolului al XVIII-lea, definiţie 
la care aderăm şi noi. 

“Canalul cel mai încăpător prin 
care s-au scurs la noi neologismele a 
fost presa” — observa, acum cîteva 
decenii, Sextil Puşcariu? . De remarcat 
că din momentul apariţiei primelor 
periodice în limba română (“Curierul 
românesc” şi “Albina românească”, 
editate în acelaşi an — 1829 — de 
|. Heliade Rădulescu, respectiv 
Gh. Asachi), presa a jucat un rol 
esenţial în. îmbogățirea şi 
modernizarea vocabularului. Aflaţi 
permanent în căutarea expresiei 
inedite, ziariştii au apelat fie la 
împrumuturi din alte limbi, fie la 
creaţii interne, noii termeni trecînd 
rapid în limba literară comună. In 
această ordine de idei, A. Andriescu 
nota, în monografia Limba presei 
româneşti în secolul al XIX-lea, că 
“ziarul este un teren propice pentru 
tot felul de inovaţii, cu consecinţe 
profunde, în numeroase cazuri, 
asupra evoluţiei limbii literare în gene- 
ral'?. 

Prin urmare, cercetarea 
limbajului publicistic, într-un segment 
temporal stabilit, se poate constitui 


într-o radiografie mai mult sau mai 
puţin exactă a limbii literare în 
integritatea ei. 

În această ordine de idei vom 
analiza unul din cele mai pregnante 
aspecte ale limbii periodicelor: 
prezenţa masivă a neologismelor ca 
efect al receptivităţii superioare a 
presei faţă de elementele noi. Ne vom 
referi în special la stratul neologic re- 
cent (postdecembrist), deşi este dificil 
uneori a plasa cu exactitate în timp 
apariţia unui element lexical. Pe 
parcurs ne vom referi şi la o serie de 
neologisme intrate mai demult în 
limbă, dar actualizate în contexte noi. 

Materialul de limbă a fost 
excerptat din publicaţii cotidiene şi 
săptămînale de orientări diverse: de 
la “Adevărul”,“Dimineaţa”, “România 
liberă”, “Evenimentul zilei”, “Ţara” 
ş.a.pînă la “România Mare” şi 
“Academia Caţavencu”. 

Stilul publicistic ocupă un loc 
însemnat în structura stilistică a limbii 
române, evidenţiindu-se prin specificul 
comunicării? şi fiind marcat de raportul 
informaţional-persuasiv +; discursui 
emiţătorului, paralel cu transmiterea 
unor informaţii, urmăreşte să formeze 
sau să desființeze diverse convingeri 
(social-politice etc.) ale destinatarului. 
In cadrul stilului publicistic se disting 
texte informative, publicitare, solemne, 
interpretative, de dezbateri etc.3. 


|. Neologismul în textele 
solemne 


Lectura ziarelor angrenează 
emiţătorii şi receptorii într-un sistem 
de folosire — şi chiar de formare — a 
unor subcoduri lingvistice speciale, 
a căror importanţă în existenţa so- 
cială creşte încontinuu ê. Publicaţiile 
periodice şi alte medii de informare 
— radioul şi televiziunea — au un uriaş 
impact asupra opţiunilor politice, 
economice, culturale etc. ale 
“consumatorilor” prin componenta lor 
persuasivă. Aceasta are un rol 
însemnat în varianta textelor 
solemne, din care fac parte 
editorialele, discursurile politice şi 
comentariile de politică internă. şi 
internaţională. 

Editorialul îmbină latura 
informativă cu cea persuasivă.Spre 
deosebire de textele informative, în 
cele solemne discursul publicistului 
este marcat de subiectivitate, aceasta 
manifestîndu-se prin caracterul 
afectiv al expunerii şi prin mijloacele 
lingvistice actualizate. 

Vocabularul editorialelor este 
predominant neologic. Inventarul 
neologic specific acestor texte (şi, 
implicit, celorlalte genuri ale variantei 
respective) poate fi structurat pe 
următoarele categorii: 

I. Neologisme necesare (externe 
şi interne): a) denotative: tabuizare 
(T, 13.11.1996, p. 2), antioccidental 
(T, 12.1X.1995, p. 1), (forţe) 
proimperiale (ST, nr. 49, iulie 1993, 
p. 1), fesenist, frontist (cu multiple 
atestări), culpabilizare (AC, 5- 
11.111.1992, p. 1), cotist “țăran cu titlu 
de proprietate asupra pămîntului” (Ţ, 
11.VII.1992, p. 1), eficientizat (PO, 
14.V.1994, p. 1), victimizare (D, 
19.V.1994, p. 1), liderism (FI, 
10.X1.1995, p. 12), postcomunist 
(Rlib, 21.1[X.1993, p: 8), ex-socialist 
(M, 3.X.1995, p. 2), azilant (politic) 
“solicitant de azil politic” (D, 
21.V.1994, p.5) etc.; 

b) conotative: gulag (A, 
23.V.1991, p. 1), 
mancurtizare (Rlib, 16.11.1991, p. 1), 
ultracomunist 
ultraşovin,mitingist,nomen- 
claturist, criptobolşevic (M, 
10.X.1995, p. 1), mega-partid (D, 
12.1.1994, p. 1, în titlul: “Convenţia 
Democratică — mega-partid sau 
alianţă electorală?”), zvonist (politic) 
(AC, 2-8.141992, p. 1), desțărat (Rlib, 
22.1X.1993, p. 1), dughenizare (Re- 
con, 15.X.1991, p.16) ş.a. 

2. Barbarisme:  presing 
“presiune” (Ţ, 12.1.1996, p. 1, în 
contextul: “Ea [formațiunea de 
guvernămînt] face acum presing în 
jumătatea de teren a adversarului...”), 
thriller “roman, piesă de teatru sau 
film de groază” (M, 10.VI.1995, p.1: 
“Daravera cu demisia generalului 
Lebed are nuanţe de thriller, 
suspansul'schiţează perspective 
destul de sumbre pentru această 
unghie de pămînt...”), establishment 
“instituţie, grup de persoane puternice 


mancurt, 


care îşi apără privilegiile şi interesele” 
(Ţ, 2.11.1996, p.1), a (se) concocta 
“a pune la cale, a pregăti” (AC, 14- 
20.V.1992, p.1: “înainte chiar ca 
disputa electorală să fi început,au 
intrat vizibil în faza de incubație 
felurite disidenţe, se concoctează 
coaliţii împotriva firii...”) etc. 

3. Inovatii lexicale cu caracter 
ocazional: iesmen (Mon, 30.1.1996, 
p. 6A: “[Ceauşescu]l a umplut 
stadioanele cu _ iesmeni, care 
puteau aplauda şi-n somn...”), 
ambasadorizare, ambasadoriat (C, 
23.V.1991, p. 2: “Şi vechile simptome 
au reapărut. Unul dintre ele s-ar putea 
numi ambasadorizare sau îmbălsă- 
marea prin ambasadoriat... Ea 
constă în îndepărtarea martorilor 
incomozi sau foşti năimiţi ai Puterii şi 
plasarea lor pe orbite periferice, în 
posturi de ambasadori în ţările unde 
soarele răsare sau apune”), a 
dispecera (D, XI.1994, p.1: “Ministerul 
Culturii finanţează monumentele, 
Direcţia de Monumente dispecerează 
banii după propria voinţă”), 
sindicatocraţie (D, 26.11.1993, p.1), 
democratură (Rlib, 9.1.1991, p.4) ş.a. 

Printre aceşti termeni îşi fac 
apariţia şi creaţii forţate, ambigue din 
punct de vedere semantic, cum ar fi 


a inocenta “a prezenta (pe cineva) 


ca nevinovat” (Ex, 30.111-5.1V.1990, 
p.6) sau rebarbative: autoritarist (MS, 
25.X1l.1993, p.3; de: ce nu 
autoritar? ), factualitate (AC, 14- 
20.V.1992, p. 1: “[...] frontiştii au făcut 
aproape matematic exact contrariul a 
ceea ce făgăduiseră şi continuă pînă 
în ziua de azi să-şi amăgească 
alegătorii cu iluzii, pe care sînt 
conştienţi că nu le vor putea niciodată 
aduce pe tărîmul factualităţii”). 

Stilul publicistic se distinge nu 
numai prin ineditul formelor, ci şi prin 
noutatea sensurilor. Innoirea seman- 
tică este considerată de specialişti 
unul din cele mai importante principii 
de întrebuințare a cuvintelor în presă”. 

Este edificatoare, în această 
ordine de idei, evoluţia unităţii lexicale 
golan în limbajul postdecembrist. 
Cunoscut în limba literară comună ca 
termen peiorativ denumind un om fără 
ocupaţie, un derbedeu sau un om 
sărac, zdrenţăros, care nu are cu ce‘ 

se îmbrăca, lexemul golan, după 
Revoluție, lansat de un factor politic 
cunoscut în calitate de invectivă la 
adresa protestatarilor din Piața 
Universității, vehiculat apoi în 
discursurile politice din pieţe şi în 
presă, “a făcut carieră” prin înnobilare 
semantică, ajungînd să marcheze 
opusul termenului nomenciaturist prin 
noua sa semnificaţie de “luptător 
anticomunist din România” şi dînd 
naştere unor derivate expresive. ca 
golaniadă (D, 13.X.1992, p. 1, în 
sintagma golaniadă electorală), 
Golania (AC, 18-24.VI.1992, p.10) °. 

În limbajul publicistic s-a extins 

şi sensul termenului artizan 
“meşteşugar care lucrează cu artă”. 
În textele solemne de felul editorialelor 
şi discursurilor politice acesta a 
dezvoltat o semnificaţie genera- 
lizatoare neutră de “creator” şi una 
depreciativă de  “plăsmuitor, 
scornitor”, cf.: “Motivul furiei 
autorităţilor este unul: nedorinţa 
noastră de a ne lăsa prinşi în chin- 
gile sufocante ale “statalității 
moldoveneşti”. Da, e prea strîmt ţarcul 
moldovenismului în care încearcă să 
ne încorseteze artizanii unei noi 
naţiuni” (Ţ, 26.V.1995, p. 2, lu. 
Roşca). Valoarea nouă, negativă, a 
elementului lexical în discuţie este 
evidentă. Semnalăm, în aceeaşi 
frază, şi mutaţia semantică a 
termenului  moldovenism. Fără 
îndoială, autorul nu are în vedere “o 
particularitate lingvistică specifică 
vorbirii moldovenilor” (DEX-84); 
contextul sugerează un înţeles nou 
de “teorie bazată pe existenţa unei 
naţiuni şi a unei limbi “moldoveneşti”, 
promovată de forţele antiunioniste”. 
Cităm încă o actualizare similară: 
“Socialiştii arborează  moldo- 
venismul în maratonul electoral” 
(M, 16.1.1996, p. 1). De remarcat că 
sufixul -ism, specific denumirilor de 
ideologii (marxism, socialism, fas- 
cism etc.) exprimă aici o atitudine 
ironică faţă de realitatea indicată. 

O particularitate importantă a 
limbajului publicistic actual este 
extinderea metaforizării acestuia prin 
transferul semantic al termenilor dintr- 
un domeniu de circulaţie în altul, de 
exemplu: convulsii preelectorale 


(CN, 6.VI.1992, p. 1), hemoragie de 
cuvinte (EZ, 19.11.1993, p. 4), 
hemoragie a valorilor (AS, febr. 
1989, p. 15) *, context geo-politic 
inflamat (Rlib, 15.1X.1993, p. 1), 
seisme politice (M, 4.X.1995, 
p.1), febră electorală(M, 6.X.1995, 
p.2), tratat defunct (D, 3.X1.1994, p. 
1), reflux politic (î, 24.11.1995, p. 
1), concubinaj politic (D, 2.VI.1993, 
p. 1), supergenerator comunist 
[despre U.R.S.S.] (ST, 5.1X.1992, 
p. 2), maraton electoral (M, 
16.1.1996, p. 1) etc. 

Sintetizînd, vom constata că în 
textele solemne neologismele 
servesc atît funcţia comunicativă, cît 
şi cea persuasivă a stilului 
publicistic. Fenomenul determină o 
mare diversitate a elementelor 
neologice în varianta stilistică 
discutată — de la termeni “importaţi” 
şi formaţii interne necesare cu valori 
denotative şi conotative pînă la creaţii 
de mare expresivitate, unele cu 
caracter ocazional (neologisme 
individuale). 


II. Neoiogismul în 
textele interpretative 


Limbajul presei actuale — 
“dinamice, inventive, insinuante, 
critice” (Gh. Bulgăr), violente uneori 
— prezintă aspecte diverse. 

În interiorul stilului publicistic se 
detaşează, prin gradul cel mai ridicat 
de expresivitate, varianta textelor in- 
terpretative, care cuprinde reportaje, 
cronici şi pamflete. 

Pamfletul este o specie literar- 
publicistică cu tentă satirică 
pronunţată în care se înfierează unele 
aspecte negative ale vieţii sociale, 
anumite concepţii politice, trăsături 
de caracter ale unei persoane etc. 
Fondul scrierilor de acest gen impune 
folosirea unui limbaj de maximă 
afectivitate, a unui vocabular eterogen 
— de la termeni populari, arhaici sau 
argotici pînă la neologisme recente. 
Pamfletiştii recurg frecvent la in- 
vective, la cuvinte-etichete (de 
obicei, cu conotaţii infamante), cît şi 
la creaţii individuale, şocante uneori 
prin insolitul lor. 

Politizarea vieţii noastre a dus, 
inevitabil, şi la  politizarea 
vocabularului. Astfel se explică 
ponderea ridicată a termenilor social- 
„politici (noi şi cu statut mai vechi în 
limbă) în textele interpretative, precum 
şi întrebuinţarea unor elemente cu 
conţinut primar nepolitic în contexte 
cu caracter politic. 

Contrastul stilistic (impactul 
conştient al unităţilor lexicale 
neomogene din punct de vedere 
stilistic în cadrul unui context de 
dimensiuni reduse) constituie, de fapt, 
o particularitate distinctă a limbajului 
pamfletistic "°. 

Autorii de pamflete apelează 
deseori la devieri de la normele 
semantico-stilistice ale combinării 
cuvintelor, obţinînd o gamă largă de 
efecte — de la umor şi ironie pînă la 
dispreţ, de exemplu: fraieri pro- 
guvernamentali  (ACaţ, 14- 
20.X1.1995, p. 3), ambasadori 
tuciurii “ţigani” (ACaj, 14-20.X1.1995, 
p. 2: “Vecinii noştri de la nord de 
Ucraina, polonezii, ne-au înștiințat 
aproape oficial că urmează să ne 
returneze pe calea aerului suma de 
70.000 de ţigani stabiliţi pe lîngă 
portofelele Varşoviei, pe motiv. că 
ambasadorii tuciurii ar avea buletin 
de România”), stafie non-stopă (D, 
1.X1.1994, p. 2) etc. 

In alte situaţii umorul este 
generat de actualizarea unor elemente 
neologice frecvente în vocabularul 
personalităţilor politice cunoscute din 
ţară: “Din surse confidentiale, am aflat 
că pădurea Scroviştea, unde se află 
palatul în care-şi petrece clipele de 
linişte şi consens preşedintele lon 
Iliescu, a fost populată cu 80 de bufniţe 
tinere” (ACaţ., 11-17.1.1994, p.4). 

Efecte stilistice speciale se obţin 
prin întrebuinţarea unor neologisme “de 


lux”. În titlul “C.C., un super-long al 


politicii” (ACaţ., 18-24.1.1994, p.1) 
“xenismul” super-long , deşi aparent 
exprimă sensul de superiativ (deci o 
nuanţă mai curînd admirativă), are 
totuşi o notă uşor ironică, sugerînd că 
activitatea politică a figurii evocate 
s-a cam... lungit. 

Franţuzismul învechit uvrier, 
readus în actualitate în secvenţa ver- 
bală “Ghiță Dej, uvrierul, n-avea timp 


să scrie, s-asculte istorie. O făcea” 
(Mon, 30.1.1996, p. 6A), are o cono- 
tație ironico-peiorativă în comparaţie 
cu sinonimul său neutru muncitor. 

Unii termeni neologici, în limbajul 
satiric al pamfletelor, cunosc diverse 
mutații semantice. Cel mai edificator 
exemplu în acest sens îl constituie 
verbul a emana “a degaja; a proveni, a 
veni de la..., a izvori, a-şi avea originea” 
şi derivatele sale emanat, emanatie. 

in enunţul: “Se pare că după 
loviluţie, cînd a emanat ca secretar 
de stat la Finanţe, [...] ar fi încercat 
să folosească dosarul...” (ACaţ., 14— 
20.X1.1995, p.3) verbul a emana nu mai 
are sensul său originar, exprimînd 
aici acţiunea de “a deveni, a ajunge”, 
fiind însoţit de o conotaţie peiorativă. 

Forma emanat, în citatul “Despre 
părerea poporului nici nu se discută, 
el nu are de ce să se amestece 
într-o afacere de aleşi (“Azi” am zice 
emanati)" (Rlib, 14.111.1991, p. 4) redă 
un înţeles identic cu “desemnat prin 
vot”. Termenul apare şi în calitate 
de invectivă: “Un parlamentar 
împotriva legii? Brava emanaţilor! 
Aţi rămas tot la vorba Neluminatului: 
“Noi facem legile, noi le încălcăm” 
(Rlib, 1—2.V.1991, p. 5). Lexemul este 
nuanţat şi cu un sens al dispreţului, 
ca şi în enunţul următor: “Emanaţii 
în fotolii, în pămînt — eroii” (Rlib, 
24.1V.1991,p. 1)". 

Substantivul emanatie, graţie 
unei utilizări originale, ironice (“Deci 
cine i-o fi încîntat Emanaţiei Sale 
auzul în tinereţea revoluţionară, ca 
să-l aducem să-i descînte şi 
legitimitatea postrevoluţionară”), (în 
ACaţ. 17—24.X11.1991, p.7) a ajuns 
să fie integrat într-o sintagmă care 
parodiază formula de adresare 
reverenţioasă din stilul solemn, simi- 
lară ca valoare semantică şi 
expresivă celor întrebuințate de supuşi 
la adresa mai-marilor ladului 
(Întunecimea ta etc.). Analogia, evi- 
dent, nu este în favoarea persoanei 
vizate ?2. 

Un mijloc eficient de satirizare 
este şi crearea de cuvinte noi 
(neologisme individuale sau stilistice). 
Formaţiile de acest gen, inedite şi 
extravagante, sînt, de obicei, intens 
marcate cu conotaţii din cele mai vari- 


Vocalular 


73 


ate, preponderent negative, şi ar putea 
fi clasificate în felul următor: cuvinte 
potenţiale şi ocazionalisme *. 

Cuvintele potenţiale sînt alcătuite 
conform unor modele productive şi pot 
fi “decriptate” în afara contextului fără 
dificultăţi, avînd şanse de a se 
încetăţeni în limbă: neo-coihoznici- 
zare (RM, 3.11.1995, p. 4), 
tiranozauri (roşii) (AC, 14-20.V.1992, 
p. 1), telegenie (RM, 3:V.1991, p. 5), 
mega-miner [despre Miron Cozma] 
(AC,  8-14.111.1994, p. 3), 
secretomanie (a Guvernului) (Ad, 
28.X1.1995, p. 6), criptocreştinism 
(ACaţ., 8-14.11.1994, p. 7), scenarită 
(cronică) (ACaţ., 3-9.X11.1991, p. 1), 
jos-strigători (ACaţ., 29.X-4.X1.1991, 
p. 2) etc. 

Ocazionalismele se evidenţiază 
prin caracterul lor insolit şi printr-un 
grad maxim de expresivitate. Aceste 
elemente lexicale însă pot fi descifrate 
doar într-un micro- sau macrocontext, 
au o existenţă efemeră (fiind numite 
şi “efemeride lexicale” — Th. Hristea), 
multe dintre ele strîns legate de 
realităţile sociale:  balconaut 
(<balcon +  -naut) (ACaţ.,8- 
15.1.1992,p. 1: “Balconauţii erau şi 
pe atunci fii de nomenclaturişti, nepoți 
de postelnic (adică ministrul treburilor 
dinafară)...”), paukeritate (spirituală) 
(< (Ana) Pauker + -itate) (EZ, 
3.[V.1993, p. 6), agroartist “artist care 
a susţinut prin spectacole campania 
electorală a agrarienilor” (Ţ, 1.11.1994, 
p. 2), prepolițist (ACaţ., 11- 
17.1.1994, p. 3: “Generalul [..] un fost 
miliţian, acum prepoliţist”) ş.a. 

Din categoria ocazionalismelor se 
detaşează ca frecvenţă şi ca 
expresivitate două mari grupuri 
lexicale, apărute prin derivare în 
scopuri ironice. E cazul termenilor 
formaţi din titulatura abreviată a 
Frontului Salvării Naţionale 
(F.S.N.) şi a celor derivați de la diferite 
baze cu ajutorul sufixului -iadă. 

Multiplele formaţii care au ca 
punct de plecare inițialele F.S.N. 
(fesene), apărute în publicaţiile 
româneşti din ultimii ani, sînt nuanţate, 
în general, depreciativ: fesenist, fese- 
nar (ACaj, nr. 25, 1991, p. 4; Viit, nr. 
112, 1990, p. 1), fesenei (ACaţ, 21- 
26.1V.1992, p. 1), fesenie (Cot, 


21.VI.1991, p. 3), fesenire (Cot, 
26.V1.1991, p. 1), feseniadă (Rlib, 
4.V1.1991, p. 2), înfesenare (Cot, 
17.XIl. 1991, p. 2), a (se) feseniza 
(From, iulie 1991. p. 10), Fesenilă 
(Con, iunie 1991, p. 4), Fesenuţa 
(AC, 3.1X.1991, p. 4). Completăm 
familia lexicală “fesenistă” cu exemple 
semnalate de R. Zafiu în revista 
“Luceafărul” din 19.X1.1991, p. 4: 
antifesenist, fesenism, feseneu, 
fesenariot, fesenităţi, fesejurnai, 
fesenstroika, Fesenuş Neagu. 

Cu o apariţie destul de rară în 
trecut, sufixul -iadă se dovedeşte a 
fi, de cîtva timp, deosebit de productiv, 
formînd numeroşi termeni. Luîndu-se 
ca model substantivul propriu Iliada în 
presă, în special în materialele 
satirice, au proliferat formaţii 
expresive ca huliganiada (din '89) 
(Caţint., ian. 1991, p. 3), complotiadă 
(Lib., 25.VI.1990, p. 1), bastoniadă 
(RM, nr. 9, 1990, p. 5), mineriadă, 
sacoşniadă (Con, martie 1990, p. 8), 
Deşteptariada (Caţint ., ian. 1991, p: 
3),stupidiadă (Caţint., iunie 1991, p. 
2), mitocaniadă (Ţ, nr. 17, 1991, p. 
3), zvoniadă (Cp., nr. 32,1991, p.2), 
decembriadă (RM, 22.X1.1991, p. 11), 
golaniadă (D, 13.X.1992, p. 1), 
cuponiadă (Ad, 28.X1.1995, p. 6)ş.a. 

Deşi reprezintă un reflex 
lingvistic al unei realităţi politice 
limitate în timp, formaţiile citate 
ilustrează o disponibilitate constantă 
a limbii spre derivare şi joc de cuvinte. 

Rezumînd cele expuse, vom 
releva că în textele interpretative 
prezenţa neologismelor urmăreşte cu 
precădere obţinerea unor efecte 
stilistice speciale. 

Cea mai pregnantă particularitate 
a vocabularului pamfletistic este 
crearea de cuvinte noi, nuanţate, în 
funcţie de context, ironic, umoristic 
sau depreciativ. 


IV. Neologismul în 
textele publicitare 


Limbajul publicitar românesc, 
apărut aproape dintr-un vid lingvistic, 
funcţionează ca un subcod special 
al codului publicistic (14). Funcţia 
informativă se îmbină în textele “Micii 

publicități” cu cea persuasivă, 
prevalînd ultima. 

In limbajul “Micii publicităţi” 
pragmatica se substituie treptat 
semanticii (15): termeni cu sensuri 
distincte devin sinonimi prin 
semnificaţia lor pragmatică, 
convenţională: marcă de prestigiu; 
confort special; casete înregistrate 
excepțional; Dacia în stare 
ireproşabilă. Anunţurile reprezintă 
mai mult o încercare de captare a 
cititorului decît o descriere exactă a 
obiectului. 

Dorinţa de a impresiona 
receptorul duce la exagerări, realizate 
prin supralicitare: “Vînd apartament 2 
camere ultracentral, ultramodern” 
(EZ, 19.VI.1993, 6); tapet 
superlavabil (EZ, 19.VI.1993, p. 6); 
apartament  ultraelegant (Rlib, 
21.1X.1993, p. 13); apartament 
superfinisat (Rlib, 15.1X.1993, p. 7); 
televizor  supercolor  (Rlib, 
15.[X.1993,p.7). 

Textele publicitare conţin un 
număr impunător de termeni neologici, 
care pot fi structuraţi în felul următor: 

a) neologisme necesare 
(împrumuturi şi formaţii interne): tele- 
color, videoplayer, videorecorder 
(Rlib, multiple atestări), precomandă 
(D, 30.VII.1993, p. 5); (televizor) 
multisistem (Rlib, 15.1X.1993, p. 7); 
(preţ) negociabil/ nenegociabil/ 
discutabil (Rlib, 20.1X.1993, p. 12), 
consultanţă (CN, 20.V.1992, p. 6), 
copiator, contraofertă (CN, 
25.VI.1992, p. 6); postgaranţie (CN, 
15.V.1992, p. 6) etc. 

b) neologisme “de lux”: ser- 
vice “deservire”: “Oferim service în 
garanţie şi postgaranţie” (CN, 
15.V.1992, p. 6); dres “ciorapi 
pantalon”: “ADESGO” - cel mai mare 
producător de dresuri şi ciorapi...” 
(CN, 14.1V.1992, p. 1), sortimentaţie 
“gamă, sortiment”: “Oferim folii 
poliesterice într-o bogată 
sortimentaţie” (D, 9.11.1993, p. 3); 
profitabilitate (sporită) (CN, 
25.VI.1992, p. 6); (activitate de) 
hotelărje (de ce nu hotelieră? - CN, 
25.Vl.1992, p. 6) ş.a. 

c) barbarisme: shop-tur 
“excursie (în străinătate) cu scopul 
de a face cumpărături” (PT, 26.1l- 


3.111.1996, p. 16); baby-sitter 
“dădacă” (E, 28.1.1995, p. 2); 
(spectacol, emisiune) life “pe viu; în 
direct” (TVM, TVR, Radio Moldova), 
body-spray “deodorant” (TVR); 
snack-uri “fursecuri, gustări” (FVR) 
etc.« 

În limbajul reclamelor pot fi 
semnalate şi unele inovaţii lexicale 
ori semantice, de exemplu, folosirea 
ca substantiv a adjectivului 
consumabil: “Se asigură consu- 
mabile şi service”. 

In acest context termenul are 
înţelesul de “materiale care se 
consumă” (hîrtie, tuş, cerneală etc.) 
şi pare a fi o inovaţie românească 
(din consuma + -bil). 

Adjectivul exclusiv (<fr. 
exclusif, engl. exclusive) a devenit 
curent în sintagma distribuitor 
exclusiv (al unui produs) cu un sens 
nou, “comercial”, preluat din limba 
franceză sau din cea engleză: 
“controlat de un singur individ; produs 
vîndut de o singură firmă”, sens 
neînregistrat în dicționarele româneşti 
(DEX, DN-3). 

In textele publicitare se 
întîlneşte frecvent substantivul 
excelenţă cu o semnificaţie calchiată 
din limba engleză:“perfecţiune”, pe 
care n-o consemnează lucrările 
noastre lexicografice de referinţă: 
“Prin calitate spre excelenţă” (D, 
10.X1.1995, p. 2). 

Atestăm în limbajul “Micii 
publicităţi” şi cazuri neobişnuite 
(improprii) de utilizare a unortermeni 
neologici,cum ar fi adjectivul 
internaţional: “Cumpăr [...] pictori 
internaţionali deosebiți” (Rlib, nr. 
372, 1991, p. 6). Autorul anunţului se 
referea, de fapt, la pictorii străini sau 
de reputaţie mondială. 

In vocabularul restrîns al 
textelor publicitare neologismele 
ocupă un loc important. Paralel cu 
funcţia de nominalizare a obiectelor 
comercializate, termenii neologici 
contribuie la realizarea funcţiei per- 
suasive a reclamelor, preponderent 
prin aglomerarea de superlative. 


* k k*k 


Presa a fost şi va rămîne mereu 
promotoare a noului, inclusiv în 

materie de vocabular. Efervescenţa 
proprie perioadei actuale se reflectă, 
la nivel lingvistic, în achiziţionarea şi 
crearea a numeroşi termeni social- 
politici, economici, culturali. impreună 
cu elementele lexicale necesare (de- 
notative şi conotative), în limbajul 
publicistic, iar mai tîrziu, prin filiera 
acestuia, şi în alte variante 
lingvistice, îşi fac apariţia şi unii 
termeni inutili, unii dintre care rămîn 
uneori neadaptaţi la sistemul limbii. 

Comparînd prezenţa neo- 
logismului în variantele de texte 
publicistice cercetate, am stabilit că 
termenii neologici cu funcţie 
denotativă (atît împrumuturi, cît şi 
formaţii interne) predomină în textele 
informative (texte cu grad maxim de 
neutralitate stilistică) şi în cele 
solemne. Cel mai mare număr de 
neologisme conotative şi de creaţii 
expresive se atestă în textele inter- 
pretative. 

In limbajul publicitar elementele 
neologice contribuie în mod special 
la materializarea funcţiei persuasive 
a acestui subcod. 

Dacă în secolul trecut 
majoritatea neologismelor (inclusiv 
termenii social-politici) erau de origine 
franceză, în ultimele decenii se 
observă o influenţă crescîndă a limbii 
engleze, iar cercetările recente 
demonstrează că astăzi se constată 
o preferinţă netă pentru formaţiile in- 
terne (16). 

In derivarea cu sufixe cele mai 
productive s-au dovedit a fi -ist 
(fesenist, mitingist, nomencia- 
turist, S.R.I.-ist, grevist), -iza (a 
culpabiliza, a sponsoriza, a 
victimiza, a  eficientiza, a 
dugheniza), -izare (dezetatizare, 
demonopolizare, privatizare, 
depolitizare ), -iadă (mineriadă, 
decembriadă,golaniadă, 
cuponiadă). 

Analiza inventarului nou, 
postdecembrist, realizată pe baze 
statistice de cercetătoarea lrina Preda, 
a arătat că termenii rezultați prin 
antepunere cu prefixe şi cu prefixoide 
prevalează asupra celor formaţi prin 
postpunere cu sufixe şi sufixoide (17): 
dezideologizare, destalinizare, 
antioccidental, anti-NATO, 


postgaranţie, proguvernamental, 
ex-sovietic, ex-premier, super- 
putere, megastar, hiperliberalizare, 
non-profit etc. 

În fişierul nostru de 
împrumuturi recente predomină nu- 
meric termenii de origine engleză. Se 
ştie că influenţa anglo-americană s-a 
extins asupra mai multor limbi 
europene, punînd în alertă lingviştii, 
îndeosebi pe cei francezi, care 
apreciază folosirea abuzivă a 
anglicismelor ca pe o formă de 
“inflaţie stiiistică” (18). Se citează 
frecvent în acest sens lucrarea lui R. 
Etiemble Parlez-vous  franglais? 
(Paris, 1964), în care anglomania 
reperată de autor este prezentată ca 
o epidemie periculoasă. 

Anglomania se resimte şi în 
limba română actuală, inclusiv în stilul 
publicistic (19). 

O manifestare specifică pentru 
fenomenul anglomaniei din presă este 
ortografierea etimologică a unor 
împrumuturi englezeşti adaptate de 
mult şi scrise fonetic (leader, 
speaker). 

Pledînd pentru o poziţie 
echilibrată în problema discutată, 
susţinem că sînt de preferat 
cuvintele engleze cel mai uşor 
adaptabile din punct de vedere fonetic 
şi morfologic, ca şi cele care îşi pot 
forma derivate (de exemplu, sponsor, 
a sponsoriza, sponsorizare, 
sponsorizat). 

Numărul  neoiogismelor, fie 
necesare sau inutile, fie românizate 
sau neromânizate, transparente sau 
opace, este extrem de mare datorită 
tendinței generale de amplificare, 
metaforizare, aspirație spre 
originalitate. 

În faţa lingviştilor, stă sarcina 
stabilirii ştiinţifice a formei corecte şi 
a semnificaţiilor noilor termeni, care 
trebuie trataţi ca “o realitate pe care 
nimeni nu o poate contesta, ci numai 
supraveghea şi, într-o oarecare 
măsură, dirija” 2%. 


NOTE: 


1 S. Puşcariu, Limba română, 
Bucureşti, 1976, p. 387. 


76 


Limba Română 


2 Al. Andriescu, Limba presei 

teristici ale stiluiui publicistic al limbii 
romane literare // SCL, 1961, nr. 1, p. 39; 
cf. D. Irimia, Structura stilistică a limbii 
române contemporane, Bucureşti, 1986, 
p. 186: “În stilul publicistic, structura 
textului, într-o _strînsă corespondenţă cu 
natura mesajului, este fundamental condi- 
ționată de destinatar... emițătorul este 
preocupat de situarea destinatarului 
într-o anumită perspectivă ideologică, poli- 
tică, culturală din care acesta să 
recepteze conţinutul informaţional pe 
care i-l transmite prin enunţul său”. 

4 D. Irimia, op. cit., p.186; V.G. 
Kostomarov, Russkii yazîk na 
gazetnoy polose, Moscova, 1971, p. 91. 

5 V.D. Irimia, op. cit., p. 194. 

€ D. Papadima, Corectitudine şi 
adecvare // LR, 1992, nr. 1-2, p. 67. 

7M.N. Kojina, Stilistika russkogo 
yazîka, Moscova, 1977, p. 186. 

8 Semnalăm, în legătură cu 
termenul golan, că studenţii Universităţii 
Cambridge, din solidaritate cu cele 
întîmplate în Piaţa Universităţii din 
Bucureşti, şi-au luat titlul de “golani”, iar 
Eugene lonesco, marele dramaturg 
francez de origine română, şi-a asumat 
titlul de “Golan Honoris Causa”. Amintim 
aici şi cartea Ambasador al golanilor 
de Al. Paleologu (care, imediat după 
Revoluţie, era ambasadorul României la 
Paris). Faptele menţionate pledează în 
favoarea obţinerii de către elementul 
lexical golan a unei valori pozitive ac- 
centuate. 

° Prezenţa termenului medical 
hemoragie într-o imagine figurată proprie 
stilului publicistic nu este o inovaţie 
actuală, lexemul fiind atestat în articolele 
lui M. Eminescu: “un fel de hemoragie a 
corpului naţional!” (M. Eminescu, Opere, 
vol. IV, Bucureşti, p. 655). 

1 V.N. Vakurov, O yazîke 
sovetskogo fel'etona // Stilistika 
gazetnîh janrov , Moscova, 1981, p. 127. 

“1. Forma emanat face parte şi din 
supranumele unei personalităţi politice 
notorii din România: emanatul - din 
decembrie 1989 (AC, 9-15.1V.1992, p. 
5); emanatul de la Cotroceni (AC, 2-8. 
IV.1992, p. 5). 

12 V. despre a emana la DN. 
Uritescu, lucr. cit., p. 50. 

13 În terminologia lui A.A. Safonov 
II Stilistika gazetnîh janrov, p. 216. 

1 C., Ciocârlie, Observaţii asupra 
limbajului “Micii publicităţi”, LL, 1990, 
vol. 1,p- 27. 

1° Ibidem, p. 29. 

16 |. Preda, Îmbogăţirea lexico-se- 
mantică a limbii române actuale (|), // 


LR, 1992, nr. 9, p. 486. 

7 Ibidem, p. 590; F. Dimitrescu, 
Probleme actuale ale iexicului limbii 
române, Braşov, 1980, p. 5. 

18 În anul 1982 la Paris a apărut o 
antologie de texte legislative referitoare 
la protejarea limbii franceze: Termes 
techniques nouveaux. Termes 
officiellement recommandés par le 
Gouvernement francais. Cartea 
cuprinde legi şi decrete emise în 
perioada 1969-1981, destinate să 
favorizeze limba franceză în competiția 
cu împrumuturile lexicale din alte limbi, 
precum şi liste de termeni recomandati 
spre a înlocui cuvintele străine consi- 
derate “indezirabile”: cadreur — came- 
raman; industrie du spectacle — show 
business; palmares — hit-parade etc. 

19 V., A. Stoichiţoiu, O formă de 
snobism lingvistic: anglomania // D, 
7.|V.1992, p. 2. 

2 L, Seche, Formaţii lexicale noi în 
presa noastră, // PN, nr. 9, 1970, p. 47. 


ABREVIERI 


A — Azi, Bucureşti 

AC — Alianţa Civică, Bucureşti 

ACaţ— Academia Caţavencu, Bucureşti 

Ad — Adevărul, Bucureşti 

As — Astra, Bucureşti 

Caţint — Caţavencu internaţional, 
Bucureşti i 

CN — Curierul naţional, Bucureşti 

Con — Contrast, Bucureşti 

Cot — Cotidianul, Bucureşti 

Cuv — Cuvîntul, Bucureşti 


D — Dimineaţa, Bucureşti 

E — Evenimentul, laşi 

Ex — Expres, Bucureşti 

EZ — Evenimentul zilei, Bucureşti 
FI — Flux, Chişinău 

From — Fraierul român, Bucureşti 


LA — Literatura şi arta, Chişinău 
Lib — Libertatea, Bucureşti 

LL — Limbă şi literatură, Bucureşti 
LR — Limba română, Bucureşti 

M — Momentul, Chişinău 


Mon — Monitorul, laşi 

MS — Moldova suverană, Chişinău 

PN — Presa noastră, Bucureşti 

PO — Pămînt şi oameni, Chişinău 

PT — Programele Radioteleviziunii, 
Chişinău 

Recon— România economică, Bucureşti 

Rlib — România liberă, Bucureşti 


RM — România Mare, Bucureşti 

SCL — Studii şi cercetări lingvistice, 
Bucureşti 

SŢ — Sfatul Ţării, Chişinău 

TVM — Televiziunea din Moldova 

TVR — Televiziunea Română 

T — Ţara, Chişinău 

Viit — Viitorul, Bucureşti 

Valentin GUTU 
Chişinău 


SPRE UNITATEA 
LIMBII — PRIN 
EMINESCU 


Deşi s-au scurs mai bine de o 
sută de ani de cînd Eminescu îşi 
publica lucrările în presa vremii, 
actualitatea acestora sau, mai exact, 
a unor aserţiuni ale sale, precum ar fi 
cea pe care o vom cita mai jos, este 
uimitoare, însă şi firească, raportată 
la contextul nostru basarabean: “Dar 
ceea ce voiesc românii să aibă e 
libertatea spiritului şi conştiinţei lor în 
deplinul înţeles al cuvîntului. Şi fiindcă 
spirit şi limbă sunt aproape identice, 
iar limba şi naționalitatea asemenea, 
se vede uşor că românul se vrea pe 
sine, îşi vrea naționalitatea, dar 
aceasta o vrea pe deplin...”. 

Or, impedimentele din calea 
acestei vreri sînt multe. La fel de mutti 
sînt însă şi acei care nu-şi pot depăşi, 
deocamdată, complexul necunoaşterii 
de sine, ca să nu-i zicem — al 
inferiorităţii, care are totuşi o 
cauzalitate de durată: izolarea — şi 
spaţială, şi culturală — soldată cu 
remodelarea conştiinţei multora şi cu 
o aculturaţie foarte avansată. 

Mediul nostră lingvistic, în care 
se cultivă “spiritul şi limba” (ca să-l 
parafrazăm pe Eminescu), se ştie, 
este eminamente eterogen. În speţă, 
cel citadin. În el rezistă — dacă 


rezistă... — oamenii de caracter, acei 
care îşi vorbesc limba (N.B.: 
maternă!) — pe deplin! — la ei 


acasă, şi gîndesc tot... ca acasă. 
Paradoxal, nu?! Şi aici se cere 
caracter... Restul se “conformează” 
într-o asemenea măsură, încît am 
ajuns a ne “deosebi” prin modul nostru 
macaronic de a ne exprima (deci şi 
de a gindi!), ceea ce înseamnă slang 
(“moldovenesc”), nici măcar 
“bilingvism armonios”, precum îl 


doream acum cîţiva ani, un limbaj 
defectuos din toate punctele de 
vedere, într-un cuvînt — aculturaţie. 
Sub acest aspect am putea invoca 
(bine) cunoscutul “caz” al românului 
sosit din Ţară la... Chişinău, unde, 
întrebînd de cineva în stradă “Cît e 
ceasul?”, i se răspunde: “Cinci minute 
la cinci...”. “Dle, parcă aţi vorbi 
româneşte, dar... nu vă înţeleg...” “A, 
sînteţi român...” “Dar d-ta nu?!...” “Nu, 
eu sînt moldovan...” 

De aceea nici nu se “înţeleg”. 
Omul din Ţară nu are de unde şti că 
“formula” basarabeanului este o 
calchiere, devenită aproape “normă”, 
după model rusesc, iar chişinăuianul 
pur şi simplu nu mai conştientizează 
că se exprimă incorect. “Glavnoe (= 
important e) că m-ai înţeles...” — 
reiterează el în asemenea 
cazuri ,cînd ise impută felul 
în care vorbeşte. Or, iată că de data 
aceasta n-a fost înţeles. 

Evident că limbajul colocvial al 
insului nostru din stradă, din cotidian 
(nu din cotidiene!) este mixtat pînă 
peste poate — şi ca lexic, şi sub 
raportul construcţiei sintactice, dar şi 
sub cel ortoepic... Omologul său din 
Ţară riscă să nu fie înţeles nici el de 
către cel dintîi dacă — Doamne, 
fereşte! — i se defectează “Dacia” în 
plin centrul Chişinăului şi-i solicită 
“asistenţă” pentru pana de (ax) 
planetar sau cardanic. Pentru că... 
vorbeşte “româneşte”. Uite, dacă ar 
vorbi... ruseşte, ar mai veni “de- 
acasă”. 

Toate paradoxurile astea sînt o 
realitate, haideţi să-i zicem 
incontestabilă; pentru unii poate că 
dură, agasantă, dezagreabilă... Este 
consecinţa educaţiei, dar îndeosebi a 
instrucției noastre de specialitate, 
într-o altă limbă decît cea maternă. 
La noi, relativ nu demult, un 
politehnician, de exemplu, îşi însuşea 
materia, deci terminologia de 
specialitate, da capo al fine, doar în 
ruseşte, şi fără a o putea confrunta, 
colaţiona cu cea românească din 
simplul motiv că nu avea de unde o 
cunoaşte. O situaţie similară era şi la 
celelalte şcoli “mari” şi mai puţin mari, 
poate cu excepţia studenţilor de la 
umanistice. Terminologia noastră 

tehnică îşi croia cale doar prin 
intermediar (rusesc) lexicografic. 
Exista (şi există) un Dicţionar 
politehnic rus-moldovenesc cu un 
vocabular plauzibil, dar livresc, tradus, 
fără prea mare priză la mase. Uzul nu 
prea opera cu terminologii româneşti. 
Omul nostru era pragmatic, materia— 
list, şi “pricepea” că prinde bine, este 
utilă doar limba învățată în instituţia 
“de profil”. Doar cei cu simţul lingvistic 
nativ, cu interes pentru carte 
(românească) dacă mai stăteau cu 
nasul prin dicţionare... Şi astfel 
rezistam. 

Astăzi situaţia se schimbă. 
Poate că prea lent, dar se schimbă: 
şi conştiinţa, şi atitudinea 
basarabenilor faţă de (studiile în) limba 
maternă, în special a tinerei generaţii, 
care ştie CE limbă vorbeşte. 
invăţămîntul de specialitate se 
desfăşoară deja în aproape toate 
şcolile de toate gradele (şi) în 
româneşte. 

Ceea ce ar trebui să facem 
acum e să depăşim bariera (care e 
mai mult în noi decit în afara noastră 
— o barieră psihologică) şi să găsim 
un limbaj comun, iar acesta poate 
veni doar printr-o limbă comună — 
româna. Ea este cea care ne va 
culturaliza şi ne va forma spiritul 
naţional (dacă nu-l avem). 

Să tindem spre unitatea limbii 
— prin Eminescu, care spunea: 
“Aşadar idealul românilor din toate 
părţile Daciei lui Traian este 
menţinerea unităţii reale a limbei 
strămoşeşti şi a bisericei naţionale. 
Este o Dacie ideală aceasta, dar ea 
se realizează pe zi ce merge...”. Dacă 
ni s-ar permite să operăm o complinire 
aici, am adăuga: “...şi menţinerea 
unităţii reale a limbajelor de 
specialitate. ..”, deoarece actualmente 
în Basarabia se improvizează mult în 
acest sens, adică se traduce, ad-hoc, 
din lipsă de literatură originală, şi 
adesea defectuos, iar astfel “prind” 
nişte specimene foarte simple, dar 
aberante, precum: (în transportul în 
comun) “rutieră” — maxi-taxi; “circu- 
lator” — abonament (la autobuz sau 
troleibuz); “a cursa” — a face curse 
regulate; a circula; (în cîmpul muncii) 
“concediale” — indemnizaţie de 


concediu; “stagiere” — stagiu; “vo-— 
lantă” — şedinţă fulger, şedinţă 
operativă; (în medicină) “a pune 
injecție” — a face injecție; “curs de 
lecuire/de tratament” — tratament, 
cură; (în învăţămînt) “auditoriu” —sală 
de curs; amfiteatru; “orăşel 
universitar/ studenţesc” —centru 
universitar, campus; “zilnic” — carnet 
de elev/ de note; “curs” — an 
(universitar) etc., etc. 

Vă daţi seama, probabil, toate 
sînt calcuri după elemente ruseşti. De 
aici şi faptul de a nu ne “înţelege” 
uneori, de aici şi “specificul” zis (evi- 
dent, eronat) “moldovenesc”. Dar, apa 
trece, pietrele rămîn... 

O doleanţă se impune la finele 
acestor note: atunci cînd se fac 
donaţii de carte din Ţară, acestea să 
conţină, pe lîngă beletristică, desigur, 
în măsura posibilităţilor, şi lucrări de 
specialitate. Să zicem, cîteva 
manuale pentru şoferii de troleibuze 
din Chişinău sau Bălţi, care să ajungă 
cu siguranţă la dispeceratele acestora 
şi unde să poată fi cel puţin “răsfoite” 
din cînd în cînd. Astfel, am scăpa, 
sperăm, de inscripţionări gen “Pentru 
instruire”, “instructiv”, adică (troleibuz) 
Şcoală, sau “Intrare”, “leşire”, adică 
Urcare, Coborîre. Asta, ca să 
invocăm doar un exemplu... 

Mentionam mai sus că speranţa 
noastră e în cei tineri. Aşa e. Există 
însă şi o generaţie mijlocie, şi cea de 
după ea, care trebuie pur şi simplu 
culturalizate: înţelegător, cu tact, 
binevoitor, spre binele tuturora. 

Gheorghe COLTUN 
Chişinău 


FRAZEOLOGISMELE 
ADVERBIALE: 
SEMNIFICAŢII 
ŞI VALORI ([l)* 


TIPOLOGIA 
STRUCTURALA 


În lingvistica noastră s-au 
făcut doar cîteva încercări de a 
stabili tipologia structurală a 
frazeologismelor adverbiale. Una din 
primele clasificări aparţine 
lingvistului Vasile Soloviov. El a 
constatat că din punctul de vedere 
al structurii se pot deosebi opt grupe 
de frazeologisme: 1. frazeologisme 
“tautologice” (pas cu pas, față-n 
față); 2. construcţii formate din două 
substantive corelative (din scoarță 
în scoarță, din mînă în mînă, din 
gură în gură); 3. construcţii 
provenite dintr-un determinat şi un 
determinativ lexicalizat cu ori fără 
prepoziţie (din toată inima, cu inima 
uşoară, din adîncul sufletului); 4, 
construcţii formate din îmbinarea 
mai multor adverbe (în lung şi în lat, 
ba ici, ba colo, nici caldă, nici rece); 
5. construcţii al căror verb şi-a 
pierdut sensul verbal (cine ştie cum, 
încotro văd cu ochii); 6. construcţii 
formate din opunerea a două noţiuni 
legate cu o conjuncţie (nici rău, nici 
bine, nici prea-prea, nici foarte- 
foarte); 7. construcţii cu dublă 
negatie (nici aşa, nici aşa, nici în 
car, nici în căruţă, nici una, nici 
două, nici înainte, nici înapoi); 8. 
construcţii pronominale cu ori fără 
prepoziţie (nici una, nici alta, din una 
în alta, unul după altul).! 

Clasificarea propusă de Vasile 
Soloviov, în primul rînd, nu include 
întregul tezaur de frazeologisme 


* Începutul în nr. 2, 1996. 


adverbiale, iar, în al doilea rînd, 
frazeologismele ce fac parte din 
aceeaşi “construcţie” deseori diferă 
din punctul de vedere al elementelor 
componente. De exemplu, în cadrul 
construcţiilor provenite dintr-un 
determinat şi un determinativ 
lexicalizat cu ori fără prepoziţie sînt 
incluse frazeologisme ce ţin cu totul 
de diferite modele structurale (a se 
compara: din toată inima, cu inima 
uşoară, din adîncul sufletului). 

Nu poate fi acceptată nici 
formularea unor modele structurale 
ca, de exemplu, frazeologisme 
“tautologice”, construcţii formate din 
două substantive corelative, 
construcţii formate din îmbinarea 
mai multor adverbe sau construcţii 
al căror verb şi-a pierdut sensul ver- 
bal etc. 

O altă clasificare a tipologiei 
frazeologismelor adverbiale a fost 
propusă de lingvistul Tudor Cotelnic.? 
Dar şi clasificarea dată suferă de 
aceleaşi neajunsuri ca şi cea 
prezentată de Vasile Soloviov. 
Clasificarea în cauză conţine doar 
nouă modele structurale, o bună parte 
din frazeologismele adverbiale 
rămînînd în afara ei. 

in cadrul unor categorii de 
frazeologisme ca, de exemplu, 
unităţile frazeologice alăctuite din 
mai multe elemente, aşa-zisele 
frazeologisme “complexe”, sînt 
incluse frazeologisme care n-au 
nimic comun între ele din punct de 
vedere structural (a se compara: din 
zori şi pînă în noapte, nici cît un fir 
de mac, cu o falcă în cer şi cu alta 
în pămînt, peste nouă mări şi nouă 
țări, pînă la ultima picătură de sînge, 
cît e ziulica de mare, în puterea 
cuvîntului etc.). 

Trezesc nedumerire şi alte 
modele structurale. De exemplu, nu 
este clar cam ce frazeologisme am 
putea include în categoria de “unităţi 
frazeologice formate din construcții 
sau propoziţii întregi, al căror verb 
şi-a pierdut sensul verbal”. In primul 
rînd, ni se propune o categorie de 
frazeologisrne fără hotare, iar, în al 
doilea rînd, verbele din frazeolo-— 

gismele prezentate de Tudor 
Cotelnic nu-şi pierd sensul lor de 
bază (a se compara: de cînd e 
lumea şi pămîntul, cît ai zice peşte, 
cît vezi cu ochii etc.). 

Din cele de mai sus este evi- 
dent faptul că tipologia structurală a 
frazeologismelor adverbiale urmează 
a fi stabilită cu minuţiozitate. 

Frazeologismele adverbiale din 
limba română au o structură 
gramaticală foarte variată. În cele ce 
urmează vom trece în revistă vasta 
tipologie structurală a lor. Deci din 
punctul de vedere al elementelor 
componente putem stabili următoarele 
modele structurale: 

1. prepoziţie + substantiv + 
prepoziţie + substantiv: din an în 
paşti, din paşti în crăciun, din joi în 
paşti “foarte rar”; de un cîrd de ani 
“de mai mulţi ani”; de la (de) un cîrd 
de vreme “de la o vreme încoace”; 
din cap pînă-n picioare sau din 
creştet pînă-n tălpi “în întregime, cu 
desăvirşire”; din bob în bob 
“amănunţit”; de la mînă pînă la gură 
“foarte repede, în foarte scurt timp”; 
cu mîna pe conştiinţă “cu toată 
sinceritatea”; din scoarță în scoarță 
“de la prima pînă la ultima pagină”; 

“de la început pînă la sfîrşit, în 
întregime”; cu genunchii la gură 
“adunat ghem, ghemuit”; cu capul în 
piept “cu capul în jos, cu capul 
aplecat de ruşine, de tristeţe”; cu 
durere în inimă “cu credinţă, cu 
devotament” etc. Cîteva exemple din 
operele unor scriitori: “Dinu îi 
măsura cu privirea din cap pînă în 
picioare” (P. Bujor); “Ce batjocură să 
mă puie pe mine... să învăţabc! 
pe mine care înţelegeam pe 
Erodian, din scoarță în scoarță” (C. 
Negruzzi); “Dacă nu ştii, ţi-aş arăta 
Din bob în bob amorul” (M. 
Eminescu); “Ilie îşi puse pălăria în 
cap, se sculă oftînd şi porni cu 
capu-n piept, cu scripca subsuoară” 
(M. Sadoveanu). 

2. prepoziţie + substantiv 
(Acuz.) + substantiv (Gen.): din capul 
locului “de la început, înainte de a 
începe cevâ”; de (pentru) ochii lumii 
“de formă, de aparenţă”; cu prețul vieții 
“punîndu-şi în primejdie viaţa”; /a 
spartul tîrgului “la sfirşit de tot; prea 


tîrziu”; la revărsatul zorilor “timpul cînd 
se luminează de zi; zori de ziuă”; în 
dorul lelii “într-o doară, la întîmplare, 
fără ţintă deosebită”; în floarea vîrstei 
“tînăr”; în ascunsul inimii (sufletului) 
“în partea cea mai ascunsă a 
conştiinţei cuiva” etc.: “El era împăcat 
cu sufletul său şi se bucura în adîncul 
sufletului său de îzbînzile sale” 
(P. Ispirescu); “li era ciudă că nu şi-a 
ţinut gura şi că în felul acesta a putut 
Baciu să-l lucreze tocmai la spartul 
tirgului” (|. Pas). 

3. substantiv + prepoziţie + 
substantiv: an de (cu) an “în fiecare 
an, în tot anul, mereu”; piept la piept 
“corp la corp”; mînă în mînă “în 
perfectă înţelegere, în colaborare”; 
umăr la umăr “unul lîngă altul, uniţi”; 
fir cu fir “bucată cu bucată”; hat în 
hat “situat alături, mărginaş, vecin 
cu cineva”; cot la cot “alături, unul 
lîngă altul, împreună”; cap la (în) cap 
“cu părţile extreme alăturate”; bob 
cu bob “pe încetul, cu grijă, cu 
răbdare, unul cîte unul”; ochi în ochi 
“privind unul în ochii celuilalt”; față 
în faţă “unul către altul, unul înaintea 
altuia”; claie peste grămadă “în mare 
dezordine” etc.: “An cu an împărăţia 
tot mai largă se sporeşte” (M. 
Eminescu); “Au ascultat o clipă, pe 
urmă, ochi în ochi, şi-au zîmbit” (V. 
Galan); “Încep să scot şi din 
buzunare macii şi albăstrelele, / Le 
arunc fir cu fir” (A. Sahia); “Lucrează 
cot la cot cu dînşii, soseşte înaintea 
lor şi pleacă în urma lor” (Cezar 
Petrescu); “În această cupă neagră, 
bob cu bob am adunat / Rodul bun” 
(A. Davila). 

4. prepoziţie + substantiv 
(Acuz.) + substantiv (Acuz.): din moşi 
strămoşi “din timpuri vechi, 
îndepărtate”; un bob zăbavă “imediat, 
îndată, numaideciît” etc. 

5. prepoziţie + substantiv + 
adjectiv: cu inima uşoară “fără griji, 
bine dispus”; cu ochii închişi “fără o 
cercetare prealabilă, superficial”; 
“foarte uşor, fără dificultate”; cu ochii 
pierduţi “cu privirea neconcentrată, 
privind în vag, în extaz”; cu sînge iute 
“fără stăpînire, impulsiv”; pe căi 
ocolite “prin mijloace indirecte, 
nerecomandabile”; sub cerul gol “fără 
adăpost” etc.: “lar el, cu inima 


Fa grädina limbii noastre 


81 


uşoară... umbla repede” (D. Dumitriu); 

Se uita cu ochii pierduţi de bucurie 
cînd la moşneag, cînd la Maranda’ (|. 
Mironescu). 

6. prepoziţie + adjectiv + 
substantiv: prin viu grai “oral”; cu drept 
cuvînt sau pe bună dreptate “în mod 
întemeiat”; de la bun început “din 
capul locului”; de-a mai mare dragul 
“care produce plăcere, care este de 
toată frumuseţea”; cu dragă inimă “cu 
multă plăcere, din toată inima, foarte 
bucuros” etc.: “Vă poftim cu dragă 
inimă la sărăcia noastră” (M. 
Sadoveanu). 

7. prepoziţie + substantiv + 
participiu +  prepoziţie + 
substantiv: cu ochii cîrpiţi de somn 
“nemaiputîndu-şi ţine ochii deschişi 
de somn”; cu pîntecele lipit de 
coaste “flămînd tare, înfometat” 
etc.: “Ea se sfieşte să-i iasă înainte, 
cu ochii cîrpiţi de somn” (Al. 
Vlahuţă); “Petrecuse el iarna cum 
petrecuse cu puţini tăciuni în vatră 
şi cu pîntecele cam lipit de coaste” 
(N. Gane). 

8. substantiv (Nom.) + 
substantiv (Gen.): prăpădenia 
pămîntului “foarte mult, ceva 
nemaipomenit”; prăpăditul pămîntului 
“ceva imens, extrem de mare” etc.: 
“Unii doreau jeratic de bogăţie, alţii 
slavă, prâăpăditul pămîntului” 
(B. Delavrancea). 

9. prepoziţie + substantiv + 
conjuncţie + substantiv: (cu) trup 
şi suflet “cu totul, în întregime, 
integral”; după chipul şi asemănarea 
(cuiva) sau după chip şi asemănare 
“întocmai, leit, la fel”; în carne şi 
oase “în persoană, în realitate, 
aidoma” etc.: “Toată familia Herdelea 
era cu trup şi suflet de partea lui lon” 
(L. Rebreanu). 

10. prepoziţie + substantiv + 
conjuncţie + prepoziţie + 
substantiv (sau prepoziţie + 
participiu + conjuncţie + prepoziţie 
+ participiu): fără număr şi fără 
seamă “în număr mare; mulţime, 
puzderie”; de ajuns şi de rămas “din 
plin, din belşug” etc. 

11. prepoziţie + substantiv + 
prepoziţie + substantiv + conjunctie 
+ (prepoziţie) + pronume + 
prepoziţie + substantiv: cu o falcă 


în cer şi (cu) alta (una) în pămînt 
“vijelios, furios”; cu un ochi la făină şi 
cu altul la slănină se spune despre 
cel care se uită cruciş sau, fig., despre 
acel care rîvneşte la două lucruri odată 
etc.: “Statu-Palmă-Barba-Cot vine cu 
o falcă în cer şi cu una în pămînt” (1. 
Creangă). 

12. Mai multe frazeologisme 
adverbiale au în structura lor 
adverbul sau adjectivul cît. Tipologia 
lor fiind foarte diversă (vreo zece 
submodele structurale), le vom trece 
doar în revistă fără a le evidenția 
aparte: 

cît ai clipi (cît clipeşti) din ochi 
(cu ochiul) “momentan”; cît ai bate din 
palme “imediat”; cît te-ai întoarce 
(te-ai învîrti) într-un picior “repede de 
tot”, cît te-ai freca (te-ai şterge) la ochi 
“foarte repede”; cît ai zice peşte 
“într-o clipă”; cît îl ține cureaua “cît 
poate cineva”; cît (e) ziulica (şi 
noaptea) de mare “cît ţine ziua, un 
interval de timp mare”; cît cioara în 
par “foarte puţin timp, pe apucate”; cît 
puricele “foarte mic”; cîți iepuri la 
biserică “deloc”; cîtă frunză şi iarbă 
“foarte mult”; cîte în lună şi stele “de. 
toate, de tot soiul” etc. 

13. Unele frazeologisme 
adverbiale au în componenţa lor 
adverbul nici. Le enumerăm fără a le 
diferenţia după structura lor 
morfologică: 

cu nici un preț “pentru nimic în 
lume”; nici în ruptul capului “cu nici 
un preţ”; nici cîine, nici ogar “şters, 
nedefinit”; nici călare, nici pe jos “nici 
aşa, nici aşa”; nici laie, nici bălaie “în 
nici un fel”; nici un băț de chibrit 
“nimic”; nici cît un vîrf de ac “foarte 
puţin”; nici pentru toată lumea “cu nici 
un preţ”; (nici) cît (e) negru sub unghie 
“foarte puţin, aproape) deloc” etc. 

14. Sînt destul de numeroase şi 
frazeologismele adverbiale care au ca 
element component adverbul cînd. 
lată cîteva dintre ele: cînd voi secera 
scumpia “niciodată”; cînd mi-a creşte 
păr în palmă “niciodată”, cînd va 
prinde mia peşte “niciodată”; de (pe) 
cînd scria musca pe perete “demult; 
din timpuri străvechi”; de cînd se 
băteau urşii în coadă “de cînd nu se 
ține minte”; de. cînd se potcovea 
puricele “foarte demult”; cînd ti-e 

lumea mai dragă “cînd eşti mai fericit, 
cînd te simţi mai bine” etc. 

15. Un ait model structural îl 
constituie acele frazeologisme 
adverbiale care au în calitate de com- 
ponent dominant un numeral (de 
obicei, cardinal, adverbial sau 
nehotăriît): cu una, cu două “uşor, 
repede”; în (din) două vorbe (cuvinte) 
“pe scurt, fără multă vorbă, repede”; 
la doi paşi “aproape”; în doi timpi şi 
trei mişcări “foarte repede, imediat”; 
între patru ochi “numai între două 
persoane, fără martori”; din (de la) 
cele patru vînturi “de pretutindeni”; 
peste nouă mări şi nouă ţări “foarte 
departe”; o dată cu capul “cu nici un 
preţ, nici mort”; odată pentru 
totdeauna “definitiv, irevocabil”; pe 
toate drumurile “peste tot”; cu (din) 
toată inima sau cu tot sufletul 
“bucuros”; la tot pasul “pretutindeni”; 
mai mult sau mai puţin “în oarecare 
măsură, întru cîtva, aproximativ” 
etc. îi 

16. În afară de frazeologismele 
care au în componenţa lor adverbele 
cît, nici, cînd reprezentate printr- 
un număr mare de idiome, în limba 
română există cel puţin 19 
submodele structurale de fra- 
zeologisme ce au în componenţa lor 
adverbe. Le prezentăm mai jos: de 
bine, de rău “după posibilităţi, 
cumva”; de sus pînă jos “în 
întregime, tot”; cu nasul în jos 
“supărat, umilit, amărit, trist”; cu un 
cap mai sus “cu mult mai sus”; şi 
(în) cruciş, şi (în) curmeziş “în toate 
părţile, în lung şi în lat”; mult şi bine 
“foarte mult”; alături cu drumul “fără 
judecată, fără rațiune, aiurea”; 
încetul cu încetul “puţin cîte puţin, 
treptat, cu timpul”; niţel cîte nitel 
“treptat, puţin cîte puţin”; cu tot 
dinadinsul “cu orice preţ”; de aici 
înainte (încolo) “din acest moment, 
pe viitor”; aproape de mintea omului 
“uşor de înţeles”; numai ochi şi urechi 
“foarte atent”; fără doar şi poate 
“desigur, neapărat, fără nici o 
îndoială”; ziua (ziua-n) amiaza mare 
“în plină zi, în toiul zilei”; zor-nevoie 
“numaideciît, cu orice preţ”; de-a fir- 
a-păr “cu de-amănuntul”; cîine- 
cîineşte “cu multă greutate, de abia”; 
cum a da tîrgul şi norocul “după 


împrejurări”; cum scrie la carte “aşa 
cum trebuie, cum se cere”; unde 
popa nu toacă “foarte departe”; unde 
a dus (surdul roata şi) mutul iapa 
“foarte departe”; încotro vede cu 
ochii sau unde îl duc ochii “indiferent 
unde, în orice direcţie, fără ţintă”; 
încotro (unde, cum) te-a îndrepta 
Dumnezeu “la voia întîmplării” etc. 

17. Un mode! aparte îl 
constituie frazeologismele adver- 
biale ce au în structura lor verbe: 
nu (mai) încape discuție “desigur, în 
mod sigur”; n-am păr în cap “foarte 
mult, în foarte mare număr”; se bat 
nebunii la gura lui “se spune despre 
cineva care vorbeşte sau mănîncă 
mult şi foarte repede”; /a sfîntul (la 
moş) aşteaptă “niciodată”; văzînd cu 
ochii “foarte repede, pe zi ce trece”; 
parcă a apucat (a prins) pe 
Dumnezeu de (un) picior “se spune 
despre cineva care are o bucurie 
neaşteptată”; (merge sau calcă) 
parcă are ouă-n poale sau parcă 
calcă pe ouă “(merge) exagerat de 
încet, (umblă) cu multă băgare de 
seamă” etc. 

18. O semnificaţie deosebită 
o au frazeologismele adverbiale — 
comparații: ca fulgul pe apă “la 
voia întîmplării”; ca o piatră de 
moară “foarte greu, anevoios, 
neplăcut”; ca de fa cer la pămînt 
sau ca cerul de pămînt — se zice 
pentru a exprima o foarte mare 
diferenţă între două lucruri; ca 
tatăl nostru “foarte bine, putînd fi 
spus pe de rost fără greşeală”; 
(ca) de-o muchie de cuţit “foarte 
puţin, puţin de tot”; ca nisipul mării 
(de pe vad) “în număr foarte mare”; 
ca părul în cap “foarte mult”; ca 
(şi) cum (cît) te-ar pişca un purice 
“foarte puţin, aproape deloc”; 
(sprinten sau iute) ca prîsnelul (ca 
un prisnel) “foarte iute, vioi, 
sprinten, ager”; zbîrlit ca un arici 
“supărăcios, ursuz”; roşu ca un 
rac — se spune despre o persoană 
roşie la faţă; limpede ca lumina 
zilei “de netăgăduit, clar, evident” 
etc. 

Din cele de mai-sus reiese că 
în limba română sînt foarte multe 
frazeologisme adverbiale, ele avînd o 
tipologie structurală destul de diversă. 


Ga grådina limbii noastre 


Cele mai reprezentative sînt totuşi 
următoarele. modele structurale: 
prepoziţie + substantiv + prepoziţie 
+ substantiv; substantiv + prepoziţie 
+ substantiv; prepoziţie + substantiv 
+ adjectiv; frazeologismele ce au în 
structura lor diferite adverbe (modelele 
12, 14, 16) şi frazeologismele- 
comparații. Împreună cu celelalte 
modele structurale ele formează o 
bună parte a tezaurului frazeologic al 
limbii române. 


PARTICULARITĂŢILE 
MORFOLOGICE ŞI 
FUNCŢIILE SINTACTICE 
ALE FRAZEOLOGISMELOR 
ADVERBIALE 


Sub aspectul formal, morfologic, 
adverbul este o parte de vorbire 
neflexibilă. Unii lingvişti români au 
încercat să includă adverbul în părţile 
de vorbire flexibile. Astfel lorgu lordan 
scria: “Trebuie precizat că adverbul 
are o situaţie specială, prin faptul că 
singura modificare pe care o suferă 
este gradaţia (gradele de comparaţie). 
Dar ea ajunge pentru ca să-l punem 
în categoria cuvintelor flexibile”.? 
Ideea aceasta este susţinută şi de 
Corneliu Dimitriu. * 

Şi în Gramatica limbii române 
(1963) găsim următoarea menţiune: 
“Adverbul este neflexibil, în sensul că 
nu se declină şi nu se conjugă. Cu 
toate acestea el este legat de părţile 
de vorbire flexibile prin posibilitatea de 
a avea grade de comparaţie ca 
adjectivul”. $ 

Încercarea de a trece adverbul 
între părţile de vorbire flexibile nu s-a 
bucurat de susţinere din partea 
lingviştilor, fiindcă majoritatea 
gramaticilor româneşti clasifică 
adverbul între părţile de vorbire 
neflexibile.* 

Deci unica categorie morfo- 
logică a adverbului o constituie 
gradele de comparaţie. Dar, cu toate 
astea, foarte puţine adverbe au 
această categorie morfologică. 
Cauza constă în faptul că sensul 
multor adverbe nu se pretează 
comparării. Şi mai puţin se pot 

compara frazeologismele adver- 
biale. Sensul celor mai multe dintre 
ele nu permite compararea: din an 
în paşti, din tată în fiu, cu jalba în 
protap, la dracu-n praznic, la fața 
locului, cînd mi-a creşte păr în palmă 
etc. 

Alte frazeologisme adverbiale 
redau prin conţinutul lor un superlativ 
absolut: prăpădenia pămîntului “foarte 
mult, ceva nemaipomenit”; de mama 
focului “cu mare intensitate, în gradul 
cel mai înalt”; cu iuțeala fulgerului 
(glontelui) “extrem de repede”; n-am 
păr în cap “foarte mult, în foarte mare 
număr”; n-are ce pune (n-ajunge) nici 
pe o măsea “prea puţin, foarte puţin”; 
(ca) de-o muchie de cuţit “foarte puţin, 
puţin de tot”: “Se-aude că au venit 
turcii şi tătarii cîtă frunză şi iarbă, 
prăpădenia pămîntului” (M. 
Sadoveanu); “Cioplea şi bocănea de 
mama focului” (L. Rebreanu); “Ei, 
domnule, cîte d-astea n-am citit eu, 
n-am păr în cap” (|. L. Caragiale); 
“(Vulturul) se rotea mîndru, liniştit, 
deodată se repezea cu iuțeala 
glontelui; nu înşfăca decît puici 
voinice şi cocoşi odoleni” (E. 
Camilar). 

Doar unele frazeologisme 
adverbiale pot avea grade de 
comparaţie: cu tragere de inimă, 
mai cu tragere de inimă, cu mai 
puțină tragere de inimă, cu tot 
atîta tragere de inimă, cu foarte 
multă tragere de inimă, prea cu 
tragere de inimă etc. lată şi două 
exemple din operele literare: “La 
plecare, mama llinca l-a sărutat 
mai cu rupere de inimă şi a plîns 
mai cu foc” (Al. Vlahuţă); “Incepu 
a gusta din peşte mai mult din 
vîrful buzelor”. (M. Sadoveanu) 

Ca şi adverbele, frazeolo-— 
gismele adverbiale îndeplinesc; de 
obicei, funcţia sintactică de 
complemente circumstanţiale de 
mod, de loc, de timp şi de 
cantitate: 

a) complemente circum- 
stanţiale de mod: 

“Nu, nu vreau s-ajung de rîsul 
lumii” (B. Delavrancea); “Am scăpat 
din Focşani cum am putut... cu nepus 
în masă” (V. Alecsandri); “Ei, bine, 
frate, parcă ţii cu tot dinadinsul... 

să-mi faci împotrivă (Camil Petrescu); 
“Pînă prin postul mare uneori de Bine 
de rău se mai trăgea targa pe uscat” 
(|. Pas) etc. 

b) complemente circum- 
stanţiale de timp: 

“A fost odată ca niciodată... pe 
cînd făcea plopşorul pere şi răchita 
micşunele” (P. Ispirescu); “D-apoi nu 
ştii că mătuşa-i moartă de cînd lupii 
albi” (|. Creangă); “S-o pricepi cînd 
mi-o creşte păr în palmă” (A. Pann); 
“Dacă te-ai potrivi tu acestora, îi ţinea 
mult şi bine ps mămuca afară” (|. 
Creangă); “Cîtu-i ziulica de mare 
toarcem, coasem, citim” (P. Ispi-— 
rescu); 

c) complemente circum- 
stanţiale deloc: _ 

“Vă duceti... / În baltă, trestie, 
pustietate, / Unde popa nu toacă...” 
(V. Alecsandri); “Vestea alergase ca 
focul din prag în prag” (M. Sadoveanu); 
“Se aşezară faţă-n faţă la masă...” (E. 
Camilar) etc. 

d) complemente circum- 
stanţiale de cantitate: 

“Nu mai dau pe datorie nici un 
cap de aţă” (Zaharia Stancu); “Cînd 
văzui a lor mulţime, cîtă frunză, cîtă 
iarbă... Am jurat că peste dînşii să trec 
falnic, fără păs” (M. Eminescu); “Cît 
lumea lîngă tine aş vrea ca să trăiesc” 
(V. Alecsandri) etc. 

Cu mult mai rar frazeologismele 
adverbiale pot avea şi funcţie 
sintactică de complement direct: *... 
Voi să vă faceţi moarte-n păpuşoi, să 
nu spuneţi nici laie, nici bălaie”. (|. 
Creangă) 

La analiza sintactică prezintă 
dificultăţi frazeologismele adver- 
biale care se aseamănă după 
structură cu propoziţiile. Ele nu 
trebuie considerate drept propoziţii 
subordonate, ci părţi de propoziţie, 
deoarece redau doar diferite 
circumstanţe ale unor acţiuni, şi 
nu un enunţ. lată un exemplu: 
“inima-mi e moartă şi braţele fără 
putere, mergeţi unde vă vor duce 
ochii, căci oriunde, tot mai bine 
veţi fi decît cu mine” (N. Gane). 
Frazeologismul unde vă vor duce 
ochii are funcţia sintactică de 
complement circumstanţial de loc, 
şi în nici un caz nu e o 


subordonată circumstanţială de 
loc (comp.: mergeţi oriunde). 

Sintaxa  frazeologismelor 
adverbiale creează şi alte probleme 
ce urmează a fi soluționate în funcţie 
de context. 

Stelian DUMISTRĂCEL 
laşi 


O BIRUINŢĂ 
A CIOLANULUI 


Metafora a avea un os de rosa 

pornit, evident, de la situaţia cîinelui, 
căruia i se aruncă resturile de mîncare; 
cu acest patruped se compară, ironic, 
povestitorul, în formula de încheiere 
a basmului Broasca țestoasă cea 
fermecată, publicat de Ispirescu: 
“Eram şi eu p-acolo. Şi fiindcă am 
dobîndit şi eu un os de ros (fireşte, 
după şi de la banchetul nunţii), mi-am 
pus în gînd să vă povestesc...”. 
Statutul umil este ilustrat şi de a umbla 
după ciolane, adică după pomană, 
după căpătuială. 
Dacă. în aceste contexte 
sinonimia este perfectă, una dintre 
deosebirile de bază dintre cei doi 
termeni se datorează sensurilor 
acumulate, în timp, de fiecare dintre 
ei, astfel, oase înseamnă şi 
“oseminte”, în faţa cărora creştinul se 
reculege şi se închină, profanarea lor 
înfiorîndu-l. În 1881, gazetarul 
Eminescu comenta sarcastic o 
“afacere” de export (a bulgarilor), de 
materii prime pentru “îngrăşarea 
ogoarelor Engliterei”, de domeniul 
macabrului. Corabia “Milowie” a 
transportat 600.000 de kilograme de 
oase culese de pe fostul cîmp de 
război de la Plevna: “Amestecaţi 
astfel, bieţii cazaci de la Don, 
dorobanţii din Vaslui şi Vrancea, 
ostaşii din trei continente ale 
Împărăției Osmane, toţi la un loc au 
pornit la moara, sub a cărei pietre 
grele scrîşneau oasele vitejilor pentru 
a forma. gunoiul trebuincios 
utilitarismului englez” (N-a trecut mult; 
Opere, XII, 1985, p. 345). 

Pe terenul exprimării colorate, 
avantajul cîştigat de formula a da 


(cuiva) un ciolan de ros se datorează 
transferului reprezentării figurate în 
limbajul disputei politice: adversarii 
sînt acuzaţi că-şi favorizează 
“clientela”, procurîndu-i avantaje 
materiale, venituri de pe urma unor 
funcţii publice, sau că recurg la 
corupţie, astupîndu-le gura celor 
“colţoşi”. In ciuda faptului că termenul 
ciolan este astăzi regional, în 
contextul în discuţie, din stilul 
publicistic, a luat locul sinonimul său 
literar os, mai “modest” fonetic şi 
uneori chiar stilistic, întrucît unele 
frazeologisme ce-l cuprind rămîn la 
nivelul de constatare, resemnată, a 
diferenţelor, ca de exemplu în cine 
poate oase roade, cine nu, nici carne 
moale. 

În schimb, ciolanul, prin con- 
trast, apare ca mai... de nădejde, mai 
suculent, imaginea sa oferind o 
garanţie de perspectivă, de durată şi 
de insolit prestigiu în faţa celor ce sînt 
(ne)principial de conivenţă. Căci, de 
fapt, pînă la urmă, el şi-a păstrat un 
loc cît de cît “onorabil” chiar în 
gastronomie: în meniul birturilor.se 
găsea (şi poate se mai găseşte) un 
fel de bucate mai consistent, oricum, 
decît supa de oase, înscris sub titlul 
ciolan cu fasole. 

Dar acesta nu este unul la care 
să rîivnească cei ce umblă după 
ciolane de ros! 


FLUIERĂ-VÎNT 


Utilizarea sintagmei cu valoare 
de “poreclă” pentru un om care-şi 
pierde vremea, care umblă “haimana” 
(ilustrată în dicţionare printr-un citat 
din Ispirescu: “Fata... vedea pe un 
june flujeră-vînt, umblînd de colo pînă 
colo”) ne apare astăzi ca o expresie 
deosebit de plastică pentru 
prezentarea unei acţiuni inutile. O 
asemenea distracţie (fluieratul în vînt) 
devine absurdă şi prin raportare la 
tăria zgomotului vîntului. 

Epoca, îndepărtată, în care 
divinităţile nu căpătaseră încă 
ipostaze antropomorfice ne-a transmis 

însă imagini măcar fragmentare şi 
indirecte ale unor reprezentări peste 
care nu putem trece: vîntul ca ele- 
ment al începuturilor cosmogonice, ca 
spirit şi forţă malefică sau benefică, 
avînd stăpîni (zeul grecesc Eolus, de 
exemplu), sau dînd ascultare, în 
anumite împrejurări, unor fiinţe cu 
puteri supranaturale. Înțeleptul 
Solomon era şi el stăpîn al vînturilor 
(calitate ce o deţin, la noi, 
solomonarii, un soi de vrăjitori pribegi, 
capabili să producă şi să mute din loc 
în loc furtunile şi ploile; |. Taloș, 
Solomonarul, 1976). 

Herodot povesteşte că, în 
timpul războaielor medice, la un mo- 
ment dat, “din senin, aşa, începu a 
fierbe marea”. Furtuna a ţinut trei zile 
şi a scufundat 400 de corăbii cu 
“oameni fără număr”; a patra zi, 
“vrăjitorii au început a se ruga şi a 
vrăji vînturilor” şi abia au potolit-o 
(Istorii, Bucureşti, 1984, p. 385— 
386). O minune a lui Isus Hristos este 
oprirea furtunii ce se stîrnise cînd 
invăţătorul, împreună cu ucenicii săi, 
se afla pe o corabie pe lacul 
Tiberiadei: “lară el se sculă şi opri 
vîntul” (Coresi, Carte cu învăţătură 
— 1581, Bucureşti, 1914, p. 374). 

In mitologia populară 
românească, paznicii vîntului 
(adăpostit într-o bortă, într-un butoi 
astupat cu un şumuiag de paie) sînt 
fie babe oarbe sau surde, fie un moş, 
care-l ţine într-un fluier; scăpat din 
acest instrument, vîntul colindă lumea 
pînă cînd moşul nimereşte să astupe 
găurile fluierului (Pamfile, Văzduhul, 
p. 19; Muşlea-Bîrlea, Tipologia 
folclorului, p. 145). Unii ciobani au 
fluiere fermecate: “Cînd bătea vîntul 
turbat, / Cu zăpadă mestecat, / 
Fluierul minuni făcea, / Gerul că mi-l 
alunga” (Jarnik-Bîrseanu, Doine, p. 
511), iar persoane cu puteri 
miraculoase, imitînd şuieratul şerpilor, 


îi adună ca să le dea porunci (Ghica, 


Scrisori; Reteganul, Poveşti, după 
Dicţionarul Academiei). 

Într-un basm publicat de 
Eminescu, Finul lui Dumnezeu, o 
pasăre măiastră uriaşă, ca să-l 


răsplătească pe voinicul ce-i salvase 
puii din gura balaurului, cheamă 
ajutoare: “Să şuier, să-mi vie feciorul, 
vîntul de la răsărit”. La despărțire, 
eroul basmului primeşte de la uriaşul 
ce se prezentase la apelul descris mai 
sus, vînt personificat, fire de păr din 
cap şi din barbă; la vreme de nevoie, 
trebuia “să şuiere” dintr-însele (act de 
magie imitativă), spre a-l convoca. 

lată aşadar că există 
reprezentări ale unor flujeră-vînt, în 
contexte în care construcţia are 
aceeaşi valoare cu a fluiera după o 
persoană (pentru a-i atrage atenţia) 
sau după un cîine (pentru a-l chema). 
În folclorul românesc, întruchipări 
legate de relele pe care le provoacă 
vîntul au fost Vîntoasele, Vînturiţele, 
Strigoaicele şi, pe alt plan, persoanele 
hoinare, cu statut de fermecători, ce 
puteau abate furtuni asupra ţarinilor 
cu semănături. De aici, fluieratul mai 
este încă ceva ce nu poate fi luat a la 
légère; cutumele îl interzic mai întîi 
fetelor, iar băieţilor în anumite locuri: 
în casă (“face a sărăcie”, “moare 
cineva din casă”), după strungă (pentru 
că “iei laptele oilor”) etc. 

Aşadar, este posibil ca sensul 
citat la început pentru fluieră-vînt să 
reprezinte un rezultat al desprinderii 
de angoasele vieţii sub semnul forţelor 
magice şi o revanşă sui-generis faţă 
de acestea. O creaţie metaforică 
iniţială ar putea fi însă f/uieră-n 
biserică pentru “omul de nimic”. 


MÎNA ÎN FOC 


Un număr de expresii populare 
ne păstrează amintirea faptului că la 
români, ca la mai toate popoarele 
Europei, s-au practicat ordaliile, 
“probe” judiciare perpetuate pînă în 
Evul Mediu, constînd în supunerea la 
diverse încercări: cea a focului, a apei 
(uneori fiartă) etc. Termenul, 
împrumutat de noi din franceză, este, 
în această limbă, de origine 
germanică: în franconă, ordal avea 
sensul de “judecată”, de unde, în 
germana modernă, Urteil. Sintagma 


Expresii si mentalități 


87 


y» 


das öffentliche Urteil “opinia publică 
înseamnă, cuvînt cu cuvînt, “judecată 
deschisă, în faţa comunităţii”. O 
dovadă că, asemenea execuțiilor 
capitale, astfel de acte de justiţie 
constituiau şi veritabile spectacole. 

A pune (băga) mîna în foc pentru 
cineva — a fi convins de dreptatea, 
de cinstea acestuia, a garanta pentru 
el (vezi şi lordan, Stilistica, 1975, p. 
286), reflectă, indirect, vechiul obicei 
de a pune la încercare vinovăţia/ 
nevinovăția cuiva pe baza efectelor 
produse de arsuri cînd acesta lua în 
mînă un fier înroşit în foc sau (în 
Occident băga mîna într-o mănuşă de 
fier “înfocată” — vorba lui Creangă 
(după cît de repede şi dacă se 
vindecau rănile, de exemplu). După 
Artur Gorovei, proba focului era 
rezervată pentru “lumea mai de jos” 
(nobilii recurgeau la duel, cel căzut 
fiind considerat vinovat), iar ţăranii şi 
servii “făceau proba cu apă clocotită, 
cu ulei şi grăsime clocotită ori cu 
plumb topit” (Descîntecele, 1931, 
p.66). 

Avem de-a face cu un vechi 
obicei juridic indo-european, pe 
care-l vor fi cunoscut şi tracii, ca şi 
perşii, celții, germanii ori slavii; osetinii 
“treceau prin foc” sau “mîncau foc” 
(lorga, în Revista istorică, 1942, p. 
48—49), obiceiuri evocate şi de 
expresiile româneşti a trece prin foc 
şi prin apă (ilustrînd astăzi hotărîrea 
în învingerea dificultăţilor unui demers) 
sau a lua foc cu gura (vezi şi 
asocierea cu jurămîntul, la Vlahuţă: 
“Se jura de lua foc cu gura... că el nu 
l-a văzut”, după Dicţionarul 
Academiei). | 

Toate acestea pentru că ordalia 
a fost considerată o judecată urmată 
de o pedeapsă divină, executată prin 
intermediul oamenilor, cel nevinovat 
scăpînd ca “printr-o minune” 
(R. Vulcănescu, Mitologie, 1985, 
p. 282). lată cum se producea aceasta 
în cazul trecerii iniţial prin apă, după 
Cantemir: presupusa vrăjitoare era 
legată de miini şi de picioare şi era 
aruncată în apă; “dacă se afundă, zic 
că e nevinovată, iar dacă rămîne 


deasupra, apoi atunci zic că e 
vinovată, şi, fără a mai face altă 
cerceţare, o aruncă în foc şi o ard de 
vie” (ap. Gorovei, op. cit., care evocă 
o tentativă de disculpare pe această 
cale din Maramureş, din 1874!). 

Metodologia investigaţiilor de 
arheologie etnolingvistică ne permite 
să considerăm ca referindu-se originar 
la atare practici şi expresiile a fi legat 
de mîini şi de picioare (= a fi împiedicat 
să acţionezi) sau chiar a scoate 
cărbunii din foc cu mina altuia, în 
acest caz cu o bună doză de ironie, 
de vreme ce unii, în postura de garanti 
se declarau gata să pună mîna în foc 
sau să ia foc cu gura, asumîndu-şi 
consecinţele unei eventuale mărturii 
mincinoase. Pe cînd, acum, în 
perspectiva unei posibile neşanse sau 
culpe, se garantează prin bunuri 
imobiliare sau autoturisme, ori prin 
conturi bancare... O probă irefutabilă 
că “veacul înaintează” (după cum era 
sfătuit să admită încă . Gr. 
Alexandrescu, în Satiră. Duhului 
meu), “astăzi şi copiii ştiu jocurile 
toate!” 

DESPRE ESTETICA 
LIMBII 


Teoria privind natura estetică a 
limbii, prin care avem în vedere atît 
calitatea, cît şi funcţia ei estetică, îşi 
are istoria sa multiseculară. 
Proprietăţile estetice ale limbii au atras 
şi atenţia gînditorilor greci. Găsim un 
şir de relatări şi observaţii referitoare 
la modul de formare a cuvintelor şi 
frazelor, la armonia şi ritmul vorbirii în 
unele scrieri ale eleaţilor şi 
pitagoreicilor, reprezentanţii primelor 
şcoli filozofice din Grecia antică, şi 
mai tîrziu în lucrările lui Demokritos 
Despre frumusețea cuvintelor şi 
Despre ritm şi armonie. O altă etapă 
în dezvoltarea teoriei esteticului limbii 
este legată de numele lui Gorgias din 
Leontium, Platon, Aristoteles şi 
discipolii lor. Spre deosebire de eleaţi 
şi pitagoreici, care au remarcat 
însuşirile estetice ale limbii, fără a 
proceda la examinarea lor, Platon, şi 
în special Aristoteles, încearcă să 
analizeze frumuseţea şi sublimul 
vorbirii omeneşti. Deşi afirmaţiile -lor 
nu constituie studii desăvîrşite despre 
caracterul estetic al limbii, ele sunt 
totuşi primele teze cu privire la 
armonia şi frumosul limbii. Remarce 
dispersate despre frumuseţea şi 
claritatea limbii întîlnim în unele 
fragmente din lucrările lui Epikouros, 
Philodemos şi Diogenes Laertios. Mai 
tîrziu apar şi tratate speciale despre 
arta cuvîntului în care se abordează 
şi esteticul limbii. Natura estetică a 
limbii a fost analizată de Cicero în 
operele sale Orator, De oratore şi 
Brutus, precum şi în tratatul anonim 
Despre sublim şi în cel al lui Dionysos 
Halikarnassos Despre îmbinarea 
cuvintelor . Studiul Despre idei al lui 
Hermohenos, teoretician de seamă al 
antichităţii şi al Bizanțului, în care se 
face încercarea de a se interpreta 
armonia şi sublimul vorbirii omeneşti, 
este considerat drept unul dintre cele 


mai vechi tratate despre natura 
estetică a limbii. Mulţi dintre filozofii 
antici ajung la concluzia că melodia, 
armonia, măsura şi simetria constituie 
baza esteticului limbii. Teoria cu 
privire la estetica limbii, în perioadele 
mai tîrzii ale antichităţii, se identifică 
cu ştiinţa limbajului artistic şi stilistica. 
Estetica limbii a cunoscut o anumită 
dezvoltare şi ulterior. insă nu putem 
vorbi despre o reactualizare a sa decît 
după apariţia în secolul al XVIII-lea 
a operei lui Herder Fragmente 
despre literatura germană şi 
Prelegerile de estetică ale lui Hegel 
şi, mai ales, o dată cu publicarea 
introducerii la lucrarea lui Humboldt 
Despre limba kawi pe insula Jawa, 
intitulată Despre diferența de 
structură a limbilor umane şi influenţa 
ei asupra dezvoltării intelectuale a 
omenirii, în care lingvistul şi filozoful 
german arată că: “Forma lingvistică 
exercită o influenţă estetică asupra 
omului, în primul rînd, prin 
intermediul structurii sonore, 
deoarece sunetului în îmbinările lui 
îi sunt proprii muzicalitatea şi 
ritmul, datorită cărora impresiile 
noastre provenite din frumusețea 
naturii se intensifică şi chiar şi in- 
dependent de aceste impresii, ei 
acţionează de la sine prin 
melodicitatea vorbirii asupra stării 
noastre sufleteşti” (2, p. 81). 

Şi Curentul idealismului estetic 
apărut în lingvistica occidentală de la 
sfîrşitul secolului al XIX-lea şi 
începutul celui de-al XX-lea îşi 
concentrează atenția asupra 
problemei estetice a limbii. 

Unele teze ale idealismului 
estetic sunt preluate şi dezvoltate de 
Şcoala formalistă rusă, care opune 
automatizării limbii de comunicare 
actualizarea formei în limba poetică 
şi susţine că aceasta din urmă este 
orientată spre resuscitarea cuvîntului. 

Şcoala formalistă rusă, care are 
meritul de a fi studiat particularităţile 
stilului şi compoziţia multor opere 
literare, abordează doar planul 
expresiei şi consideră textul poetic 
drept o structură organizată din punct 
de vedere estetic, un sistem de 
mijloace de exprimare pură. 

Ideile formalismului rus'au 
exercitat o mare influenţă asupra 
studiilor de poetică ale Cercului 
lingvistic de la Praga, ce distinge limba 

poetică în care predomină funcţia 
estetică de limba practică (comună), 
ale cărei mijloace nu au valoare de sine 
stătătoare şi sunt condiţionate de 
funcţia comunicativă. În lingvistica 
franceză estetica limbii a fost studiată 
mai întîi de Remy de Gourmont şi ul- 
terior de Pierre Delattre, Pierre 
Guiraud, Andre Martinet şi alţi lingvişti. 
Problema esteticii limbii l-a preocupat 
şi pe Charles Bally, reprezentantul 
Şcolii lingvistice de la Geneva, care 
în lucrarea sa Traité de stylistique 
frangaise afirmă: “Este sigur că 
limbajul, luat în accepțiunea sa cea 
mai largă, adică limbajul comun, 
are resurse inepuizabile pentru 
crearea unor efecte estetice; dovadă 
este faptul că omul de litere, cînd 
doreşte să producă, în mod 
conştient, impresii de acest fel, n- 
are nevoie să-şi inventeze mereu 
limba, ci găseşte elementele 
esenţiale în limbajul organizat” (1, 
p. 179). 

In lingvistica rusă natura estetică 
a limbii a făcut obiectul cercetărilor lui 
A. Potebnea, V. Vinogradov, G. 
Vinokur, B. Larin, R. Budagov, Z. 
Hovanskaia, D. Şmeliov, L. Doneţkih 
şi ale altor lingvişti. 

În lingvistica română funcţia 
estetică a limbii a atras atenţia 
lingviştilor Ovid Densusianu, Tudor 
Vianu, lon Coteanu, Ştefan Munteanu 
etc. 

În lingvistica modernă, unde 
opiniile referitoare la funcţia estetică 
a limbii sunt dintre cele mai 
controversate, s-a recurs şi la 
delimitarea funcţiilor limbii şi vorbirii. 

intrucit se ştie că vorbirea este 
realizarea concretă a limbii, 
delimitarea funcţiei estetice a limbii şi 
a vorbirii se dovedeşte a fi nejustificată. 

inţelegem prin funcţia estetică a 
limbii capacitatea acesteia, ca mijloc 
expresiv, de a acţiona asupra 
adresantului în scopul de a produceo 
anumită emoție. Specificul ei rezultă 
din corelaţia sa cu funcţia de 
comunicare. În acest sens, se afirmă, 
pe bună dreptate, că funcţia estetică 
a limbii e strîns legată de funcţia ei 
principală, comunicativă: “Faptul că 
limba poate fi manipulată pentru a 
servi un scop estetic se datorează 
funcţiei ei comunicative care e o 
parte a definiţiei ei” (3, p. 164). 


Funcţia estetică a limbii se 
manifestă pe deplin în opera literară 
şi constituie însuşirea principală a 
acesteia. Ea este scopul operei 
literare, iar cea de comunicare e 
mijlocul ei. In baza raportului dintre 
funcţia comunicativă şi cea estetică 
ale limbii se poate afirma că ultima 
reprezintă o corelaţie sui generis între 
mesajul explicit şi cel implicit. 

La realizarea funcţiei estetice a 
operei literare participă şi funcţia 
stilistică, însă ea nu este identică cu 
cea estetică. In procesul de 
interacţiune a funcţiei stilistice şi celei 
estetice în cadrul operei literare rolul 
hotărîtor aparţine ultimei, întrucît 
procedeele stilistice sunt determinate 
de legităţile estetice. Funcţia estetică 
a operei literare presupune două tipuri 
de raporturi: 

1) raportul cu limba comună în 
funcţia ei de comunicare; 

2) raportul cu ideea şi imaginea 
artistică. 

Dintre aceste relaţii, primordială 
e a doua, prima rezultă din a doua, 
deoarece reflectarea ideii şi a 
conţinutului imagistic determină 
redimensionarea estetică a cuvîntului 
în cadrul operei literare. 

Funcţia estetică a textului literar, 
după părerea noastră, constă în 
transpunerea imagistică a realităţii, 
prin intermediul unui sistem de 
procedee stilistice, subordonată 
scopului de a produce sentimentul 
frumosului şi sublimului, tragicului şi 
comicului, urîtului şi grotescului. Ea 
se realizează în contextul operei 
literare” cu concursul tuturor 
constituenţilor care sunt subordonați 
unei sarcini estetice unice. 

"O POEZIE POATE 
DURA MAI MULT 
DECÎT UN IMPERIU" 


În iulie curent s-au împlinit 
zece ani de la trecerea în neființă a 
poetului lon Caraion, pe care 
prestigioasa revistă bucureşteană 
"Caiete critice" (nr. 1—2, 1996) îl 
consideră "poet ieşit din comun, 
unul dintre cei mai importanţi pe 
care i-a dat literatura română de 
după 1945. Un poet tipic, într-un 
anumit sens, ai estului, lovit de 
toate valurile istoriei şi neocolit, din 
păcate, de nici una dintre tragediile 
ei”. Împlinind o mai veche datorie 
a criticii şi istoriei literare faţă de 
creaţia poetului, care n-a beneficiat 
în timpul vieţii, dar nici după 
moarte, de o analiză şi o 
interpretare obiectivă, "Caiete 
critice" oferă pentru prima dată o 
imagine amplă, descătuşată a 
poetului, eseistului, publicistului 
lon Caraion, a scriitorului ce a ştiut 
ca nimeni altul să rămînă fidel sieşi 
pe parcursul întregii vieţi. "Am 
scris din şi pentru convingerea 
că nu se poate concepe nici o artă 
înlăuntrul compromisurilor şi în 
afara libertăţii” — mărturiseşte lon 
Caraion. În altă parte tributul pe 
care un autentic scriitor îl plăteşte 
în mod firesc actului creator este 
formulat astfel: "Şi n-am folosit nici 
un cuvînt în care să nu fi murit”. E 
vorba, desigur, de responsabilitatea 
permanentă a poetului conştient 
de faptul că în această lume a 
"umbrelor, dublurilor, a 
inconsistenţei, dezalcătuirii,/pre- 
pre-plămădirilor, lumea dizolvării, 
a destrămărilor/şi convertirii în 
ceţuri [:...]”, în această lume 
nestatornică, subiectivă, trecătoare 
doar "O poezie poate dura mai mult 
decit un imperiu”. Poetul, evident, 


îşi revendică dreptul de adevărat 
Creator, în sens biblic ("întru 
început a fost cuvîntul...'"), doar 
atunci cînd trăieşte la propriu 
pentru poezie,. cînd se 
autosacrifică: "Eu am prelungit 
lumea cu durerile mele...". 

Acad. Eugen Simion, 
referindu-se la arta poetică a lui lon 
Caraion, menţionează: "Poezia lui 
Caraion (cea de azi, cea de ieri şi, 
probabil, cea de mîine), poezia 
este, zic, o instigare la nelinişte 
(s.n.— Al. B.). Poemul lui te 
acaparează şi distruge tot ceea ce 
este idilic şi convenţional în spirit. 
Caraion nu te îndeamnă să visezi, 
te sileşte doar să priveşti în faţă 
oroarea, răul capital”. 

Emil Manu, alcătuitorul 
volumului Cimitirul din stele de lon 
Caraion, apărut de curînd în colecția 
“Poeți români contemporani" la 
Editura Eminescu din Bucureşti, 
volum din care a fost selectată 
Antologia L.R., afirmă relativ la 
esența şi durabilitatea creaţiei 
poetului: "Ion Caraion este [...] 
unul din poeţii cei mai de seamă 
din literatura noastră 
contemporană şi nu numai. Nici un 
alt poet român, de la Arghezi 
încoace, n-a declanşat cu atita tărie 
pulsurile necunoscute ale limbii 
noastre, oferindu-ne o poezie de 

exceptie, o poezie care devine o 
condiţie a existenței umane pentru 
contemporaneitate". 

Anume aceste "pulsuri" m-au 
"“copleşit" în 1980, după lectura 
memorabilei prefețe de lon Caraion 
la cele două volume ale poetului 
din Mărţişor, tipărite la “Cartea 
românească", condusă de prietenul 
său Marin Preda. Acea tulburătoare 
şi absolut neobişnuită reflecţie 
despre Tudor Arghezi (neobişnuită 
la acea vreme în special pentru noi, 
basarabenii, cărora ne fusese 
interzisă literatura de peste Prut — 
cele două volume ale lui Arghezi 
le-am procurat la Kiev) m-a legat 
sufleteşte nu numai de Tudor 
Arghezi, dar şi de lon Caraion. Cum 
să bănuiesc, atunci, că peste un an 
şi ceva, în august 1981, lon Caraion, 
refuzînd să suporte "tutela culturii 
oficializate", avea să ia calea 
pribegiei, fără de întoarcere. 
Următoarea ediţie a celor două vo- 
lume argheziene va apărea în 1985, 
cu un an înainte de trecerea pe alte 
tărîmuri a poetului, avînd 
specificarea "revizuită şi 
adăugată”, dar fără fulminantul, 
profundul şi curajosul cuvînt 
înainte al lui lon Caraion (fragment 
din Jurnal |), interzis de către 
autorităţi. Survenise impactul cu 
mai-marii zilei, impact definitiv, din 
care motiv decide: "Am să trăiesc 
restul vieţii şi restul morţii într-o 
altă ţară”. A urmat logic plecarea, 
ce avea să-i provoace mari dureri 
sufleteşti, măcinîndu-i fără istov 
firea: "De cînd sînt în exil, mă dor 
toate cuvintele”. Străinătatea, viaţa 
în afara Ţării sînt pentru poet 
“singurătăţi care drumeţesc într-o 
limbă ce nu este a mea..." Înainte, 
dar şi înapoi, se cască nemiloasă 
gura unui imens GOL, surprins cu 
subtilitate în poezia cu acelaşi titlu: 
"Am iubit o femeie care a plecat./ 
Am avut un prieten care m-a 
vîndut./ Ţară. Drum pierdut./Oraş 
fără nici un bărbat./Eu am ajuns 
pînă în ţinutul de unde/ nu se mai 
crede şi nu se mai speră”. Venit de 


acolo unde "am pe nimeni”, unde 
n-are cine te mai plînge, unde 
“n-are a face" dacă trăieşti sau mori 
singur, unde "nu mai poti aduce 
sufietului nici o bucurie”, te 
surprinzi înlănțuit cu fire nevăzute, 
dar trainice de "ai tăi”. Dorul de ţară 
este sfişietor, iar exilul nu are 
proprietatea — oricît de liber te-ar 
face — de a obloji sufletul rănit de 
o existenţă socială şi politică 
strîmb orînduită. Nu a avut ce 
alege, pentru că pe om destinul îl 
alege din tinereţe, de la naştere 
chiar. "Era ticăloşiei”, instaurată de 
comunişti în "Ţara care fusese unul 
din stîlpii cei mai înalţi, mai stabili 
ai culturii şi civilizaţiei europene şi 
care ajunsese o republică a 
muştelor"”, îl determină să plece în 
exil. Înstrăinat fără voie şi 
iremediabil de "cuvintele-matcă”, 
de limba maternă adică, de tot ce 
înseamnă tradiţie, istorie, neam 
(cine să-l înţeleagă pe poet mai bine 
decît noi, basarabenii?!), lon 
Caraion scrie: "La aproape 60 de 
ani, silit să-ţi părăseşti ţara... Dar 
limba nu mi-o pot părăsi. E ca 
sîngele şi ca aerul. Fără, dispari. 
Trecut în obiceiurile, structura, 
sinuozităţile şi cerul unei alte 
limbi, ceva din tine se retrage ori 
se interzice vederii, rămîne dorit, 
se fereşte. Comunicabilitatea cu 
tine şi cu lumea se împuţinează. 
Pătrunzi într-o degenerescenţă a 
vocabulelor. Vorbele se agită ca 
handicapaţii. Ele-s terorizate, 
bîntuite şi pline de însingurare. 
Spitalul cuvintelor”. 

Spre a-l mîngiîia pe lon 
Negoiţescu, exilat şi acesta, dar şi 
pentru a-şi justifica despărţirea de 
țară, de limbă şi de natura firească 
a existenței, zice: "Bine că te-ai 
hotărît să alegi exilul cu toate 
"fericirile" şi nefericirile lui. Ce-ai 
mai fi putut face acolo? lar acest 
acolo este, a fost ţara noastră..." 

A plecat din ţară pentru că nu 
mai putea suporta calvarul vieţii 
acolo unde raţiunea şi cugetul erau 
încătuşate tot mai mult şi tot mai 

Limba Romåuå 


perfid. Stabilit în Elveția, e cu 


gîndul mereu acasă. Plină de 
obsesie, îl chinuie întrebarea: "Un 
neam a fost dat la cîini/ şi chiar 
nimeni să nu plătească?”. Cine să 
reziste, cine să suporte umilinţa şi 
deznădejdea, cît mai puteai 
accepta masca: să zici una şi să 
faci alta, să gîndeşti una, şi să 
mărturiseşti cu totul altceva. 
Condiţia în care se află semenii tăi 
rămaşi acasă te urmăreşte sfidător 
pretutindeni: "Dacă mă lasă 
insomniile, mă iau coşmarurile. 
Sufăr ca un om jupuit de piele, 
pentru ceea ce a ajuns a fi 
România”. 

Tara, dragostea de ţară este o 
temă la care lon Caraion revine 
mereu, deoarece crede că "Ţara 
asta, totuşi, va renaşte”. Avertizează 
că "va renaşte" nu oricum: ”... ca 
să ai o ţară, ţi se cere s-o creezi în 
fiecare zi. Cei ce ti-au lăsat-o nu ti- 
au lăsat-o ca pe o rentă, ci capeo 
cerinţă de a merita s-o ai". lar tara, 
de altfel ca şi tot ce faci pentru ea, 
este de neconceput fără credinţă. 
E nevoie nu pur şi simplu să trăieşti 
întru credinţă, ci să mori pentru ea. 
"Dacă nu sîntem în stare să murim 
pentru credinţa noastră, înseamnă 
că nu avem nici o credinţă şi nu 
valorăm înlăuntrul artei noastre 
decît nişte morminte văruite. Sau 
nici atît". Este spus categoric, dar 
foarte adevărat. Şi acest adevăr se 
referă, bineînţeles, nu doar la 
scriitori. 

ion Caraion este conştient de 
valoarea operei sale. Îşi scrutează 
propriui destin spiritual aşa cum se 
vede el proiectat pe fundalul ge- 
neral al literelor româneşti; face 
acest lucru cu discernămînt şi 
cutezanţă aproape irepetabile, 
sfidînd parcă zelul "acuzatorilor 
morali" de azi. Se pare că nimic nu 
este exagerat în această 
“"autocaracterizare”, nimic din 
ifosele grandilocvente proprii unui 
anume soi de literati, de ieri, dar şi 
de azi, ce-şi rezervă cu orgoliu şi 
egoism dreptul de a stabili ierarhii 


şi scări valorice. Este mai curînd 
răbufnirea năvalnică a unui suflet 
care a înţeles în toată profunzimea 
destinul dramatic dintotdeauna al 
scriitorului român atunci cînd 
biografia acestuia face parte cu 
adevărat din biografia neamului. 
istoria, dar mai ales cei care vin 
după noi nu vor pune preţ pe 
declaraţii, promisiuni regrete, 
justificări, pe vorbe adică, 
interesează fapta. Contează 
exemplul propriei tale vieti, trăite 
azi, acum, la cota maximă, cu 
implicaţiile şi inconvenientele 
cotidiene, care te sugrumă, dar nu 
reuşesc să te înfrîngă. Întotdeauna 
pîndit de cioclii politici ai zilei, ca 
şi de moarte, dator eşti să-ţi 
continui calm aventura vieţii atît cît 
ti-e hărăzit de Dumnezeu. 
Contează, desigur, şi cadrul real al 
existenţei, anost şi imprevizibi! de 
cele mai multe ori, dar valorează, 
înainte de toate, echilibrul tău 
sufletesc, fidelitatea faţă de propria 
ta conştiinţă, calitate obligatorie şi 
fără de care viaţa îşi pierde rostul 
şi resorturile... 

Or, viaţa şi deopotrivă creaţia 
lui lon Caraion, sau viceversa, este 
un îndemn continuu de a-ţi 
redimensiona itinerarul propriu în 
această lume a incertitudinii. 


Al. BANTOŞ 

regii din pont 


Casa noastră n-a fost de aici. 
Gîndul nostru prin alte lumi a umblat 
bunici de bunici, 

leat după leat. 


Credinţele noastre nu erau de pămînt. 

Cu hurtele, cu miile, 

dimineaţa de pe fiecare prispă, seara de pe fiecare mormînt 
n-au venit să ne aşeze coroane, pe frunte, bucuriile. 


Am băut din izvoare, am prînzit la săraci, 
o preoțească smerenie semănarăm în lucruri 
Prin văzduh, prin copaci, 
Ştiam ori de cîte ori, Doamne, ti-i mîhnire, ori 
de cîte ori dori sau te bucuri. 


O lege mai adîncă limpezea-n reculegerile noastre temeiuri 
Nu belşuguri, nu veşminte — 
proverbele ne-au aprins opaiţe-nainte. 
Din războaie ne-am întors cu aceleaşi suflete în 
alte obiceiuri. 


Ne ştiau datinile şi ne pîndeau mulți. 

Sucurile, mana, aşezările 

care au pus tuturor neamurilor toate întrebările, 

de cîte ori nu ne stară poveri... de cîte ori desculți 

n-am degerat pe mirişti, nu ne furară turmele, nu ne 
omoriră miresele. 


Fiindcă eram bogaţi şi-au voit să ne piară. 
Mamele noastre s-au purtat ca-mpărătesele, 
taţii — ca munţii, ca descălecătorii de ţară. 


Dar peste-armurile noastre de foc, 

o! cînd şi-arunca noaptea năvoadele, 
s-a abătut molima, au venit iscoadele 
şi-au lăsat pustiul în loc. 


Cioplind socluri şi dalii, 

în dalta taciturnilor pietrari — 

astăzi prin vorbele noastre visează pescarii Mangalii 
de pe-ntinsul apelor mari. 


Suntem acuma regii din Pont 

ce urmăresc noaptea corăbiile, 

ciugulind cu sufletele descărnate la orizont 
din mers, boabe, ca vrăbiile. 


Fiecare trup e-o cicatrice, 

fiecare gînd — un smarald. 

inima unde n-a fost niciodată cald, 
să-nsereze aice! 


Limba Momână 


şi celelalte, celelalte lumi? 
Ei, şi dacă speli bubele sau izmenele sau cămaşa lui Hristos? 


Ei, şi dacă face poliţia celor ce la rîndul lor i se părea 
că fac poliţia lui? 


Ei, şi dacă pe haina sa urca un păduche lung? 


Ei, şi dacă de patruzeci de ani mă strădui să ajung deopotrivă 
cu porcii şi cu cfîinii tatălui meu? 

Ei, şi dacă voi începe să mă obişnuiesc la marile înmormîntări? 

Ei, şi dacă îşi freacă melcii de altare şi-i este frig în filozofie? 


Ei, şi dacă, să zicem, alteţă, cele nouă noţiuni se născociseră 
într-adevăr deodată: valea cu peşti, obiceiul de sub masă, . 
tichia agăţată în paharul cu doi ciucuri, părerea despre umezeală 
şi nasturi a femeilor, spaţiul încercării, lumina ca un fel 
de zahăr pudră şi de zahăr adoptiv, guvernatorul impasului 
plin de corpuri de umbră, hermeneutica păsărilor duse la tăiere 
jumătate de drum cu capul muit în dreapta şi cealaltă 
jumătate de drum cu capul uşor în stînga? 


Nu există baloane care nu se sparg şi mai repede se face 
guturaiul decît laptele. 


Părinţii noştri au fost prea simpli spre a înţelege că totdeauna 
acolo nu va fi decît întuneric. 


El cunoscuse doar conţinutul cîtorva cuvinte: a iubi, a citi, 
a reflecta etc. ele dispăruseră cu conţinut cu tot. 
Apăruseră altele, al căror conţinut nu-l realizase 
niciodată: a respira, a mînca, a păcăni din palme etc. 


Deci nu se putea întîmpla altfel, pentru că nu erau altfel 
de oameni. 


Gloria? gloria trece foarte repede dintr-o cabină în alta, cu 
sau fără pantalonaşi pe dedesubt, — şi cînd găseşte şi cînd nu găseşte 
pe cine caută. Ea surîde şi prostului şi geniului, he-he, dar nu pentru 
acelaşi motiv. Şi cu atît mai puţin în acelaşi fel. He-he. Ea-i voiajoare, 
ticăloasă şi dulce, nu locuieşte la un singur hotel, iar acolo unde... 
acolo unde pare a locui, prin pereţii de aer ai apartamentelor sale cei ce 
o privesc n-o văd. 


Lumea umbrelor, dublurilor, a inconsistenţei, dezalcătuirii, 
pre-pre-pilămădirilor, lumea dizolvării, a destrămărilor 

şi convertirii în ceţuri? Bine, bine. Dar aşa bine... 

Şi lumea cealaltă? Şi celelalte, celelalte lumi? 


O poezie poate dura mai mult decît un imperiu. 

Trib, XVII 


Unii au plecat pe o potecă alţii pe alta 
fuseseră două poteci 
noi ne-am înmultit ei nu s-au înmulţit 
sau ei s-au înmulţit sau noi sauei sau 
şi fiecare am schimbat numele lucrurilor, zeilor, împrejurărilor 
fără să schimbăm împrejurările, lucrurile, zeii 
oul tot ou copiii tot copii seara şi dimineaţa 
tot seară şi dimineaţă 


acum în loc de copaci şi fiare, de-ntuneric şi frică 
erau copaci şi fiare, întuneric şi frică 
acum în loc de pădure era pădure în loc de minciună era minciună 


în loc de conserve erau conserve 
ei au făcut lumină din uitare 
noi am făcut din amintire 
iar din lumină şi unii şi alţii am făcut foc 
şi cărbune pe urmă 
şi pe urmă am făcut întuneric 
amintirea: întuneric 
pe alte două poteci, care nu mai erau cele dintii, 
nesiguri străini orbecăind ne-am reîntors în pădure 
unde toate potecile se-ncolăciră într-un ghem enorm şi unde ne aştepta 


ha! ha! ha! ha! ha! ha! 


trib, XIX 
larna intră pe fereastră, fină şi rece. 


Ei! haide bătrîno, lasă toate aceste acrobaţii mîhnite — 

farsele tale stîrnesc mila copiilor 

ideile tale-s ca nişte ghete pe care nu le mai încalţă nimeni 
monom de simulacre prin stomacul veacului 

cotineaţă cu pene, cotcodacuri şi găinaţ pe care o duceai în cap 


Fese, gingii, clăbuci 

păr, gălăgie — cui şi la ce 

le mai arăţi? 

Viitor e-al ruginii eşti obosită ca un cîine 
Gata! gata! Ai molfăit, ai spurcat 

ti se-mprăştie gîndurile ca nişte iepuri de nisip 
sfărîmaţi în fugă 

şi tu rătăceşti, rătăceşti printre resturile lor 

în fluierăturile şi-n hazul mulţimii 

Altădată au buit spermele aveai poluţii cerebrale 
deseori viaţa te-nvaţă că morala-i o infirmitate 
şi tribul a aplaudat 

Boindu-te ca toate cocotele, 

te-ai răstit spre toate punctele cardinale 
într-un colocviu purpuriu — 


Limba PRamdnă 


şi tribul a aplaudat 
erai ca o vulpe iarna pe zăpada vînătorilor 
şi tribul a aplaudat 
Acum ti-i frică şi de tavan şi de podea 
i de ud şi de uscat 
Ži de-năuntru şi de-afară 
tu, care dădeai afară timpul din calendare — 
şi tribul apiauda... 


Haide, bătrîno, cară-te! 
Miine va fi ziua cicorilor. 


larna intră pe fereastră, fină şi rece. 


spaţiu şi calm 


În mijlocul mugurilor: cenuşa îndrăgostiţilor 
lucrurile şi fiinţele trec unele prin altele 
fără să se vatăme ca 6 stradă prin alta 

ca noaptea prin zi ca focul prin apă 

lumina mirosea calm şi legume 

soarele şi-a adus la noi florile şi pisicile 
tramvaiul galbentrecu prin tramvaiul albastru 
viaţa trecu prin moarte 

istoria filozofiei prin filozofia istoriei 

dulcele prin amar 

nordul prin sud 

copaci scutură păsări pe covoare 

în mijlocul ţării cîntă divinităţile mugurilor 
cenuşa îndrăgostiţilor pătrunde în lume 

în prologuri de spaţiu şi calm 

iar fiinţele şi lucrurile trec unele prin altele 
ca fetele despletite prin păsările părului 

lor şi-al destinului. 


Flăcările repară întunericul cu rumeguş de scorburi 
Imi duc viaţa într-o scorbură care se cheamă viaţă 
buchisind pe-ncetul teoria peşterii 

între tot felul de pînde 

într-una din încăperile minţii 

Platon se spînzură de cîteva ori pe zi 

Cicatricele beznei din loc în loc 

par negii sau nasturii 

unui craniu barbar unei haine de foc 


Ce fragede ţi-s lucrurile, Doamne, ce slăbănoage şi ce plăpînde 
Noduri de şerpi leagă depărtarea dintre cuvinte 


Aerul şi limbajul nu mai ajung 


Mutologia LR.” 97 
cimitirul din stepă ca un mers care întirzie 
Ţintirimele turceşti călătoresc, pe chipurile lor idioate 
spaţiu-aleargă, pulberea mănîncă bîlbiia frica 
oamenii şi timpul. Pitoresc limba ajunge şezutul 
toate pleacă. Noi rămînem încă. dragostea va fi distanţă 

CERENA ar D Ei moartea şi mortăciunea 
Noi rămînem încă. O-mbătată li se ghemuise-n privire 
cu privirile, cu sîngele, cu mintea toate limbile caută, ele n-au ochi 
AVE deznădejdii cînd şi-arată amintirile-s noroiul omului 
cancerele stepei, dinaintea. zaharisită  mascaradă  picură 

carbonizaţi 


Prăbuşit sub clopotul-reptilă 

al cenușii sacre şi-ntre-azururi 

de boli mari, dar maceraţi de silă — 
noi rămînem martorii de-a pururi 


ai acestor dure legi de-aramă; 
roua-nţeapă; visu-i pe din două — 
cuget, cuget, ploaia de destramă 

„.. şi de-atîtea toamne-n mine plouă. 


frică nu înseamnă nimic 


altădată vă era frică de cuvintele 
noastre, 
deşi le rosteam cum creşte 
pătrunjelul. 


cuviincios, fără accente slabe ori tari. 


acum vă este frică de cuvintele 
voastre. 

deşi n-au nici un înţeles, deşi tipati. 

dar atunci şi acum 

v-a fost, vă este frică. 

de cine vă temeţi? 

cine-i mai tare ca voi? cine-i mai tare 

decît cine ţipă? noi nu ţipăm. 

creştem înăuntrul cuvintelor 

ca-n fîntînă apa din golul fîntînii. 

fiţi calmi, aţi biruit. nu trebuie. 

noi nici nu mai suntem. ` 

de ce v-aţi astupat auzul? şi atunci 

şi acum, frică nu înseamnă nimic. 

şi atunci, şi acum, şi oricînd. 

voi însă veţi amuţi şi vă va fi 

frică şi atunci. pentru că vouă 

v-a fost frică şi cînd aţi urlat 

şi urlaţi şi dacă nu vă e frică. 

fiindcă şi dacă nu vă e, tot vă este. 


noi nici nu mai suntem. 


nasturii de la cheia logicii 
îmi arătau că n-au ratat 
însă rataseră 
îmi arătau că n-au murit 
însă muriseră 
pururi e loc de dezgust... 


îmi arătau că zorii-şi retrag fantasma 
cu un mers care întîrzie 


Trib VIII 


În prăpastie sîntem. 
Noapte este. 

Arborii îşi întorc frunzele 
după sunet. 

Mergem mai departe? 


Şi ne-am dus mai departe... 


Şi am văzut o astfel de rouă 
Şi am auzit un astfel de imn 
Şi ne îndreptăm într-acolo 


Ipoteza care se pierde — 
Momentul care se moare — 
„„„ dar dacă zgomotele? 


Voi ştiţi ce vă spun ochii mei! 
Totuşi cu timpul 
cei ce fac iguane 


obosiseră... 


Tristeţea mea e mai nemuritoare 
decît bucuria voastră 

Limba Momdnă 


am pe nimeni 


— Und'vă duce, domnule? 
— İn grădină; somnule. 

— Ce să faceţi, domnule? 
— Să mă-mpuşte, somnule. 
— Că au gloanțe, domnule? 
— Că au vreme, somnule. 
— Und'vă-ngroapă, domnule? 
— Sub zăpadă, somnule. 

— Vă e frică, domnule? 

— Imi e scîrbă, somnule. 

— Cui să spunem, domnule? 
— ladurilor, somnule. 

— Va fi bine, domnule? 

— Va fi seară, somnule. 

— Aveţi rude, domnule? 

— Am pe nimeni, somnule. 
— Vreţi o cupă, domnule? 

— Cît mă costă, somnule? 
— N-are-a face, domnule, 

— De otrăvuri, somnule... 

— Nu vreţi cupa, domnule? 
— Sparge-o-n ţăndări, somnule! 
— Să vă plîngem, domnule? 
— N-are-a face, somnule. 

— Noapte bună, domnule! 
— Dormi cu mine, somnule. 
— Eu dorm singur, domnule. 
— Eu mor singur, somnule. 
— Moarte bună, domnule! 

— Noapte bună, somnule! 


amintiri la obiceiul pămîntului 


nu mi-ai mai scris, n-am să-ţi mai scriu 
sîngele meu geruieşte-n poeme; 
prea mulţi critici de-o vreme, 

ţi se uită, poezie, saşiu! 


soarta cu cine să schimb? 
cîş! — baragladină — cîş! 

ţi se uită, poezie, chiorîş 
prea mulţi critici de-un timp... 


Forme, IV 


De jur-împrejur apele curg în eterniiate 
ca forma gîndirii spre forma durerii. 
Dansează, pe talerul echinociiilor, 
tăceri halucinante. 

„Aici viitorul şi trecutul se culcă în 
flăcări. 


Puncte cardinale. 
Zeu de singurătate. 


Trupul tău s-a născut cuget. 


noapte de iunie 


S-a făcut înalt şi frumos, 
S-a făcut tîrziu şi imens. 
Din ce în ce mai rar, vîntul 
tresărea în vulturii verii (...); 
Noaptea se împiedică în licurici şi 
greieri 

ca sevele-n lăstarii amari 

ca iezii în luminile ochilor 

şi somnu-n sînii fetelor mari. 
lubirea intră în legendele ei 
ca sîngeie cînepii-n funie. 


va fi din nou soare 


natura n-are sentimente şi rude 

nici cînd uscăm timpul nici cînd udăm 
apa 

zăpada nu ţi-o pot trimite 

pîine de război: viaţa 

se muşcă din ea ca din îngeri 

va fi din nou soare şi o să învăţăm 
suntem un popor de dincolo de haos 
pămîntul tău de buze amare 

se aude-n pustiurile universului 


n-am venit să stau, am venit să plec 
eu stau numai în mers 

rareori cumpăr, nu-mi place să vind 
sălaşul meu sec 

e plin cu de toate, ca un vers 

care nu se mai termină, ca o cină 
de taină pierdută... Nu ram Nu 
rădăcină — 

o plămadă, un aluat, un gînd 

care mă precede şi mă urmează 


din munţii voştri am făcut o singurătate 
mai deasă ca pănura, mai deasă 
ca singurătatea. 

BIOBIBLIOGRAFIE 
ION CARAION 


1923—24 mai. Se naşte Stelian 


Diaconescu, viitorul poet lon Caraion, : 


în satul Ruşavăţ, acum Vipereşti, 
judeţul Buzău. 

“Eram coborttor dintr-o veche şi 
neîntreruptă stirpe de preoţi, de luptători 
şi țărani liberi din Transilvania, Moldova 


şi Muntenia dar şi la miazăzi de Dunăre, | 


în ţinuturile populate de-a lungul 
veacurilor de români. Singura nobleţe 
la care ţin este aceea a spiritului şi a 
libertăţii spirituale. Inaintaşii mei ştiau 
să scrie şi să citească încă dinainte de 
1600, cînd, încă, destule capete 
încoronate îşi rugau sfetnicii a îndeplini 
această îndeletnicire, de două ori 
demnă şi, de mai multe ori, temută ca 
periculoasă. 

Primejdia şi teama de care sunt 
înconjurați cei ce lucrează cu nevăzutul 
nu vor lipsi din biografia mea de poet, 
gazetar, editor, eseist, redactor şi 
întemeietor de reviste literare, antifas- 
cist şi anticomunist, apărător fervent al 
libertăţii de comunicare, de manifestare 
şi conştiinţă, democrat prin structură 
riscîndu-mi propria-mi viaţă, pentru ca 
viaţa operei de artă să nu fie batjocorită 
ori deposedată de atributele ei de a nu 
avea dreptul să nu accepte nici căluş, 
nici cătuşe...” 

1935—1942. Urmează cursurile 
liceului B. P. Hasdeu din Buzău. În liceu 
redactează revista de poezie 
Zarathustra pe care o tipăreşte cu bani 
proprii: 

“Am publicat prima poezie în 1939, 
într-o revistă personală scoasă de noi, 
cîţiva copilandri cu bursă ori cu 
puşculiţă, aparte, fără ştiinţa părinţilor 
şi pentru care fără toată înţelegerea lui 
Bucur Tincu, director al liceului şi autor 
al acelei cărţi de ţinută care a fost 
Apărarea civilizaţiei, era gata să fiu 
exmatriculat”. 

La revista Zarathustra colaborau: 
Al. Lungu, Lucian Valea, Traian Lalescu, 
Lucian Dumitrescu, Marin Sârbulescu, 
C. Bivolaru şi alţii. in colecţia 
Zarathustra au apărut atunci două 
volumaşe de versuri: Mătănii pentru fata 
ardeleană de Lucian Valea şi Fata din 
Brazi de Al. Lungu. După modelul 
Zarathustrei, elevii Lucian Valea şi 


Mircea Bogdan scot la Braşov, între 
1940—1942, sub girul lui D. 
Gherghinescu Vania revista de poezie 
Claviaturi, unde colaborează foarte mulţi 
poeţi tineri, dar şi cîţiva din marii poeţi 
români contemporani, printre care, Tu- 
dor Arghezi şi Lucian Blaga. 

1943. Apare volumul de debut al 
lui lon Caraion, Panopticum în Editura 
Prometeu. În manuscris, volumul a avut 
titlul Circul domestic. Volumul este 
interzis şi scos din librării de către 
cenzura militară, imediat după apariţie 
—, pentru tonul protestatar al poemelor. 

— In acelaşi an începe cursurile 
universitare la Facultatea de Litere şi 
Filosofie. 

1945. Apare volumul de versuri 
Omul profilat pe cer, premiat de Editura 
Forum din Bucureşti. Au mai apărut, în 
aceeaşi colecţie, volume de lon 
Frunzetti, Mihail Cosma, Victor 
Torynopol, Margareta Dorian, lon 
Cutova. 

— Este secretar de redacţie la 
revista Lumea, Director G. Călinescu. 

1947. Apare volumul de versuri 
Cîntece negre (Editura Fundațiilor Re- 
gale). 

— Este numit Şef de presă la 
Editura Fundațiilor Regale (Directorul 
Editurii Al. Rosetti). 

— Editează, împreună cu Virgil 
ierunca revista de poezie în cinci limbi, 
Agora, la care colaborează nume 
prestigioase de poeţi şi eseişti din ţară 
şi din străinătate, unde au apărut 
primele versuri în limba germană, ale 
iui Paul Celan. Revista a fost interzisă 
şi nr. 2 n-a mai apărut, deşi, era cules 
şi paginat. 

“Am fost exclus nestatutar din 
sindicatul ziariştilor. Am fost licenţiat din 
posturile de consilier la Ministerul 
Artelor (post ocupat la 21 de ani) şi de 
şef de presă al Editurii Fundațiilor Re- 
gale (post ocupat la 22 ani). Mi s-a 
retras îngăduinţa de a mai semna în 
presă. S-a interzis conducerii revistelor, 
ziarelor şi editurilor de a mă publica sau 
de a-mi găzdui măcar răspunsurile la 
invectivele ce mă priveau şi de care, 
dintr-o dată, ca la comandă, s-a umplut 
presa. Intreg aparatul de agitaţie şi 
propagandă al partidului comunist, 
pretins român, izbea cu sete într-un 
singur om. Frica de cuvînt. Frica de 

intelectualii popoarelor. Şi un singur di- 
rector de ziar, Tudor Teodorescu- 
Branişte, a cărui temeritate, rectitudine 
şi consecvență de idei în apărarea 
democraţiei, erau bine cunoscute, s-a 
încumetat să-mi publice, atunci, în 
Jumalul de dimineață —, cotidianul 
căruia îi gira direcţia, două răsunătoare 
articole: Criza culturii şi Criza omului. 
Ecoul celor două articole nu s-a stins 
nici azi după aproape patru decenii. 
(Rîndurile de mai sus sunt scrise în 
1984—E.M.). 

Voi cita de ici de colo doar cîteva 
fraze de foc spre a evidenția 
actualitatea adevărurilor rostite atunci, 
în 1946: “Criza culturii e criza libertăţii 
individuale... A libertăţii poetului de a fi 
poet. A criticului de a fi critic. A libertăţii 
ziaristului de a vorbi în numele 
mulţimii...” 

1950—1955. Este arestat şi 
condamnat la cinci ani închisoare pe 
care o execută la Canal, la minele de 
plumb din Cavnic şi din Baia Spriei 
(Maramureş). 

“Dar cutezanţele aduc riscuri şi 
riscurile se plătesc, uneori, scump. 
Dacă nu chiar fatal. De la sine înţeles 
că apariţia revistei Agora, suprimată şi 
publicarea articolelor din Jumalul de 
dimineaţă, suprimat, la rîndul său, 
n-aveau să-mi atragă simpatia 
guvernanţilor, nici să sporească 
dragostea lor. Hărţuielilor, şomajului, 
izolării, calomniilor le urmează felurite 
descinderi domiciliare, vizite suspecte, 
furturi de corespondenţă, interogatorii 
de cîteva ore sau zile, confiscarea în 
cîteva rînduri a manuscriselor mele şi 
în sfîrşit se trece la concluzii: 
suprimarea libertăţii. 

În septembrie 1950 sunt, am mai 
spus-o, arestai. Arestat în plină zi, în 
plin miezul Bucureştiului, pe strada 
Schitu Măgureanu, lîngă Cişmigiu. După 
o dură anchetă şi un simulacru de 
judecată, fără martori, în şedinţă se- 
cretă, m-au condamnat. Era doar 
începutul. 

Din 1950 pînă în 1955 execut cinci 
ani de condamnare politică. Sunt trimis 
în lagărele de muncă forţată de la 
sinistrul Canal — Dunărea-Marea 
Neagră, pe fundul căruia dorm zeci de 
victime şi apoi în minele de plumb de 
la Baia Spriei şi Cavnic (Maramureş), 


unde se lucra la 100 de metri sub pămînt 
în pielea goală, dată fiind, binenţeles, 
temperatura rocii şi picurînd fără oprire. 
Stropii veniţi în contact cu pielea 
muşcau, lăsînd rană pe locul atins. 
Trupurile noastre fantomatice erau 
astfel îmbrăcate, ca-ntr-o platoşe de 
bube, din care ori de cîte ori coaja 
bubelor suferea cea mai vagă eroziune 
supura sînge cu puroi. Şi mulţi dintre 
noi, printre care şi eu, aveam gălbinare. 
Tratament medical: inexistent. Cei care 
se infectau grav mureau. Celorialţi — 
şi se chema aceasta autohemoterapie 
— li se lua sînge din venele miinilor şi 
lise înjecta în fese. N-avea decit corpul, 
dacă mai putea reacţiona, să 
reacționeze el singur”. 

1958, martie. Este arestat din 
nou avînd drept capete de acuzare 
infracțiunile: trădare de patrie, spionaj, 
defăimarea culturii socialiste, uneltire 
împotriva orîndulirii de stat etc. Pentru 
toate aceste delicte, Tribunalul Militar 
Bucureşti l-a condamnat la moarte, 
pedeapsă comutată, prin recurs, la 
muncă silnică pe viaţă. In fapt este 
acuzat că a întocmit lista de scriitori 
români disidenţi ce urmau să primească 
ajutor financiar din Occident, ceea ce 
constituia, după legislaţia socialistă, un 
act de spionaj, trădare de patrie şi, 
acuzat, de asemenea, că trimisese spre 
tipărire în străinătate poezii “scrise” la 
Canal, în fond versuri “memorate, , 
transcrise alfabetic imediat după 
punerea mea în libertate”. Pentru că 
le-a dactilografiat, viitoarea sa soţie a 
fost arestată, judecată şi condamnată 
la 15 ani închisoare. 

“Unele memorate, altele cărcălite 
rudimentar, acele poeme, nimerite, în 
fine, în lumea de dincolo de gratii, au 
avut şansa de scurtă durată de a fi 
dactilografiate cu grijă de viitoarea mea 
soţie şi să circule. Insă unii din 
răspînditorii acestor poeme erau agenţii 
securităţii, mandataţi să intre în posesia 
respectivelor texte şi să le difuzeze, 
tocmai pentru a se furniza pretextul unei 
noi întemniţări. Ea n-a întîrziat. 
Rearestat, împreună cu dactilografa 
mea în 1958, în 1959 sunt condamnat 
la moarte. Execuţia se amină, 
pedeapsa va fi muncă silnică pe viaţă. 
Valentina e condamnată la 15 ani 
muncă silnică.” 

h 1964. Este eliberat din închisoare. 
Inainte cu patru luni i se cere să scrie 
un articol împotriva lui Virgil lerunca. 
Bineînţeles, refuză. Ar fi ieşit cu patru 
luni mai devreme... 

“Conform unei clauze anexe 
(privind România) a Conferinţei de ia 
Yalta în 1964, la exact 20 de ani de la 
invadarea ţării de către Armata roşie, 
au fost eliberaţi toţi prizonierii politici, 
care supravieţuiseră. De fapt se trecea 
dintr-o curte mai mică de temniţă în 
curtea unei temnițe mai mari.” 

1966. Apare volumul de versuri 
Eseu, cuprinzînd poeme scrise, în 
majoritate, în închisorile prin care 
trecuse autorul lor. 

“Scrise de mînă, cu creionul, cel 
mai adesea pe hirtie de sac de ciment, 
în anii detenţiei, am iniţiat şi am făcut 
să circule de la un penitenciar la altul şi 
din temniţă în temniţă, iar lesne nu era, 
revistele clandestine Generatii şi Don 
Quihotte! Din 1982, Don Quihotte şi-a 
reluat apariţia, în exil. O considerabilă 
parte a versurilor mele (născute între 
zidurile celulelor sau înăuntrul sîrmelor 
ghimpate) a izbutit să se strecoare 


1967. Apare volumul de versuri 
Dimineaţa nimănui. 

1969. Apare volumul de versuri 
Necunoscutul ferestrelor. 

1970. Apare volumul de versuri 
Cîrtita şi aproapele. 

Apare antologia Simposion de 
metafore la Brincuşi, Masa tăcenii. 

1971. Apare volumul de versuri 
Deasupra deasuprelor. 

Apare volumul de versuri Cimitirul 
din stele. 

Apare volumul de versuri Selene 
şi Pan. 

1972. Apare volumul de eseuri 
Duelul cu crini. 

1973. Apare volumul de versuri 
Munţii de os. 

Apare volumul de versuri Frunzele 
în Galaad. 

Apare volumul selectiv de Poeme, 
colecţia “Cele mai frumoase poezii”, 
prefaţă: Emil Manu. 

1974. Apare volumul de versuri 
Marta, fata cu poveştile în palmă. 

Apare volumul de eseuri 
Enigmaltica nobleţe. 

1976. Apare volumul de eseuri 


Pălănierul silabelor. 

Apare volumul de versuri O ureche 
de dulceaţă şi o ureche de pelin. 

Apare volumul Bacovia, Sfirşitul 
continuu, eseu. 

1978. Apare volumul de versuri 
Lucrurile de dimineaţă. 

Apare volumul de versuri 
interogarea magilor. 

Apare volumul selectiv de versuri 
Lacrimi perpendiculare, în colecţia 
“Biblioteca pentru toţi”, prefaţă de Mihail 
Petroveanu. 

1980. Apare volumul de versuri 
Dragostea e pseudonimul morții. 

“Puterea operei mele crescuse. 
Persecuţiile regimului comunist au 
crescut însă şi ele. Şase volume de 
eseuri şi aproape douăzeci de culegeri 
de poezii, după ce ţi s-au luat 11 ani din 
viaţă, reprezintă o realitate puţin 
obişnuită. Dar ce folos! Conţinutul 
eseurilor şi versurilor mele supără. 
“Avea poate şi de ce. Niciodată 
colaboraţioniştii notorii din perioada 
stalinistă şi din cea următoare 
stalinismului nu suportaseră, la 
Bucureşti, o mai radicală execuţie. 
l-au plătit-o! “Fuseseră şi erau fideli 
partidului, fideli Kremlinului, ca nu 
cumva maşina de presat oameni să 
şomeze. Avatarurile se deslănţuie-n 
serie. Atacuri îndeosebi în presa cea 


. mai servilă Comitetului Central şi-n 


periodicele poliţiei politice. În timp ce 
cîtevafiţuici propagandistice îmi elogiau 
— pentru derutarea opiniei publice 
mondiale — o carte, aceeaşi carte era 
terfelită şi împroşcată cu noroi în 
anumite fiţuici dinlăuntrul frontierelor 
României. 

Sub apăsarea anilor de viaţă furati, 
a manuscriselor de mai multe ori con- 
fiscate şi distruse, cu complexul 
sfişietor că nu voi mai avea timp să 
scriu sau să spun ce am de spus sau 
de scris, obsedat de ideea că mesajul 
meu este ameninţat a fi încă o dată 
înăbuşit, o vreme de cincisprezece ani, 
nu aveam altă soluţie: voi lucra 
demenţial cîte 14—16 ore pe zi, casă 
las o operă. Urmarea: cad grav bolnav, 
cheaguri de sînge şi fragmente din 
trupul meu rămîn pe mesele de operaţie 
ale spitalelor. Şi toate acestea după ce 
veneam din închisoare cu coastele 
fracturate, în urma torturii... Dar nu e 

mai puţin adevărat că şi coloana 
substanţialelor mele contribuţii literare 
se înalţă!” 

Poetul enumeră principalele sale 
traduceri: “o antologie în trei volume a 
poeziei franceze de la Rimbaud pînă 
azi, numărînd cca 2000 pagini şi 
cuprinzînd în jur de 150 de autori; o 
antologie a poeziei americane de la 
origini pînă în zilele noastre, cu texte 
din 136 de autori; o antologie a poeziei 
canadiene de limbă engleză; o alta a 
poeziei normande; o aita a poeziei 
neerlandeze; un florilegiu din lirica 
eschimosă; un omagiu lui Constantin 
Brîncuşi, cel mai mare sculptor român, 
cu dedicaţii a zeci de poeţi ai lumii, tot 
întălmăcirea mea; traducerea romanului 
lui Georges-Emmanuel Clancier, 
L'Etemită plus un jour, traducerea inte- 
grală a lui Antoine de Saint-Exupery, 
numeroase traduceri din poeţi germani 
ai grupului 47 şi din Novissimi italieni 
culegeri de poeme din opera lui Ezra 
Pound, Cesare Pavese, Anna 
Ahmatova, Raymond Queneau, Pierre 
Emmanuel, Rainer Maria Rilke, 
Lermontov, şi încă din mulţi alţi poeţi ai 
lumii. Toată această efervescenţă, 
toată această activitate fantastică, fără 
a mai pomeni de cele optsprezece 
culegeri de versuri originale, de cele 
şase volume de eseuri, de cele două 
volume de versuri ale mele traduse, 
unul în germană şi altul în franceză, 
încă în ţară, precum şi trei culegeri 
traduse în franceză, unul în engleză, 
aici în exil, care poate cinsti indiferent 
ce mare, ce seculară cultură a lumii, 
nu a împuţinat rigorile, abuzurile, 
presiunile, actele de cinism, şi 
ignominia regimului politic din România 
faţă de mine şi care m-au determinat 
să iau calea exiluiui”. 

1981. Familia Caraion primeşte 
azil politic în Elveţia şi se stabileşte la 
Lausanne. 

“Am păstrat în România totul: 
mormintele părinţilor, o enormă 
bibliotecă, mii de pagini de manuscris 
etc. Stabilit la Lausanne în Elveţia, din 
1981, am editat revistele internaţionale 
Don Quihotte şi Correspondance. Ulte- 
rior Correspondance şi-a schimbat 
profilul şi titlul devenind 2 plus 2. |n 
paginile acestor trei reviste, a căror 
preţuire capătă, o dată cu trecerea 


vremii, o tot mai mare rezonanţă, au 
colaborat pînă acum (pe lîngă români 
ca E. M. Cioran, Matei Călinescu, 
Margareta Dorian, Vintilă Horia, |. Hiu, 
Virgil Nemoianu, George Tomaziu şi 
alţii) sute de scriitori din mai toate ţările 
şi continentele, fiecare în limba 
maternă... 

România şi-a ucis după război 
toată floarea intelectualităţii iar dintre cei 
care se mai află în viaţă, cel mai 
discutat gînditor (E. M. Cioran; autorul 
scrie aceste rînduri în anul 1985, cînd 
Cioran era în viaţă; n.n., E.M.), cel mai 
modern dramturg (Eugen Ionescu; 
aceeaşi explicaţie ca mai sus), cel mai 
mare istoric al religiilor (Mircea Eliade; 
aceeaşi explicaţie) trăiesc în 
străinătate. Azi cărţile meie sunt 
interzise în ţara în care m-am născut, 
valoarea mea contestată, iar numele 
meu prohibit, deşi în urmă cu doar vreo 
zece ani mi se acorda din partea 
Academiei Române cea mai de seamă 
distincţie pentru literatură (poezie): 
Premiul Mihai Eminescu. Dar ce 
contează în mentalitatea “culturală” a 
unui stat polițienesc şi anticultural 
asemenea contradicții? Satisfăcut în. 
cecitatea şi despotismul său, acest stat 
— unul din sateliții Moscovei — e 
consecvent în stalinism. În stalinism 
şi în mizerie, aşa cum e întunericul 
consecvent cu sineşi”. 

1982. Apare în Editura Jon 
Dumitru din Munchen voiumul de 
interviuri şi pamflete /nsectele 
tovarăşului Hitler. l 

21 iulie 1986. Se stinge din viață 
la Lausanne, poetul lon Caraion. 

Fragmentele citate în cuprinsul 
acestui tabel cronologic sunt luate dintr- 
un text mai amplu, cu caracter 
autobiografic, scris cu un an înainte de 
a i se declanşa boala fatală. “Această 
boală — ciroză şi cancer hepatic — e 
consecinţa deportării lui la minele de 
plumb de la Cavnic şi Baia Spriei. 
Această gălbenare, de care pomeneşte 
el, era de fapt o hepatită B. care, 
netratată, duce, mai devreme sau mai 
tîrziu, inexorabil, la ciroză şi cancer 
hepatic.” (Valentina Caraion). 


Emil MANU 
"Caiete critice”. nr. 1—2, 1996. 

OMUL: LIMITĂ 
ŞI AŞTEPTARE ÎN TIMP 


“Punctu-aceia de mişcare, mult 
mai slab ca boaba spumii, 

E stăpînul fără margini peste 
marginiie lumii...” 


După o tăcere silnică şi lungă, 
Editura “Grai şi Suflet —Cultura 
naţională”, ne propune continuarea 
restituirii operei lui Eminescu, prin 
reluarea şi tipărirea volumului dedicat 
prozei literare. 

Revăzînd, aşadar, pentru 
reimprimare secţiunea prozei artistice, 
îmi dau seama şi mai pregnant că arta 
iui Eminescu este o artă reflexivă, 
scriitorul lăsînd voie liberă “sufletului 
gînditor” (cogito) şi fanteziei sale în 
interpretarea şi remodelarea lumii, prin 
proiecția propriului eu. Conştiinţa de sine 
este o conştiinţă a timpului, pe care-l 
măsoară trăind cu bătăile inimii sale. 
“L'expérience philosophique originaire 
est experience de la subjectivité”, 
spunea Nicolas Grimaldi, profesor ia 
Universitatea Paris Sorbona IV (în 
nr. 3/1993, p. 126, al “Buletinului 
Societăţii franceze de filosofie”). 

lrecuzabila realitate a momen- 
tului prezent pune fără îndurare şi 
neîncetat înaintea spiritului 
chestiunea limitei între cele două 
veşnicii, două “in-existenţe”, după 
Plotin; haos şi neant, pentru poetul 
român. Faţă de trecutul conservat în 
memoria :de sine, prezentul este 
aşteptare, pe fundalul unui viitor 
indeterminat, enigmatic, aleatoriu. 
Această limită în permanentă 
aşteptare este chiar “aventura”, 
filosofiză şi poetică în primul rînd, a 
experienţei cunoaşterii, alimentată 
imperios de o exigenţă insatisfăcută 
de sporul cunoaşterii filosofice (cît a 
fost) şi de progresele ştiinţifice (cîte 


sînt). “Unde vei găsi cuvîntul ce 
exprimă adevărul?” este întrebarea 
retorică pe care însuşi Eminescu o 
converteşte în datoria cunoaşterii de 
sine însuşi: “ideea este determinare 
internă”, notase ei în vremea 
cursurilor universitare, la Berlin. 

Curgerea — panta rhei, nu se 
petrece într-o lume egală cu ea însăşi, 
cum credea Heraclit, ci într-una 
destinată disoluției, dimpreună cu * 
toate aparențele ei temporale, inciusiv 
destinele de o viaţă. Chiar astrele se 
sting şi cad. 

Care este adevărul, singurul, 
care rezistă în confruntare cu 
eroziunea nimicitoare şi fără putinţă 
de întoarcere a timpului? 

“Fiinţa ce nu moare” — este 
răspunsul ce-l dă autorul 
Luceafărului, într-una din variantele 
poemului. *... numai a nu fi fost 
niciodată este singura formă a 
neexistenţei”, citim în Despre 
nemurirea sulfetului şi a formei 
individuale. 

Făcea autorul Sărmanului 
Dionis şi a Poveştii regelui Tlă o 
literatură de “elucubraţiune filosofică”, 
trasă din “extravaganţa unui ascet 
torturat de foame, de sete şi de 
abstinenţă” (G. Panu), sau una de “cel 
mai senzaţional romantism... şi magie” 
(G. Călinescu), cu personaje himerice, 
“fiinţe de hîrtie”, sau, altfel zis, 
“fiziologii” realiste din perspectivă ro- 
mantică (E. Simion)? Sau, dimpotrivă, 
se plasa în chiar punctul nodal al 
metafizicii Fiinţei, to éon, şi al 
“genezei Totului”, cum spusese Aristot 
despre Poemul lui Parmenide. 

“Hors de tout écoulement reste 
lEtre, to éon, la Presence même... Du 
reste, la Présence n'est pas ailleurs 
qu'ici même, au plus près de nous, mais 
elle reste intacte alors que nous 
passons. Tout passe; la structure même 
du monde n'est pas ne varietur. Mais 
si rien de ce qui est présent n'est 
présent pour toujours, reste la Présence 
même... Etre, pour tout ce qu'il y a sous 
le soleil, c'est être dans le temps. Et le 
Temps signifie le destin, c'est-à-dire la 
limite de vie pour tout ce qui vit.” (Marcel 
Conche, în prefața la vol. L'âtre de 
Parmenide ou le Refus du Temps, 
1993). 

In spatele aparenţelor, tot atîtea 
avataruri, şi cu ajutorul-lor, cu aviditate 
şi fascinatie, scriitorul percutează în 
rebusul gigantesc al succesiunii 
“întîimplărilor” fiinţei, “povestea-unică 
— a regelui Tlă” şi a archaeus-ului 
său. Ficţiunea, meditaţia, povestirea 
(chiar genul literatură de voiaj — unele 
pagini din avatari, sau de poveste doar 
în aparenţă folclorică, precum 
călătoria sufletului: mortului loan 
Vestimie, în cele trei zile după moarte 
sau aceea a lui Făt-Frumos din 
lacrimă) animă şi colorează cu 
jubilaţie metaforică, derularea acestui 
scenariu al discontinuităţii în 
continuitate. Suita de tablouri, uneori 
abia sugerate, fugare (de pildă 
Legenda cîntărețului, versiunea în 
proză, care după părerea noastră, ar 
prefața şi da cadenţa iniţială 
secvenţelor din Aur, mărire şi amor), 
alteori descusute şi contradictorii, 
vizează constant formele şi 
recompunerile, traversările, unului în 
toţi, unicului,  încifratului în 
multitudinea labirintului lumii, 
“laborator de vieţi”, cu expresia 
scriitorului. 

Pentru editor şi istoric literar se 
impune arhitecturarea unor texte 
scrise de-a lungul a mai bine de un 
deceniu, aparent risipite, pentru că se 
constituiau treptat în manuscrise, 
autorului  nefiindu-i îngăduită 
definitivarea lor. Că Eminescu nu le 
abandona, ci, antrenat de idee, punea 
din cînd în cînd cîte o cărămidă 
(“Vorba celuia: mai ştii ş-asta la ce-o 
fi bună?” ms. 2257, 56 r.), vitregit de 
lipsa de timp şi de alte probleme, 
reiese mai întîi din durata lungă în 
care se lasă frămîntat de acelaşi plan. 
O menţiune specială, în consonanţă 
cu această preocupare, merită şi 
titlurile, plasate în chiar textura 
scrierii, de genul: “Istoria unei lacrime”, 
“povestea regelui Tlă”, ca părți 
subsumate unei aceleiaşi idei 
directoare. Apoi revenirile şi afilierile, 
cu sacrificarea unor paragrafe şi 
modificări în texte, pentru a le face 
convergente la aceeaşi structură- 
cadru. În fine, paginaţia, în colţul din 
dreapta :sus, cu mîna proprie şi 
intitularea sus, în frontispiciul 
avatarului moldav, din 1840, cu titiul 


sub care ar fi urmat probabil să 
reunească toate celelate părţi din 
“povestea regelui Tlă”, acela de Aur, 
mărire şi amor. 

In 1982, organizînd materia 
pentru volumul de Proză literară, nu 
am găsit argumente pentru plasarea 
fragmentului, intitulat de editori După 
această întîmplare minunată, şi 
rămas fără titlu în ediţia noastră, în 
schema manuscriselor Avatarilor 
faraonului Tlă. Am constituit atunci 
un subcapitol B. al Fragmentelor 
unitare de sorginte comună, 
averiizînd că acestea se plasau “în 
zona căutărilor, notaţiilor, organizărilor 
subsidiare şi subsecvente” (cf. p. 
671). Considerîndu-le materiale de 
lucru, spuneam tot acolo că scriitorul 
transfera imaginea, sugestia sau 
contextul de care simţea nevoie, 
dintr-un manuscris într-altul, în 
momentul continuării lucrurilui. 

Ulterior, Stănuţa Creţu a 
identificat sursa după care Eminescu 
a tradus “prin expresia uneori foarte 
personală”, în depozitările sale 
manuscrise, bucata respectivă, ca pe 
un sugestiv exerciţiu de lectură. 
Fragmentul După această întîmplare 
minunată, este aşa cum dovedeşte 
autoarea confruntării, o transpunere 
“destul de aproape de original, din 
Miss Aikim”, adică Anna Laetitia 
Barbauld (1743—1825). In originalul 
englez poartă titlul Sir Bertrand. A 
fragment şi a fost consultat după The 
Works of Anna Laetitia Barbauld, 
Londra, 1825, p. 125—137. (Cf. 
Despre sursa unui “Fragment” 
eminescian, în “Anuar de lingvistică 
şi istorie literară”, t. XXX—XXXI, 
1985—1987, p. 9—26.) 

Cît despre ultima scriere de proză 
artistică, Moartea lui loan Vestimie, 
remarcam încă din ianuarie 1982, în 
introducerea volumului de Proză 
literară că pe parcursul cercetării 
manuscriselor am avut surpriza de a-i 
descoperi sfîrşitul, în care imaginarul, 
bîntuit de neant şi indicibil, “învaţă a 
muri” şi depăşind poarta ceţoasă a 
tărîmului tăcerii îşi reprezintă reflectul 
ireprezentabil al Morii. 

Şocat de lipsa sfîrşitului, 
G. Călinescu formulă două alternative 
pentru înţelegerea textului: “Insă 

nuvela, spunea Călinescu, nu este 
spiritistă căci ar rămîne fără 
concluzie. Într-adevăr, ori duhul îşi 
pierde cu totul conştiinţa de sine şi 
atunci fragmentul e absurd, ori duhul 
părăseşte pămîntul şi Eminescu e 
obligat să ne ducă într-un Eden, să 
prefacă cu un cuvînt naraţiunea în 
viziune poetică” (Opere, 13, p. 290). 

Or, excluzîndu-se alternativa 
pierderii conştiinţei de sine Eminescu 
imaginase exact o asemenea “viziune 
poetică”, atunci cînd, pe verso-ul 
ultimei file a manuscrisului nuvelei, 
notase sfîrşitul rămas pînă la ediţia 
din 1982 necunoscut, adică inedit. 

Prin cele cîteva linii ale acestui 
sfîrşit: ... “grădina din Italia... bătrîn 
cerşitor... murmur de mîntuire” este 
figurată în mod paradoxal depăşirea 
ne-fiinţei, adică a limitei, lipsei de 
formă şi de identitate numerică, în 
termenii lui Eminescu. “Trezirea” lui 
loan Vestimie în grădina cu arborii plini 
de omăt, “întîlnirile” lui cu copiii fără 
nume, căci morţi nebotezaţi, şi cu 
prinţesa B., regăsirea cu Alexandru, 
dublul său nu sînt decît pura figuratie 
a veşniciei cu măştile Morţii. Şirul 
neîncetatelor metamorfozări — probă 
a traversării morţii de către viaţă — 
pare a se încheia aici, printr-un “mur- 
mur de mîntuire”... 

Timpul are ultimul cuvînt. Şi 
pentru ca perfecțiunea să 
domnească, punctul incipient coincide 
cu sfîrşitul. Orice corp e un micro- 
cosm — mărime infinită în mic — faţă 
cu macrocosmul —mărime infinită în 
mare (nr. 2255, 402 r.) 

Transgresînd “interdicţia”, 
regele Tlă, cere naturii să se de- 
voaieze: “Chipul tău Isis... 

Pe tabla neagră se zugrăvi un 
cerc mare roşu... de acest cerc erau 
aninate fiinţe ca o scară... Jos 
minerale, în care plantele îşi duceau 
rădăcinele... animale îşi duceau 
rădăcinele în plante, omul în animale; 
minerale în om, plante în minerale, 
animale în plante, omul în animale, şi 
prin toate aceste forme tremura cercul 
roşu şi făcea să joace formele negre 
pe firul ei roşu...”. Roşul şi negrul sînt 
culorile acestei zeițe cu puteri 
universale, domnind asupra naturii 
întregi şi astrelor. Drapată în şalul 


negru al nopţii, semănat de stelele 
firmamentului, ea este iubită, soţie şi 
mamă; născînd, ca şi “Crăiasa din 
poveşti” din alergarea apei în cercuri, 
e Frumoasa-Fără-Corp şi A Lumii 
Impărăteasă — Moartea. Trandafirii 
fac parte din atributele sale: “Dîndu- 
şi trestia-ntr-o parte, / Stă copila lin 
plecată, / Trandafiri aruncă roşii / 
Peste unda fermecată” (Crăiasa din 
poveşti). 

Ca şi pentru poeţii romantici, 
Schiller sau Novalis, la Eminescu, 
după cum s-a putut vedea şi din 
rîndurile citate mai sus, ea îmbracă 
toate aspectele naturii-mamă, univer- 
sală dar şi “crăiasă” al cărei chip este 
ascuns profanilor de voaiul ce-l 
acoperă, şi pe care numai ea poate 
să şi-l dez-văluie: “Dîndu-şi trestia- 
ntr-o parte”. Nici un muritor nu trebuie 
să ridice cu mîna-i profană şi 
păcătoasă “voalul sfint şi interzis” 
(Schiller, Poeme filosofice). 
Pedepsit, acela care o face, vede 
adevărui. 

inceputul ca şi sfîrşitul sînt 
fondul inepuizabil pe care Forma şi 
Limita îşi marchează, prin entităţi ale 
sensibilului, dihotomica lor trecere. 

Dînd spre tipărire, în 1932, “părţile 
descriptive” din scrierea pe care o 
intitula Avatarii faraonului Tlă, G. 
Călinescu considera că ne aflăm în faţa 
unei povestiri “care tratează un caz de 
metempsicoză”, şi nu făcea nici un fel 
de legătură între această “nuvelă” şi 
celălalt “proiect de nuvelă”, intitulat de 
Eminescu, în ms. 2255, pagina 39 
(unde se află, de altfel şi textul): Aur, 
mărire şi amor, iar de Călinescu, laşii 
în 1840, cu o sintagmă din prima frază 
a scrierii. Acest al doilea proieci i se 
părea exegetului “foarte interesant 
pentru că ne înfăţişează un Eminescu 
preocupat de analiza societăţii 
româneşti (ieşene în cazul de faţă), 
puţin influenţat de C. Negruzzi şi 
străduindu-se să redea o culoare 
istorică”. Intenţia lui Eminescu ar fi fost, 
prin urmare, aceea de a face “în teatru 
sau în proză un tablou ai societăţii 
contemporane şi constructiv şi satiric”. 

In consecinţa acestei opinii a 
mentorului, Al. Piru (în istoria literaturii 
române de la început pînă azi, 1981, 
p. 129—130, şi, anterior, în “Luceafărul”, 

18 februarie 1978) era de părere că 
proiectele în discuţie împreună cu altele 
ar fi fragmente dintr-un proiectat roman 
Aur, mărire şi amor, zugrăvind pe de 
o parte moravuri şi tipuri din înalta 
societate a Iaşului, pe de alta moravuri 
şi tipuri ale mediului rural de la curtea 
cuconului Vasile Creangă, punctul de 
plecare fiind Ipoteştii (nume bufe: 
Porfirie Rufă, Drăgan Ciufă, Ermolachie 
Chisăliţă, Pintilie Buchilaty. Numele 
dintre paranteze fac proba cuprinderii 
pe care istoricul literar o circumscria 
romanului. În ediţia din 1982, la p. 694, 
remarcam că opinia profesorului Piru, 
aceea a unui “proiectat roman”, intitulat 
Aur, mărire şi amor, putea fi susţinută 
şi prin probe materiale, de manuscris: 
titlul autograf, paginaţia făcută de scriitor 
cu propria-i mînă, dar neluată de nimeni 
în atenţie pînă la ediţia noastră, 
suprimarea şi retopirea unui întreg 
paragraf din “avatari” în versiunea finală 
în care erau însă preluate toate 
elementele de atmosferă etc. (vezi p. 
689 şi urm.) — dar, că de fapt, ne aflăm 
nu in faţa unui roman social, ci a unei 
proze de dimensiuni ample, filosofic- 
meditative, asupra panoramei omenirii, 
ilustrată ciclic. Promiteam tot atunci, 
ruperea tradiţiei instaurate în editarea 
şi istoriografia literaturii, prin 
reintegrarea fragmentului la locul 
destinat de către Eminescu şi, normal, 
reconstituirea sub titlul originar, din 
manuscris, a “Poveştii regelui Tlă”. Atît 
cu ocazia unei cronici din 1984 cît şi 
cu prilejul mesei rotunde asupra editării 
operei lui Eminescu, organizată de către 
Universitatea “Al. |. Cuza” din laşi, în 
mai 1986, Al. Piru, pronunţîndu-se 
mereu la modul superlativ asupra “celei 
mai bune ediţii de Proză literară din 
Eminescu (Minerva, 1982), solicita 
ediţia promisă. 

Absurd şi intempestiv Al. Piru a 
plecat dintre noi, iar promisiunea a 
rămas neîmplinită; gestul tot absurd 
al punerii mele în afara culturii nu 
mi-a îngăduit continuarea cercetării 
începute şi, implicit, nici împlinirea 
unor datorii asumate prin Editura 
Minerva, privitor la restituirea operei 
lui Eminescu, oprită la al optulea 
volum, în 1986. In volumul Eminescu 
azi, apărut în 1993, Al. Piru confirma 
tacit dar integral punctul meu de 


vedere, cumulînd sub titlul Aur, 
mărire şi amor, fragmente din 
povestea avatarurilor Fiinţei, poveste 
ce ar fi urmat să se sfirşească cu 
finalul la Moartea lui loan Vestimie, 
descoperit şi tipărit în ediţia noastră. 

Ca întotdeauna în marea artă 
sublimarea realităţii lumii obiective: *?; 
cap sînt formele acestei lumi”, noi 
poetul în ms. 2255, f. 293 v., nu 
secătuieşte gîndirea poetică de sevele 
şi culorile “petrecerii” prin lume, ci o 
purifică în esenţialitate şi cromatism 
intensiv. În cazul de faţă, însă, nu un 
tablou “şi constructiv şi satiric” al Iaşului 
şi mediului rural dintr-o Moldovă 
patriarhală sau contemporană frămînta 
spiritul incandescent al artistului, ci un 
scenariu în care tablourile converg la 
remodelarea fiinţei totaie în matca 
timpului, dincolo chiar de barierele 
biologicului şi ale istoriei, într-o 
depănare inexorabilă. Să observăm, în 
treacăt, cît de hazardate sînt acuzele 
de “paseism” şi atîtea alte “isme”, 
etichete incriminatoare şi pasagere pe 
o operă de inepuizabilă statuare a 
esenței umane prin logosul poetic. O 
reconstituire recuperatoare, prin litera— 
tură, pentru ca valorile tradiţionale, 
naţionale, particularizante să nu moară. 
Bogăția şi expresivitatea stau în 
diversitate: suma vieţii e direct 
proporţională în diversitatea indivizilor. 
Tot ceea ce scriitorul a văzut, auzit, trăit 
sau citit este retransmis prin originala 
armonie a unei opere în care viaţa, 
lumea se recompune în varietatea şi 
concreteţea lor sensibilă. “Varietatea în 
unitate e perfecţiune” scria Eminescu 
în ms. 2264, 336 r. 

Aristot spunea că timpul este o 
serie continuă de limite, ca o linie 
constituită dintr-o serie continuă de 
puncte. Dan/Dionis ştie că viaţa ca şi 
universul întreg e “eternă mişcare” — 
“omul are-n el numai şir”... el e “în 
faptă însă, omul cel vecinic, din care 
răsar tot şirul de oameni trecători”, 
adică, aşa cum va constata regele 
Tlă, o formă traversată de toate 
persoanele care au locuit corpul său. 
lar dacă pe durata existenţei sale, 
prins de roata timpului, asemenea 
firului de colb, trece prin toate locurile 
prin care roata trece, înseamnă că în 
propria-i conştiinţă, insul de azi poate 

fi contemporan cu ceea ce se 
petrecea acum zece miii de ani. El 
poate avea, ca în Sărmanul Dionis 
sau în cutare din avatarurile ai chaeus- 
ului, experienţa metafizică a unui 
timp, în care s-au încrustat ca într-un 
recepiacol: spiritul popoarelor, 
obiceiurile lor ancestrale, mitologiile, 
natura comportamentului lor: “Pare că 
te cheamă cineva din urmă pe nume... 
te uiţi, şi nu-i nime. Hm! Este ceva 
în toate astea” (ms. 2255, 171 r.). 

Demarcîndu-se din haosul in- 
form şi opac al infinitului primordial, 
dreapta se recurbează în sferă. Viaţa 
este “grăuntele de mulţămire”, ce 
s-a născut în momentul cînd această 
implozie a scos “haosul din echilibru”, 
cum notează Eminescu într-un 
manuscris. 

Vom reține din schiţata 
cosmogonie de mai sus grăuntele de 
viaţă, sinteza cu care poetul 
denumeşte momentul incipient al 
vieţii, (moment care în secolul nostru 
poartă denumirea onomatopeică de 
“big bang”); relativ la spiritul 
universuiui, pămîntul cu imperiile saie 
“e un grăunte” (Aur, mărire şi amor). 

Aşadar, nu punctul, stearpă 
rotunjime în spaţiu, ci sămînţa, 
rotundul germinativ, bobul totdeauna 
vital şi polimorf, boaba care este şi 
globui(ă). Totuşi, din sensul etimologic 
al cuvîntului punct, lat. pungere, 
poetul reţine o sugestie într-una din 
variantele, din 1879, la poezia Ca o 
făclie: “Şi primul ochi ce iese din 
milaştinile  spumii”, care în 
cosmogonia paralelă din Scrisoarea 
|, sună: “Deodată-un punct se mişcă... 
întîi ca raza spumii”. Avem, 
deocamdată, proveniența, locul 
originar: mlaştinile şi o infinitezimală 
multitudine: spuma. 

Dar poetul nu de metaforele 
“mlaştinele spumii”, ori “raza spumii” 
avea nevoie. Nemulțumit, caută, 
aşterne alte şi alte variante, printre 
care următoarele două: 

“Un punct mai slab ca unda, ca 
raza, boaba spumii”... şi 

“un punct, un atom... ca unda, 
ca raza, boaba spumii”... (ms. 2278, 
38v.—39v.). 

Citim aici de două ori boaba 


spumii — aceasta e şi imaginea care. 


îitrebuia; în acord perfect cu gindirea 
sa, această efemeră polivalenţă 
concentrează în germenele său 
atomic tenebrele glaciale ale 
adîncurilor mlăşiinoase din care a 
ieşit, aducînd însă cu ea şi raza, toate 
reflexeie şi mirajul curcubeului celest. 
In această sinteză de Genune/Timp/ 
Cauzalitate (adică Moarte, cei trei 
termeni ai adevărului feno- 
mer:ologic după Eminescu, cf. ms. 
2267, f. 93 v.) se află centrul vital şi 
nucleul cosmic al existentului, aşa 
cum vom citi în versiunea finală a 
Scrisorii |: 


„.. Cum din chaos face mumă, iară 
el devine Tatăl — 
Punctu-acela de mişcare mult mai 
slab ca boaba spumei 
E stăpînul fără margini, peste 
marginile lumei... 


Sursierii nu şi-au cruțat 
eforturile, iar bibliografia: pentru 
cosmogonia din Scrisoarea | este şi 
densă, şi foarte extinsă, şi savantă. 
Niciunde însă nu am aflat nici urmă 
de “boaba spumii”. 

Sigur că Eminescu a fost un 
scriitor de mare cultură şi un tot atît 
de fin cunoscător al mitologiei şi 
folclorului popoarelor, cîte a ajuns a 
cerceta. Dar el nu putea să nu 
cunoască, cu atît mai mult, 
simbolismul încrustat în legendarul 
unei creaţii de o bogăţie şi o 
expresivitate cu totul excepţionale, 
cum este aceea din regiunea sa na- 
tală — Nordul bucovinean al Moldovei. 
El coroborează, ca întodeauna în 
creaţia sa, elemente din lecturile sale 
filosofice şi literare cu simbolismul 
folcloric românesc, ivirea doar ca 
germene şi punct de plecare în tabloul 
de intensă poezie al Facerii Lumii. La 
secretul Genezei imaginaţia poetică 
ajunge doar prin miturile cosmogonice, 
dată fiind lipsa oricărei mărturii: “n-a 
fost ochi care s-o vază” şi “nici minte 
pricepută”. 

Distanţa de 4000 de ani, de care 
vorbeşte unul dintre comentatori (lon 
Alecsandri, fratele poetului Vasile 
Alescandri, în scrisoarea de la Paris, 
tipărită în “Convorbiri literare”, XVIII, 
IV, 1 iulie 1884), care separă 

“cosmogonia chaldeeană” de cea 
eminesciană, este abolită în 
multimilenara ei dăinuire exemplară, 
de o alta, tot veche şi tot exemplară, 
dar de provenienţă românească, şi mai 
exact bucovineană, ca şi poetul. 

Poetul nu putea să nu fi ascultat 
încă din copilăria-i încîntată de basme 
în mulţimea legendelor despre 
Facerea Lumii, pe unele ca acelea 
despre naşterea tuturor lucrurilor, 
însufleţite şi neînsufleţite, a lui 
Dumnezeu şi a Diavolului inclusiv, din 
“spuma mări!” primordiale: 


Dintru-ntăi şi-ntăi era numai apă 
şi întuneric... 


“Drept în mijlocul mării s-a făcut 
un vîrtej de spumă şi din acela s-a 
făcut D-zeu, şi îndată chiar din 
aceeaşi spumă ş-a sucit D-zeu o 
lumînare, căci era întuneric peste tot. 
Apoi s-a făcut Necuratul, tot din 
spumă.” ... lar împreună au pus la 
cale toată alcătuirea celor ce sînt. 
(Elena Niculiţă Voronca, Datinile şi 
credințele poporului român 
adunate şi aşezate în ordine 
mitologică, Cernăuţi, 1903, p. 881) 

Aici, în acest imagism popular 
a văzut poetul, ca şi noi, şi haosul de 
la începuturi, şi Facerea Lumii ce are 
la bază “boaba spumii”, şi lumînarea, 
“făclia” de lumină a celei dintii zile. 

Tot ce se schimbă este perma- 
nent, spune Kant. 

“Tot ce există — notează 
Eminescu, în ms. 2255 — nu sunt decît 
grade a unei stări supuse la 
modificaţiuni în infinit, zic eu.” În scena 
lumii, prin gestul concret şi arhetipal al 
percepţiei, subiectul, “se simte simțind 
şi se cunoz „e cunoscînd” (cf. Andre 
Pichot, Le sujet et le corps). Asimilat 
mecanicii universului, ca în fabulosul 
mitic popular reprodus mai sus, 
Dumnezeu este mişcare, şi prin 
mişcare, lumină. lată de ce, pentru a 
atinge cu braţul, atotputernicia, cu 
mintea, atotşiiinţa, cu puterea 
ubicuitatea, “trebuie să vă mişcaţi, 
fiecare mişcare în jurul ei”, decreta 
imperios poetul (ms. 2275B, 21 r.). 
Numai astfel inima, orologiul şi “lăcaşul 
vieţii”, poate măsura cu bătăile ei mersul 
lumii, şi poate deveni, prin experienţă 


şi căutare de sine, loc al adevărului şi 
binelui. Momentul împlinirii prezente nu 
este posibil fără trecutul cumulat, 
precum grăuntele-fruct din floare sau 
stejarul din ghindă. 

In această obstinată, tenace, 
intrinsecă ritmicitate a transformărilor 
naturii, ineluctabilui spirit al urmării 
exclude revoluțiile ca pe adevărate 
cataclisme — continuitatea ţine firul 
şi temeiul tuturor devenirilor, căci ea 
înseamnă punerea la bază a unui 
punct pozitiv, constant şi stabil. În 
conştiinţa individului timpul 
cristalizează şi determină “natura” 
individualităţii ca “punct stereotip” de 
menţinere şi iradiere a caracteristicilor 
proprii în universalitate. Dar, adaugă 
Eminescu “naționalismul este un semn 
rău”, pentru că “Nicăieri nu se mani- 
festă voinţă de viaţă mai tare decît 
acolo unde viaţa este periclitată sau 
prin boală internă sau prin pericol 
estern” (ms. 2264, 398 r.). 

O natură sfişiată, neconstantă, 
“catilinară” nu poate recunoaşte nici 
binele, nici răul, nici adevărul. Natura 
decăzută este consecventă în regres 
şi dezorganizare. Numai munca, 
făcută cu convingere şi constant, 
fortifică personalitatea, umplînd-o de 
semnificaţie; geniul însuşi era pentru 
poet 99 la sută efort — memorie şi 
reflecţie. Consecvenţa şi asumarea 
efectivă, structurală duc la echilibru 
în acţiunile istoriei, simțită în chipul 
acesta cu inima şi judecată cu mintea. 
În româneşte, inima nu poate fi 
separată de suflet, latinescul anima 
le încape pe amîndouă. 

Lăsînd cu totul în afară orgoliul 
şi dogmatismele, universalismul, 
umanismul nu pot fi concepute în 
afara identităţii originale, distinctive şi 
persistente a personalităţii. 

“Să storci pămîntul — ah, ce! 
— să storci tot sistemul solar, nu 
capeţi o lacrimă... trebuie să treacă 
anume pin mii de faze elementele din 
cari se compune acel lichid scump...” 
(Istoria unei lacrime). Chipului 
polimorf, ascuns “sub mii de feţe” al 
naturii i se solidarizează “hieroglifa” 
destinului uman individual, ca 
echivalent de integrare în Unitate. 

“Boaba de spumă” (Scrisoarea 
l); picătura de rouă (Aur, mărire şi 

amor); florile de pom sau de gheaţă 
din fereşti (Istoria unei lacrime); 
unda, vaiul, spuma: snop de diamante 
sau generaţie spontanee; rîul: 
Gangele, Nilul, Bistriţa — sînt 
chintesenţe ale timpului pe durate 
incomensurabile şi “anume”, adică 
obligatorii, ca în citatul de mai sus, 
ale legilor cauzalităţii lumii fizice, 
devenite entităţi mitice prin 
răsfrîngerea gîndului. 

“Lacrima” însă e concizie care 
condensează faptele de suflet, 
amintirile, mai cu seamă, suferinţele, 
“durerea lungă”, ontologică a speţei 
umane. În receptacolul său minuscul 
este ascunsă taina plăsmuirii vieţii 
(Făt-Frumos din lacrimă); e 
născătoare a muzicii şi frumosului: 
“fiecare frumuseţe este cristalizarea 
suferințelor”, şi, prin perpetuă coborîre 
în aducere-aminte, actualizează 
trecutul, izvodind incantaţia şi poezia: 
“Ah, cine-mi spune istoria unei 
lacrime”?”... 

in această alchimie a 
acvaticului, poetul însuşi este şi 
“boabă de spumă” (Pierdut în 
suferința) şi “nour de aur”, supt de 
Dumnezeul geniului, din marea de 
amar a suferințelor popoarelor (Mira ). 

inchis între cele două 
concavităţi: “un cer de stele dede- 
supt / deasupra cer de stele”, omul, 
ax al lumii, este capabil de gestul 
grandios în simbolismul său al 
reiterării Facerii. Cu apă cărată în 
gură, adevărat latex bucal, eroul 
tragediei Grue Sînger înviază “băţul 
cel uscat”, făcînd posibil miracolul 
reluării purificate, de la origini. 
Tragedia, nedefinitivată dar dusă pînă 
la capăt, ar fi urmat să se compună 
într-un nou imn al creaţiei, în care 
ideea originii prilejuieşte meditaţia 
asupra experienţei morale, sociale, 
etice şi religioase a individului, văzut 
ca matrice inepuizabilă şi ca destin 
istoric singular. 

“Mărul”, arborele vieţii, în 
legendele şi miturile lumii; “arbore 
genealogic”, în imagismul arabic ce 
stă la baza modelului biblic; este, în 
Grue. Sînger, “pomul” răs-— 
cumpărării şi simbol de 
antropogeneză. Reanimat din tăciuni, 
nutrit de sînge(r), el capătă însuşiri 


germinatoare, dă floare şi rod: două 
mere roşii, “mama şi tatăl tău”. “Mărul 
roş“ în folclorul nostru ca şi la 
Eminescu este un topos al iubirii şi 
originilor. El figurează, ca în “miturile 
de origine” (cf. Mircea Eliade), o 
mitosofie românească, care în mod 
paradoxal, ar putea fi denumită a 
optimismului congener. În imensa 
idee a unui “éternel retour”, esenţialu! 
mai poate fi corijat. 

“Şi eu — Dumnezeu” însemna 
pentru tînărul Eminescu, la acei 16 
ani ai săi, că sufletul “seamănă” (cum 
spunea Aristot) prea mult realităţilor 
nemuritoare, fiind parte din inteligenţa 
cosmică. Esenţialul este solidar nu 
numai cu ontologia, timpul cosmo- 
gonic, dar şi cu “istoria”, timpii ce se 
reiau şi se continuă. Ambiguitatea 
provenită din a priorismul originar al 
timpului şi coextinderea sa la 
ansamblul fenomenelor lumii n-a găsit 
o altă explicaţie în nici o altă filosofie 
sau cosmologie a omenirii. 

In “poarta raiului” său, bătrînul 
Dunmnezeu picoteşte şi chiar 
adoarme, ca în cîntecele şi colindele 
de resuscitare a “anului nou”, sau 
este, ca în Memento mori, adîncă 
tăcere (cf. Rosa del Conte). 

Numai cuvîntul poetic îngăduie 
spargerea tăcerii şi liniştii morţii. Prin 
vibraţiile şi armonia ce o instaurează 
face să dăinuiască pulsaţiile pe care 
inima poetului le-a depănat şi 
îndumnezeit prin profeția sa. inspirat 
de muze — fiice ale memoriei — 
cîntecul său se înrădăcinează în 
adevărurile existenţei şi duratei 
umane, făcîndu-le să dăinuiască în 
perenitate. Adăpate la memoria 
omenirii prin apropierea istorisirilor 
cosmogonice, cîntările intonate în 
inefabilul poetic salvează Fiinţa de 
uitare, tăcere şi obscuritate. 

Oamenii, în perindarea lor 
inexorabilă, recunosc că poetul şi-a 
împlinit printr-o cîntare unică misiunea 
de oficiant, care a ars, flacără vie şi 
totală, pe altarul justiţiar al ordinii lumii. 

Silueta lui se conturează 
nestrămutat dincolo de limitele 
cotidiene “Sub raza gîndului etern”. 

lon BUZAŞI 
Blaj 


EMINESCU ŞI 
TRANSILVANIA 


130 de ani de la călătoria 
poetului în această parte de ţară 


Capitol bogat şi complex de 
cercetare eminesciană, Eminescu şi 
Transilvania impune relevarea unor 
aspecte definitorii pentru universul ar- 
tistic al poetului naţional. Se cuvin 
amintite mai întîi cîteva repere biografice 
care au marcat destinul literar al 
poetului. Aserţiunea că Eminescu este 
de neconceput fără Transilvania este 
demonstrabilă chiar prin cîteva 
elemente biografice fundamentale: 
dascălul său de la Cernăuţi, Aron 
Pumnul, era ardelean din Cuciulata 
Făgăraşului şi unul din fruntaşii 
Revoluţiei transilvane de la 1848; 
cercetările mai noi de istorie literară 
(D.Vatamaniuc, lon Roşu etc.) au impus 
adevărul că ascendenţii pe linie paternă 
ai poetului erau originari din Ardeal, din 
jurul Blajului. Poetul debutează într-o 
revistă ardeleană, în Familia lui losif 
Vulcan. Acestuia îi datorează poetul şi 
numele ce a devenit o stea fixă a 
literaturii române (schimbînd Eminovici 
cu Eminescu), scriind rînduri de 
entuziastă  întimpinare a unui 
debutant:"Cu bucurie deschidem 
coloanele foii noastre, acestui june de 
numai 16 ani, care cu cele dintii poezii 
ale lui ne-a surprins plăcut". De 
altminteri, prima perioadă a poeziei 
eminesciene va fi găzduită în Familia în 
cvasitotalitatea ei (v. Mihai Eminescu, 
Poezii în “Familia”.Casa de presă şi 
editură “Anotimp”, Oradea, 1992).Muza 
imspiratoare a lui Eminescu şi marea sa 
dragoste, Veronica Micle (n. Ana 
Cîmpeanu), era originară din Năsăud, 
familia ei stabilindu-se în Moldova. după 
1848. Titu Maiorescu, criticul literar 
care-l va impune în conştiinţa 
românească într-un portret cu 
însemnele genialităţii, era fiul unui 
cărturar ardelean paşoptist, loan 
Maiorescu, din Bucerdea Grînoasă (jud. 


Alba) şi unul din innoitorii învăţămîntului 
în Ţara Românească. În toate etapele 
vieţii, între prietenii lui Eminescu găsim 
ardeleni: la Cernăuţi era prieten cu lonel 
Neamţu,din ţinutul Năsăudului, şi poate, 
călătoria din 1866 în Transilvania este 
explicabilă prin îndemnurile acestuia. 
La Blaj se va împrieteni cu Filimon llea, 
Ştefan Cacoveanu, Grigore Dragoş ş.a. 
Unora le dedică poezii sau le dăruieşte 
cărţi. Cu unii dintre ei continuă prietenia 
şi în perioada studiilor de la Viena, iar 
cînd se gîndeşte la sărbătorirea jubiliară 
de la Putna (1871), întru pomenirea lui 
Ştefan cel Mare, una din cele mai 
patetice invitaţii o adresează “junimii 
studioase” blăjene, în mijlocul căreia 
petrecuse un răstimp de trei—patru luni 
în vara anului 1866. lar unul din marii 
săi prieteni, alături de poet în 
momentele sale de cumpănă sufle- 
tească, a fost loan Slavici. 
E Cînd Eminescu spune: 
“Întimplarea a făcut ca încă din tinereţe 
să cunosc poporul românesc în cruciş 
şi în curmeziş'- se referă la călătoriile 
sale în Transilvania între anii 1864— 
1866,.cînd a cunoscut bine oraşele 
Braşov, Blaj ş.a., despre care ne-a lăsat 
aprecieri memorabile:"Arătaţi-mi, Dvs. îi 
scria lui lacob Negruzzi, un oraş patri- 
otic ca Braşovul...”, iar numele 
eminescian al Blajului sintetizează 
metaforic importanţa oraşului în cultura 
şi istoria noastră: “Mica Romă”. 
intilnirea lui Eminescu cu 
Transilvania se răsfrînge decisiv în 
creaţia sa: de la culegerea de literatură 
populară şi pînă la dramaturgie. 
Transilvania este o temă fundamen- 
tală a operei eminesciene.Debutul 
publicistic, urmînd celui poetic are loc 
tot într-o publicaţie ardeleană, 
Federaţiunea, cu articole în care apără 
drepturile naţionale ale românilor din 
Transilvania cu argumente ce amintesc 
paginile istorice ale reprezentanţilor 
Şcolii Ardelene şi care-i vor pricinui 
prima confruntare cu justiţia. Unicul său 
roman, Geniu pustiu, este, în esenţă un 
jurnal al Revoluţiei transilvănene de la 
1848, reînviind epic scene povestite lui 
Eminescu în popasul blăjean din 1866 
de prietenul său Filimon llea sau dintr-o 
altă călătorie în Transilvania de 
sălăjeanul loniţă Scipione Bădescu. De 
altminteri, anul revoluţionar 1848 a fost 
una din temele ce-l obsedau în creaţia 
sa de tinereţe: lui Andrei Mureşanu îi 
consacră trei variante de poem dramatic, 
prin care impune în literatura noastră 
imaginea de poet-tribun a autorului 
Răsunetului. Printre manuscrisele sale 

a rămas şi o parafrază a Răsunetului: 
“Deşteaptă-te, române, preot al libertăţii, 
I Nu plînge pe cenuşa geniilor străbuni, 
l E timp să-nalţi stindardul în numele 
dreptăţii, / E timp să-ţi calci tiranii, e timp 
să te răzbuni”/. În publicistica din 
coloanele Timpului se fac adesea 
referiri elogioase şi la ceilalţi 
revoluționari paşoptişti (George Barițiu, 
Timotel Cipariu, Andrei Şaguna, Aron 
Pumnul, Simion Bărnuţiu) într-un fel de 
variantă găzetărească a Epigonilor, 
pentru că şi aceştia sunt evocaţi ca 
“sfinte firi vizionare”.. In concepţia lui 
Eminescu, Revoluţia transilvană de la 
1848 relua vechi nemulțumiri sociale 
şi naţionale ce au dus la Răscoala lui 
Horia în 1784; de aceea prima ima- 
gine memorabilă din poezia româ- 
nească a lui Horia o datorăm tot lui 
Eminescu, anticipînd evocările poetice 
de mai tîrziu ale lui Aron Cotruş şi 
Nichita Stănescu. 

in bogata bibliografie emines-— 
ciană se impunea apariţia unei cercetări 
amănunțite şi documentate a legăturilor 
lui Eminescu cu Transilvania, lacună 
împlinită prin apariţia cărţii lui 
D.Vatamaniuc Eminescu şi Transil-— 
vania (Editura Dacia, Cluj-Napoca, 
1995). incepînd de la contemporanii 
poetului şi pînă la istoriografii din zilele 
noastre s-au scris multe pagini despre 
acest capitol de biografie eminesciană, 
dar aproape toate se menţin în genera- 
lităţi sau evocări sentimentale. In urma 
unor minuţioase investigaţii arhivistice, 
D. Vatamaniuc depăşeşte stadiul unor 
asemenea “cercetări”, oferind o 
exegeză cu o puternică armătură 
documentară. Va trebui să renunţăm, de 
pildă, definitiv la căutarea originii lui 
Eminescu în afara graniţelor româneşti, 
istoricul literar stabilind ascendenţa 
transilvană a străbunilor lui Eminescu. 
Se face pentru prima dată legătura între 
arborele genealogic transilvan(“vatra 
străbunilor lui Eminescu”) şi arborele 
genealogic bucovinean(“a doua vatră a 
străbunilor lui Eminescu”). Călătoria lui 
Eminescu în Transilvania ocupă un 
amplu spaţiu, iar în cadrul acestuia un 
loc privilegiat are popasul blăjean din 
vara anului 1866.  Consecvent 
principiului său de a utiliza cu prudenţă 
şi rezervă memorialistica, D. Vata- 
maniuc stabileşte cu certitudine data 
descinderii în Blaj a poetului — începutul 
lui iunie, mai precis 3 iunie 1866 — şi 
corectează legenda despre Nicolae 
Mihu, măgărărul de la Seminar, faimosul 
“povestaş“, căci documentele şcolare 
vorbesc despre un oarecare “loane 


Pop”, despre care nu ştim dacă avea 
acelaşi har narativ. 

ltinerarele transilvane ale lui 
Eminescu coroborate cu originea 
transilvană a “părinţilor din părinţi” 
motivează interesul constant al poetului 
pentru ardeleni, pentru viaţa culturală 
şi politică a Transilvaniei. Activitatea în 
cadrul Societăţii România Jună din 
Viena cu scopul mărturisit, de realizare 
a unităţii culturale a românilor, va fi 
continuat în activitatea gazetărească de 
la Curierul de laşi şi mai apoi de la 
Timpul, consemnînd activitatea Astrei 
şi a Societăţii pentru crearea unui teatru 
românesc în Transilvania. Mai 
impresionant este interesul acordat de 
Eminescu vieţii politice a românilor 
transilvăneni; de fapt Eminescu este aşa 
cum se demonstrează într-un eseu, 
urmat de o reprezentativă antologie,- 
“apărătorul românilor de pretutindeni” 
(v. Tudor Nedelcea, Eminescu, 
apărătorul românilor de pretutindeni, 
Editura “Aius”,Craiova, 1994). Paginile 
cărţii lui Vatamaniuc stăruie asupra 
implicării lui Eminescu în viaţa politică 
a românilor transilvăneni de la articolul 
din Federaţiunea pînă la urmărirea 
atentă a fricţiunilor dintre “activiştii” şi 
“pasiviştii” români în parlamentul austro- 
ungar; de la încurajarea oricărei 
iniţiative menite să ducă la emanciparea 
naţională a unei provincii înrobite şi 
pînă la activitatea sa curajoasă în cadrul 
societăţii Carpaţii— asociaţie patriotică 
a ardelenilor din Bucureşti în care a fost 
admis şi Eminescu pentru originea sa 
bucovineană şi ascendenţa sa 
transilvană. 

lorga a vorbit într-o pagină 
extraordinară din Istoria literaturii 
româneşti. Introducere sintetică: — 
despre semnificaţia călătoriei lui 
Eminescu în Transilvania. După aceea 
poetul a fost mai în treacăt la Blaj, şi 
trecerea sa prin Blaj, legăturile sale cu 
ardelenii au avut o foarte mare influenţă 
asupra lui, influenţă care se datoreşte 
înainte de toate cunoaşterii maselor 
ţărăneşti adînci, neprefăcute de cultura 
superficială străină. “Zestrea de acasă” 
din Bucovina natală —amintiri istorice 
ale unui trecut glorios, cu un adevărat 
cult pentru Ştefan cel Mare “a înfrăţit-o 
acolo la Blaj cu viaţa copiilor de ţărani, 
model de virtute simplă, pentru oricine, 
din orice timp şi din orice ţară” (v. N. 
lorga, Istoria literatirii româneşti. 
Introducere sintetică, Editura Minerva, 
Bucureşti, 1977, p. 230—231). 

Ana BANTOŞ 
Chişinău 


SACRU ŞI PROFAN 
IN POEZIA LUI 
LUCIAN BLAGA* 


Plasarea personajului liric deo- 
potrivă în lumină şi în taină este un 
argument în favoarea ortodoxismului 
românesc al gîndirii poetului. Să 
amintim că părintele Dumitru 
Stăniloaie, arătînd în ce constă 
specificul ortodoxismului românesc, 
subliniază comunicabilitatea care e de 
origine latină, dar şi simţul tainei ce 
diferenţiază religiozitarea românului. 
Lumina ţine de comunicabilitatea 
poeziei lui Biaga, pe cînd mitul ţine 
de tainic. Cum se conjugă 
comunicabilitatea şi tainicul? — iată 
întrebarea ce ni se pare esenţială 
pentru modul lui Blaga de a fi în 
poezie. Calea spre răspunsul ia 
această întrebare nu ocoleşte sursele 
filozofice ale creaţiei sale, şi anume: 
pe de o parte, influenţa filozofiei 
clasice greceşti exercitată asupra 
creaţiei lui Blaga prin intermediul lui 
Goethe şi, pe de altă parte, filozofia 
modernă a lui Nietzsche. 

Adriano Tilgher, în cartea sa 
Viaţa şi nemurirea în viziunea 
greacă, afirmă că grecii aveau o 
“oroare infinită de lumea aceasta 
a naşterii şi morţii, a durerii. şi 
alterării, din care singura scăpare 
care le apărea era reîntoarcerea în 
sînul Fiinţei eterne şi sustrase 
oricărei deveniri, de unde sufletul 
omenesc a decăzut cîndva într-un 
chip misterios. Negare a vieţii, a 
acestei vieţi pămînteşti a noastre, 
ţesută din urzeala timpului, a 
devenirii şi a alterări” — aşa este 
văzută filozofia greacă de către 
autorul citat . : 

Miturile multiple, inclusiv cele 


* Continuare. Începutul în “L.R.", nr. 2, 1996. 


personale: Pan, Unicornul, Mirabila 
sămînţă, lucrează în poezia blagiană 
în sensul aceleiaşi veşnici 
reîntoarceri. Plăsmuită la începutul 
secolului XX, în plină modernizare a 
concepţiilor filozofice europene, 
creaţia lui Lucian Blaga se înscrie şi 
pe linia “filozofiei vieţii”, care este cea 
a lui Nietzsche. Să amintim aici că, 
aşa cum susţine Adriano Tilgher, “lui 
Nietzsche viziunea  Veşnicei 
Reîntoarceri face să-i izbucnească în 
suflet o mai entuziastă şi o mai 
exaltată reafirmare a vieţii, a acestei 
vieţi a noastre terestre, făcută toată 
din schimbări şi din dureri, din trude 
şi din lupte. Şi tocmai pentru că în 
veşnicie clepsidra vieţii, după ce i 
s-a scurs într-un sens tot nisipul, se 
aşază din nou în poziţia ei iniţială şi 
începe să curgă perfect identică în 
toate firele sale de nisip şi în aceeaşi 
ordine a lor, tocmai de aceea omul 
trăieşte veşnicia, condensează, 
adunînd-o într-un punct, întreaga 
eternitate, şi măcar într-o clipă a 
existenţei sale îl inundă o atît de 
abisală plenitudine de viaţă, încît doar 
pentru a o mai simţi şi a o mai trăi o 
dată ar accepta să-şi retrăiască de 
infinite ori viaţa. lată, deci, conchide 
autorul italian, că unul şi acelaşi mit 
inspiră grecilor dorinţa de a evada din 
această viaţă a noastră, iar lui 
Nietzsche, în privinţa aceasta inter- 
pret al celei mai profunde esențe a 
sufletului modern, dimpotrivă, cea mai 
extatică afirmare a acestei vieţi”. “In- 
terpret fidel al sufletului activistic 
modern, imanentist şi ca atare opus 
sufletului grec, fundamental ascetic 
şi orientat către transcendent”, 
Nietzsche, schimbînd radical 
semnificaţia mitului Veşnicei 
Reîntoarceri, promovează un îndemn 
a cărui esenţă Adriano Tilgher o 
exprimă astfel: “Trăieşte ca şi cînd 
fiecare clipă a vieţii tale ar trebui să 
se repete de infinite ori; dacă vei avea 
mereu prezent acest gînd, te vei 
strădui să cuprinzi în fiecare clipă 
eternitatea”, şi “tocmai pentru că totul 
se repetă în veşnicie, trebuie ca 
eternitatea să fie punctualizată în 
timp, trebuie să trăim în fiecare verigă 
a lanţului timpului întreaga eternitate”!. 
Acelaşi lucru — trăirea întregii 

eternități în fiecare verigă a lanțului 
timpului — îl tentează şi pe poetul de 
la Lancrăm obsedat de problema 
trecerii timpului. Ceea ce se remarcă 
este multitudinea motivelor, 
simbolurilor, semnelor — exprimînd 
ideea de timp — care abundă în 
poezia sa şi au scopul de a readuce 
timpul mitic în prezent. Caracteristica 
făcută de către Mircea Eliade timpului 
sacru porneşte de la prezenţa şi 
activitatea divină. “Timpul sacru apare 
sub forma paradoxală a unui timp cir- 
cular, reversibil şi recuperabil, un soi 
de prezent mitic regăsit periodic cu 
ajutorul riturilor”.? Să amintim că 
însuşi Lucian Blaga, vorbind în 
Orizont şi stil despre timpul- 
cascadă, îl pune în corelaţie cu 
sacrul: “E adevărat că acelaşi orizont 
al “timpului-cascadă” îl găsim în 
vechile mitologii, care, după cum se 
ştie, eroicizează şi divinizează leatul 
începuturilor, al lumii, al omenirii, al 
aşezămintelor, al cetăţilor”.? 
impotriva timpului pornit irevocabil 
spre nadir omul va reacţiona, spune 
Blaga, “punîndu-şi speranţa în 
posibilitatea unei tehnici rituale sau a 
unei minuni, prin care să anuleze 
efectele dezastruoase ale timpului”.+ 
Omulva imagina “un agent transcen- 
dent, înzestrat cu darul de a inversa 
sau de a restaura direcţia timpului”.s 
Sancitificării timpului prin acel templu- 
tempus — adică prin înălţarea altarului 
focului, sau prin faptul că lumea se 
reînnoieşte în fiecare an, 
regăsindu-şi cu fiecare început de an 
“sfinţenia” originară cu care se 
născuse din mîinile Creatorului, 
despre care vorbeşte M. Eliade (vezi 
Sacrul şi profanul, p. 66—67) — în 
poezia lui Blaga, îi corespunde 
sacralizarea prin consemnarea unei 
similare ritmicităţi în natură: Natura- 
şi împlineşte ciclul şi iarăşi de la cap 
şi-l ia; dezmărgineşte pămîntul 
grădină după grădină şi pune pietre 
de hotar. interacţiunea unui timp cir- 
cular, adică a unui timp sacru de ordin 
personal, ce se “subţiază”, şi a unui 
timp circular de natură divină 
superioară —” crugul ceresc" — lasă 
să se subînţeleagă raportarea omului 
la divinul din natură: 


Numai în arbori inelele anilor 
mereu se lărgesc. 
In trupul meu timpul sporeşte 
subțire 
de la o zi mai firav — la alta, 
subt crugul ceresc 
(Ecce tempus). 


Un ciclu temporal profanat, 
altfel-zis învechit, ajuns pe 
punctul de închidere în preajma 
reînnoirii sau reînceputului, se 
desprinde din versurile ce 
urmează: 


Vino, să ieşim din aceste ziduri, 
de sub arcade ce apasă, 
din inelul cu-nvechite turnuri, 
al cetății 
din ceața ce pe poduri de metal 
se lasă. 


Un timp distructiv, un timp 
profan, ce trebuie abolit, îşi face aici 
apariţia. Important pentru ieşirea din 
timpul profan este ritul, prin intermediul 
căruia existenţa se constituie la modul 
religios. Zamolxe, zeul tracic care e 
îngropat de viu într-o peşteră de munte 
— în muntele Kogainon, spune 
Strabon, — şi o dată la trei ani răsare 
din moarte, şi “mirabila sămînţă” au 
comun între ei ideea regenerării 
ciclice, a deşteptării periodice a 
divinității. Ritualul îngropării seminţei, 
cel al izolării lui Zamolxe în munte, al 
reducerii lui Pan la tăcere au 
semnificaţia “conservării” virtualităţilor 
divine şi a amplificării ior în vederea 
unei noi armonii. În acelaşi sens 
anotimpul toamna implică 
descoperirea dimensiunii liturgice a 
timpului şi retragerea eului în sine 
însuşi spre a renaşte primăvara. 
Călătoria în toamnă are semnificaţia 
“furişării” profanului în sacralitatea 
vieţii, despuind-o de miracol: 

Vine toamna oilor 

prin pînzele ploilor. 

Glas dau ceții, patimii 

cu frunza lor paltinii. 

Jalea rătacirilor, 

mohorul mîhnirilor, 

Ale cui sunt, ale cui? 

Parcă-or fi a nimănui 

(Cîntecul călătorului în toamnă). 

“Pămiîntul în tenebre”, “inima 
arsă”, absenţa cîntecului din care 
“nimic nu mai este, nici în viaţă, nici 
în poveste”, produce jalea într-un 
“tomnatic imperiu”, unde izvoarele 
îngheaţă şi care e ameninţat să fie 
deposedat chiar şi de recea lumină a 
lunii. Aceasta din urmă corespunde 
unei posibilităţi a reînvierii: 


la seama că mîine 
cocorii în seară 
vor duce şi luna, 
furînd-o din ţară. 


Procesul profanării coincide cu 
reducerea luminii şi “lăţirea” 
tenebrelor, cu incapacitatea luminii de 
atranscende, de a reînvia, cu trecerea 
de către Dumnezeu a oamenilor sub 
tăcere; cu inima desfigurată în bocetul 
din mijlocul Patriei: 


Stelele, ce-i drept, mai sunt 
deasupra, toate, 
dar Dumnezeu ne trece 
sub tăcere. 
Tenebrele n-au capăt, lumina 
n-are înviere. 
Inima mea — e-o carte care 
arde, un bocet 
în mijlocul Patriei 
(Inima mea în anul 1940). 


De remarcat contrastul dintre 
plaiul situat la înălţime, aproape de 
cer, deci dintre plaiul sacru şi Patria 
într-un moment de profanare (1940), 
cînd “lumina n-are înviere” şi domină 
tenebrele şi bocetul. Profanul aici co- 
incide cu abandonarea istoriei sacre. 
Şi Eminescu echivala sacralitatea cu 
ncadrarea” în istoria sacră a 
poporului, “profanul” reducîndu-se în 
acest caz la tot ceea ce e spulberat 
de Timp, e supus acţiunii lui 
distructive. Anume prin această 
prismă este evocată figura lui 
Heliade- Rădulescu: 


ua 
| 


Ca glasul Providenţei din 
stinsele Decade — 
Profet a fost Daciei — 
bătrînul Eliade. 
Nu a fost ca alţii 
Nu astfel e-arătarea a omului 
profan 


Din astfel de fiinţe istoria 
vorbeşte. 


În versurile citate este vorba mai 
curînd de situaţia în care omul are 
acces la zona sacrului atunci “cînd 
se devotează unei idei care priveşte 
viaţa întregii comunităţi”, “cînd omul 
se destină unei cauze care duce 
dincolo de propria sa viaţă, ajunge 
stăpînit de o credinţă care-i cere fără 
rest actul dăruirii; atunci ei se 
consacră acelui dincolo de sine şi de 
timpul său”. (Contaminarea unui 
asemenea sacru îi va preocupa 
îndelung pe poeţii basarabeni pentru 
care noţiunea de sacralitate va 
coincide şi cu unitatea istoriei şi a 
neamului.) Revenind la poezia lui 
Blaga, vom constata că neîmplinirea 
“sfîntului, preexistentului tipar, 
turnurile în paragini, timpul fără patrie, 
oboseala anului” vin din “suferinţa 
înviîrtită în inimi de atîtea ori” de la 
Greul-Pămîntului cu descîntecul său 
capabil “să toarne oricînd geologicul 
plumb în suflet şi-n gleznă”. “Pe toate 
potecile zilei cu surîs tomnatic se 
răstignesc singuri Cristoşi înălţaţi pe 
cruci de arin”. Pretutindeni e tristeţe. 
E negare. E sfîrşit. Paradisul în 
destrămare este expresia cea mai 
elocventă a lipsei de continuitate între 
profan şi sacru. 

Exprimată cu mai multă 
certitudine, şi mai direct, începînd cu 
volumul La cumpăna apelor (1933) 
“poala” intrată în lume, “fără obraz, 
fără nume, se extinde, devenind epi- 
demică: 


Bolnav e omul, bolnavă piatra, 
se stinge pomul, se sfarmă 
vatra 

Negrul argint, lutul jalnic şi grav 
Sunt aur scăzut şi bolnav 

(Boala). 
Căutarea, în aceste condiţii, 

devine mai înfrigurată: 


Caut, nu ştiu ce caut. Caut 
aurore, ce-au fost, ţişnitoare, 


aprinse 
fîntîni—azi cu ape legate 
şi-nvinse 


(Lumina de ieri). 

In spațiul profan, "pe creasta 
nopţii moara seacă macină lumina-n 
gol", "războiul după uşă pus ţese 
singur", "fîntînile la uliţi rele găleți 
coboară şi ridică-n cerul jefuit de 
stele", "cuiburi în copaci s-aprind ca 
de-o mînă", "duhul răului tot vine-n 
satul nelocuit să pască iarba morţilor 
de bine". E o atmosferă a umbrelor: 


În satul vechi de lîngă lună 
uşi se-nchid, uşi se deschid. 
Umbra mea cade pe zid 

(Vrajă şi blestem). 


E o lume aidoma celei de înainte de 
încreştinare în care vraja e şi blestem 
totodată. O voce “amară, amară, 
amară”, înălţîndu-se din adînc, “lutul” 
— rămăşiţă terestră a îngerilor mulţi, 
ce-au murit, “mari turme de clopote” 
prin “amurgul gorunilor sferici / în codru 
stîrnind ca un zvon / de trecute 
pierdute biserici” sînt semne de 
orientare spre spaţiul sacrului. 
Spaima de timp, de “marea 
trecere” este evidentă. Încercarea de 
a opri izvoarele şi de a le face “să 
tacă, să tacă”, strigătul după 
îndepărtata copilărie (“Numai sîngele 
meu striga prin păduri / după 
îndepărtata-i copilărie”) nu sînt altceva 
decît “măsuri” luate pentru a susţine, 
vorbind în termeni heideggerieni, 
putinţa lucrurilor de a fi întru sine. 
Fiindul lor, Fiinţarea, Fiinţa, “Ciuta 
călcînd prin moarte”, ca şi 
“îndepărtata copilărie”, sînt imagini cu 
care poetul vrea să acopere, 
descoperind. Fiindul, Fiinţarea. 
Necesitatea recuperării dimensiunii 
sacrului şi a totalităţii fiinţei cauzează 
anumite modificări de traseu în 
“expedițiile” căutării de sine. Între 
acestea, singulară rămîne interogaţia: 
“Mamă, de ce m-ai trimis în lumină?” 
şi se explică prin nostalgia increatului- 
domeniu nesupus acţiunii corosive a 
timpului. În general însă poetul se 
îndreaptă, în mod constant, spre 
Existent, spre Fiind ca spre ceva 
sacru. De altfel, “mumele” blâgiene 
sînt caracterizate de către George 
Gană drept “existenţă”: “Mumele” lui 
sînt existenţă şi dăruiesc existenţa 
celui venit însetat de ea”. Interesantă 
din acest punct de vedere e 


constatarea lui George Gană că 
“mumele” din poezia lui Blaga anume 
prin aceasta se deosebesc de 
premergătoareie lor, din poezia lui 
Goethe, la care este prezent 
“instinctul estetic”?. Toate acestea ne 
determină să credem că Blaga îl 
anticipează oarecum pe Heidegger, 
cel pentru care “fiinţa semnifică, tot 
atît cît prezenţa statornică”?, noţiuni 
în care Mircea Eliade vede similitudini 
cu Sacrul. Revenind la lirica lui Blaga, 
vom accentua că mumele se remarcă 
prin asocierea existentului cu sacrul: 


Mumele sfintele — 
luminile mii, 

mume sub glii 

îţi iau în primire cuvintele. 
Incă o dată te-adapă. 


În creaţia sa, Blaga pune în 
valoare un substrat spiritual popular 
autohton precreştin. Faptul acesta 
corespunde întorsăturii care s-a 
produs în viaţa spirituală românească 
în anii '20. Amintim că o primă 
renaştere a vieţii româneşti a coincis 
cu sfîrşitul secolului al XVIII-lea şi 
începutul celui următor. şi s-a: 
consolidat pînă la sfîrşitul primului 
război mondial. În cea de a doua mare 
întorsătură, începută prin anii '20, este 
evident caracterul în primul rînd “spiri- 
tual şi metafizic”. “E vorba acum, 
afirmă Vasile Băncilă, să fim noi 
înşine, să venim cu absolutul 
structurii etnice în felul de organizare 
a fenomenului vieţii (conjunctura 
europeană de întoarcere la 
spiritualitatea înaltă, la etnicism spe- 
cific, la religie şi la metafizică), 
favorizînd o “mai uşoară intrare în noi 
înşine”? Dialogul cu tradiţia ancestrală 
autohtonă, în cazul lui Blaga, nu are 
nimic comun cu tendinţa de izolare, 
de închistare în straturile adînci ale 
tradiţiei populare. Mitul mumelor, de 
provenienţă goetheană, precum şi 
miturile personale ale lui Blaga, 
constituie dovezi grăitoare în acest 
sens. Comunicarea în poezia sa se 
înfăptuieşte, dintr-o lume “deschisă”, 
spre semnificațiile multiple. 
“Deschiderea” include un aspect po- 
lemic atunci cînd e vorba de sacru și 
profan. Faptul e determinat de 

inaderenţa constantă a lui Blaga la 
spiritualismul creştin. 

Mircea Vaida face o comparaţie 
între felul blagian de a căuta 
dumnezeirea şi felul lui Hölderlin de a 
atinge starea lirică de retrăire a noţiunii 
de "Physis", mergînd pe, căile 
elenismului, spre ó profundă 
comuniune cu natura. Hölderlin, 
făcînd parte din aceeaşi constelație 
cu Novalis, Ştefan George, Rilke sau 
Trakl, descoperitori ai noii formule 
poetice expresioniste, l-a călăuzit pe 
Blaga în înţelegerea profundă a naturii 
ca sursă a poeticului şi plasmă a 
metafizicii lirice, dovedindu-se în 
acest sens “unul din factorii hotărîtori, 
primul după folclorul românesc şi 
universul eminescian”. “Atmosfera 
sa e mai puţin creştină, scrie Mircea 
Vaida, decît cea hâlderliniană, e mai 
mult un cult al naturii, voluptate 
tactilă, avînd ceva din patosul şi 
extazul dionisiac. Fiecare sămînţă e 
o monadă, o lume închisă, un zeu in- 
dependent, o natură în sînul naturii”. 

Există însă în poezia sa situaţii 
cînd poetul este acaparat, fără 
îndoială, de credinţa în Dumnezeu. 
Aşa se prezintă motivul liric al 
genezei. După cum observă şi 
George Gană, “cosmogonia lui Blaga 
(în poezii precum Moartea lui Pan, 
Pustnicul, De mînă cu Marele Orb, 
Laudă suferinţei — A. B.) se 
constituie în marginea celei biblice, 
rămîne legată de ea prin ideea unui 
“autor” fie şi indirect al lumii”. '2 
Acesta din urmă, purtînd nume 
precum Marele Orb, Marele Anonim, 
Elohim, este pus să se manifeste 
şi în condiţiile unei ontologii 
desacralizate. Dar procesul de 
desacralizare presupune chinuitoa-— 
rea redefinire a spaţiului modificat 
al sacrului, într-o lume care a 
devenit fragilă, plină de nelinişti. În 
poezia sa răzbate nu atît spiritul 
credinţei în Dumnezeu, cît un spirit 
religios dispus să urmărească 
interacţiunea umanului cu divinul. 
Este căutată mereu ruptura de nivel 
pentru a face posibilă comunicarea 
cu trănscendentul. De remarcat 
permanenta interferenţă a sacrului 
şi profanului: 


Sfîntul Gheorghe caută semne 
pe drum — şi în vînt 

se oglindeşte pe rînd 

în ape sfinte şi rele. 


Într-o altă secvenţă lirică, Sfîntul 
Gheorghe şi balaurul înfruntat la un 
moment dat se aseamănă între ei: 


Sosit de undeva de dimineaţa 
se bate-acum la blestemata 
gîrlă. 
Cum seamănă în şea, luptînd cu 
brațul, 
el însuşi, Sfintul Gheorghe, c-o 
şopiîrlă! 
(În faţa unei statui a Sfintului 
Gheorghe). 


lar olarii din poezia cu acelaşi 
titlu sînt: 


Ca nişte zmei întîrziaţi şi blînzi, 
cu fețe prelungite în cimpoaie, 
arhaici inşi, îşi poartă pe 

sub plai 
un vis fragil prin zilele greoaie. 


“Visul fragil” corespunde în acest caz 
sacrului ce se lasă cu greu desprins 
“prin zilele greoaie”. “În lumina magică 
a răsăritului de. soare muntele — 
cetate a zeilor” apare fragil şi el: “uşor 
se sfarmă ca mătasea veche”. E un 
punct apoteotic al sacrului blagian 
cînd materia e transsubstanţiată în 


sunet: 


Materia ce sfîntă e 
dar numai sunet în ureche 
(Răsărit magic). 


Momentul cel mai dramatic, 
în alambicata şi extrem de 
complicata odisee a hierofaniilor, 
la Blaga, este legat de prezența- 
absenţa lui Dumnezeu. în 
Psalmul 151, bunăoară, Dumne-— 
zeu pare a fi plasat într-un spaţiu 
temporal trecut, inevocabil. De aici 
întrebarea: 


Ai fost cîndva, dar unde eşti 
acum? 
În ‘golul ce-l lăsaşi căzînd, 
ceva mă doare, 


Mualize gi inteupretăti 


117 


Aducere-aminte tu, puternică 
şi mare. 
Nu te mai văd, dar te mai simt 
în noapte. 
Te simt dumineca şi toată 
săptămîna 
cum ciungul simte o durere-n 
mîna 
pe care n-o mai are. 


Apa, focul, lumina — cele trei 
forme de scrutare a naturii şi a 
sufletului de către Dumnezeu — 
completează sacralitatea văzută la 
modul blagian astfel: 


Umbra lui Dumnezeu 
e mai vîrtoasă în lumină 
Şi poţi s-o bei în chip de apă. 


Tiîlcuri interioare "născătoare 
de lacrimi" ce denotă un tărîm 
primar al purității, mori de vînt 
aidoma îngerilor "ce-au căzut din 
cer prin Spanii", pelerini prin Indii 
constituie imbolduri inconfundabile 
ale sacralizării. Conform opiniei lui 
Mircea Eliade, omul religios, situat 
în spaţiul profan, pustiit, se simte 
golit de substanţa sa ontică şi tinde 
să se afle în centru, de unde “a 
început să ia fiinţă Cosmosul spre 
a se întinde apoi către cele patru 
zări, unde există o posibilitate de 
comunicare cu zeii, pe scurt, acolo 
unde este cel mai aproape de 
zei., Soluţii religioase similare 
aflăm şi la Lucian Blaga. 
Divinitatea este “developată” cu 
ajutorul unor imagini precum cea 
a muntelui, a plaiului, a cîmpiei, a 
copilăriei, a satului — toposuri ale 
sacrului blagian: 


Doar cînd urc poienele 
mi se-ncarcă genele, 


scrie poetul. Ruptura de nivel se 
înfăptuieşte “pe dealul cel din urmă”, 
“pe creste”, “pe sfîntul plai” de unde 
poetul urmăreşte “cîrduri de cocori 
care pleacă / şi-n vuietul de mîntuire 
/ o ţin către limanul dincolo de fire”. 

Atmosfera de ceremonie, de ritual, 
nemişcarea, încremenirea constituie 


expoziţia: 


Nemişcaţi de-odată brazii! 

Sevele se-aşează-n noapte. 

lese liniştea din munte 

Unde locul i-a fost strimt. 

Strîns ţinută sub surdină — 

ca o pîlpîire de lumină 

inima tresare. 

Şi răspunde-n Ursa Mare 
(Răsunet în noapte). 


Liniştea din munte e 
“strîmtorată” doar de zeitățile păgîne 
ce mişună în poezia lui Lucian Blaga, 
care surprinde un spaţiu profan în 
declin cu zei păgiîni în rătăcire. În 
paranteză vom aminti că 
Chateaubriand în lucrarea sa Geniul 
creştinismului susţinea că, pentru 
a reda peşteriior tăcerea, pădurilor 
visarea şi lui Dumnezeu natura, 
creştinismul trebuie “să vină să 
alunge acest popor de fauni, de satiri 
şi de nimfe”. Or, Blaga procedează 
invers: readuce în prim-planul liricii 
sale o “religie nouă” “din inima 
necunoscutului”, care e anterioară 
creştinismului: 


Departe eşti poporul meu dac, 
neam de urşi. 
Religie nouă şi vînjoasă 
încercat-am să-ţi aduc 
din inima necunoscutului. | 
Voiam să-ţi fiu un bun răsad, 
dar tu, ne-nţelegîndu-mi rostul, 
mi-ai lovit 
cu pietre vorbele 
(Zamolxe). 


Esenţa acestei religii o exprimă 
Dumnezeul în chip de Orb. Contopirea 
divinului cu natura şi apropierea lui de 
umanitate sînt relevante: 


Despre Dumnezeu nu poţi vorbi 
E decit aşa: 
II întrupezi în floare şi-l ridici 
în palme 
îl prefaci în gînd şi-l tăinuieşii 
în suflet, 
îl asemeni c-un izvor şi-l laşi 
să-ți curgă lin 
peste picioare, 
îl prefaci în soare şi-l aduni 
cu ochii, 
îl închipui om şi-l rogi să vie-n 
sat, 

unde-l aşteaptă toate visurile 
omeneşti... 
(Zamoixe). 
Satul — univers mirific cu 


însemnele sale specific româneşti: 
cu muntele, cu pădurea, cu 
izvorul, cîmpia, spicul, sămînţa, 
potenţate din punct de vedere ar- 
tistic pînă la simboluri — 
corespunde perfect necesităţii de 
sacru în lirica biagiană. Facem o 
paranteză pentru a aminti că, dacă 
a existat un model de care s-au 
apropiat cel mai mult poeţii 
basarabeni din perioada 
postbelică, în special cu începere 
din anii '70, atunci acesta este, fără 
doar şi poate, cel amintit mai sus. 
Prin aceste motive magic- 
expresive constante Lucian Blaga 
a contribuit la modelarea expresiei 
lirice în spaţiul dintre Prut şi 
Nistru. Dovada cea mai elocventă 
o constituie poezia lui Grigore 
Vieru, Liviu Damian, Gheorghe 
Vodă, Nicolae Dabija. Îndemnaţi de 
necesitatea restituirii unor sensuri 
mistificate de timp şi de tendinţa 
de a descoperi transcendenta unui 
inconştient colectiv şi a condiţiei 
umane, poeţii basarabeni au recurs 
la modelul blagian de sublimare a 
idealului în simboluri şi crîmpeie 
de mituri, evitind astfel teroarea 
istoriei. Mircea Eliade explica 
“aventura” omului mitic, definit 
prin deschiderea spre întîmplări 
primordiale, aceleaşi în vechime 
ca şi în societatea tehnocratică, 
propunîndu-şi un sondaj mai adînc 
în ontologia umană şi 
“transformînd” cercetarea miturilor 
într-o căutare de sine. La Lucian 
Blaga căutarea de sine presupune 
o permanentă nevoie de sacru, ce 
este satisfăcută pe măsura 
înaintării spre formele arhaice, 
spre mit, spre magia incantatorie. 
Spaţiul sacru blagian are în centru 
un personaj concret — sfîntul: 


Fericită-i acum numai valea 
ce are un sfint! 

Un sfint de la care umanele 
umbre să-nveţe 
cum trebuie între pămînt şi tărie 
să stea. 


Un sfint neclintit care cată mereu 
la aceeaşi stea 
şi-n spaima de pretutindeni 
nu-şi absoarbe în trup aureola 
(Vîrsta de fier). 


În versurile de mai sus sacrul este 
definit în funcţie de capacitatea de a 
anihila trecerea timpului. Universul 
sacru blagian este ocrotit de şarpele 
“ca-ntr-o emblemă rară de străveche 
slově” aflat sub un pod de peste 
Mureş. Este un pod-hotar între profan 
şi sacru. lată pe cine şi ce alege din 
lumea obişnuită poetul pentru a 
“popula” spaţiul acesta: | 


Oşti trecură-n veac pe-aici, 
şi Radu cel Frumos, 
roți ferecate, roibi domneşti, 
comori şi lacrimi, 
moţi cu ciubare, turme, vînturi, 
răpuşi şi-nvingători, stindarde, 
patimi 
(Pod peste Mureş). 


Podul, hotarul, răspîntia, punctul 
de trecere, încrucişarea şi, în cele din 
urmă, crucea pe care a fost răstignit 
Miîntuitorul sînt abordate din perspectiva 
apropierii dintre sacru şi profan, dintre 
om şi deitate. Simbol al transcendenţei, 
punct de întîlnire dintre cer şi pămînt, 
înălţime şi centru, muntele are şi 
semnificaţia apropierii Divinului. Vom 
aminti că Nietzsche, bunăoară, îl asocia 
ideii de purificare. lar Dan Botta, 
constatînd indestructibila legătură între 
munţi şi cele mai de seamă creaţii ale 
românilor: Mioriţa, Mihu Copilul, 
Toma Alimoş, preciza că "spiritul 


“munţilor conferă faptei ctitorilor de ţară 


şi descălecătorilor venind din munţi o 
valoare mistică religioasă". E important 
să subliniem că muntele ca spaţiu al 
întemeierii are o mare forţă de atracţie 
în poezia blagiană. Dionisiacul sacru, 
prezent mai cu seamă în volumele 
Poemele luminii (1919) şi Pagşii 
profetuiui (1921), e stimulat de 
atmosfera plină de vrajă a muntelui. 
Dionysos este şi el un locuitor al 
munţilor. “Numai în munţi, după cum 
scrie Dan Botta, unde stîncile au 
variațiile nesupuse ale mării, jocul 
orelor mării, unde norii, cerul, aburii 
văii compun un sistem misterios de 

întoarceri, un flux şi reflux, continuu ca 
al stelelor, al lunii pe vifore, în liniştea 
dramatică a nopţii, omul concepu pe 
Dionisos”!5. Nicăieri Blaga nu se afla 
mai aproape de propria sa natură decît 
în spaţiul montan. Muntele şi natura 
“stimulează, de fapt, sentimentul 
apropierii de Divinitate. Sau, cu alte 
cuvinte, pierderea relaţiei cu Centrul 
sacru este recuperată de pe urma 
potenţării miracolului, pe care poetul îl 
descoperă în multiplele fațete ale 
frumuseţii lumii. De remarcat 
încărcătura simbolică a cadrului 
peisagistic în care are loc 
autocunoaşterea eului — în poezia dra- 
matică şi cea lirică. Astfel, în piesa 
Avram lancu decorul se constituie din 
“plaiuri în care se disting aşezări 
ciobăneşti din păduri de gorun!”. 
Meşterul Manole îşi consumă drama 
într-un peisaj cu “munţi şi pădur”. În 
Zamolxe — muntele, livada înconjurată 
de vii, un şes întins, pădurea “scăldată 
în mult soare”. Schitul, făpturile 
adormite-n picioare în miezul nopţii, 
duhul muşchiului umed umblînd prin 
văgăuni, fluturii cît buhele venind din 
răsărit “să-şi caute în focuri cenuşa”, 
“mieii ucişi de puterile codrului” sînt 
imagini prin intermediul cărora are loc 
sacralizarea spaţiului montan. În poezia 
În munţi, acest registru de imagini mai 
mult sau mai puţin terestre este urmat 
de un altul, ce are menirea de a 
transcende teluricul, materialul, 
terestrul, de a-l cosmiciza. Astfel este 
imaginea fetelor atingînd luna: 


Peste muche trecînd 
fetele stînilor — îşi freacă 
de lună umerii goi, 
aventura lor se pătrunde 
suprafirească 
de pulberea luminos stîmită 
din disc ca un roi. 


Atmosfera este de visare, de 
melancolie răscolitoare: 


În sîngele oilor noaptea pădurii 
e vis lung şi greu, 

pe patru vînturi adînci pătrunde 
somnul în fagi bătrîni. 


Imaginea “balaurului cu ochi întorşi spre 
steaua polară” visînd “lapte albastru din 


stîni” face acordul final în poezia mai 
sus citată. Aflat “sub scut de stinci”, 
avînd în general semnificaţia de paznic 
al unei comori care nu-i altceva decît 
nemurirea, el face — în acest caz — 
corp comun cu muntele, pe care Îi 
sacralizează. “Steaua polară”, evocînd 
între altele şi misterele somnului şi ale 
nopţii, este o aluzie la necesitatea 
omului de a se integra în marile ritmuri 
cosmice, de a armoniza cu ele pentru 
a putea străluci cu propria-i lumină. 
Laptele semnificînd “viaţa principială, 
deci veşnică” şi “cunoaşterea supremă, 
deci potenţială”'* de culoare albastră, 
asociată cu nocturnui, corespunde ideii 
de visare, de transsubstanţiere, de 
trecere de la gîndirea conştientă la cea 
inconştientă. Să mai amintim că în 
simbolistica creştină albastrul 
semnifică “mantia ce acoperă şi 
ascunde divinitatea”. “Laptele albastru” 
este, prin urmare, imaginea 
conciliatoare între imanent şi trans— 
cendent, între cer şi pămînt. Un mo- 
meni perfect de comunicare între cer 
şi pămînt, cînd “cerul se dăruieşte 
apelor de jos”, este zenitul. Acestuia îi 
corespunde — în plan afectiv — starea 
de plenitudine a vieţii. Preapiinul, 
surplusul de energie căruia i se 
datorează însăşi creaţia constituie 
liantul în e cotidian şi mitic. El consună 
cu starea de cîntec. Prietenul crescut 
la oraş «ste îndemnat — pentru a 
înţelege veşnicia — să o “încerce” 
ajutat de cîntec. Surplusul de energie 
este sacru deoarece aminteşte de 
preaplinul unui Timp primordial, cînd 
omul se afia în preajma zeilor. 
Intemeierea fiinţei se produce cu 
adevărat numai datorită iubirii ce 
corespunde abundenței de vitalitate, 
luminii capabile să anihileze întunericul 
şi să înlocuiască inexistentul prin exis- 
tent: 


Pe: ale-n lumea neagră 


am plecat. 
Ur'5lam, vedeam, dar nu mă 
închegam. 
Vedeam, umblam, dar încă nu 
eram. 
Prin anul lung, ah, lung 
de altădat, 
de-abia iubirea m-a întemeiat 
(Anii vieţii). 

Dorul, iubirea, nostalgia constituie, de 
fapt, un imbold spre transcendentul 
ce se vrea atins printr-un elan fără 
egal în lirica românească. Contra- 
dicţiile, angoasa, neliniştile, ardoarea 
cu care e căutat contactul cu sacrul 
tind să se aşeze alteori în ritmuri nu 
atît împăcate, cît domolite. Acestei 
tendinţe îi corespunde mîntuirea, 
ispăşirea în vederea recuceririi 
sacralităţii: 


Şi-am ispăşit 

cu suferinţi — o mie. 

Am ispăşit cu cîte-o bucurie 
(inscripţie acoperită de muşchi). 


De remarcat, în acest sens, frecvenţa 
imaginii Mîntuitorului răstignit pe 
cruce. Chiar inima e alcătuire sacră 
din lutul în care s-a scurs sîngele lui 
Hristos: 


O, inima: amurguri cînd se lasă 
grele peste ea 

aud cum tainic îmi şopteşte 
că ea e lutu-n care — odinioară 
pe Golgota 

s-a scurs şiroaie sîngele 

din trupul lui Isus... 
(Inima) 


În simbolul crucii se întîlnesc, 
de fapt, mitul Arborelui biblic, din 
trunchiul aspru şi vînjos al căruia — 
în una din poezii, intitulată Legenda, 
— fariseii cioplesc crucea pentru Isus, 
şi Muntele ceresc , toate fiind impreg- 
nate de sensul sacralităţii. Astfel, în 
ciuda anxietăţilor moderne şi a 
detaşării de credinţa în forţa supremă, 
personajul din poezia lui Lucian Blaga 
regăseşte dimensiunea existenţială a 
omului religios. 


Aflată între un filon existenţial 
major de sorginte romantică, pentru 
care sînt caracteristice sacralitatea şi 
simbolismul cosmic şi altul 
expresionist, poezia lui Lucian Blaga 
redescoperă dialectica sacrului. 
Sacrul şi profanul, aşa cum se 
desprind din creaţia blagiană, trebuie 
puse în corelaţie cu ire- 
cognoscibilitatea miracolului, despre 
care scrie şi Mircea Eliade, precizînd 
tă ia aparențele cele mai 
nesemnificative. "Traseul" căutărilor, 
"accidentat" de o dialectică 


paradoxală a structurilor antinomice 
{relevare — ocultare; fanic — criptic), 
include următoarele coordonate: de la 
armonia luminoasă spre neliniştile 
devoratoare ale "marii treceri" prin 
timp, spre stimularea intensității clipei, 
de unde derivă şi sentimentul 
plenitudinii şi cel al suferinţei cauzate 
de frumos (este şi un punct de mare 
atracţie pentru poezia basarabeană 
din anii şaptezeci). Satul, copilăria şi 
muntele, precum şi alte multiple mo- 
tive:  Mirabila sămînţă, tăcerea, 
somnul, lacrima, sînt toposuri ce 
întemeiază inconfundabilul spaţiu 
sacru blagian. Pe măsură ce prinde 
contururi sacrul — prin contrast — 
determină profilarea opusului său — 
profanul, alteori potenţindu-se 
reciproc. Revelatoare este trecerea 
sacrului în profan şi invers, a 
profanului în sacru. Astfel încît Lucian 
Blaga apare ca un înaihtaş în sensul 
căutărilor sacrului în profan, căutări 
de care poezia românească de ultimă 
oră beneficiază pe deplin. 

Petru ŢARANU 
Vatra Dornei 


LUCIAN BLAGA ŞI 
MITUL MIORITIC DIN 
DORNE 


Mitul mioritic din lumea Dornelor 
de odinioară s-a cantonat pe 
coordonatele viziunii blagiene ca parte 
constitutivă bine definită în 
constelația conceptului de univers al 
valorilor. Balada Mioriţa — 
dimensiune trăită şi conceptualizată 
a tensiunii umane — a performat prin 
lente revărsări de energii potenţiale în 
structuri metaforice şi melodice 
demne de virtutea unui echilibru nativ, 
fără pereche. Zămislită de stihuitorii 
timpului sacru sub semnul destinului 
substanţializat de destăinuirea 
nepătrunselor tăinuiri, balada Mioriţa 
— esenţializare poematică cernută 
printr-un purificator sentiment al 
înălţării — s-a bucurat, pînă în primul 
pătrar al secolului XX, de o perpetuă 
meditaţie şi de o largă circulaţie în 
mediul păstoresc din Dornele acelor 
vremi. Cu urzeli prin lamura mitului şi 
prin sacre asocieri ale stărilor 
sufleteşti la divinitatea naturii, Mioriţa, 
Ruga păstorului sau Cîntec din 
bătrîni — cum adesea i se mai 
spunea — şi-a interferat noblețea şi, 
pe măsură, dramatismul mesajului cu 
arhaice credinţe şi obiceiuri dornene. 
Revărsîndu-se din virginitatea 
latenţelor în eternitatea muntelui, 
balada de sorginte păstorească si-a 
circumscris mitul fiecărei zile de 
oierie, din Munţii Dornelor, o dată cu 
puritatea primordială a primelor raze 
de soare, şi-a aureolat valoarea 
magică cu abisala alunecare în 
imemorialul a fost odată ca niciodată, 
s-a vrut, de fapt, o sacră incursiune 
în. matricea genezică a tărîmului 
iniţial. Mitul mioritic din Dorne si-a 
configurat o dimensiune de proporții 
cosmice — oaia năzdrăvană, adică 
Mioriţa, putea să-i vorbească 


baciului său numai la cîntătorii 
anumitor nopţi din an, în noaptea 
de Crăciun şi de Paşti, cînd se crede 
că porţile cerului sînt deschise. 
Duhul milenar al Dornelor, Dornele ca 
loc al marilor interferenţe cosmice - 
simbolizate prin schimbul de taine cu 
Moşii şi strămoşii de la solstiţiile 
Ospeţelor nemuririi, procesiuni 
specifice vieţii spirituale din Dacia - 
elogiul poetic al mirificului şi al 
firescului din aceste locuri, l-au atras 
irezistibil pe Lucian Blaga, se pare, 
într-o unică şi semnificativă călătorie 
pe meridianul mitic al plaiurilor de 
obîrşie cerească. Spiritul timpului şi 
al mitului din Dornele vremii i-au fost 
călăuză marelui filosof în decantarea 
tainelor sub semnul congruenţei: 
Sentimentul Omului; Sentimentul 
Muntelui; Sentimentul Stelei, şi de ce 
nu, Sentimentul Veşniciei. 

In primăvara anului 1926, 
Lucian Blaga descinde în biografia 
Dornelor pe calea contemplării şi a 
decodificării durabilităţii toponimice de 
la Doisprezece Apostoli şi din Ortoaia 
cu mioritică geneză. Coerenţa 
imaginativă, încordarea cerebrală, 
esenţializarea filosofică, morfologia 
formelor şi a densităţii materiei în 
raport cu sensul creaţiei, graţia 
peisajelor şi semnificaţia mitică a 
folclorului, fiecare în parte şi toate la 
un loc au determinat o manieră origi- 
nală în procesul de receptare a 
valorilor, de ordonare a fluxului de idei 
în spaţiul de mişcare al mitului mioritic 
din Dorne. Necăzînd în capcana 
amănuntului nesemnificativ, Lucian 
Blaga urmăreşte, atent şi mereu 
întrebător, tensionarea progresivă a 
revărsărilor epice tradiţionale, se 
cufundă adesea într-o adîncă tăcere 
ce-i străjuia necruțătoare orizontul 
destinului. Atmosfera tainică, 
sobrietatea reflexivităţii şi 
expresivităţii, meditaţia grăvă, 
fascinația mereu tulburătoare au 
conştientizat perenităţi determinante 
pe tărîmul descifrării genezei şi a 
mitului din Dorne. Prin inserţia 
dialogului confesiv cu bătrînii din 
Ortoaia — aceste arhive vii, care 
s-au stins încet, dar sigur — Lucian 
Blaga detabuizează mitul, descalifică 
anonimatul unui univers aparent 

mărginit şi sec, prefigurează altul al 
nemărginirii, unul al propriilor rostiri. 
In Dorne, Lucian Blaga a sesizat locul 
unde se sfîrşeşte taina, a oscilat 
adesea prin labirintul variantelor, a 
pătruns în atmosfera creaţiei populare 
pe care a integrat-o şi a dedublat-o 
momentului, şi-a argumentat, cu 
rigoarea faptelor de demult, 
necesitatea transcendenţei în 
favoarea imanenţei. Dornele, un areal 
vertebrat de munţi cu coline domoale 
şi coame prelungi, au constituit în 
viziunea marelui filosof transilvan o 
paradigmă generică şi generatoare în 
acelaşi timp, s-au vrut o dislocare a 
condiţiei ontologice, o lume a 
permanenţelor numenale. Folclorul din 
Ortoaia - un mediu al lărgirii şi al 
îngustării de sens pentru unele 
precepte mitice - a facilitat şi uneori 
a determinat o circumscriere a 
Dornelor în spectrul larg al spaţiului 
mioritic. Vitalitatea şi caracterul stenic 
al folclorului dornean - un veridic 
ataşament la valoare - trece de hăţişul 
fragmentarismului şi îşi înscrie 
pecetea în opera de restaurare a 
adevărurilor arhaice, în demnitatea 
mitului de geneză mioritică. 
Neperechea rimei şi superba 
muzicalitate a doinei şi a baladei 
dornene ies din veşnicie şi se cufundă 
în nemurire, coboară din supratimp 
într-un suspin melodic inegalabil 
pentru a defini geneza autohtonă a 
Dornelor. Configuraţia dinamică a 
ierarhiilor valorice din doine şi balade 
a reprezentat o funcţie integratoare a 
concentrării şi a extensiunii actului de 
creaţie, un principiu de raportare 
etnică la spaţiul mioritic, un suprem 
argument al dăinuirii. Delimitîndu-şi 
domeniile de interes ca aspirație 
imediată, Lucian Blaga, folosindu-se 
de logica analogiei, argumenta for- 
mula emblematică a principiului fun- 
damental potrivit căruia întregul se 
regăseşte În parte şi nu numai partea 
în întreg. În contact cu existenţialul 
dornean, Lucian Blaga percepe 
liniştea, o linişte tutelară, ca 
substanţă a universului, el delimitează 
ființa de”nefiinţă cultivînd spiritul 
mărginirii şi al nemărginirii sub semnul 
tainic al mitului mioritic, evaluează 
spiritul uman de pe poziţia raportului 


de factură fundamentală: pămînt — 
om — cosmos. 

Dornele — un axis mundi rostit 
cu dumnezeirea tainei, a liniştii şi a 
neasemuitelor frumuseți — au 
constituit pentru eul biagian clipe 
stimulatoare de patimi, o întrupare a 
întrebărilor nedefinite prin sisteme 
raţionalizate, aici a definit sensul 
verbului a fi sub semnul! acutei 
necesităţi de dăinuire şi de 
continuitate. Nebănuind translarea 
biografiei sale în zona echilibrului 
instabil al destinului, Lucian Blaga 
dorea să-şi cantoneze steaua 
destinului în armonia şi iluzia 
seducătoare a providenţialelor ninsori 
dornene, pe traiectoria monumentală 
a veşniciei ce s-a născut la sat, cu 
siguranţă şi în Ortoaia popasului său 
de o zi. Privind, de undeva de pe 
Podireiul Ortoaiei, unduirea plutelor în 
succesiunea lor pe coama valurilor 
veşnic învolburate şi divin potolite ale 
Bistriţei moldovene, trăindu-şi tainele 
momentului prin delicatele crîmpeie 
ale cugetării şi ale intuiţiei puterii de 
sorginte mitică, Lucian Blaga, 
simţindu-şi fiinţa absorbită de drama 
şi, deopotrivă, de liniştea sublimă a 
mitului mioritic din Dorne, îşi 
infuzează dorinţa de a construi un 
lăcaş propriu al creaţiei şi al recreaţiei 
în Vatra—dorului-—dor, cel mai adînc 
din doruri, ca un spontan corelativ al 
bucuriei şi al ataşamentului său faţă 
de aceste mioritice plaiuri. Astăzi pe 


-casa Lucian Blaga din Vatra Dornei 


se află o placă memorială din 
marmură albă care evocă şi 
imortalizează  uimitoarea sa 
personalitate prin tăcutul destin al 
literelor privite întru nemuritoarea şi 
profunda lor semnificaţie. Este 
simbolu! iubirii tăcute şi fecunde a 
astrului ce a străfulgerat doar pentru 
o clipă albastrul intens al cerului de 
Dorna, este un strigăt în pustie ce se 
înfioară prin sensul unei metafore 
invers simetrice cu matricea stilistică 
a nefiinţei. 


Puztune gi redimeustouate 

Petru GOLBAN 
Chişinău 


FASCINAŢIA RUSTICĂ 
ÎN CREAŢIA LIRICĂ 
BASARABEANĂ 


Operele literare în versuri din 
Basarabia postbelică marchează o 
etapă însemnată în dezvoltarea 
fenomenului literar general românesc 
şi se caracterizează, în esenţa lor, 
printr-o complexitate şi varietate deloc 
de neglijat. 

Poeţii basarabeni, îndeosebi cei 
care s-au afirmat în primele decenii 
de după cel de-ai doilea război 
mondiali chiar dacă au făcut 
compromisuri, fiind siliţi să răspundă 
ia cerinţe sociale străine spiritului ar- 
tistic (de felul creării unui personaj 
fictiv de tip nou, ducerii procesului liric 
pînă la elogiu, scoaterii în prim-plan 
a naraţiunii ca dominantă a creaţiei 
lirice etc.), au încercat şi au reuşit să 
redobîndească conştiinţa de sine a 
artistului şi a actului de creaţie, 
exprimînd mutații de conştiinţă 
remarcabile, redescoperind expresia, 
sentimentul, vocaţia proprie, unici- 
tatea gestului liric şi originalitatea 
universului poetic, conturîndu-şi 
profiluri lirice conform legilor interioare 
ale talentului. Totuşi în poezia lor 
predomină un caracter conservator, 
de ruralism, de închidere în sine, 
dimensiunile esenţiale rămînînd a fi 
traditionalismul şi folclorismul, situate 
în spaţiul unui destin mioritic; 
pămîntul, omul de la sai, casa 
străbună, mama, elementele naturii, 
toate fiind, în ultimă instanţă, un refu- 
giu din realitatea înscrisă în restricţiile 
unei artificialităţi morale şi estetice. 

Totodată poeţii basarabeni 
redescoperă formele rustice, le ridică 
la înălţimea unui simbol, strîns legat 


de autohtonism şi tradiţionalism, 
astfel creînd o mitologie globală. 
Conştientizarea propriului eu are loc 
pe măsura înţelegerii unor tensiuni 
interioare complexe, a condiţiei 
tragice a artistului. De multe ori se 
evocă faptul vremelniciei omului, ceea 
ce implică angajarea totală în 
procesul creaţiei, încercarea de 
prelungire spirituală a existenţei prin 
afirmarea unor valori generale ale 
gîndirii şi ale sensibilităţii umane, a 
unor preocupări de o viaţă ale omului 
(aratul, semănatul, strîngerea roadei 
etc.), a unor elemente ale naturii 
primordiale nealterate de civilizaţie 
(codrul, iarba, cîntecul păsărilor etc.), 
a spiritualităţii unui ţăran atemporal. 
Mediul rural proiectează omul dincolo 
de moarte în mit şi produce un senti- 
ment filosofic al trecerii timpului: 


Trec anii peste grîne ca o boare. 
idilici brusturi mai înțeapă norii. 
Ori mai trăiesc, 
ori m-au trezit cocorii, 
Ori simt o toropeală-n mădulare... 
Şi-un soare în zenit! 
Şi noaptea stele... 
Un cărăbuş îmi studiază barba. 
Să conversez cu el. 
Darcreşte iarba, 
prin mine-mi creşte fire subţirele. 
Mi se-mpletesc cu părul porumbarii, 
aud trecînd pe şesul mat elinii, 
şi-mi par deodată anii ca arinii, 
în care bat, 
sub scoarța sură, 
carii... 
(A. Busuioc, Rustică). 


Revenirea frecventă a poetului 
basarabean la universul rural se 
caracterizează mai ales prin fascinația 
față de aspectele naturii surprinse în 
ipostazele ei temporale specifice. Este 
vorba de întoarcerea spre o lirică a 
peisajului aproape de pastel, specie 
literară apărută pe tărîmul literaturii 
române, adică o poezie descriptivă, 
ce poate să conţină uneori elemente 
de elegie sau meditaţie, scene de 
muncă în colectiv pline de graţiozitate, 

utilizată de Alecsandri şi fructificată 
în continuare de Bacovia, Pillat, 
Arghezi, Blaga. Specifică poetilor din 
Basarabia — şi opusă poeziei ce viza 
satul personificat şi releva un cadru 
social pe fundalul căruia se conturau 
acţiunile ţăranilor sau se profilau 
evenimente sociale — rămîne însă 
tendinţa de personificare a stărilor, 
fenomenelor şi elementelor naturii, 
astfel transfigurînd realul şi 
acordîndu-i un statut poetic aparte: 


Coboară turmele din nori pe vale, 
Lăsînd stînele singure şi goale. 
Noaptea e neagră ca fundul de hrubă, 
Şi frigul se lasă, pătrunde sub şubă, 
Lăsată-i Luna băciţă, stăpînă. 
Luna, ca fetele, tînără încă, 
Hoţii luceferi o duseră-n luncă 
Şi-acum turmele coboară — coboară 
Peste munţi şi văi, pe întreaga țară. 
Coboară-mpînzite din zare în zare, 
lar baciul cel aspru e aprigul Soare. 
ŞI ce s-a alege mîine din turme, 
Rămîne-va oare vreo zare de urmă? 
Căci baciul la ciudă printr-o suflare 
Topeşte turme, le duce în mare. 
E noapte. Şi tocmai unde e stîna... 
Nu e nici baciul, nu-i nici stăpîna. 
Coboară turmele blînde pe lanuri, 
Glia se-mbracă în albe tulpanuri 

(Gh. Vodă, Coboară turmele). 


E de remarcat în acest poem un 
vitalism expresionist (dar nu în sensul 
unei vieţi intense în care judecata 
individuală şi conştiinţa morală nu 
intervin spre a stînjeni împlinirea 
pornirilor instinctuale şi elementare, ci 
mai degrabă în sensul unei “existenţe 
totalitare” a rusticului “în zariştea cos- 
mică şi în conştiinţa unui destin 
emanat în veşnicie” — L. Blaga), ce 
coexistă alături de un dinamism 
secret al peisajului, expresionist şi el 


şi propriu unui Adrian Maniu, de , 


exemplu. Ca şi în cazul poetului 
bucureştean, găsim acelaşi fantastic 
de origine magică populară, aceeaşi 
pace patriarhală, care este de multe 
ori aparentă, fiindcă un sentiment de 
nesiguranţă sau o tainică tensiune 


agresivă o tulbură, aşa cum ne-o 
prezintă şi Maniu: 


Coline îşi înalță-n seară spinările 
albastre-sure, 
lar drumuri merg călăuzite 
cu procesiunile de plopi. 
O mlaştină-şi închide ochiul, sub 
o sprînceană de pădure 
Dreptunghiularele izlazuri sfîrşesc 
la rîpile cu gropi. 
Fîntînile spînzură-n pîrghii 
burduful vechi sau o găleată, 
Cu şarpe-n plisc, se lasă barza 
pe cerul de apus strivit... 
(Țară). 


Redescoperirea mediului rural 
are loc prin revelarea unei vine, după 
cum declară Grigore Vieru: 


Tu mă iartă, o, mă iartă, 

Casa mea de humă, tu. 

Despre toate-am scris pe lume, 
Numai despre tine — nu; 


sau prin afirmarea unei estetici a 
miniaturalului: 


Mi-am făcut un strop de casă 
într-un strop de rouă mic. 
Numai eu şi numai cerul 
într-un strop de rouă mic 
(D. Matcovschi, Senin statornic). 


Universul mărunt este unul 
arghezian, cu ale sale versuri 
închinate “boabei” şi “stropului”, 
faptelor ce au loc în minuscula lume 
a ogrăzii sau grădinii, toate, la rîndul 
lor, avînd o largă deschidere spre un 
univers mult mai complex, dar cu un 
pronunţat caracter domestic, al 
ocupatiilor gospodăreşti zilnice, al 
vieţii rustice în general. Dar, spre 
deosebire de Arghezi în lirica basara- 
beană găsim prea puţine versuri 
închinate iubirii împlinite într-un cadru 
domestic, acea erotică de o mare 
suavitate, înfocată şi totuşi mereu 
gravă şi pură din Cîntarea cîntărilor, 
erotică ce se împleteşte la Arghezi cu 
poezia universului mic. 


Fuziane 4i vedimenstonate 

Sînt de remarcat aici şi cîteva 
opoziții esenţiale. În primul rînd cea 
dintre obiectele patriarhale şi cele 
moderne şi una mai generală, de tipul 
rural-urban, poeţii încercînd constitui— 
rea unei armonii dintre sat şi oraş sau 
o mai puternică apropiere a lor. Astfel 
V. Teleucă declară: 


Şi pînă păsările nu s-au pornit 
în sus pe nevăzuta cărare cerească, 
am să le pun pe toate în sîn 
ca un făptaş, 
şi-ntr-o bună zi am să le aduc 
„ la oraş. 
E o veche ciudăţenie a mea 
de-a născoci bucurii, 
doar oraşul duce o mare lipsă 
de ciocîrlii!. 


La fel şi L. Blaga, evocînd satul 
românesc etern, îşi cheamă prietenul 
care, “crescut la oraş / fără milă, ca 
florile în fereastră”, n-a văzut niciodată 
“cîmp şi soare jucînd sub peri înfloriţi”, 
în lumea minunată a satului, unde totul 
e firesc, integrat în ordinea sfîntă şi 
neclintită a naturii, unde miracolul e încă 
posibil: taurul “neînjugat” poartă astrul 
zilei deasupra capului asemeni unei 
zeități; în satul părăsit fîntînile îşi 
coboară şi îşi ridică găleţile, uşile 
caselor se închid şi se deschid, trîntite 
de miîini nevăzute; “pe creasta nopții 
moara seacă / macină / lumină-n gol”. 

Universul satului este contem- 
plat şi studiat conferindu-i-se o imagi- 
ne generalizatoare: 


Luminoasă grădină de cireşi, 
Nesfirşit lan de grîu, de porumb 
sau de floarea-soarelui... 

Pasăre cu pui pe ram, în amurg. 

Sîngele Domnului, vinul. 

Sete de viaţă şi de iubire. 

Şoaptă, scînteie, dor. 

Toate au un sens. 

Mamă şi tată, frate şi soră, bunel 

şi bunică 

(D. Matcovschi, Patria pretutindeni). 


Acelaşi univers rustic, avînd o 
imagine generalizatoare, îl putem 


detecta şi în versurile lui Blaga, scrise 
pe alte tărîmuri, din La curţile 
dorului, un univers contemplat, dar 
şi rîvnit, afişată fiind nostalgia 
plaiurilor natale, proiectată într-un plan 
metafizic. Ţara devine cerul, “raiul 
sorin”, ţăranul după care tînjeşte 
sufletul poetului: 


Cu linguri de lemn zăbovim 

lîngă blide, 
lungi zile pierduţi şi străini. 
Oaspeți suntem în tinda noii lumini 
la curțile dorului. Cu cerul vecini. 


Universul rural! este de multe ori 
studiat şi analizat în părţile sale 
componente, accentul fiind plasat pe 
metafora pămîntului, a ţărinei, fapt ce 
declanşează o gamă întreagă de 
asociaţii poetice, uneori dintre cele 
mai imprevizibile. V. Teleucă vizează 
funcţia curativă şi regeneratoare a 
pămîntului: 


Şi-ai mei cînd se tăiau în sapă, 
pe gura rânii presurau ţărînă, 
şi ea dospea ca drojdia, ca apa, . 
şi ea intra în noi ca frigul... 
(Ai noştri, cei de ieri...), 


iar Grigore Vieru sugerează 
înrudirea lentă a omului cu ţărîna, 
accentul fiind pus pe înţelesul 
tradiţional al pămîntului ca forţă 
distructivă: 


Peste dealul de-aramă 
Curge soare — asfintit. 
“Odihneşte-te, mamă” — 
Pot rosti în sfîrşit. 

Ea se şterge cu mîna. 
De sudoare şi mit, 
Coperind cu țărînă 
Chipul ei ostenit. 


Poetul basarabean se consideră 


fiul pămîntului, al ţărînei, al brazdei 


roditoare, el împărtăşeşte soarta lumii 
animale şi vegetale, urmînd calea 
parcursă de poezia htonică, “a 
pămîntului”, dintre cele două războaie 


mondiale. Din aceeaşi pornire interioară 

un Zaharia Stancu îşi definea fiinţa prin 
această origine agrestă: “... şi simt că 
parcă-s una cu pămîntul” sau 


Pămîntu-ntreg trăieşte-n viaţa mea 
Şi eu prin viaţă trec ca printr-un rîu. 
Mă simt al cerului, cum e o stea, 
Şi-al țărinei, cum e un snop de grîu 
(Chiot însorit). 


O astfel de viziune poetică — 
practicată şi de |. Pillat, A. Cotruş, 
R. Gyr şi alţii — şi-a lăsat am- 
prenta în poezia din Basarabia, ai 
cărei reprezentanţi manifestă şi ei 
o atracţie deosebită faţă de 
pămîntul natal şi faţă de rădăcinile 
ancestrale de care nu se poate 
rupe un suflet. 

Munca, definitorie pentru omul 
de la ţară, devine un aspect la fel de 
important, ei îi este conferită valoarea 
unui simbol, ea este privită ca o 
necesitate interioară avînd semnifi- 
caţia unui destin cu proiecţii în mit, 
pe care nici moartea nu e în stare 
să-i curme: 


lată, măi Gheorghe şi măi lon, 
C-aţi ieşit pe deal să araţi timpul... 


** k*k 


Nu mai e chip să vă-ntoarne-ndărăt 
nici hăul, nici moartea. 
Dintr-acolo, unde astăzi vă duceți, 
arzînd mai departe. 


*k** 


V-aţi aruncat cuşmele într-un 
corn în constelația Taurului 
Şi bundiţa în. alt capăt — 
pe umărul Carului (...) 
(A. Codru). 


O astfel de viziune poetică 
asupra muncii îşi are şi ea începutul 
în poezia românească ruralistă 
interbelică — a htonismului, unde 
detectăm oscilaţia între realitatea 
prozaică şi proiecţiile mitice ale eului 
poetic, integrarea elementelor unui 
univers rustic într-o concepţie asupra 
existenţei, toate sugerate pe calea 


unor simboluri, rituri, datini şi credinţe 
ancestrale. 

Este vorba, în primul rînd, de o 
continuitate spirituală, ce înseamnă, 
în ultimă instanţă, o existenţă plenară 
a unui neam, iar în universul nostru 
rural această existenţă eternă e o 
realitate vie. “Eu cred că veşnicia s-a 
născut la sat” — spune Blaga şi 
adaugă: 


Aici orice gînd e mai încet, 
şi inima-ţi zvicneşte mai rar, 
ca şi cum nu ti-ar bate în piept, 


“ci adînc în pămînt undeva. 


Aici se vindecă setea de mîntuire. 


Ar fi eronat, fără îndoială, să 
afirmăm că poezia basarabeană a 
primelor decenii de după război este 
aproape în exclusivitate marcată de 
influenţa rustică, deoarece creatorii de 
opere literare în versuri din Basarabia 
au vizat şi alte aspecte ale 
fenomenului liric, dar acest fapt poate 
constitui terenul de investigaţie pentru 
un alt studiu. 


Puziune 4i vedimensiouate 

“A FI ÎN ACTUALITATEA 
_ LITERARĂ 
ROMÂNEASCĂ...” 


interviu 

cu scriitorul 
Ovidiu MOCEANU, 
Braşov 


— Domnule Ovidiu Moceanu, 
dvs. sunteţi concomitent profesor de 
literatură română la Universitatea 
“Transilvania”, scriitor şi autor de 
manuale specializate. Cum se împacă 
în acelaşi om toate aceste lucruri? 

— Intr-adevăr, e foarte dificil să 
le împaci pe toate, cel puţin dintr-un 
punct de vedere: al timpului limitat pe 
care îl ai la dispoziţie. Dar gîndul că 
poţi fi util îţi dă o energie 
extraordinară, te face să treci peste 
zile şi nopţi de efort încordat. 
Adîncirea în universul ficțional 
fascinează întotdeauna şi, în faţa 
acestei fascinaţii, nu-ţi mai pui 
întrebarea dacă te poţi “împăca” a 
doua zi, ori chiar în aceeaşi zi, cu 
celălalt. Cine ar putea cunoaşte mai 
bine ca un scriitor subtilităţile limbii 
române? Dublat de specialist, acesta 
poate veni în întîmpinarea tinerei 
generaţii pentru a face din studiul 
limbii române, al literaturii române un 
moment existenţial fundamental. 
Cînd acesta poate fi prelungit de-a 
lungul unei vieţi, scriitorul profesor 
(sau profesorul scriitor) a cîştigat un 
suflet şi o minte pentru cerul limbii 
române. lată răsplata pentru efortul 
său în cele două dimensiuni asumate. 

— Ce înseamnă pentru dvs. 
proza pe care o scrieți? 

— Proza mea a fost de la 
început ancorată într-o anumită 
mitologie a individualităţii în căutare 
de sine. Toate experienţele artistice 
trebuie să se transforme în experienţe 
vitale. Am avut sentimentul, cu fiecare 
proză, ca să nu mai spun de fiecare 
roman, că e ultima carte pe care o 


joc, ceea ce explică şi atmosfera mai 
gravă, străpunsă totuşi de multe ori 
de o privire ironică, poate jucăuşă ca 
un triumf peste nemulţumirile de toate 
felurile. Prin scris, m-am simţit mereu 
în viitoarea marilor întrebări despre 
lume, cărora am încercat să le 
găsesc un răspuns, valabil nu numai 
în ordine individuală. Aici e de spus 
că am văzut în scris o descoperire, 
o expunere, de aceea m-am simţit, 
după fiecare carte, mai vulnerabil ca 
oricînd. Vindecarea de o carte vine 
însă prin altă carte şi nu trebuie decît 
să ai răbdare pînă îşi face simțită 
prezenţa. Cele două momente mă 
plasează întotdeauna într-un orizont 
mistic. 

— Ce credeţi că se întîmplă 
acum în literatura română? 

— Momentul literar de acum nu 
pare prea interesant. Senzaţia de 
stagnare îi încearcă pe mulţi 
comentatori. Ceea ce face ca numele 
noi să nu se impună cu mai multă 
vigoare este criza resimţită la diverse 
niveluri ale vieţii literare. Presa 
literară, sufocată pînă acum de presa 
de informaţie, eveniment, senzaţional 
etc., nu şi-a găsit încă ritmul, s-a 
confruntat chiar cu perspectiva 
sumbră a dispariţiei. Atenţia principală 
a fost orientată spre altceva, dar va 
veni o vreme cînd lucrurile se vor 
aşeza. Afirmarea unei noi generaţii, 
timide, nu a beneficiat de o susţinere 
mai puternică. Sunt foarte puţine nume 
azi în critica de întîmpinare capabile 
să impună gustului public o anumită 
formulă artistică. Se publică poezie 
şi proză, dar cele mai interesante vo— 
lume au venit dinspre eseistică. Un 
moment de acumulări, în care scriitorul 
român se confruntă cu realităţi dintre 
cele mai bune. Parafrazînd celebra 
formulare, o să observăm cu tristeţe 
că sponsorizările nu fac o literatură. 

— Ce s-a făcut şi ce se mai 
poate face pentru integrarea definitivă 
a literaturii basarabene în cea 
română? 

— Privesc cu simpatie efortul 
colegilor noştri de peste Prut de a fi 
în actualitatea literară românească, 
una singură. Nu este decît o soluţie: 
libera circulaţie a informaţiei literare. 
Apar cărţi interesante în Basarabia, 

dar îmi sînt inaccesibile. Găsesc 
prilejul să mulţumesc emoţionat celor 
care au avut amabilitatea să-mi trimită 
cărţile. Revistele nu pot fi procurate, 
nici măcar de la bibliotecă. Nu există 
alt factor care să împiedice integrarea 
decît reaua-credinţă, alimentată de 
interese ostile bunului mers al 
lucrurilor. 

— Literatura trebuie să fie o 
punte între limba vorbită şi cea 
literară? 

— Nu o punte, ci locul în care 
valenţele cuvîntului vorbit capătă 
expresie. 

— Care sunt procesele 
traversate de. limba vorbită din 
România ? 

— Cele mai interesante mişcări 
se înregistrează în vocabular. 
Diversificarea lexicală şochează. 
Asaltul neologistic englez, alimentat 
de ştiinţă, tehnică şi sport, îndeosebi, 
ar părea unui vorbitor din secolul 
trecut cu totul nefiresc. 

— După părerea dvs., ce 
înseamnă o cunoaştere aprofundată 
a limbii române? 

— Cunoaşterea aprofundată a 
limbii române înseamnă studiu 
continuu, după un moment de început 
cînd, din punct de vedere teoretic, au 
fost puse bazele acestui studiu. Mi 
se par totuşi prea anemice încercările 
din presă (vorbită sau scrisă) de a 
menţine interesul pentru corectitu— 
dine. Este adevărat că, în faţa unor 
realităţi deconcertante, pledoaria 
pentru expresivitate, plasticitate, 
varietate ar părea o naivitate. 

— Vedeţi vreo legătură între 
limbă şi religie? Dar între literatură şi 
religie? 

— Un vocabular nuanţat, bogat, 
îţi permite să înţelegi mesajul Sfintelor 
Evanghelii. ignorată multă vreme, ori 
deformat interpretată, literatura 
noastră creştină trebuie adusă în 
atenţia publicului şcolar, dar şi a unui 
public mai larg. O ilustrează nume 
mari: L.Blaga, T.Arghezi, G.Galaction, 
V Voiculescu ş.a. Mesajul de credinţă 
al multor creaţii ale lor va fi privit 
într-o altă lurhină dacă i se asociază 
cunoaşterea textelor biblice. 

— Credeţi că literatura îl va 
putea recupera pe Dumnezeu? 


— Literatura ne ajută să-L 
cunoaştem pe Dumnezeu. În inima 
celor mai importante creaţii literare 
europene pulsează puterea credinţei. 
Nu cred că pactul cu diavolul poate fi 
creator. Ceea ce pare creaţie se 
dovedeşte, în cele din urmă, drum spre 
neant. 

— Ce sfaturi i-aţi da unui tînăr 
intelectual basarabean dornic de a 
cunoaşte mai bine limba şi literatura 
română? 

— Să rămînă de-a pururi în 
dragostea pentru limba şi literatura 
română. De aici vin toate celelalte: 
lectura continuă, interes nestins 
pentru valorile spirituale româneşti, 
credinţa că-i stă în putinţă să înfrîngă 
toate dificultăţile. 


Consemnare: Dumitru CRUDU 


OVIDIU MOCEANU 


Născut: 17 februarie 1949, satul 
Copru (jud. Cluj). 1971, Facultatea de 
Filologie, Cluj. Lector la Universitatea 
“Transilvania” din Braşov, Debut, 1969, 
revista “Tribuna”; 

Colaborări: “Echinox”, “Tribuna”, 
“Steaua”, “Amfiteatru”, “Astra”, “Vatra”, “In- 
terval”, “Limba română”, “Contrafort” ş.a. 

Volume publicate: 1983, O privire 
spre loan (nuvele); 1986, Fii binevenit, 
călătorule (roman); 1989, Ordinul 
Bunei Speranţe (roman); 1994, 
Împăratul lubirii (nuvele), (toate la 
editura Dacia); 1994, Limba română 
(compendiu), Ed.Vlasie; 1995, Teste de 
limba română, Ed. Diamondia. 

In colaborare: Liviu Rebreanu 
după un veac (1985), Portret de grup 
cu loana Em. Petrescu (1991). 

Comentarii critice: Mircea Zaciu 
(prezentarea volumului de debut), L. 
Ulici (recenzie, în “România literară”), 
C. Moraru (cronică literară, “Vatra”), E. 
Simion (în “România literară”, 1987, nr. 
12), N. Steinhardt (în vol. Monoiogul 
polifonic, 1991), R. G. Ţeposu (Istoria 
tragică..., 1993), loan Holban ş.a. 

Premii: Premiul Filialei Braşov a 
Uniunii Scriitorilor (pentru romanul 
Ordinul Bunei Speranţe); Premiul 
“Paula” şi Premiul Asociaţiei Sindicale 
a Scriitorilor din Cluj (pentru volumul de 
nuvele Împăratul Iubirii). 

Membru în: ASPRO, Asociaţia 
Sindicală a Scriitorilor din Cluj, Uniunea 
Scriitorilor. 

__ "NICIODATĂ NU 
MĂ SIMT MAI LIBER, 
DECÎT ATUNCI CÎND 

SCRIU" 


— Într-un recent interviu 
accentuaţi necesitatea aventurii 
spirituale de care nu e capabil 
intelectualul nostru. Lumea 
noastră nu e în stare, nu vrea, nu 
îndrăzneşte să-şi răscolească 
fiinţa, vorba dvs., acceptind un 
mod de viaţă rectiliniu. Cum reuşiţi 
să învingeţi inerția vieţii cotidiene? 

— Cum de reuşesc? 
Protestînd... contra caracterului 
vegetativ al fiinţei basarabeanului. De 
altfel nu-mi este nici mie străină 
această trăsătură, vezi bine, şi omul 
e o plantă: are vlagă şi îl cuprinde 
"suficiența". Un franţuz precursor al 
epocii moderne, îşi obligase servitorul 
ca în fiecare dimineaţă să-l zgilţiie în 
aşternut: "Stăpîne, scoală, te 
aşteaptă treburile cele mari!" Orientalii 
au o parabolă cu două broaşte care 
au nimerit în marcoteţul cu smîntînă. 
Prima s-a şi scufundat pe loc zicîn- 
du-şi: "Aici îmi este sfîrşitul, în 


Un adevărat fenomen în literatura 
basarabeană este proza lui Vasile 
VASILACHE (n.4. VII. 1926, Unţeşti-laşi, 
azi în raionul Ungheni; volume de proză: 
Două mere țigance, 1964; Povestea cu 
cocoşul roşu, 1966, 1994; Elegie pentru 
Ana-Maria, 1983; Mama-Mare — 
profesoară de istorie, 1988; Navetista şi 
pădurea, 1989; şi-a făcut studiile la 
Institutul Pedagogic "lon Creangă" din 
Chişinău (1958), după care a fost 
profesor la şcolile de cultură generală, 
redactor la publicaţiile de cultură; în 1964 
a absolvit Cursurile superioare de 
scenaristică din Moscova; în 1994 a fost 
redactor-şef al revistei Columna), scriitor 
contestat pentru accentele satirice şi 
pentru limbajul esopic la care a recurs 
spre a spune adevărul despre perioada 
postbelică.Disponibilitatea carnavalescă 
este un dat organic al prozei lui Vasile 
Vasilache, a cărui filiaţie directă cu cultura 
populară a rîsului este de netăgăduit. 
Deformarea uşor parodică sau grotescă 
a viziunii are loc în cadrul unui curs 
narativ familiar, în care cititorului i se 
clipeşte complice din ochi. (Modelul 
narativ crengian este învederat.) După 
ce, vrăjit de vorbele naratorului, el se 
transpune fără eforturi speciale pe unda 
însufleţirii generale a poveștii (povestirii), 
i se strecoară unghiuri noi de vedere, 
certitudini şi incertitudini, iar dacă. 
acţiunea are loc în plan cotidian, — 
intrigi, biîrfeli, "pribuluieli”, cum zice 
autorul. În Povestea cu cocoşul roşu, ro- 
man parabolic în care apare întreg 
tabloul complex şi contradictoriu al 
colectivizării gospodăriei ţărăneşti, eroul 
fiind un fel de Dinu Păturică 
"basarabeano-sovietic", avem gama 
întreagă a comicului: voioşia generală 
alternează cu intonaţia discretă a vocii 
autorului; soiemnitatea verbului scade 
brusc şi cade chiar în neutralitate epică, 
condensarea aforistică îşi are la polul 
opus -un retorism despletit, farsa 
înlocuieşte dezvăluirea dezacordului 


adînc dintre esenţă şi aparenţă. 


Realizînd o simbioză între formulele 
narative tradiţionale şi moderne, 
Vasilache, moralist subtil şi filosof-ţăran, 
începe mereu de la... Adam şi Eva un 
dialog despre existenţa umană. Nuveieie 
sale sînt artistic-rotunde şi au un sens 
parabolic, conjugînd efectul înstrăinării 
de esenţa adevărată a omului şi de 
ethosul popular cu efectul înstrăinării prin 
limbaj. 
Mihai CIMPOI, 
` O istorie deschisă a literaturii române 
din Basarabia, Ed. Arc, Chişinău, 1996, 
p. 179—180. 

smiîrcul ăsta acru şi duhnitor. La ce 
bun zbaterea zadarnică?". A doua 
broască s-a îndirjit, însă, avînd şi ea 
patru labe, ca şi cealaltă. Mai mult, 
şi-a zis, cît timp se mişcă lăbuţele, 
am să 'dau din ele. Închipuiţi-vă, 
dimineaţa s-a trezit că sub pîntec 
simte ceva tare — se alesese untul!.. 

intocmai ca acelei broaşte, 
zbaterea, neastîmpărul, ne aduce 
bucurii. Omul peşterii, odinioară, în 
timpuri preistorice, ce să facă, dacă 
afară e zloată ori viscol? Păi, aluat o 
aşchie de gresie şi a prins a zgiria 
peretele grotei.... l-a ieşit o vînătoare 
dintre cele dragi şi neuitate. Asta e 
omul! Să zăbovească asupra 
rosturilor, chiar şi atunci cînd e în 
grotă şi nu-i duce mintea cum să 
omoare timpul. Într-adevăr şi cu 
adevăratelea l-a omorit, adică a învins 
Timpul, anonimul acela Adam izgonit 
în peşteră! 

Onore de Balzac spunea 
undeva: "Chiar dacă peste cinci sute 
de ani nu va mai exista Franţa, cineva 
rătăcind pe aici, va descoperi o pagină 
tipărită în Comedia umană şi atunci 
va să exclame: O! Cînadva aici a locuit 
neamul francilor!”..: 

La 19 ani aveam casă, aveam 
familie, aveam trei hectare şi jumătate 
de pămînt, un cal, o căruţă şi...un vis: 
să fiu un "mijlocaş exemplar". Da, da, 
în obştea nouă socialistă, care, se 
zicea, îi apără pe cei mici şi anonimi. 
Aveam casă cu pridvor, dăruită de 
străbunicul meu, răposatul Mihalache 
Vasilache, eu avînd cinci ani la 
moartea lui. Pe atunci nu ştiam ce e 
acela "act de danie". Apropo, se mai 
află în arhiva meajil citesc şi mă 
crucesc: Doamne! O, voi, bunicilor, 
taţilor! Imprevizibile ne-au fost cărările 
închipuite de voi, nu le-am urmat din 
vina...Nu din vina noastră, să ştiţi! 
Făcusem şi poartă cu deschidere în 
două părţi, cu horbote frumoase, dar 
în trei ani mijlocaşul de mine s-a 
văzut nevoit,  constrins de 
colectivizare, să depună o cerere: 
primeşte, colhozule, pămîntul meu! 
intre timp calul mi-l sfîşiase cu 
adevăratelea lupul, poarta cea nouă 
şi frumoasă se răstignise în taraşi. De 
altfel, mărturisesc, tîmplarul a plecat 
în lumea celor drepţi fără ca să-i 


plătesc munca. Cu cererea aceea am 
nimerit în grupul de iniţiativă pentru 
fondarea colectivei. Am fost al 
patrusprezecelea, ţin bine minte lista. 
Colegul meu de bancă şi de pozne 
şcolăreşti, devine preşedintele 
colhozului, proaspăt înfiinţat. Mai 
mult, în repaosul dintre două dansuri 
în club, el flăcău, eu însurat, mi s-a 
destăinuit: "Vasile, am intrat în 
partid...". 

Mi-am bolovănit ochii la el, căci 
bunicu-său fusese căpitan de mazili, 
adresarea din acea jumătate de sat 
totdeauna era "căpitane". L-am 
întrebat: "Ce-i cu tine?! Ai pierdut pofta 
de mîncare?". De atunci între noi s-a 
aşezat o mocnită ostilitate. Din partea 
lui, nu a mea! Nu a spulberat-o nici 
încercarea...de a-i înţelege — am 
făcut o schiţă laudativă despre el, că 
e activist şi fruntea satului. 

Făcuse şi el, bietul, un an sau 
doi de şcoală normală la laşi, însă 
căile vieţii ni s-au bifurcat: setos de 
putere, a dominat satul răstimp de 
cincizeci de ani. A obţinut medalia lui 
Lenin în piept, mereu a fost preşedinte 
şi "partorg". Pe cînd eu, ăsta rămas 
în carte, nu am vrut să domin decît 
fiinţa mea. Astăzi sînt gata să mă 
spovedesc satului, oamenilor, el însă, 
politizatul, nu e în stare de aşa ceva, 
căci atunci ar fi nevoit să-şi ceară 
iertare faţă de acest sat: i-a arat 
grădinile pînă pe sub prispe, i-a 
răsturnat imaşurile, a interzis cireada 
particulară, a surghiunit cu/acii, şi mai 
cîte încă. Doamne, cîte aitelel... 

— De ce aţi scris, de ce v-aţi 
dedicat acestei "zăbave”, oarecum 
cu seamă în cele de “tranziţie” i 

— De ce am îmbrăţişat scrisul? 
Pentru că este o încercare de a cîştiga 
cît de cît libertatea. Niciodată nu mă 
simt mai liber, decît atunci cînd scriu. 
Nu-mi pasă ce o să urmeze... Într-un 
cuvînt, creativitatea este eliberarea 
fiinţei tale şi pui întrebări chiar lui 
Dumnezeu sfîntul: Doamne, sucită 
fiinţă ai mai zidit! 

— Care sînt virtuțile 
literaturii basarabene? Ce s-a 
întîmplat cu literatura din R.M. 
după 1989: parcă este, parcă nu 
este, parcă avem scriitori, parcă 
nu-i mai avem... 


Aniuezsăni. Vasile Vasilactie— 70 131 


— Literatura noastră poartă 
pecetea "culturalului”. Prin anii '44— 
'45 satul meu a dat raionului 27 de 
învăţători. Vă închipuiţi, ce învăţători 
erau aceştia? Mai trece un deceniu şi 
noi trebuie să demonstrăm că sîntem 
republică-soră în cele patrusprezece- 
cincisprezece. Dar cum, pe ce căi? 
Cu volume de versuri scrise de X sau 
Y (Petru Darienco, Petru Cruceniuc, 
Fiodor Ponomari). Tot pe atunci se 
scrie Foc de către lacob Cutcoveţchi, 
în care redactorul cărţii Igor Creţu îmi 
povestea că eroul nu purta cu sine 
mai mult decît o gamelă, mereu 
preocupat să fie alături de erou înseşi 
gamela cea plină. Prin '50 am încercat 
şi eu să trimit "Moldovei socialiste" o 
schiţă. Eu, învățătorul satului meu 
natal. Ironia timpului, anul acesta am 
dat de răspunsul redacţiei. Peste atîta 
amar de vreme uitasem că am vrut 
să colaborez pe atunci cu "Moldova 
socialistă". Semnează răspunsul 
Fiodor Ponomari, poet cu şapte 
clase. Te rog frăţeşte, domnule Bantoş 
fotografiază-l şi pune-l prin intermediul 
revistei sub ochii lui Moţpan, 
Lucinschi. Citească-l ca să-şi dea 
seama domniile lor (copii pe atunci!) 
în ce climat lingvistico-cultural au 
crescut aceşti parlamentari, care 
legiuiesc constituţional încă o limbă 
pe pămînt. Retineti, Fiodor Ponomari 
era inclus pentru studiere în programa 
şcolară. Citesc acest răspuns al 
şefului secţiei de cultură şi îmi revine 

în memorie strălucita definiţie a lui 
Heidegger: "Limba este lăcaşul fiinţei 
noastre”. Cînd citeşti însă răspunsul 
"Moldovei socialiste", ai senzaţia că 
venim dintr-o peşteră, domnule! Rămii 
total dezolat peste aproximativ alţi 
46 de ani, cînd actuala constituţie şi 
actualul parlament ne întoarce în 
lutăria prăbuşită din care încercăm să 
ieşim. 

— De ce, totuşi aţi afirmat că 
literatura noastră poartă pecetea 
"culturalului” ? 

— Voi da un simplu exemplu: 
toate formaţiile noastre cultural- 
muzicale poariă nume folclorice. 
Avem "Joc", "Doina", avem piesa 
"Casa mare", romanul "Codrii", o 
basnă care se cheamă "Povestea cu 
cocoşul roşu", altfel zis, 
conştientizaţii au încercat prin 
rudimentele creaţiei populare şi 
tradiţiei folclorice să-i întoarcă acestui 
neam memoria. E mult? E puţin? Nu 
dea Domnul nimănui încercările prin 
care am trecut cînd limba 
moldovenească o declara |.D.Ceban... 
limbă de origine slavă! Am ani mulți, 
mi-a dăruit Dumnezeu şi memorie şi 
nu uit nimic de pe atunci, din anii '48 
—'49, cînd am fost acuzat că 
vorbesc...româneşte. Oameni buni, 
luaţi seama, toţi diriguitorii statului 
moldovenesc de azi şed în jilțurile şi 
birourile, ce le aveau în anii '70. 
Evoluăm, ne simţim alţii? Aş, de unde! 

— Care este misiunea 

scriitorului basarabean în noile 
condiţii sociale, politice, 
economice? 


— Domnule Bantoş, să mai 
uităm de... "misiuni". Le-am avut 
odinioară, le-am îndeplinit oare? 
Scriitorul nu e un acordeon, un instru- 
ment muzical, care schimbîndu-şi 
registrul, trece în cheia lui do major 
ori fa minor. 

— Cum s-ar putea manifesta 
mai eficient contribuţia scriitorilor 
de la noi (din Ţară!) la asanarea 
climatului spiritual basarabean? 
— Inima scriitorului...inima şi 
cugetul. Bîcul, azi firicel de apă 
curgătoare cu malurile pavate, îşi 
prelinge din lacul Ghidighici nişte 
vlagă. Ca să se scrie "Război şi pace 
în Basarabia", e nevoie de-un 
Rebreanu, de un Tolstoi. Acesta doar 
că auzise că a fost un război în 
1812—1815, el născut fiind în 1828. 
Voise dintru început să scrie un ro- 
man despre răscoala decembriştilor, 
nevoia însă l-a împins cu cîteva 
decenii mai înapoi. S-a văzut silit să 
recreeze perioada antedecembristă. 
De ce Nicolae Bălcescu scrie peste 
un sfert de. mileniu de la prima 
întregire Istoria lui Mihai Viteazul? 
Pentru că bătea un alt ceas aj 
istoriei...Literatura mereu ară, 
desfundă băteliştile, drumurile, unde, 
zice-se, zac seminţele neîncolţite. 

Să revenim însă la secolul 
trecut. Pe atunci Europa pălălăia în 
partea ei răsăriteană sub revoluțiile 
naţionale, popoarele năzuind a-şi 
forma state pe bază de istorie 
comună, limbă, obiceiuri. Dar iată-ne 
în veacul 20, dragă! Acest sfîrşit de 
mileniu trage o acoladă în care ne in- 
clude volens-nolens în actuala istorie 
planetară. Ştiai că fiecare al cincilea 
neamt e de altă etnie? Adică e un 
neamt adoptiv... 

Drepturile omului tulbură pe 
nemți, pe francezi, pe englezi necum 
pe nişte basarabeni vegetînd. Din Ori- 
ent spre Apus migrează cu sutele de 
mii, hoarde nevăzute, asta e! 

— Într-o recentă nuvelă 
vorbeaţi despre drum drept 
categorie filozofică. Cum calificaţi 
calea "aleasă” de basarabeni? Ne 
aşteaptă mîntuirea sau pierzania? 


— Vorbeam mai sus, domnule 
Bantoş, vegetăm, asta e boala 
noastră. Care drum, ce drum să 
urmeze basarabenii? Din clipa cînd le- 
ar întoarce ţăranilor noştri pămîntul, 
le-ar plăti pensiile şi lefurile, credeți- 
mă, ei s-ar implica în muncă şi s-ar 
mîntui, căci sînt economicoşi şi 
harnici. Ştiai că azi, iulie 1996, în 
satele noastre se munceşte cu ziua 
doar pe mîncare?! l 

— Corelaţia: destin — limbă 
— Basarabia. Care este legătura 
dintre procesul de conştientizare a 
adevărului despre originea noastră, 
inclusiv despre limba noastră şi 
viitorul acestei palme de pămînt? 

— Viitorul acestei palme de 
pămînt? Am ferma speranţă şi 
încredere că o să dăinuim. Pierzania 
e de altă natură: ecologia, ne dărîmă! 
Avem stringenta, ţipătoarea nevoie să 
ne salvăm natura, astfel salvîndu-ne 
pe noi înşine! Avem cîntecul Prutule, 
apă dulce, tot te-aş bea şi nu m-aş 
duce. Dar azi piere în el peştele de 
"dulceata" otrăvurilor revărsate. 

—  Afirmaţi că roata vremii 
s-a oprit. Cum s-o urnim din loc? 

— Am afirmat din disperare. 
Sper să o urnim cu puteri comune, 
inclusiv sprijinindu-ne pe cele spuse, 
dar şi pe cele tăcute. 


Consemnare: Alexandru BANTOŞ 

lon MELNICIUC 
Chişinău 


PROBLEME ALE 
CULTURII LIMBII 
ROMÂNE ÎN ŞCOALĂ 


Cultivarea limbii este o pro- 
blemă complicată şi complexă. Am 
putea spune — o ştiinţă aparte. 
Rezolvarea ei presupune eforturi 
conjugate ale tuturor oamenilor de 
cultură. Un ro! important în acest 
sens îi revine şcolii. Fără forţa 
motrice a acestei verigi 
educaţionale este de neconceput 
formarea unui intelect. lar calitatea 
de frunte a intelectului este, 
indiscutabil, vorbirea inteligibilă, 
căci, aşa cum spunea marele 
Eminescu, “limba, alegerea şi 
cursivitatea  expresiunii în 
expunerea vorbită sau scrisă e un 
element esenţial, ba chiar un criteriu 
al culturii”. 

Cultivarea limbii, în accepţie 
curentă, nu este altceva decit 
propagarea, pe toate căile posibile, a 
normelor limbii literare. Şcoala şi-ar 
îndeplini onorabil această misiune 
dacă am admite că în procesul de 
predare a tuturor disciplinelor se ţine 
cont de normele limbii literare. Aşa să 
fie oare? 

În situaţia creată nu se resimte 
o angajare plenară a tuturor 
profesorilor şcolari în respectarea şi 
propagarea normelor limbii literare. 
Cauzele sînt multiple — lipsa unui 
mediu lingvistic favorabil; impunerea 
aşa-zisei “limbi moldoveneşti”; lipsa 
manualelor şi a literaturii ştiinţifice în 
limba română; politica de 
deznaționalizare promovată de 
regimul totalitar etc. 

Astfel, tot greul revine pe 
seama profesorilor de limba şi 
literatura română. E şi firesc, de fapt, 
ca anume ei să joace primul rol în 
opera de cultivare a limbii. 


Pentru realizarea acestui 
deziderat e nevoie ca profesorui să 
obţină conştientizarea de către 
elevi a însuşirii normelor literare, 
— datorie sacră a fiecărui vorbitor. 
În acest sens călăuză de conştiinţă 
le poate servi elevilor crezul ( dar şi 
îndemnul) distinsului nostru poet 
Grigore Vieru: “A vorbi sănătos 
limba mamei este o datorie — una 
dintre cele patriotice”. 

Numai conştientizînd acest 
adevăr, putem avea siguranţa că 
necunoscutele problemei în cauză 
vor căpăta contur. Prin muncă asiduă, 
de zi cu zi. 

Dar nu mai puţin importantă ni 
se pare şi conceperea justă, adecvată 
a noţiunii de cultivare a limbii în 
şcoală, şi în special traducerea în fapt 
a acestui deziderat. Care ar fi acel 
minimum minimorum de cunoştinţe în 
problemele cultivării limbii în şcoală? 
De ce compartiment al limbii ţin ele: 
de fonetică, de vocabular, de 
gramatică? Răspunsul e transparent: 
de toate împreună, plus ortoepie, 
ortografie, stilistică şi punctuație. 
Altfel spus, cultivarea limbii o 
concepem în sens larg. Ea nu 
înseamnă numai “cuvîntul potrivit la 
locul potrivit” sau “a găsi cuvîntul ce 
exprimă adevărul”. Deşi, toţi 
recunosc, limba este în primul rînd 
vocabular. Or, de aici se şi cuvine 
să începem a cultiva simţul lingvistic, 
inteligibilul în vorbire. Aşadar, 
vocabularul. Cum să-l asimilăm? 

Şcoala dintotdeauna a avut 
drept unul dintre obiectivele sale 
valorificarea vocabularului. Important 
este cum concepem acest lucru. 
Tradițional se face uz de o singură 
procedură: explicarea cuvîntului 
necunoscut. Pentru moment elevul 
înţelege semnificaţia cuvîntului, dar 
mai apoi îl uită, căci nu este pus în 
situaţia de a reveni la el, de a-l utiliza. 
Cuvîntul, prin urmare, a rămas în 
lexicul pasiv. Se ştie însă că 
vocabularul poate fi asimilat trainic, 
temeinic, numai dacă izbutim să-l 
explorăm din plin. 

Elevii urmează să fixeze 
cuvintele noi într-un carnet cu mai 
multe rubrici: apartenenţa la partea de 
vorbire, modul de ortografiere, familia 

de cuvinte, sens denotativ, sens 
conotativ, relaţii semantice între 
cuvinte (sinonime, antonime, 
omonime, paronime), expresii 
frazeologice, capacităţi combinatorii, 
originea cuvîntului, etc. Deci, fişăm 
fiecare cuvînt. Dar şi aceasta e puţin. 
Dacă ne-am pus scopul să includem 
cuvîntul în lexicul activ, e absolut 
necesar să revenim la acest neolo- 
gism pe parcursul mai multor ore, 
plasîndu-l în îmbinări de cuvinte, 
propoziţii, fraze, analizîndu-l sub 
diferite aspecte (fonetic, lexical, 
gramatical, ortoepic, stilistic). 
Desigur, nu toate cuvintele 
necunoscute vor beneficia de un atare 
“tratament”, ci doar acelea care fac 
parte din strictul necesar. Acest mini- 
mum lexical obligatoriu pentru elevi a 
devenit un imperativ al şcolii. 
Elaborarea lui presupune eforturi con- 
jugate ale metodiştilor, pedagogilor- 
practicieni, psihologilor, savanților- 
lingvişti. Un atare dicţionar-minimum 
ar aduce la acelaşi numitor exigenţele 
profesorilor şcolari, ar garanta, în mai 
mare măsură, materializarea 
principalului deziderat al şcolii — 
pregătirea tinerei generaţii pentru 
viaţă, pentru o activitate normală în 
orice domeniu social. iar aceasta 
înseamnă, de fapt, că absolvenţii 
şcolii medii de cultură generală (şi ai 
liceelor) trebuie să posede un 
vocabular bogat, o terminologie 
adecvată pentru toate stilurile 
funcţionale, să poată respecta, în linii 
mari, normele ortografice, ortoepice şi 
de punctuație ale limbii materne. Or, 
e prea puţin să ştii a conjuga la orice 
mod, timp, diateză anumite verbe, a 
declina o parte de vorbire flexibilă, a 
alcătui un enunţ. Adică, a avea 
anumite cunoştinţe din domeniul 
gramaticii încă nu înseamnă că 
posezi arta comunicării. Mai e nevoie 
să  stăpîneşti bine cuvîntul 
(semnificaţiile, capacităţile com- 
binatorii, potenţele sale stilistice). 
Nimic mai greu decît situaţia cînd 
trebuie să alegi un singur cuvînt dintre 
mai multe posibile, dacă doreşti să te 
exprimi corect, precis, clar, inteligibil. 
Una e să spui prieten adevărat, ta- 
lent adevărat, cafea adevărată, caz 
adevărat, ţăran adevărat, dragoste 


adevărată (şi nu vei obosi în căutarea 
cuvîntului adecvat), şi cu totul altceva 
e să alegi, să potriveşti contextul 
cuvîntului: prieten devotat, talent 
autentic, cafea veritabilă, caz real, 
țăran get-beget, dragoste sinceră. 
Confruntarea celor două variante con- 
verge spre o singură concluzie: 
adjectivul adevărat se potriveşte 
pentru contextele enumerate în 
măsura în care calificativele din cea 
de a doua înşirare îl presupun drept 
sens comun (semantem, dominantă 
semantică), înţeles la modul general. 
În mod particular, concret, însă, 
termenul în cauză (adevărat) nu mai 
este cel adecvat. 

Pentru a-i obişnui pe elevi să 
delimiteze semnificaţiile particulare 
(contextuale) ale adjectivului bun de 
cele generale, îi vom angaja pe elevi 
în exersări antrenante de tipul: găsiţi 
sinonime contextuale pentru 
adjectivul bun în îmbinările de 
cuvinte: om bun (blajin), prieten bun 
(devotat), scriitor bun (talentat), 
muncitor bun, arbitru bun, copil bun, 
elev bun, roman bun, mîncare bună, 
pămînt bun, timp bun, salariu bun, 
viaţă bună, spectacol bun, prilej bun, 
cîştig bun. Pentru început am putea 
propune elevilor cuvinte de reper: 
mare, reuşit, îmbelşugat, favorabil, 
potrivit, calificat, obiectiv, 
sîrguincios, gustos, mănos, 
cuminte, interesant, favorabil. 

Atare exersări sînt bine venite 
în mai multe planuri: elevii se conving 
pe viu de polisemia cuvîntului bun, 
se obişnuiesc a racorda semnificaţia 
cuvîntului la o anume situaţie 
comunicativă, încearcă să delimiteze 
nuanţările subtile ale multitudinii 
semantice a cuvîntului, prin 
sinonimizare îşi dezvoltă simţul limbii 
şi, fireşte, gîndirea logică. Pentru a 
delimita. diferitele semnificaţii ale 
adjectivului bun în îmbinările de 
cuvinte (în aparenţă identice) copil 
bun (cuminte, ascultător) şi elev bun 
(capabil, sîrguincios), e nevoie să 
ținem cont de următoarele momente: 
a) din al cui punct de vedre un copil 
este bun? (al părinţilor); iar elevul? 
(al profesorului): b),ce calităţi trebuie 
să posede un copil (elev), ca să fie 
bun? adică să placă părinţilor 

(profesorilor?) (Să asculte de părinţi, 
să nu le iasă din cuvînt, să fie 
cuminte. Un elev, ca să obţină 
calificativul bun, trebuie să fie 
înzestrat cu capacităţi de studiere a 
materiei şcolare şi, fără îndoială, să 
depună în mod sistematic eforturile 
necesare întru obţinerea cunoştinţelor 
preconizate de programa şcolară.) 
Deci, pianurile (ipostazeie) de 
caracterizare a persoanelor cu pricina 
(copii, elev) sînt diferite. in plus, 
elevii îşi îmbogăţesc, astfel, 
vocabularul, îşi extind mijloacele 
expresive. 

Randamentul oricăror exersări 
este pe linie ascendentă atita timp cît 
elevii manifestă interes. La primul 
semn al plictiselii vom varia tipurile 
exersărilor: 

1. Ce verb (dominantă seman- 
tică) se potriveşte pentru toate 
contextele exemplificate: a meşteri 
o sanie, a compune versuri, a 
aprinde focul, a aranja patul, a rodi 
fructe, a-şi construi o casă, a stîrni 
colb, a săpa ofintînă, a nu costa nici 
două parale? 

2. Reparaţi greşelile, înlocuind 
substantivele date cu cele cerute de 
context: copac chipeş, oraş mîndru, 
faptă impozantă, melodie drăguță, 
soare senin. Găsiţi adjectivul-domi- 
nantă semantică. 

Sau: după ce vom explica 
elevilor raporturile de sinonimie dintre 
băiat — copil — fiu — fecior, le vom 
cere să motiveze utilizarea lor în di- 
verse contexte: 


1. la-i mai bine norei, lasă, 
Că ea-i tînără, frumoasă, 
lar eu, fiule,-s bătr?nă, 
Cine m-o vedea-n ţărînă? 


2. Cămaşe vechi, mai noi — 
Amară amintire de la fiu. 


3. Şi nu le-a îmbrăcat de mult 
Feciorul. 


4. Şi-atunci 
Băiatul ei, cel drag băiat, 
Cu ce s&-mbracă, bunul, 
Dacă vine? 
(Gr. Vieru) 


5. Astfel ţării de folos, 
Fiu al ei, fecior de neam, 
Vei întinde din țărîne 
Rădăcinile spre ram. 
(|. Vatamanu) 


6. Mi-am pus la ureche flori 
Să fiu dragă la feciori. 
(Folclor) 


7. Şi mi se pare că şi eu, şi 
feciorul meu, şi fiul feciorului meu 
avem şi vom avea o singură 
învăţătoare... (L. Damian). 

Posibilităţi nebănuite de 
cultivare a limbii ascund exersările în 
cadrul paronimiei, frazeologiei, 
antonimiei, omonimiei etc. Principalul 
e să nu ne limităm la arhicunoscuta 
procedură — corect-incorect. E o 
necesitate stringentă să familiarizăm 
elevii cu frumosul în limbă, cu 
gîndirea artistică. In acest scop la 
orele de limbă maternă vom analiza 
exemple dintre cele mai captivante, 
originale, în stare să cucerească 
mintea şi sufletul copilului. Odată 
familiarizat cu frumosul, copilul va 
rămîne un fidel consumator a tot ce 
înnobilează, omeneşte. Călăuză de 
credință am putea propune elevilor 
versurile lui Vasile Romanciuc: 


Să-i fie-atit de drag cuvîntul, 
incît, atunci cînd îl rosteşti, 
Să crezi că însuşi Eminescu 
Ascultă ce şi cum vorbeşti. 

EDUCAŢIA LINGVISTICĂ 
ŞI LITERARĂ 

ÎN CONTEXTUL 

___ REFORMEI 
ÎNVĂŢĂMÎNTULUI 


O introducere în problemă ar 
aduce în prim-plan mutaţiile de ordin 
social şi politic, apoi cultural şi spiri- 
tual, care să argumenteze necesitatea 
reformei învăţămîntului de la noi şi din 
alte spaţii posttotalitare. Noi credem 
că mutaţiile despre care este vorba 
s-au produs în sfera conştiinţei umane 
şi a celei naţionale, ele fiind şi cauza 
unor transformări sociale de altă 
natură. Am indicat această distincţie 
de poziţii pentru a arăta de la bun 
început că aserţiunile noastre vor 
avea mereu în vedere condiţia fiinţei 
umane. 

Reforma invăţțămîntului în 
Republica Moldova, în care suntem 
angajaţi profesional şi spiritual, este, 
prin definiţie, o reformă a mentalităţii, 
o suită de acţiuni la a căror concertare 
dorim să contribuim prin demersul 
educaţional teoretic şi iniţiativa 
experienţială. In această activitate, al 
cărei scop general este reconceptuali— 
zarea fiinţei umane, iniţiativa 
experienţială a cadrelor didactice şi 
căutările în domeniul teoretic ale 
cercetătorilor trebuie să meargă mînă 
în mînă în vederea asigurării 
succesului şcolar. Factorul social şi 
politic de la ora actuală, deşi nu este 
favorabil idealului educaţional şi celui 
naţional, nu este totuşi hotărîtor în 
acţiunile de reformare a învăţă-— 
mîntului, căci de data aceasta 
reforma învăţămîntului nu este dictată 
social şi politic, ci s-a declanşat în 
urma iniţiativei cadrelor didactice, a 
oamenilor de ştiinţă şi cultură şi poartă 
caracter de emancipare a fiinţei 
umane, de eliberare a ei de sub 


dictatul social-politic. Deşi structurile 
social-politice au întreprins şi 
întreprind acţiuni de acaparare a 
reformei învăţămîntului prin 
deformarea şi instituționalizarea ideilor 
noastre, precum şi prin tentative de 
reideologizare şi de introducere a 
dictatului în dirijare şi administrare, noi 
nu trebuie să uităm nici pe o clipă 
adevărul că reforma invăţămîntului e 
a noastră, că ea a fost iniţiată, teoretic 
şi practic, de către cei din şcoli, 
universităţi şi laboratoare. Nici o idee 
sau acţiune praciică, care animă 
astăzi învățămîntul de la noi, nu a 
venit de la structurile social-politice. 
Acestea au fost nevoite să le accepte, 
dar nu îmbogăţindu-le, ci sărăcindu- 
le prin inserții ideologice anacronice, 
cum ar fi, de exemplu, cele aplicate 
în preambulul Concepţiei dezvoltării 
învăţămîntului sau în proaspăt 
adoptata Lege a învăţămîntului. La 
acestea trebuie menţionată şi situaţia 
dificilă în care suntem nevoiţi să 
activăm, situaţie dominată de lipsa 
acută a instrumentarului didactic- 
metodic, de îngustarea spaţiului 
informaţional, literar-artistic şi 
educaţional, de frigul din şcoli, 
universităţi şi laboratoare etc. 

in pofida situaţiei în care au fost 
aruncaţi, profesorii de română şi de 
istorie, sunt în continuare animatorii 
vieţii spirituale în învăţămînt, pilonii 
ideilor inovaţionale în educaţie, idei ce 
au pătruns în şcoaia din Basarabia 
prin cuvîntul cultivat şi inspirat al 
acestor profesori, prin ţinuta lor aleasă 
şi mulţimea de cărţi citite şi tălmăcite 
elevilor. Acţiunile de valorificare 
teoretică şi experienţială a ideilor şi 
practicilor educaţionale din Ţară şi din 
lume vor continua, ele fiind un 
imperativ altimpului. Integritatea spiri- 
tuală pe care dorim s-o păstrăm şi 
s-o dezvoltăm revendică însă şi acţiuni 
de construire şi reconstruire 
concepiualizată a învăţămîntului. 

ldeea-pivot a actualei reforme 
constă în trecerea de la învățămîntul 
acumulativ-reproductiv la învăţă- 
mîntul formativ-productiv. in contextul 
acestui principiu, nu studiul limbii şi 
literaturii — aceşti termeni denumesc 
doar un proces — ar trebui să ne 
preocupe, ci fiinţa umană, adică 

elevul şi liceanul în atitudinea lor faţă 
de valorile imanente ale limbii şi 
literaturii. naţionale, factorii care 
contribuie direct şi cu maximă 
eficienţă la formarea capacităţii 
acestora de a se produce în calitate 
de locutor/cititor/creator al limbii şi 
literaturii române, de creator al propriei 
sale fiinţe. 

Dorim deci să avem la finele 
şcolarităţii tineri şi tinere care să 
vorbească şi să scrie corect, fluent, 
stilistic nuanţat, să se manifeste ca 
persoane culte în orice situaţie de 
comunicare, să ştie să valorifice 
demersul cultural al interlocutorului 
sau al textului abordat; dorim să avem 
tineri şi tinere capabili să valorifice în 
mod independent orice text din 
literatura naţională şi cea universală, 
cititori dotați cu capacitatea de a-şi 
cerceta propria fiinţă în raport cu ființa 
operei literare. Aceste obiective 
depăşesc, conceptual şi instrumen- 
tal, aria de aplicaţii desemnată de 
termenii studiul limbii, studiul 
literaturii, deoarece atrag în sfera 
actului educațional personalitatea 
elevului-iocutor şi cititor, care se pro- 
duce în calitate de subiect creator al 
propriei fiinţe. lată de ce considerăm 
adecvaţi noului concept educaţional 
termenii educaţie lingvistică, în loc de 
studiul limbii, şi educaţie literară, 
în loc de studiul literaturii. Se va 
menţine însă numele tradiţional al 
disciplinei şcolare — Limba română, 
Literatura română, prin această 
acţiune arătînd lumii şi nouă înşine 
că limba română este patria noastră, 
precum a definit-o simplu şi frumos 
Nichita Stănescu. 

Redimensionarea umanistică a 
obiectivelor educaţiei lingvistice şi 
literare cere implicit reconceptuali— 
zarea curriculumului şcolar. Conform 


demersului educaţional promovat de: 


Concepţia dezvoltării învăţămîntului, 
curriculumul şcolar poate fi elaborat 
pe idei şi modalităţi de alternativă. 
Ştiind care este situaţia material- 
financiară a învăţămîntului la ora 
actuală, nu trebuie să ne lăsăm ispitiţi 
de avantajele oferite de ideile de 
alternativă, căci în această aşa-zisă 
competiţie de idei vor cîştiga 
structurile de stat, ajutate de autorii 


slugarnici şi cointeresaţi material, ale 
căror manuale “de alternativă” vor 
înghiţi întreaga sumă acordată de la 
buget şi de fundaţiile nonguver-— 
namentale pentru elaborarea 
manualelor. Acest proces a început 
deja să se desfăşoare, nelăsînd vreo 
şansă de implementare a ideilor pentru 
adevărații trudnici ai reformei. Nu e 
greu de presupus că exponenţii 
acestei tendinţe vor revigora, în 
manuale, ideologia totalitară, 
proptind-o sîrguincios cu idei ale 
naţionalismului moldovenesc sau, 
mai exact, ale moldovenismului 
primitiv. 

O asemenea situaţie poate fi 
prevenită dacă nu vom admite pe 
banca elevului manuale ce nu 
corespund standardelor educaţionale. 
Acestea din urmă sunt un sistem de 
obiective pentru fiecare clasă şi ciclu 
de şcolaritate, aprobate instituţional 
şi acceptate social, în baza cărora 
poate fi elaborat curriculumul şcolar 
şi desfăşurat procesul educațional. 
Standardele educaţionale constituie 
unicul component obligatoriu pentru 
elevi, profesori şi autorii de proiecte 
didactice. Promovarea elevilor din 
clasă în clasă, absolvirea treptei de 
şcolaritate poate fi decisă exclusiv în 
baza acestor standarde. Ele servesc 
implicit şi la prevenirea suprasolicitării 
elevilor, dar şi la asigurarea unei 
dezvoltări intelectual-spirituale com- 
petitive pe plan mondial. 

Vom cere deci ministerului să 
dispună în cel mai scurt timp posibi! 
elaborarea, multiplicarea pentru 
discutare publică şi aprobarea 
standardelor educaţiei lingvistice şi 
literare, iar pînă atunci — să nu fie 
admis la comisia de experţi şi, 
respectiv, la colegiul ministerului nici 
un manuscris de carte didactică sau 
metodică. In caz contrar, resursele 
material-financiare ale ministerului vor 
fi pulverizate în ediţii de carte ce vor 
spori haosul conceptual şi curricular 
la limba şi literatura română. 

Teoria şi practica mondială 
avansată, de care avem posibilitate 
să luăm cunoştinţă din cărţile editate 
în România, precum şi în procesul 
colaborării cu colegii noştri de la 
Institutul de Ştiinţe ale Educaţiei din 

Bucureşti, colaborare nesprijinită în 
vreun fel în ultimii doi ani de structurile 
guvernamentale de la noi, pre- 
figurează principiile şi domeniile 
fundamentale ale standardelor 
educaţiei lingvistice şi literare în 
şcoala contemporană. Aceste principii 
preconizează trei tipuri de obiective 
educaţionale: 

1. formarea de cunoştinţe 
comunicative/liiterare; 

2. formarea de competenţe 
comunicative/literare; 

3. formarea de atitudini şi 
motivații comunicative/literare. 

Fiecare din tipurile de obiective 
indicate valorifică una din cele trei 
sfere principale ale ființei umane, 
respectiv: sfera cognitivă, sfera 
psihomotorie şi sfera motivaţional- 
afectivă. Programa de literatura 
română, ediţia 1994, precum şi 
Programa de limba şi literatura română 
pentru clasele V—IX şi X—XI, ediţia 
1995, au fost elaborate deja conform 
acestei taxonomii. În proces de 
finisare se află un nou curriculum 
şcolar la limba şi literatura română 
pentru clasele V—IX, care urmează 
să fie racordat la standardele 
educaţionale ce vor fi aprobate, să 
sperăm, cît mai curînd. 

Noul curriculum şcolar de 
educaţie lingvistică şi literară este 
construit pe două perspective 
aferente activităţii comunicative/ 
literare: 1. perspectiva semiotică şi 
2. perspectiva hermeneutică. 

Cadrul grevat de perspectiva 
semiotică proiectează sisteme de 
activităţi de decodificare, analiză, 
discernere, sinteză, discriminare etc., 
deci de descifrare a sensurilor 
imanente ale situaţiei de comunicare 
şi ale textului literar sau nonliterar, a 
sistemelor limbii şi a structurilor 
limbajului poetic. La acest nivel elevii 
învaţă să conştientizeze şi să-şi 
aproprieze textul şi situaţia de 
comunicare în valoarea lor instrumen- 
tală, adică de cunoştinţe şi 
competenţe care fac posibilă 
comunicarea uzuală şi cultural-artis- 


tică în general. Un moment deosebit. 


de important al cadrului semiotic este 
faptul că literatura nu mai este 
prezentată drept o modalitate, fie şi 


cu determinativul “specifică”, de 
reflectare a realităţii fizice, sociale, 
istorice sau spirituale. Literaturii îi este 
recunoscut statutul de realitate 
creată, de a doua realitate, cea 
construită metafizic. Sperăm ca astfel 
să eliberăm literatura din starea de 
servitoare a istoriei, sociologiei şi 
ideologiei şi s-o reîmproprietărim cu 
drepturile-i fireşti de cel mai important 
domeniu al activităţii spirituale a 
omului. Nu mai putem fi toleranţi la 
nesfiîrşit cu tentativele de ideologizare 
a literaturii în şcoală. A fi mioritic 
nicidecum nu înseamnă să fii tole- 
rant cu cel care-ţi distruge fiinţa. A fi 
mioritic înseamnă a-ţi conştientiza 
fiinţa în armonia cosmică, înseamnă 
a te şti o creangă de aur în copacul 
lumii zidite de Marele Creator. Voim 
ca noul curriculum de educaţie 
lingvistică şi literară să deschidă fiinţa 
tinerilor noştri către aceste perspec- 
tive, de aceea, urmîndu-l pe profesorul 
universitar Al. Surdu, am indicat în 
conținuturile propuse valorile 
fundamentale care vor ghida formarea 
spirituală a elevului şi liceanului: 
Adevărul, Binele, Frumosul, 
Dreptatea, Libertatea. Acestea vor 
obţine concretizare în valorile 
contextuale, pe care elevii se vor 
învăţa să le depisteze în textele 
propuse pentru studiere: mama, limba 
maternă, poporul şi națiunea, patria; 
copilăria, prietenia adolescentină, 
dragostea, viaţa şi moartea; omul în 
rapori cu natura, cosmosul şi 
universul; moraia comună şi cea 
creştină; sacrul şi profanul; creaţia; 
universul ideatic şi spiritua! al 
personajelor/autorului/naratorului; 
valoarea in actu a cititorului de 
literatură; cunoştinţele teoretico- 
literare ca valori ale actului de 
cunoaştere literar-artistică. Vom 
persevera în vederea consolidării 
specificităţii educaţiei lingvistice şi 
literare prin neadmiterea în cadrul 
curricular al acestora decit a acelor 
tipuri de valori care sunt caracteristice 
comunicării uzuale şi cultural-artistice: 
valorile estetice, valorile morale, 
valorile teoretice şi valorile religioase, 
acestea fiind indispensabile oricărui 
act de interpretare culturală a textelor 
literare şi a fiinţei umane. 


Pro didactica 


139 


Perspectiva hermeneutică a 
educaţiei lingvistice şi literare 
constituie a doua dimensiune a actului 
educațional, cea a personalităţii 
elevului. Elevul locutor şi elevul cititor, 
prin sisteme specifice de activitate 
comunicativă şi literară, vor fi angajaţi 
într-un proces bine conturat în curricu- 
lum de interpretare a textelor literare 
şi nonliterare, a situaţiilor de 


comunicare şi a propriei activităţi. . 


Hermeneutica este ştiinţa interpretării 
textelor, acţiune prin care se pune în 
valoare atît textul, adică dimensiunea 
lui semiotică, cît şi fiinţa celui care îl 
interpretează. Noi am extins valenţele 
hermeneuticii şi asupra activităţii 
elevului. Astfel cogniţia devine 
comprehensiune, competențele — 
atitudini şi motivații, iar opera de artă, 
conform definiţiei precise a lui M. 
Heidegger, — locul unde operează 
adevărul. 

Sistemele limbii - fonologic, lexi- 
cai, gramatical şi stilistic, abordate din 
perspectivă hermeneutică în 
curriculumul propus, vor fi studiate ca 
valori instrumentale ale comunicării şi 
autocomunicării. E pentru prima oară 
cînd un curriculum şcolar, prin sisteme 
de activităţi judicios construite, 
orientează elevii spre conştientizarea 
faptului că ei înşişi sunt agenţi şi 
creatori ai limbii pe care o vorbesc. 
Limba nu se va mai identifica cu 
sistemul ei gramatical, ci cu însuşi 
vorbitorul, realizindu-se o “topire” a 
sistemelor sale în structuri 
comunicative uzuale şi artistice. 
Obiectivele educaţiei lingvistice, de 
exemplu, nu cer verificarea elevului 
ia cunoaşterea categoriilor graña- 
ticale ale verbului. Acestea vor fi 
însuşite exclusiv în scopuri practice: 
să redacteze propoziţii şi fraze 


corecte din punct de vedere 


gramatical, să-şi adapteze comuni- 
carea la scopul comunicării etc. În 
aceeaşi ordine de idei, actul 
educaţional nu se va limita la 
explicarea sensului unor cuvinte, ci 
va persevera în vederea formării de 
competenţe pentru utilizarea corectă 
a sensului cuvintelor în raport cu tema 
propusă, astfel ca elevul să-şi 
aproprieze fondul lexical al limbii 
române în procesul comunicării. 


Curriculumul şcolar propune, în acest 
scop, autorilor de manuale şi 
profesorilor o tipologie amplă de 
exerciţii care conturează cu claritate 
sistemul de activitate ce va fi 
desfăşurat. Înțelegerea la auz şi 
vorbirea, de exemplu, prevăd exerciţii 
de receptare corectă a structurii 
fonematice a unui cuvînt; exerciţii de 
discriminare a formelor lexicale 
corecte de cele incorecte; exerciţii de 
recepiare auditivă a cuvintelor noi în 
texte literare şi noniiterare; integrarea 
cuvintelor noi în serii sinonimice şi 
antonimice; exerciţii deductive, de 
stabilire a sensului unui cuvînt 
necunoscut prin apel la context etc. 

Aceeaşi paradigmă este 
aplicată şi în curriculumul educaţiei 
literare, deosebirea constînd în 
importanţa majoră care se acordă 
lecturii şi interpretării textului literar. 
Depistarea valorilor semiotice ale 
textului literar este proiectată a fi 
realizată concomitent cu descifrarea 
structurii limbajului poetic. De la clasă 
la clasă, elevii se vor deprinde să 
sesizeze, în forme experienţiale, 
însemnele textului (carte, titlu, autor, 
tabla de materii etc.), raportul dintre 
text şi operă, tipurile de imagini 
artistice, structura operei literare, 
figurile de stil, versificaţia, 
caracteristicile de gen, mesajul, 
precum şi elemente ale limbajului 
metapoetic (motive literare şi 
folclorice, curente literare). Acestea 
vor forma instrumentarul lecturii, care 
va fi complementat cu cunoştinţe 
despre stadiile, tipurile şi formele 
activităţii de lectură. Sunt indicate cu 
precizie limitele comentariului literar 
pentru fiecare clasă şi ale 
instrumentarului utilizat. Rigorile 
didactice aplicate textului literar sunt 
însoţite de o gamă largă de exerciţii 
şi activităţi care oferă libertăţi 
nelimitate de interpretare a mesajului, 
de construire şi reconstruire a 
acestuia prin contribuţia percepţiei 
adecvate structurii limbajului poetic, 
a imaginaţiei şi gîndirii artistice. 
Pornind de la sesizarea structurii 
limbajului poetic al textului literar, 
elevul va decodifica valorile lui 
semiotice, va imagina situaţii, tablouri, 
acţiuni, stări afective, personaje, va 

încerca o interpretare proprie a celor 
percepute şi imaginate în timpul 
lecturii, va nuanţa stilistic şi expresiv 
propria stare postlecturală, va exprima 
atitudini şi motivații. Astfel opera 
literară va deveni locul unde operează 
adevărul datorită contribuţiei 
personale a elevului cititor. Adevărul 
artistic nu mai este o ilustrare cu 
mijloace specifice a realităţii social- 
istorice, de exemplu, a luptei de clasă 
sau a construcţiei colhoznice, ci o 
valoare creată prin colaborarea 
autorului şi cititorului, colaborare 
proiectată de curriculumul şcolar şi 
îndrumată de profesorul de română. 

Aşadar, calea pe care urmează 
s-o parcurgă profesorul cu elevii săi 
spre standardizare educaţională este 
proiectată în noul curriculum cu o 
precizie aproape matematică: 
obiectivele clare, sistematizate con- 
form capacităţilor reale de dezvoltare 
ale elevilor stabilesc cadrul actului 
educaţional; contextele de realizare, 
adică materia de studiu, tipurile şi 
formele de activitate ale elevilor oferă 
materialul de construcţie a comunicării 
uzuale şi artistice; tipologia exerciţiilor 
şi activităţilor inventariază varietatea 
de forme în care se va produce actul 
comunicării şi activităţii literare. în 
urma acestora vor veni standardele 
educaţionale, a căror aplicare va arăta 
în parametrii stabiliţi calitatea şi nivelul 
cunoştinţelor, competenţelor şi 
atitudinilor formate. 

In activitatea sa, profesorul nu 
va fi constrîns să aplice anumite 
tehnici şi metodologii aprobate 
instituţional, ci va beneficia de 
libertatea opțiunii didactice, pe care 
o va face în conformitate cu legile 
comunicării, creaţiei şi percepţiei 
artistice. De asemenea, manualele 
sau programele şcolare, aprobate de 
minister, nu vor avea valoarea unor 
acte normative obligatorii pentru 
implementare. Sigla ministerului de pe 
programe şi manuale va arăta că 
acestea întrunesc toate condiţiile 
pentru a atinge, prin intermediul lor, 
standardele educaţionale, că nu conţin 
materiale ăe propagandă ideologică, 
că nu dăunează dezvoltării fireşti a 
copilului. Ministerul, prin standardele 
educaţionale şi acţiunile de sprijinire 


a ideilor inovaţionale, va asigura astfel 
realizarea drepturilor copilului, la care 
a subscris şi Republica Moldova. Or, 
responsabilităţile comisiei de experti, 
ale specialiştilor de la minister, prin 
care acesta realizează politica 
educaţională, vizează nu numai 
competenţe profesionale în limitele 
materiei de studiu, ci şi o solidă 
pregătire teoretică în domeniul 
ştiinţelor educaţiei, o cunoaştere 
temeinică a realităţii şcolare şi 
capacitatea rară de a fi imparţiaii cu 
autorii, de a nu le impune punctul 
propriu de vedere. 

Proiectele la care ne-am referit 
mai sus nu sunt din domeniul utopiei 
sociale sau al literaturii SF. Ele 
constituie o sinteză, cu aplicare la 
condiţiile Moldovei, a ideilor ce reflectă. 
starea de fapt la ora actuală din 
filozofie şi ştiinţele educaţiei, din 
realitatea educaţională a statelor din 
Europa centrală şi de vest, din 
America de Nord şi, parțial, din statele 
ex-sovietice. Aceste proiecte reflectă 
şi demersul educaţional modern 
aplicat în România, iar la com- 
partimentul educație literară 
concurează cu el conceptual şi 
curricular. 

Problema care se pune acum 
este cea de formare a formatorilor, a 
sprijinului material, financiar şi mana- 
gerial în vederea creării unui vast 
cîmp informaţional pentru toate 
cadrele didactice, astfel ca profesorii 
de română să fie bine informaţi asupra 
tuturor proiectelor educaţionale care 
sunt propuse şcolii şi, în consecinţă, 
să facă opţiune conştientă pentru unul 
din ele. Sperăm că această stringenţă 
va fi conştientizată şi de Ministerul 
Învățămîntului, şi de cadrele 
didactice, de la care aşteptăm un atac 
masiv de idei şi angajare cointeresată 
în contextul ideilor inovaţionale. 

Problema cunoaşterii şi 
dezvoltării aptitudinilor creative nu 
este nouă, dar ea se pune astăzi mai 
pregnant, dat fiind faptul că societatea 
contemporană solicită mai mult ca 
oricînd creativitatea umană, progresul 
economic şi social fiind în foarte mare 
măsură dependent de inteligenţa şi 
inventivitatea membrilor ei, de 
cantitatea de imaginaţie, de ingeniozi-— 
tate şi originalitate, investite în 
activităţile desfăşurate în diverse 
domenii. 

in aceste condiţii progresul nu 
este posibil fără prosperarea, 
dezvoltarea şi valorificarea ştiinţifică 
a tuturor resurselor de creativitate de 
care dispune fiecare popor. Aceasta 
implică introducerea, în primul rînd în 
sistemul de învăţămînt, a unei 
metodologii de promovare a creati- 
vităţii, de dezvoltare a aptitudinilor 
creative. 

Or, învățămîntul, pentru a fi 
eficace, trebuie să contribuie la 
însuşirea structurii interioare a 
cunoştinţelor şi a conexiunilor dintre 
ele, la învăţarea cu interes, care este 
în relaţie funcţională cu gîndirea 
productivă, creatoare. 

Cercetările în domeniu afirmă că 
rezolvarea unei probleme complexe 
necesită de la factorul uman fluiditate 
(asociativitatea gîndirii), flexibilitate 
(capacitatea elevului de a se adapta 
ia situaţii noi, de a reacţiona adecvat 
la schimbări), originalitate (capa-— 
citatea de a`produce idei şi imagini 
noi, de a găsi soluţii neuzuale), 
sensibilitate, capacitate analitico- 
sintetică (aptitudinea de a abstrac-— 


tiza, de a sintetiza), organizare- 


coerentă (capacitatea de a organiza 
un proiect, de a exprima o idee), 
aptitudine de a redefini, de a 
transforma, de a schimba funcţia unui 
obieci, peniru a-l face util. După 
savantul american C. W. Taylor, se 
disting mai multe niveluri ale 
creativităţii: 1) creativitate de 
expresie, ţinînd de mimico-gesti— 
culaţie şi vorbire; ea este valorizată, 
mai ales, în arta teatrală şi în actorie; 
2) creativitate procesuală, ţinînd de 
felul cum percepe subiectul lumea; 3) 
creativitate de produs, care este 
obiectivată şi dăinuie, depăşind 
existenţa subiectului; 4) creativitate 
inovativă, ce constă dintr-o recom- ` 
binare ingenioasă de elemenie 
cunoscute, astfel încît se compune o 
nouă structură a unui obiect sau 
proces tehnologic; 5) creativitate 
inventivă, care presupune generarea 
de noi metode; 6) creativitate emer- 
gentă, care constă în descoperirea 
sau punerea în funcţiune a unui nou 
principiu, ce duce la revoluţionarea 
unui întreg domeniu al cunoaşterii, 
tehnicii, artei. Ultimul este nivelul 
suprem al creativităţii. 

A pune deci elevul în situaţia de 
a dobîndi cunoştinţele în mod inde- 
pendent, sub conducerea profesorului, 
înseamnă a organiza în aşa fel 
învătămîntul încît acesta să constituie 
un neîntrerupt proces de punere în 
faţa copilului a noi şi noi probleme, 
într-un grad crescînd de complexitate. 

Rezolvarea problemelor cu mai 
multe soluţii, învăţarea prin 
descoperire, prin investigaţie etc. sînt 
cîteva dintre formele care pot şi 
trebuie şă înlocuiască învățămîntul 
tradiţional, expozitiv-deductiv. Or, 
învățămîntul de tip euristic duce nu 
numai la formarea gîndirii indepen- 
dente şi creatoare, a unui stil de 
abordare a problemelor, ci şi la 
educarea unor trăsături de persona-— 
litate, cum ar fi sporirea atenţiei, 
interesului, imaginaţiei etc. 

Mai mult decit atît. In procesul 
lucrului cu caracter creativ, în situaţii 
concrete, special alese, elevii 
acumulează cunoştinţele mai sigur, 
mai trainic, îşi formează anumite 
convingeri, conştientizează şi învaţă 
să învingă barierele producţiei cre- 

ative: perceptive (dificultăţi în 
definirea problemei), emoționale 
(teama de a greşi, fixarea la prima idee 
apărută, teama de a nu fi luat în rîs 
de colegi etc.), culturale (lipsa 
cunoştinţelor, prea marea încredere în 
rațiune şi logică etc.). 

Două idei par să fie de bază în 
procesul dezvoltării creativităţii: “Omul 
poate fi creativ în orice gen de 
activitate” şi “A crea nu este un 
avantaj al geniilor, ci o calitate 
prezentă la diferite niveluri de 
competenţă”. Aceste două postulate, 
de fapt, trebuie să dea strălucire 
optimismului pedagogic, să anime 
proiecte de aplicare a lor în practica 
largă a instruirii şi educaţiei. 

Prin urmare, sarcina profe-— 
sorului, inclusiv a celui de literatură, 
e să-i creeze elevului posibilitatea de 
a se manifesta, stimulîndu-i (şi nu 
simulîndu-i) gîndirea creativă, inde- 
pendentă. Foarte des la lecţiile de 
literatură se fac auzite întrebări de 
tipul: “Gîndiţi-vă, ce trăsături de 
caracter şi ce fapte ale personajelor 
scoate în evidenţă scriitorul?” sau “În 
ce constă deosebirea dintre 
personajul X şi Y?”, 

incercînd să răspundă la astfel 
de întrebări, elevul, de fapt, nu are la 
ce se gîndi, cuvîntul “gîndiţi-vă” fiind 
o speculație. Se face doar un apel-la 
memoria reproductivă a copilului. El 
trebuie să-şi amintească opera citită, 
trăsăturile de caracter, faptele 
personajelor şi apoi să-şi formuleze 
răspunsul. În cazul cînd elevul nu-şi 
poate aminti, el tace, dă un răspuns 
incomplet sau povesteşte comentariul 
din manual. 

Pentru a evita astfel de întrebări, 


profesorul va ţine cont de anumite 


principii de organizare a activităţii cre- 
ative a elevilor. Printre ele: cel al 
stimulării gîndirii creative, cel 
operaţional, cel estetic şi actualizarea 
experienţei estetice. 

În cazul primului pirncipiu, de 
stimulare, se va ţine cont de faptul 
că la lecţie se va folosi un set de 
întrebări generatoare de informaţii, 
mai ales acelea care vizează 
posibilităţile de simplificare a 
problemei, de reorganizare a părților 
ei. Prin încercări şi erori selective se 


construiesc şi se reconstruiesc 
modele aie situaţiei cu diferite grade 
de abstractizare (a se vedea situaţiile 
de opţiune morală propuse în 
manualul pentru cl. a IX-a, Chişinău, 
1990, 1991, 1995, de V. Pâslaru şi C. 
Şchiopu, articolul Manuale şcolare. 
Literatura română, cl. a IX-a. 
Sugestii metodice / Revista de 
pedagogie şi psihologie, 1992, nr. 6, 
p. 22, autor — C. Şchiopu). Ţinînd 
cont de cerințele acestui principiu, 
întrebarea “Ce trăsături de caracter 
ale personajului scoate în evidenţă 
scriitorul?” poate fi reformuiată în felul 
următor: “Referindu-se la Ghiţă, 
personajul nuvelei Moara cu noroc 
de |. Slavici, criticii literari subliniau 

ă “el e o fire slabă, care se lasă mult 
în voia întîmplărilor, e hapsîn, 
terorizat de bani” (Pompiliu Marcea), 
că Ghiţă “e un om energic, cu gustul 
riscului şi al aventurii şi nu e o palidă 
umbră” (Magdalena Popescu), că 
cîrciumarul “judecă banii după munca 
ce i s-ar fi cerut să-i adune, iar banul 
apare în acţiunile lui mai curînd ca 
mobil decît ca scop în sine” (D. 
Vatamaniuc). 

— Ce părere aveţi, referindu-vă 
la acest personaj şi ţinînd cont de 
afirmaţiile criticilor literari? 

În cazul acestei reformulări 
elevului i se creează posibilitatea de 
a asculta mai multe păreri, de a adera 
la una dintre ele, de a-şi expune 
punctul de vedere, avînd la dispoziţie 
anumite informaţii. Or, toate acestea 
contribuie la însuşirea unor noi tehnici 
de gîndire, la educarea încrederii că 
el posedă capacitatea de a fi creativ. 

Nu acelaşi lucru îl putem spune 
şi în cazul întrebărilor de tipul “Cum e 
prezentat personajul de către scriitor?” 
Vor urma răspunsurile: “Bine”, 
“Foloseşte diferite mijloace artistice” 
sau iarăşi se va povesti comentariul 
din manual. Prin urmare orice sarcină 
propusă elevului pentru a fi îndeplinită 
trebuie să necesite mai multe operaţii 
de gîndire. E cazul principiului 
operaţional. În această ordine de idei 
amintim că orice activitate psihică 
presupune operaţii de analiză şi 
sinteză, o abstractizare pe verticală 
pentru a se ajunge la categorii ori 
integratori, însuşirile sau relaţiile 

abstracte (întrucît se dovedesc 
comune, generale, 
reunindu-se într-un model informa- 
tional menit să denumească o clasă 
sau o categorie de obiecte şi 
fenomene (e vorba de generalizare ca 
modalitate de operare a gîndirii). Omul, 
de la cea mai fragedă vîrstă se 
raportează la lumea concretă astfel 
încît învaţă să stabilească asemănări 
şi deosebiri între obiecte, situaţii. Ce 
e “la fel” şi ce e “altfel” sînt operaţiuni 
ce intervin de timpuriu. 

Prin urmare, întrebînd elevii 
“Cum e prezentat personajul de către 
autor” li se propune să compare, mai 
întîi, diferite variante ale unui cuvînt, 
îmbinări de cuvinte folosite de scriitor 
în crearea, să zicem, a portretului fizic 
al personajului, apoi să le supună 
analizei, fiecare argumentînd teza: 
“De ce-i mai bine (mai rău) aşa?” (ex.: 
“Din rude mari, împărăteşti / O 
drăgălasă, un bobocel, ... o 
preafrumoasă fată”). 

Astfel, elevii au posibilitatea să 
observe care-i opţiunea finală a 
scriitorului, la ce renunţă el, ce-i place 
mai mult, de ce a ales anume varianta 
în cauză? Ţinînd deci seama de faptul 
că la baza oricărui proces de 
cunoaştere. stă comparaţia ca 
determinare a asemănărilor şi 
deosebirilor în scopul organizării 
activităţii creative a elevilor, la lecţia 
de literatură vor fi practicate un şir de 
exerciţii de comparare. Printre ele: 

— compararea diferitelor 
variante de titluri ale operei literare 
(Frunze de dor şi Gheorghe, fiul 
văduvei de |. Druţă); 

— compararea. diferitelor 
recenzii la aceeaşi operă (personaj, 
fragment). Mai întîi elevii vor compara 
recenziile scrise de colegi — fiecare 
primeşte două-trei recenzii, apoi pe 
acelea ale criticilor literari; 

— compararea diferitelor 
traduceri ale aceleiaşi opere şi 
confruntarea lor cu originalul; 

— compararea diferitelor 
ilustraţii de operă (fragment, personaj) 
(fragmentul Calul bălan şi sf. Neculai 
din cui din Amintiri din copilărie în 
viziunea mai multor pictori); 

— compararea diferitelor 
variante ale structurii operei literare 


esenţiale) 


(Frunze de dor de lon Druţă: De-i 
frig, de plouă... şi Rusanda ţese un 
lăicer... — două variante de începere 
a romanului); f 

— compararea diferitelor 
variante referitoare la subiectul operei 
literare (modificări în subiectul operei). 

Dacă unul dintre criteriile 
aptitudinilor creativ-literare e 
capacitatea elevului de a lua o 
atitudine personală față de 
problematica, personajele operei 
literare, de a înţelege concepţia 
scriitorului despre lume, cel de-al 
doilea constă în priceperea lui de a 
găsi cuvîntul cel mai potrivit, mai 
adecvat, mai expresiv, care l-ar ajuta 
să-şi exprime gîndurile, sentimentele, 
poziţia sa, să aprecieze totodată şi 
măiestria scriitorului în acest sens. A 
simţi cuvîntul scriitorului înseamnă a 
avea auz literar (facem o analogie cu 
noţiunea “ureche muzicală”. lată de 
ce o atenţie deosebită vom acorda şi 
exerciţiilor cu caracter de stilizare. 
Propunem cîteva dintre ele: 

— a dezvolta o temă 
recomandată de profesor în stilul unui 
scriitor ori al unei şcoli literare; | 

— a reproduce replica unui 
personaj; 

— a scrie în numele personajului 
îndrăgit o scrisoare adresată unui alt 
personaj din operă (o scrisoare în 
numele Rusandei adresată lui badea 
Gheorghe, Domnicăi etc...); 

— a reproduce cuvîntul omis în 
poezie (fragment în proză), rîndul din 
interiorul strofei (poeziei, fragmentului 
în proză), supunînd comparaţiei toate 
variantele propuse (exemplu: “Voi 
sunteţi, urmaşii Romei? Nişte... şi 
nişte fameni”, M. Eminescu); 

— a recunoaşte autorul după 
fragmentul propus, ori — replica 
personajului, după parodia făcută la 
opera sau la adresa lui. 

Un alt principiu care contribuie 
la organizarea activităţii creative a 
elevilor e cel estetic, conform lui 
sarcina propusă va fi efectivă dacă 
profesorul va ţine cont de esenţa 
literaturii ca artă. Comparînd, de pildă, 
o poezie de-a lui M. Eminescu 
dedicată Veronicăi Micle cu o 
scrisoare a poetului adresată aceleiaşi 
fiinţe dragi, elevii vor putea să observe 

atît particularităţile, cît şi posibilităţile 
de exprimare a stărilor sufleteşti 
specifice literaturii şi epistolei. 

Dacă la baza actelor creative de 
descoperire şi invenţie se află 
potenţialul creativ individual sau de 
grup, atunci înseamnă că toată 
problema constă în activizarea şi 
realizarea sau valorificarea acestui 
potenţial. Concret, referindu-ne la cel 
de-ai patrulea principiu, cel al 
actualizării, se pune problema utilizării 
experienţei estetice a elevilor în noi 
situaţii, a reevaluării prin stabilirea de 
noi raporturi între cunoştinţe, a 
apropierii problemelor operei literare 
de cele care îi frămîntă pe ei. 
Prelucrarea informaţiilor prin adopta- 
rea unor alte scheme operaționale 
generează noi informaţii, favorizează 
producerea unor noi cunoştinţe, ce nu 
existau la punctul de pornire. În cazul 
întrebărilor “Ce tablou desprindeţi din 
pastelul iarna de V. Alecsandri?” sau 
“Ce tablou al iernii creează poetul?”, 
elevul citeşte cu glas tare textul 
operei sau îl povesteşte. Or, în 
ordinea creativităţii, mai importante şi 
relevante decît rezolvările de 
probleme date sînt punerile de noi 
probleme. Aşadar, vom putea, şi în 
cazul dat, reformula întrebările de mai 
sus, propunîndu-le elevilor ca, 
închipuindu-şi, să alcătuiască o 
povestire despre momentul şi motivul 
apariţiei acelei dispoziţii (stări 
sufleteşti) a poetului, atestate în 
poezie. Mai mult decît atît. interesul 
elevului faţă de activitatea ce urmează 
s-o desfăşoare, stimulează fantezia. 
E important, în acest sens, a-l pune 
pe el în situaţia de a improviza, 
experimentul de gîndire fiind o cale 
sigură în vederea dezvoltării atît a 
aptitudinilor creative, cît şi a receptării 
imaginii artistice, a concepţiei 
scriitorului. 

— Cum se vor manifesta 
trăsăturile de caracter ale lui lon dacă 
Vasile Baciu i-ar da de la bun început, 
benevol, toate pămînturile sale? — se 
întreabă elevul, pătrunzînd pe această 
cale în logica chipului literar. La 
întrebarea pusă el poate da răspuns 
propunîndu-i-se să scrie ori să 


povestească despre comportarea 
personajului în alte condiţii, complet 
diferite de cele create de scriitor, să 
relateze despre trecutul ori viitorul 
personajului (Cum se constituie 
destinul lui Gh. Doinaru după plecarea 
lui în armată?), să modifice sfîrşitul 
operei (Închipuiţi-vă că aveţi dreptul 
să schimbaţi sfîrşitul romanului ion 
de L. Rebreanu. Ce modificări veţi 
face? Cum argumentaţi?), unele 
fragmente, trăsături de caracter ale 
personajelor etc. 

Tot un experiment de gîndire e 
şi ecranizarea operei literare (ori a 
fragmentului). E o formă activă de, 
lucru la orele de literatură, condiţia ei 
esenţială fiind lectura obligatorie a 
operei literare. Obiectivele procedeului 
sînt următoarele: sesizarea, 
clarificarea mesajului, a problematicii 
operei artistice, însuşirea creatoare a 
compoziţiei şi rolul ei în operă, a 
măiestriei scriitorului, privind 
modalităţile de exprimare, caracteri- 
zarea personajelor etc. 

lată o însuşire activă, creatoare 
a mesajului şi a rolului compoziţiei în 
opera literară: 

Închipuiţi- vă că trebuie să 
ecranizăm opera citită. Împărțiţi 
lucrarea în cadre aparte. Ce păreri, 
propuneri aveţi? De ce anume aceste 
episoade le-aţi ales pentru a le 
ecraniza? Ce vreţi să subliniaţi în film, 
introducîndu-le?* Cu ce episod veţi 
începe filmul? De ce anume cu 
acesta? Ce vreţi să sugeraţi? Ce 
episoade vor urma? Cum motivaţi? 
Cum urmează ele în operă? Ce 
urmăreşte scriitorul aranjîndu-le în 
ordinea dată? Dacă schimbaţi ordinea 
episoadelor, ce idee doriţi să 
promovati în film, ce efecte aşteptaţi 
să produceţi? 

Menţionăm că în cazul acestor 
întrebări elevii vor releva cele mai 
semnificative momente ale operei, 
importanţa lor în transmiterea 
mesajului, vor înţelege mai bine rolul 
expoziţiei, nodului acţiunii, punctului 
culminant, deznodămîntului. Atunci 
cînd vrem să atragem atenţia elevilor 
asupra descrierilor artistice, să-i 
facem să înţeleagă că anturajul în care 


* Se discută importanţa fiecărui episod aparte, semnificaţia lui în film. 

e prezentat personajul vorbeşte 
despre el, lucrăm asupra fiecărui 
cadru (episod) aparte: 

— Unde are loc acţiunea? Dacă 
cele relatate se petrec în natură, unde 
propuneţi să filmăm? A fost cineva 
dintre voi în asemenea locuri? 
Povestiţi despre ele. Avem în operă 
o descriere a locului unde se petrece 
acţiunea?  Găsiţi-o. Prin ce 
impresionează? Dacă vom filma 
într-o încăpere, cum trebuie să fie 
aceasta? Ce mobilă propuneţi? Avem 
anumite indicaţii în operă? Dacă nu, 
cum motivaţi propunerile voastre? 
Cum e aranjată mobila? Mai este ceva 
în cameră? Vom respecta întocmai 
indicaţiile scriitorului atestate în operă, 
ori în ceea ce priveşte interiorul dat, 
ori nu le vom acorda atenţie? Cum 
motivaţi opţiunea voastră? Alegerea 
actorilor pentru rolurile principale şi 
secundare — una dintre cele mai 
atractive şi mai înţelese forme de 
lucru. Obiectivele pe care le atinge 
profesorul pe această cale sînt 
diverse: pătrunderea în psihologia 
personajelor, înţelegerea caracterului 
lor, descifrarea semnificației pe care 
o au în operă, aprofundarea 
cunoştinţelor despre măiestria 
actorului etc. 

În realizarea acestor scopuri vor 
fi elucidate următoarele probleme: 

— Cine dintre voi ar putea juca 
rolul cutare? Pe cine dintre prieteni, 
cunoscuţi aţi alege pentru rolurile 
date? Argumentaţi răspunsul. Pe cine 
dintre actorii din republică, din lume 
i-aţi invita pentru rolurile principale 
(secundare)? De ce anume pe 
aceştia? Ce actor invitat va juca cel 
mai bine rolul? De ce credeţi aşa? 
l-aţi mai văzut în roluri asemănătoare? 
Povestiiţi despre jocul lor într-un 
episod (film) cunoscut. Cum vom 
îmbrăca actorii? Avem indicaţii în 
operă referitoare la vestimentaţie? De 
ce anume această îmbrăcăminte a 
ales-o autorul? In cazul cînd lipsesc 
indicaţiile scriitorului referitoare la 
vestimentaţie, ce propuneri aveţi? De 
ce credeţi că eroina (eroul) se îmbracă 
anume aşa? Descrieţi vestimentația. 
Ce culoare preferă? Cum se piaptănă? 
Urmăreşte moda? Concretizaţi 
acţiunile eroilor în scena dată. Cite 


persoane sînt prezente? Cum le vom 
plasa în cadru? Sugeraţi gesturile ce 
vor însoţi replicile personajelor în 
scena dată, ţinînd cont de caracterul, 
de starea lor sufletească. De ce 
anume aceste gesturi vor însoţi re— 
plica? Ce vom evidenția? In episodul 
respectiv eroina rămîne pe o anumită 
perioadă de timp singură, fiind 
frămîntată de anumite ginduri. Ce 
gînduri o frămîntă? Cum vom expune 
în film aceste meditații ale ei? In ce 
constă procedeul “vocea naratorului”, 
utilizat în arta cinematografică? Ce 
procedee mai cunoaşteţi? Cum o veţi 
prezenta pe eroină în cadru în timpul 
monologului interior? Ce vreţi să 
scoateţi în relief? 

Aşadar, întrebările pot continua. 
Posibilităţile de manifestare a 
spiritului creativ al elevilor sînt 
enorme. De reţinut că utilizarea 
procedeului ecranizării unei opere 
literare nu urmăreşte scopul formării 
unor profesionişti în domeniul artei 
cinematografice. E vorba doar de un 
procedeu metodic, care-l ajută pe elev 
să recepteze individual, profund textul 
literar, de un instrument de lucru care 
contribuie la dezvoltarea sa creativ- 
literară. Or, nu este suficient să dispui 
de un potenţial creativ de aptitudini 
dacă acestea nu sînt orientate stra- 
tegic, prin motivaţie şi atitudini, către 
descoperirea şi generarea noului cu 
valoare de originalitate. lată de ce 
lecţia de literatură trebuie să satisfacă 
cerinţele expuse mai sus. 

Cărpineni, Hînceşti 


TREPTE ŞI PARALELE 
LA PREDAREA 
LITERATURII VECHI 


Predarea literaturii în clasele de 
liceu presupune şi un anumit număr 
de ore (lecţii) de prezentare generală. 
Vorbind, despre o epocă sau alta, 
profesorul este obligat de natura 
materiei să apeleze la lecţia- 
prelegere, care solicită timp (1—3 ore 
academice). 

Mulţi dascăli, în esenţă buni, 
predînd teme de prezentare generală, 
mizează doar pe calităţile lor 
oratorice. Chiar şi atunci cînd 
discursul este limpede, nepretenţios, 
departe de stilul alambicat al 
pseudoerudiţilor, o lecţie-prelegere 
riscă să fie monotonă, plicticoasă 


Limba Mamdnă 


dacă profesorul nu se gîndeşte din 
timp cum s-o învioreze. 

Practica şi cărţile de metodică ` 
ne indică să utilizăm materiale intui- 
tive, să-i antrenăm şi pe elevi în lucru. 
Acestea sînt cele mai cunoscute şi 
cele mai rezonabile procedee pentru 
a face lecţia-prelegere interesantă, 
captivantă. Totodată ele sînt şi ieftine 
şi accesibile (proiectarea secvenţeior 
de film, bunăoară, nu poate fi realizată 
în orice şcoală, măcar şi din simplul 
motiv că în localităţile rurale deseori 
este întrerupt curentul electric). 

Aşadar, cum ar putea un profesor 
să facă o lecţie bună (o prezentare ge- 
nerală) cu mijloace modeste? 

Ne vom referi mai jos la tema 
Literatura română veche, pentru a 
cărei predare (în clasa a X-a) sînt 
necesare, cel puţin, două ore 
academice. 

Mai întîi, “am născocit” două 
tabele sinoptice: Treptele literaturii 
române vechi şi Literatura română 
veche în paralel cu evenimentele 
(activitatea scriitorilor) din Europa, 
care ulterior au fost desenate de către 
discipolii mei pe coli mari de hirtie. 


TREPTELE LITERATURII VECHI ROMÂNEŞTI 


“Copilăria” 
literaturii vechi 


Începuturile 


Sec. XI — sec. XIV 


Eftimie, Azarie. 


Documente în 
limbile latină, 


greacă, slavonă. 
Literatura 


Apogeul 


„Sec. XVII — 
încep. sec. XVIII 


Maturitatea 
literaturii vechi 


Sec. XVI — 
Marii cronicari 
Gr. Ureche 


a 


Literatura 
limba română. 
Cărţi religioase. 


M. Costin 
|. Neculce. 


“istoria lui Mihai- 
Vodă”. Varlaam, 
Dosoftei. Biblia 
de la Bucureşti. 

Literatura română veche în paralel cu evenimentele 
(activitatea scriitorilor) din Europa 


Evenimentele culturale 


Timpul i F i 
Ţările româneşti Europa 


| A doua jum. a | Primele mănăstiri româneşti! În Italia activează 
sec. XIV (Vodița, Tismana, Neamţ). | Francesco Petrarca 
(1304—1317) şi Giovanni 
Boccaccio (1313—1375). 


Sfîrşitul sec. XI 


r Primele scrieri originale în 
— încep. sec. XV 


limba slavonă: Scrisoarea 
egumenului Nicodim; 
Mucenicia Sfîntului loan 
cel Nou (1402) de Gr. 
Tamblac. 


Secolul XV Domnia lui Ştefan ce! Mare | Navigatorul italian Columb, 
(1457-1504). Prima cronică | fiind în serviciul Spaniei, 
domnească. Scrisoarea lui | descoperă America (1492). 
Ştefan cel Mare adresată 
principilor străini (1475). 
Traducerea în românește a ` 
cărţilor religioase. 

Secolul XVI Primul document scris în | Activează astrologul şi 
limba română (1521). | medicul francez Nostra- 
Macarie (Petru Rareş), | damus (1503—1566). 
Eftimie (Al. Lăpuşneanul), | Activează scriitorul spaniol 
Azarie (Petru Şchiopul). Cervantes (1574—1616). 
învăţăturile lui Neagoe | Activează marele drama- 
Basarab (1512—1521). turg englez Shakespeare 
Diaconul Coresi (1510— | (1564—1616). 
1581). Cărţi laice. Alexan- 
dria, Istoria lui Mihai- 
Vodă. 

Secolul XVII Varlaam — Cazania. Carte 


românească de învăţătură 
(1643) —monument cultural 
al epocii. 

Gr. Ureche (1590—1647), 
M. Costin (1633—1691). 
Psaltirea lui Dosoftei 
(1673), Biblia de la 
Bucureşti (1688). 


Activează marele drama- 
turg francez Moliere 
(1622—1673). 


Activează filozoful francez 
Voltaire (1695—1778). 


Antim Ivireanul (1660— 
1716), lon Neculce (1672— 
1745). 


Sfirşitul sec. XVII 
— prima jum. a 
sec XVIII 


Comentînd primul tabel sinoptic, Pentru începuturi va menţiona 
profesorul se va strădui să evidenţieze că primele voievodate româneşti au 
esentialul pentru fiecare treaptă. existat încă în secolele IX—X. Elevii 

vor mai trebui să reţină că limbile de 
circulaţie în voievodate, şi mai tîrziu 
în ţările româneşti, au fost în temei 
latina, greaca şi slavona. În evul 
mediu aceste trei limbi, plus ebraica, 
erau considerate sfinte. 

“Copilăria” literaturii vechi este 
marcată de dominaţia limbii siavone, 
dar asta nu înseamnă că ea era unica 
limbă a scrisului. Profesorul va aminti 
neapărat de Nicolaus Olahus, care a 
scris în latină Hungaria, şi va cita 
din lucrare pasajul despre limba 
moldovenilor şi a muntenilor. 

În secolele XIV—XVI în 
Moldova au fost zidite mănăstirile 
Neamţ, Bistriţa, Moldoviţa, Putna, 
Căpriana, care constituiau centre ale 
culturii. Aici existau excelente şcoli 
de copişti. Ajuns la acest moment, 
profesorul ar putea să-i propună unui 
elev, avizat în prealabil, să vorbească 
despre şcolile de copişti. Acesta va 
povesti şi va explica ce este un uric 
(de aici şi numele copistului şi 
miniaturistului Gavriil Uric), ce este 
pergamentul, care era tehnica muncii 
copistului, de ce diecii foloseau 
chinovarul etc. 

Relatînd despre prima cronică 
domnească (cu Ştefan cel Mare în 
centru), profesorul, dacă dispune de 
date, ar putea face paralele cu istoria 
localităţii în care activează. Despre 
Cărpineni, bunăoară, am găsit şi am 
pus la dispoziţia discipolilor 
următoarea informaţie: “Din mila lui 
Dumnezeu, noi Ştefan Voievod, domn 
al. Ţării Moldovei. Facem cunoscut, 
cu această carte a noastră, tuturor 
celor care o vor vedea sau o vor auzi 
citindu-se, că au venit, înaintea 
noastră, şi înaintea tuturor boierilor 
noştri moldoveni, slugile noastre, One 
şi fratele lui Coste, fiii Annei, nepoţii 
lui loanăş Topor, de bunăvoia lor, 
nesiliţi de nimeni, nici asupriţi, şi au 
vîndut ocina lor dreaptă, din uricul 
unchiului lor loanăş Topor, o bucată 
de pămînt din hotarul Toporăştilor 
Vechi (vatra veche a satului Cărpineni 
—1.1.),în marginea de jos a hotarului, 


slugii noastre Steţco, pentru o 100 de 
zloți tătăreşti. 

Şi s-a sculat Steţco şi a plătit 
toţi aceşti o 100 de zloți tătăreşti în 
mîinile lui One şi ale fratelui său, 
Coste, înaintea noastră şi înaintea 
boierilor noştri. 

Deci noi, văzînd buna lor voie 
şi tocmeală şi plată deplină, noi, de 
asemenea, şi de la noi am dat şi am 
întărit slugii noastre Steţco acea 
bucată de pămînt spusă mai înainte 
din hotarul Toporăştilor Vechi, în 
marginea de jos a hotarului, să-i fie 
de la noi uric şi cu tot venitul, lui, şi 
copiilor lui, şi nepoților lui, şi 
strănepoţilor lui, şi răsstrănepoţilor lui 
şi întregului său neam, cine i se va 
alege cel mai apropiat, neclintit 
niciodată, în veci. 

lar hotarul acestei bucăţi de 
pămînt din vîrful Toporăştilor Vechi să 
fie începînd din malul Prutului, de la 
un plop însemnat, peste cîmp la deal 
către Lăpuşna, iar din celelalte părţi 
după hotarul vechi, pe unde au fost 
din veac. 


lar după viaţa noastră, cine va 
fi domn al ţării noastre, din copiii noştri 
sau din neamul nostru sau iarăşi pe 
oricine îl va alege Dumnezeu să fie 
domn al ţării noastre Moldova, acela 
să nu-i clintească dania şi întărirea 
noastră, ci să-i întărească şi să-i 
împuternicească, pentru că şi-a 
cumpărat pe banii săi drepţi. 

lar pentru mai mare întărire a 
tuturor celor mai sus scrise, am 
poruncit credinciosului nostru jupîn 
Tăutu logofăt să scrie şi să atîrne 
pecetea noastră la această carte a 
noastră. 

A scris Toader grămătic, la 
Suceava, în anul 7001 (1493) martie 
3". 

Maturitatea literaturii vechi este 
consemnată de traduceri religioase în 
limba română (Psaltirea scheiană, 
Psaltirea voroneţeană, Psaltirea 
Hurmuzachi, Codicele voronețean), 
de tipărirea Cazaniei lui Varlaam şi a 

Psaltirii lui Dosoftei. În manual sînt 
reproduse fotografii ale acestor (şi 
altor) cărţi. Vom urmări cu atenţie ce 
este scris pe foaia de titlu a Cazaniei 
lui Varlaam: Carte românească de 
învățătură dumenecele preste an şi 
la praznice împărăteşti şi la svînti 
mari. 

Cînd vorbim despre talentul po- 
etic al lui Dosoftei, putem citi şi 
comenta psalmul 5, care este mai 
plastic. 

Activitatea marilor cronicari 
(Gr. Ureche, M. Costin, |. Neculce) 
constituie apogeul literaturii vechi 
româneşti. Nu vom intra în amănunte 
(aceasta făcîndu-se la alte ore), dar 
vom reţine continuitatea cronicii 
(Ureche-Neculce), evidențiind 
particularităţile istorico-artistice ale 
fiecărui letopiseţ. 

În continuare vom examina şi 
vom comenta al doilea tabel sinoptic: 
Literatura română veche în paralel 
cu evenimentele (activitatea 
scriitorilor) din Europa. Considerăm 
acest paralelism bine venit, fiindcă îi 
ajută pe elevi să vadă mai clar 
anumite perioade istorice; totodată se 
va insista asupra ideii că “rămînerea” 
noastră în urmă în raport cu Europa a 
fost condiţionată de invaziile 
nesfîrşite ale multor neamuri 
migratoare. Înflorirea economiei şi 
culturii în Europa de Apus se 
datoreşte, într-o anumită măsură, şi 
ţărilor româneşti, care, printre primele, 
îi înfruntau pe năvălitori, oprindu-i sau 
sleindu-le puterile. 


Profesorul va relata despre 


primele mănăstiri româneşti (a doua 
jumătate a sec. al XIV-lea), iar un elev 
sau doi, orientaţi din timp, vor vorbi 
succint despre Petrarca şi Boccaccio. 
În continuare, tot în baza celui de-al 
doilea tabel sinoptic, dascălul va 
evidenția esenţialul pentru scrierile 
originale în limba slavonă, iar un alt 
elev va reconstitui imaginea 
impresionantă a lui Grigore Ţamblac, 
autorul Muceniciei Sfintului loan cel 
Nou. 


Secolul al XV-lea este marcat 
de domnia glorioasă a lui Ştefan cel 
Mare. Despre bătălia de la Vaslui 
(1475), despre prima cronică 
domnească va vorbi profesorul, elevii 
putîndu-l completa cu informaţii 
despre Columb şi descoperirea 


„Americii. 


Aceeaşi tipologie de narare o 
vom păstra şi în continuare (vezi 


tabelul sinoptic: Literatura română 


veche în paralel...). 

Fireşte, rolul dominant în 
povestire îl are profesorul, însă 
împletirea naraţiunii lui cu cea a 
elevilor imprimă lecţiei mai mult 
dinamism, îi face pe aceştia din urmă 
să fie nu numai ascultători (pasivi), 
ci şi participanţi (activi) la procesul 
instructiv-educativ. 

Elena LELEA, 

Şcoala de 8 ani de limbă 
română “Coriolan Doban”, 
comuna Coştei, Banatul 
iugoslav, Serbia 


ACTIVITĂŢILE 
EXTRAŞCOLARE 
ŞI CULTIVAREA LIMBII 


În iucrarea d: faţă ne vom opri la 
activităţile extraşcolare din şcoala 
“Coriolan Doban” din Coştei şi influenţa 
acestora asupra corectitudinii vorbirii, 
menţinerii şi dezvoltării tradiţiilor 
culturale, şi nu în ultimul rînd, asupra 
dezvoltării psihofizice a copilului, a 
personalităţii acestuia, stimulării şi 
cultivării dragostei pentru frumos, pentru 
limba mamei, pentru mîndria de a fi 
român. 


“Coşteiul este capitala simţirii 
româneşti din Banatul Sîrbesc. 
Coşteiul mi-a dat şi îmi dă curaj, 
îmi încarcă inima de credinţă în 
izbînda Binelui Românesc. 

Vă mulţumim că sunteţi!” 

Grigore Vieru 
25.05.1994 


Am început lucrarea cu acest 
minunat dar, făcut Coşteiului, într-o zi 
de primăvară, de poetul Grigore Vieru, 
care şi-a găsit fraţii de suflet şi simtire 
românească, pentru prima dată, la 3 
octombrie 1993, invitat fiind la 
manifestarea dedicată dezvelirii 
bustului poetului Mihai Eminescu. 

Coşteiul este aşezat în partea 
de nord-est a lugoslaviei, în comuna 
Vîrşeţ din Voivodina — Banat, la 
distanţă de 12 km de oraşul Vîrşeţ, 
centrul comunei. Hotarul satului se 
mărgineşte spre nord cu Sălciţa, 
lablanca şi Vîrşeţ, spre vest cu 
Voivodinţul, spre sud şi vest cu 
localităţile lam, Ciortea, Vrani şi 
Vărădia. 

Satul este situat pe malul drepi 
al Caraşului, strîns între rîu şi coasta 


cîmpului înalt al Coşteiului, ale cărui 
margini se înalţă sub formă de dealuri 
rotunjite, care domină spre nord. 
Inălţimea lor e de circa 140—150 m, 
cu altitudinea maximă în dealul 
Curechii 165 m. Satul are un aspect 
deosebit de al altor sate bănăţene. 
Fiind strîns între Caraş şi poala 
dealului, străzile sunt înguste, casele 
lipite unele de altele, fără grădini, dînd 
Coşteiului un pronunţat aspect de 
orăşel. După tradiţia populară, numele 
provine de la pădurile de tei ce 
înconjurau satul şi mai ales de la 
casele din lemn care aveau “coş de 
tei”. Din punct de vedere istoric mai 
plauzibilă ar fi derivarea numelui de 
la castel, pentru că în secolele al 
XVIII-lea şi ai XIX-lea administraţia 
austriacă şi ungară numeşte satul 
Kastel şi Kastely. Totuşi, primul nume 
sub care este atestat Coşteiul este 
acela de Kueşd, la 18 noiembrie 1361, 
în care document Kueşdul este 
amintit ca o cetate. Avînd deci o 
vechime de peste 600 de ani 
(atestată), satul a fost şi, după 
modesta noastră părere, este şi astăzi 
un focar de cultură, ai cărui locuitori 
s-au mîndrit cu bogata lor activitate, 
trăsătură de caracter esenţială în 
viaţa unui coşteian. Mîndria de a fi 
bun gospodar, de a avea cît mai mult 
şi mai bun, de a fi cît mai prezent în 
viaţa spirituală, chiar de a concura 
între ei sau cu alte sate, a făcut ca 
această aşezare rurală să se bucure 
de roadele artei şi culturii. Astfel: 

— în Coştei s-a înfiinţat primul 
cor din sudul Banatului , cor care re- 
cent a sărbătorit 125 de ani de 
activitate neîntreruptă (10—11 
decembrie 1994); 

= — trupa de teatru din Coştei a 
jucat prima piesă din repertoriul cult 
— Nunta ţărănească de Vasile 
Alecsandri în 1882; 

— corul din Coştei a luat locul | 
şi Medalia de aur la primul şi singurul 
concurs al tuturor corurilor din toate 
ţinuturile locuite de români cu ocazia 
Expoziţiei Corale de la Bucureşti 1906 
(medalie ce se găseşte la muzeul 
Casei de cultură “Mihai Eminescu”); 

— Coşteiul a avut prima fanfară 
din satele româneşti (recent'a 
sărbătorit 80 de ani de existenţă); 

— prima Casă culturală a fost 
zidită la Coştei în 1911; 

— tot în 1911 în Coştei s-a 
deschis prima şcoală rurală 
românească de opt ani; 

— la Coştei a apărut prima 
revistă de pedagogie românească din 
Banat “Educatorul”, între 1910—1914; 

— la Coştei a fost editai primul 
ziar sătesc “Opinca”; 

— de asemenea, la Coştei:s-a 
constituit Comitetul de iniţiativă pentru 
editarea primului ziar românesc din 
Banatul iugoslav “Nădejdea”; 

— în 1946 s-au pus bazele 
revistei literare “Lumina”. 

Satul a dat de-a lungul veacurilor 
perosnalităţi remarcabile culturii 
româneşti: scriitori, profesori, dirijori 
de fanfară şi coruri. Într-un asemenea 
mediu e normal ca un copil născut şi 
crescut în mîngiierea cîntecului şi 
rostirea versului în dulcele grai 
bănăţean al limbii române să poarte 
în sine dorul de a fi precum strămoşii 
lui. Pe coşteian nu-l pot împiedica nici 
furtunile istoriei, nici munca, nici 
sărăcia sau bogăţia să fie angajat în 
activitatea culturală, fiind conştient că 
şi el este o picătură în marea tradiţiilor 
artei şi culturii româneşti şi mîndru în 
acelaşi timp că poate arăta tuturor 
prietenilor din ţară şi de peste hotare, 
naționalităților conlocuitoare şi țării în 
care trăieşte bogăţia spirituală a 
poporului căruia îi aparţine. 

Venind la Coştei cu 14 ani în 
urmă în calitate de profesor de limba 
şi literatura română şi mai tîrziu 
profesor suplinitor de muzică, am 
rămas surprinsă văzînd copii de vîrsta 
grădiniţei prezenţi ia toate programele 
artistice şi urmărind toate ce se petrec 
cu un vădit interes. În astfel de 
condiţii, copilul deja pregătit de părinţi 
vine la grădiniţă cu un anumit bagaj 
cultural, care este îmbogăţit şi cultivat 
de educatori. Trebuie amintit faptul că 
la şcoala din Coştei vin şi copiii din 
satul Voivodinţ, aşezat la 2 km de 
Coştei, la Voivodinţ funcţionînd cursul 
inferior în cadrul şcolii din Coştei. 
Activităţile extraşcolare sunt 
susţinute de educatori, învăţători şi 
profesorii obiectelor cu caracter 
umanist (limbă şi literatură, muzică, 
artă plastică). 

Cele două grădiniţe, deşi cu copii 
într-un număr restrîns, 10—20 în mai 
multe grupe, se pot mîndri cu activități 
diverse. Astfel, Voivodințul excelează 
prin dansuri populare, iar Coşteiul prin 
teatrul de copii, deşi nici celelalte 
secţii nu sunt neglijate: recitatori, artă 
plastică şi solişti vocali. Activităţile 
sunt conduse de educatoarele Dragan 
Malina (Coştei) şi Panciovan Blondina 
(Voivodinţ). In acest fel copiii sunt 
preluaţi de învăţător, care continuă la 
ali nivel munca educatorilor. 

În cadrul cursului superior 
funcţionează patru secţii artistice şi 
anume: recitatori, literară şi teatru, 
condusă de prof. Elena Lelea, şi artă 
plastică, condusă de prof mr. lia 
Adam, actualul director al şcolii. În 
cadrul acestor secţii: 

— se stimulează interesul 
copiilor pentru artă, limbă şi tradiţie, 
cultivîndu-se în acest fel limba 
literară; 

— se îmbogăţeşte vocabularul 
literar şi lingvistic al copiilor; 

— apare dorinţa de a face ceva 
ce nu este obligatoriu; 

— se întreţine colaborarea cu 
alte şcoli, sate, oraşe, chiar şi ţări 
(România), în felul acesta dezvoltindu- 
se simţul sociabilităţii, respectului, 
dragostei faţă de om şi dorinţa de a fi 
bun; 

— se dezvoltă personalitatea 
copilului prin libertatea de a-şi 
exprima sentimentele (în cadrul 
secţiilor literară şi artă plastică) şi 
talentul (secţiile de recitatori, teatru 
şi folclor); 

— se oferă prosibilitatea de a 
cunoaşte oameni de seamă ai culturii 
din ţară şi de peste hotare (prin 
şezători literare, vizite cu diverse 
ocazii, manifestări artistice etc.); 

— se dezvoltă simțul 
concurenței, care mai tîrziu poate 
cuprinde şi alte domenii de viaţă. 

Într-un cuvînt, spiritul nostru se 
cultivă de la copilul care abia a învăţat 
să vorbească pînă la bătrînul pregătit 
să părăsească această lume. 

Cu toate că şcoala are un număr 
mic de elevi (125—135), ambițiile 
noastre de a face ceva demn de 
laudă ne-au determinat să muncim în 
acest domeniu, uneori cu sacrificii 

enorme, dar rezultatele obţinute ne 
sunt răsplătite din plin. 

Astfel, în ceea ce priveşte 
secţia literară, elevii noştri sunt 
permanenţi colaboratori ai revistelor 
“Bucuria copiilor” şi “Tinereţea”, 
participă la concursurile deschise cu 
rezultate bune, colaborează cu secţia 
şcolii “Olga Petrov Radişici” din 
Vîrşeţ, cu radio VAP — Vîrşeţ, 
pregătind diverse emisiuni literare şi 
RTV Novi Sad. in anul 1991 au 
participat la Festivalul de poezie pro- 
vincial deschis de revista “Neven” la 
Novi Sad, alături de toate 


naţionalităţile conlocuitoare, unde au. 


obţinut premiul II (Borca Vasile). În 
cadrul secţiei literare s-au pregătit 
şezători şi întîlniri cu scriitorii noştri 
de seamă, dintre care amintim pe 
Radu Flora, loan Flora, Slavco 
Almăjan, lon Marcovicean, lulian 
Rista Bugariu, Eugenia Bălbeanu, 
Felicia Marina Munteanu, loan Baba, 
Cornel Bălica, Cornel Mata, Mărioara 
Sfera şi alţii, iar dintre valorile noastre 
de peste hotare am fost onoraţi de 
Grigore Vieru, Leonida Lari, Adrian 
Păunescu; membrii Societăţii literare 
“Sorin Titel” din Timişoara şi mulţi alţii. 
Cu secţia literară am organizat 
concursuri la nivel provincial, cu toate 
şcolile româneşti, dedicate 
centenarului morţii Luceafărului 
poeziei româneşti (“Eminesciana”, 
martie 1989) şi centenarului naşterii 
poetului Lucian Blaga (6 mai 1995). 
Concursurile au avut cîte patru secţii: 

— concurs de recitări din opera 
poeţilor; 

— concurs de lucrări literare 
personale; 

— concurs de desene inspirate 
din opera poeţilor; 

— concurs “Cine ştie, cîştigă” 
avînd ca temă viaţa şi opera poeţilor 
Mihai Eminescu şi Lucian Blaga. La 
concursul “Lucian Blaga” şcoala a 
decis ca această probă să devină 
tradiţională şi să se ofere o cupă 
transmisibilă şcolii cu cele mai bune 
rezultate. Cupa a fost oferită de 
Comunitatea românilor din lugoslavia 
şi anul acesta a rămas la Coştei. În 
urma concursului “Eminesciana” 
şcoala a fost vizitată de o delegaţie 
de cadre didactice din Japonia (pentru 


a doua oară), care delegaţie a avut 
dorinţa de a i se oferi lucrările plastice 
intrate în concurs (în jur de 50), aşa 
că Eminescu văzut de copiii români 
din Voivodina a luat drumul spre cîteva 
şcoli din Japonia. Bineînţeles că la 
aceste mari manifestări şi-au dat 
concursul toate secţiile şcolii şi toate 
cadrele didactice, pentru că numărul 
oaspeţilor a fost egal sau poate a 
depăşit numărul elevilor gazde. 

Recitatorii noştri s-au afirmat la 
fiecare concurs prin acurateţea limbii, 
exprimării, dicţiei, la fel ca şi în cadrul 
secţiei teatrale. Pe iîngă manifestările 
obişnuite organizate cu diferite ocazii, 
ani de-a rîndul s-a organizat cu ocazia 
anului nou aşa-numitul “Bal mascat”, 
elevii noştri avîndu-i ca invitaţi de 
onoare pe colegii lor din Vîrşeţ. 

In ceea ce priveşte secţia de 
teatru, Coşteiul ca sat are tradiţie 
veche şi succese demne de 
evidenţiat, ceea ce înseamnă că 
dragostea pentru teatru se transmite 
din tată în fiu. Ani de-a rîndul această 
secţie a lucrat cu regretatul regizor, 
artist al poporului Gheorghe Leahu din 
Timişoara. Fiind aici de nenumărate 
ori, am beneficiat de sfaturile 
maestrului pentru reprezentațiile 
noastre şcolare. Au fost ani cînd nu 
găseam piesa adecvată (ne lipseşte 
literatura teatrală pentru copii), sau nu 
aveam toate personajele (totul 
depinzînd de numărul elevilor). Atunci 
făceam colaje din Caragiale, Creangă 
sau snoave populare, bazîndu-ne pe 
posibilităţile noastre, sau inventam 
mici scenete, adaptindu-ne la 
condiţiile existente. Caragiale nu este 
cunoscut numai prin Vizita şi DI Goe, 
prezentate şi anul acesta de clasa a 
VI-a, ci şi prin Mofturile sale. Un 
Caragiale vîrşeţean, lovan Steria 
Popovici, a fost prezentat anul acesta 
la concursul “Lucian Blaga” în faţa 
tuturor oaspeţilor cu un fragment din 
Ticva fandosită. De asemenea 
Steaua fără nume de Mihail 
Sebastian a fost îndrăgită de elevii 
clasei a VIll-a şi prezentată anul 
acesta cu ocazia zilei de 8 martie. O 
realizare deosebită a fost 
dramatizarea Luceafărului, văzut 
într-un stil modern cu balet, muzică 
şi textul dramatizat. Ne-am prezentat 

pe scena locală şi ca oaspeţi în satul 
Torac în anul 1984. Colaje din 
Eminescu, Coşbuc, Minulescu, 
Bacovia, Arghezi, Topîrceanu şi alţi 
poeţi au fost prezentate pe scena lo- 
cală sau în alte şcoli ca invitaţi, de 
aceiaşi elevi care şi cîntă şi scriu şi 
recită sau se ocupă cu sportul. 

Este interesant de urmărit 
talentul unui copil, imaginaţia lui 
bogată, sinceritatea şi dăruirea de 
sine, de care au dat dovadă generaţie 
după generaţie, astăzi fiind pentru noi 
“copii cu copii”. Cît de curată este 
viaţa copilului de 11—14 ani, care vrea 
să se asemene cu Eminescu sau 
Grigorescu! Aceşti copii nu au timp 
să înveţe ce e răul şi ne întrebăm cu 
toţii la sfîrşit de an şcolar, cînd 
adolescenţii din clasa a Vill-a 
părăsesc cu lacrimi în ochi încăperile 
şcolii unde, prin joc, au învăţat şi 
teatru, şi matematică, şi alte lucruri 
necesare, ce se va întîmpla cu ei? 
Pentru că, încă ceva trebuie să vă 
spun: la aceşti 12—17 copii din clasă, 
pe lîngă învăţător şi pedagog, le eşti 
şi părinte, căci părinţii multora dintre 
ei se află departe de casă, în 
străinătate. 

Urmărim destinul acestor copii 
şi suntem alături de ei şi după ce 
pleacă “de acasă” şi vă garantez cu 
cei aproximativ 15 ani de activitate 
că ne putem mîndri cu ei. în încheiere 
am vrea să amintim şi cîteva nume, 
care au apărut des prin paginile mass- 
mediei noastre româneşti: Fera Zoe, 
Butan Suzana, Jivan Mariana, Novac 
Mariana, Drăgilă Adina, Savu Marius, 
Luca Alen, lencea Aurica (mulţi dintre 
ei studenţi) sau mai-tinerii lencea 
Marcela, Miloia Valeria, Prodan 
Cristiana, Stamin Tatiana, Albu 
Gabriel (îndrăgostit de poezia lui 
Adrian Păunescu), Miloia Suzana, 
Stepan Sanela, Lavinia Pitic şi mulţi, 
mulți alţii. 

Pe lîngă aceştia, sunt demni 
de remarcat şi cei ce cîntă în 
fanfara şcolii, care au avut 
onoarea de a participa la 
deschiderea lucrărilor primului 
Congres al spiritualităţii româneşti 
la Herculane în 1993, sau la 
grandioasa manifestare a Unirii de 
la Alba lulia, în acelaşi an. 


Bustul lui Eminescu străjuieşte 
în faţa Casei de cultură din Coştei, 
iar a lui George Coşbuc la Voivodinţ 
şi ne întrebăm în continuu dacă este 
permis ca un copil, fie că rămîne ţăran 
sau nu, să nu ştie ce valori a dat acest 
popor de români într-un ocean de lume 
slavă. Evident că nu, şi atîta timp cît 
va exista Coşteiul, va exista şi 
tradiţie, şi artă, şi cultură. 

Aş vrea să închei tot cu un citat 
din poetul Grigore Vieru, care se simte 
la Coştei ca la el acasă. 


La Coştei, 
Sunt fraţii mei! 


În ochii umezi ai lor am zărit 
îndureratul chip al limbii şi Patriei 
strămoşilor noştri. 

Vă mulţumim că nu v-aţi 
lepădat de tot ce avem mai scump: 
de limbă, doină, datină. 

Dumnezeu să Vă şi să Ne 
ajute. 

Gr. Vieru, 3 oct. 1993.” 


Îi multumim poetului şi 
prietenului nostru Grigore Vieru pentru 
portretul făcut în cîteva cuvinte şi 
promitem că “niciodată nu ne vom. 
lepăda de tot ce avem mai sfînt”. 


BIBLIOGRAFIE: 

Bălţi 


MIORIŢA LUI 
NICOLAE LABIŞ 


Nicolae Labiş (“buzduganul unei 
generaţii”, cum avea să-l definească 
metaforic Eugen Simion) face parte 
din generaţia de poeţi Stănescu-Vieru. 
Poet ce anunţa evoluţia literelor 
româneşti pe verticala modernităţii, 
Labiş a lansat o poezie de un lirism 
profund, care ar putea fi definită în 
întregime prin textul antologic 
Moartea căprioarei. 

Suferinţa şi sacrificiul sînt 
motivele în jurul cărora gravitează 
poezia labişiană. Poetul a frecventat 
literatura populară şi opera înaintaşilor 
săi. Acolo a găsit tezaurul sfîni pe 
care l-a re-pus în valoare prin harul şi 
sufletul său plin de poezie. 

Din şirul de texte memorabile ale 
creaţiei lui Labiş vom insista asupra 
poemului Miorita, scris în anul 1956 
şi inclus în volumul de debut Primele 
iubiri. 

in acest text poetul revine asupra 
imaginilor-cheie din balada populară 
Mioriţa, gestul lui fiind cadrabil unui 
ritual al continuității. Conştiinţa naţională 
a românului este modelată de cele 
cîteva mituri de bază care constituie 
coloana spiritualităţii româneşti. Printre 
aceste mituri se numără şi Mioriţa, 
despre care George Călinescu afirma: 
“Mioriţa, istoria ciobanului care voieşte 
a fi înmormîntat lîngă oile sale, 
simbolizează existenţa pastorală a 
poporului român şi exprimă viziunea 
francisian-panteistă a morţii la individul 
român. Acest mit a ajuns să fie socotit 
de unii Divina noastră comedie”. 

inspirat din subiect baladesc, 
Nicolae Labiş dă textului său altă 
interpretare, prelungind astfel destinul 
personajelor din Mioriţa. Aceleaşi 
elemente ale scenografiei unei 
posibile întîmplări constituie fundalul 


poemului modern: picior de plai, gură 
de rai, fluier de fag, stelele făclii, 
păsărele mii, fluierul de os, fluierul de 
soc, măicuţa bătrînă cu brîul de lînă; 
el, cu ochi ca mura, tras ca prin inel. 

Făcînd uz de tehnica citatului 
(intertextul), Labiş construieşte un poem 
cu sigla autenticităţii: o dramatică 
baladă a cunoaşterii şi resemnării, a 
tristei meditații în faţa adevărurilor 
esenţiale ale lumii. Eroul liric narează 
sentimentul său în urma unei triste 
iniţieri. Plasat în contextul temporal 
posterior morții ciobănelului din baladă, 
eroul liric contemplă, îngîndurai, drama 
celor care au făcut parte din destinul 
eroului mioritic şi care acum trăiesc 
tragedia văduvirii. Comparate, cele două 
texte se deosebesc în primul rînd prin 
mesaj şi accente. Eroul din baladă ac- 
ceptă moartea ca pe o nuntire cu 
elementele primordiale ale universului, 
continuîndu-şi dăinuirea prin ele. In 
poemul labişian, personaje “de acţiune” 
devin fluierul, miorita laie, bucălaie, 
măicuța bătrînă. Universul întreg 
trăieşte drama absenței. Din 
perspectiva ciobănelului, moartea, 
dispariţia sa, înseamnă re-integrare; prin 
optica altor personaje, gestul morții este 
înţeles ca văduvire, neîmplinitoare 
despărţire. Unirea cu elementele 
esenţiale este în acelaşi timp, amară 
despărţire de altele, tot atît de esenţiale 
pentru înţelegerea destinului uman 
pasager în timp şi spaţiu. 

Compoziţional, fiecare strofă 
urmează un tipar conceptual bine 
articulat: primul vers invocă imaginile 
din textul primar (balada populară): 
Pe-un picior de plai, pe-o gură de rai. 
Versul al doilea modifică dintr-o 
perspectivă proprie imaginile de 
baladă, plasîndu-ie într-un context 
metaforic inedit (Zbuciumat se plînge 
fluierul de fag). Versul al treilea şi al 
patrulea conţin reflecţia acestor 
elemente în oglinda interioară a eului 
liric (Inima mi-o strînge şi-mi 
pătrunde-n sînge / Acest cîntec 
dureros şi drag). 

Prima strofă a poemului scoate 
în evidenţă ideea de a urmări, prin ani, 
istoria nescrisă a anturajului mioritic. 
Testamentul! ciobăneluiui cerea să i 
se pună la cap cele trei fluiere prin 
care se va realiza comunicarea iui cu 

cei dragi. Textul lui Labiş debutează 
cu imaginea “chemării” ce străbate de 
“dincolo”. intîrziat în timp, ajuns în acel 
spaţiu după ce destinul ciobănelului 
s-a consumat, personajul labişian 
păşeşte pe urmele fratelui său, luînd 
cu sine jalea tuturor. Momentul este 
definit printr-o suită de metafore- 
personificări cu un sporit grad 
sugestiv: Zbuciumat se plînge fluierul 
de fag, Jalea îşi descîntă-n fluierul de 
os, Tremură la stînă fluierul de soc. 

Adevăratul sacrificiu nu-i mai 
aparţine acum ciobănelului, ci 
“măicuţei bătrîne”, care continuă să- 
şi caute dragul fecior. Ea trăieşte un 
destin tragic: nici muri nu poate, 
căutarea ei fiind fără capăt, precum 
întîlnirea fiului, acolo unde-i caută, tot 
imposibilă fiind. Imaginea centrală a 
poemului este identificabilă ideii de 
sacrificiu matern. Vocea eroului liric 
e pătrunsă de comprehensiune: 


De ce fugi pe cîmpuri, după ce 


chemări? 
Despletit ti-i părul — albă 
vîlvătaie... 
Vezi, de valuri dusă, s-a topit 
sub zări 


Mioriţa laie,bucălaie... 


Metafora din finalul catrenului 
sugerează absorbirea mioarei de timp 
— o metaforă a trecerii, de fapt. 
Confuzia pe care o face maica cu ochii 
împăienjeniţi de atita căutare e una 
de sorginte simbolică: întreg universul 
capătă contur mioritic, cerul însuşi 
pare semănat cu mioare: 


Vai, pe zare-s nouri — turmele 
cereşti — 
Şi-auzi glasul tragicei mioare... 


Ideaţia poemului culminează cu 
imaginea sacrificiului singur, al 
măicuţei bătrîne. Timpul a subţiat 
conturul “tragicei mioare”(epitet de 
înaltă tensiune emotivă); a amuţit 
jalea fluierelor, doar 


Ochilor tăi tulburi pentru veci Ii-i dat 
Legănat de triluri, palid, să îl vadă, 
Paşilor să-l cate pentru veci li-i dat 
In pădurea lungă de baladă... 


Metaforele din versul al doilea 
şi al patrulea comunică ideea despre 
moartea ciobănelului, idee pe care o 
refuză maica bătrînă urmînd calea 
veşnicei căutări. 

Ultima strofă a poemului, 
despărțită prin asterisc de restul 
textului, iese din structura narativă, 
constituind un fragment narativ. În ea 
surprindem figura îngîndurată a 
poetului, care, împietrit şi mut, 
ascultă ne-nţelesul grai / Plin de jalea 
unui veac trecut... 

Poemul Mioriţa se constituie 
într-un tablou prozodic complex, 
îmbinînd piciorul metric bisilabic cu 
cel trisilabic. imaginile mioritice din 
primul vers sînt invocate într-un tipic 
ritm de baladă, autorul rămînînd fidel 
prozodiei din textul arhetip. 
Următoarele trei versuri, prin 
cadenţele dactil-iambice, anapest- 
dactilice, redau ritmul de bocet al 
învolburărilor sufleteşti. Piciorul me- 
tric amfibrah atribuie textului mişcarea 
sincronizată cu aplecările bocitoare 
asupra memoriei ciobănelului. 
Desenul prozodic al celui de al 
patrulea vers (o simetrie între coerenţa 
iambic-anapestă) redă evoluţia 
bocetului spre conştientizarea ideii de 
fatalitate a destinului uman. 

Schimbarea ritmului interior al 
versurilor, al strofei permite autorului 
“o spaţiere” intonaţională, aidoma 
desenului respirației într-o arie clasică 
— procedeu prozodic de mare efect. 
Conceptul artistic rafinat se 
materializează nu doar cu ajutorul 
tropilor şi al figurilor de stil, ci şi prin 
intermediul structurii prozodice. 

Poemul conţine nouă strofe. 
Primele opt narează despre 
sentimentul comprehensiv al eroului 
liric, care trăieşte drama personajelor 
mioritice; ultima strofă poartă caracter 
meditativ, avînd funcţia gîndului - 
concluzie. 

Strofa catrenă are rima 
încrucişată — liant puternic care 
menţine universul suferinţei în 
echilibru. Suferinţa este acceptată ca 
o legitimă binefacere. Prin ea omul 


este om. Tema poeziei o constituie 


evocarea destinului mioritic. Ideea: 
românii au suflet de baladă, prin el 
dăinuie în lume. 

CORNELIU FLOREA: 

_ UN OM LIBER CU 
GINDUL LA NEAM ŞI LA 
TARA 


S-a născut la Timişoara, la 5 
ianuarie 1939. În anul 1963, absolvind 
Facultatea de Medicină din Timişoara, 
devine medic generalist şi este 
repartizat într-o circumscripție 
sătească din Maramureş. Aici şi-a 
dobîndit cel de-al doilea blazon, “medic 
de Maramureş“, la care ţine tot atît de 
mult ca şi la acela de “nepot de ţărani 
români”. 

În anul 1968, devine medic 
secundar în oto-rino-laringologie. Îşi 
continuă secundariatul la Cluj pînă în 
1970, cînd, “din porunca partidului”, 
este redistribuit în judeţul Bistrița- 
Năsăud, judeţ deficitar în cadre 
medicale. 

Din anul 1971 pînă în 1980 este 
medic specialist în cadrul Spitalului 
Judeţean Bistriţa-Năsăud. În acest 
deceniu  bistriţean se afirmă 
profesional dar, datorită vederilor sale 
politice intră în conflict cu autorităţile 
locale, ceea ce a avut drept urmare o 
supraveghere activă din partea 
Securităţii. Din acest motiv, în vara 
anului 1980, alege calea exilului ca 
formă de exprimare a neacceptării şi 
neadaptării la dictatura comunistă. 

Ajuns în Austria, stă o perioadă în 
lagărul de la Traiskirchen. O descriere 
reală. şi analitică a timpului petrecut 
acolo o va publica în volumul Jurnal de 
lagăr liber la Editura Nord din 
Danemarca, în 1987 şi în România, în 
1992. 

În Canada, ţara—gazdă pe care 
Ma ales-o, a început viaţa de la zero. 

ntîi, perfecţionarea englezei, apoi 
echivalarea diplomei de medic prin 
trecerea cu succes a examenelor şi, 
în sfîrşit, stagiatura obligatorie şi 
licenţa de liberă practică. 

Deşi prins în chingile începutului, 
şi-a urmat hotărîrea de a dărui 
României timp, dragoste şi respect. 
Astfel, a citit şi răspîndit cartea 
românească din Exil, a colaborat la 
Cuvântul Românesc din Canada şi 
Curentul din Germania, cu articole şi 
foiletoane. Ca medic, s-a pronunţat 


împotriva legii care prevedea 
natalitatea forţată şi dăunătoare din 
România comunistă. 

În mai 1988 prezintă la Congresul 
A.R.A. de la Portland, Oregon, eseul 
constituţional Constituţia de la 29 
februarie, model de viitoare ideologie 
socială românească. 

La editura Lumina, în octombrie 
1993, a fost publicat Jurnal pe frunze 
de arțar, care descrie primii cinci ani 
petrecuţi în Canada. 

Din primăvara anului 1991 
editează Jurnal Liber, publicaţie 
trimestrială de observaţii, informaţii, 
comentarii şi călătorii. 

În semn de omagiu şi respect 
pentru părinţii săi îşi semnează 
scrierile cu pseudonimul Corneliu 
Florea format din prenumele acestora. 


Profesiunea de credință a 
scriitorului şi a cetăţeanului Corneliu 
Florea este formulată succint, dar foarte 
expresiv în unul din răvaşele primite de 
la autor: Scriu din firească şi liberă 
manifestare a dragostei faţă de 
obîrşia mea! Scriu dintr-o adîncă 
nemulțumire faţă de modul cum a fost 
şi este tratată NAŢIUNEA ROMÂNĂ, 
PATRIA NOASTRĂ în acest secol de 
marile puteri, ce numai democrate şi 
civilizate NU au fost cu NOI! SCRIU 
direct, vehement împotriva acelor 
români şi "români" se ce află la 
anumite niveluri ÎN PIRAMIDA 
SOCIETĂŢII ROMÂNEŞTI, de unde NU 
este permis să urmărească interese 
personale, niveluri de la care ar trebui 
doar să se dăruiască şi să muncească 
numai pentru INTERESELE ŢĂARII!! 
SCRIU să-mi informez corect 


Diaspora temânească 

conaţionalii despre ceea ce ei NU pot 
şti şi cunoaşte de ACOLO. 

Am fost şi am rămas un 
anticomunist. Am detestat deschis 
dictatura comunistă din ROMÂNIA. 
Am urit şi urăsc imperialismul rusesc 
ce domină prin forţă militară tot ce 
este împrejurul lui, împrejur pe care 
încearcă necontenit să-l lărgească! 
NU schimbarea sistemelor şi 
conducătorilor are importanţă, DACĂ 
nu-şi schimbă mentalitatea de 
dominare prin forţă, DACĂ nu învaţă 
cele două reguli elementare ale 
civilizaţiei: SĂ MUNCEASCĂ ŞI SĂ 
RESPECTE! 

Cu asemenea fire şi preocupări 
critice, am certitudinea, pe care o şi 
accept senin, că nimic bun nu-mi va fi 
rezervat în societate. NICI nu-mi 
trebuie, îmi este mai prețioasă 
LIBERTATEA FIRII MELE! 

Autocondamnarea pe care şi-o 
face autorul, echivalentă cu un perma- 
nent şi necruţător examen de conştiinţă 
— în calitate de mesager al unui neam 
şi al unei civilizaţii milenare — îi conferă 
certitudinea unei vieţi trăite sincer şi cu 
demnitate. in lumea aceasta, con- 
taminată de minciună, escrocherie, 
laşitate şi lăcomie, este extrem de dificil, 
chiar imposibil, să-ţi cîştigi onest dreptul 
la existenţă, să rămii liber şi neprihănit, 
curat la gînd şi harnic la faptă, adică să 
fii TU. Corneliu Florea accentuează 
adesea — în cărți, în corespondenţă sau 
în neobişnuitul, originalul şi instructivul 
JURNAL LIBER, publicaţie cu 
"drepturile şi ponoasele rezervate 
exclusiv autorului", — deci accentuează 
frecvent forma veche a pronumelui IO! 
Deoarece, acasă, la serviciu, în Ţară 
sau atunci cînd ea, Ţara, este pentru tine 
doarun vis, o dorinţă neîmplinită, în orice 
împrejurări contează să ai puterea de 
a-ți păstra identitatea. Medic de profesie 
şi scriitor prin vocaţie, Corneliu Florea 
face dovada unor cunoştinţe temeinice 
în domeniul literaturii, artelor, folclorului 
şi al istoriei. Detalii multiple, 
circumstanțe neprevăzute, personaje 
diverse, toate însoţite obligatoriu de un 
pronunțat punct de vedere personal al 
autorului, dau farmec scrisului său şi 
incită curiozitatea cititorului. 

O pasiune aparte a lui Corneliu 
Florea o constituie abordarea istoriei 
provinciilor româneşti aflate încă în 
calea "tuturor răutăţilor", o preocupare 
constantă a autorului fiind şi Basarabia... 
Corneliu Florea este unul dintre puţinii 
intelectuali români, nu ne referim numai 
la cei din afara Ţării, care nu ne uită, 


pentru care fapt sîntem recunoscători. Íi 
mulțumim frăţeşte pentru sentimentele 
sincere nutrite faţă de noi, basarabenii, 
fi mulțumim pentru solicitudinea expresă 
manifestată în palpitantele scrisori 
trimise pe adresa revistei noastre. 
Sîntem alături de dumneata, dragă 
Corneliu Florea, aşa precum dumneata 
ai fost întotdeauna alături de NOI: şi 
atunci cînd gîndul la NOI comporta 
consecinţe dintre cele mai nefaste, şi 
acum, cînd invocarea "problemei" 
Basarabiei nu mai este "deranjantă”. 

Din iucrările primite de la prietenul 
nostru canadian am ales citeva 
fragmente, vizînd prima perioadă a 
exilului duimisale. Sînt gînduri, păreri, 
sentimente, îmbrăcate în haina sacră a 
sufletului nostru, cuvîntul, exilat şi el o 
dată cu autorul. 

„„Cei care nu au vrut să 
îngenuncheze au plătit preţ scump, luînd 
calea pribegiei şi  înfruntînd 
consecințele "desţărării”. Altfel nici că 
se putea. Fără ei, fără aceşti oameni 
"incomozi" şi "răzvrătiți", ar fi fost posibilă 
oare schimbarea noastră la faţă? 

Al. B. 


Corneliu FLOREA 
Canada 


JURNAL, 
DE LAGĂR LIBER 


(Fragmente) 


OARE de ce noi, românii, am 
devenit atît de sobri cînd ne rugăm? 
Cred că de teamă; prea multe suferințe 
şi amărăciuni s-au abătut asupra 
noastră şi tare am mai dori ca ruga 
noastră să fie auzită şi să fim izbăviţi de 
atîta primejdie, prea am dorit pacea, iar, 
pentru noi, românii, liniştea păcii pentru 
vindecare, venea mai repede din cer 
decît de la vecinii noştri. De aceea, 
rugăciunile noastre au devenit atît de 
fierbinţi, de grave, o străduinţă serioasă 
de solicitare, pentru că de mult am 
învăţat, cît de puţin primim pentru cît de 
mult dăm. Şi apoi, atît de mulţi ne-au 
cerut smerenie prin forţa lor încît, în 
credinţa noastră, s-a format convingerea 
că dacă nişte amăriţi de pămînteni prin 
forţa armelor şi a mulţimii lor ne cer atita, 
lui Dumnezeu | se cuvine mai mult. 

CORNELIU FLOREA 


JURNAL 
_DE 
LAGĂR LIBER 


Cu o prefaţă 
de 
TITU POPESCU 


[i 


EDITURA LUMINA 

NOI, românii, care nu ne-am 
evidenţiat printr-un anotimp glorios în 
lupta anticomunistă, stăm la coada 
cozilor şi ne descurcăm cum ne este 
tradiţia, sperînd şi un puţin noroc, 
încercînd cu binişorul, şmecherind unde 
ne merge. Cuvîntul şmecher ne vine din 
limba germană, aşa ne-au caracterizat 
prima dată saşii transilvăneni,cînd au, 
început să facă negoţ cu noi şi mai ales 
au început să coboare, prin trecătorile 
Carpaţilor spre sud. Noi am împru- 
mutat cuvîntul fiindcă sună şuierător, 
avertizator,; chiar are mai multe 
înţelesuri, iar nouă ne place să vorbim 
cu mai multe înţelesuri, ca să o putem 
schimba cum vrem, “ca la Ploieşti”. 
L-am împrumutat ca pe o armă de 
supravieţuire pentru că din spaţiul 
nostru carpatin, care mai este şi 
trecătoarea tuturor imperiilor, trebuie 
întotdeauna să şmecherim vremurile; 
acum, în special, comunismul, care a 
fost introdus obligatoriu la noi, aşa ca şi 
limba rusă în societate şi şcoala 
românească şi cum am învăţat noi limba 
rusă, aşa vom construi şi comunismul, 
numai că aşa e nevoie de mai multe 
anotimpuri... 


TOAMNA trebuie să fie frumoasă 
şi în Canada, îndeosebi cînd se 
prelungeşte cu acea vreme caldă şi 
senină, invariabilă şi liniştită, ce se 
numeşte “vara indiană”, cînd întregul 


relief continental îmbracă o cromatică 
încă neatinsă de vreun artist ai culorilor, 
dar invidiată de toţi. De altfel Canada 
are foarte mulţi peisagişti şi fotografi, dar 
oricîţi ar avea, tot mai e loc pe cei 
aproape zece milioane de kilometri 
pătraţi, pe care se întîlnesc toate formele 
de relief, supuse unei clime atît de 
diversificate, deşi în emisfera nordică 
predomină frigul, dar şi frigul, de care 
se sperie toată lumea, acolo, a făcut 
frumuseți de gheaţă a schimbat 
vegetaţia; în tundră izbucnesc flori de 
rară frumuseţe, iar pădurile boreale din 
nord îşi au farmecul diversităţilor de 
conifere, apoi, mai jos, pe întinderile 
acadiene, din estul Canadei, întîlneşţti 
foioasele, pădurile de arţari cu frunzele 
lor neîntrecute în frumuseţea culorilor 
pe care le schimbă toamna. Una din 
aceste frunze — frunza de arțar — 
canadienii au pus-o pe steagul naţional, 
ca semn de armonie om - natură, de 
dragoste faţă de frumuseţile ţării lor, 
făcînd din steagul Canadei unul dintre 
cele mai paşnice drapele, un steag 
“botanic”, simbolizînd o ţară-grădină, în 
care toţi sînt primiţi în mod egal şi demo- 
cratic, în care toţi pot trăi în pace şi 
libertate, respectîndu-se. 


NICIODATĂ nu poţi uita 
mănăstirile bucovinene cele încărcate 
de credinţă şi istorie românească, de 
arta şi cultura tradiţională, ce te ajută să 
pătrunzi şi să înţelegi mai bine 
spiritualitatea noastră. Eu le-am 
descoperit tîrziu, dar a fost una din marile 
revelații ce au umplut de bucurie fiinţa 
mea. 

Treceam des prin pasul Tihuţa în 
Bucovina. Imi vizitam prietenul 
bucovinean sau mergeam mai departe 
pînă la Voroneţ, Humor, Moldoviţa sau 
mai în nord, pînă la Suceviţa şi Putna. 
Veneam din ce în ce mai des, de cite 
ori aveam timp, cu ica şi cu Florin, pe 
care-l impresionau măicuţele de la 
Suceviţa sau Moldoviţa cum băteau 
toaca la vecernie, cănd soarele spre 
asfintit lumina mai bine picturile murale 
exterioare, cînd culoriie şi formele 
spuneau mai multe şi de fiecare dată 
vedeam şi înţelegeam ceva mai mult. 
Veneam de Inviere în Bucovina şi atunci 
aveam parte de adevărate sărbători, de 
adevărate clipe de bucurie. Mă simţeam 
cu adevărat fericit, ca un bun creştin, şi 
păream atit de apropiaţi unii de alţii şi 
egali. Florin nu mai înceta să admire şi 
să cerceteze frumoasele ouă 
încondeiate şi nu se îndura să le 
ciocnească; le păstra pe toate într-un 

blid mare de Marginea. 

Mănăstirea Arbore am des- 
coperit-o mult mai tîrziu, la îndemnul 
prietenului meu, bucovinean, care 
spunea: “Dumnezeu a făcut atît de 
frumoasă Bucovina şi oamenii locurilor 
au vrut să-i mulţumească, zidind şi 
zugrăvind. mănăstiri la fel de frumoase, 
legînd o mare armonie a creaţiilor. 
Mergeţi să vedeţi şi Mănăstirea Arbore!” 
Am văzut-o şi ne-a cucerit, atît 
mănăstirea, aşezată acolo unde 
obcinele se întîlnesc cu cîmpia, cît mai 
ales un ghid atit de înflăcărat şi atît de 
însufleţit cum nu am mai văzut niciodată, 
ce dorea, pe lîngă date istorice, să trans- 
mită şi atmosfera acelor timpuri 
îndepărtate de pe vremea lui Ştefan cel 
Mare şi a lui Luca Arbore, ctitorul acestei 
mănăstiri, dorea să ne însufleţească şi 
pe noi cu aceleaşi sentimente şi 
dragoste de Neam. 

Oare s-au schimbat vremurile sau 
numai a trecut vreme?! 


ŞI aşa ne-am început noi să ne 
readucem aminte de marea revoluţie din 
Octombrie, pe care o sărbătoream în 
noiembrie. Ce porcărie, ce murdărie 
politică în care un popor întreg a fost 
obligat să se scalde şi să o scalde, că e 
bine; şapte ori opt noiembrie ajunseseră 
sărbători “naţionale” într-o vreme cînd 
ne pierdusem identitatea complet, cînd 
am devenit un popor cu istorie care 
începea numai de la 23 August, deci nu 
aveam nimic de sărbătorit din trecut, cînd 
deja Roosevelt a fost de acord cu 
Churchill ca să vîndă România ruşilor 
prin stabilirea zonelor de influenţă în 
Balcani, cînd regele Mihai deja predase 
o parte din armată şi pe Antonescu 
ruşilor, iar cealaltă parte a pus-o la 
discreţia lor fără pretenţii. De la Domnul 
Avram aflu adevăratele evenimente ale 
acelei perioade despre care tovarăşul 
profde isto’ Ţintă a tăcut milc. 

— Ce manifestaţiune se făcea, ce 
pelerinaj religios trăgeam prin faţa 
tribunelor încărcate cu slugi comuniste 
şi ofiţeri ruşi ţintuiţi de decoraţii şi trosnind 
a odicolon cînd tăceau şi a votcă cînd 
deschideau gura, ce plecăciuni şi ce 
urale, ce căram la steaguri roşii şi la 
tablouri de “tătuci” şi “dascăii”! Am învăţat 
la şcoală înainte de Stalin şi pe urmă de 
Ştefan cel Mare. Înainte am învăţat de 
Lenin şi pe urmă de Avram lancu, chiar 
şi de Engels trebuia să ştim mai mult 
decît despre Cuza, iar de Marx, o, de 


Marx nici nu mai vorbesc, trebuia să ştim 
totul despre el, cu excepția tezelor sale 
despre expansiunile Imperiului Slav sau 
cu referire directă că “Basarabia este 
pămînt românesc locuit de români” după 
ce ruşii au anexat-o în 1812. Mulţi ar 
trebui să-şi aducă aminte că Marx a 
vorbit pentru mulţi ce-şi pleacă capul 
cînd a spus: “Finlanda e finlandeză, 
Polonia e poloneză, Basarabia este 
românească. Aceasta este o cucerire 
brutală, pur şi simplu un furt”. Ei, dar cînd 
ar fi vorba de cît au furat şi fură ruşii e 
nevoie de volume întregi, dar dacă 
păgubaşilor nu le pasă sau sînt răsplătiți 
pentru nepăsare, atunci volumele nu se 
vor scrie, mass-media nu va prezenta 
alte imagini ale Rusiei şi generaţiile 
viitoare vor şti din ce în ce mai puţin că 
Rusia de la Petru cel Mare şi pînă azi 
s-a apropiat de Stockholm cu 1 000 de 
kilometri, tot cu atîta de Berlin şi Viena, 
iar de Constantinopol cu vreo 750 
kilometri, poate cei din Atena, Roma şi 
Paris se cred încă departe şi scutiţi şi 
nu-şi dau seama că Europa a devenit. 
un continent cît o lună nouă, ce mai ex- 
istă doar pe ţărmul Mediteranei şi al 
Atlanticului. Vom vedea. 


ÎNTÎI decembrie, Ziua Unirii. 
Unirea cea firească, raţională istoric şi 
etnic, corectă geografic. Unirea 
dragostei şi a logicii, Unirea românilor, 
a pietrelor peste care a trecut apa marilor 
imperii şi a hoardelor barbare, 
perturbînd, ca şi astăzi, sub comunişti, 
armonia statorniciei româneşti. 

Unirea nu-i numai o sărbătoare 
naţională, ci şi una sfîntă, în care ridicăm 
un parastas de pomenire patrioţilor ce 
au dorit-o şi au înfăptuit-o, o zi în care 
ne rugăm pentru dăinuirea ei, pentru a 
avea putere să o înţelegem şi să o 
menţinem, în timp ce clopotele Blajului 
continuă vibrantul: “Noi vrem să ne unim 
cu Ţara”. Noi, din trecutul de vatră 
dacică, noi, din trecutul mileniu al tihnei 
şi necunoscutului sau din trecutele 
secole de grele lupte şi jertfe pentru 
supravieţuire şi afirmare, noi, cei mulţi 
şi dintotdeauna ai acestor pămînturi, 
vrem Unirea. Noi, cei vii sau masacrați 
la Ip Şi Trăsnea, nei, cei cărora ni s-au 
închis bisericile pe Mara şi Iza sau am 
fost îngenuncheaţi pe Şieu sau am tras 
în plug pe Someş, noi, care am fost daţi 
afară din Universitateta Clujului, vrem 
să dăinuie această Unire pe care o 
apărăm fiindcă ne apără. 

Şi noi, cei ple aţi, vom rămîne uniţi 
cu Ţara! 

1980 

TIMPUL este duşmanul cel mai 
mare al omului. Vorbesc de timpul nostru 
biologic, de orologiul din ființa noastră 
ce îşi continuă imperturbabil 
numărătoarea inversă, după regulile 
sale, nu după ideile ce ne trec prin cap. 
Timpul acesta “ne lucrează” continuu. 
La început nu sesizăm, din contra îl urîm 
că nu trece mai repede, că ne ţine prea 
mult în copilărie, că nu suntem odată şi 
noi mari. Şi apoi vine o vreme care ne 
convine de minune, dar perioada este 
foarte scurtă şi începem să observăm 
cum societatea începe să ne jefuiască 
de timp, de timpul nostru biologic, 
arătîndu-ne mereu un ceas strict 
mecanic sau electronic ce înviîrteşte 
într-o direcţie arbitrară nişte numere 
monotone fără nici o legătură cu 
orologiul nostru intrinsec, dar după care 
trebuie să ne ghidăm în societate, să 
fim punctuali. Punctuali. Punctuali. Jaful 
de timp este cu atît mai mare cu cît 
societatea este mai avansată, mai 
“civilizată”. La început, ne simţim şi noi 
civilizaţi şi acceptăm prada din timpul 
nostru, pe urmă începem să obosim şi 
să ne revoltăm, dar este degeaba, nu 
mai putem da înapoi şi, fără putere, ne 
lăsăm jefuiţi de singura noastră avere 
reală: VIAŢA! Şi.aşa începem să ne 
pensionăm, să vină vremea cînd să 


putem privi marele maraton al umanităţii” 


de pe margine şi să vedem în ce 
stupiditate de alergături ne-am irosit cea 
mai frumoasă parte a vieţii. 

Şi noi, acum, trebuie să dăm 
societăţii cît mai mult din timpul nostru; 
ce ne rămîne este doar timpul de odihnă 
şi cîteva firimituri, din cînd în cînă, pentru 
bucuria personală, pentru plăceri intime, 
pentru bucuria vieţii noastre. Cît de mult 
ne putem bucura într-o lume în care, de 
curînd, ne-am strămutat, care la tot 
pasul, ne este necunoscută, chiar ostilă, 
într-un fel sau altul? Într-o lume fără 
rude, fără prietenii copilăriei tale, fără 
locurile iubite. Şi aşa viaţa astră 
devine numai muncă şi anxietate, 
donaţie socială şi incertitudine. 
Confortul dă satisfacţie existenţei 
biologige primare, dar nu este suficient 
pentru viaţa spirituală atunci cînd 
aceasta primează în individ! 


„.. MAJORITATEA românilor din 
străinătate au luat drumuri diferite, 

drumuri de muncă şi creaţie, drumuri 
personale, drumuri politice sau de 
căpătuială şi aventură. Mulţi dintre ei nu 
s-au rupt de etnie, s-au căutat, s-au găsit 
şi au înfiinţat tot felul de asociaţii, 
societăţi, consilii şi formaţiuni după 
chipul şi asemănarea lor, făcînd multă 
treabă bună, dar şi destule greşeli şi 


“răutăţi, mai mult din antipatii reciproce 


decit că şi-ar fi băgat coada securitatea 
sau “oamenii Bucureştiului”, cum erau 
etichetaţi toţi cei ce nu gîndeau exact 
ca “înţelepţii exilului românesc” sau din 
alte şi alte motive, unele serioase, altele 
de-a dreptul ridicole. 

Nu toţi s-au numit exilați, unii s-au 
numit simplu — români în străinătate, 
văzîndu-şi de nevoile şi treburile lor, gata 
să ajute, din cînd în cînd, după putere, 
comunitatea românească de care 
aparţinea sau un nou-venit din Ţară. 
Printre aceştia sunt românii care 
păstrează sensibilitatea şi datina 
românească, bunii familişti şi 
profesionişti, sperîind mereu la 
eliberarea Ţării. 

Sunt apoi românii care vorbesc de 
diaspora noastră prin analogia cu 
diaspora evreiască. Diaspora este un 
cuvînt grec, ce înseamnă împrăşiiere, 
dispersiunea în lume a unui grup etnic 
sau religios, termen pe care nu l-am 
găsit în dicţionarul meu român-român. 
Românii din diaspora, ca şi ceilalţi, 
mănîncă tot pîine străină şi dor de Ţară 
duc, sunt doar mai modeşti decit exilaţii. 

LA început, aşa cum s-a întîmplat, 
am descoperit această lume 
românească din străinătate prin 
publicaţiile ei. intii şi întîi, încă pe cînd 
mă aflam în lagărul de refugiaţi, am citit 
“Cuvântul Românesc”, ce apare la 
Hamilton, în Canada. Apoi, abia sosit în 
Canada, prietenul meu, Aurel Ciot, mi-a 
făcut abonament şi la “Micro Magazinul” 
lui Marius Luigi, din New-York, iar prin 
Editura lui lon Dumitru, din Munchen, 
am devenit abonatul şi cititorul 
conştiincios al ziarului “Curentul”, al lui 
Pamfil Şeicaru, ce în prezent este 
continuat de Vasile C. Dumitrescu, la 
München, şi a revistei literare “Limite”, 
redactată de Virgil lerunca şi Nicolae 
Petra. 


PRIN “Cuvântul Românesc” am 
început să cunosc o serie întreagă de 
români din străinătate; majoritatea, deşi 
nu erau ziarişti de profesie, scriau bine, 
concret, documentat, cu multă dragoste 
față de Ţară. Era ziarul cel mai răspîndit 
printre românii din străinătate, între ţările 
din lume unde se citeşte era trecută şi 
România, ceea ce mă amuza, gîndindu- 
mă că arfi cumpărat şi citit de la chioşcul 
de ziare ca şi “Sportul Popular”. Ar fi fost 
bine, dar probabil era citit mai mult de 
Securitate, să fie bine informaţi, să afle 
cine îşi deschide gura şi ce zice 
împotriva partidului şi slugarnicului său 
guvern ori împotriva Securităţii, şi atunci 
proferau: “Aha, legionarii ăia, cuibul ăla 
de vipere, o să le sucim grumazu' la toţi!” 

Ziarul este condus de un farmacist 
liniştit, bun gospodar, minunat român, 
George Bălaşu, născut la Turtucaia, în 
1924, unde se pare că nu ar fi fost 
epicentrul legionarismului şi chiar dacă 
ar fi fost George Bălaşu s-a mutat la 
Făgăraş, apoi la Bucureşti, unde a 
terminat liceul, în 1943, cînd 
legionarismul nici nu mai era o modă în 
licee. Tînărul bacalaureat s-a înscris la 
Şcoala Militară de Geniu, unde, după 
cît se mai ştie încă, legionarismul nici 
nu a fost vreodată acceptat. Peste doi 
ani, în 1945, lasă armata şi se înscrie la 
Farmacie, de unde, peste trei ani, este 
arestat pentru vederile sale 
anticomuniste. Eliberat, trece frontiera 
în lugoslavia; prins fiind, suferă un an şi 
jumătate de închisoare şi lagăr, pînă ce 
reuşeşte să fugă în Italia şi de acolo “se 
exilează” în Canada, unde începe “viaţa 
liberă” ca muncitor necalificat. li trebuie 
destui ani ca să-şi refacă studiile 
farmaceutice pentru a obţine licenţa de 
practică. Nu „ştiu şi nici nu mă 
interesează, cit timp a mai avut, la “se- 


ra!” sau “fără frecvenţă”, pentru 
legionarism în acei ani atît de grei, eu îl 
apreciez pentru curajul său 
anticomunist de zeci de ani, pentru 
activitatea românească de la Hamilton 
şi mai ales pentru “Cuvântul 
Românesc”, pe care-l scoate neîntrerupt 
din 1976, în jurul căruia am întîlnit 
români cu diferite antecedente politice, 
dar toţi dăruiţi românismului, toţi 
anticomunişti, toţi cu frumoase 
sentimente naţionale. 

Constantin Mareş, deşi absolvent 
de Drept, “în rate”, fiindcă a făcut mulţi 
ani de închisoare comunistă, scrie 
organizat, fluent şi cu idei, mult mai bine 
decit mulţi filologi sau ziarişti de profesie. 
A fost membru al conducerii tineretului 
naţional! liberal şi a rămas liberal, pentru 
asta a şi făcut închisoare, în timp ce Ci- 
cerone loniţoiu, un. oltean inteligent şi 
curajos, a făcut parte din conducerea 
tineretului naţional-ţărănesc, motiv 
pentru care a fost “plimbat”, zece ani, 
prin toate lagărele şi închisorile 
comuniste, ceea ce explică de ce scrie 
aşa de dur împotriva comunismului. 

Nicolae Novac, un mare român 
bănăţean, sublocotenent în al doilea 
Război Mondial, decorat cu “Virtutea 
Militară” şi “Frunza de Stejar” în 
campania din Ungaria, are o rubrică | 
foarte căutată de cititori, “Note şi 
comentarii”, în timp ce lon Boieru se 
ocupă, cu multă competenţă, de 
“Cronica Vremii”, Zahu Pană, român 
macedonean, licenţiat în Ştiinţe 
Economice, scrie o interesantă rubrică, 
“Efemeride”, după ce a adunat poezia 
şi cîntecul aromân din Macedonia, să 
rămînă tipărite şi înregistrate, după ce a 
petrecut treisprezece ani în închisorile 
comuniste! 

Nu ştiu care a fost nucleul iniţial al 
“Cuvântului Românesc” şi nici 
programul său, dar este clar că nu este 
un ziar al unei formaţiuni politice, ci este 
sanctuar de cultură şi tradiţie 
românească, un front anticomunist 
puternic în care, comemorativ, apar ştiri 
legate de legionarism, dar şi despre 
Antonescu, Maniu, Brătianu şi toată 
pleiada românilor patrioţi cu fapta. Apar 
articole scrise de cel ce a fost redactor 
al Enciclopediei Româneşti, poetul, 
scriitorul şi filosoful Horea Stamatu, sau 
de ziaristul şi scriitorul basarabean 
Nicolae Lupan, ce într-adevăr a fost 
exilat de guvernul sovietic pentru 
naționalism românesc, în acelaşi an cu 
Soljeniţin, care are o rubrică, “Între Prut 
şi Nistru”, ce aduce multe date despre 
suferinţa şi deznaţionalizarea brutală a 

basarabenilor. Pînă de curînd, scria, din 
cînd în cînd, şi Mihai Cismărescu, care 
ani şi ani de zile nu a fost numai sufletul 
românesc cu înalt prestigiu intelectual 


la “Europa Liberă”, dar mai ales un suflet 


al spaţiului nostru mioritic, întins pînă la 
Nistru, ce a ars ca un imens meteorit de 
sensibilitate şi dragoste românească 
intrat în atmosfera incendiară a exilului 
românesc şi căruia, cu teamă spun, cred 
că îi va urma drumul lon Caraion, venit 
de curînd în. exil, şi care de asemenea 
scrie la acest ziar. Ovidiu Vuia, medicul 
care a obţinut o bursă de studii de la 
germani şi o viză de ieşire de la români, 
pe care a luat-o definitiv, scrie cu talent, 
inteligenţă şi multă dragoste 
românească. Din partea Consiliului 
Naţional Român din Germania scrie Dr. 
Augustin Al. Bidian, iar din California 
scrie economistul Eugen Popescu, din 
Ontario, un preot-scriitor Dumitru ichim. 
in paginile “Cuvântului Românesc” 
apar, din cînd în cînd, articole de Mircea 
Eliade, cel mai savant dintre toţi cei care 
s-au ocupat de religii, cel care a scris 
mai multe pagini decît au citit toţi 
membrii partidului comunist la un loc, 
din ilegalitate şi după aceea, sau Vintilă 
Horia, doljeanul cu multe licenţe şi doc- 
torate în buzunar şi cap, cel care a avut 
motive să descopere că “Dumnezeu 
s-a născut în exil” pentru care a luat 
premiul “Goncourt”, în 1960, la Paris. Şi 
aite personalităţi completează mozaicul 
politic şi ideologic al ziarului, mozaic ce 
în ansamblu înfăţişează pregnant lupta 
anticomunistă dusă de români. : 
incunoştiinţarea, prin scrisoare, de 
la Eugen Bârsan, căun articol de-al meu 
va apare în “Cuvântul Românesc”, mă 
tulbură şi mă nelinişteşte profund, sincer, 
sunt emoţionat de gestul celor din 
redacţie. Formidabil ce apreciere. Nu-s 
nici exilat, darmite legionar, nu am avut 
recomandări sau pile, nu am licenţa în 
litere sau vreo urmă de talent, tot ce am 
este numai revolta faţă de sistemul 
comunist, ce pur şi simplu distruge 
conştiinţa şi personalitatea Neamului 
meu. Revolta aceasta o exprim. 
Domnul Eugen Bârsân este, de 
fapt, redactor-şef la “Cuvântul 
Românesc”, este o apreciată 
personalitate a vieţii culturale şi 
religioase în cadrul comunităţii 
româneşti din Chicago, şi-mi scrie o 
scrisoare amabilă şi la obiect, invitîndu- 
mă să-mi caut un pen-name (nume de 
condei, pseudonim) dacă am rude şi 
prieteni în România! Mă impresionează, 
mă pune pe gînduri, mă gîndesc la 
Mama, care-i convalescentă după 


chinuitoarea operaţie avută! Gîndindu- 
mă la Mama, mă zbat între teama de a 
nu i se întîmpla ceva, dar şi dorinţa de-a 
fi alături de cei care au ales calea 
demascării regimului comunist şi 
împotrivirii lui, şi ajung să-mi aleg pen- 
name-ul de Corneliu Florea, format din 
prenumele părinţilor mei, Cornelia şi 
Florea, ca un omagiu adus ior. 


CU douăzeci de ani în urmă, tot 
într-o dimineaţă de noiembrie, senină 
şi frumoasă ca şi cea de astăzi, am plecat 
din Vişeul de Sus, împreună cu medicul- 
şef adjunct, la Leordina, ca să-mi încep 
cariera de medic de medicină generală, 
Aveam douăzeci şi patru de ani şi 
deveneam, fără să-mi dau seama atunci, 
medic de Maramureş. In Maramureş, am 
descoperit, pentru prima dată în viaţă, 
adevărații români şi istoria noastră pe 
care nu am avut parte să o învăţ cum 
trebuia prin şcoli sau din cărţi. 

Pe vremea aceea România era 
împărţită pe regiuni, din ordinul 
ocupanților sovietici şi ca urmare a 
executării slugarnice a lui de către 
comuniştii ce conduceau Ţara; aşa se 
face că Leordina, o localitate rurală 
situată pe Valea Vişeului, se afla în 
Regiunea Maramureş, dar numai oficial 
i se spunea aşa, altfel toată lumea 
spunea Maramureş, cu excepţia 
maramureşenilor, care îi spuneau 
Maramu', după obiceiul lor de-a nu 
pronunţa întotdeauna terminaţiile unor 
nume proprii sau altor cuvinte! 
Maramureşul sau Maramu' este un 
imemorabil spaţiu daco-getic ce a făcut 
parte din regatul lui Burebista. Romanii, 
la început, au pătruns cu greu şi nu în 
toată Dacia. Maramureşul a rămas 
necucerit şi a devenit sanctuarul 
luptătorilor daci ce s-au retras aici 
copleșiți de forțele romane. A devenit o 
mică Dacie Liberă neatinsă, ce a început 
să se fortifice prin cetăţi ce îşi mai 
păstrează urmele şi azi. In acelaşi timp, 
chiar romanii, ca să poată exploata în 
linişte minereurile de aur din Rodna, au 
închis accesul dinspre Maramureş prin 
fortificarea văii Sălăuţei. Separarea nu 
a durat prea mult, numai citeva decenii, 
pînă ce dacii liberi din Maramureş s-au 
consolidat şi au început să facă 
incursiuni în provincia romană şi abia 
atunci romanii au urcat în Maramureş, 
cucerindu-l şi anexîndu-l provinciei lor. 

Maramureşul a fost întotdeauna 
Mica Noastră Dacie Liberă, apărîndu-şi 
după puteri şi păstrîndu-şi cu dragoste 
identitatea daco-getică cît mai autentică. 
Romanii au venit în momentul apogeului 

imperiului lor şi au plecat la primul semn 
al declinului lor. Daco-geţii nu au plecat 
nicăieri, nu era cazul pentru ei, fiindcă 
erau locuitori dintotdeauna ai acestei 
puternice fortărețe naturale, pe care o 
ştiau foarte bine, pe cînd pentru 
năvălitori era o adevărată capcană fără 
scăpare. E ridicol să auzi false poveşti 
istorice despre plecarea dacilor o dată 
cu retragerea aureliană, de parcă acum 
două mii de ani oamenii ar fi gîndit cu 
creiere ca ale noastre. Hai, să le facem 
plăcerea acestor falsificatori de istorie 
şi să zicem că arfi fost aşa, dar atunci ei 
sunt obligaţi să ne dovedească cum de 
am ajuns la loc, fiindcă aici suntem, mult 
mai mulţi ca ei. Nu au plecat cu toţii la 
Roma, nici nu au trecut în America pe 
vremea barbarilor, şi pe urmă, cînd 
barbarii au devenit floarea mîntuirii şi 
dragostei creştine fără asemănare, 
numai ce s-au socotit şi maramureşenii 
să se întoarcă în vatra lor, primind 
permisiune de la cancelaria regală şi 
multe diplome maramureşene prin care 
se atesta că sunt proprietari de drept şi 
fapt ai acestui spaţiu..., iar repatrierea 
s-ar fi făcut cu transatlantice ungureşti! 

Adevărul este că daco-geţii au 
rămas neclintiţi în Maramureşul lor unde 
şi-au păstrat milenaro viaţă simplă, spe- 
cifică, aproape în taină, netulburînd pe 
alţii dar, în mod precis, după moda acelor 
timpuri, ucigînd pe toţi intruşii, ce nu 
veneau cu gînduri paşnice. 
Documentele istorice vorbesc de un 
Maramureş Voievodal, mare, de o parte 
şi alta a Tisei, locuit numai de români, 
conduşi de voievozi şi cneji 
independenţi. Adevărul este că, în 
această izolare, au rămas în urmă, iar 
ungurii din Panonia au realizat că le va 
fi mai uşor să-i cucerească paşnic, 
înşelîndu-le bunăvoința pas cu pas, 
decit prin lupta dreaptă fără şanse, mai 
ales după incursiunea ungurilor în 
Maramureş, sub Aimos, tata lui Arpad, 
care au fost complet măcelăriți de 
români la Cuhea. 


CÎND ne-am mutat, am descoperit 
un om. 

Un mare suflet de român. Pe 
Marius |văniţă îl cunoşteam de mai multă 
vreme, dar timp de povestit împreună 
nu. am prea avut pînă acum. Marius 
Ivăniţă s-a oferit să mă ajute la mutat, a 
venit cu van-ul (dubiţa) şi într-o zi ne- 
am mutat. Cum, practic, ne mutam 
exact în partea opusă a oraşului, de 
fiecare dată cînd străbăteam urbea 
aveam destul timp pentru discutat, încît 
de la un drum la altul admiraţia mea 


pentru Marius lvăniţă creştea; mă 
cucerea cu vorba şi comportamentul 
său. M-a cucerit cu toate poveştile, 
ideile, cu aspectul său. 

Avea o faţă bărbătească frumoasă, 
luminată de un caracter liniştit, deşi 
fizicul său dovedea că are multă forţă şi 
rezistenţă, parcă în contrast cu vocea 
moale, dulce. Marius lvăniţă era 
basarabean, iar poveştile sale despre 
părinţii săi, refugiaţi în România, în 
1944, m-au dus pe acele plaiuri atit de 
româneşti şi atit de cotropite de ruşi şi 
mai apoi de sovietici. “In Basarabia, roua 
dimineţii simbolizează în fapt lacrimile 
acestui pămînt şi al basarabenilor, 
fiindcă nici o altă parte din vechiul 
pămînt românesc nu a fost atit de 
vătămată ca Basarabia, de cînd s-au 
apropiat de ea ruşii”, începe, cu tristeţe 
şi duioşie, firul istoriei, de la Dacia cea 
Veche şi apoi a Moldovei celei Mari a 
lui Alexandru cel Bun, (zis Dacul) şi a lui 
Ştefan cel Mare şi Sfînt. 

Este frapant să aşezi faţă în faţă 
două evenimente istorice. Primul, să ne 
coborîm la anul 1483, cînd Ştefan cel 
Mare şi Sfint s-a încuscrit cu ţarul Ivan al 
Iil-lea, prin căsătoria fiului acestuia cu 
fiica sa, lleana. Un an mai tîrziu, a cerut 
ajutor ţarului împotriva păgînilor, ca să 
recucerească Chilia şi Cetatea Albă, la 
care ţarul a răspuns: “Nu pot să-ţi trimit 
ajutor, fiindcă e prea mare depărtarea 
între Moldova şi Rusia”. Deci reținem 
lucruri de o mare importanţă: era, 
undeva, ia depărtare o Rusie şi o 
Moldovă, întinsă între Carpaţi, Nistru şi 
Marea Neagră. Ce bine era! Al doilea 
eveniment îl invocăm revenind în 
secolul nostru, cînd Molotov şi 
Ribbentrop au semnat, la 23 August 
1939, mizerabilul tratat de alianţă, 
împărțind iumea între ei, printre care şi 
partea din Moldova lui Ştefan ce! Mare 
şi Sfînt. 

Nu este asta o nedreptate 


„strigătoare la cer, cum ne-am tot obişnuit 


să 'strigăm de secole, ce e totuna cu a 
striga într-un pustiu, din nefericire?! 
Oare, nu a sosit vremea să începem să 
luăm exemplul evreilor, care, cu toate 
că sunt aleşi în cer, se luptă cu încordare 
şi pentru dreptatea lor pe pămînt?! Oare, 
noi nu avem dreptul să ne spunem 
suferinţa şi să cerem dreptate pentru 
adevărul! nostru? Oare, umanitate, 
dreptate socială şi democraţie se 
numeşte stăpînirea celui puternic peste 
cel firav, oare raţiunea secolului nostru 
se numeşte pumn, sabie şi glonţ?! 
Eminescu, în opera sa etico-so- 
cială, care ne-a fost atit de bine tăinuită 

în România după 23 august 1944, cînd 
ruşii şi sovieticii lor, din nou, au cotropit 
şi îngenuncheat Basarabia în imperiul 
lor, are o serie de articole cu valoare 
istorică şi ştiinţifică incontestabilă, ce 
sunt o arzătoare pledoarie pentru 
dreptatea şi adevărul acestui pămînt 
românesc. În Basarabia, Veacul al 
XIX-lea, vorbind despre cesiunea 
Basarabiei, prin tratatul din 1812, ne 
demonstrează cu fapte istorice că 
aceasta a fost făcută prin corupţie şi 
intervenţia englezilor în favoarea ruşilor. 
Ce trist este să dăm mereu în istoria 
noastră peste corupţie de tip balcanic, 
în care, de data asta, rubla rusească l-a 
cumpărat pe dragomanul Moruzi, şi 
peste amestecul englezilor care mereu 
ne-au folosit, ca pe o marfă, în 
tranzacţiile lor cu celelalte imperii. 
Duşmănia şi atitudinea lor diplomatică 
răuvoitoare faţă de români şi România 
are rădăcini adînci şi se datorează şi 
faptului că noi am fost capabili să 
învăţăm limba latină în două sute de ani, 
iar ei nu au priceput nimic din ea în cele 
patru sute de ani de ocupaţie romană, 
nu pentru că ar fi avut o limbă formată 
pentru un larg circuit, ci din cauze morfo- 
fiziologice (aici morfologic în ambele 
sensuri), dovadă fiind limba pe care o 
folosesc astăzi, care este cel mai prost 
amalgam posibil din toată lingvistica 
lumii, într-o scriere rudimentară, ce nu 
are nimic comun cu pronunţarea, ce 
frinează de la început logica şi raţiunea 
micilor şcolari englezi. 

Lăsînd la o parte paranteza cu 
englezii care, ca putere imperială, şi-au 
băgat nasul şi de data asta, nicidecum 
în mod democratic sau justiţiar, fiindcă 
aşa ceva ei nu fac pentru alţii decît 
pentru a cîştiga, este cunoscut faptul că 
Basarabia, cea mai frumoasă parte a 
Moldovei, a devenit, pe nedrept, parte a 
Rusiei ca urmare a războiului ruso-turc 
de şase ani, cînd, doar citind cîteva 
pagini de istorie şi comparînd cifre 
demografice, constaţi că nu era nici 
rusească, nici turcească, ci românească 
de drept şi de fapt. 

Dacă armata lui Napoleon, care 
în acel moment a atins numeric cea mai 
mare cifră din istoria omenirii, peste şase 
sute de mii, ar fi intrat puţin mai devreme 
în Rusia, scăpam de această cesiune, 
începută într-o cîrciumă veche din 
Giurgiu şi:semnată la Bucureşti, în mai 
1812. Dar nu am avut noroc. Cel puţin 
am scăpat de Kutuzov şi armata sa, care 
se instalase în toată Moldova mai bine 
ca la ei în Rusia. Cînd i s-a spus că 
ne-a luat totul în aceşti ani, a răspuns 

că: “Ne-au mai rămas ochii, ca să 
plîngem”. 
Şi tot plîngem de atunci, tot 
sărăcim, de cîte ori au venit ruşii şi mai 
apoi şi sovieticii lor, peste noi, să ne 
“elibereze” prin îngenunchere, jaf şi 
umilire, întemniţare, deportare şi moarte. 


Canada (1981—1995). 


OAMENI CARE AU FOST* 


Da! Da aş fi ferice, de-aş fi încă 
7 odată 
În patria-mi iubită, în locul meu 
natal, 
Să pot a bine zice cu 
mintea'nflăcărată 
Visările juniei, visări de-un ideal. 


Podurile Timişoarei sunt arcuite şi 
când ajungi în mijlocul lor parcă eşti ceva 
mai înalt în orizontala aşezare 
bănăţeană. De pe podul “dela Maria” 
cum i se spune local, unuia dintre ele, 
vezi spre centru Catedrala în dreapta şi 
unul dintre frumoasele parcuri timişorene 
în stânga. Parcul acesta care înainte purta 
numele unui rege dintr'o dinastie de 
împrumut şi acum a unui generalisim al 
crimei, avea la marginea sa spre 
bulevard, printre boschete, cu faţa spre 
catedrală, un soclu înalt dar modest prin 
geometrica sa formă de marmură 
cenuşie. Soclul se termina cu o manşetă, 
tot de marmură, pe care scria: 


Când sorii se sting, când stele pică 
Îmi vine a crede că toate-s nimică. 


lar deasupra, sus, EMINESCU, 
tânăr, foarte frumos, avea vârsta la care 
scrisese aceste versuri în Mortua est. 
Forţa gândirii omeneşti, iar în faţa morţii 
îşi punea aceeaşi întrebare pe care titanii 
gândirii şi-au pus-o înaintea lui 
Shakespeare. Şi-au pus-o toţi, şi-a 
pus-o şi Eminescu: 


Ş'apoi... cine ştie de este mai bine 
A fi sau a nu fi... 


*Articolul a fost scris cu ocazia 
împlinirii a 135 de ani de la naşterea 
poetului Mihai Eminescu şi publicat în 
revista "Cuvântul Românesc" din 
ianuarie 1985. Redacţia a păstrat 
ortografia publicaţiei canadiene. 

Întrebarea e grea şi vastă şi 
răspunsurile-s multe. Atunci, eu l-am ales, 
pe cel eminescian: 


„„„Dar ştie oricine 
Că ceea ce nu e, nu simte dureri 
Şi multe dureri-s, puține plăceri. 


Treceam pe lângă Eminescu, 
zilnic, în drumul meu spre liceu sau mai 
bine zis ceea ce a mai rămas acum din 
fala liceului bănăţean “Diaconovici 
Loga”, după reforma dezînvăţământului 
în RPR. Acum se numea Şcoala Medie 
Nr. 1 “Nikos Beloianis” vis-ă-vis de înalta 
poartă a securităţii. In zece clase, 
“terminam” după metoda sovietică 
educaţia, cultura generală care devenise 
“cultura” rusească spusă şi în româneşte, 
pentru că orele de limbă română erau 
egale cu orele de limbă rusă pe 
săptămână. Într-un asemenea mediu de 
antieducaţie, Eminescu “cel mai mare” a 
devenit şi cel mai înghesuit undeva între 


Mihai Beniuc şi Alexandru Toma (poeți!) 
Şi era legat de sus până jos de “Impărat 
şi proletar” şi, ca să fie în “alianţă” cu 
țărănimea, de Sara pe deal, versurile: 


Şi osteniţi oameni cu coasa'n 
spinare 
Vin de la deal... 


versuri care făceau puntea propa- 
gandistică; cum erau exploataţi în trecut 
țăranii de către  moşieri şi 
chiaburi...chipurile, ei se întorceau 
osteniţi de la câmp...parcă ar exista 
undeva în lume, un loc de unde după o 
zi de muncă te-ai întoarce odihnit! 

Eminescu era sumarizat între 
folclor (de unde şi-a tras seva artistică) 
şi exploatare (nemiloasa exploatare a 
lui). Cine ar fi putut exploata pe cel care 
scrisese Criticilor mei sau Scrisorile. Să 
le recitim şi să vedem, să căutăm cu 
disperare cel mai mic şi presupus argu- 
ment că Eminescu ar fi putut fi exploatat 


SA 
iubim, 

respectăm 

și så ne mindrim 
cu LIMBA ROMANA 
ce este o limbă europeană, 
neo - latină, deosebit de bogată 


şi frumoasă, a carui gramatică Ñ dă 

nelimitate posibilitati de construcţii 

punind-O alaturi de Limba Engleza, care 
cu tot vocabularul ei de un milion de cuvinte, 
i împrumutate din toate limbile, nu-i ofera unitate 
linvistică mai superioarâ !! Sâ ne vorbim cu aplomb între 
noi, oriunde am fi în lume, LIMBA NOASTRA ROMANEASCA !! 


REVISTA "LIMBA ROMANA” apare la CHIŞINAU - REPUBLICA MOLDOVA | 
X Redactor şef ALEXANDRU BANTOŞ . Cãsuşa poștală 83, Bulevardul Ştefan Cel Mare 134 
277012 - CHIȘINAU, REPUBLICA MOLDOVA . 


i 


36 


Coperta a IV-a a revistei "Jurnal Liber" nr. 17, 1995, în care a fost 


prezentată publicaţia noastră. 

sub vreo formă! Doamne, ce ruşine! 

Mihai Sadoveanu, maiestrul fără 
caracter, vorbea de suferinţa şi 
exploatarea lui Eminescu. Şi a scris: “din 
tânăr eroic a ajuns deznădăjduit”, într'o 
prefaţă la volumul Eminescu apărut în 
1952, prefaţă pe care noi trebuia să o 
folosim în analiză literară a operei 
eminesciene şi în care acelaşi Mihai 
Sadoveanu mai scria: “După jumătate de 
veac, revoluţia proletară şi Partidul 
Muncitoresc Român îl aşează pe poet la 
locul ce i se cuvine în conştiinţa poporului 
eliberat de mizeriile. trecutului”. 
Academia RPR îl recunoaşte pe 
Eminescu al său şi al muncitorimii, 
onorându-se cu participarea lui post 
mortem... Comunicarea poetului cu 
poporul său, însă, abia acum începe 
“când s'au descătuşat izvoarele 
interioare ale sufletului colectiv”. Mihai 
Sadoveanu scria perfect gramatical şi 
literar dar: 


Înşirând cuvinte goale 
Ce din coadă au să sune 


a făcut trecerea dialectică dela 
vânătorile regale la grațiile comuniste. 

Timişorenii îşi amintesc că în acele 
vremuri “când s'au descătuşat izvoarele 
interioare ale sufietului coiectiv “şi 
Eminescu a fost ridicat, întro noapte, din 
parcul care acum avea numele unui 
generalisim al crimei. lată cum îl onora 
Academia RPR pe Eminescu, iată ce 
însemnau vorbele lui Mihai Sadoveanu 
“revoluţia proletară şi PMR-ul îl aşează 
la locul lui care i se cuvine”. Oare ce loc 
i se cuvenea după mintea partidului (?) 
celui care a scris: “A rosti numele 
Basarabia e una cu a protesta contra 
dominaţiunii ruseşti”. Şi Mihai 
Sadoveanu ştia asta! Şi alţii. 

Degeaba l-au ridicat, l-au dus şi 
i-au închis undeva, pentrucă Eminescu 
a rămas în dragostea noastră, a rămas 
în bucuria şi'n tristeţea noastră, în 
pesimismul şi optimismul nostru, în lupta 
noastră şi în înfrângerea noastră. Il iubim 
şi-l respectăm. Ne e drag şi ne e frică de 
el. Nu putem să-l mişcăm şi să-l 
reaşezăm noi în îngustul nostru spaţiu şi 
timp. El s'a aşezat acolo unde a vrut. 
Să-i dăm pace. Şi'n pacea timpului să-l 
citim ca pe o rugăciune, să-l citim când 
vrem să fim îndrăgostiţi sau liberi, sau 
înţelepţi. Aşa ne-a sfătuit pe noi un 
profesor de română, care meteoric a 
trecut prin acele vremuri pe la şcoala 
noastră medie, în drumul său spre 
închisoare. i 

Timpurile erau dure şi treceau şi 


treceau în tic-tacul apăsător al emoţiilor. 
In aerul Timişoarei era frământarea 
nesiguranţei, treceam grăbiţi pe lângă 
parc, pe lângă locul lui Eminescu, care 
acum devenise parcul unui generalisim 
al crimei, treceam şi-i dădeam dreptate: 


A fi? Nebunie şi tristă şi goală; 

Urechea te minte şi ochiul te-nşală 

Ce-un secol ne zice, ceilalți o 

deszic. 

Dar după ani, într'o zi, l-am revăzut 
din nou pe Eminescu, de data asta într'un 
frumos înverzit colţ timişorean lângă 
cinematograful Capitol (care încă se mai 
numea pentru nimeni, Maxim Gorki). Era 
acolo, privea strada aglomerată, matur 
şi gânditor, descifrase întreaga lume, era 
la vârsta Glossei: 


Tot ce-a fost ori o să fie 
In prezent le-avem pe toate 
Dar de-a lor zădărnicie 
Te întreabă şi socoate. 


În partea de jos a soclului era o 
carte de marmură albă, deschisă, avea 
şi o pană, doar paginile erau goale, albe, 
nici un cuvânt, nici un vers... nimic. O 
pagină goală la picioarele lui Eminescu 
era aşa de nefiresc, de neplăcut, când 
toţi trecătorii doreau acolo un vers, câteva 
cuvinte pe măsura lui Eminescu, spre 
legătura lui cu timpurile noastre! Şi când 
îţi aduci aminte: 


Cu gânduri şi cu imagini, 
Innegrit-am multe pagini, 
Ş'ale cărţii ş'ale vieții, 
Chiar din zorii tinereții. 


Eram de acum studenţi, treceam şi 
comentam, fiecare după firea lui. Unde 
era Academia RPR, unde era 
muncitorimea, poporul, cu care ne tot 
zorea şi Mihai Sadoveanu?! Erau “suflet 
colectiv” deja, subordonat partidului care 
se cam temea de versurile eminesciene. 
Nu prea le înţelegea, erau cam greu de 
răstălmăcit în favoarea lui. Se 
răspândise o anecdotă că tovarăşul 
secretar cu problemele culturale a 
propus să se scrie. “Proletari din toate 
țările uniţi-vă” explicând că de aici s-a 
inspirat Eminescu când a scris “Impărat 
şi Proletar”. 

Amarnică anecdotă, aşa că cineva, 
când şi cum nu se ştie, a scris cu negru 
pe marmura albă: 


Cum nu vii tu Ţepeş Doamne, ca 
punând mâna pe ei, 
Să-i împarți în două cete: în smintiţi 
şi în mişei. 

Şi mulţi ne-am făcut drum pe acolo, 
să vedem cu ochii noştri ceea ce în 
câteva zile a fost şters. Degeaba. O 
rumoare a străbătut prin amfiteatre şi 
străzile orizontalei aşezări bănăţene. 

M-am întâlnit cu meteoricul nostru 
profesor de română, se eliberase de 
curând. Afost tare bucuros că l-am salutat 
reverenţios, că nu l-am ocolit, acum când 
mulți îl ocoleau, că l-am recunoscut deşi 
era de nerecunoscut, că păşeam alături 
de el acum când toţi îşi grăbeau paşii 
când îl vedeau. Am ajuns şi la Eminescu 
şi i-am povestit întâmplarea. Credeam 
că-l voi entuziasma, dar nu a fost aşa. 

— Ştii, mi-a spus, noi Românii îl 
invocăm pe Ţepeş de cum a murit, din 
generaţie în generaţie. Eminescu a 
auzit-o şi nu a fost atât de înflăcărat de 
ea, zicând: 


Dar lăsaţi măcar strămoşii ca să 
doarmă-n colb de cronici; 
l Din trecutul de mărire v'ar privi cel 
mult ironici. 


Dar probabil că era tare 
deznădăjduit în acel moment, pentru că 
s'a contrazis, a ridicat ochii spre cer şi ca 
o rugă, cum o făcuseră mulţi Români 
înaintea sa, l-a invocat pe Ţepeş. Ma 
privit şi m'a văzut descumpănit. M'a luat 
mai domol. 

— Vezi, noi îl invocăm, apelăm, îl 
solicităm pe Ţepeş să vină să ne rezolve 
treburile noastre, necazurile noastre, să 
ne schimbe ei viaţa asta grea, nimicind 
el pe cei care ne-o amărăsci De ce 
Ţepeş?! Ţepeş şi-a făcut datoria pe 
vremea lui cu vitejie. Putem, e drept să-l 
pomenim şi să-i luăm exemplul, nu să-l 
chemăm să ne facă şi datoria noastră, 
să ne ascundem în spatele lui şi să-i 
împingem pe el în faţă. 

Noi nu am înţeles că nu acel Ţepeş 
trebue să ne salveze pe noi, şi nici că nu 
trebue să-l invocăm ca pe un conducător 
în timpurile noastre. “N'o să aflu între-ai 
noştri vreun falnic juvaer?” Şi au fost dela 
Eminescu încoace şi vor fi şi în 
generaţiile viitoare. În noi, în fiecare 
dintre noi, trebue să fie un Ţepeş, drept, 
cinstit şi curajos, pentru el şi pentru ai 
lui. E rândul nostru să ne luptăm pentru 
libertate şi emancipare. 

Oare nu trebue să alegem versul 
următor: 

Svârliţi statui de tirani în foc, să 

curgă lava. 


ALĂTURI DE EMINESCU 


DORESC să rămîn un capitol 
alături de MIHAI EMINESCU! Ştiu că nu 
a existat nici un român normal care 
s-ar atinge de El cu o vorbă rea!!! Ştiu că 
miile de Profesori de Limba Română 
propagă cu suflet, SUFLETUL ŞI MINTEA 
LUI, făcînd cel mai frumos lucru din viaţa 
lor!!! Ştiu că toţi marii cărturari români 
l-au iubit, respectat şi elogiat!!! Dacă Tu- 
dor Arghezi a spus că: “Eminescu este 
evanghelistul nostru”, dacă Petre Ţuţea 
a spus că este ROMANUL ABSOLUT 
sau “Suma lirică de voievozi” ce pot zice 
10?!? Tac şi-l citesc mereu!!! E INFINIT 
PENTRU MINE, E CA UNIVERSUL!!! 
Biblia e plină de eroi dar nu are atita 
esenţă, atîtea adevăruri!!! (Asta se va 
discuta şi documenta cu timpul!!! Trebuie 
mult timp, multă, multă cultură şi curaj 
fiindcă e vorba de adevăruri 
zguduitoare.) 

Il iubesc pe MIHAI EMINESCU, 
fiindcă a pus atita suflet şi geniu să ne 
ridice din indoienţă, din incultură, a 
încercat să ne dea încredere în noi, să 
ne emancipăm, ne-a definit fiinţa 
naţională: “Oricit de nenprociți am fi prin 
împrejurări istorice de deosebite naturi, 
suntem un popor ce a ştiut şi va şti, 
oricînd va fi nevoie să-şi plătească cu 
prisos datoria de sînge, suntem un neam 
de oameni lipit, prin tradiţii, moravuri şi 
limbă, de un petec de pămînt, pe care cu 
titluri netăgăduite îl putem numi ţara 
noastră”. Adevărat şi simplu! Cît suntem, 
atit ne prezentăm. 

POETUL NAŢIONAL, cum îl 
defineşte şi argumentează. Călinescu în 
monumentala sa istorie, a avut o vastă 
cultură, simţire şi experienţă care l-a 
determinat să-şi apere cu fervoare 
națiunea! Eminescu a citit, cunoscut şi 
înţeles ROMANIA şi străinătatea, cît nu 
pot cuprinde toţi “lingviştii” şi cosmopoliţii 
dîmboviţeni de azi la un loc. Din lecturile 
şi peregrinările sale a ştiut că: 
“umanitatea poporului român este 
practică” (NU de amvon, Nu tribuna sau 
gazeta politică, Nu diplomatică sau 
comercială!) dar a suferit mult ştiind cît 
de exploatată este această creştină 
trăsătură a poporului român şi a scris 
articolele sale aşa cum le-a scris!!! 
Românii nu le-au citit; le-au fost ascunse, 
apoi interzise, trebuie cultură vastă şi 
interes pentru a fi înțelese... 


("JURNAL LIBER", 
nr. 19,1995, p. 20—21) 

Începînd cu acest număr revista 
noastră îşi extinde aria preocupărilor 
sale. Mai multe sînt motivele ce ne- 
au determinat să rezervăm spațiu noii 
rubrici. Intre acestea vom menţiona: 
situația extrem de dificilă în care 
continuă să se afle ştiinţa istorică în 
Republica Moldova, chiar şi (sau mai 
cu seamă!) acum, cînd arhivele “se 
deschid”, iar marele public nu are 
acces, ca şi "pe vremuri”, la sursele 
ce definesc cadrul autentic al istoriei; 
publicarea insuficientă a materialului 
factologic capabil să acopere imensele 
“goluri” din istoria Basarabiei şi, 
paradoxal, suspendarea al treilea an 
deja — oare numai din cauza 
mijloacelor financiare? — a apariţiei 
revistei “Cugetul”, publicaţie ce a 
demonstrat că se poate şi la Chişinău 
scrie (şi interpreta!) onest istoria 
neamului şi, desigur, nu în ultimul rînd 
tergiversarea nemotivată a stabilirii 
corecte a obiectului de studiu şi a 
denumirii lui pentru cursul de istorie 
naţională. 

Aşadar, ne propunem să 
abordăm importante şi diverse 
aspecte ale istoriei noastre, 
înlesnindu-i cititorului posibilităţile de 
a-şi forma propria opinie avînd la 
îndemînă lumina incandescentă a 
argumentului. Vom apela la valoarea 
inestimabilă a documentelor, mai 
vechi şi mai noi, şi la autoritatea 
personalităţilor de ieri şi de azi, din 
domeniul ştiinţei şi culturii, pentru a 
elucida adevărul despre noi şi istoria 
noastră. Vom fi receptivi la propunerile 
şi sugestiile în măsură să fortifice şi 
să amplifice exactitatea şi 
corectitudinea informatiei în domeniu, 
atît de necesară profesorilor, dar şi 
studenților, liceenilor, elevilor, precum 
şi tuturor celor interesați să cunoască 
adevărata noastră istorie. 


Alexandru BANTOŞ 


IMPORTANTĂ 
ÎNTRUNIRE 
A ISTORICILOR 


Pe 16 iunie curent la Chişinău 
a avut loco conferinţă a Asociaţiei 
istoricilor din Republica Moidova. 
Intrunirea a precedat oarecum 
Seminarul ce urmează a fi 
organizat în republică la începutul 
lunii iulie de către Consiliul Europei 
şi Ministerul Învățămîntului din 
Republica Moldova, seminar ce va 
lua în discuţie studierea şi predarea 
istoriei naţionale în Republica 
Moidova. Participanţii la conferinţă 
au ascultat un raport ia temă 
prezentat de către di lon Ţurcanu, 
doctor în ştiinţe istorice. în 
dezbateri au luat cuvîntul istoricii: 
Anatol Petrencu, lon Şişcanu, Pavel 
Parasca, Andrei Eşanu, Gheorghe 
Postică, Gheorghe Negru şi alţii. in 
cadrul acţiunii au fost adoptate 
Declaraţia Asociaţiei Istoricilor din 
Moldova şi Rezoluţia Conferinţei 
Asociaţiei Istoricilor din Moldova 
“Cu privire la învătămîntul istoric 
în Republica Moldova”. 


DECLARAŢIA 
ASOCIAŢIEI 
ISTORICILOR DIN 
MOLDOVA 


În ultimii doi ani, anumite forţe 
politice de la Chişinău au făcut mai 
multe încercări de a scoate din 
învățămîntul preuniversitar şi din cel 
universitar cursul de Istorie a 
Românilor, care reprezintă una dintre 
cele mai importante cuceriri ale 
Mişcării de Eliberare şi de Renaştere 
Naţională din Republica Moldova, 
întrucît anume aceasta este istoria 
adevărată a tînărului nostru stat. 

Tentativa oficială din primăvara 
anului 1995 de a înlocui cursul de 
Istorie a Românilor cu istoria 
Moldovei a eşuat. Cu toate acestea, 
forţele antinaţionale nu s-au liniştit. Au 
fost întreprinse alte încercări de 
înlăturare a cursului Istoria 


Ora de ¿storie 

Românilor din sistemul de cercetare 
ştiinţifică şi de predare. Astfel, spre 
surprinderea tuturor, în noiembrie 
1995, Plenara Comisiei Superioare de 
Atestare de pe lîngă Guvernul 
Republicii Moldova, în frunte cu 
academicianul Boris Melnic, a 
substituit, în mod arbitrar, printr-o 
hotărîre abuzivă, specialitatea Istoria 
Românilor din Nomenclatorul 
Specialităţilor pentru conferirea 
gradelor ştiinţifice cu istoria Patriei, 
aceasta din urmă constituind o imitare 
oarbă a gestului ruşilor de a introduce 
în ţara lor specialitatea 
OrevuecrBeniHaa ncTopna, în locul 
celei anulate de destrămarea Imperiului 
Sovietic şi intitulate Istoria U.R.S.S. 

Hotărîrea Comisiei Superioare de 
Atestare, fără a fi adusă la cunoştinţa 
opiniei publice, le-a fost impusă 
consiliilor ştiinţifice, specializate în 
conferirea gradelor ştiinţifice şi, im- 
plicit, tuturor cercetătorilor în domeniul 
Istoriei Românilor. 

Atragem atenţia că Plenara 
Comisiei Superioare de Atestare a 
întreprins această acţiune fără 
consultarea instituţiilor ştiinţifice 
corespunzătoare şi chiar a propriului 
grup de experţi la specialitatea Istorie. 

Prin urmare, ceea ce Guvernul 
Republicii Moldova nu a reuşit să 
realizeze direct în primăvara anului 
1995 încearcă a înfăptui acum prin 
intermediul Comisiei Superioare de 
Atestare. 

Ţinînd cont de iminentele urmări 
grave la care va duce impunerea 
studierii problemelor ce contravin 
adevărului ştiinţific şi constatînd că 
majoritatea absolută a membrilor 
Comisiei Superioare de Atestare nu au 
fost informaţi, la momentul adoptării 
deciziei respective, în noiembrie 1995, 
cu destulă conştiinciozitate şi 
competenţă, Asociaţia Istoricilor din 
Republica Moldova protestează 
împotriva menţionatei decizii arbitrare, 
cerînd anularea acesteia şi revenirea 
la denumirea corectă a specialităţii — 
Istoria Românilor —, aşa cum a 
figurat în documentele oficiale ale 
Comisiei Superioare de Atestare pînă 
la sfîrşitul anului 1995. 


Textul Declaraţiei a fost 
adoptat de Conferinţa A.1.M. 
din 16 iunie 1996. 


REZOLUŢIA 
Conferinţei Asociaţiei 
istoricilor din Moidova “Cu 
privire la învățămîntul istoric 
în Republica Moldova” 


Conferinţa, care şi-a desfăşurat 
lucrările la Chişinău în ziua de 16 iunie 
1996, a luat în dezbatere tezele 
principale ale raportului dlui lon 
Ţurcanu privind predarea şi învăţarea 
istoriei în Republica Moldova, raport 
care urmează a fi prezentat la 
Seminarul ce va avea loc în capitala 
R. Moldova, în zilele de 1—2 iulie a.c., 
sub auspiciile Consiliului Europei. Au 
fost apreciate un şir de fenomene ce 
se manifestă în ultima vreme legate 
de cursul de istorie naţională. 

De la 1989 încoace, învă- 
ţămîntul istoric a cunoscut în R. 
Moldova o serie de schimbări, unele 
dintre ele foarte importante. 
Învăţămîntul s-a debarasat, mai ales, 
de istoria străină, a U.R.S.S., şi de 
ideologia impusă de regimul totalitar 
comunist, revenind la tradiţia naţională 
de învăţare a istoriei. S-a conturat o 
concepţie clară privind specificul 
istoriei acestui tînăr stat, raportată la 
istoria universală. A început munca de 
scriere a programelor şi manualelor 
pentru toate treptele învăţămîntului 
istoric. Au fost înfiinţate reviste de 
specialitate pentru profesorii de istorie. 

Totodată, Conferinţa a constatat 
şi unele fenomene negative în studiul 
istoriei. S-a menţionat, în repetate 
rînduri, că anumite forţe politice de la 
Chişinău depun eforturi tot mai 
perseverente pentru eliminarea din 
învăţămînt a istoriei Românilor şi 
înlocuirea acesteia cu un alt obiect de 
predare. Conferinţa se pronunţă 
categoric împotriva acestei substituiri, 
calificînd-o drept provocare politică, 
întrucît este sfidat atît adevărul 
ştiinţific, cît şi obiectivul primordial al 
consolidării tînărului stat Republica 
Moldova, al afirmării sale în contextul 
civilizaţiei contemporane. 

Conferinţa dezaprobă iniţiativa 
conducerii Comisiei Superioare de 

Atestare de pe lîngă Guvernul 
Republicii Moldova, iniţiativă constînd 
în înlocuirea istoriei Românilor din 
Nomenclatorul Specialităţilor pentru 
conferirea gradelor ştiinţifice cu o aşa- 
zisă istorie a Patriei. ignorarea părerii 
specialiştilor în domeniu şi operarea 
pe ascuns a menţionatei schimbări 
demonstrează următorul fapt: 
conducerea C.S.A. nu a căutat o 
soluţie calificată, pentru problema 
ştiinţifică, ci s-a transformat, cu bună 
ştiinţă, în instrumentul unor dubioase 
manipulări politice. De altfel, problema 
ca atare nu există, ea fiind inventată 
de inspiratorii acestor manipulări. 

Conferinţa apreciază că un şir de 
factori, în special de ordin politic şi 
financiar, au: făcut ca activitatea, 
începută cu succes acum cîţiva ani 
în domeniul învăţămîntului istoric, să 
se desfăşoare astăzi anevoios, iar în 
unele sectoare chiar să fie întreruptă. 
Se constată mari deficienţe în 
soluţionarea celor mai importante 
probleme sociale ale învăţămîntului, 
fără de care instruirea istorică, în gene- 
rai, întreaga activitate educaţională 
este de neconceput. De aici provin, 
între altele, asigurarea absolut 
nesatisfăcătoare cu manuale a elevilor 
şi a bibliotecilor şcolare, lipsa 
măsurilor eficiente pentru consolidarea 
şi salarizarea corpului didactic. Nu se 
face văzut nici un interes în această 
privinţă. Practic, nu se utilizează 
mijioacele audiovizuale extraşcolare în 
instruirea istorică a copiilor şi 
tineretului. 

Pornind de la aceste constatări, 
Conferinţa consideră necesară 
realizarea unui şir de acţiuni pentru 
ameliorarea stării învăţămîntului 
istoric, între care se impun 
următoarele: 

— respingerea oricăror presiuni 
politice şi a amestecului partidelor 
politice în procesul de cercetare şi 
instruire istorică; 

__- — alcătuirea unui program de 
stat pentru scrierea şi editarea 
manualelor de istorie; 

— asigurarea tuturor elevilor, în 
primul rînd a celor din familii nevoiaşe, 


cu manuale. Completarea fondurilor 
bibliotecilor şcolare cu cîte cel puţin 
2—3 exemplare din toate manualele 
şi din celelalte lucrări didactice 
recomandate pentru studiul istoriei; 

— elaborarea unui set de acţiuni 
privind asigurarea corespunzătoare a 
şcolii cu profesori de istorie calificaţi, 
începînd cu înscrierea la facultate şi 
terminînd cu reciclarea şi atestarea lor. 
Aceste măsuri vor fi considerate 
realiste numai în funcţie de acoperirea 
lor financiară. În centrul acestor 
preocupări trebuie să se afie 
salarizarea adecvată a corpului didac- 
tic; 

— înviorarea şi diversificarea 
cursurilor de reciclare a cadrelor 
didactice; 

— lipsa acută de manuale 
impune reluarea editării revistei pentru 
profesorii de istorie “Cugetu!”; 

— organele şi aşezămintele de 
stat abilitate în sferele învăţămîntului, 
culturii şi informaţiei, avînd sprijinul 
unor asociaţii de creaţie obşteşti, să 
întocmească un plan de perspectivă 
pentru instruirea istorică extraşcolară 
a copiilor şi a tineretului. Această 
activitate ar urma să fie coordonată, 
conform L.egii învăţămîntului (art.41, 
pct. 5a), de către Ministerul 
Învățămîntului. 

Conferinţa consideră necesară 
participarea activă a membrilor 
A.I.M. la lucrările Seminarului din 
1—2 iulie a.c. 


Chişinău, 15 iunie 1996 


Gea de isterie 


lon ŢURCANU 
Chişinău 


CU PRIVIRE LA 
CURSUL NAŢIONAL. 
DE ISTORIE IN 
REPUBLICA 
MOLDOVA 


În ultimii ani, istoria ca obiect de 
predare, în generali ca mijloc de 
formare a personalităţii a căpătat o 
importanţă deosebită. Aceasta se 
explică prin legătura ei cu conştiinţa 
socială, cu climatul politic şi adeseori 
prin influenţa directă asupra relaţiilor 
naţionale, mai ales în ţările aflate în 
tranziţie de la totalitarism la 
democraţie. Astfel numai poate fi 
înţeleasă preocuparea permanentă, 
grija crescîndă a Consiliului Europei 
faţă de această problemă. impactul 
istoriei cu mentalitatea socială se află 
mereu în atenţia Comitetului pentru 
Educaţie, a Comitetului pentru 
Învăţămînt Superior şi Cercetare, 
precum şi a Comitetului ministerial al 
CE. Sînt organizate în fiecare an 
simpozioane, colocvii, seminare 
relativ ia învăţarea istoriei. În acest 
scop, sub egida CE funcţionează 
EUROCLIO, o Asociaţie europeană a 
profesorilor de istorie. Drept rezultat 
ai acestei activităţi, Adunarea 
Parlamentară a Consiliului Europei a 
adoptat, în şedinţa sa ordinară din 22 
ianuarie 1996, recomandarea 1283 cu 
privire la istorie şi învăţarea istoriei. 
Republica Moldova, ca membru al CE 
şi semnatară a Convenţiei europene 
în domeniul culturii, are tot interesul 
de a-şi racorda eforturile în predarea 
şi cercetarea istoriei la întreaga 
activitate de acest gen desfăşurată 
sub auspiciile CE. 


Denumirea cursului de 
istorie naţionala 


În Republica Moldova acest 
curs se intitulează Istorie a 


* Variantă.pregătită de autor în mod 
expres pentru revista “Limba Română” 

românilor. Există şi. o programă în 
acest sens, elaborată în ultimii ani de 
un numeros grup de profesori şi 
aprobată de Ministerul invăţămîntului. 
Argumentarea ştiinţifică 
adecvată a conceptului de istorie a 
românilor a fost dată de Nicolae lorga, 
ce! mai important istoric al românilor, 
în special în monumentalele sale 
opere de sinteză Istoria românilor 
şi Materiale pentru o istoriologie 
umană. Pornind de la convingerea că 
istoria trebuie văzută în perspectiva 
“unităţii absolute a vieţii omeneşti, 
inclusiv a fizionomiei etnice a 
colectivităţii”, el respinge “vechiul 
sistem de a împărţi viaţa poporului 
nostru după domniile libere, cu ceiiaiţi 
români în margine” şi propune, în locul 
acelui sistem inadecvat, "Istoria 
poporului românesc în cadrul 
formațiunilor lui de State”. Astfel, 
marele istoric construieşte o istorie 
unică, atotcuprinzătoare a românilor, 
indiferent de împărțirea lor vremelnică 
şi mereu schimbătoare într-o serie de 
state megieşe, dintre care cîteva nu 
se deosebeau cu nimic între ele din 
punct de vedere etnic, lingvistic, 
istoric şi culturai şi nici chiar din acela 
al organizării politice, iar altele avînd 
înglobate în cadrul lor doar frînturi ale 
masivului etnic românesc, ca urmare 
a unui anumit concurs de împrejurări, 
mai totdeauna de ordin politic şi militar. 
Dar sintagma “istorie a românilor” 
ca expresie a conştientizării de către 
români a comunităţii lor spirituale în 
timp şi în spaţiu a apărut mult mai 
devreme, încă pe atunci cînd au fosi 
realizate primele încercări de a 
prezenta o sinteză a istoriei lor. in 
primii ani ai sec. XIX, istoricul ardelean 
Gheorghe Şincai începe redactarea 
operei sale Hronica românilor, fiind 
stăpînit, cum avea să observe mai 
tîrziu marele istoric francez Edgar 
Quinet, de “un singur gînd: să scrie 
istoria neamului românesc”, ceea ce 
a şi făcut, lăsînd posterităţii o vastă 
frescă istorică ce îmbrăţişează un 
trecut de aproape două mii de ani, în 
care Ardealul, Valahia şi Moldova sînt 
componente ale unui ansamblu 
indestructibil. Cam în aceeaşi vreme 
apare Istoria pentru începutul 
românilor în Dachia a lui Petru 

Maior. De fapt, Şincai şi Maior nu o 
porniseră nici ei pe un teren viran, 
deoarece, la 1796, Samuil Micu 
publica lucrarea Scurtă cunoştinţă a 
istoriei românilor, urmată la puţină 
vreme după aceea de o altă scriere 
amplă asa, intitulată Istoria, lucrurile 
şi întîmplările românilor. 

Aşadar, conceptul de istorie a 
românilor s-a încetățenit în cultura 
românească încă pe la anul 1800. De 
fapt, ideea comunităţii istorico- 
culturale româneşti este mult mai 
veche decît formula "istorie a 
românilor”. Printre promotorii acestei 
idei, în sec. XVI-XVIII, s-au evidenţiat 
Nicolaus Olahus, Radu Popescu, 
Radu Greceanu, Grigore Ureche, 
Miron Costin, Nicolae Milescu 
Spătaruli, Constantin Cantacuzino, 
Dimitrie Cantemir. O dată cu începutul 
sec. XIX, nenumărate studii speciale 
şi mai âles lucrări de sinteză au 
confirmat zisul concept aşa încît 
oricine a scris după aceea despre 
trecutul românilor fără a fi încercat să 
conteste drepturile asupra pămîntului 
pe care locuiesc nu s-a îndoit nici o 
clipă că altă înţelegere — mai limpede 
şi mai dreaptă — a acestui trecut nu 
poate exista. 

in eventualitatea faptului că 
această concluzie şi cele cîteva 
mărturii de mai sus ar putea să pară 
cuiva insuficient de convingătoare, 
menţionăm în continuare o serie de 
nume dintre cele mai ilustre ale 
istoriografiei româneşti, indicînd 
pentru fiecare şi cîte untitlu-două de 
lucrări: | 

Nicolae Bălcescu, Cuvînt 
preliminariu despre izvoarele istoriei 
românilor (editată în 1845); Românii 
supt Mihai-Voievod Viteazul (scrisă în 
1847—'51); 

Alexandru Papiu-llarian, /stona 
românilor din Dacia Superioară 
(1851—'52); 

Dimitrie Bolintineanu, Les 
Principautes: Roumaines (1854); 
Bătăliile românilor (1859); 

August Treboniu Laurian, 


Brevis _ conspectus historiae 
Romanorum (1846); Istoria românilor 
(1853); 


Mihail Kogălniceanu, Cronicile 
României sau Letopiseţele Moldovei 


şi Valahiei (1872, 1874); 

Bogdan-Petriceicu Hasdeu, 
Studii critice asupra istoriei române 
(1864); Istoria critică a românilor 
(1873—'75); Dicționarul limbei istorice 
şi poporane a românilor, 4 vol. 
(1886—"'98); 

Eudoxiu Hurmuzaki, 
Fragmente din istoria românilor. 
Documente, 5 vol. (1878—"'86); 

Alexandru Xenopol, Etudes 
historiques sur 'le peuple roumain 
(1887); Istoria românilor din Dacia 
Traiană, 13 vol. (1896—1912); 

Vasile Alexandrescu Urechia, 
Istona românilor, 14 vol. (1891—1902); 

Nicolae lorga, Acte şi 
fragmente din istoria românilor, 3 vol. 
(1895— '97); Istoria românilor în 
chipuri şi icoane, 2 voi. (1905); Istoria 
românilor, 11 vol. (1936—1939); 

loan Bogdan, Cronice inedite 
atingătoare de istoria românilor (1895); 
Despre cnejii români (1903); Originea 
voievodatului la români (1902); 

P.P.Panaitescu, Planurile lui lon 
Cîmpineanu pentru unitatea naţională 
a românilor (1924); Călători poloni în 
țările române (1930); Istoria românilor 
(1941); 

lon Lupaş, /sforia românilor 
(1927); Epocile principale din istoria 
românilor (1928); 

Gh. Popa-Lisseanu, /zvoarele 
istoriei românilor, 15 vol. (1934—'39); 

C.C.Giurescu, /storia românilor 
din cele mai vechi timpuri pînă la 
moartea regelui Ferdinand (1943); 
Istoria românilor din cele mai vechi 
timpuri şi pînă astăzi (1971); Istona 
românilor din cele mai vechi timpuri 
pînă la întemeierea statelor româneşti 
(1974); 

David Prodan, Teoria imigrației 
românilor din Principatele Române în 
Transilvania în veacul al XVIII-lea 
(1944); 

Gheorghe Brătianu, O enigmă 
şi un miracol istoric: poporul român 
(1940); Tradiţia istorică despre 
întemeierea statelor româneşti (1945); 

Alexandru Ciorănescu, Docu- 
mente privitoare la istoria românilor 
culese în arhivele din Simancas 
(1940); A 

Dimitrie Onciul, Uber die 
Anfânge des rumänischen 

Staatswenses (1884); Originile 
Principatelor Române (1946). 

Cititorii iniţiaţi în domeniu au 
putut observa că ne-am referit la 
majoritatea figurilor de seamă ale 
vechii istoriografii româneşti, abia 
trecînd poate de jumătatea listei 
acestora, şi nu am menţionat nici un 
nume din numeroasa pleiadă a acelora 
care completează şi îmbogăţesc, în 
sensul menţionat mai sus, opera 
iluştrilor lor înaintaşi. 

Noţiunea istoria românilor sau 
sinonimele acesteia (“Istoria 
principatelor române"; “istoria ţărilor 
româneşti”, “Istoria daco-romanilor”, 
“Istoria moldo-valahilor”, “Istoria 
României” etc.) au fost de mult 
acreditate în istoriografia universală. 
in lucrarea Românii. Reorganizarea 
provinciilor dunărene, scrisă în 
1856, deci pînă la constituirea formală 
a statului român modern, Edgar 
Quinet insista în permanenţă asupra 
comunităţii de istorie şi cultură a 
valahilor, ardelenilor şi moldovenilor, 
subliniind, de pildă, că lupta lui Mihai 
Viteazul pentru a uni cele trei 
pămînturi în cadrul unui stat unitar era 
în egală măsură firească şi necesară, 
iar limba română, “adevăratul însemn 
de nobleţe” al băştinaşilor, era aceeaşi 
nu doar în cele două mici provincii ce 
urmau să se unească curînd într-un 
singur stat, ci şi în Basarabia, 
Bucovina şi Ardeal, care erau ţinute 
în supuşenie străină. Am insistat 
asupra acestor ginduri ale marelui 
istoric francez deoarece le găsim la 
mulţi alţi autori şi în numeroase lucrări 
care au ocupat de mult un loc distinct 
în istoriografia universală. Menţionăm 
în continuare o parte a acestora: 

J.A. Vaillant, La Roumanie ou 
histoire... des... ardialiens, vallaques 
et moldaves, resumes sous le nom 
de roumains, 3 vot, 1845; 

A. J.  Sanejouad, Les 
Principautes Roumaines devant 
l'Europe, 1856; 

A.Levy, L'empereur Napoleon II! 
et les Principautes Roumaines, 1858; 

S.N.Palauzov, Rumânskie 
gospodarstva Valahia i Moldavia v 
istoriko-politiceskom otnoşenii, 1859; 

Frederic Dams, Histoire de la 
Roumanie contemporaine depuis 


l avènement de princes indigenes 
jusq'a nos jours 1822—1900; 

V.N.Vinogradov, Rossia i 
obedinenie Rumânskih kneajestv, 
1960; 

Mariano Baffi, Un problema 
sempre attuale: La romanità dei 
romeni, 1955; 

Ernst Gamillscheg, Zur 
Herkunftsfrage der Rumänen, 1940; 

J.K.Schuller, Zur Frage über den 
Ursprung der Rumänen und ihrer 
Sprache, 1855; N 

Traugott Tamm, Uber den 
Ursprung der Rumänen, 1891; 

W.von Wartburg, Die 
Ensttehund der romanischen Volker, 
1951; 

E.D.Tappe, Documents con- 
cerning Rumanian History (1427- 
1601), 1964; 

R.W.Seton-Watson, A History 
of the Romanians, 1934; 1962; 

Charles Upson Clark, United 
Romania, 1931; idem, Bessarabia, 
1927; 

W.Wilkinson, An account of the 
Principalites of Walachia and 
Moldavia, 1820; 

Dennis Deletant, Studies in Ro- 
manian History, 1991. 

Anume această înțelegere a 
istoriei spațiului despre care vorbim 
s-a afirmat definitiv în istoriografia uni- 
versală, aşa încît poate fi urmărită, 
în aspectele definitorii şi în acele 
importante instrumente de referinţă, 
care sînt marile enciclopedii. lată doar 
trei exemple semnificative: 

La Grande Encyclopedie 
Larousse, vol.17 (Roumania); 

The New Encyclopedia 
Britanica, vol.10 (Romania); 

The Encyclopedia Americana. 
International edition, vol.23 (Ruma- 
nia). 

Am dat aceste exemple doar 
pentru a demonstra că istoriografia 
naţională şi cea universală au 
acumulat, pe parcursul ultimelor 
cîteva sute de ani, o bogată experienţă 
de cercetare şi, bineînţeles, de 
predare a istoriei spaţiului prefigurat 
convenţional de frontiera naturală a 
Nistrului, Tisei, Carpaţilor nordici şi 


Dunării. Scoţînd în prim-plan 


comunitatea istorică şi spirituală a 

masivului etnic al arealului şi a 
frînturilor sale din vecinătate, această 
experienţă a creat o astfel de tradiţie 
în ştiinţă, învăţămînt şi în opinia 
publică după care studierea trecutului 
unei părţi a acestui spaţiu este 
rezonabilă şi cu adevărat eficientă 
numai în măsura în care se înscrie în 
tabloul istoric general al acestei 
comunităţi geografice şi etnoculturale. 
De aceea, orice încercare de a ignora 
această tradiţie venerabilă şi a împărți 
istoria acestei comunităţi în tot atîtea 
fragmente cîte interese geopolitice 
există este sortită din start eşecuiui. 

Ar fi necesar totuşi să ne referim 
măcar în treacăt la cîţiva factori istorici 
importanţi care au generat tradiţia 
istoriografică şi culturală menţionată 
mai sus. 

in fruntea acestor factori se află, 
fără îndoială, etnogeneza. Trecutul 
umanităţii este complet altceva decît 
istoria conglomeratului uman lipsit de 
identitate, de însemnele originii şi ale 
locului, este alternativa istoriei 
adunăturii de la turnul Babel. 
Prodigioasa activitate politică şi de 
cercetare a trecutului l-a convins pe 
Kogălniceanu că istoria are un rost 
doar în măsura în care evidenţiază 
locul şi rolul fiecărui popor în istorie, 
pentru că aceasta, zice ei, “ne leagă 
cu vecia, punînd în comunicaţie 
săminţiile trecute cu noi şi iarăşi pre 
noi cu săminţiile viitoare, cărora să le 
trădeie povestirea faptelor noastre”. 
Istoria, mai ales în ţările care abia 
acum îşi revendică dreptul de a o avea, 
este puternic marcată de factorul 
naţional, conceput în permanentă 
devenire. lar acest proces de evoluţie 
neîntreruptă se face înţeles numai 
atunci cînd i se cunosc bine originile. 
Are perfectă dreptate acad. Al.Zub 
cînd spune că dacă este scos de sub 
incidenţa interesului politic, studiul 
începuturilor apare “ca o trebuinţă de 
metodă” şi constituie totodată “un 
răspuns la cea mai legitimă 
curiozitate”. 

Este un adevăr ce ţine de 
cunoştinţele. elementare în istorie că 
numele moldovean, muntean (sau 
valah) şi ardelean nu au nimic comun 
cu originea purtătorilor acestor nume, 


care se numesc aşa numai pentru că 


locuiesc în nişte spaţii geografice con-. 
crete din arealul carpato-danubiano- 
pontic, şi anume în Moldova, 
Muntenia, Ardeal (Transilvania). 
Moldovenii, muntenii şi ardelenii au 
aceleaşi rădăcini (elementele dacic şi 
latin, mai puţin cel slav), au apărut în 
acelaşi timp (primele secole din cea 
de-a doua jumătate a mil. | d. Hr.), în 
acelaşi spaţiu şi în aceleaşi condiţii 
istorice. Deci aceştia, cu aceleaşi 
semnalmente etnoculturale pe care le 
vor consemna mai tîrziu izvoarele 
scrise, o dată cu cele trei nume, au 
constituit, încă din momentul apariţiei, 
acelaşi popor, impunîndu-se treptat în 
zona lor de coabitare şi străinătăţii cu 
un nume comun, acela de români. Îşi 
dă seama oricine că nici un om iniţiat 
în această problemă care mai are şi 
destul bun-simţ nu-şi va permite să 
vorbească de o etnogeneză a 
moldovenilor (de altfel, o dată cu 
afirmarea independenţei Republicii 
Moldova doritorii de a o face aproape 
că au dispărut). De aceea atunci cînd 
istoricul are sarcina de a arăta de unde 
se trag moldovenii (sau valahii ori 
ardelenii), el trebuie să vorbească 
despre apariţia românilor în general, 
ca proces istoric unitar. 

Un fenomen central al istoriei 
naţionale îl constituie aparitia în acest 
areal a primelor formaţiuni statale. 
Procesul a început în etapa finalizării 
etnogenezei românilor, în ultimele 
secole ale mil. | d.Hr., dar desăvirşirea 
lui a fost amînată încă pentru cîteva 
secole de către migraţiunile popoarelor 
străine. Anume permanenta prezenţă 
militară în zonă a şi fost acel factor 
hotărîtor care a zădărnicit constituirea 
încă de la început a statului unitar 
român. Românii din Transilvania, de 
altfel, rămînînd pînă în sec. XX sub 
dominaţia străină, nu au mai reuşit 
să-şi realizeze aspiraţiile la 
autodeterminare naţională şi statală 
decît la sfîrşitul celui de-al doilea 
război mondial. In Moldova şi în Ţara 
Românească (Valahia), statele au 
apărut aproape simultan, în prima 
jumătate a sec. XIV, avînd aceleaşi 
trăsături politico-administrative. şi 
funcţionale. Faptul că acest fenomen 
s-a manifestat ca un proces unitar, 
întru toate comun pentru ambele 

ţinuturi, a fost consemnat sugestiv 
şi de creaţia populară orală, în spe- 
cial prin cunoscuta legendă a 
“descălecatului” ţărilor româneşti. 
Concluzia pe care aceste realităţi o 
impun este că fenomenul apariţiei 
statului feudal moldovenesc nu poate 
fi examinat decit în contextul istoric 
general al constituirii formațiunilor 
statale ia români. 

In acest sens, merită o atenţie 
aparte şi un alt fenomen instructiv. 
Este vorba de faptul că pe parcursul 
unei perioade îndelungate numeroşi 
principi locali au domnit pe rînd, iar 
uneori chiar simultan, în cele două tări 
române, formal independente. 
Această bogată experienţă istorică 
sugerează o învăţătură deosebit de 
importantă, şi anume că atît în 
Moldova şi Valahia, cît şi în afara 
acestor tinuturi, exista convingerea că 
cele două principate aveau exact 
aceleaşi tradiţii, aceeaşi cultură şi 
în general acelaşi mod de viaţă şi 
că, prin urmare, unirea lor în cadrul 
unui singur stat se arăta ca un 
fenomen absolut normal. De fapt, încă 
la începuturile evului mediu de la 
această constatare s-a trecut la 
acţiuni concrete, prin tentativele mai 
multor principi moldoveni, munteni, 
dar şi ardeleni, de unificare politică a 
pămiînturilor româneşti: anume aşa au 
acţionat în repetate rînduri lancu de 
Hunedoara şi Ştefan cel Mare, în 
sec.XV, apoi, mai tîrziu, domnitorii 
Vasile Lupu, Mihnea al Ill-iea şi unii 
principi ardeleni. Această frămîntare 
necontenită şi-a găsit realizarea 
provizorie datorită strădaniilor 
neostoite ale lui Mihai Viteazul, care 
reuşeşte, la 1600, să unească pentru 
scurtă vreme cele trei provincii 
româneşti. 

Cu toată împotrivirea 
înverşunată, pe parcursul sutelor de 
ani, a unor forţe politice şi militare din 
afară, această tendinţă firească a 
românilor de a se vedea cu toţii în 
cadrul unui singur stat a trebuit, pînă 
la urmă, să fie încununată cu succes. 
În anul 1859 are loc unirea Valahiei 
cu Moldova. La acea dată însă cea 
din urmă nu avea nici jumătate din 
teritoriul ei istoric, ca urmare a unui 
tîrg încheiat multe decenii înapoi de 


Turcia cu Austria şi cu Rusia, cărora 
le-a “cedat” Bucovina şi respectiv 
Basarabia. În anul 1918, aceste două 
pămînturi româneşti au scăpat de 
dominaţia străină, ca şi Ardealul, 
unindu-se toate trei cu vechiul regat 
român, astfel desăvîrşindu-se 
procesul milenar de constituire a 
statului naţional unitar român, 
fenomen pe care N.lorga l-a calificat 
drept “cea mai mare faptă din toată 
viaţa neamului nostru”. 

istoria Moldovei, fie că e vorba 
de aspectul ei ştiinţific, fie că de cel 
didactic, în nici un caz nu poate face 
abstracţie de aceste jaloane istorice, 
care o marchează profund şi care nu 
pot fi apreciate adecvat decît în 
contextul general indestructibil al 
istoriei românilor. 


Semnificaţii geopolitice 
ale istoriei Moldovei 


Reflecţiile de mai sus asupra 
cîtorva probleme fundamentale ale 
istoriei românilor nicidecum nu 
urmăresc scopul să respingă ideea în 
sine a unei istorii a Moldovei, fie că e 
vorba de o privire retrospectivă 
cuprinzătoare asupra întreg spaţiului 
istorico-geografic moldovenesc, fie că 
sînt vizate anumite locuri, persoane, 
evenimente din acest spaţiu sau pur 
şi simplu nişte teme concrete din 
trecutul moldovenilor. Ne-au interesat 
în mod prioritar cîteva elemente 
comune ce caracterizează trecutul 
tuturor românilor, elemente pe care le- 
am definit drept fenomene-simboluri 
ale istoriei naţionale. Am văzui că 
fără acestea, istoria Moldovei nu are 
nici un sens. Ne-am convins că pentru 
a avea totuşi un rosi, ea trebuie să 
fie studiată ca parte integrantă a 
istoriei românilor, fără a fi însă 
identificată întru totul cu aceasta din 
urmă. 

Dar pe parcursul acelor reflecţii 
am fost confruntaţi întruna cu 
chestiunea sicîitoare a impactului 
comunităţii politice cu comunitatea 
spirituală, mai bine zis a relaţiei de-a 
lungul istoriei a cadrului politico- 
administrativ cu comunitatea 
etnoculturală. Pe de o parte, toţi 
românii au aceeaşi origine, aceeaşi 

cultură, în general aceleaşi tradiţii, 
locuiesc în acelaşi cadru geografic, 
au aceeaşi istorie pentru aproape toată 
durata existenţei lor, — într-un cuvînt, 
s-au aflat tot timpul încadraţi într-un 
flux istoric şi spiritual comun. Pe de 
altă parte însă, vitregia destinului lor 
a făcut ca întregul neam românesc 
să fie împărţit aproape întotdeauna în 
mai multe state, unele dintre ele 
aflîndu-se în relaţii reciproce 
duşmănoase. Aceste state aflate în 
litigiu de neîmpăcat au cultivat sute 
de ani la rînd ura dintre românii 
despărțiți împotriva voinţei lor. Oare 
nu aici se află rădăcinile acelei 
permanente şi  nedezminţite 
predis poziţii antiromâneşti a anumitor 
cercuri politice, a unor constituente 
etnopolitice şi a unei părţi a populaţiei 
din Republica Moldova? Şi nu tot de 
acolo vine nestinsa alergie a multora, 
nu numai din partea scandaloasă, 
mereu destabilizatoare a lumii 
politice, dar chiar şi din sînul obştimii 
pedagogice şi al funcţionarilor de stat, 
inclusiv al acelora din sistemul 
învăţămîntului, la simpla pronunțare 
a cuvintelor “istorie a românilor”? 
Realitatea istorică a fost din cale afară 
de dură cu românii. 

. Realitatea politică actuală nu 
este nici ea satisfăcătoare. Şi tocmai 
de aceea ştiinţa istorică şi învăţarea 
istoriei naţionale în Republica Moldova 
trebuie să facă totul pentru a rupe 
cercul vicios al erorilor şi al 
prejudecăţilor creat în mod interesat 
în trecut. 

intr-un trecut foarte îndepărtat, 
anumiţi factori de forţă au determinat 
partea estică şi nord-estică a românilor 
să se delimiteze politiceşte de restul 
neamului românesc şi să înceapă a se 
numi de atunci încoace moldoveni. Sînt 
însă aceşti factori în drept, au ei oare 
autoritatea morală de a-i convinge pe 
moldoveni să-şi uite originile şi să nu 
se mai intereseze de soarta familiei în 
care s-au născut? A urmat apoi 
divizarea geografică a românilor 
moldoveni, ca urmare a tîrguielilor şi 
confruntărilor dintre marile imperii 
învecinate — Rusia, Turcia, Austria — 
sau pur şi simplu ca rezultat al 
cotropirilor ţariste şi sovietice. Astăzi 
moldovenii sînt împărțiți în trei state: 


Republica Moldova, România şi 
Ucraina. A cui istorie trebuie să studieze 
moldovenii din România? Se înţelege 
că istoria românilor, va răspunde oricine. 
A cui istorie trebuie să studieze 
moldovenii (sau românii) din Ucraina? 
Aromânilor, bineînţeles, dar trebuie să 
cunoască şi istoria ucraineană, deşi 
aceasta din urmă nu e nici pe departe 
totuna cu trecutul lor. A cui istorie trebuie 
să studieze moldovenii (românii) din 
Republica Moldova? Doar a acesteia 
din urmă? Dar aceasta încă n-a depăşit 
vîrsta grădiniţei de copii. A fostei 
republici sovietice moldoveneşti? Insă 
zisa republică are numai cincizeci de 
ani şi, principalul, în calitate de simplă 
subdiviziune administrativ-teritorială a 
unui stat străin — U.R.S.S., ea nu are 
trecut propriu, independent. A 
Basarabiei? Dar, din punct de vedere 
istorico-geografic, aceasta nu este 
identică nici cu R.S.S.M. şi nici cu 
actuala Republică Moldova. A vechii 
Moldove, a mult lăudatei moşii a lui 
Ştefan cel Mare? Dar aproape jumătate 
din ea se află în România, cîteva frinturi 
s-au rătăcit prin Ucraina şi doar o 
zdreanţă ceva mai mare a fost lăsată 
la discreţia cîtorva căciuli fericite de la 
Chişinău. Cum ar putea fi concepută 
istoria la Chişinău altfel de cum o văd 
moldovenii din România şi românii din 
Ucraina? 

Este limpede, prin urmare, că în 
Republica Moldova cursul naţional de 
istorie nu poate fi încorsetat în 
frontierele politice, de altfel frecvent 
schimbătoare, ale Moldovei, pentru că 
în caz contrar ceea ce ar avea de 
învăţat la noi copiii şi tineretul ar fi 
nu un curs de istorie naţională, ci nişte 
caraghioase înjghebări cu pretenţii 
istorice, care ar duhni respingător a 
propagandă antiromânească, aşa 
cum a fost şi pînă acum. 


Impactul procesului 
naţional-cultural unitar 
românesc cu afirmarea 

Republicii Moldova în 
contextul civilizaţiei 
contemporane 


În cadrul acestui mic 
compartiment, vom insista în mod 

special asupra a două aspecte 
esenţiale ale relației statalității 
moldoveneşti cu istoria şi cultura — 
şi una, şi alta de sorginte şi esenţă 
românească — a moldovenilor. 
Primul aspect. Unitatea istorico- 
culturală a românilor a fost acel fac- 
tor hotărîtor care le-a asigurat con- 
tinuitatea spirituală peste veacuri şi 
milenii şi a determinat posibilitatea 
organizării lor — de fiecare dată, cu 
motivații aparte, sub diferite forme şi 
avînd variate capacităţi de afirmare - 
— în formaţiuni statale proprii. Cînd 
această unitate a fost încălcată, 
urmările au fost catastrofale. Exemplul 
concludent din istoria naţională este 
acela al aromânilor, pe care anumite 
evenimente istorice i-au izolat de 
timpuriu (în sec.9-10) de restul 
comunităţii etnoculturale românești, 
ceea ce i-a lipsit de orice şanse de a 
avea propria lor organizare politico- 
administrativă şi le-a alterat foarte 
mult cultura lor românească. La ora 
actuală, cam aceeaşi perspectivă se 
arată pentru românii cuprinşi în 
frontierele statului ucrainean: în 
Transcarpatia, Bucovina de Nord 
(regiunea Cernăuţi), în nordul şi sudul 
Basarabiei (judeţele istorice Hotin, 
Ismail şi Cetatea Albă). 
Manifestarea pregnantă a 
comunităţii etnoculturale româneşti ca 
fenomen istoric aparte în procesul 
istoric general din sud-estul Europei 
a determinat afirmarea în acest areal 
şi în general în lume a fizionomiei 
spirituale a românilor şi capacitatea 
de a-şi crea şi dezvolta propria lor 
statalitate. Moldovenii au reuşit să 
evite asimilarea de către unele 
popoare numeroase şi influente, 
prezenţa cărora a fost puternic simțită 
aici ( este vorba, bineînţeles, mai ales 
de slavi), numai datorită faptului că 
nu s-au înstrăinat de restul neamului 
românesc, că s-au adăpat mereu la 
aceleaşi izvoare cu ceilalţi români şi 
au creat împreună aceeaşi 
spiritualitate. A fost şi firesc să-şi fi 
putut afirma dreptul la statalitate 
proprie, fie prin organizarea statului 
tuturor românilor, ca la 1600, 1859 şi 
1918, fie creîndu-şi o formaţiune 
statală regională, aşa cum a avut loc 
în Moldova de pînă la 1812 sau cum 


s-a întîmplat după acea dată cu alte 
teritorii moldoveneşti în diferite etape 
şi în variate împrejurări. 

Aceste realităţi au fost înţelese 
corect chiar de către unii factori politici 
străini, care au urmărit interese 
geostrategice în spaţiul dintre Prut şi 
Nistru sau în întreg arealul românesc. 
In acest scop, profitînd de faptul că 
pe malul stîng al Nistrului trăiau mulţi 
moldoveni, Stalin organizează în anul 
1924 dincolo de rîu o “republică 
autonomă moldovenească”, şi îndată 
Sovietele declanşează o propagandă 
antiistorică, primitivă despre o aşa- 
zisă dezbinare teritorial-politică a 
moldovenilor, care, chipurile, ar fi fost 
provocată în urma “ocupării” Moldovei 
dintre Prut şi Nistru (Basarabia) de 
către statul român”. Concluzia era 
limpede: Sovietele urmau “să 
restabilească unitatea teritorial-politică 
a moldovenilor”, ceea ce au făcut, 
cum se ştie, prin cotropirea Basa- 
rabiei şi a Bucovinei de Nord în iunie 
1940. Mai mult decît atît, în anumite 
momente au existat atitudini, izvorite 
din acelaşi loc (acestea s-au făcut 
simţite chiar relativ recent în unele 
cercuri politico-ideologice de la 
Chişinău), de a crea un stat 
moldovenesc de esenţă sovietică în 
hotarele Moldovei istorice, adică un 
stat ce s-ar întinde de la Nistru şi pînă 
în inima Carpaţilor, dar, bineînţeles 
lăsîndu-i în afară pe moldovenii din 
Ucraina. 

Ba mai mult, adeseori în afara 
spaţiului politic românesc au fost 
constatate tendinţe de unificare a 
acestui teritoriu sub un singur 
sceptru. Cei mai preocupaţi de acest 
gînd au fost, desigur, ruşii, care au 
propus repetat ca românii să se 
unească sub autoritatea unor 
guvernatori trimişi de la Petersburg 
sau Moscova. Se înţelege că 
Apusului nu-i plăcea acest gînd. 
Faptul că, la 1859, marile puteri 
europene au acceptat totuşi unirea 
(sub sceptru străin, dar nu rusesc) a 
Valahiei cu Moldova ciopîrţită de ruşi 
şi austrieci ne demonstrează că în 
Europa se manifesta de mult 
înţelegerea dreptului şi a necesităţii 
de unire a românilor în cadrul unui 
singur stat, anume ca urmare a 

faptului că aceştia aveau aceeaşi 
istorie şi aceeaşi cultură. 

Aşadar, apariţia şi dăinuirea în 
timp a statalității româneşti, în ge- 
neral, şi a celei moldoveneşti, în par- 
ticular, este urmarea firească a 
afirmării comunităţii istorico-culturale 
româneşti. Numai aşa se poate 
înţelege cum a apărut statul indepen- 
dent Republica Moldova şi care este 
iocul său în contextul civilizaţiei 
cohtemporane. 

Trebuie însă să menţionăm şi 
cel de-al doilea aspect la care ne 
refeream mai sus, şi anume că 
evoluţia în trecut a teritoriului şi 
populaţiei ținutului, în temeiul cărora 
există astăzi statul independent 
moldovenesc, a avut anumite 
particularităţi. Aceste particularităţi 
nuanţează istoria ținutului şi 
conturează imaginea Republicii 
Moldova printre celelalte state ale 
lumii. Ele urmează a fi, fără îndoială, 
obiectul preocupărilor permanente în 
chestiunea învăţării istoriei la noi. 


Practici şi viziuni ale 


predării istoriei în 
Repubiica Moldova 


Am menţionat în treacăt la 
începutul acestui studiu că, pînă la 
obţinerea independenţei, în Moldova 
n-a existat o concepţie proprie relativ 
la studiul istoriei, pentru că nu ne era 
recunoscut nici măcar dreptul de a 
avea istorie proprie. În şcoli, ca istorie 
a patriei era predată istoria U.R.S.S., 
care, cum am mai spus, practic se 
identifica cu istoria Rusiei. Pe măsura 
apropierii de zilele noastre, în regiunile 
naţionale începe să fie admisă în chip 
formal introducerea în programa de 
istorie a U.R.S.S. a cîtorva ore pentru 
studierea anumitor teme din trecutul 
acestor ţinuturi. În Moldova, temele 
obligatorii (deşi studierea lor rămînea 
totuşi facultativă) erau crearea 
statului feudal moldovenesc, aşa-zisa 
instaurare a puterii sovietice în 
Moldova, “restabilirea” puterii sovietice 
în Basarabia (cotropirea sovietică a 
ținutului ca una din acţiunile privind 
realizarea pactului Ribbentrop- 
Molotov) în iunie 1940. Izul politico- 


ideologic de esenţă antiromânească 
al acestor teme se simţea de la o 
poştă. 

Mai tîrziu, deci relativ recent, în 
şcoală a fost introdus un curs aparte 
de istorie a Moldovei. Au fost 
alcătuite în grabă chiar şi cîteva 
surogate de manuale. Dar istoria lo- 
cală rămînea în continuare subsidiară 
istoriei “patriei sovietice”, fiind obligată 
a răspunde vechilor comandamente 
ale politicii imperiale. 

Din 1990, predarea acestei dis- 
cipline în Moldova începe să fie 
orientată spre necesitatea învăţării 
istoriei românilor, în temeiul 
considerenteior ştiinţifice şi al 
imperativelor afirmării în lumea 
civilizată contemporană a statului 
independent moidovenesc. 

Dar la cîţiva ani după aceea, 
drept urmare a stingerii valului de 
renaştere naţională a românilor 
moldoveni şi a reafirmării în cele mai 
influente cercuri politice chişinăuiene 
a predispoziţiilor proruse și 
antiromâneşti, au început să se facă 
presiuni pentru abandonarea cursului 
de istorie a românilor. Au fost propuse 
alte variante conceptuale în această 
problemă. 

Una din variante pledează pentru 
predarea istoriei Moldovei după 
scenariul tradiţional, sovietic. Insă o 
serie de inconveniente, mai întîi cele 
ştiinţifice şi nu în ultimul rînd cele de 
ordin istorico-geografic şi politic, au 
dat repede în vileag şubrezenia 
acestei pledoarii. 

A fost iniţiată apoi imple- 
mentarea unui curs integrat de istorie, 
care propunea ca istoria Moldovei, 
redusă la un număr restrîns de teme, 
să fie studiată pe parcursul şi în cadrul 
predării istoriei universale. Se înţelege 
că nu e nimic nou în această invenţie, 
de vreme ce ea readuce în memorie 
tradiţia de predare a istoriei coloniilor 
sovietice. Scopul urmărit este de a 
scoate din uz însuşi conceptul de. 
istorie a românilor, iar efectul 
degradant este că în fapt Republicii 
Moldova nu i se recunoaşte dreptul 
de a avea propriul ei curs de istorie 
naţională. Această variantă este mai 
dăunătoare decît cea dintii, ceea ce 
pare a fi însuşit chiar şi partizanii 

istoriei Moldovei, care nu vor în ruptul 
capului să recunoască legătura 
acesteia cu trecutul întregii comunităţi 
istorico-culturale româneşti. 

Ideea cursului integrat de istorie 
a provocat în sînul unei părţi a 
profesorilor de istorie nedumerire, iar 
pe ceilalţi pur şi simplu i-a indignat, 
cu atît mai mult cu cît singurul manual 
local, conceput în temeiul acestei idei 
(la acesta ne vom referi mai jos), era 
de o calitate inferioară. Întrunirile 
metodice ale profesorilor de istorie 
s-au pronunţat aproape unanim 
împotriva acestui curs. Aprecierea 
didactico-ştiinţifică corespunzătoare a 
acestei idei a fost dată de către 
Conferinţa Asociaţiei Istoricilor din 
Moldova din 12 martie 1995, unde 
s-a menţionat, între altele, că în cazul 
cursului integrat “elevul este silit să 
memorizeze mecanic, ca pe timpul 
învăţămîntului scolastic, o sumă de 
nume, date, evenimente, în 
detrimentul unei imagini de ansamblu, 
vii, bine închegate, capabile de a da 
naştere la gînduri noi, originale, la 
asociaţii fructuoase. Dacă se ignoră 
armonia dintre naraţiunea vie şi 
faptele cu care aceasta operează, 
cursul integrat, chiar dacă e bine 
intenţionat, nu poate aduce nici un 
folos”. 

Urmarea firească a acestor 
aprecieri, analize, luări de atitudine 
este situaţia de fapt de la ora actuală 
în această chestiune: cursul integrat 
de istorie este practic dat uitării. 
Într-un mesaj trimis cîteva luni în 
urmă Parlamentului, Ministerul 
invăţămîntului a apreciat drept pozitiv 
acest rezultat, deoarece, se spune 
între altele în acel document, “din 
motive explicabile, noi ne cunoaştem 
insuficient istoria neamului”. 

in sfîrşit, foarte proaspăt, şi, 
desigur, tot ca rezultat al de- 
vastatoarelor presiuni politice, a 
început să fie agitată insistent 
sperietoarea care se cheamă istoria 
patriei. De astă dată, tărăşenia s-a 
făcut cu mîinile Comisiei Superioare 
de Atestare 'din Republica Moldova, 
care, spre surprinderea istoricilor, în 
nomenclatorul de specialităţi pentru 
obţinerea gradelor ştiinţifice, a agăţat 
de numărul 07.00.02 sintagma “Istoria 


patriei”, ceea ce încurcă lucrurile şi. 
mai mult. 

Ce este, de fapt, patria istorică 
pentru Republica Moldova şi cetăţenii 
ei? E cumvateritoriul actual al acestei 
ţări? Dacă e aşa, atunci, învăţindu-i 
pe copii “istoria patriei”, trebuie să 
aruncăm din programe şi manuale 
cele mai:multe evenimente şi . 
majoritatea absolută a marilor 
personalităţi, despre care eram 
obişnuiţi să vorbim la lecţiile de 
istorie, de limbă şi literatură română. 
Sau poate e vizat teritoriul vechii 
Moldove? insă, după cum ştim, cea 
mai mare parte a acestui teritoriu se 
află în afara Republicii Moldova, şi 
cei care locuiesc acolo (poate cu 
excepţia minoritarilor din sînul lor) se 
ştiu dintotdeauna ca fii ai întregii 
comunităţi istorico-geografice şi 
etnoculturale româneşti. Ce facem 
atunci — mergem să-i convertim la 
aiurelile ideologice ale unor politicieni 
de pe la noi, spre a încerca să-i 
convingem că nu sînt români, ci 
moldoveni, sau, mai degrabă, căutăm 
a ne lămuri pe noi înşine cine sîntem 
şi ce istorie avem? | 

in definitiv, ce-i aia patrie? Este 
locul de reşedinţă sau e locul ce a 
dat rod ginţii, neamului din care 
acestea îşi trag seva pe tot parcursul 
existenţei lor? Evident, noţiunea de 
“patrie” (de la pater-tată) pledează 
pentru cea de a doua alternativă. Şi 
atunci: tot atît de evident este că 
nemoldovenii (neromânii) din 
Republica Moldova au tot temeiul să 
prefere a învăţa istoria patriei lor 
istorice, ceea ce deja se întîmplă în 
şcolile cu predarea în alte limbi decît 
româna. Şi nici măcar nu e nimic 
surprinzător în asta, de vreme ce în 
Republica Moldova sînt două mici 
regiuni, care s-au delimitat de restul 
teritoriului din motive etnopolitice: 
Transnistria şi Găgăuzia. In cea dintîi, 
condusă de o clică de rusofoni şi 
avînd drept zeu pe generalul Suvorov 
(între altele, statuia amenințătoare a 
războinicului rus, ca simbol al 
permanenţei politico-militare ruseşti în 
mijlocul românilor, mai poate fi văzută 
şi azi deasupra Milcovului), se învaţă 
istoria rusească şi sovietică, de parcă 
nu s-ar fi întîmplat nimic în lume, de 

la 1989 încoace. lar în cea de-a doua, 
autohtonii, veniţi din altă parte, se 
închină tot mai sîrguincios la zeii 
Turciei. E limpede că istoria patriei, 
ca denumire, este străină tradiţiei 
învăţării istoriei în Moldova (e o 
traducere directă a sintagmei ruseşti 
“istoria otecestva”), iar din punctul de 
vedere al practicii educaţionale este 
cea mai reuşită exemplificare a 
fenomenului istoriei divizate, o dată 
ce e un teren fertil pentru provocarea 
şi menţinerea conflictelor interetnice. 
Tocmai de aceea ea vine în 
contradicţie nu numai cu interesele 
fundamentale ale statului 
moldovenesc, ci şi cu o serie de 
documente ale dreptului internaţional, 
între care, mai ales, menţionata 
Declaraţie a Adunării Generale a 
ONU, din 1.X11.'92, dar şi cu foarte 
proaspăta Recomandare 1283 a 
Adunării Parlamentare a CE privind 
predarea şi învăţarea istoriei (art. 4, 
10, 14-i). 


Programele şi manualele 


Primele tatonări în vederea 
alcătuirii unei programe de istorie 
naţională au avut loc în 1989 prin 
eforturile istoricilor Gh. Postică, P. 
Parasca, Gh. Corovai, V. Bîcu ş. a. 
in 1990 revista “Cugetu!” a publicat 
un şir de recomandări ce aparţineau 
istoricilor Al. Moşanu, |. Hîncu, Gh. 
Corovai, V. Bîcu şi B. Volosatii. 
Lucru aparent straniu, dar care îşi are 
explicaţia sa firească, deoarece 
concepţia asupra cursului naţional de 
istorie s-a conturat aproape definitiv 
după trecerea marelui val al renaşterii 
naţionale şi o dată cu revigorarea 
bruscă a vechilor predispoziţii şi 
mentalități de sorginte prosovietică şi 
procomunistă. Au devenit mai eficienţi 
profesorii de la catedrele de istorie a 
românilor din cadrul celor două 
facultăţi de istorie, de la fostul Institut 
de Perfecţionare a Cadrelor Didactice, 
precum şi activiştii din cadrul 
Asociaţiei Istoricilor. Toţi aceştia au 
dezbătut problema cursului naţional de 
istorie în repetate rînduri împreună cu 
cadrele didactice corespunzătoare din 
şcoli şi cu anumiţi lucrători de la 


Ministerul Învățămîntului. Ca rezultat 
al activităţii comune a pedagogilor şi 
a specialiştilor de la Ministerul 
Învățămîntului, s-a ajuns la concluzia 
ca în clasa a IV-a să se predea un 
curs aşa-zis propedeutic, între timp 
reconsiderat complet în sensul anulării 
pretențiilor teoretizante şi al 
transformării într-o disciplină simplă 
şi instructivă, deci avînd reale valenţe 
didactice. Pentru clasa a V-a se 
propunea istoria antică universală, 
care conţinea între 12-15 ore de istorie 
a românilor. Era perioada 
experimentării cursului integrat, dar 
totodată se prevedea ca la istoria 
românilor elevii să fie notaţi aparte. 
Din clasa a VI-a, istoria universală şi 
istoria românilor urma să fie studiată 
aparte şi, evident, acest proces 
începea după exemplul istoriei evului 
mediu. În clasele a Vll-a şi a VII-a 
trebuia să se studieze istoria mo- 
dernă, divizată în două cursuri sepa- 
rate: istoria universală şi istoria 
românilor. Pentru clasa a IX-a era 
prevăzută, în aceeaşi viziune, istoria 
contemporană. Astfel se concepea 
predarea istoriei în gimnazii. 

Pentru ultimele clase de liceu era 
preconizată reluarea istoriei 
universale de la origini şi pînă în zilele 
noastre, cu predarea aparte a istoriei 
naţionale. Scopul era nu de a repeta, 
ci de a aprofunda cunoştinţele 
elevilor, întrucît accentul urma să fie 
trecut de la manifestările de supra- 
faţă — evenimente, cronologie, 
personalităţi — la cele mai importante 
procese şi probleme istorice, altfel 
spus, se întrezărea preferința pentru 
un curs sintetic de istorie. In clasa a 
X-a trebuia să fie învățată istoria an- 
tică şi cea medievală, în clasa a XI-a 
— istoria modernă, în clasa a XIl-a 
— istoria contemporană. Repet: 
divizată în cele două cursuri, cum se 
proceda şi în gimnazii. 

Aceste proiecte, pe care o bună 
parte a profesorilor de istorie deja le 
realizau în practică, s-au aflat în 
centrul atenţiei Conferinţei din 12 
martie 1995 a Asociaţiei Istoricilor din 
Moldova. Conferinţa a dezbătut pe larg 
problemele predării istoriei, şi în spe- 
cial locul şi rolul istoriei naţionale în 
acest proces. Pornind de la experienţa 

de predare a istoriei în anii 1990-1994, 
de la tradiţia naţională a 
învăţămîntului istoric şi de la anumite 
raţiuni de stat, Conferinţa a formulat 
recomandările de principiu în acest 
sens şi a schiţat, în baza acestora, o 
concepţie, care a fost ulterior 
publicată în revista “Făclia”. A fost 
aprobat proiectul menţionat mai sus, 
căruia i s-au adus două amendamente 
esenţiale: s-a recomandat să 'se 
acorde o mai mare atenţie predării 
istoriei în învățămîntul primar, mai 
ales în clasa a IV-a, şi o separare mai 
distinctă a cursului de istorie naţională 
de istoria universală, apropiindu-l 
totodată pe cel dintîi de cel de-al 
doilea după numărul orelor de studiu. 
Aceste recomandări stau la baza 
actualei programe la istorie pentru 
clasele V-IX şi a practicii învăţării 
istoriei în celelalte clase. 

Dar rezultatele acestei activităţi 
nu ar mai fi avut aplicare în 
învățămîntul istoric dacă nu ar fi găsit 
un sprijin interesat şi foarte larg în 
rîndul pedagogilor, al intelectualităţii, 
în general, precum şi al studenţilor, 
elevilor şi al părinţilor acestora. 
Iniţiativa profesorilor de istorie şi 
insistența numeroşilor simpatizanți ai 
acestora a fost susţinută de 
Preşedintele Mircea Snegur, care, 
ţinînd cont de faptul că unele 
prevederi ale Constituţiei nu se 
potrivesc cu zisa iniţiativă, a dispus, 
prin Decretul nr. 73 din 29 martie 1995, 
ca, pînă va sosi momentul unor 
“consultări suplimentare, profesorii de 
istorie şi de limbă română să continue 
activitatea pe care o desfăşurau deja 
cîţiva ani la rînd, adică să predea 
istoria românilor şi limba română. 
Pornind de la aceste realităţi, 
Ministerul Învățămîntului a aprobat, 
prin Ordinul nr. 15/r din 3 octombrie 
1995, concepţia menţionată mai sus, 
care fusese prezentată de un “grup 
de creaţie” din 12 experţi. 

Aşadar, şcoala din Republica 
Moldova are o programă a cursului 
naţional de istorie. Aceasta a fost 
alcătuită de un grup de specialişti de 
cea maiînaltă calificare, aprobată de 
Ministerul Învățămîntului şi editată în 
1995. Deocamdată, ea cuprinde doar 
clasele V-IX, dar este limpede că 


poate fi folosită — bineînţeles, doar 
pentru orientare generală — şi de cele 
trei clase terminale ale liceului. 
Intregul curs de istorie este divizat în 
istoria universală şi istoria naţională 
propriu-zisă, adică istoria românilor. 
Cea mai mare atenţie şi timpul cel mai 
mult sînt acordate istoriei universale. 
Pentru învăţarea istoriei românilor sînt 
prevăzute ceva mai mult de 42 la sută 
din numărul total al orelor de studiu 
(160 din 374). Cît priveşte structurarea 
tematică a materiei de învăţămînt la 
istoria naţională, se pare că autorii 
programei au pornit şi ei de la 
considerentul ca cea mai mare parte 
din timp să fie acordată învăţării 
istoriei Moldovei. Perioada de la 
începutul celui de-al doilea război 
mondial şi pînă astăzi, de pildă, se 
studiază în cadrui a şapte teme mari 
(26 de ore), din care doar două teme 
vizează numai România, iar altele 
două (ce cuprind războiul) sînt comune 
pentru statul român, Basarabia, 
Bucovina şi Transnistria, cea mai 
mare atenţie fiind totuşi acordată 
ultimelor trei ţinuturi. Aceeaşi 
apreciere este valabilă şi pentru 
perioadele mai vechi, pentru sec. XIV- 
XVI, de pildă. Se înţelege că nu 
acelaşi lucru se poate spune şi despre 


„perioada dintre cele două războaie 


mondiale, dar asta tocmai ilustrează 
competenţa autorilor, care nu s-au 
lăsat influenţaţi de posibile clişee 
prestabilite, ci au urmărit cu 
perseverenţă scopul să alcătuiască o 
programă cu un conţinut istoric 
adecvat. 

Este necesară totuşi 
recunoaşterea faptului că în materie 
de programe şi chiar referitor la 
concepţia privind învățămîntul istoric 
în Republica Moldova mai avem încă 
foarte multe de făcut. Programa pe 
care am analizat-o mai sus, deşi este 
în general bună, e încă departe de a 
fi perfectă: unele lucruri nu sînt destul 
de limpezi, altele chiar par a fi 
încurcate. Alcătuirea programelor 
pentru clasa a IV-a şi pentru clasele 
X-XII nu mai poate fi amînată. Este 
adevărat că întîrzierea nu este 
întîmplătoare: încă nu avem o idee 
clară relativ la ce şi cum să fie predat 
în aceste clase. 

Aceeaşi, dacă nu chiar mai rea, 
este situaţia claselor X-XI din şcoala 
medie de cultură generală (neiiceală), 
care, în lipsa programei, învaţă istoria 
în baza unor uzante conform cărora 
în clasa a X-a, de pildă, se studiază 
trei epoci istorice — antică, medievală 
şi modernă — ceea ce pune la 
îndoială atît motivele didactice, cît şi 
rezultatele învăţării. |. 

De fapt, neajunsurile în ceea ce 
priveşte programele sînt foarte strîns 
legate de problema manualelor de 
şcoală. La urma urmelor, acestea sînt 
două aspecte ale aceleiaşi probleme: 
dacă există manuale cît de cît reuşite, 
sînt şi programe, şi încă pot fi 
programe foarte bune; dacă sînt 
programe bune sau foarte bune, 
există şi condiţii reale pentru apariţia 
manualelor. 

Or, cu manualele stăm, 
deocamdată, deosebit de prost. La 
drept vorbind, în toţi aceşti şase ani 
de reformare a învăţămîntului din 
Republica Moldova a apărut un singur 
manual nou, destinat anume pentru 
şcoală şi care avea sarcina să 
contribuie la realizarea aventurii 
nenorocite — cursul integrat. Este 
vorba de “Istoria antică. Manual ex- 
perimental pentru clasa a V-a”, Ed. 
“Lumina”, 1994, autori fiind trei foşti 
studenţi de-ai noştri. Buni altădată ca 
studenţi, aceştia s-au arătat astăzi ca 
autori nepotriviţi, ca să nu operăm o 
apreciere mai concretă, care însă ar 
trebui să fie cam dură. Lucrarea lor, 
fiind de o calitate ştiinţifică şi didac- 
tică îndoielnică, plină cu greşeli de tot 
soiul, a fost respinsă de profesori din 
capul locului. 

Au mai fost publicate şi alte 
cîteva lucrări cu destinaţie didactică, 
dar manuale scrise anume pentru 
şcoală n-au mai apărut. 

Manualele sînt cărţile care apar 
cei mai greu, pentru că nu le poate 
scrie oricine. Nu este nici pe departe 
suficient să cunoşti foarte bine istoria 
pentru a elabora un manual de istorie. 
Nu poate fi mai norocos nici profesorul 
de. istorie dacă nu atinge cota 
corespunzătoare de pregătire 
ştiinţifică în domeniu. Viaţa ne-a 
demonstrat că cei mai buni autori de 
manuale sînt totuşi pedagogii. Se 


vede treaba că pe la noi roadele 
aşteptate nu vor veni degrabă. Cam 
peste tot în fostele ţări comuniste 
independente, adică situate în afara 
frontiereior de stat ale U.R.S.S., se 
mai folosesc, cu anumită eficienţă di- 
dactică, manualele editate pînă în 
1989. In Republica Moldova, fostă 
colonie a Imperiului Sovietic, asta nu 
se poate, deoarece ar însemna să-i 
învăţăm pe copii istoria unei ţări 
străine. Deocamdată, singura salvare 
este folosirea manualelor editate în 
România. Dar cele apărute acolo pînă 
în anul 1989 sînt în mare măsură 
improprii sarcinilor de instruire în 
Republica Moldova, mai ales relativ 
la perioada de după cel de-ai doilea 
război mondial. Nici chiar cele editate 
mai tîrziu nu corespund întru toiul 
acestor sarcini, pentru că nu se 
potrivesc cu specificul programei 
noastre la istoria naţională. Pentru 
şcolile cu limba română de predare, 
aceste manuale oferă totuşi o 
soluţie, şi încă una foarte bună, atunci 
cînd studierea lor este însoţită de 
completările şi recomandările 
competente ale profesorilor. Mult mai 
rău e pentru numeroasele şcoli cu alte 
limbi de predare. Vrînd-nevrînd, prin 
slaba noastră operativitate, prin 
încetineala provincială ce 
caracterizează viaţa ştiinţifică şi 
culturală din acest colţ de lume, dar 
şi din cauza unei politici educaţionale 
de stat fără orientare clară, fără nişte 
obiective precise, fără anumite 
priorităţi şi deci absentă în faţa unor 
responsabilităţi, aşadar, ca urmare a 
acţiunii acestor factori (mai există şi 
alţii, bineînţeles), zisele şcoli sînt 
împinse spre istoria altor ţări. 

Aceste realităţi impun cu toată 
tăria sarcina scrierii manualelor de 
istorie a românilor pentru învățămîntul 
din Republica Moldova. Trebuie să 
subliniem că e vorba de manuale 
originale, nu de cărţi adaptate, pentru 
că, aşa cum s-a convins F.Braudel 
pe parcursul prodigioasei sale 
activităţi, manualul este ceea ce 
trebuie să fie numai atunci cînd e 
scris din nou. 

Trei sînt problemele principale cu 
care se confruntă scrierea unui 
manual: autorul, asistenţa financiară: 

şi concepţia. Relativ la autori, credem 
că trebuie să pornim neîntirziat pe 
două căi, din care una ar fi punerea 
pe treabă a istoricilor de pe loc, din 
Moldova, iar aita — colaborarea 
acestora cu confrații lor de breaslă din 
România (la ora actuală, conlucrarea 
istoricilor din cele două ţări este destul 
de slabă). 

Problema cea mai gravă este 
aceea a asistenţei financiare. În ultimii 
doi ani, în raport cu necesităţile care 
cresc, cheltuielile statului pentru 
editarea literaturii didactice s-au redus 
foarte mult. Pe parcursul ultimei 
perioade, de un an şi jumătate, au 
văzut lumina tiparului (excepţie 
făcînd unele materiale didactice 
auxiliare) doar o traducere în ruseşte 
a unei cărţi de povestiri istorice, 
apărută la Bucureşti, şi programa ia 
istorie, menţionată mai sus. 

Cît priveşte concepţia de care 
trebuie să fie ghidată scrierea 
manualului se pare că, în linii 
generale, aici deja sîntem pe calea 
cea bună. Credem că în această 
chestiune ar trebui să-i dăm ascultare 
lui Braudel. După el, predarea istoriei 
trebuie să se bazeze pe principiul 
lărgirii şi aprofundării treptate a 
cunoştinţelor, o dată cu creşterea 
vîrstei elevului şi cu trecerea lui din 
clasă în clasă. El propunea o 
introducere simplă în istorie, după 
care trebuie să urmeze pe cea mai 
mare întindere a învăţămîntului aşa- 
zisa “istorie tradiţională, istorie- 
naraţiune”, opera căreia se cere 
încununată în clasele terminale - şi 
anume asupra acestui element finai 
a insistat cel mai mult Braudel! — cu 
un studiu sintetic şi profund al istoriei 
omenirii. Pentru acest studiu sintetic 
el a scris un manual special, care se 
intitulează Gramatica civilizaţiilor. 
Dacă aruncăm o privire asupra 
programei noastre de învăţare a 
istoriei la care ne-am referit mai sus 
şi urmărim predarea lecţiilor în clasa 
a IV şi în clasele X-XII de liceu, 
observăm neapărat o asemănare a 
concepţiei noastre cu recomandările 
mareluiistoric francez. E drept că mai 
trebuie să ajungem să realizăm 
recomandările lui referitoare la stilu! 
şi conţinutul manualului, care să fie 


gîndite şi realizate de aşa manieră, 
încît să “lase istoriei interesul ei dra- 
matic”, ca “istoria să fie întotdeauna 
interesantă”. Manualul, ca şi lecţia de 
istorie este, după acelaşi Braudel, un 
foarte bun “roman şcolar”, pentru care 
“nu există ali secret decît simplitatea 
ce duce la esenţial, nu simplitatea 
care mutilează adevărul, care enunţă 
vidul şi care constituie un nume de 
împrumut pentru mediocritate, ci 
simplitatea limpezită, lumină a 
inteligenţe”. 

Concepţia ce stă astăzi la baza 
cursului nostru naţional de istorie nu 
s-a conturat totuşi într-o formulă 
definitivă, pe alocuri se cere ajustată 
la anumite exigenţe şi obiective de 
principiu. Cei 12 experţi despre care 
am vorbit mai sus susţin că, întrucît 
“cursul de istorie universală reprezintă 
fundalul istoriei naţionale” şi “asigură 
însuşirea aprofundată a celei din 
urmă.., procesul de predare şi 
însuşire a istoriei în instituţiile de 
învăţămînt preuniversitar” trebuie 
“organizat după principiul de la univer- 
sal la național”. Nu credem că 
opţiunea aceasta este motivată 
suficient. Ea vine, după părerea 
noastră, în contradicţie cu una din 
cerinţele fundamentale ale didacticii, 
care stabileşte că, de regulă, 
învăţarea se desfăşoară de la particu- 
lar la general, de la simplu la com- 
plex, că ea trebuie să urmărească firul 
natural ce porneşte de la constatarea 
faptelor, trece prin analiza lor şi se 
ridică pînă la sinteză, aceasta din 
urmă încununînd, de fapt, întreaga 
activitate de cunoaştere. Aşa, cel 
puţin, cere pedagogia clasică, după 
cum o demonstrează activitatea 
pedagogică a lui lon Creangă, 
influenţat, probabil ca şi Uşinski şi ca 
mulți alţi pedagogi ai secolului trecut, 
de bogata tradiţie educaţională 
germană, care recomanda învă- 
ţătorului ca, în studiul istorico- 
geografic, să pornească de la tinutu! 
natal (Heimatkunde) pentru a ajunge 
la întreaga ţară (Vaterlandkunde). De 
altfel recomandarea experţilor ca 
istoria naţională să fie siudiată pe 
“fundalui istoriei universale” nu se 
împacă nici cu spiritul general al 
propriei lor concepţii ce se ghidează 

totuşi de exigenţele cele mai 
importante ale didacticii şi, din fericire, 
corespunde înţeleptelor recomandări 
ale lui Braudel. 


Profesorii de istorie 


În ţările mai avansate din Europa 
sau din alte părţi ale lumii, nivelul de 
dezvoltare şi varietatea mijloacelor de 
informare extraşcolare, eficienţa 
cărora este asigurată şi de un nivel 
corespunzător de trai al populaţiei, 
reduc simţitor influenţa educaţională 
a şcolii asupra copiilor. În Moldova 
însă, care este una din tările cele mai 
sărace din Europa, rolul şcolii şi al 
pedagogului este încă foarte mare. Şi 
asta cu atît mai mult cu cît, excepţie 
făcînd situaţia referitoare la copiii din 
clasele a V-a şi a Vl-a, majoritatea 
absolută a elevilor nu au cărţi de 
şcoală. Bibliotecile şcolare de mult nu 
mai primesc literatura necesară, pe 
cînd părinţii, din cauza sărăciei, nu 
pot cumpăra cărţi pentru copiii lor. 

Actualmente avem 2560 de 
profesori de istorie, ceea ce ar vrea 
să însemne cam cîte doi specialişti 
de fiecare şcoală în care se predă 
istoria. Circa 96 la sută din ei sînt 
absolvenţi ai facultăţilor de istorie. În 
fiecare an, cele două facultăţi de 
istorie din Chişinău dau la ora actuală 
în jur de 200 de noi specialişti, la care 
trebuie adăugaţi şi alţi cîţiva zeci de 
tineri care obţin diplome cu 
specializarea în domeniu în afara 
hotarelor Republicii Moldova. Dar 
salariul absolut mizer al profesorilor 
tîneri, care nu se ridică nici măcar la 
un sfert din coşul minim de consum, 
precum şi starea materială foarte 
grea a şcolii îi fac pe aceştia să 
renunţe la activitatea pedagogică, să 
părăsească şcoala. i 

Fenomenele acestea sînt 
deosebit de îngrijorătoare, deoarece 
urmarea lor este nu numai reducerea 
numărului pedagogilor, ci şi 
îmbătrînirea corpului didactic, în ge- 
neral, de vreme ce aproape jumătate 
din numărul profesorilor de istorie au 
o vechime în muncă mai mare de 25 
de ani. Reciclarea celor înaintați în 
vîrstă nu este aproape de nici un 
folos. De altfel, în ultimii ani acest gen 


de activitate s-a redus foarte mult 
(trec prin ea, anual, ceva mai mult de 
100 de oameni) şi nu urmăreşte 
neapărat scopul ridicării calificării, ci 
mai degrabă obţinerea gradelor 
didactice, adică majorarea salariului. 

Dacă la toate acestea se mai 
adaugă şi faptul că foarte puţini 
pedagogi au acces la presă, că 
numărul acelora care sînt abonaţi la 
reviste de istorie este cu totul 
nesemnificativ, că din cele trei reviste 
istorice care apăreau cîndva, două 


'(“Patrimoniu” şi “Cugetul”, ambele în 


egală măsură accesibile profesorilor 
ultima fiind editată chiar de către 
Ministerul invăţămîntului); nu mai văd 
lumina tiparului de vreo doi-trei ani, 
— atunci devine limpede că potenţialul 
corpului didactic lasă foarte mult de 
dorit. Fără îndoială, aceasta este 
problema cea mai gravă a învăţării 
istoriei în Republica Moldova, mai 
gravă şi decît aceea a manualelor, 
pentru că lipsa cărţilor poate fi 
oarecum suplinită de pedagog, pe 
cînd cadrul didactic, mai ales în 
situaţia noastră, nu poate fi înlocuit 
de cărţi, chiar dacă acestea, făcînd 
abstracţie de situaţia de fapt, ar fi 
foarte bune. 


Istoria şi perspectiva 
relaţiilor politico-sociale şi 
naţionale 


interesul politic faţă de istorie a 
fost întotdeauna mare. Nuanţele şi 
orientarea lui, ca şi factorii care îl 
generează, constituie o gamă foarte 
bogată şi sugerează multe 
învăţăminte. Din a doua jumătate a 
anilor '80 încoace s-au făcut auzite 
şi în Moldova mai multe voci foarte 
interesate, care ne-au tot avertizat şi 
mai continuă să o facă, cum că 
aducerea în actualitate a trecutului 
neamului şi în general înlăturarea 
obstacolelor din calea accesului la 
valorile spiritualităţii româneşti 
constituie un pericol de moarte pentru 
statul moldovenesc. Au trecut însă 
aproape zece ani de la începutul 
mişcării de eliberare naţională a 
românilor moldoveni şi şase ani de 
studiere a istoriei românilor şi 

“cataclismu!” promis n-a mai avut loc. 
Prorocirile nu s-au confirmat. Nici 
n-aveau cum, pentru că erau 
interesate, pentru că anume ele 
reflectau tendinţele de zădărnicire a 
afirmării independenţei Republicii 
Moldova. 

Pentru a se impune, statul 
trebuie să lupte din răsputeri. 
Tucidide, “istoricul absolut”, zice, cu 
gura unor mari figuri ale antichităţii, 
atenianul Pericle şi siracuzanul 
Hermocrate, că statul trebuie să facă 
absolut totul pentru a se afirma sau, 
atunci cînd este mai puţin norocos, 
măcar pentru a supraviețui. Acesta 
este însuşi rostul său, deoarece 
sarcina primordială a statului e să 
aibă grijă de supraviețuirea 
cetăţenilor săi. 

Statul moldovenesc nu se poate 
impune, ba nici nu poate supravieţui, 
dacă nu se alimentează din propriile 
sale resurse spirituale: istorie, limbă 
şi celelalte valori netrecătoare ale 
neamului. Economia nu are culoare. 
N-o au nici moravurile politice. Ba nici 
chiar comportamentul individual. Şi 
tocmai de aceea ele nu dau 
dimensiunile reale ale colectivităţii 
umane, nu spun nimic despre 
capacitatea ei de coeziune, nu 
sugerează nici o trăsătură a 
fizionomiei ei spirituale. Regula întregii 
istorii a omenirii este că orice stat 
care nu a avut o existenţă efemeră a 
fost fondat pe o bază naţională. 
Pentru a-şi avea locul ei de cinste 
între statele lumii, Republica Moldova 
trebuie să încurajeze şi să susţină 
eforturile îndreptate spre afirmarea 
drepturilor ei legitime la istorie şi la 
cultură naţională. Orice om, din orice 
parte a lumii, dacă e bine informat 
asupra realităţilor din Moldova şi nu 
are nici un fel de prejudecăţi relativ la 
acest subiect, ştie că valorile istorico- 
culturale ale acestui tînăr stat sînt de 
neconceput în afara spiritualităţii 
româneşti. Şi, dimpotrivă, cei stăpiîniţi 
de astfel de prejudecăţi — şi sînt 
foarte mulţi de aceştia atît în Moldova, 
cît şi în afară, în anumite locuri din 
fostul imperiu sovietic — resping atare 
înţelegere a istoriei locale. Cînd vor 
să 'se arate mai bine intenţionaţi, 
aceştia îşi motivează atitudinea prin 


necesitatea menţinerii în societate a 
păcii civice şi toleranţei interetnice. 
insă cum îşi dau arama pe faţă, încep 
a vorbi despre pericolul unirii Moldovei 
cu România. În realitate, nu e nici una, 
nici alta. Este adevărat că îndelungata 
şi foarte stăruitoarea propagandă 
antiromânească, desfăşurată pe 
parcursul a aproape două sute de ani 
în ţinut şi în tot imperiul moscovit, a 
reuşit să înrădăcineze adînc în 
sufletele multora o predispoziţie 
negativă faţă de tot ce e românesc, 
şi această anormalitate este 
exploatată de anumite cercuri politice 
foarte intens şi, din păcate, foarte 
fructuos, uneori. Dar tocmai asta arată 
că nu e vorba de pericolul deteriorării 
relaţiilor interetnice, cu atît mai puţin 
de acela al contopirii celor două state 
româneşti. Deci motivul acestei 
atitudini nesănătoase este de natură 
exclusiv politică, şi el este indiciul cel 
mai sigur al tendinței de marginalizare 
şi de eliminare din sfera luării 
hotărîrilor de stat a tuturor acelora 
care se zbat din răsputeri pentru 
accesul cît mai larg şi cît mai liber al 
Republicii Moldova la patrimoniul 
culturii române şi pentru dreapta 
informare a populaţiei în legătură cu 
aceste speculaţii. 

Afirmarea Republicii Moldova ca 
stat independent prin revenire la istoria 
ei adevărată, şi în general prin valorile 
spiritualităţii sale româneşti, fără a fi 
ignorată însă şi necesitatea respectării 
drepturilor minorităţilor etnoculturale 
de pe teritoriul ei, este un proces 
firesc şi necesar. Nu se poate cere 
unui stat tînăr să renunţe la aceste 
valori înainte chiar de a şi le fi însuşit. 
Istoria nu poate face abstracţie de 
faptul că lumea mai este încă 
împărţită în neamuri. O istorie care ar 
încerca să ignore acest lucru n-ar fi 
citită de nimeni. Vasile Pârvan, unul 
din stîlpii istoriografiei noastre 
naţionale, observa că “etnicul e punct 
de plecare şi universalul e punct de 
sosire”, şi acest gînd sugerează for- 
mula cea mai reuşită a circumscrierii 
istoriei naţionale în fluxul istoric uni- 
versal. 

Este foarte util să cunoaştem 
cum se studiază istoria în ţările 
avansate din Europa şi sîntem în per- 

manentă disponibilitate de a recepta 
experienţa şi recomandările ce vin de 
acolo. De aceea iniţiativa Consiliului 
Europei în chestiunea metodologiei 
învăţării istoriei, cu referinţă specială 
asupra ţărilor ce se află în etapa de 
tranziţie spre democraţie şi avînd 
drept obiectiv “promovarea valorilor 
democraţiei şi toleranţei”, trebuie 
tratată cu toată atenţia. Sperăm că 
rezultatele bune ale Seminarului care 
s-a desfăşurat sub egida Consiliului 
pentru Cooperare Culturală al CE 
la Chişinău în zilele de 1-2 iulie a.c. 
ne vor ajuta să punem capăt 
controverselor, care se manifestă mai 
mult în mediile politice decît în cele 
ale profesorilor de istorie, relativ la 
aceea ce trebuie să fie, la noi, cursul 
naţional de istorie. 

Cel care pentru prima dată a 
numit recomandarea aşa cum a 
numit-o a fost un om înţelept. În acest 
sens, recomandările CE sau oricare 
alte recomandări de acelaşi fel 
trebuie, înainte de a fi realizate în 
practica predării istoriei în Republica 
Moldova, puse faţă în faţă cu 
specificul local, mai ales cu nivelul 
nostru de dezvoltare şi cu 
particularităţile evoluției noastre 
istorice. Problemele Apusului se 
deosebesc foarte mult, ca să nu 
zicem fundamental, de problemele 
noastre. Acolo, problema traiului 
omenesc decent de mult nu mai 
există. S-a trecut la o nouă etapă, 
la aceea a transformării învăţă- 
mîntului într-o importantă pîrghie 
socializatoare, adică statul îşi asumă 
şi prin intermediul acestei instituţii 
sarcina  atenuării maxime a 
inegalităţilor şi fricţiunilor sociale, 
apropiind tot mai mult şansele de 
afirmare a copiilor şi tineretului din 
diferite pături şi grupuri sociale. In 
contextul acestei orientări, învăţarea 
istoriei are o misiune împăciuitoristă, 
de aplanare a conflictelor, inclusiv a 
celor de nuanţă etnică, de menţinere 
a păcii sociale. 

Pentru Republica Moldova, 
lucrurile acestea nu sînt pur şi simplu 
noi — eleţin de o perspectivă, pe care 
noi, cei de aici, abia dacă o putem 
intui. Pentru. că la noi problemele 
sociale se manifestă în forma lor 


rudimentară: lipsa a tot şi a toate. 
Deci ceea ce frămîntă aproape toată 
populaţia de la noi este cum să-şi 
asigure ziua de mîine, este problema 
supravieţuirii. Aşa stînd lucrurile în 
realitate, ne dăm seama că distanţa 
dintre noi şi Apus mai este încă foarte 
mare. Noi abia intrăm în istorie, pe 
cînd Apusul are făgaşe sigure 
Degeaba tragi copilul de păr ca să-l 
ridici la înălţimea omului matur — ei 
trebuie lăsat să crească. 

Cursul naţional de istorie al 
Republicii Moldova, aşa cum este 
conceput în programele menţionate 
mai sus, nu promovează o istorie vio- 
lentă, ci una militantă, nu o istorie 
părtinitoare şi tendenţioasă, ci istoria 
care afirmă valorile noastre naţionale 
şi ne îndeamnă să privim cu 
încredere în viitor, el nu-i o istorie ce 
provoacă zîzanie şi fricţiuni între 
cetăţeni şi etnii, ci istoria care are 
curajul să rostească adevărul întreg, 
pentru ca toţi să se găsească în el şi 
să-şi vadă acolo ca într-o oglindă 
neîmplinirile şi datoriile. Anume 
realizarea unei astfel de concepţii în 
studiul istoriei este condiţia 
indispensabilă a promovării valorilor 
democraţiei şi toleranţei. Istoria tole- 
rantă este posibilă numai în socie- 
tatea tolerantă, iar societatea 
tolerantă este prin definiţie o socie- 
tate civilizată, adică realistă. 

SEMINARUL 
“REFORMA 
ÎNVĂŢĂMÎNTULUI 

= ISTORIC 
ÎN MOLDOVA” 


Seminarul s-a desfăşurat din 
iniţiativa şi cu sprijinul Consiliului 
Europei. Astfel de acţiuni culturale şi 
ştiinţifice au avut loc după 1990 în 
majoritatea ţărilor europene, inclusiv în 
fostele republici ale U.R.S.S., din partea 
ei europeană. În general obiectivele 
principale sunt mai ales examinarea 
stării învăţămîntului istoric în ţările 
posttotaiitare şi reformarea lui în 
corespundere cu valorile democraţiei şi 
toleranţei. 

Schița de program al seminarului 
a fost propusă de către experţii CE încă 
la 16 mai a.c. Ţinînd cont de aceste 
sugestii, în Moldova au fost alcătuite, din 
iniţiativa Ministerului Invăţămîntului, un 
Comitet de organizare a Seminarului şi 
un grup de autori pentru pregătirea 
Raportului Naţional asupra 
învăţămîntului istorie din Moldova. 
iniţiativa Ministerului a avut sprijinul activ 
al Asociaţiei Istoricilor din Moldova, al 
Facultăţii de Istorie de la Universitatea 
de Stat din Moldova, al Facultăţii de 
istorie şi Etnopedagogie de la 
Universitatea Pedagogică “lon 
Creangă”, al Institutului Național de 
Perfecţionare a Cadrelor Didactice şi al 
Institutului de Ştiinţe Pedagogice şi 
Psihologice. 

Raportul Național, intitulat 
Învăţămîntul istoric în Moldova, a fost 
alcătuit de istoricii ion Turcanu, 
preşedintele - Asociaţiei Istoricilor, 
Gheorghe Corovai, şef de secţie la 
Ministerul Învățămîntului, Demir Dragnev, 
directorul Institutului de Istorie ai 
Academiei de Ştiinţe a Moldovei, 
Valentina Haheu, şef de laborator la 
I.Ş.PP, Elena Muraru, lector superior la 
U.S.M. specialist în metodica predării 
istoriei, Ludmila Oltu, conferenţiar 
universitar, U.P. “lon Creangă”, Pavei 
Parasca, conferenţiar universitar la 
U.L.I.M. Tezele fundamentale ale 
raportului au fost făcute publice cu citeva 
săptămîni pînă la deschiderea 
Seminarului o dată cu publicarea în revista 
“Săptămîna” a studiului lui lon Ţurcanu 


Cu privire la cursul naţional de istorie în 
Republica Moldova ('L.R.” propune o 
variantă revăzută — n.r.).Dar, spre 
deosebire de studiu, care este dominat 
de preocupările pentru metodologia ge- 
nerală a istoriei şi sinteza istorico-culturală 
a românilor, precum şi de impactul politicii 
cu istoria, raportul este axat aproape 
exclusiv pe probiemele didactice şi constă 
din următoarele compartimente: 
Introducere; Obiectivele învățămîntului 
istoric; Continutul şi structura 
învățămîntului istoric preuniversitar, 
Denumirea cursului de istorie naţională; 
Programele de studiu; Manualele de 
istorie; Profesorii de istorie; Mijloace 
extraşcolare de însuşire a cunoştinţelor 
istorice de către copii şi tineret; Concluzii 
şi recomandări. 

'Raportul a fost difuzat din timp 
participanţilor la Seminar pentru a 
înlesni contribuţia lor la dezbaterea 
problemelor ce urmau să fie în discuţie. 
Textul raportului, tradus în franceză, a 
fost trimis experţilor de la Consiliul 
Europei. 

in dimineaţa zilei de 1 iulie 
Seminarul a fost deschis de către 
primul-viceministru al învăţămîntului di 
Simion Musteaţă. Domnia sa a acordat 
cuvîntul dlui ministru al învăţămîntului 
Petru Gaugaş, care a trecut în revistă 
principalele realizări şi dificultăţi ale 
reformei învăţămîntului istoric din 
Moldova, multumind reprezentanţilor 
Consiliului Europei pentru interesul pe 
care îl manifestă față de această proble- 
mă şi pentru ajutorul direct şi 
dezinteresat acordat în vederea găsirii 
soluţiilor optime. 

Dna Alison Cardwel din Marea 
Britanie, administrator în Direcţia 
invăţămînt, Cultură şi Sport a CE în 
comunicarea Activitatea Consiliului 
Europei în domeniul istoriei a punctat 
preocupările tot mai interesate ale CE 
faţă de felul cum se învaţă astăzi istoria 
în Europa, mai ales în ţările aflate în 
etapa de trecere de la totalitarism la 
democraţie şi a menţionat o serie de 
activităţi iniţiate şi susţinute de CE în 
scopul creşterii rolului învăţămîntului 
istoric în promovarea valorilor 
democratice. 

Au urmat luările de cuvînt ale dlui 
Ciaude-Alain Clerc, Elveţia, vice- 
preşedinte al EUROCLIO, Asociaţia 
Profesorilor de Istorie din Europa 
(Pregătirea manualelor şcolare de 
istorie şi crearea asociaţiilor 
profesorilor de istorie) şi dnei Gisele 
Dessieux, Franţa (Dezvoltarea 
programelor şcoiare ia istorie în 

Franţa). Aceste două comunicări au 
constituit punctul de plecare şi baza 
discuţiilor din cadrul şedinţelor în plen 
şi ale celor din secţiuni. 

- Subiectele au căpătat concreteţe 
o dată cu includerea în dezbateri a 
raportorilor din Moldova. Dna Valentina 
Haheu (Elaborarea şi editarea 
manualelor şcolare de istorie în 
Moldova) a atras atenţia participanţilor 
la Seminar asupra acutei lipse a cărţilor 
de şcoală, a hărților şi a altor materiale 
didactice la istorie, asupra slabei 
calitatăţi a manualelor aflate în uz, 
conchizînd că urmarea directă a acestei 
stări de lucruri este calitatea scăzută a 
procesului de învăţămînt. DI Gheorghe 
Corovai a caracterizat starea actuală de 
pregătire şi de utilizare în procesul de 
instruire a programelor la istorie. Între 
altele, domnia sa a subliniat că şcoala 
este asigurată cu programe, dar mai este 
mult de făcut pînă cînd acestea vor 
ajunge să satisfacă întru totul sarcinile 
de studiu. 

Centrul dezbaterilor din cea de a 
doua zi a Seminarului a fost pregătirea 
cadrelor didactice. Raportul de bază a 
fost prezentat de dna Danielle Leclerq 
din Belgia şi a avut drept temă 
Formarea iniţială şi continuă a 
profesorilor de istorie în Belgia. 
Problema aceasta a fost discutată pe 
larg cu participarea profesorilor de 
istorie din Moldova. Astfel, di Nicolae 
Chicuş, conferenţiar universitar, a vorbit 
despre pregătirea profesorilor de istorie 
la Facultatea de Istorie şi 
Etnopedagogie a U.P. “Ilon Creangă”, 
dna Elena Muraru — la Facultatea de 
Istorie de la U.S.M., iar dl profesor Anton 
Moraru a relatat despre “formarea 
continuă a profesorilor de istorie în 
cadrul Institutului Național de 
Perfecționare a Cadrelor Didactice. 

În după-amiaza celor două zile de 
lucru, discuțiile s-au desfăşurat în 
secțiuni, fapt ce a permis participantilor 
la Seminar să pună raportorilor un 
număr mare de întrebări. S-a discutat 
despre felul cum sînt concepute şi 
realizate manualele, cum sînt asigurati 
elevii cu ele, despre editarea 
manualelor, mai ales despre asigurarea 
financiară a întregii activități de pregătire 
şi de scoatere de sub tipar a lor. S-au 
pus întrebări vizînd multiple aspecte ale 
învățămîntului istoric: programele de 
studiu, repartizarea materialului de 
învăţămînt, volumul optim de lucru al 
pedagogului, materialele didactice 
auxiliare, interferența şi completarea 
reciprocă a disciplinelor de studiu 


(istorie plus geografie, de exemplu), rolul 
mijloacelor extraşcolare de însușire a 
cunoştinţelor istorice etc. 

S-a pus întrebarea: există oare în 
ţările din Europa Occidentală şcoli ale 
minorităţilor sau programe speciale de 
studiu? Dna Gisele Dessieux, inspec- 
tor general al educaţiei în Franţa, a 
răspuns negativ la această întrebare. 
Domnia sa a completat răspunsul 
printr-o referinţă la faptul că corsicanii 
au încercat la un moment dat să-şi 
separe istoria lor locală de aceea a 
întregii Franţe, dar tentativa a fost 
curmată imediat de către oficialităţile 
franceze, deoarece  contravenea 
intereselor naţionale ale Franţei. Se 
admite totuşi ca acolo unde există 
grupuri sau clase de studiu din 
minoritari, predarea cursului obligatoriu 
de istorie (a Franţei sau de istoria uni- 
versală) să presupună un anumit număr 
de ore în plus pentru o cunoaştere mai 
bună a istoriei acestor minoritari. 

S-a discutat cine ar trebui să fie 
autorii de manuale, întrucît actualmente, 
în Moldova, acest drept pretinde a şi-l fi 
însuşit |.Ş.P.P,, care însă nu are specialişti 
pe măsura unei astfel de sarcini. 
Concluzia finală a fost: scrie cine poate, 
principalul e să fie bani pentru aceasta, 
iar cărţile să corespundă cerinţelor 
actuale ale învăţămîntului. În Apus, au 
relatat experţii de la Strasbourg, această 
problemă o rezolvă editorii, şi e bine aşa, 
pentru că astfel apar mai multe variante 
ale aceluiaşi manual, adică profesorilor, 
elevilor, părinţilor li se oferă posibilitatea 
de a alege. S-a menţionat că la noi încă 
nu există astfel de posibilităţi, dar 
obiectivul urmărit rămîne acelaşi. 

În numeroasele luări de cuvînt ale 
vorbitorilor din Moldova a fost 
menţionată lipsa acută a banilor, din care 
cauză nu pot fi editate cărţi pentru 
şcoală, nu se plătesc salariile cadrelor 
didactice, nu se dezvoltă baza materială 
a învăţămîntului şi nu poate.fi păstrată 
într-o stare satisfăcătoare baza exis- 
tentă. Răspunsul care pare să fi convins 
întreaga asistenţă a fost că lipsesc cu 
adevărat nu banii, deşi Moldova este 
totuşi o țară. destul de săracă, ci dorinţa 
şi capacitatea autorităţilor de a promova 
politica socială corespunzătoare, în 
primul rînd de a crea condiţii normale 
de creştere şi educaţie pentru copii. 
Societatea dispune de bani pentru 
cerinţele elementare ale copiilor şi ale 
şcolii însă ei nu sînt canalizaţi în modul 
necesar. 

Pe parcursul dezbaterilor 
participanții la Seminar au formulat o 

serie de observaţii şi propuneri care au 
fost incluse în documentul final al 
întrunirii: Concluzii şi recomandări. 

S-a mai decis aderarea Asociaţiei 
Istoricilor din Moldova la EUROCLIO, 
care este o Conferinţă Permanentă din 
Europa a Asociaţiilor Profesorilor de 
Istorie. DI ion Ţurcanu, preşedintele 
A.L.M., a prezentat, în acest scop, 
documentele corespunzătoare dlui 
Claude-Alain Clerc, vicepreşedinte al 
EUROCLIO. De asemenea, s-a convenit 
că Ministerul Învățămîntului îşi asumă 
sarcina de a edita materialele 
Seminarului. 

La închiderea Seminarului dl 
Simion Musteaţă, prim-viceministru al 
învăţămîntului, preşedinte al 
Comitetului de organizare a 
Seminarului, a analizat în detaliu 
întreaga activitate de pe parcursul celor 
două zile de lucru, menţionînd 
participarea interesată şi productivă a 
profesorilor de la cele două Facultăţi de 
Istorie din Chişinău, a cercetătorilor de 
la Institutul de Istorie al Academiei şi de 
la I.Ş.P.P., dar mai ales: a celor cîtorva 
zeci de reprezentanţi ai profesorilor de 
istorie din întreaga republică, inspectori 
şi şefi ai Direcţiilor teritoriale de 
învăţămînt din Moldova. Totodată, di 
viceministru a adus calde mulţumiri 
experţilor de la CE pentru participarea 
rodnică şi foarte instructivă la lucrările 
Seminarului şi mai cu seamă pentru 
sprijinul acordat la pregătirea şi 
desfăşurarea acestui prestigios for 
ştiinţifico-didactic. 


Reporter 


CONCLUZIILE ŞI 
RECOMANDARILE 
SEMINARULUI 
“REFORMA 
INVAŢAMINTULUI 
ISTORIC IN MOLDOVA” 


desfăşurat la Chişinău sub 
egida Consiliului Europei în 
zilele de 1-2 iulie 1996 


Din anul 1989 învătămîntul 
istoric din Moldova a trecut printr-o 
serie de schimbări, une;e dintre ele 
foarte importante. Învățămîntul s-a 
debarasat de istoria străină, a 
U.R.S.S., şi de ideologia impusă de 
regimul totalitar comunist, a revenit 
la tradiția naţională de învățare a 
istoriei. S-a conturat o concepție 
clară privind specificul istoriei 
tînărului stat şi raportul acesteia cu 
istoria universală. A început 
activitatea de elaborare a 
programelor şi manualelor proprii 
pentru toate treptele învățămîntului 
istoric. Au luat fiinţă reviste de 
specialitate destinate profesorilor de 
istorie. 

Un şir de greutăţi, în special de 
ordin financiar, au făcut ca 
activitatea de elaborare a 
programelor şi manualelor să se 
desfăşoare anevoios. Se constată 
mari deficienţe la editarea literaturii 
didactice, la asigurarea cu manuale 
a elevilor şi bibliotecilor şcolare, la 
consolidarea şi salarizarea corpului 
didactic, la mobilizarea mijloacelor 
audiovizuale extraşcolare pentru 
instruirea istorică a copiilor şi 
tineretului. 

Constatînd aceste. şi alte 
realităţi, participanţii la Seminar con- 
sideră necesar a formula 
următoarele recomandări privind 
desfăşurarea reformei învăţă-— 
miîntului istoric în Moldova: 

i. Finalizarea activităţii de 
elaborare şi impiementare a 
Conceptiei predării şi învăţării 
istoriei în Moldova în baza 
cursurilor de istorie a românilor şi 
istorie universală, determinarea 
obiectivelor şi  finalităţilor 
învățămîntului istoric; 

il. Perfecţionarea programelor 
la istorie deja aprobate de 
Ministerul învăţămîntului. Elabo-— 
rarea programelor de studiu pentru 
clasele a X-XI. De asemenea, 
pentru perioada de tranziţie de pînă 
la anui 2005, trebuie să fie asigurate 
cu programe proprii şi clasele a 
X-XI aie şcolii de cultură generală; 

"HI. Alcătuirea unui program 
special de scriere şi editare a 
manualelor de istorie. Realizarea 
acestei sarcini trebuie să ţină cont 
de următoarele obiective: 
1. Editarea să se facă pe bază de 
concurs şi să asigure existenta 
variantelor de alternativă ale 
aceluiaşi titlu de manual; 
2. Conlucrarea pedagogilor- 
practicieni cu cadrele didactice din 
învățămîntul superior şi cu 
specialişti din cercetare; 3. 
Colaborarea autorilor de manuale 
din Republica Moldova cu 
specialişti din România şi din alte 
ţări. Examinarea posibilităţilor de 
elaborare a manualelor unificate de 
istorie universală potrivit cu 
experienţa şi standardele educa- 
tionale europene; 4. Crearea 
colectivelor de autori ai manualelor 
şi asigurarea financiară a activităţii 
lor; 

IV. Asigurarea tuturor elevilor, 
în primul rînd a celor din familii 
nevoiaşe cu manuale. Completarea 
fondurilor bibliotecilor şcolare cu 
cel puţin cîte 2—3 ex_implare de 
manuale şi de celelalte lucrări 
didactice nou-apărute, recomandate 
pentru învăţarea istoriei; 

V. Elaborarea unui amplu pro- 
gram de măsuri privind asigurarea 
şcolii cu profesori de istorie, con- 
form necesităţilor. Aceste măsuri 
trebuie să vizeze întreaga activitate 
de pregătire şi consolidare a 
corpului didactic, începînd cu 
înscrierea 'a facultate şi terminînd 


cu perfecţionarea şi atestarea 
acestora. Condiţia indispensabilă a 
realizării acestui program este 
sprijinirea lui financiară serios 
motivată şi necondiționată. Locui 
central în acest sprijin urmează 
să-l deţină salarizarea corespun-— 
zătoare a corpului didactic; 

VI. Înviorarea şi reorientarea 
perfecţionării cadrelor didactice, 
care urmează să se desfăşoare pe 
două căi: 

1. În principal, prin 
autoinstruire, fiind totodată per- 
fectat şi mecanismul de evaluare a 
nivelului de pregătire al cadrelor 
didactice; 

2. institutul Naţional de 
perfecţionare va asigura pregătirea 
corespunzătoare a cadrelor 
didactice în vederea acordării 
gradelor didactice; 

VII. Reluarea editării revistei 
pentru profesorii de istorie 
“Cugetul”; 

_VIH. Elaborarea de către 
Ministerul Învățămîntului, Ministe-— 
rul Culturii, Compania de Stat 
“Teleradio-Moldova”, cu sprijinul 
unor organizaţii de creație şi 
obşteşti (Uniunea Scriitorilor, 
Uniunea Cineaştilor, Asociaţia 
Istoricilor, eventual şi altele), a unui 
plan de perspectivă privind 
instruirea istorică extraşcolară a 
copiilor şi tineretului. Intreaga 
activitate în acest sens, conform 
Legii Invățămîntului (art. 41, pct. 
5-a), ar urma să fie coordonată de 
către Ministerul învăţămîntului. 

IX. Revenirea la olimpiadele 
anuale la obiectul istorie. 


(ra de istorie 

ILUSTRU 
CĂRTURAR 
ŞI DISTINS PATRIOT 


Grigore NANDRIŞ este un nume 
de referinţă în cultura noastră. Savant 
de mare prestigiu, cunoscător a 14 
limbi, Nandriş a excelat în mai multe 
domenii: lingvistică, istorie, folclor, 
istoria artelor. S-a născut la 17/30 
ianuarie 1895 în satul Mahala, situat 
pe malul stîng al Prutului, la 7 km de 
Cernăuţi, capitala Bucovinei. Des- 
cendent dintr-o veche şi viguroasă 
viţă de ţărani români, e al treilea fiu 
din cei şapte copii ai lui Dumitru şi ai 
Mariei Nandriş. Grigore va purta cu 
demnitate în lume blazonul familiei 
sale, activitatea statornică pe tărîm 
ştiinţific, social, cultural, întreaga viaţă 
trăită "în tradiţia părinţilor” fiind o 
dovadă a calităţilor moştenite din 
străbuni. 

Şcoala primară a făcut-o în satul 
natal, apoi urmează liceul german din 
Cernăuţi. În 1914, după începerea 
primului război mondial, se transferă 
la liceul din Cîmpulung Moldovenesc. 
Ulterior este coleg la Facultatea de 
Litere a Universităţii din Bucureşti cu 
Al. Busuioceanu, V. Băncilă, L. Blaga, 
D. Caracostea, Sterie Enăchescu ş.a. 
După ce îşi ia licenţa studiază la 
Viena şi Cracovia, o vreme fiind 
angajat al acestei universităţi 
poloneze. În 1923—1925 se află în 
Franţa, audiind cursurile celor mai 
mari lingvişti francezi ai timpului. 
Subtil şi profund cunoscător al lumii 
latine, dar şi al celei slave, Grigore 
Nandriş face parte din pleiada de 
lingvişti, literați, folclorişti, istorici, 
jurişti formaţi în marile şcoli ale 
Occidentului: Al. Rosetti, C.C. 
Giurescu, Al. Busuioceanu, |. Muşiea, 
Bazil Munteanu, Gh. |. Brătianu, P.P. 
Panaitescu, C. Marinescu, Scarlat 
Lambrino... Această generaţie a lăsat 
o puternică şi neştearsă amprentă pe 
firmamentul ştiinţei şi culturii 
româneşti, contribuind la elucidarea în 
temeiul argumentelor a multor şi 


dificile probleme legate de obirşia 
neamului, inclusiv cea a procesului 
de formare a poporului român aflat la 
confluența civilizaţiilor. Din 1929 şi 
pînă în 1940 Grigore Nandriş a fost 
profesor titular la Catedra de slavistică 
şi limba română a Universităţii din 
Cernăuţi şi Preşedinte al Societăţii 
pentru Cultura şi Literatura Română 
în Bucovina. Academicianul Nicolae 
Corlăteanu, care i-a fost student şi 
l-a cunoscut personal, precizează, 
invocînd chipul ilustrului cărturar: "... 
Grigore Nandriş reprezenta în 
perioada de pînă la 1940 o 
personalitate marcantă a 
intelectualităţii române nu numai din 
Bucovina, ci şi din întreaga Românie 
unită în hotarele ei fireşti. Era 
cunoscut, de asemenea, în Austria, 
Franţa, Polonia, unde a fost distins 
cu Laurii de argint ai Academiei de 
Literatură din Varşovia şi cu Ordinul 
Polonia Restituta în gradul de ofiţer 
comandor". (Aici şi în continuare 
citatele sînt reproduse după cartea în 
manuscris "Nandrişii. Povestea unui 
neam bucovinean" de Nicolae 
Corlăteanu — n.r.) 

Plecat în 1940 în Anglia pentru o 
misiune diplomatică, nu va mai avea 
posibilitatea să se întoarcă în Ţară. 
Desfăşoară o amplă şi prodigioasă 
muncă de investigație, din 1948 pînă 
în 1963 fiind şi profesor titular la 
Comparativ Slavonic Philology School 
of Slavonic and European Studies 
din Londra de unde se va pensiona 

cu titlul de "Professores Emeritus". 

Decenii în şir va urmări de acolo, 
din exil, destinul vitreg al Patriei, 
atrăgînd atenţia opiniei publice 
mondiale asupra situaţiei fără prece- 
dent în care s-a pomenit după război 
Basarabia şi Bucovina. A scris o serie 
întreagă de lucrări la temă, inclusiv 
despre istoria şi lingvistica din 
R.S.S.Moldovenească. 

Memoriul pe care îl publicăm în 
numărul de faţă constituie un docu- 
ment inedit redactat în 1946 şi 
expediat Conferinţei de Pace de ia 
Paris. Lucrarea, susținută de mul- 
tiple argumente şi date de ordin 
ştiinţific şi istoric, relevă interesul 
acut şi constant al lui Gr. Nandriş 
pentru subiectul în cauză, 
constituie o dovadă de înalt patrio- 
tism şi rară probitate morală. 
Memoriul era (mai este!) un strigăt 
disperat al tuturor celor ce au fost 
lăsaţi de izbelişte după 1944, în 
afara sfintelor fruntarii ale 
neamului, fiind deportaţi, umiliti şi 
supuşi genocidului etnic de către 
bolşevici. Memoriul este şi o reacţie 

"personală a marelui om de cultură 
la dramaticul destin al surorii Aniţa 
Nandriş, care, rămasă în satul na- 
tal după venirea ruşilor, a fost 
deportată în Gulagul sovietic, unde 
a trecut prin două decenii de 
supliciu. Soarta cruntă a Aniţei l-a 
obsedat îndelung pe cărturar. Deşi 
oprimaţi cu sălbăticie de regimul 
sovietic totalitar, bucovinenii şi 
basarabenii au supravieţuit. Cîţi au 
fost (sînt?!) cei care le-au descifrat 
şi le-au înţeles cu adevărat mobilul 
rezistenţei lor?! "Mă gîndesc la 
durerea sărmanei Aniţa... — îi 
mărturisea Grigore Nandriş lui 
Teodor la moartea fratelui lor mai 
mare lon — Scrie-i şi întăreşte-o ca 
să iasă din această lovitură 
neîndurată a destinului, aşa cum a 
trecut prin toate." 

` Textul reproduce Memoriul 
(tradus după o ediţie spaniolă din 
1956) în redacţia revistei "22". 
Anticipînd parcă mărturiile de mai 
tîrziu ale surorii sale incluse în 
cartea acesteia "Douăzeci de ani în 
Siberia”, publicată în 1991 la 
Bucureşti, Grigore Nandriş încă în 


1946 atenţiona asupra tragediei 
populaţiei româneşti din pro- 
vinciile cedate ca urmare a Pactului 
Rlbbentrop—Molotov. Dar n-a fost 
auzit nici atunci, în 1946, şi nici mai 
tirziu, cînd avea să constate: "De 
un sfert de veac ciocănesc ca în 
piatră seacă să introduc măcar 
cîteva idei sănătoase despre noi 
(românii — n.r.) în această lume 
unde drumul la rațiune, dreptate, 
etică duce prin stomac”. Cît adevăr, 
cîtă crudă realitate în aceste rînduri 
înşirate cu durere ia 8 iunie 1967, 
aproape de obştescul sfîrşit al 
savantului pribeag. Şi tot în acel an 
încă o lucidă şi sfişietoare izbucnire 
sufletească a distinsului patriot: 
"hu mai am doruri romantice ci 
o simtire cosmică ce mă leagă de 
unde am plecat”, deoarece în 
Anglia "rădăcini reale nu am prins, 
dincolo de familie... acoio (pe 
pămîntul strămoşesc adică — n.r.) 
vă am pe voi toti". Chiar şi în ultima 
scrisoare datată 31. 12. 1967 
Nandriş nu uită să sublinieze că 
este mereu cu gîndul la focul "din 
vatra străbună”. 

Grigore Nandriş se stinge din viaţă 
la 29 martie 1968, iar rămăşiţele 
pămînteşti au fost aduse la Rădăuţi, 
în cripta familiei din cimitirul ortodox, 
criptă făcută "pe pămîntul Bucovinei” 
din îndemnul fratelui mai mare lon, 
medic cu mare reputaţie. Doar pe 
celălalt tărîm fraţii lon, Grigore, Teodor 
şi mama sînt împreună. Se odihnesc 
alături, aşa cum şi-au dorit, pe 
pămîntul dulcii Bucovine, nu departe 
de Mahala, parte din sufletul 
Nandrişilor rămas ostatic în altă ţară. 
Nedreptatea mai dăinuie şi azi pe 
această palmă de străvechi pămînt 
românesc. Unitatea tuturor 
pămînturilor strămoşeşti şi a 
românilor de pretutindeni, dorită şi 
consecvent apărată cu forţa 
argumentelor şi a adevărului de către 
Grigore Nandriş, mai este pentru 
urmaşii marelui om de ştiinţă un vis 
neîmplinit... 

Alexandru BANTOŞ 

Grigore NANDRIŞ 
MEMORIU 


_ DREPTURILE NAȚIUNII 
ROMÂNE ASUPRA BASARABIEI 
ŞI BUCOVINEI 


DEPORTĂRILE POPULAŢIEI 
ROMÂNEŞTI DIN REPUBLICA 
MOLDOVA ÎN U.R.S.S. 


Populaţia rurală română care 
trăieşte în regiunea situată între Prut 
şi Nistru (Basarabia) este actualmente 
dislocată cu forţa şi deportată în 
provinciile deşertice ale Asiei. 
Denunţăm în faţa lumii civilizate acest 
atentat etnic, care datorită 
consecinţelor sale se poate încadra 
în ceea ce se defineşte prin crimă- 
genocid. 


DEPORTAREA POPULAŢIEI 
ROMÂNEŞTI ÎN U.R.S.S. — UN 
ATENTAT ETNIC 


I. Deportarea populaţiei româneşti 
din teritoriul ocupat de U.R.S.S. a 
început încă din 1940. Ruşii au 
împiedicat populaţia surprinsă de 
invazia din 26 iunie 1940 să 
părăsească teritoriile străbătute de 
Prut şi au considerat-o ca parte 
integrantă a inventarului confiscat de 
aceştia. in faţa refuzului acestei 
populaţii de a se înrola în Armata 
roşie, aceasta a fost trimisă în masă 
la muncă forţată la minele din Donbas 
şi în diferite regiuni ale Asiei sau 
pentru întreţinerea minelor din 
regiunea Karelia. Scrisorile primite de 
la puţinii supraviețuitori ai acestei 
groaznice încercări afirmă-că 
majoritatea acestor primi deportaţi 
şi-au pierdut acolo viaţa. 

În primăvara anului 1941, ruşii au 
procedat la noi deportări în masă, sub 
ameninţarea evenimentelor care se 
petreceau în apropierea frontierelor lor. 
De data aceasta cruzimea a fost încă 


şi mai mare. Capii de familie au fost 
despărțiți de soţii şi de copii. Unii au 
fost executaţi rapid, alţii deportaţi în 
centre de muncă forţată. Femeile şi 
copiii, închişi în vagoane de mărfuri, 
au fost trimişi dincolo de Ural, în 
regiunile arctice ale Siberiei, unde au 
ajuns doar aceia care au putut suporta 
supliciul unui asemenea voiaj, care a 
durat cîteva luni. Supraviețuitorii sînt 
acum în lagăre de muncă forţată, fără 
a fi fost vreodată judecaţi. Toate 
intervenţiile autorităţilor româneşti, 
precum şi cele ale familiilor, adresate 
direct Ministerului Afacerilor Externe, 
au rămas fără răspuns, sub pretextul 
că aceşti nefericiţi au devenit cetăţeni 
sovietici. 

În 1955, pentru a-şi termina ope- 
ra începută, autorităţile statului 
comunist sovietic din Basarabia au 
decretat deportarea tineretului rural din 
această regiune şi îndepărtarea 
acestuia în colhozurile celor mai 
îndepărtate regiuni ale imperiului 
Sovietic pînă la frontierele cu 
Mongolia. Această crimă colectivă a 
fost camuflată sub termenul 
administrativ de transfer planificat al 
populației. 

Publicaţia Sovetskaia Moldavia 
din Chişinău din 31 martie 1955 pub- 
lică textul acestui odios decret. 

Nici un argument economic nu 
poate justifica această deplasare a 
unei populaţii agricole — locuind 
într-o regiune unde nu există exces 
de populaţie şi lucrînd aici pămîntul 
de secole — în regiuni nelocuite, cu 
o climă şi condiţii de viaţă tota! diferite 
şi situate la mii de kilometri depărtare. 
Scopul acestei deportări este pur poli- 
tic şi ideologic, face parte din 
metodele unui partid care tratează 
populaţia paşnică potrivit concepţiei 
neguţătorilor de sclavi. 


STRATEGIA SOVIETICĂ — 
SCHIMBAREA FORŢATĂ A 
COMPONENŢEI ETNICE ÎN 
TERITORIILE ROMÂNEŞTI 


II. Deportarea populaţiei româneşti 
dintre Prut şi Nistru face parte din 
strategia sovietică. Schimbarea 
forţată a componenţei etnice din 

teritoriile româneşti de la nord de 
Dunăre şi pînă la cursul superior al 
Siretului constituie o etapă a operaţiei 
de înaintare a ruşilor spre 
Constantinopol. Eforturile militare 
ruseşti din munţii Bucovinei în timpul 
primului război mondial trebuie 
judecate ţinînd cont de acest scop, 
urmărit, de asemenea, prin anexarea 
Bucovinei prin tratatul din 1946. În 
plus, simpla enumerare a invaziilor 
militare ruseşti în sud-estul 
Europei, începînd cu 1711 pînă 
astăzi, pune în evidenţă scopurile 
imperialismului moscovit. De 12 ori 
în 240 de ani trupele ruseşti au 
invadat România, inclusiv cînd au 
venit ca aliaţi (1877 şi 1916). Jafurile 
comise de aceste trupe au constituit 
un record tragic pentru istoria şi 
memoria generaţiilor contemporane. 


INVAZIILE RUSEŞTI — LA 
FIECARE GENERAŢIE 


invaziile ruseşti au avut loc la 
fiecare 20 de ani, astfel încît fiecare 
generaţie a trăit pe viu invaziile 
moscovite. (...) lată aici, în ordine 
cronologică, invaziile imperialismului 
rus spre Mediterană. 

1. invazia Moldovei în 1711 se 
termină cu înfrîngerea lui Petru cel 
Mare la Prut. Prin tratatul din 11 iulie 
1711, Petru cel Mare şi-a răscumpărat 
propria libertâte şi a închis “fereastra” 
spre Constantinopol. 

2. invazia din 1739 încearcă 
deschiderea acestei “ferestre”, dar 
tentativa este respinsă prin tratatul 
ruso-turc încheiat la Belgrad în 18 
septembrie 1739, prin intermediul 
medierii franceze. Rusia dorea să 
anexeze Moldova, iar Austria Valahia. 
Dar intervenţia puterilor occidentale a 
împiedicat ca cele două puteri 
imperialiste să împartă poporul român, 
aşa cum vor face mai tîrziu cu poporul 
polonez. Conducătorul ocupaţiei 
ruseşti, generalul Munich, a sărăcit 
boierii printr-o spoliere metodică şi a 
deportat sate întregi din Moldova, 
pentru a popula cealaltă parte a 
Nistrului, ceea ce el numea “noua 
Rusie”. 

3. În 1769, trupele ruseşti 


invadează din nou principatele 
române, ocupînd laşul şi Bucureştiul. 
Ecaterina a Il-a se vede totuşi obligată 
să încheie cu turcii pacea de la 
Kuciuk-Kainargi, în 21 iulie 1774. Sub 
ameninţarea unei revolte a cazacilor 
de pe Don, se vede forţată să 
părăsească toată Moldova, inclusiv 
regiunea situată între Prut şi Nistru 
(Basarabia); dar Austria pretextează 
slăbiciunea Turciei, putere care oficial 
era suverană asupra principatelor 
române, şi ocupă Moldova de Nord, 
numită Bucovina. (...) 

4. În 1787, Ecaterina a Il-a 
anexează Crimeea şi cere sultanului 
să-i cedeze Basarabia. Trupele 
ruseşti pătrunseseră în Moldova pînă 
la Siret, sub conducerea lui Suvorov. 
În 9 ianuarie 1792, Rusia semnează 
cu Turcia “Tratatul de pace perpetuă”, 
potrivit căruia frontierele sale se mută 
pe Nistru, prin anexarea provinciilor 
poloneze situate între acest rîu şi 
Bug. Ciîştigul a fost destul de mo- 
dest, dat fiind faptul că împărăteasa 
renunţa în acelaşi timp la principate, 
unde voia să-l proclame ca “rege al 
Daciei” pe favoritul său, Potemkin, 
mort scurt timp după aceea. Călătorul 
rus Struve, care a traversat Moldova 
în 1793, ne dă o descriere 
emoţionantă a modului în care oraşele 
Bîrlad, Focşani şi Tecuci au fost 
complet devastate de armatele 
ruseşti, iar populaţia moldovenească 
a fost decimată. 

5. În 1806 izbucneşte al cincilea 
război între puterea suverană Turcia 
şi puterea protectoare — Rusia — 
care invadează din nou atît de 
pedepsitul teritoriu românesc. 
Generalul Kutuzov trece Dunărea, dar 
nu reuşeşte să ajungă la 
Constantinopol. Rusia lui Alexandru | 
dorea să anexeze cele două principate 
române, executînd astfel prevederile 
testamentului Ecaterinei a Il-a; dar 
înaintarea lui Napoleon în Rusia a 
întărit poziţia Turciei, care a încheiat 
în 28 mai 1812 pacea de la Bucureşti, 
şi astfel invazia rusă a fost oprită la 
Prut. Moldova dintre Prut şi Nistru a 
fost botezată cu numele dinastiei 
valahe “Basarabia” şi a fost ocupată 
de ruşi pînă în 1918, cînd a votat liber 
întoarcerea sa la România. 

6. Prin convenţia de la Akkerman 
din 7 octombrie 1826, act explicativ 
şi complementar al tratatului din 1812, 
sultanul Mahomed îşi asumă obligaţia 
în faţa ţarului Nicolae | să părăsească 
principatele române şi să acorde 
libertăţi politice supuşilor săi. Dar în 
decembrie 1827 izbucneşte un nou 
război între ruşi şi turci. În iulie 1829, 
ruşii ocupă Adrianopole şi încheie 


pacea din 14 septembrie 1829. Rusia . 


obţine liberatrecere prin “Strîmtori” şi 
controlul gurilor Dunării. Consecința 
acestor ocupaţii ruse a fost pentru 
români sclavizarea ţăranilor, printr-o 
constituţie numită “regulamentul 
organic”. 

7. Din acest motiv, cînd armatele 
ruseşti au invadat din nou Moldova 
în 1848 pentru a înăbuşi mişcarea 
liberală a patrioţilor români, ţăranii au 
stricat podurile şi drumurile pentru a 
protesta împotriva înrobirii. În 15 
septembrie, cazacii ţarului, foarte 
creştin, au zdrobit, sub copitele cailor 
un mare număr de bătrîni, femei şi 
copii la porţile Rîmnicului Sărat. Ruşii 
au ajuns la Bucureşti. Şi-au instalat 
taberele în Colentina. În 1849 ruşii şi 
turcii au semnat convenţia de la Balta 
Liman. Ruşii s-au retras de cealaltă 
parte a Prutului, dar au păstrat 
posesiunea din 1812 asupra 
Basarabiei. 

8. În 1853 izbucneşte războiul 
Crimeii. Armatele ruseşti ocupă 
principatele române, ajungînd pînă 
la Dunăre. Au trebuit să bată în 
retragere, cînd francezii şi englezii au 
debarcat mai întîi în Dobrogea, apoi 
în Crimeea. (...) Prin tratatul de la 
Paris din 30 martie 1856, s-a redat 
Moldovei sudul Basarabiei, 
aproximativ 9.000 km pătraţi, la nord 
de gurile Dunării. Un lucru ce nu 
trebuie uitat, foarte caracteristic, este 
că ruşii au încercat să înşele puterile 
occidentale, schimbînd harta originală 
cu alta, menţionînd oraşul “Noul 
Bolgrad” pe Dunăre, în locul oraşului 
Bolgrad, situat la nordul lacului Ialpug, 
locul unde fusese trasată frontiera în 
conferinţa de la Paris. 

Palmerston a calificat această 
încercare dezonorantă drept “un act 
de înşelăciune, total nedemn 
pentru o putere mare cum este 
Rusia”. 

9. În războiul din 1877—1878, 
armatele ruseşti s-au salvat de la 
dezastru şi de la posibilitatea de a se 
vedea azvirlite în Dunăre datorită 
intervenţiei armatei române la Griviţa 
şi Plevna. Prin convenţia din 16 aprilie 
1877, care garanta trupelor ruseşti 
libera trecere prin teritoriul românesc, 
ţarul îşi asuma obligaţia de “a 
menţine şi a face să fie nie Me 
drepturile politice ale Statului 
Român, aşa cum acestea rezultau 
din legile interne şi tratatele 
existente, precum şi a menţine şi a 
apăra integritatea actuală a 
României”. Prin tratatul de la Berlin 
din 13 iulie 1878, Rusia a luat cu japca 
României, aliata sa de război, toată 
Basarabia de sud, redată de tratatul 
de la Paris. La protestele României 
diplomaţii ruşi au răspuns că garanţia 
de integritate a fost concepută pentru 
a produce efecte în faţa altora, nu a 
Rusiei însăşi. 


ISTORIA TEZAURULUI 
ROMÂNESC PĂSTRAT ÎN RUSIA 


10. În timpul primului război! 
mondial, românii au avut o nouă 
experienţă a prezenţei trupelor ruseşti 
aliate pe teritoriul ei. Sosite în toamna 
anului 1916, după invazia germană, 
aceste trupe dezorganizate de 
revoluţie s-au dedat jafurilor, au 
încercat să aresteze pe regele 
Ferdinand şi guvernul său la laşi; au 
fost respinse cu forţa peste Nistru de 
către trupele româneşti, care după 
lupte crîncene au reuşit să curete ţara 
de propriii săi aliaţi. De data aceasta, 
Rusia nu a putut să-şi anexeze nici 
un teritoriu românesc. În schimb, a 
reţinut tezaurul Băncii Naţionale a 
României, depozitat, pentru a fi la 
adăpost în faţa invaziei germane, în 
banca statului rus. S-au semnat 
înţelegeri prin care guvernul Rusiei, 
sub garanția Onoarei şi în 
asentimentul puterilor aliate, s-a 
obligat să restituie această avere 
poporului român. O primă înţelegere 
s-a semnat în 27 decembrie 1916 şi 
a doua în iulie 1917, în timp ce nemţii 
încercau să rupă frontul la Mărăşeşti. 
lată o enumerare sumară a valorilor 
ce se află la Moscova din 1917: 

— rezerva de aur a Băncii 
Naţionale Române, în valoare de 
314.580.456 lei; 

— bijuteriile coroanei, în valoare 
de 10 milioane lei aur; 

— tezaurul arheologic de la 
Pietroasa, universal cunoscut şi care 
cuprinde 12 piese de aur masiv de 
valoare inestimabilă; 

— 1.600 milioane lei ai Băncii 
Naţionale, din care 600 milioane de 
aur; 

— totalitatea pînzelor din 
pinacoteca statului; 

— colecțiile de artă ale muzeelor 
publice şi private; 

— majoritatea documentelor 
noastre istorice aparţinînd Arhivelor 
Statului şi Academiei. 


“UN NOU CONCEPT DE DREPT 
INTERNAŢIONAL” 


11. Rusia sovietică a invadat în 
1940, teritoriul românesc al 
Bucovinei de Nord pînă la Siret şi 
Basarabia între Prut şi Nistru. 
Printr-o notă trimisă guvernului român 
în 26 iunie 1940, Molotov justifica 
ocuparea Bucovinei, care nu a 
aparţinut niciodată Imperiul rus, în 
termeni proprii unui adevărat 
exploatator capitalist. Spunea astfel: 
“Cedarea părții de nord a Bucovinei 
către U.R.S.S. ar putea reprezenta — 
în realitate doar într-o proporție 
redusă — un mijloc de compensare a 
marilor pierderi cauzate U.R.S.S. şi 
populaţiei Basarabiei de cei 22 de ani 
de dominație a României în 
Basarabia”. Potrivit noului concept de 
Drept Internaţional comunist, 
Bucovina reprezintă, deci, “dobînda” 
capitalului Basarabia plătită Rusiei 
pentru că populaţia acestei provincii 
a ales, bazîndu-se pe dreptul de a-şi 
decide propria soartă, să se întoarcă 
la Patria-Mamă în 1918. 

Memoria conducătorilor comunişti 
suferă de amnezie atunci cînd este 
vorba de tezaurul românesc, păstrat 
în Rusia, în virtutea unor înţelegeri 
internaţionale şi confiscat de un 
guvern care se proclamă succesor 
legal al Statului căruia i-a fost 


încredinţat acest tezaur. În 1940, aşa 
cum s-a încercat încă din 1878, pe 
baza unei hărţi pe care creionul lui 
Molotov, puţin mai gros, a depăşit linia 
impusă iniţial şi a cuprins Herţa 
întreagă, limitrofă cu Bucovina şi care 
s-a văzut deodată încorporată 
imperiului sovietic. De data aceasta, 
Europa nu mai avea un Palmerston 
pentru a defini acest procedeu. 

12. A douăsprezecea ocupaţie 
militară rusă a început în 1944 şi 
durează încă în 1956, după semnarea 
tratatului de pace cu Austria, care 


„uneşte ocupaţia militară a României 


şi Ungariei de această semnare: 
Această ocupaţie se deosebeşte de 
toate celelalte prin intensitatea tehnică 
a exploatării economice, prin 
anihilarea populaţiei prin intermediul 
deportării şi distrugerea claselor 
sociale prin măsuri sociale. 

Prin aceste 12 invazii spre sud- 
estul european, Rusia şi-a lărgit 
frontiera în acest sector. Plecînd de 
la un perimetru care nu depăşea 100 
mile în jurul Moscovei, a ajuns pînă 
în pragul Constantinopolului. Pămîntul 
românesc şi numeroşi membri ai 
poporului român au căzut victime ale 
acestui efort militar, care a călcat în 
picioare dreptul la viaţă al tuturor celor 
pe care i-a întîlnit în dezvoltările sale 
agresive. 


APEL CĂTRE ONU 


În numele acestui popor român, 
care nu poate să facă auzită oficial 
vocea sa autentică şi denunţătoare 
prin nici o petiție internaţională, 
denunțăm crima de genocid 
săviîrşită prin deportarea forţată a 
populaţiei rurale din regiunile 
ocupate şi anexate de la România. 
Ne adresăm ONU, cerînd cu 
insistenţă să impună membrilor săi 
care au semnat oficial Carta Naţiunilor 
Unite să respecte dreptul elementar 
al oamenilor de a trăi liber în locul pe 
care îl doresc. Reclamăm 
condamnarea dezrădăcinării forţate a 
indivizilor sau a populațiilor. Conştiinţa 
umană, care condamnă traficul cu 
sclavi, nu poate rămîne pasivă în faţa 
acestei sclavii moderne, organizată 
de potenţialul militar al unui stat 

împotriva unui popor fără apărare. 
Cerem ca, în acelaşi timp cu controlul 
internaţional al armamentului, să se 
organizeze, pe alt plan, de către 
“Crucea Roşie” sau orice altă instituţie 
internaţională, controlul deportării 
forţate. Cerem ca statele civilizate 
care fac parte din ONU să proclame 
principiul de drept internaţional, în 
virtutea căruia orice fiinţă umană are 
dreptul imprescriptibil de a fi repatriat 
în locul de unde a fost dezrădăcinat 
cu forţa. 

Prociamăm în faţa lumii 
civilizate că orice schimbare etnică 
provocată de ocupanţi în teritoriile 
româneşti dintre Prut şi Nistru nu 
va fi recunoscută niciodată ca 
sursă de drepturi politice pentru 
ocupanţii ocazionali ai acestor 
teritorii. Aceste teritorii se vor 
întoarce la patrimoniul naţiunii române 
pe baza drepturilor istorice şi a eticii 
internaţionale în ziua în care această 
naţiune îşi va fi redobîndit libertatea 
şi independenţa, pentru că forţa nu 
poate crea drepturi în viaţa 
naţiunilor civilizate, aşa cum nu o 
poate face nici în viaţa indivizilor. 


O EROARE A DIPLOMAŢIEI 
OCCIDENTALE DE DUPA RAZBOI 


După ce a efectuat în anii trecuţi 
deportări de muncitori “voluntari” din 
Basarabia, Uniunea Sovietică 
procedează acum la deportarea în 
masă a populaţiei acestei provincii. 
In 31 martie 1955, cotidianul 
Sovetsckaia Moldavia anunţă că 
autoritățile sovietice au hotărît 
mutarea “planificată” a populaţiei din 
“Republica Moldova” în regiunile 
Astrahan, Rostov, Pavlodar şi 
Kazahstan (Anexa nr.1).(...) Această 
nefericită populaţie românească, care 
în 1940 a fost separată cu forţa de 
România împotriva voinţei sale şi a 
întregului popor român în urma 
Pactului Ribbentrop—Molotov, 
revalidat: la sfîrşitul războiului 
mondial, suferă un act de genocid 
dintre cele mai ordinare pe care le- 
a cuhoscuft istoria. 

Trebuie semnalat că aceste 
deportări, potrivit textului sovietic 
adăugat, se efectuează, în primul rînd, 


în regiunile cu o populaţie pur 
românească. Rusia sovietică, 
dîndu-şi seama, după zece ani de 
ocupaţie, că această populaţie nu 
poate fi convertită la comunism, nici 
deznaţionalizată, a luat hotărîrea să 
o distrugă, să o disperseze în trei 
provincii la distanţa de la 1.500 la 
3.500 km de locul său de origine. 

Acest act de barbarie incalificabilă 
este o violare flagrantă a principiilor 
şi reprezintă o ofensă jignitoare la 
adresa puterilor occidentale 
democrate şi a ONU, care s-au 
angajat solemn să nu permită ca 
aceste drepturi să fie călcate în 
picioare într-o parte oarecare a lumii. 
Deja din 1940—1941 au început 
deportările în masă de-a lungul 
frontierelor vestice ale U.R.S.S., mai 
ales în Ţările Baltice şi în Basarabia. 
Era doar un preludiu. 

Şi acest act de genocid are loc, 
ironie supremă, în acelaşi timp cu 
campania dusă de U.R.S.S. pentru 
coexistenţă paşnică între Est şi Vest, 
dusă prin mijlocirea unor uriaşe 
mijloace de propagandă, pentru pacea 
în lume, cu respectarea drepturilor 
omului şi respectînd principiul 
dreptului la autodeterminare a 
popoarelor, respectînd stipulările 
prezente în Carta Naţiunilor Unite. 

Poporul român, care trăieşte 
sub ocupaţia şi teroarea comunistă, 
nu are nici o posibilitate de a 
reacţiona şi se vede obligat să 
suporte în tăcere aplicarea 
odioaselor hotărîri ale Moscovei, 
dar noi, refugiații români 
reprezentînd România liberă, ne 
ridicăm cu toată puterea posibilă 
şi cerem puterilor occidentale să 
ceară Rusiei sovietice să renunţe 
la aplicarea hotăriîrii luate în 
legătură cu această populaţie de a 
o deporta din locul său de origine. 
S-ar putea obiecta că provinciile 
Basarabia şi Bucovina depinzînd 
acum de Rusia, românii nu au nici un 
drept să se amestece în treburile 
interne ale altei ţări şi că Rusia poate 
proceda cum crede de cuviinţă faţă 
de populaţia sa. Pentru a respinge de 
la început această obiecţie, declarăm 
că: 

— Bazîndu-ne pe dreptul istoric şi 


198 


Limba Romåaä 


pe principiul etnic, pămîntul 
românesc, care de sub autoritatea 
statului român a trecut sub 
suveranitatea rusă, aparţine de drept 
României. 

— Rusia sovietică nu are nici un 
drept asupra acestor teritorii, pe care 
şi le-a însuşit prin forţă. Această 
deportare în masă ordonată de 
Moscova demonstrează prin ea însăşi 
că populaţia acestor provincii nu este 
rusească, nici de origine slavă. 
Această populaţie este românească 
şi deci de origine latină. 

— Nu recunoaştem autoritatea 
rusă asupra acestor provincii şi 
considerăm stadiul actual al lucrurilor 
ca provizoriu. Aceasta reprezintă una 
dintre cele mai grave erori ale 
diplomaţiei occidentale de după război 
şi reparația acestei stări de lucru este 
unul din obiectivele esenţiale ale lumii 
libere. 

Avem, prin urmare, nu numai 
dreptul, ci şi obligaţia supremă de a 
interveni în ajutorul acestei populaţii 
care,dezrădăcinată de mai bine de 
zece ani, împotriva voinţei sale, 
trăieşte azi sub ameninţarea 
dispariţiei. Considerăm că datoria 
noastră este să sprijinim 

. declaraţiile pe care le-am făcut mai 
sus cu probe privitoare la dreptul 
nostru istoric şi la predominanta 
noastră etnică. 


DATELE ETNICE 
Populaţia românească din 
Basarabia a fost în 
permanenţă majoritară 


În ultimatumul adresat României 
la 25 iunie 1940, U.R.S.S. afirma că 
“în 1918, România, profitînd de 
slăbiciunea militară a Rusiei a 
despărțit de Uniunea Sovietică (Rusia) 
o parte a teritoriului său, atentînd 
astfel la unitatea seculară a 
Basarabiei, populată în principal de 
ucraineni, cu Republica Sovietică 
Ucraina”. Rezultă, deci, din acestea 
că pretenţiile sovietice se bazau pe 
faptul că această provincie era 
populată în principal de ucraineni şi, 
deci, separînd-o în 1918, s-a atentat 
la unitatea seculară a Basarabiei cu 


înainte. “menţionat, 


Ucraina. Aceste afirmaţii sînt foarte 
departe de realitate. lată ce spu 
statisticile: : 

Recensămîntul oficial efectuat de 
ruşi în 1817 avea următoarele 
rezultate: 


Români 419.240 (86,7%) 
Ruteni 30.000 (6,3%) 
Evrei 19.130 (4%) 


Alte naţionalităţi 
(lipoveni, greci, 
armeni, bulgari, 
găgăuzi etc.) 14.260 (3%) 

Trebuie semnalat faptul că, o dată 
cu ocuparea Basarabiei (1812), 
această provincie a fost invadată de 
funcţionari ruşi, în oraşe au fost 
instalate garnizoane militare, au venit 
să se stabilească negustori şi, totuşi, 
întreaga populaţie străină era doar în 
proporţie de 13,3%. Acest fapt 
demonstrează că în 1812 Basarabia 
era populată de o populaţie 
românească omogenă. 

Căpitanul statului major al armatei 
ruse, N. Zasciuk, care a consacrat 
Basarabiei o serie de studii cu 
caracter istoric, etnografic, economic 
etc., dă următoarea statistică pentru 
anul 1858: 


Moldoveni 600.000 (65,6%) 
Ruteni 120.000 (13,1%) 
Evrei 78.750(8,6%) 


Bulgari şi găgăuzi 48.216 (5,3%) 
Nemţi 24.160 (2,6%) 
Ruşi 20.000(2,2%) 
Ucraineni 6.000 (0,7%) 
Alte naţionalităţi 
(țigani, armeni, greci, 
suedezi) 17.553 (1,9%) 
Din toate acestea, rezultă că, 
de-a lungul dominaţiei ruse (1812— 
1862), procentajul de moldoveni s-a 
diminuat cu 20%, rămînînd totuşi într- 
o majoritate zdrobitoare făţă de 
oricare altă naţionalitate, iar cît 
despre ucraineni, care, potrivit 
ultimatumului. Uniunii Sovietice mai 
constituie 
principala populație a Basarabiei, ei 


deţin abia un procentaj de 0.7%. 


Se demonstrează, de asemenea, 
că în timp ce moldovenii cresc din 

1817 până în 1862 de la 419.240 la 
600.000, adică o creştere normală a 
numărului locuitorilor, rutenii cresc în 
aceeaşi perioadă de la 30.000 la 
120.000, ceea ce înseamnă că 
aproximativ 100.000 de ruteni au fost 
aduşi ca şi coloni. Vedem de 
asemenea,apărînd ruşii cu 2,2% şi 
ucraineni cu 0,7% 

În sfîrşit, de la revenirea 
Basarabiei la România în 1918, 
recensămîntul efectuat în 1930 de 
guvernul român demonstrează că, la 
o populaţie de 2.864.402 locuitori, 
procentajul este următorul: 


Români 56,2% 
Ruşi 12,3% 
Ruteni sau 

ucraineni 11,0% 
Evrei 7,2% 
Alte naţionalităţi 13,3% 


SCRIITORII RUŞI DESPRE 
CARACTERUL ROMÂNESC AL 
BASARABIEI 


În afară de aceste date statistice 
(...), există o serie de afirmaţii ale unor 
autori ruşi care pun, de asemenea, în 
evidenţă caracterul strict românesc al 
Basarabiei. 

Scriitorul rus Svinin opinează 
astfel, în 1816,:despre populaţia 
Basarabiei: “Locuitorii autohtoni ai 
acestei regiuni sînt moldovenii sau 
românii care, precum am afirmat 
mai sus, sînt descendenţii colonilor 
romani. Vorbesc limba moldove- 
nească, care este de origine latină şi 
care conservă, asemenea italienei, 
numeroase particularităţi ale limbilor 
neolatine”. 

Căpitanul de stat major A. Zasciuk 
afirmă că: “Moldovenii (românii) 
constituie majoritatea populaţiei, 
aproape trei sferturi din totalul 
acesteia. Moldovenii trăiesc de mult 
în regiunile centrale şi nordice ale 
Basarabiei. Pot fi consideraţi, ca să 
spunem aşa, localnicii acestor 
ţinuturi”. 

De-a. lungul anilor 1864— 
1868,'Comitetul Statistic al 
Basarabiei”, instituție oficială rusă, 
publică trei volume de documente 
privitoare la Basarabia. Această 


lucrare confirmă că majoritatea 
populatiei este de origine română, iar 
privitor la trecutul Basarabiei afirmă 
că: ”Pînă la anexarea sa de către 
Imperiul rus în 1812, Basarabia 
avea acelaşi guvern cu Moldova, 
din care făcea parte intergrantă ă”, 

Referindu-se la regiunea sudică a 
Basarabiei numită Bugeac, scriitorul 
rus L. Tihomirov precizează: "Mergînd 
spre sud, vedem, de asemenea, un 
mic teritoriu vecin cu România, care 
nu este în nici un fel rusesc. Ambiţia 
țarului a creat pentru Rusia în această 
regiune o zonă de complicaţii 
internaţionale. (...). Nu are nimic 
comun cu Rusia. În ciuda acestui 
fapt, după ultimul război (1877 - 
1879), Alexandru al II-lea a crezut 
necesar să smulgă acest teritoriu 
propriilor săi aliaţi, românii, care 
au protestat energic față de această 
nedreptate. Rusia, odată eliberată, se 
va grăbi, este aproape sigur să redea 
românilor acest teritoriu, ca şi o parte 
din Basarabia”. 

În fine, celebrul general rus 
Kuropatkin, fost ministru de război şi 
scriitor militar, scrie în lucrarea sa. 
Problemele armatei ruse: "Poporul 
român al Basarabiei, anexată acum 
100 de ani, trăieşte şi azi (1910) 
izolat,departe. de populaţia rusă. 
(...) Într-un viitor apropiat, fie pe 
cale paşnică, fie în urma unui 
război, unirea poporului român 
este inevitabilă.” (...) 

Consideraţii asupra preponderenţei 
româneşti în această provincie se 
întîlnesc şi în alte lucrări publicate atît 
de autori ruşi, cît şi de autori străini, 
dar credem că citatele extrase sînt 
suficient de convingătoare pentru ane 
opri aici. 

Minoritățile care trăiesc în 
Basarabia nu au schimbat caracterul 
românesc al acestei provincii. (...) Un 
intelectual rus, Butovici, care a locuit 
o anumită perioadă î în Basarabia, scria 
în 1916: “Încă şi azi, după ` 100 de 
ani de dominație rusească, limba 
care serveşte drept limbaj 
“internaţional” în relaţiile între diverşi 
reprezentanţi ai raselor care populează 
provincia nu este rusa, ci 
moldoveneasca”. 

Deci, după mai mult de 100 de ani 
de dominație rusească şi cu doar doi 
ani înainte de revenirea Basarabiei la 
România, limba pe care au învăţat-o 
străinii colonizați aici, pentru a se 
înţelege între ei, nu era rusa, ci 
moldoveneasca românească. Ceea ce 
pune în evidenţă aspectul românesc 
absolut predominant al Basarabiei. În 
plus, masa etnică românească 
depăşeşte cu mult frontiera 
Basarabiei. Chiar şi pe celălalt mal al 
Nistrului există o populaţie de 700.000 
români, formînd populaţia majoritară 
a ceea ce U.R.S.S. a numit între cele 
două războaie Republica Moldova 
(Provincia Transnistria). 


DREPTUL ISTORIC 
1. BASARABIA 


Regiunea dintre Prut şi Nistru a 
fost numită Basarabia după ce a căzut 
sub dominaţia rusă. 


Provincia cunoscută azi sub 
numele de Basarabia a făcut parte din 
Principatul Moldovei, constituit ca 
stat unitar în secolul al XIV-lea. Acest 
principat, care se extindea de la 
Carpaţii orientali pînă la Nistru, a fost 
constituit de o populaţie omogenă 
românească. Principii români care au 
domnit în aceste principate au 
fortificat succesiv frontiera pe Nistru 
pentru a se apăra de tătari, care 
cuceriseră deja, pe parcursul secolului 
al XIII-lea, regiunile din estul 
Nistrului, de unde invadau deseori 
teritoriul Moldovei. Ruinele acestor 
cetăţi fortificate (Hotin, Soroca, 
Tighina, Cetatea Albă) stau azi 
mărturie, pe malul occidental al 
Nistrului, constituind o mărturie 
evidentă a prezenţei româneşti pînă 
la acest rîu. Pe vremea aceea, 
teritoriul Rusiei era împărţit în diferite 
principate, care trăiau sub dominaţia 
tătară. 

Ducatul Moscovei nu. a reuşit 
să-şi cucerească independenţa pînă 
la jumătatea a doua a secolului al 
XV-lea, pe vremea lui Ivan al Ill-lea. 

Începînd din acest moment, tarii 


Moscovei şi-au extins autoritatea în 
toate direcţiile, ajungînd în 1792 la 
Nistru, în contact direct cu Moldova. 
La acea dată, Principatul Moldovei 
avea mai mult de patru secole de 
existenţă şi pe toată această 
perioadă frontiera sa de est a fost 
Nistrul. ; 

Obiectivul Rusiei era să ajungă la 
Constantinopol (Istanbul) şi să 
deschidă un drum spre Mediterana. 


În 1806, la începutul unui nou 
război între Rusia şi Turcia (al 5-lea 
război ruso-turc pentru dominaţia 
asupra ţărilor riverane Mării Negre), 
armatele ruseşti intră în Moldova, pe 
care o ocupă pînă în 1812, cînd, prin 
pacea de la Bucureşti, Turcia, fără a 
avea vreun drept. şi fără să ţină 
seama de tratatele existente între ea 
şi Moldova, cedează Rusiei 
regiunea cuprinsă între Prut şi 
Nistru. Atunci, această regiune nu 
avea un nume. A fost numită 
Basarabia abia după ce a căzut sub 
dominație rusă. Prin ocuparea 
Basarabiei, Rusia a ajuns la gurile 
Dunării şi a înaintat cu încă un pas 
spre Constantinopol. Cum puterea 
Turciei era în scădere, Rusia a hotărît 
să-i dea lovitura de graţie. Cu acest 
scop şi pentru a-şi facilita intrarea în 
Balcani, a desfăşurat o intensă 
campanie propagandistică printre 
popoarele slave aflate sub dominație 
turcească (bulgari şi sîrbi), 
prezentîndu-se ca fratele ortodox şi 
clar doritor să-i ajute să-şi recapete 
libertatea, în felul în care acum se 
pretinde apărătoare a proletariatului 
şi tinde spre dominație mondială, 
utilizînd forța de pătrundere a 
comunismului. 


OCCIDENTUL — SPRIJINITOR AL 
TURCIEI CONTRA RUSIEI IN 
RAZBOIUL CRIMEII 


În 1854 izbucneşte un alt război 
ruso-turc: războiul Crimeii. Puteriie 
europene, dîndu-şi seama de 
obiectivele urmărite de Rusia şi 
conştiente de slăbiciunea turcilor, 
le-au venit acestora în ajutor pentru a 
opri înaintarea Imperiului rus spre 
Mediterana, imperiu ale cărui forţă şi 

expansiune erau un motiv de 
îngrijorare în cancelariile europene. 
Războiul s-a terminat în 1856 cu 
victoria aiiaţilor, care cuceriseră 
fortăreaţa Sevastopol din Crimeea. 
Una din consecinţele acestui război 
a fost obligarea Rusiei la 
retrocedarea sudului Basarabiei. 
S-a făcut astfel dreptate poporului 
român, dar puterile europene doreau 
de asemenea îndepărtarea Rusiei de 
gurile Dunării şi instalarea lor aici 
pentru a controla navigația pe acest 
fluviu. 

Patrioţii români din principatele 
Moldova şi Valahia, dîndu-şi seama 
de marele pericol pe care-l reprezenta 
Rusia, începuseră deja de mai bine 
de un sfert de secol să lupte pentru 
unirea celor două principate. 
influenţaţi de ideile liberale ale 
occidentului european şi cu sprijinul 
activ acordat de Franţa lui Napoleon 
al Ill-lea, aceşti patrioţi reuşesc să 
depăşească toate dificultăţile şi să 
proclame, la 24 ianuarie 1859, unirea 
celor două principate româneşti şi 
formarea statului român. Rusia nu era 
de acord cu această unire, pentru că 
era conştientă că va fi mai greu să 
anexeze cele două principate care 
deveniseră un singur stat. Pe de altă 
parte, Basarabia nu putea fi 
împiedicată să se simtă atrasă de 
acest nou stat românesc. În fapt, era 
previzibil că populaţia Basarabiei, care 
nu încetase să lupte pentru libertate, 
îşi va intensifica lupta în acest sens. 


RĂZBOIUL DIN 1877: LIPSA DE 
SCRUPULE A RUSIEI FAŢĂ DE 
ALIATA SA, ROMÂNIA 


Pentru a nu-i da tînărului stat 
românesc timp să se consolideze şi, 
de asemenea, pentru a-şi realiza 
vechiul vis de cucerire a 
Constantinopolului, Rusia declară 
război Turciei în 1877. 

Dar pentru a ajunge în Turcia 
europeană, Rusia trebuia să treacă 
prin România. Intre cele două state 
s-a semnat o convenţie prin care 
România se declara de acord să per- 
mită trecerea armatelor ruse pe 
teritoriul său, contribuind de 
asemenea la întreţinerea acestei 


armate — totul cu condiţia să-i fie 
garantată integritatea teritoriului, 
trupele ruseşti declarîndu-se de acord 
să părăsească România la terminarea 
războiului. România se oferise, de 
asemenea, să participe la război ca 
aliată a Rusiei, dat fiind faptul că era 
sub dominaţia nominală a Turciei şi 
dorea să fie total independentă. În 
ciuda faptului că această alianţă 
presupunea avantaje indiscutabile 
pentru Rusia, la început oferta a fost 
refuzată,ceea ce demonstrează că 
avea intenţii ascunse, care se puteau 
realiza cu dificultate în faţa unei 
Românii aliate; dar la cîteva luni după 
începerea războiului, ruşii, învinşi în 
Balcani şi ameninţaţi cu înfrîngerea, 
au recurs din nou la România şi au 
acceptat alianţa. Intrarea în război a 
trupelor române a făcut să se încline 
balanţa victoriei de partea ruşilor şi 
războiul s-a terminat în 1878 cu 
înfrîngerea turcilor. În timpul 
negocierilor de pace, Rusia a 
demonstrat o totală lipsă de scrupule 
faţă de aliata sa, România. 

În ciuda garantiilor date în ceea 
ce privea integritatea teritoriului, 
şi-a anexat, prin Tratatul de la 
Berlin, sudul Basarabiei, care 
fusese restituit, în 1856, 
Principatului Moldova. . 

in acelaşi timp, deşi războiul se 
terminase şi pacea era semnată, 
Rusia refuza să-şi retragă trupele din 
România. A fost necesară 
ameninţarea de război din partea Marii 
Britanii pentru a se retrage. Rusia se 
instala deci, din nou, la gurile 
Dunării, însuşindu-şi proprietatea 
aliatului său, care o salvase de la 
înfrîngere. 


1917: CREAREA 
“SFATULUI ŢARII” 


Marea Revoluţie rusă din 1917 
punea problema autodeterminării 
politice a tuturor naţiunilor supuse 
Rusiei — şi deci şi a românilor din 
Basarabia. Astfel, pe măsură ce 
spiritul revoluţionar se extindea şi 
devenea mai cunoscut, popoarele 
s-au orientat spre ideea aplicării 
dreptului la autodeterminare. Guver- 
nul Kerenski, neputînd face faţă 

tendinţelor centrifuge ale popoarelor, 
a proclamat, în manifestul din 25 
septembrie 1917, “în ceea ce priveşte 
problema naţională, recunoaşterea 
drepturilor tuturor popoarelor 
la autodeterminare pe baze ce 
vor fi elaborate de Adunarea 
Constituţională”. 

Poporul român din Basarabia, care 
(...) se opusese cu dîrzenie vreme de 
100 de ani (1812—1917) rusificării 
impuse de administraţie (şcoală, 
biserică, colonizare etc.), intră în 
curentul liberalizării, alături de celelalte 
popoare (finlandezi, lituanieni, 
estonieni, letoni, ucraineni, georgieni, 
armeni, cazaci etc.). 

La sfîrşitul lunii martie 1917 se 
constituie Partidul Național 
Moldovenesc, care proclamă în 
programul său “lupta pentru obținerea 
unei ample autonomii administrative, 
judecătoreşti, religioase, şcolare şi 
economice a Basarabiei. Toate legile 
privind problemele interne ale 
Basarabiei trebuie să fie redactate de 
Dieta Provinciei (Sfatul Ţării)”. 

Cu acest program, mişcarea 
naţională capătă un caracter general 
în întreaga Basarabie. 

in toamna lui 1917 a fost ales 
“Sfatul Ţării”, compus din 105 deputaţi 
români şi 45 reprezentanţi ai 
minorităţilor. Era astfel compus, încît 
toate minoritățile, corporaţiile, toate 
clasele sociale erau reprezentate 
acolo. În sesiunea de deschidere a 
“Sfatului Ţării” iau cuvîntul aproape 
toţi reprezentanţii minorităţilor şi 
recunosc românilor dreptul la 
autodeterminare. 

În 2 decembrie 1917, “Sfatul Ţării” 
proclamă Basarabia Republică 
Democratică Moldovenească. 

_ In timp ce Basarabia se îndreaptă 
din punct de vedere politic spre 
emancipare, dezordinile interne se 
agravează, mai ales datorită trupelor 
ruseşti, dezorganizate, transformate 
în adevărate bande, care se retrăgeau 
din Basarabia semănînd în drumul lor 
dezordinea şi teroarea. 

In Chişinău (capitala Basarabiei), 
au arestat oficiali străini aliaţi ce se 
aflau acolo şi au distrus sediul 
comisiei interaliate însărcinată cu 
cumpărarea grîului pentru front, 


arestind pe membrii acesteia şi 
luîndu-le milioane de ruble. 

In sate, aceste distrugeri erau şi 
mai grave. Cum unităţile teritoriale 
organizate în grabă de “Sfatul Ţării” 
nu au putut aduce la ordine aceste 
bande, a fost nevoie să se ceară 
guvernului român să intervină cu trupe 
pentru restabilirea ordinii. 

in 13 ianuarie 1918, armata 
română a fost primită cu entuziasm 
de toată populaţia, inclusiv de cea 
minoritară, pentru că prezenţa sa era 
salvatoare pentru toţi. Acţiunea 
trupelor române s-a limitat la 
expulzarea bandelor de jefuitori şi la 
menţinerea ordinii. Ordinele date de 
Cartierul General român interziseseră 
orice amestec al trupelor în treburile 
interne ale Basarabiei. 

La 2 ianuarie 1918, o dată cu 
proclamarea Ucrainei ca stat indepen- 
dent, orice contact teritorial între 
Basarabia şi restul Imperiului rus a 
dispărut. În mod logic, Republica 
Basarabia trebuia de asemenea să se 
proclame independentă, lucru care 
s-a petrecut în 24 ianuarie 1918, cînd 
independenţa a fost proclamată de 
“Sfatul Ţării” cu unanimitate de voturi, 
inclusiv ale minoritarilor. De aici pînă 
la alipirea de patrie nu mai era decît 
un pas şi nimeni nu mai putea să se 
opună. (...) Revenirea la România era 
dorită nu numai de români, ci şi de 
minoritari. Din toate colţurile 
Basarabiei s-au trimis moţiuni, 
aprobate în adunări, care cereau 
guvernului Republicii să accelereze 
actul unirii. 

In 27 martie (9 aprilie) 1918, 
“Sfatul Ţării” a votat într-o sesiune 
solemnă moţiunea, cerînd unirea cu 
Regatul României. 

Prin acest act, liber hotărit, fără 
nici o presiune exterioară, poporul 
Basarabiei îşi exprimase dorinţa de 
a trăi şi a se dezvolta alături de 
restul românilor în cadrul 
frontierelor României. 

Basarabia participă la alegerile 
pentru Adunarea Constituantă a 
României Mari din 1919, care a 
ratificat, la 20 decembrie, unirea 
acestei provincii cu România. La 
aceste alegeri au participat 79 % din 
alegătorii înscrişi pe liste. 

Prin Tratatul de la Paris din 28 
octombrie 1920, ratificat în 19 mai 
1922, aliaţii occidentali şi Japonia 
recunosc această unire. Dacă puterile 
occidentale au recunoscut drepturile 
României asupra Basarabiei şi au 
considerat această unire logică şi 
dreaptă, din partea Rusiei atitudinea 
a fost complet diferită. 


PRESIUNI INTERBELICE DIN 
PARTEA RUSIEI 


În primii ani după război, Rusia, 
izolată de restul lumii —atit în Europa 
cît şi în Asia —,a încercat să 
negocieze recunoaşterea acestei uniri 
în schimbul altor avantaje. De 
exemplu, în 1920, Cicerin, comisar al 
poporului pentru afaceri externe, a 
invitat prin intermediul unor 
radiotelegrame guvernul român să 
iniţieze negocieri pentru restabilirea 
relaţiilor de prietenie printr-o 
reglementare a tuturor chestiunilor în 
litigiu, atît teritoriale, cît şi financiare. 
Situaţia din Rusia era în momentul 
acela foarte critică. Armatele sale, 
ajunse la porţile Varşoviei, se 
retrăgeau în grabă spre Ucraina, 
respinse de trupele poloneze; 
generalul Vranghel, comandantul 
armatei contrarevoluţionare, opera 
victorios În sud. 

Marile Puteri ale Occidentului 
aveau o atitudine ostilă faţă de 
regimul comunist din Rusia.In aceste 
condiţii, nimic nu era mai normal decit 
dorinţa Rusiei de a-şi asigura 
neutralitatea României. 

În cursul tratativelor ce au avut loc, 
Rusia a propus, ca bază a negocie- 
rilor, recunoaşterea Basarabiei 
româneşti,restituirea tezaurului 
românesc (rezerve de aur, arhive 
istorice şi numeroase depozite 
private), trimis din motive de 
securitate de către guvernul român în 
1916 şi 1917 în Rusia, şi punerea în 
-libertate a prizonierilor. 

Guvernul român promisese, în 
schimb, să se abţină de la orice 
participare la o agresiune directă sau 
indirectă contra Uniunii Sovietice şi 
să menţină cu ea relaţii de bună 
vecinătate..(...) 

In 1922, Cicerin şi Litvinov fac 


cunoscut — printr-un mesaj de la 
Radio Moscova — că Rusia este 
dispusă să negocieze cu România 
asupra Basarabiei în schimbul 
abandonării explicite a oricărei 
pretenţii pecuniare — inclusiv în ceea 
ce priveşte tezaurul — încheierea 
simultană a unui tratat de neagresiune. 
Cer, în plus, ca negocierile să fie duse 
la bun sfîrşit direct între Rusia şi 
România, dat fiind faptul că 
demniiatea sa naţională îi interzicea 
recunoaşterea validității unui tratat 
încheiat fără participarea sa.(...) 

Guvernul român acceptă negocieri 
asupra tuturor problemelor. în litigiu, 
dar refuză să accepte faptul că unirea 
Basarabiei cu România putea să 
constituie obiect de negociere. 

Pe măsură ce situaţia internă şi 
externă a U.R.S.S. se consolida, era 
mai evidentă atitudinea sa faţă de 
România referitoare la Basarabia. 

La Viena, în 1924, în timpul unei 
conferinţe ruso-române, teza privitoare 
la Basarabia, expusă de-a lungul mai 
multor sesiuni publice, nu recunoștea 
drepturile României asupra Basarabiei 
şi cerea un plebiscit pe care îl 
considera dinainte inadmisibil. 

În 1929 s-ar fi putut crede că, 
după aderarea la pactul Briand-Kelog 
şi pentru punerea în acțiune anticipată 
a acestui pact, prin protocolul semnat 
la Moscova în 19 februarie 1929 de 
reprezentanţii U.R.S.S., Poloniei, 
Letoniei, Estoniei şi României, 
U.R.S.S. renunţase să considere 
unirea Basarabiei cu România ca un 
act de ostilitate faţă de ea, pentru că 
semnatarii se obligau, în virtutea 
preambulului la protocolul menţionat, 
să menţină pacea existentă. 

În plus, acelaşi pact Briand-Kellog 
specifică în paragraful 2 că recurgerea 
la forţă ca instrument al politicii 
naţionale se exclude. . 

In 3 iulie 1933, România şi 
U.R.S.S. au încheiat la Londra (la fel 
cu Afganistanul, Estonia, Letonia, 
Persia, Polonia şi Turcia) Convenţia 
asupra definirii noţiunii de agresor şi 
de teritoriu. Această convenţie 
prevedea: 1. invadarea teritoriului unui 
stat constituie un act de agresiune, 
în afara unei eventuale declaraţii de 
război; 2. teritoriul statelor semnatare 

este cel care există în acel moment 
sub autoritatea sa. 

Semnînd această convenţie, 
U.R.S.S. recunoştea, ipso facto, că 
Basarabia aparţine României, una din 
semnatarele acestei convenţii. 

in 1934, cu ocazia stabilirii relaţiilor 
diplomatice normale, se duc la bun 
sfîrşit negocierile între U.R.S.S. şi 
România asupra deschiderii frontierei 
de la Nistru pentru ambele părţi şi 
pentru -acreditarea miniştrilor 
plenipotenţiari pe lîngă cele două 
guverne, negocieri care se sfirşesc 
în 9 iunie a aceluiaşi an. 

In toamna lui 1934, Uniunea 
Sovietică este admisă, la cerere, în 
Societatea Naţiunilor. România a 
votat în favoarea sa. (...) Pactul 
Societăţii Naţiunilor prevedea, în 
articolul 10, că membrii societăţii sînt 
de acord “să respecte şi să menţină, 
împotriva oricărei agresiuni exterioare, 
integritatea teritorială şi independența 
politică a tuturor membrilor Societății”. 
Era evident că Uniunea Sovietică, 
acceptind prevederile acestui articol, 
era de acord cu respectarea integrităţii 
teritoriale a României. 

In 1936, România şi U.R.S.S. au 
negociat chiar şi un pact de asistenţă 
mutuală, în care U.R.S.S. accepta să 
se specifice ca “în virtutea obligaţiilor 
de asistența mutuală, trupele 
sovietice nu vor putea să pătrundă 
pe teritoriul românesc la vest de 
Nistru, nici trupele româneşti pe 
teritoriul sovietic la est de Nistru, 
decit la cererea uneia din părţile 
semnatare”. Este evident că, prin 
acest pact, U.R.S.S. recunoştea 
Nistrul ca frontieră între ea şi 
România. Era recunoaşterea unui act 
consumat, deşi nu era o recunoaştere 
de jure a ancorării Basarabiei de către 
România.(...) 

După acordul de la München 
(1938), Litvinov a declarat 
însărcinatului cu negocieri francez că 
U.R.S.S. nu are nimic de reclamat de 
la România; în aite împrejurări, 
vorbind de Basarabia ministrului 
român, o numeşte “provincie 
românească”. Aceste dovezi de bună 
intenţie s-au sfîrşit după semnarea 
acordului de la Moscova, în august 
1939, între Germania şi U.R.S.S.(...) 


În 26 iunie 1940, guvernul român 
primeşte un ultimatum, prin care i se 
cere să abandoneze Basarabia şi 
Bucovina de Nord. 

Încercarea guvernului român de a 
cîştiga timp, comunicînd Moscovei că 
era dispus să trimită plenipotenţiari 
pentru a discuta condiţiile propuse de 
ruşi, a provocat o nouă notă cu 
caracter ultimativ din partea Rusiei, 
prin care i se cerea să se retragă din 
cele două provincii, începând din 28 
iunie, retragere eşalonată în patru 
etape de cîte o zi. România, în acel 
moment complet izolată (Franţa era 
ocupată de trupele germane, Anglia 
în război cu Germania şi ameninţată 
cu invazia propriei ţări), nu a avut altă 
posibilitate decît de a accepta 
ultimatumul rus. Basarabia şi 
Bucovina de Nord nu au fost, totuşi, 
cedate, căci evacuarea prin forță nu 
a constituit niciodată o recunoaştere 
a acestei stări de lucru. 

Prin acest act brutal, Uniunea 
Sovietică a acţionat contra 
obligațiilor contractate prin 
aderarea la pactul Briand-Kellog, a 
Convenţiei de la Londra din 1933 
şi a Pactului Societăţii Naţiunilor. 
În plus, cînd guvernul comunist de la 
Bucureşti a semnat Tratatul de pace 
de la Paris din 1946, opoziţia 
naţională, reprezentind voinţa 
autentică a poporului român, a 
prezentat, la Conferinţa de pace, un 
memoriu pentru rezervarea drepturilor 
româneşti asupra teritoriilor smulse ei 
prin violenţă. 


2. BUCOVINA 


La fel cu Basarabia, Bucovina a 
făcut parte din Moldova chiar de la 
începutul istoriei românilor. (...) 

In secolul al XVIII-lea, Moldova 
era sub suzeranitatea turcească. In 
1774, Austria, profitînd de dificultăţile 
cărora turcii trebuiau să le facă faţă 
— erau în război cu ruşii încă din 1768 
—,a cerut acestora să-i cedeze o parte 
din nordul Moldovei, cu intenţia de 
a-şi asigura o mai bună legătură între 
propriul imperiu şi Galiţia, smulsă cu 
doi ani în urmă Poloniei. Cererea a 
fost sprijinită de o mare sumă de bani, 
oferită conducătorilor turci. Cum 

sultanul turc nu dorea complicaţii noi 
cu Austria, de data aceasta a cedat 
porţiunea de teren cerută, care a ajuns 
în final la o suprafaţă de mai mult de 
10.000 km pătraţi. Această provincie, 
care pînă atunci nu avea o denumire 
specială, s-a numit Bucovina. Şi astfel 
a rămas sub suzeranitatea austriacă 
pînă în 1918, cînd Imperiul austro - 
ungar s-a dezmembrat, în urma 
înfrîngerii din primul război mondial. 
Toate naţiunile supuse pînă atunci 
puterii imperiale s-au declarat 
independente în virtutea dreptului la 
autodeterminare. Românii din 
Bucovina au constituit un Comitet 
Naţional, care s-a reunut în 28 
noiembrie 1918 la Cernăuţi şi a 
decretat unirea Bucovinei cu România. 

Această provincie n-a făcut 
niciodată parte din Imperiul rus. În 
plus, ultimatumul Uniunii Sovietice 
din iunie 1940 menţionează că 
Bucovina de Nord este cerută ca “un 
mijloc care să asigure o 
despăgubire, chiar dacă 
nesemnificativă, pentru daunele 
suferite de Uniunea Sovietică şi de 
populaţia Basarabiei în urma 
dominaţiei româneşti de 22 de ani”. 


3. REGIUNEA HERŢEI 


Regiunea Herţei este situată în 
nordul Moldovei, aproape de frontiera 
Bucovinei de Nord cu Basarabia. A 
aparţinut dintotdeauna României. Cînd 
trupele ruseşti au ocupat Bucovina de 
Nord, la sfîrşitul lui iunie 1940 — după 
ultimatumul deja menţionat —,au trecut 
frontiera şi au ocupat Herţa. Protestele 
guvernului român nu au avut nici un 
efect. S-a răspuns doar că linia de 
demarcaţie trasată de Molotov, pe hartă, 
trecea prin acest oraş şi că trebuia, prin 
urmare, înglobat în partea ocupată de 
Rusia. 

Astfel, oraşul împreună cu 52 de 
sate din jurul său au trecut sub 
dominaţia Uniunii Sovietice. 


CONCLUZII 


A fost demonstrat, prin acest 
studiu succint, că întreg teritoriul 
smuls cu forţa României de către 


U.R.S.S. în iunie 1940 aparţine, atît 
potrivit dreptului istoric cît şi 
principiului etnic, Statului român. În 
plus, Basarabia ca şi Bucovina au 
revenit României în 1918 nu printr-un 
act de forţă, ci prin exercitarea în 
deplină libertate a voinţei populațiilor 
respective, aşa cum am precizat an- 
terior. 

Prin recunoaşterea suveranităţii 
Uniunii Sovietice asupra acestor 
teritorii s-au încălcat principiile 
wilsoniene, Carta Atlantică şi 
principiile drepturilor omului. 
Poporul român, oprimat de regimul 


` comunist şi cu un guvern în întregime 


supus voinţei duşmane, nu are nici o 
posibilitate să reacționeze contra 
nedreptăţilor care îi sînt impuse. 

Din acest motiv, refugiații 
români, bazîndu-se pe drepturile 
etnice ale poporului român asupra 
Basarabiei, Bucovinei de Nord şi a 
regiunii Herţa, în calitate de unici 
reprezentanţi ai României libere, 
declară că nu recunosc nici un 
drept al Uniunii Sovietice asupra 
acestorteritorii şi se ridică cu toată 
energia împotriva acestui act 
monstruos al deportării populaţiei 
din Republica Moidova, republică 
de care aparţin majoritatea acestor 
teritorii. 

Care este scopul urmărit de 
Uniunea Sovietică prin aceste 
deportări? Motivul mărturisit este de 
ordin economic. Este evident că prin 
aceste deplasări de populaţie se 
urmăreşte un scop economic şi În 
principal, punerea în valoatie a 
bogățiilor neexploatate din regiunile 
depopulate; dar nu acesta este 
obiectivul principal. Dacă U.R.S.S. ar 
urmări doar un scop economic, nu ar 
fi necesar să efectueze aceste 
deplasări de populaţie: o primă 
deplasare din Republica Moldova spre 
Rostov, Astrahan, Kazahstan şi o a 
doua în diferite regiuni ale Republicii. 
Ar fi fost mult mai normal ca populaţia 
acestei republici să rămînă la locul 
său, iar cei care trebuie să o 
repopuleze după plecarea localnicilor 
să fi fost trimişi direct în regiunile unde 
sînt deportaţi românii din Republica 
Moldova. Şi aceasta pentru o rațiune 
majoră,şi anume aceea că această 

Republică (Basarabia) posedă un 
pămînt arabil de cea mai bună calitate, 
iar locuitorii săi ştiu cum să-l lucreze. 
indepărtarea localnicilor va provoca 
mari pierderi economice, dar Uniunea 
Sovietică nu se preocupă deloc de 
acest aspect; ceea ce demonstrează 
că nu preocuparea de a rezolva o 
gravă problemă economică este cea 
care obligă U.R.S.S. să recurgă la 
metode barbare, cum este aceea de 
a muta populaţia Moldovei la distanţe 
mai mari de 3.000 km. 

Ceea ce încearcă Uniunea 
Sovietică, în principal, este să 
distrugă probele de ordin etnic ale 
drepturilor românilor asupra 
teritoriilor înglobate Republicii 
Moldova şi, de asemenea, să 
distrugă populația majoritar 
românească, vecină cu România, 
care de drept este parte a poporului 
român şi care ar putea, la un 
moment dat, să ceară revenirea la 
patria sa de origine. 

Odată deportaţi românii din 
Republica Moldova, nu vor mai 
exista probe că românii sînt 
majoritari şi nu vor mai exista cei 
care ar putea cere revenirea la 
România. In localităţile locuite de 
multe secole de români se vor instala 
populaţii din alte regiuni ale Uniunii 
Sovietice, pentru că ţara nu poate 
rămîne fără populaţie, nici pămîntul 
nelucrat. 

Cînd această deportare se va 
termina, Uniunea Sovietică va 
putea să accepte liniştită, sau chiar 
să propună, un referendum 
în Republica Moldova, fiind 
de-acum convinsă că nu vor'mai 
exista români care să ceară 
reîncorporarea în România. Din tot 
ce odinioară a fost românesc nu va 
mai fi rămas decît numele 
Republicii. 

De aceea, cu o profundă 
nelinişte şi cu toată seriozitatea 
cerută de gravitatea situației, 
atragem atenţia întregii lumi 
occidentale asupra caracterului 
odios şi inuman al deportărilor 
planificate în Republica Moldova şi 
asupra consecințelor politice 
extrem de grave. 

Aceste deportări înseamnă: 

— asasinatul în masă a 


milioane de români, căci nu vor fi 
supraviețuitori printre cei care au luat 
acest lung şi sinistru drum; 

— o violare evidentă a 
principiilor drepturilor omului — şi 
prin aceasta un grav afront pentru 
Occident, care şi-a asumat 
responsabilitatea de a apăra aceste 
drepturi ori de cîte ori acestea nu sînt 
respectate; 

— pregătirea unei imense 
înşelăciuni politice, destinată să-i 
ofere Uniunii Sovietice posibilitatea de 
a demonstra că teritoriile smulse 
României în 1940 nu sînt deloc 
populate cu români, iar România nu 
are, în nici un fel, vreun drept asupra 
acestor teritorii. 

Şi în fine: 

— dovada pentru popoarele 
oprimate că marile puteri 
occidentale nu sînt capabile să le 
ajute şi nu au, prin urmare, altă 
soluţie decît să se supună voinţei 
Uniunii Sovietice. 

In faţa acestei situaţii, ne 
îndreptăm solicitarea expresă spre 
Marile Puteri Occidentale şi spre 
celelalte ţări ale căror popoare se 
bucură de beneficiile inestimabile 
ale libertăţii pentru a le cere să ia 
apărarea populaţiei Basarabiei şi 
pentru a căuta mijloace de a 
determina Uniunea Sovietică să 
respecte principiile drepturilor 
omului şi Carta Atlantică. 

Fiind aceste principii expresia 
însăşi e existenţei umane şi a relaţiilor 
între oameni şi între popoare, ele au 
căpătat o asemenea importanţă, încît 
va fi imposibil celor ce le-au formulat 
să nu lupte pentru aplicarea acestora, 
în realitate, sub ameninţarea propriei 
lor distrugeri. 

Ne angajăm să nu încetăm lupta 
pînă ce populaţia românească 
deportată la marginile extreme ale 
Rusiei şi Asiei nu se va fi întors la 
căminul său ancestral şi pînă ce 
provinciile româneşti Basarabia şi 
Bucovina de Nord nu vor fi din nou 
unite cu Patria-Mamă, România. 

Vasile BOTNARCIUC 
lon ETCU 


COLABORARE ŞI 
INTEGRARE 
ŞTIINŢIFICĂ 


începînd cu 14 mai a.c., timp de 
trei zile la invitaţia direcţiei Institutului 
de Lingvistică al A.Ş.M. la Chişinău s-a 
aflat într-o vizită de lucru un grup de 
lingvişti de la institutele academice de 
profil din Ţară: membrul corespondent 
al Academiei Române Marius SALA, 
directorul Institutului de Lingvistică “ 
|. lordan” din Bucureşti, dr.prof. Mioara 
AVRAM şi dr. prof. Magdalena 
POPESCU-MARIN, cercetători la 
acelaşi institut; dr. prof. Nicolae 
SARAMANDU, directorul adjunct al 
Institutului de Fonetică şi Dialectologie 
“Al. Rosetti” din Bucureşti, şi dr. prof. 
lon IONICĂ, cercetător la acelaşi institut; 
dr. prof. Eugen BELTECHI, directorul 
Institutului de Lingvistică şi Istorie 
Literară “S. Puşcariu” al Academiei 
Române, Filiala Cluj; dr. prof. Dan 
MĂNUCĂ, directorul Institutului de 
Filoiogie Română “Al. Philippide” al 
Academiei Române, Filiala laşi. 

Programul de lucru, de altfel foarte 
încărcat, a fost realizat în întregime 
în cele şapte şedinţe consacrate 
diverselor aspecte ale colaborării 
Institutului de Lingvistică al A.Ş.M. cu 
patru dintre cele mai prestigioase 
centre de cercetări lingvistice din 
România. Este pentru prima dată în 
istoria lingvisticii româneşti cînd 
conducerea institutelor menţionate s-a 
întrunit în unul dintre centrele romanităţii 
orientale în vederea elaborării unei 
strategii efective de colaborare. 

Deschizînd prima şedinţă, acad. 
Silviu BEREJAN, după ce a trecut în 
revistă istoria colaborării Institutului de 
Lingvistică al A.Ş.M. cu institutele 
corespunzătoare de peste Prut, a schiţat 
programul de lucru: 

— aspectul administrativ 
(examinarea rezultatelor şi eficienței 
colaborării, -înnoirea convențiilor, 
precizarea planurilor); 


— aspectul ştiinţific (discutarea 
materialelor dicționarului de derivate şi 
ale celui de regim verbal). 

Marius SALA, a menţionat că 
printre intenţiile Domniei sale se află 
publicarea unor lucrări elaborate de 
cercetătorii chişinăuieni în colaborare 
cu cei bucureşteni,. precum şi 
completarea bibliotecii Institutului de 
Lingvistică cu duplicate de la biblioteca 
Academiei Române. 

Dna dr. prof. Mioara AVRAM, 
anticipînd discuţia la concret cu privire 
la cele două dicţionare aflate pe şantier, 
a făcut cunoscută celor prezenţi nu 
numai dragostea cu care vine de fiecare 
dată la Chişinău, ci şi impresia Domniei 
sale de pe urma contactului cu lingviştii 
chişinăuieni angajaţi la realizarea 
temelor de colaborare. Deşi e vorba de 
elaborarea unor lucrări colective, 
coautorii nu sînt întotdeauna suficient 
de corelaţi, din care cauză se constată 
o discrepanţă între materialele realizate 
la Chişinău şi la Bucureşti. Fără 
pretenţia de a propune şi, cu atît mai 
mult, de a impune modul de lucru al 
bucureştenilor, dna Mioara AVRAM a 
relatat cu multă bunăvoință, ce a învăţat 
de la marii predecesori I.IORDAN, Al. 
ROSETTI, Al. GRAUR. “Discutam în 
şedinţă, a subliniat dumneaei, absolut 
totul, n-a fost cuvînt necitit de cineva, 
chiar şi virgulele erau obiect de discuţie, 
asigurîndu-se astfel coerenţa şi 
unitatea.” Lucrările colective, în opinia 
dnei Mioara AVRAM, trebuie să fie cu 
adevărat lucrări de echipă, lucrări ale 
Institutului de Lingvistică, şi nu ale unui 
grup de autori. 

În continuare dna M. AVRAM a 
făcut o analiză detaliată şi de o 
desăvîrşită competenţă a stării de lucruri 
la tema Dicţionar de derivate, apreciind 
ca deosebit de valoroasă munca 
efectuată de lingviştii de la Chişinău la 
elaborarea acestei lucrări de pionierat 
în lingvistica românească. 

La sugestiile dnei M. AVRAM 
privind colaborarea de mai departe la 
această lucrare de mare valoare pentru 
înţelegerea specificităţii limbii române. 
în domeniul formării cuvintelor a 
subscris şi dna M. POPESCU-MARIN. 

Discuţiile asupra Dicţionarului de 
derivate au continuat cu participarea 
activă a acad. Nicolae CORLĂTEANU, 
dr. Nicolae RAIEVSCHI, coordonatorul 
acestei teme, dr. habilitat Teodor 
COTELNIC, dr. Anton BORŞ, dr. lon 

ZAPOROJAN, dr. Gheorghe POPA, dr. 
Vasile BOTNARCIUC. 

Intr-o şedinţă aparte doamna 
M. AVRAM a supus unei analize 
detaliate materialele Dicţionarului 
de regim verbal, sugerîndu-i dnei 
E.CONSTANTINOVICI, responsabilă de 
unificarea şi pregătirea lucrării pentru 
tipar, soluţii concrete într-o mulţime de 
cazuri în care lingviştii de la Chişinău 
ezitau. 

In paralel au avut loc şedinţe ale 
directorilor celor cinci institute de 
lingvistică, care s-au soldat cu 
încheierea conventiilor de colaborare la 
următoarele teme: 

|. Cu Institutul de Lingvistică 
|. lordan” al Academiei Române: 

1) PatRom (Dicţionar istoric de 
antroponimie romanică). Perioada de 
realizare: 1996—1998. Responsabili: 
Marius SALA (Bucureşti), Silviu 
BEREJAN (Chişinău); 

2) Dicţionar sintactic al limbii 
române (regimul verbelor şi 
adjectivelor). Perioada de realizare: 
1996—1997. Responsabili: Mioara 
AVRAM (Bucureşti), Elena 
CONSTANTINOVICI (Chişinău); 

3) Dicţionar entopic al limbii 
române. Perioada de realizare: 1996— 
1998. Responsabili: Gh. BOLOCAN 
(Bucureşti), A. EREMIA (Chişinău); 

4) Dicţionar etimologic al limbii 
române. Perioada de realizare: 1997— 
2000. Responsabili: Marius SALA 
(Bucureşti), Silviu BEREJAN (Chişinău); 

5) Catalogul manuscriselor 
româneşti păstrate în bibliotecile din 
Rusia şi din Ucraina. Perioada de 
realizare: 1996—1999. Responsabili: 
Gh. CHIVU (Bucureşti), Valentina PELIN 
(Chişinău); 

6) Dicţionar românesc de formare 
a cuvintelor. Perioada de realizare: 
1996—1998. Responsabilii urmează să 
fie desemnaţi. 

II. Cu Institutul de Fonetică şi 
Dialectologie “Al. Rosetti” al Academiei 
Române, Bucureşti: 

1) Graiuri româneşti de la est de 
Carpaţi din arii laterale şi izolate 
(Texte dialectale, studiu introductiv şi 
glosar). Perioada de realizare: 1996— 
1998. Responsabili: Nicolae 
SARAMANDU (Bucureşti), Vasile 
PAVEL (Chişinău); 

2) Atlasul lingvistic român pe 
regiuni. Sinteză. Perioada de realizare: 
1996—1998. Responsabili: Nicolae 


SARAMANDU (Bucureşti), Vasile 
PAVEL (Chişinău); 

3) Participarea în comun la 
elaborarea de hărţi pentru Atlasul 
lingvistic romanic (ALIR) şi Atlasul 
lingvistic al Europei (ALE) la solicitarea 
centrelor coordonatoare respective. 

INI. Cu Institutul de Filologie 
Română “Al. Philippide” al Academiei 
Române, Filiala laşi: 

1) Graiuri româneşti din Moldova 

a) Lexicul vechilor ocupaţii din 
mediul rural (etnotexte); 

b) Terminologii profesionale 
(viticultură, meşteşuguri). Perioada de 
realizare: 1996—2000. Responsabili: 
Stelian DUMISTRĂCEL (laşi), Vasile 
PAVEL (Chişinău); 

2) Tezaurul toponimic al României. 
Moldova. Toponimia zonei hidrografice 
Prut. Perioada de realizare: 1996— 
1997. Responsabili: D. MOLDOVANU 
(laşi), A. EREMIA (Chişinău). 

IV. Cu Institutul de Lingvistică şi 
Istorie Literară “S. Puşcariu” al 
Academiei Române, Filiala Cluj: 

1) În domeniul lexicologiei: 
pregătirea în comun a unei culegeri de 
studii şi editarea ei. Perioada de 
realizare: 1996—1998. Responsabili: 
Eugen BELTECHI (Cluj), Silviu 
BEREJAN (Chişinău); 

2) În. domeniul dialectologiei: 
pregătirea pentru tipar şi editarea 
materialului dialectal privind Basarabia 
şi Bucovina, rămas nepublicat în ALR- 
||. Perioada de realizare: 1997—1998. 
Responsabili: |. MĂRII (Cluj), V. PAVEL 
(Chişinău); 

3) În domeniul onomasticii: 
entopice şi toponime convergente şi 
divergente din Ardeal şi Basarabia. 
Perioada de realizare: 1997—1998. 
Responsabili: G. VASILIU (Cluj), A. 
EREMIA (Chişinău). 

Convenţiile au fost discutate, 
ştampilate, parafate şi urmează să fie 
traduse în viaţă; ceea ce, incontestabil, 
va aprofunda procesul de integrare a 
lingvisticii din Republica Moldova în 
ştiinţa lingvistică românească. 


Reuista revistelor 

REVISTĂ DE 
LINGVISTICA ŞI 
ŞTIINŢA LITERARA, 
nr. 2, 1996 


Numărul al doilea al revistei se 
impune atît prin varietatea problemelor 
puse în discuţie, cît şi prin analiza 
competentă şi subtilă a unor entităţi 
abstracte ale gramaticii şi a unor 
valenţe literare. Majoritatea articolelor 
sînt de investigaţie teoretică, nu 
lipsesc însă şi materiale ce furnizează 
fapte şi informaţii menite să 
argumenteze diverse păreri şi să 
provoace discuţii indispensabile 
procesului de cercetare ştiinţifică. 

La rubrica “Istoria literaturii 
contemporane” Al. Burlacu publică 
articolul Andrei Lupan: apologia 
dogmei şi tentatia creaţiei în care 
sînt inserate observaţii utile despre 
poezia lui A. Lupan analizată prin 
prisma metamorfozelor literaturii. 

Remarcabila personalitate 
literară Cezar Bolliac este evocată cu 
pietate la rubrica “Portrete literare” de 
D. Surugiu-Negrei: Cezar Bolliac sau 
vocaţia pionieratului. 

Despre un scriitor basarabean 
de la mijlocul secolului al XIX-lea, 
Dimitrie Balica, scrie V. Ciocanu la 
rubrica “Restituiri”. 

A. Hîncu semnează un articol 
din domeniul folcloristicii, Mioriţa la 
simpozionul “Mioriţa” (Teorii, 
concepte, idei, viziuni, păreri) . 

Obiectul direct sub aspectul 
sintetismului de A. Evdoşenco este 
un articol de lingvistică teoretică, în 
care se pledează pentru depăşirea 
formelor tradiţionale de descriere a 
structurii morfologice a limbii române, 
se pun în circulaţie:noţiuni şi termeni 
mai puţin folosiţi în lingvistica 
românească tradiţională, cum ar fi 
morsem, arhimorsem ş.a. 

Rubrica “Frazeologie” găz-— 
duieşte articolul Particularităţi 
semantico-structurale şi gra- 


maticale ale frazeologismelor 
substantivale de Gh. Colţun. 

A. Eremia publică secvenţe 
(Litera B, fragment) din Dicţionarul 
entopic al limbii române, la a cărui 
elaborare participă toponimişti de pe 
ambele maluri ale Prutului. Asemenea 
materiale oferă informaţii asupra 
rezultatelor cercetărilor entopice şi 
toponimice pe teren românesc şi sînt 
o invitaţie la discuţie cu perspectiva 
depistării de noi fapte şi de noi 
argumentări. 

Rubrica “Note şi comunicări” 
cuprinde articolele: Calvarul 
lingvistic din anii '20—'30 în 
R.A.S.S.M. de T. Cotelnic, Reflexe 
ale unor idei lingvistice la Gr. Vieru 
de Gh. Popa, Elemente din lexicul 
românesc în lumina datelor 
comparaţiei externe de |. Mosenkis 
ş.a. ` 

Rubricile permanente “Critică şi 
bibliografie” şi “Cronica vieţii ştiintifice” 
familiarizează cititorul cu noi apariţii 
şi cu evenimente importante din viaţa 
ştiinţifică. S. Pavlicencu semnează o 
recenzie la cartea lui Florin Faifer 
Semnele lui Hermes  — 
Memorialistica de călătorie (pînă la 
1900) între real şi imaginar 
(Bucureşti, 1993). Dintre eveni- 
mentele vieţii ştiinţifice sînt 
consemnate: Congresul al V-lea 
Internaţional de Semiotică (A. 
Evdoşenco); al IX-lea Colocviu 
Internaţional ALIR (S. Berejan şi V. 
Pavel); simpozionul consacrat 
memoriei lui Eugen Russev (V. 
Ciocanu). 

“Revista de lingvistică şi ştiinţă 
literară” cucereşte prin scrupulozitatea 
studierii şi prezentării faptelor şi prin 
originalitatea soluţiilor, riguros 
argumentate teoretic. 


Elena CONSTANTINOVICI 
Chişinău 


210 


Limba Română 


LIMBA ŞI 
LITERATURA 
ROMANA 


(Revistă trimestrială 
pentru elevi), nr. 1, 2, 3—4, 
1995, Bucureşti 


Şi în cel de-al 24-lea an de la 
apariţie revista numărul unu (LLR) a 
elevilor din Ţară rămîne fidelă 
obiectivelor pe care şi le-a propus încă 
de la înfiinţare: a-i purta prin labirinturile 
ştiinţei lingvistice şi literare pentru a-i 
scoate, în cele din urmă, prin intermediul 
miraculosului fir al Ariadnei, la lumina 
înţelepciunii şi a cunoştinţelor; a le 
dezvolta simţul limbii materne şi, 
respectiv, dragostea faţă de această 
“mirabilă sămînţă”; a-i familiariza cu 
cerinţele şi modelele de evaluare a 
cunoştinţelor în cadrul diferitelor 
examene şi concursuri (olimpiade, 
concursuri pe ţară, bacalaureat, 
admiterea la facultate etc.); a sprijini pe 
toate căile posibile (prin publicarea 
creaţiilor, relatări despre activitatea 
cenaclurilor literare, revista publicaţiilor 
literare din şcoli, răspunsuri la scrisori 
şi consultaţii) tinerele talente din şcoli; 
a-i ţine la curent cu noutăţile ştiinţifico- 
didactice ş.a.m.d. Se remarcă, în acest 
sens, constanţa unor rubrici ca: 
Gramatică, vocabular; Stil, compoziţie; 
Genuri, specii; Analize, sinteze; 
Concursuri, examene; Cenacluri, 
reviste; Tinere talente; Însemnări pe 
marginea cărţilor; De la corespondenții 
noştri. Practică ce ar trebui preluată, mai 
ales în ceea ce priveşte destinatarul 
materialelor publicate: elevui. Chiar 
dacă revista bucureşteană îl mai pierde 
pe ici pe colo din vedere pe adresant, 
nivelul ştiinţific şi forma de expunere 
expres academică ale unor materiale 
depăşindu-i, în ` opinia noastră, 
capacităţile. de asimilare ad-hoc a 
materiei. 

Temele din domeniul gramaticii 
fiind vechi de cînd lumea, s-ar părea că 


revista riscă să repete manualul sau 
alte ediţii didactice ori academice dacă 
nu vine cu noi modalităţi sau tehnici de 
expunere sau cu observaţii şi precizări 
noi privind tratarea unui subiect 
tradiţional. Elena Berea Gădeanu, de 
exemplu, în articolul Complementele 
circumstanţiale de loc şi de timp (nr. 
1), reuşeşte să convingă cititorul de 
caracterul de sistem unitar al 
elementelor de relaţie (prepoziţii şi 
locuţiuni prepoziţionale) ce exprimă 
cele două tipuri de raporturi logico- 
semantice de bază, spaţiale şi 
temporale, primele raporturi (cele 
spaţiale) servind ca reper şi model 
pentru exprimarea celorlalte (tempo-— 
rale). Acest paralelism spaţio-temporal 
se manifestă şi la nivelul subordonatelor 
circumstanţiale respective. 

O analiză meticuloasă a structurii 
unor formule cu numerale (nr. 3—4) îi 
oferă cercet. şt. dr. Mioara Avram 
posibilitatea de a-l convinge pe elev că 
pînă şi o temă banală cum e Numeralele 
fracţionare ridică la un anumit moment 
probleme privind exprimarea corectă 
orală şi scrisă (1/3 = unu pe trei, unu 
supra trei, una a treia, a.treia parte, o 
parte din trei; 3,002 — trei (întregi) şi 
două miimi, trei virgulă zero zero doi; 
11/2t = una şi jumătate tone, o tonă şi 
jumătate; 3,70 $ = trei virgulă şaptezeci 
de dolari, trei întregi şi şaptezeci de 

dolari, trei dolari şi şaptezeci de cenți; 
5,200 kg = cinci kilograme şi două sute 
de grame, cinci virgulă două sute 
kilograme, cinci kilograme (şi) două sute 
(de grame) ş.a.). 

Examinarea mult discutatului 
raport dintre tranzitivitate şi diateză îi 
permite prof. Eleonora Zamşa să renege 
existenţa unei 'diateze reflexive 
eterogene, aşa cum o acceptă unii 
tradiţionalişti, şi să reactualizeze o 
părere neoficializată că ar avea dreptul 
la existenţă în sistemul tripartit al 
diatezelor numai reflexivele autentice 
(tip a se spăla). 

Mai palide sub aspect informativ 
şi metodic ne-au părut materialele 
referitoare la verbul “a fi” (nr. 3—4), la 
regimul prepoziţiilor şi al locuţiunilor 
prepoziţionale (nr. 1), iar existenţa unor 
îmbinări de tipul datorită (graţie, 
mulțumită) a — cel puţin problematică 
dacă nu imposibilă. 

Chestiunile de vocabular: 
Ecaterina Vasile, Neologismul: între 
necesitate şi abuz; Mioara Avram, 
Abrevieri din actualitate; G. Gruiţă, 
Locuţiuni recente (nr. 1); Adriana 
Stoichiţoiu Ichim, Corectitudine şi 
greşeală în semantică (|!) (nr. 2), (II) (3— 
4); Liviu Groza, Greşeli în folosirea 
unor unităţi frazeologice (nr. 3—4) sînt 
examinate aproape fără excepţie prin 
prisma cultivării limbii, suscitîndu-i 
curiozitatea şi iniţiindu-l pe cititor în 
tehnica de lucru a cercetătorului-lingvist. 
Greşelile de exprimare în domeniul 
audiovizualului sînt o preocupare per- 
manentă a prezentatorului Şerban 
Iliescu (nr. 2, 3—4). 

Subiectele literare “clasice” 
(L. Blaga Meşterul Manole, nr. 3—4; 
M. Eminescu: Mai am un singur dor; 
|. Budai-Deleanu: Ţiganiada, nr. 2; 
M. Eminescu: Odă (în metru antic), 
Şt. A. Doinaş: Mistreţul cu colti de 
argint; Gr. Alexandrescu: Cîinele şi 
cățelul, nr. 1) sînt privite din alte unghiuri 
de vedere şi sînt completate cu unele 
mai noi (Nichita Stănescu: Leoaică 
tânără, iubirea, nr. 3—4; Evocare, nr. 
2). La problemele de stil şi compoziţie 
sînt examinate diversele tipuri de 
compuneri şi specificul lor (nr. 1,2); 
structura discursului (nr. 2); corelaţia 
“cantitate-calitate” la nivel de unităţi 
lexicale diferite şi valori semantice 


diferite ale aceleiaşi unităţi lexicale în 
diverse contexte literare (nr. 10); 
paralelismul literar (Marseilleza şi Un 
răsunet, nr. 3—4); rolul simbolului ar- 
tistic (nr. 1). Se disting prin noutate, ţinută 
lingvistică şi ştiinţifică şi densitate 
informaţională articolele semnate de 
Gh. Bulgăr (nr. 1, 2), A. Săvoiu (nr. 1), 
O. Costea (nr. 2). 

Un moment revelatoriu îl constituie 
revenirea publicaţiei elevilor la o tradiţie 
oarecum uitată de la o vreme şi anume: 
explicarea noţiunilor de teorie a literaturii 
(gen, specie, epopee, parabolă), în 
perspectiva că programa pentru 
învățămîntul gimnazial le va acorda o 
atenţie sporită. 

Aniversările şi comemorările unor 
personalităţi de seamă (|. Neculce, 
L. Blaga, |. Barbu, E. Cioran, G. 
Uscătescu) constituie o preocupare per- 
manentă a redacţiei. Sînt cît se poate 
de binevenite în această ordine de idei 
Calendarul literar şi cultural 1995, şi 
relatările despre evenimentele cultural- 
artistice din diferite centre, relatări 
prezente în fiecare număr al revistei. 
Tinerele talente sînt reprezentate de 
Irina Călin de la Liceul de Artă din 
Piatra-Neamţ, Adina Capan şi Raluca 
Vicol de la Şcoala nr. 1 Focşani (nr. 1), 
Rodica. Sagaidac, originară din 
Basarabia, elevă la liceul “Gh. Lazăr” 
din Bucureşti (nr. 2), Maria Mihaela 
Sârbu de la Colegiul “lacob Mureşanu” 
din Blaj (poezie), cercurile şi cenaclurile 
literare — prin “Raze de Soare” din Baia- 
Mare (nr. 2), “Săgetătorul” din Bucureşti, 
“Speranţa” din Reşiţa (nr. 1). 12 noutăţi 
editoriale îi sînt prezentate succint, ele~ 
gant şi în cunoştinţă de cauză tînărului 
cititor. 

O atenţie mai sporită problemelor 
de metodică şi de asimilare a 
cunoştinţelor, o conştientizare perma- 
nentă că revista-e în primul rînd a elevilor 
şi numai după aceea a profesorilor nu i- 
ar schimba esenţial configuraţia LLR, în 
schimb ar transforma-o. într-un instru- 
ment indispensabil de lucru pentru 
fiecare tînăr aspirant la cultură şi 
civilizaţie (inclusiv pentru cel din 
Republica Moldova). 

GRIGORE 
_BRÂNCUŞ: 
CERCETĂRI ASUPRA 
FONDULUI TRACO- 
DAC AL LIMBII 
ROMÂNE 


Noua carte a prof. dr. Grigore 
Brâncuş, Cercetări asupra fondului 
traco-dac ai limbii române 
(“Bibliotheca Thracologica”, Bucureşti, 
1995), rezultat al colaborării autorului 
în cadrul Institutului român de 
tracologie, reuneşte nouă studii asupra 
substratului limbii române. Conceput, 
după cum aflăm din prefaţă (Cuvînt 
înainte, p. 10), ca o continuare a 
Vocabularului autohton al limbii 
române (E. Ş. E., Bucureşti, 1983), acest 
nou volum repune în discuţie şi 
îmbogăţeşte cu alte argumente, în 
aceeaşi perspectivă comparativă, 
cercetările de o viaţă ale autorului 
privind direcţiile de acţiune a 
substratului traco-dac asupra latinei 
dunărene — şi, implicit, asupra limbii 
române —în domeniul foneticii, 
morfologiei, formării cuvintelor şi 
vocabularului. 

Două studii, Transferul în 
onomastică al cuvintelor din substrat 
şi Note în legătură cu postpunerea 
articolului definit sunt publicate aici 
pentru prima dată, cîteva dintre celelalte 
fiind “refăcute fundamental” (Cuvînt 
înainte, p. 7). 

ideea generală, remarcată de 
numeroşi învăţaţi, pe care o sprijină şi o 
dezvoltă autorul în cercetarea influenţei 
substratului, este aceea — absolut 
necesară — a perspectivei istorice şi 
comparative asupra românei şi 
albanezei, ca limbi înrudite prin 
substratul comun traco-dac, sub 
înrîurirea căruia au apărut numeroase 
şi frapante trăsături paralele. 


Bibliografia consultată în vederea 


alcătuirii acestei culegeri este bogată 
— 92 de titluri de cărţi, dicţionare, 
culegeri de articole, reviste — ceea ce 
demonstrează caracterul sintetic şi 


temeinic fundamentat ştiinţific al 
materialului, în cuprinsul a nu mai mult 
de 118 pagini. 

Primul articol, de mare întindere 
(p.18—47), tratează transferul. în 
onomastică al cuvintelor din substrat, 
pornind de ia teza unităţii latinei 
dunărene (în care a fost integrat fondul 
lexical traco-dac) şi, respectiv, a românei 
comune. Aceasta este, de altfel, ideea 
susţinută de profesorul Grigore Brâncuş 
în tot cursul cercetărilor sale privind 
elementul autohton: “motivația 
răspîndirii cuvintelor traco-dace pe tot 
teritoriul-de geneză al limbii române 
trebuie căutată în unitatea grupurilor 
sociale de români şi, mai vechi, în 
unitatea politică a Daciei din vremea lui 
Decebal, unitate menținută şi 
consolidată de stăpînirea romană” (p. 
18). 

Din examinarea a 83 de cuvinte, 
nume comune provenite din substrat, 
autorul a tras o serie de concluzii, 
semnificative pentru rolul important al 
fondului lexical autohton în ansamblul 
vocabularului românesc: toţi termenii 
autohtoni (nume comune), cu cinci 
excepţii (aroaie, gata, lete, scrum şi 
strepede) apar ca toponime şi 
antroponime cu răspîndire generală pe 
întreg teritoriul dacoromân; acest fond 
onomastic, creat încă din perioada 
românei comune, este atestat, aproape 
în totalitate, în cele mai vechi documente 
de limbă română; numele proprii de 
familie sunt porecle şi supranume (Abur, 
Aburel, Baciu, Balaure, Baligă, Barză, 
Bărzoi, Bradu, Bucur etc.); cele mai 
multe dintre aceste cuvinte se 
raportează la “realităţi pastorale, la 
universul de viaţă simplă a crescătorilor 
de vite din Dacia” (p. 21); specializarea 
semantică timpurie a cuvintelor 
autohtone, petrecută în limbajul pasto- 
ral, le confirmă superioritatea şi 
rezistenţa ca apelative, dar şi ca nume 
proprii, comparativ cu corespondente 
sinonimice latineşti: baci (faţă de păcurar 
şi păstor), biră. (faţă de oaie), brînză 
(caş), bucur (frumos) etc. 

Urmează prezentarea detaliată a 
fiecărui cuvînt în parte, cu indicarea ariei 
de circulaţie, cu precizarea celor mai 
vechi atestări, cu derivate, evoluţii 
semantice, comparaţie cu sino- 
nime,raportare la corespondentele 
lexicale albaneze. Fiecare afirmaţie 
este validată şi de. referirea permanentă 
la nume.-de rezonanţă în cercetarea 
istorică a onomasticii româneşti: Ovid 
Densusianu, B.-P. Hasdeu, lon Pătruţ, 
Sever Pop, Sextil Puşcariu, Al. Rosetti, 

Lazăr Şăineanu etc. Reproducem un 
articol dintre cele mai sintetice, spre 
exemplificare: 

“RAŢA e cunoscut ca nume de 
persoană cu formele Raţă, Rățfescu, 
Răţoi(u) Rățuşcă (v. alte forme în 
DOR). Apare şi în toponimie: Rafa, 
cătun în Teleorman şi pădure în 
lalomiţa, Valea Rafei, în Tecuci, 
Răţeni, sat în Bacău, Răţoieşti, deal în 
Suceava, Rățfoaia, sat în Dîmboviţa, 
Răţoiul, sat în Olt (MDGR, V, p. 166 
ş.u.), Dealu Ratei în Dolj. 

Ca nume de persoană, Răfoi e 
atestat. mai întîi în Moldova, la 1487, iar 
ca nume de sat, la 1581, în Ţara 
Românească (DERS, p. 200). 

Trecerea în onomastică a lui rață 
(mai întîi în antroponomastică) s-a făcut 
prin intermediul valorii de supranume 
(Paşca, în DR, VIII, p. 209)” (p. 43). 

In Note în legătură cu postpunerea 
articolului definit (p. 98—110), autorul 
volumului pe care îl prezentăm, susţine, 
prin compararea asemănărilor evidente 
între română şi albaneză ipoteza că 
“postpunerea este un fenomen străvechi 
în ambele limbi şi anterior fenomenului 
proclizei acestui morfem al determinării” 
(p. 100). Potrivit teoriei lui Holger 
Pedersen şi celei susţinute de Eqrem 
Cabej (v. notele 9, 10 şi 11, p. 101), 
albaneza poseda articol definit enclitic 
înaintea influenţei romane, iar pro-— 
numele deictic în poziţie postsubstan- 
tivală s-a aglutinat cu substantivul foarte 
de timpuriu. Trăsăturile comune românei 
cu albaneza în privinţa anteriorităţii 
enclizei ar fi, după părerea autorului, 
următoarele: 

— substantivizarea adjectivelor 
prin articol definit enclitic — similară în 
cele două limbi — presupune ca el să fi 
devenit deja morfem al determinării şi 
individualizării substantivului (a se 
vedea inclusiv locuţiunile prepoziţionale 
“articulate” sau numele de jocuri: de-a 
baba-oarba, de-a puia gaia, de-a surda 
etc.; 

— transferul în antroponomastică 
al substantivelor provenite din adjective 
se exprimă, în ambele limbi, prin 
articolul enclitic (Albu-Bardhi, Negru- 
Ziu, Micu-Vogli, Scurtu-Shkurti etc.); 

— substantivul care exprimă un 
obiect presupus cunoscut are articol 
enclitic, atunci cînd e urmat de adjec- 
tive calificative (ex. cerul albastru), dar 
şi de substantiv în genitiv: calul vecinului 
(alb: -kali i fqinit); i 

— în ambele limbi există 
sintagme alcătuite dintr-un substantiv 
urmat de un adjectiv posesiv, în care 


determinatul este articulat: prietenul 
meu (alb. miku im); 

— nedeterminarea prin articol a 
substantivului precedat de o prepoziţie 
(cu excepţia lui cu) şi prezenţa 
facultativă a articolului dacă substantivul 
cu prepoziţie este urmat de un 
determinat sunt comune ambelor limbi: 
Merge pe drumţul) îngust (alb. Kalon në 
rrugë, dar şi: Kalon në rrugë të ngushtë) 
(p. 102—107). 

Trăsături paralele mai sunt 
observate şi în privința expresiei 
articolului (p. 108) şi în preferința pentru 
postpunerea elementelor neaccentuate 
şi alipirea lor la cuvintele precedente. 
De remarcat interpretarea contextuală 
a statutului dublu, de pronume şi 
adjectiv, a rom. cel, cea, în funcție de 
orientarea spre substantivul precedent 
sau spre adjectivul calificativ următor. 

O altă problemă reactualizată de 
autor este aceea a comparării structurii 
sintactice a unor compuse românești cu 
cea a corespondentelor albaneze, din 
perspectiva substratului comun 
(capitolul Un procedeu de compunere 
comun românei şi albanezei, p. 48—51). 
Cuvintele compuse prin juxtapunere 
dintr-un substantiv şi un adjectiv 
calificativ (de diverse combinații, mai 
vechi sau mai noi: coate-goale, gură- 
rea, mălai-mare; Barbăroşie, Botgros, 
Bouroş, Tarălungă etc.) îşi găsesc 
corespondente în albaneza populară, 
avînd în comun tiparul sintactic şi 
caracterul afectiv: barkgjeră “burtă 
largă”, dorëgjatë “mînă lungă”, 
dorgrande “mînă grea” etc. 

De asemenea, în capitolul 
Originea structurii  numeralului 
românesc (p. 94—98) se confirmă 
drept categorică moştenirea nume- 
ralului de tipul unsprezece din latina 
balcanică (unus super decem), printr- 
un calc al unei construcţii similare din 
substrat după sistemul numărării prin 
crestarea pe răboj, specific popula- 
ţiilor pastorale. 

Tot din perspectiva românei 
comune, de dinainte de separaţia ei dia- 
lectală, abordează autorul cuvintele din 
substrat prezente în aromână, cercetînd 
separat, pentru prima dată în lucrările 
de specialitate (v. p. 51), raporturile 
străvechi  aromâno-albaneze în 
capitolul Elemente lexicale autohtone în 
dialectul aromân (p. 51—66). În ceea 
ce priveşte absenţa unor cuvinte traco- 
dace din aromână, se subliniază 
necesitatea studierii influențelor 
balcanice (albaneză, greacă, bulgară) 
asupra aromânei, “comparația 

interdialectală şi cercetarea istorică a 
seriilor sinonimice ajutînd la 
reconstrucția fondului lexical autohton 
unitar al românei comune” (p. 52). 

Autorul a efectuat o anchetă dia- 
lectală în localități cu graiuri aromâne 
diferite din Albania. Cercetarea 
amănunțită a materialului cules — 57 
de: cuvinte autohtone prezentate 
alfabetic cu variante, sensuri primare şi 
evoluţii semantice în paralel cu 
corespondentele albaneze, cu detalii 
legate de societatea pastorală, cu 
indicaţii bibliografice minuţios alcătuite 
— impune concluzia generală a unităţii 
românei comune: “vechea aromână nu 
diferea aproape prin nimic de 
dacoromână în ceea ce priveşte fondul 
lexical autohton” (p. 65). Dispariţiile de 
cuvinte — continuă autorul pe aceeaşi 
pagină —se datorează bilingvismului în 
context balcanic şi poziţiei defavorizate 
a aromânei în special în raport cu 
albaneza şi greaca. Raportarea la 
fondul general autohton al românei 
comune a determinat însă descope- 
rirea unor cuvinte “considerate pînă 
acum ca inexistente în dialectele 
româneşti din sudul Dunării: grapă, 
fărimă (dedus din sărămă), bălaur 
(dedus din bularu)”. 

Referitor la fonetică, autorul in- 
clude, cu multe exemple şi argumente 
suplimentare, faţă de cercetările 
anterioare, studii mai vechi consacrate 
vocalei ă (p: 67—74), respectiv 
consoanelor h (p. 75—81) şi ş (p. 82— 
85). ; 
Teoria, în genere acceptată (v. 
detaliatele note de subsol referitoare la 
problema în discuție), este aceea că 
româna şi albaneza posedă în comun 
vocala caracteristică ă (alb. ë), a cărei 
apariție “se datoreşte acțiunii 
substratului comun balcanic, adică unor 
tendințe particulare (mişcarea de 
închidere spontană- a vocalelor 
neaccentuate, tratamentul specific al 
unor vocale în poziție nazală” (p. 67). 
Autorul detaliază situațiile particulare ale 
apariției vocalei ă în limba română, 
insistînd asupra similitudinilor frapante 
cu albaneza, din perspectiva fondului 
lexical autohton comun. În acest sens 
sunt discutate dezvoltarea spontană din 
a neaccentuat, substituţia morfologică 
a lui a prin ă (alb. ë), influența poziției 
nazale, particularități de distribuţie, 
modificările ulterioare prin asimilare sau 
disimilare. În acelaşi mod comparativ se 
argumentează originea autohtonă şi 
evoluția paralelă româno-albaneză a 
consoanelor fricative h şi ş. 


Articolul consacrat rotacismului 
(p. 86—93) are ca obiect ariile dialectale 
de răspîndire a fenomenului şi stadiul 
actual de evoluţie, prezenţa lui şi în alte 
dialecte (dialectul istroromân, graiurile 
poloneze, subcarpatice, dialectul tosc), 
ca şi mecanismul de producere. 
Urmează o analiză comparativă 
româno-albaneză a acestei transformări 
fonetice, insistîndu-se asupra 
importanţei teoretice a interpretării 
rotacismului pentru fapte de istorie so- 
cială “privind atît raporturile dintre 
dacoromânii rotacizanţi şi istroromâni, 
cît şi cele dintre români şi albanezi” (p. 
90). Autorul susţine teoria (insuficient 
argumentată pînă acum) că rotacismul 
a fost determinat de acţiunea 
substratului atît în română, cît şi în 
albaneză. Ipoteza personală este, în 
acest context, următoarea: “dacă 
rotacizarea lui -n- intervocalic era un 
fenomen dialectal în româna comună şi 
în albaneza comună, e foarte probabil 
să fi fost dialectal şi în idiomul de 
substrat” (p. 91), “caracterizînd idiomul 
acelor traco-daci situaţi la nord şi la vest 
de provincia Dacia” (p. 93). 

Cartea se încheie cu un rezumat, 
în limba germană, pentru fiecare capi- 
tol în parte (p. 111—118). 

Prudenţa şi acribia ştiinţifică, 
alăturate unei cercetări aplicate, bazate. 
pe numeroase exemple, siguranţa 
argumentaţiei teoretice pornind de 
la fapte, importanţa acordată deta- 
liului semnificativ sunt principalele 
caracteristici cu care ne-a obişnuit 
profesorul Grigore Brâncuş în întreaga 
sa carieră ştiinţifică dedicată studiului 
elementelor autohtone în limba română, 
în primul rînd prin comparaţia cu 
albaneza. Exprimări de tipul: “după 
părerea noastră, în absenţa unor dovezi 
sigure este mai prudent să atribuim 
substratului doar tendinţele care...” (p. 
67), “avansăm totuşi o ipoteză, utilă 
pentru o eventuală reluare a cercetării 
fenomenului” (p. 91), “nu este exclus 
ca...” (p. 91) etc. nuanţează şi lasă 
libertate de apreciere în legătură cu 
zona atît de nesigură — din motive 
obiective — şi greu de demonstrat a 
substratului limbii noastre. 

Sperăm că promisiunea autorului 
privind publicarea părţii a doua a acestei 
cărţi, care va cuprinde “o mare bogăţie 
de  coincidenţe româno-albaneze 
privind frazeologia, expresiile figurate, 
derivarea, valorile semantice ale unor 
cuvinte etc.” (Cuvînt înainte, p. 10), va 
putea fi îndeplinită într-un viitor cît mai 
apropiat. 

GEORGE 
BELDESCU: 

PUNCTUAŢIA ÎN 

LIMBA ROMÂNĂ 


Puţine la număr, chiar foarte 
puţine, sînt cărţile noastre care ar trata 
exclusiv punctuaţia. Port în servietă, 
vorba ceea —pentru orice eventualitate, 
doar Semnele ortografice şi de 
punctuație... ale lui Sergiu Drincu, 
Punctuaţia... lui Anatol Ciobanu şi 
(uneori) Mic(ul) tratat de ortografie 
(care e şi de... punctuație) al lui Al. Graur. 
Or, iată că acum li s-a alăturat 
Punctuaţia în limba română, semnată 
de G. Beldescu (Ed. Procion, B., 1995, 
207 p.), pe care, spre ruşinea mea, îi 
cunoşteam numai ca pe un foarte bun 
ortografist. Acribia însă cu care D-sa îşi 
expune materia în această lucrare este 
pur şi simplu de invidiat. 

“Am evitat caracterul de cod de 
norme, generalizat (şi) în îndreptarele 
de punctuație, preferînd un text larg 
explicativ şi bogat în exemplificări” — 
zice autorul (p.5), şi pe bună dreptate, 
căci e vorba literalmente de un 
vademecum punctuaţional, de o carte 
de căpătii (evident, pentru cei interesaţi): 
“Avînd ca punct de plecare regulile 
oficiale, expunerea funcţiilor şi valorilor 
semnelor de punctuație înregistrează o 
lărgire a situaţiilor îndeobşte luate în 
consideraţie, mai apropiată de 
diversitatea şi de complexitatea 
realităţilor din scriere” (ibidem). Ne 
cerem scuze de la autor că n-am pus 
totuşi punctul, în cazul lui ibidem, 
înaintea parantezei de deschidere şi 
înaintea celei de închidere. Deocamdată 
ni se pare oarecum individuală, per- 
sonală regula de utilizare a punctului 
după titluri: “Dacă însă titlul face parte 
dintr-o comunicare de sine stătătoare, 
cu caracter de informaţie bibliografică 
şi după care expunerea nu mai 
continuă, la sfîrşitul comunicării se pune 
punct — aşa cum se procedează în 
lucrarea de faţă cu indicarea izvoarelor 
din care au fost extrase exemplele 
folosite sau în cadrul bibliografiei de la 
sfîrşitul ei” (p.76). llustrăm prin: “La ce 
mă gîndeam? La un poem? Nu [.]” 
(Lucian Blaga, Zări şi etape [.]) (p. 77). 

Vă asigur, semnele de punctuație 


examinate (cu deplină competenţă 
ştiinţifică şi — da, da! — cu multă 
afecţiune pentru ele) au rămas... 
aceleaşi: (simple) [.1,[?1, [!], [...], CI D] 
[—], E] [-], [7] şi (duble) [0],[], [0], [7 


[« »]; care, dacă e cazul, se şi asociază 


— [20012], [Rahi 212.:.] [21], [heit 
Remarcăm imediat (dat fiind momentul 
potrivit) pentru cei din spaţiul 
basarabean că punctele de suspensie 
[...] sînt totuşi 3 (trei) la număr, nu 2 
(două), precum ar trebui să înţelegem, 
spre exemplu, din: “Cum vă place gluma 
mea? [..]” (Basarabia, 1994, nr. 6, p. 20); 
“Am multe diplome, vreo douăzeci! [..]” 
(Glasul naţiunii, 1995, nr. 46, p. 5); 
“Agrarienii preocupaţi de poezie? [..]' 
(Literatura şi arta, 22.09.'94, p. 2). 
Influență rusească şi aici!... 

Subiectul însoţit de predicat nu 
acceptă nici de data aceasta, cu prea 
mare uşurinţă, interpunerea unei vir- 
gule, nici chiar din raţiuni... egocentrice 
(de. ex.: “Eu [,] scriu”), iarîn rest unităţile 
sintactice sînt delimitate sau ne- 
delimitate după aceleaşi reguli — mai 
mult sau mai puţin stabile —, pe care 
mai avem a le învăţa (şi din Punctuaţia... 
lui G. Beldescu) în mult prea evidenta 
noastră debandadă punctuaţională 
(soră cu cea ortografică). 


Valentin GUŢU 

UN ÎNDREPTAR 
DE PRIMĂ NECESITATE 


Recent a văzut lumina tiparului o 
carte de mult aşteptată — 
Nomenclatorul localităţilor din 
Republica Moldova. Lucrarea regle- 
mentează scrierea corectă a numelor de 
sate şi oraşe în conformitate cu normele 
limbii române, cuprinde informaţii 
privind actuala organizare administrativ- 
teritorială a republicii, noile coduri 
poştale şi prefixe telefonice. Pentru 
satele — reşedinţe de comune se indică 
distanţa pînă la centrul raional, iar pentru 
centrele raionale — distanţa pînă la 
Chişinău. 

Cartea apare sub egida 
Academiei de Ştiinţe a Moldovei şi a 
Ministerului învăţămîntului, fiind 
recomandată de Comisia Republicană 
pentru Reglementarea şi Ocrotirea 
Onomasticii Naţionale. Editor — 
Fundaţia Culturală “Grai şi Suflet”. 
Destinatari — funcţionarii administra- 
tiei publice locale, lucrătorii din 
învăţămînt, cultură, transport, tele— 
comunicaţii, toţi cetăţenii ce doresc să 
beneficieze de această sursă amplă de 
informaţii. 

“Politica limbii” promovată de 
regimul totalitar a dăunat mult 
nomenclaturii topice naţionale. Prin 
nominaţii tendenţioase s-a ajuns la tot 
felul de fabricaţii bizare proletcultiste: 
Komisarovka, Krasnaia Bessarabia, 
Krasnii Vinogradari, Mirnoe, Maiskoe, 
Novaia Jizni, Okteabrskoe. Numele 
multor sate au fost substituite prin 
denumiri străine limbii şi tradiţiilor 
noastre culturale: Geamăna prin 
Krasnoarmeiskoe, Mihnea-Vodă prin 
Ceapaevka, Dragoş-Vodă prin lliciovka, 
Bălanu Vechi prin Malinovskoe, Traian 
prin Pervomaiskoe Sturzeni prin 
Ucrainka etc. Din motive lesne de înţeles 
multor nume de sate li s-au atribuit 
terminaţii ruseşti. Astfel Antoneşti a 
devenit Antonovka, Ciolacu — 
Ciolakovka, Sturzeşti — Sturzovka, 
Popeasca (Popeşti) — Popovka, 
Volontiri — Volontirovka, Ştefăneşti — 
Stepanovka. Circa 700 de localităţi 
s-au pomenit cu denumiri denaturate, 
traduse sau adaptate unei limbi străine 
ori în genere şi-au pierdut numele 
proprii vechi. 

Revenirea la grafia latină şi 
adoptarea normelor ortografice unice 
ale limbii române au avut drept rezultat 


reglementarea onomasticii naţionale pe: 
bază de noi principii. Au fost elaborate 
reguli privind ortografierea numelor 
geografice şi transcrierea lor în alte limbi. 
Legiferarea toponimelor în formele lor 
tradiţional-istorice şi corecte constituie 
o realizare marcantă în condiţiile 
actuale locale. În primul rînd, în cazul 
unei serii de sate s-a revenit la vechile 
lor denumiri. Au fost precizate formele 
de scriere dreaptă a unor nume topice. 
Au fost redenumite unele localităţi în 
corespundere cu tradiţiile şi datinile 
strămoşilor, ţinîndu-se cont şi de 
particularităţile fizico-geografice şi 
naturale locale. Toate aceste modificări 
ale nomenclaturii noastre topice şi-au 
găsit reflectare în prezentul îndreptar. 
Este bine venit în acest sens 
compartimentul din anexele nomen- 
clatorului în care sînt expuse 
recomandările Comisiei Republicane 
referitoare la modul de soluţionare a 
chestiunilor organizării administrativ- . 
teritoriale şi corectitudinii numelor 
topice. 

De remarcat că reglementarea 
toponimiei actuale s-a efectuat în baza 
unor cercetări minuţioase ale surselor 
documentare şi ale materialeior de 
anchetă colectate nemijlocit pe teren. 
În acest mod au fost oficializate formele 
tradiţional-istorice, care în majoritatea 
cazurilor corespund celor funcţionale, 
cunoscute şi utilizate astăzi pe întreg 
teritoriul republicii. Această muncă de 
cercetare şi valorificare a patrimoniului 
nostru toponimic a fost efectuată de 
onomasticienii de la institutul de 
Lingvistică, autorii îndreptarului de faţă 
— Anatol Eremia (redactor şi 
coordonator ştiinţific), Viorica Răzvanţ 
şi Lilia Stratu. 


Vasile Melnic, 
profesor universitar, 
doctor în filologie 

“SUFLETUL 
MI-E PASĂREA UCISĂ 
PRINSĂ 

CU ARIPILE-NTRE 
RAMURI...” 


Genericul de mai sus este extras din 
poemul Bolnavă, care într-un fel este em- 
blematic pentru creația Olgăi Vrabie — reală 
speranță a literaturii noastre de după Unire, 
răpusă de tuberculoză la numai 25 de ani. 

Olga Vrabie s-a născut la 11 noiembrie 
1902 în Chişinău. Între anii 1912 şi 1919 
urmează cursurile Liceului de fete 
“Ghenşche” din Bălţi. După o pauză cauzată 
de boală se înscrie (1921) la Universitatea 
din laşi, Facultatea de Filozofie şi Litere, 
unde îi are în calitate de profesori pe G. 
Ibrăileanu, Al. Philippide ş.a. În a. 1923 se 
căsătoreşte cu Gheorghe |. Năstase, unul 
dintre luptătorii pentru Marea Unire, şi la 7 
martie 1924 apare pe lume Dumitru (Mitel), 
unicul copil al lor, în prezent cunoscut spe- 
cialist în domeniul istoriei. Boala se 
agravează şi Olga Vrabie merge la 
mănăstirea Văratec (1927) de unde nu se 
mai întoarce, trecînd în neființă la 14 august 
1928. 

Primele poezii ale O. Vrabie apar în “Viaţa 
Românească” (1919), revistă la care poeta 
colaborează mai mulţi ani, fiind încurajată şi 
susţinută de G. Ibrăileanu (v. Pavel Balmuş, 
Ibrăileanu şi noi, “Limba Română”, 1991, nr. 2). 

Volumul Poezii (Ed. Timpul, laşi, 1995, 
116 p.; ediţie îngrijită de Carmen Gabriela 
Alexandrescu) a apărut cu susţinerea fiului 
poetei, Dumitru Năstase şi cuprinde atît 
poeziile publicate în timpul vieţii cît şi 
postumele. Cartea este o revelaţie pentru 
cititorul nostru, privat pînă acum de 
posibilitatea întîlnirii cu această originală 
moştenire literară. Poeziile Oigăi Vrabie, chiar 
şi cele de la începuturi se remarcă printr-un 
limbaj poetic ce imprimă textelor o alură 
elevată, cu tentă meditativă. Neliniştea 
autoarei se transmite lucrurilor şi peisajului, 
se cuibăreşte în cuvinte. Poemele, îndeosebi 
cele din ultimii ani, sînt pătrunse de un 
dramatism nedisimulat, fiind un exemplu 
aparte de transformare a' suferinţei în 
frumuseţe. impresionează poeziile în care 
într-un fel sau altul apare imaginea fiului 
secundată de sfişietoarea durere a 
inevitabilei despărţiri: “Pe podeţul cel de- 
aramă / Un voinic se duce-n lume, / Străinel 
şi fără mamă” (Pe podeţul cel de-aramă). 

Citind fermecătoarele poeme ale Olgăi 
Viabie nu poţi să nu fii cuprins de tristeţea 
irecuperabilei pierderi a unui univers poetic 
plin de nebănuite latenţe. 


Leo BORDEIANU 


Olga VRABIE 


AMURGUL 


O rază, cea din urmă, 
vrea să moară 
Şi-amurgul plin de umbră 
şi durere, 
Cu ochii stinşi, 
s-apropie-n tăcere... 
Să nu te duci... Sunt tristă-n 
astă sară. 


Mi-e sufletul — un biet copil 
pe stradă — 
Uitat, străin de lumea asta toată; 
Îşi pleacă-n jos 
privirea-nspăimîntată 
Şi plînge-ncet, ca nimeni 
să nu-l vadă. 


Amurgul vine... Ceaţa 
se ridică... 
Copilul adormise şi suspină... 
De ce a plîns? El n-are nici 
o vină... 
Nu mă lăsa! Mi-e frică! 


Decembrie 1920 

DINTR-O CASĂ MOARTĂ 


Cum geme vintul! Nu vreau, — 


şi-l ascult. 
Cad fuigii ca o mreajă 
nesfîrşită... 


Tăcută stau în casa părăsită, 
In casa moartă, moartă 
de demult. 


C-un suflet plin de dragoste 

a şi dor, 

Inchisă între zidurile moarte, 

Te chem din nou, cu spaimă, 
de departe, 

Din nou îţi cer o vorbă de-ajutor. 


lar vîntul jalnic mă boceşte-n 
horn, 
Omătul curge, curge 
ca o spumă... 
Cînd lacrimile grele 
mă sugrumă, 
La cine altul oare să mă-ntorn? 


Sau poate, ostenit de-atît amar, 
De-atîta deznădejde fără soare, 
Tu n-ai să-mi ierti durerea 


arzătoare, 
Durerea grea ce-ţi voi aduce-n 
dar... 
Să nu-ţi mai spun nimic... 
Încet, încet 
Să-mi birui lacrimi stoarse 
de ispită, 


Să tac, să mor în casa părăsită 
Şi să mă-ngroape fulgii de omăt. 


Februarie 1923 


PUIUL MAMII 


Puiul mamii slut şi mic 
Cu o aspră cătătură, 
Stai cu mînile la gură 
Şi nu-ţi pasă de nimic. 


Vecinic plîns şi supărat, 

Cu sprînceana încruntată, 

De se teme casa toată, 

Şi, cînd dormi, s-adună gloată 
Mai departe de-al tău pat. 


“Şi astfel, (...) a venit lîngă 
Veronica Micle, să doarmă somnu-i 
de-a pururi un Crin al Basarabiei, care 
a dat poeziei şi literaturii româneşti de 
după război versuri delicate, de o 
factură fină, care fac dovada strălucită 
a unui talent sincer şi real. 

- Florile, cărţile alese de literatură 
şi poezia i-au fost tovarăşe bune în 
singurătatea apăsătoare din ultimele 
luni ale vieţii.” 


R. MARENT 


Puiul mamii slut şi rău, 

Cel mai mare, cel mai tare! 
Lumea-ntreagă-i în picioare 
Cînd s-aude plînsul tău. 


Somnul vine de pe prag 

Cu surisu-i să te-mpace, 

Să te-alinte... Dormi în pace, 
Puiul mamii slut şi drag. 


IARĂŞI 


Şi astă noapte iarăşi l-am visat: 
Cum s-a trezit şi plînge,- 

şi mă cheamă: 
“Mamă!” 
Aşa de mic şi speriat. 


Eu îi sărut privirile căprui, 
li mîngii părul galben 
de mătasă; 

Şi adormim... şi capul mi se lasă 
Alături de mînuta lui. 


Ci m-am trezit... lar inima-mi 
gemea 
Şi se sfărîma durerea 
ei nestinsă... 
Oh, inima nemernică şi-nvinsă 
Ce n-a putut să-l ţie lîngă ea! 


August 1928 


BOLNAVĂ 


Ziua sură şi-a ascuns în zloată 
Razele şi firave şi stinse, 

lar sărmana-mi viață-nfrigurată 
Şi-a lăsat pleoapele învinse. 


În odaia largă sunt închisă 

Ca un fir de mintă între geamuri. 
Sufletul mi-e pasărea ucisă 
Prinsă cu aripile-ntre ramuri. 


Ceasuri trec... Ah, iarăşi văd 
cum vine 
Cu privirea-i palidă ce minte, 
Cum s-aşază tainic lîngă mine 
Seara timpurie şi cuminte. 


Şi-un saicîm ce tremură 
cînd plouă, 
Dar aşteaptă liniştea albastră, 
Cu o viaţă limpede şi nouă, 
Dă din cap privindu-mă-n 
fereastră. 


Aprilie 1927 


VÎNTUL DE TOAMNĂ 


Vîntul de toamnă venit 
de departe 
C-un singuratec parfum, 
Frînt şi căzut printre frunzele 
moarte 
Plînge pe drum. 


Vîntul de toamnă venit 
de departe 
Moare... Şi nu-i nici o stea. 

Plînge pe drum printre frunzele 
moarte, 
Inima mea. 
TEMNIȚĂ 


Ca un perete viu mă înconjoară 
Pădurea aspră şi adîncă. 

Şi-n orice sară 

O văd, cum se apropie de mine 
Din stîncă-n stîncă. 


Tac brazii-ntunecoşi cu vîrfurile 
"line 

Şi mă pîndesc, şi nu mă lasă 

La tine... 

Acasă!... 


Şi-n nopţile pustii, cu frig 

şi ploaie 
Pădurea-ntreagă-mi vine 

în odaie 


O simt alături foşnitoare, 
Cum rîde pe şoptite 
Şi îşi înfige cetinile ascuţite 


„În biata-mi inimă ce moare. 


lunie 1928 

ALEXANDRU LUNGU: 
ZARIŞTEA DIN TIMP 


Poetul, medicul şi artistul zugrav 
Alexandru Lungu s-a născut la Cetatea 
Albă (13 aprilie 1924). Studiază la liceul 
“B-P. Hasdeu” din Bălţi, unde, în colecţia 
Zarathustra, îi apare placheta Fata din 
brazi. Urmează Institutul de Medicină 
din Bucureşti. Este Membru al 
Academiei de Ştiinţe din New York. 

Volume: Ora 25 (1944), 
Dresoarea de fluturi şi Timpul 
oglinzilor (1968), Altceva decît umbra 
(1969), Ninsoarea neagră (1970; prin 
voia destinului deţinem exemplarul nr. 
59 cu o ilustrație originală şi un poem 
transcris de mîna autorului), Poeme 
(1971), Armura de aer (1973), Pardes 
(1989, Ed. Nord, Danemarca) ş.a. 

În anii '70 Al. Lungu a emigrat în 
Germania unde timp îndelungat face 
practică medicală ca pînă la urmă să se 
stabilească la Bonn şi, începînd cu anul 
1990, să editeze împreună cu soţia sa 
Micaela revista de poezie şi desen 
“Argo” (vezi “L.R”., nr.1, 1996). Anii de 
exil, mai bine zis aura lor, s-au proiectat 
în 14 plachete şi caiete pe care autorul 
intenţionează să le adune într-un volum 
selectiv. 

“Pentru a putea da suflare şi 
rostire cîntecului, se destăinuieşte 
Alexandru Lungu într-un dialog cu 
Gabriela Melinescu (“Argo” nr.6, 1992), 
pentru a pregăti locul în care cuvîntul 
are şansa de a deveni ca şi cum n-ar fi 
fost niciodată, poetul se exilează în sinea 
tăcerii sale primare, la hotarul dincolo 
de care spaţiul şi timpul încetează de a 
mai exista în forma lor comună”. 

Zariştea din timp (1994, Editura 
Semn), sosită de curînd de la Bonn, se 
constituie din 12 poeme vechi (1975- 
1977) şi noi (decembrie 1993-ianuarie 
1994), trei desene şi o cromofilie origi- 
nală. Poemele distinsului nostru 
pămîntean, marcate de un stil distinct, 
lucrate în filigran, îşi tăinuiesc subtil 
sensurile, totodată făcînd trimiteri 
explicite şi implicite la minele de aur ale 
culturii umane. Putem vorbi de o 
deschidere a poetului spre orizonturi 
libere, largi, supraexistenţiale, ce 
implică ermetismul expresiei sale. 
Emblematice în acest sens sînt versurile: 
“cetăţile ce le-am cuprins/ şi le purtăm/ 
în noi/ nu-se mai văd” (Zăpezi 
neiertătoare). 


Leo BORDEIANU 


Alexandru LUNGU 


POVESTE DE IARNĂ 


a fost odată 
ca întotdeauna 
o tăcere împietrită & un cuvînt de sînge 
pe cînd florile dalbe 
se încenuşau 
iar steaua nu se arăta 
întemniţaţilor păstori 


nimeni nu număra 
uciderea pruncilor 
îngheţul şi spaima 
cătuşele & iubirile 
din gînd din răni 
pe cînd florile negre 
îşi răspîndeau omorul 
strigătul morţilor 
zadarnic 
sfişiind văzduhuri 
2 
a fost odată 
ca niciodată 
năvala smintelii & potopul trădării 
împresurarea pierzaniei 
pe cînd locurile 
îşi lepădau numele 
iar limba pîrjolită de teamă 
se încîlcea prin cenuşă 
- - 
şi povestea nu are capăt 
curgînd 
asemenea 
unui rîu de jale $ unei ape de plîns 
printre coastele 
sfărîmate 
ale lumii 
de-a dreapta & de-a stînga minciuna 
rotindu-şi 
bulboanele urii 
[+] 
zăpezile 
negre 8 roşii 
scutece pentru pruncii ucişi 
alinare de moarte 
pe trup sfirtecat 
pe sfişiere de suflet 


irozii' şi-aruncă 

din strîmbătate 
porunca 
un călău 

urcă dunărea-n sus 
nelegiuiţii 
sorb 
mierea şi fierea puterii 


Cenacla 

“CLIPA SIDERALĂ” — 
ÎNCEPUT 
PROMIŢĂTOR 


Liceul “Mircea Eliade” a devenit 
cunoscut în republică şi peste hotarele 
ei prin activismul profesorilor şi elevilor 
lui în cadrul Grevei generale din 
primăvara anului 1995. Puţini, însă, sînt 
la curent cu performanţele multilaterale 
ale liceenilor — luptători pentru adevăr. 
Vom prezenta aici aspectul activităţii lor, 
ce ţine de creaţia literară. Un prim impuls 
în acest sens îl generează cenaclul 
“Clipa siderală”, iniţiat şi condus cu mult 
har şi dăruire de prof. Eugenia Bulat. 
Nu mai puţin importante sînt relaţiile 
constructive pedagog—elev, faptul că 
fiecare copil este tratat ca o personalitate 
creatoare. 

Pentru E. Bulat, poetă înzestrată, 
deschisă spre durerile neamului şi spre 
substratul filosofic al existenţei, 
deprinderea de către elevi a meşte-— 
şugului poetic nu este numai o pro- 
blemă de rimă, ritm şi tehnică. 
Dumneaei încearcă să orienteze copiii 
talentaţi pornind de la specificul 
universului interior al lor, de la viziunea 
lor proprie asupra lumii. Or important 
este nu numai CUM scriem, dar şi CE 
scriem, CINE sîntem. Tinerii poeţi de la 
“Mircea Eliade”, prin cele mai inspirate 
lucrări publicate în florilegiul Sclipiri 
siderale (în curs de apariţie este 
fascicula a doua), în revistele Noi, 
Cetatea dăinuirii ş.a au demonstrat că 
sînt poeţi-patrioţi secundaţi de o gîndire 
profundă şi de un rafinament artistic 
aparte. 

Publicăm în continuare o serie de 
lucrări reprezentative semnate de 
membrii. cenaclului “Clipa siderală” 
Sabina Cârstea, Doina Postolachi, 
Dorina Goţonoagă, Doina Dabija şi 
Laura Cotelea. 

începutul este promiţător. Am vrea 
să credem că sfîrşitul va încununa 
destoinic opera elevilor de azi, cetăţeni 
şi (de ce nu?) scriitori de miine. 


Leo BORDEIANU 


Sabina CÂRSTEA, 
cl. a X-a 


ULTIMUL TREN 


Ultimul tren, 

Ultima staţie 

Cu miros de şenile. 
imi las patimile 

Şi durerile 

Aici. 

Coborînd din tren, 
Rămînem străvezii, 
Fără gînduri, 

Oameni din zero. 

Aşa ne-au fost părinții, 
Aşa suntem şi noi. 
Coborîm din tren 

Şi nu mai călcăm nicăieri, 
Doar stăm şi privim 
La ochii părinţilor 
Ruşinaţi 

Că au fost. 


Doina POSTOLACHI 
cl. a X-a 


LUMEA NOASTRĂ 


În lumea noastră 

pomii 

şi apele 

au prins rădăcini în ceruri, 

iar norii se aştern la pămînt. 

Noi ne mişcăm cu picioarele 
în sus, 


păşind în aer 

şi nu umblăm cu capul în 
nori. 

La noi casele nu au uşi. 


La noi se intră cu spatele 
înainte. 

Noi creăm absurdităţi 

care încep cu sfîrşitul 

şi se termină cu începutul. 

La noi cîntările nu se aud, 

ci se simt. 

Culorile nu se văd, 

dar ele există. 

La noi nu se vorbeşte, 

ci se gustă din cuvînt. 


Noi nu îmbătrînim, 
ci ne naştem 


necontenit. 
Dorina GOŢONOAGĂ 
cl. a X-a 
EVA 


Eva coboară cu paşi grăbiţi 
spre Terra, 

încercînd să depăşească 
complexul păcatului. 
Mîinile i se evaporă, 
scapă mărul gol, 
înnebunind pămîntul 

cu atitea semințe 
crescute în Eden. 

Albul corpului ei dispare 
după perdeaua roşie 

a pielii, 

nivelîndu-i silueta 

sub aspectul unei oglinzi 
de farse. 

Eva 

pluteşte prin solul gîndirii 
cuprinzînd planeta 

cu o sărutare 

geloasă. 

Bărbatul! altei femei 

o caută între îngerii morti 
încercînd să-i aducă 
pruncul... 

Evatrăieşte. 


Doina DABIJA 
cl. a IX-a 
VIS 


La poarta gîndurilor mele 
străjuia călugărul 

tristetii. Îmi şoptea cîte-un 
gînd cărunt, 
bătrîn ca dînsul, care nu se 
vedea nici singur 
pe sine, doar ştia să 
hălăduiască în lumea 
gîndurilor mele. Eram 
înlănţuită de singurătate 
şi întuneric, aşteptam sfîrşitul 
care nu se 
sfîrşea... Totul era în 
dezordine. Un pustiu, 
fără viaţă şi fără lumină. Din 
nou rîdea 
răul pe-o muchie de prăpastie, 
bătea din palme.. 
Un gînd mai ridea în mine. 
Speram, dar 
puteai crede că e în zadar. 
Totul era în 
dezordine. Dar era un vis, un 
vis fără 
viaţă, un vis pustiu. Am avut 
un vis 
care rîdea, rîdea fără mine în 
pustietate. 


Laura COTELEA 
cl. a XI-a 


LA BELLU 


Acolo la Bellu 
stăteam aplecată asupra 
criptei bătrîne 
şi fluturi de toamnă cădeau 
peste noi 
Cu lungi şi curate suspine. 


Acolo la Bellu 
În aerera topită toată puritatea 
cuvîntului, 
lar liniştea părea amorţită în 
timp 
Şi în eternitatea gîndului. 


Acolo la Bellu 
Existau doar două fiinţe: 
Eu, care tind a cunoaşte arta 
prin Tine, 
Şi Tu, care vezi nemurirea prin 
mine. 


Dialogul 4zZelaz 

Sofia BOBERNAGA, 
critic de arte, 
Chişinău 


SALOANELE MOLDOVEI: 
O CERTA EVOLUȚIE 
SUB ASPECT ARTISTIC 


La Sala de expoziţii din Chişinău 
a fost inaugurată cea de-a şasea ediţie 
a “Saloanelor Moldovei” (Chişinău— 
Bacău). Cei care urmăresc acest 
fenomen cultural pot constata o certă 
evoluţie a lui sub aspect artistic. E de 
menţionat reinterpretarea genurilor de 
artă. De exemplu, portretul apare 
într-o nouă ipostază în afara canavalei 
fizionomice şi chiar psihologice. Nina 
reputatului pictor chişinăuian Glebus 
Sainciuc cucereşte printr-o sesizabilă 
vitalitate a chipului infantil, prin 
prospeţimea şi armonia tonală. Tabloul 
Cîntecul iubirii de Viorica Toporaş 
este o chintesenţă a senzaţiilor 
muzicale ritmate lin. O- nedisimulată 
stare de exasperare relevă Angela 
Pitariu în pînza Strigăt. Pictoriţa 
recurge la o intensă divergență a 
liniilor de forţă acompaniate de 
contraste de culoare. 

Natura statică este prezentată 
într-o mare varietate de stiluri. Lucrările 
Elenei Bontea Natură moartă şi Buchet 
decorativ au un anumit farmec plastic 
propriu întregii creaţii a pictoriţei. 
Atestăm aici o excesivă sensibilitate 
artistică, un gust ales şi o remarcabilă 
măiestrie componistică. Interferenţa 
petelor de culoare stinsă în funcţie de 
ecleraj în Natură moartă implică în mod 
vădit elementul muzical. Ritmul figurilor 
măiestrit stilizate aferente artei populare 
ne cuceresc în Buchetul decorativ. Flori 
ne prezintă şi pictorița Camelia Rusu- 
Sadovei din Suceava, care a ştiut să 
stabilească cu multă pricepere 
dimensiunea cadrului în vederea 
punerii în pagină a imaginii. Culorile de 
o sonoritate excesivă şi un ecleraj 
coviîrşitor sunt bine dirijate de tonurile 
alb şi negru. 

Peisajul de asemenea trece prin 
metamorfoze radicale. E de notat 
lucrarea lui Vasile Naşcu, care, deşi este 
aproape de viziunea tradiţională, se 
impune prin gama sa rece, dătătoare de 
prospețime şi printr-un orizont înalt. Cît 
priveşte efectul perspectivic, autorul 
trece de la proiectarea adîncimii la o 
tratare a spaţiului în ascensiune, 


căsuţele fiind plasate ca nişte bijuterii 
pe un panou fix. Andrei Mudrea, în pînza 
Pămîntul Sarmizegetusei, apelează cu 
siguranţă la elementul simbolic, creînd 
universul istoric glorios prin forme 
vaporoase ce fuzionează între ele, 
devenind un factor activ, care emană 
strălucire. Culorile neutre, colaborînd cu 
tonul rece, iar cele calde fiind absorbite 
de recele depărtării în timp, creează 
senzaţia unui ecou al eroicelor 
evenimente. Daniel Crăciun reprezintă 
oraşul cu toată forfota lui în contraste de 
culori susţinute de o pensulaţie aproape 
nestăpiînită. 

Intens practicată de pictorii de pe 
ambele maluri ale Prutului este 
compoziţia ce rezolvă probleme plastice. 
Ea se prezintă deseori fără titlu şi îmbină 
structuri geometrice cu figuri puerile sau 
diferite modalităţi vădind confruntări de 
culori sau tonuri, uneori impregnate de 
elemente naturaliste cu tentă 
expresionistă. La acest capitol se înscrie 
pictorul Anatol Rurac cu pînza Sfirşitul 
echilibrului. Tabloul este axat pe 
echilibrul cromatic şi pe cel volumetric. 
Surprinzător este ritmul alternant al 
figurilor geometrice cu suprafeţe con- 
cave şi convexe, tot cadrul compozițional 
formînd un conglomerat de volume ce’ 
tind să se prefacă din rectilinii în sferice. 
Mihai Jomir, ca de obicei, caută să se 
exprime într-un mod foarte concis prin 
forme simbolice. În Poarta bunicilor, 
culorile de o limpezime suavă împart 
spaţiul imaginii în componente line, 
aplatizate şi totodată mult aerate. Andrei 
Sîrbu sub genericul Copil fiind, păduri 
cutreieram... pune stăpînire pe realitate 
prin culori senzaţionale dirijate de fişia 
de ultramarin, care cu ajutorul conturului 
galben contrastant dă imaginii o cotitură 
ce marchează trecerea de la o viziune 
calmă la o uşoară nelinişte, de dinamism 
continuu. În compoziţia sa Sunet roşu 
Mihai Ţăruş creează un contur din fişii 
de culoare roşie potolită, profilînd 
imaginile unui violoncel şi unui pian care 
sunt pe măsura producerii unor sunete 
imaginare în culoarea roşie a notelor 
muzicale. Tudor Zbîrnea în compoziţia 
Fără titlu prin figuri oarecum naive 
reuşeşte să obţină o mişcare bine 
sistematizată a întregului spaţiu datorită 
folosirii gîndite a culorii şi valoraţiei. 

Un loc aparte în expoziţie îl ocupă 
compoziţiile-panouri. Ele necesită spaţii 
mari, libere de alte accesorii sau 
fundaluri active şi au o ţinută monumen- 
tală. Sunt de menţionat: Tripticul Floricăi 
Cercel, Simetria asimetrică a lui Costin 
Neamţu, Între cer şi pămînt de Silvia 
Tiperciuc, Compoziţie — covor de Liviu 
Nedelcu ş.a. In tripticul Floricăi Cercel 
se impun integritatea panourilor, 

sensibilitatea artistică şi pasiunea 
nestăvilită. Silvia Tiperciuc te atrage prin 
nestăpînirea largului. 

Prezintă interes şi panourile mai 
mici în multiple cadre, după modelul 
voleurilor medievale de cult. 
Reprezentative sunt Pictogramele de 
Gheorghe Barbu şi Palimpsestul de ilie 
Boca. Panourile lui Barbu intrigă de la 
distanţă prin dominarea tonurilor reci de 
albastru-gri cu mici impregnări de 
nuanţe caide şi neutre. Apropiindu-te, 
urmăreşti cu mult interes acea legătură 
strînsă asemeni unei scrieri, între forme 
şi figuri geometrice şi interferența 


culorilor, alcătuind o gamă armonioasă.. 


llie Boca dă cale liberă relaţiilor dintre 
culori, stăpînindu-le totodată prin 
fracţionarea imaginilor în cadre conferă 
lucrărilor un farmec aparte. 
Remarcabilă este tapiseria din 
folclorul copiilor (Elena Rotaru), 
premiată de către Ministerul Culturii din 
România. Autoarea acordă suprafeţei un 
joc de linii şi figuri mai mult sau mai puţin 
geometrizata în raporturi coloristice 
tranşante, susţinînd un acord de ritmuri 
optimiste, degajate. Natalia Bikir prin 
ciclul de lucrări Madona s-a bucurat de 
*Premiul U.A.P. din România, 
reprezentînd, în genul icoanelor, chipuri 
de femei simple din mediul rustic în 
ocupațiile lor zilnice şi în portul lor 
cotidian. Ramele ce încadrează 
imaginile, fiind îngrijite de pictoriţă, 
conlucrează activ la dezvăluirea 
expresiei personajelor. Victor Guţu cu 
Micul dejun a cîştigat Premiul Asociaţiei 
Ateneu — 24. Tabloul se remarcă printr- 
o mişcare extravagantă cu o structură 
decorativă excesivă. Linia, culoarea, 
structurarea compoziţională — totul 
emană efecte teatrale uluitoare: Illeana 


Nicodin, distinsă cu premiul U.A.P. din 
Moldova pentru litografia Tescani li, 
reuşeşte să stăpînească foaia numai 
prin cîteva siluete de plopi piramidali 
într-o stare uşor vibrantă de 
spontaneitate impulisivă. lon Gheorghiu 
prin compoziţia sa premiată de 
Ministerul Culturii din Republica 
Moldova dă dovadă de o înaltă tehnică 
regizorală prin îmbinarea plasticităţii cu 
ondulări cursive într-o gamă 
monocromă de mare intensitate tonală, 
rarefiată pe alocuri cu picăţele fine de 
griuri luminoase. Dipticul Angelei 
Tomaselli, distins cu Premiul Muzeului 
de Artă din Bacău, se impune printr-un 
acord subtil de linie, culoare, ritm, de 
echilibru între goluri şi plinuri, între 
intensitate şi transparenţă. Cu multă 
graţiozitate este introdus simbolul cu 
rezonanţe de basm, prin figuri de 
sorginte primitivă, puerilă. Sculptura 
intitulată metaforic Mai bine îngeri decît 
trandafiri, lucrată de Silvia Radu, 
premiată de Redacţiile unor publicaţii 
din străinătate, este bogată în figuri 
poetice cu mai multe înţelesuri afective. 

Tapiseria se impune prin 
diversitatea metodelor tehnice şi prin 
folosirea plastică a materialelor. 
Impresionează lucrările Dorinei 
Horatau Aripă, Luciei Puşcaşu Templu 
albastru , Templul rodului, lenei Balotă 
Troiţa, Celei Neamţu : Altar pentru 
părinţii mei. 

În sculptură autorii de asemenea 
sunt preocupaţi de îmbinarea diferitelor 
materiale, de decantarea formelor şi de 
impregnarea elementelor simbolice: 
Grigore Sultan Maternitate, Gabriela 
Drînceanu Arca, Eugen Petri Medi- 
evală, Mihai Băjenariu Semn creştin ş.a. 

